## || ಋಗ್ವೇದ ಸಂಹಿತಾ - ಅಷ್ಟಕ -8||

###### For any questions, suggestions or participation in the project, contact Dayananda Aithal at dithal29 at gmail dot com Mantra classification is following this convention {ಅಷ್ಟಕ, ಅಧ್ಯಾಯ, ವರ್ಗ, ಮಂತ್ರ}, {ಮಂಡಲ, ಸೂಕ್ತ, ಮಂತ್ರ}, {ಮಂಡಲ, ಅನುವಾಕ, ಸೂಕ್ತ, ಮಂತ್ರ}, {ಸೂಕ್ತ ಸಂಖ್ಯಾ, ಮಂತ್ರ ಸಂಖ್ಯಾ}

**[1] ಪ್ರಹೋತೇತಿ ದಶರ್ಚಸ್ಯ ಸೂಕ್ತಸ್ಯ ಭಾಲಂದನೋ ವತ್ಸಪ್ರಿರಗ್ನಿಸ್ತ್ರಿಷ್ಟುಪ್ |**

ಪ್ರ ಹೋತಾ᳚ ಜಾ॒ತೋ ಮ॒ಹಾನ್ನ॑ಭೋ॒ವಿನ್ನೃ॒ಷದ್ವಾ᳚ ಸೀದದ॒ಪಾಮು॒ಪಸ್ಥೇ᳚ |{ಭಾಲಂದನೋ ವತ್ಸಪ್ರಿಃ | ಅಗ್ನಿಃ | ತ್ರಿಷ್ಟುಪ್}

ದಧಿ॒ರ್ಯೋ ಧಾಯಿ॒ ಸ ತೇ॒ ವಯಾಂ᳚ಸಿ ಯ॒‌ನ್ತಾ ವಸೂ᳚ನಿ ವಿಧ॒ತೇ ತ॑ನೂ॒ಪಾಃ ||{1/10}{8.1.1.1}{10.46.1}{10.4.4.1}{883, 9272}

ಇ॒ಮಂ ವಿ॒ಧ‌ನ್ತೋ᳚, ಅ॒ಪಾಂ ಸ॒ಧಸ್ಥೇ᳚ ಪ॒ಶುಂ ನ ನ॒ಷ್ಟಂ ಪ॒ದೈರನು॑ ಗ್ಮನ್ |{ಭಾಲಂದನೋ ವತ್ಸಪ್ರಿಃ | ಅಗ್ನಿಃ | ತ್ರಿಷ್ಟುಪ್}

ಗುಹಾ॒ ಚತ᳚‌ನ್ತಮು॒ಶಿಜೋ॒ ನಮೋ᳚ಭಿರಿ॒ಚ್ಛ‌ನ್ತೋ॒ ಧೀರಾ॒ ಭೃಗ॑ವೋಽವಿ‌ನ್ದನ್ ||{2/10}{8.1.1.2}{10.46.2}{10.4.4.2}{883, 9273}

ಇ॒ಮಂ ತ್ರಿ॒ತೋ ಭೂರ್ಯ॑ವಿ‌ನ್ದದಿ॒ಚ್ಛನ್ವೈ᳚ಭೂವ॒ಸೋ ಮೂ॒ರ್ಧನ್ಯಘ್ನ್ಯಾ᳚ಯಾಃ |{ಭಾಲಂದನೋ ವತ್ಸಪ್ರಿಃ | ಅಗ್ನಿಃ | ತ್ರಿಷ್ಟುಪ್}

ಸ ಶೇವೃ॑ಧೋ ಜಾ॒ತ ಆ ಹ॒ರ್ಮ್ಯೇಷು॒ ನಾಭಿ॒ರ್ಯುವಾ᳚ ಭವತಿ ರೋಚ॒ನಸ್ಯ॑ ||{3/10}{8.1.1.3}{10.46.3}{10.4.4.3}{883, 9274}

ಮ॒‌ನ್ದ್ರಂ ಹೋತಾ᳚ರಮು॒ಶಿಜೋ॒ ನಮೋ᳚ಭಿಃ॒ ಪ್ರಾ‌ಞ್ಚಂ᳚ ಯ॒ಜ್ಞಂ ನೇ॒ತಾರ॑ಮಧ್ವ॒ರಾಣಾಂ᳚ |{ಭಾಲಂದನೋ ವತ್ಸಪ್ರಿಃ | ಅಗ್ನಿಃ | ತ್ರಿಷ್ಟುಪ್}

ವಿ॒ಶಾಮ॑ಕೃಣ್ವನ್ನರ॒ತಿಂ ಪಾ᳚ವ॒ಕಂ ಹ᳚ವ್ಯ॒ವಾಹಂ॒ ದಧ॑ತೋ॒ ಮಾನು॑ಷೇಷು ||{4/10}{8.1.1.4}{10.46.4}{10.4.4.4}{883, 9275}

ಪ್ರ ಭೂ॒ರ್ಜಯ᳚‌ನ್ತಂ ಮ॒ಹಾಂ ವಿ॑ಪೋ॒ಧಾಂ ಮೂ॒ರಾ, ಅಮೂ᳚ರಂ ಪು॒ರಾಂ ದ॒ರ್ಮಾಣಂ᳚ |{ಭಾಲಂದನೋ ವತ್ಸಪ್ರಿಃ | ಅಗ್ನಿಃ | ತ್ರಿಷ್ಟುಪ್}

ನಯ᳚‌ನ್ತೋ॒ ಗರ್ಭಂ᳚ ವ॒ನಾಂ ಧಿಯಂ᳚ ಧು॒ರ್ಹಿರಿ॑ಶ್ಮಶ್ರುಂ॒ ನಾರ್ವಾ᳚ಣಂ॒ ಧನ॑ರ್ಚಂ ||{5/10}{8.1.1.5}{10.46.5}{10.4.4.5}{883, 9276}

ನಿ ಪ॒ಸ್ತ್ಯಾ᳚ಸು ತ್ರಿ॒ತಃ ಸ್ತ॑ಭೂ॒ಯನ್ಪರಿ॑ವೀತೋ॒ ಯೋನೌ᳚ ಸೀದದ॒‌ನ್ತಃ |{ಭಾಲಂದನೋ ವತ್ಸಪ್ರಿಃ | ಅಗ್ನಿಃ | ತ್ರಿಷ್ಟುಪ್}

ಅತಃ॑ ಸಂ॒ಗೃಭ್ಯಾ᳚ ವಿ॒ಶಾಂ ದಮೂ᳚ನಾ॒ ವಿಧ᳚ರ್ಮಣಾಯ॒‌ನ್ತ್ರೈರೀ᳚ಯತೇ॒ ನೄನ್ ||{6/10}{8.1.2.1}{10.46.6}{10.4.4.6}{883, 9277}

ಅ॒ಸ್ಯಾಜರಾ᳚ಸೋ ದ॒ಮಾಮ॒ರಿತ್ರಾ᳚, ಅ॒ರ್ಚದ್ಧೂ᳚ಮಾಸೋ, ಅ॒ಗ್ನಯಃ॑ ಪಾವ॒ಕಾಃ |{ಭಾಲಂದನೋ ವತ್ಸಪ್ರಿಃ | ಅಗ್ನಿಃ | ತ್ರಿಷ್ಟುಪ್}

ಶ್ವಿ॒ತೀ॒ಚಯಃ॑ ಶ್ವಾ॒ತ್ರಾಸೋ᳚ ಭುರ॒ಣ್ಯವೋ᳚ ವನ॒ರ್ಷದೋ᳚ ವಾ॒ಯವೋ॒ ನ ಸೋಮಾಃ᳚ ||{7/10}{8.1.2.2}{10.46.7}{10.4.4.7}{883, 9278}

ಪ್ರ ಜಿ॒ಹ್ವಯಾ᳚ ಭರತೇ॒ ವೇಪೋ᳚, ಅ॒ಗ್ನಿಃ ಪ್ರ ವ॒ಯುನಾ᳚ನಿ॒ ಚೇತ॑ಸಾ ಪೃಥಿ॒ವ್ಯಾಃ |{ಭಾಲಂದನೋ ವತ್ಸಪ್ರಿಃ | ಅಗ್ನಿಃ | ತ್ರಿಷ್ಟುಪ್}

ತಮಾ॒ಯವಃ॑ ಶು॒ಚಯ᳚‌ನ್ತಂ ಪಾವ॒ಕಂ ಮ॒‌ನ್ದ್ರಂ ಹೋತಾ᳚ರಂ ದಧಿರೇ॒ ಯಜಿ॑ಷ್ಠಂ ||{8/10}{8.1.2.3}{10.46.8}{10.4.4.8}{883, 9279}

ದ್ಯಾವಾ॒ ಯಮ॒ಗ್ನಿಂ ಪೃ॑ಥಿ॒ವೀ ಜನಿ॑ಷ್ಟಾ॒ಮಾಪ॒ಸ್ತ್ವಷ್ಟಾ॒ ಭೃಗ॑ವೋ॒ ಯಂ ಸಹೋ᳚ಭಿಃ |{ಭಾಲಂದನೋ ವತ್ಸಪ್ರಿಃ | ಅಗ್ನಿಃ | ತ್ರಿಷ್ಟುಪ್}

ಈ॒ಳೇನ್ಯಂ᳚ ಪ್ರಥ॒ಮಂ ಮಾ᳚ತ॒ರಿಶ್ವಾ᳚ ದೇ॒ವಾಸ್ತ॑ತಕ್ಷು॒ರ್ಮನ॑ವೇ॒ ಯಜ॑ತ್ರಂ ||{9/10}{8.1.2.4}{10.46.9}{10.4.4.9}{883, 9280}

ಯಂ ತ್ವಾ᳚ ದೇ॒ವಾ ದ॑ಧಿ॒ರೇ ಹ᳚ವ್ಯ॒ವಾಹಂ᳚ ಪುರು॒ಸ್ಪೃಹೋ॒ ಮಾನು॑ಷಾಸೋ॒ ಯಜ॑ತ್ರಂ |{ಭಾಲಂದನೋ ವತ್ಸಪ್ರಿಃ | ಅಗ್ನಿಃ | ತ್ರಿಷ್ಟುಪ್}

ಸ ಯಾಮ᳚ನ್ನಗ್ನೇ ಸ್ತುವ॒ತೇ ವಯೋ᳚ ಧಾಃ॒ ಪ್ರ ದೇ᳚ವ॒ಯನ್ಯ॒ಶಸಃ॒ ಸಂ ಹಿ ಪೂ॒ರ್ವೀಃ ||{10/10}{8.1.2.5}{10.46.10}{10.4.4.10}{883, 9281}

**[2] ಜಗೃ‌ಭ್ಮೇತ್ಯಷ್ಟರ್ಚಸ್ಯ ಸೂಕ್ತಸ್ಯ ಸಪ್ತಗುರ್ವೈಕುಂಠಇಂದ್ರತ್ರಿಷ್ಟುಪ್ |**

ಜ॒ಗೃ॒ಭ್ಮಾ ತೇ॒ ದಕ್ಷಿ॑ಣಮಿ‌ನ್ದ್ರ॒ ಹಸ್ತಂ᳚ ವಸೂ॒ಯವೋ᳚ ವಸುಪತೇ॒ ವಸೂ᳚ನಾಂ |{ಸಪ್ತಗುರ್ವೈಕುಂಠಃ | ಇಂದ್ರಃ | ತ್ರಿಷ್ಟುಪ್}

ವಿ॒ದ್ಮಾ ಹಿ ತ್ವಾ॒ ಗೋಪ॑ತಿಂ ಶೂರ॒ ಗೋನಾ᳚ಮ॒ಸ್ಮಭ್ಯಂ᳚ ಚಿ॒ತ್ರಂ ವೃಷ॑ಣಂ ರ॒ಯಿಂ ದಾಃ᳚ ||{1/8}{8.1.3.1}{10.47.1}{10.4.5.1}{884, 9282}

ಸ್ವಾ॒ಯು॒ಧಂ ಸ್ವವ॑ಸಂ ಸುನೀ॒ಥಂ ಚತುಃ॑ಸಮುದ್ರಂ ಧ॒ರುಣಂ᳚ ರಯೀ॒ಣಾಂ |{ಸಪ್ತಗುರ್ವೈಕುಂಠಃ | ಇಂದ್ರಃ | ತ್ರಿಷ್ಟುಪ್}

ಚ॒ರ್ಕೃತ್ಯಂ॒ ಶಂಸ್ಯಂ॒ ಭೂರಿ॑ವಾರಮ॒ಸ್ಮಭ್ಯಂ᳚ ಚಿ॒ತ್ರಂ ವೃಷ॑ಣಂ ರ॒ಯಿಂ ದಾಃ᳚ ||{2/8}{8.1.3.2}{10.47.2}{10.4.5.2}{884, 9283}

ಸು॒ಬ್ರಹ್ಮಾ᳚ಣಂ ದೇ॒ವವ᳚‌ನ್ತಂ ಬೃ॒ಹ‌ನ್ತ॑ಮು॒ರುಂ ಗ॑ಭೀ॒ರಂ ಪೃ॒ಥುಬು॑ಧ್ನಮಿ‌ನ್ದ್ರ |{ಸಪ್ತಗುರ್ವೈಕುಂಠಃ | ಇಂದ್ರಃ | ತ್ರಿಷ್ಟುಪ್}

ಶ್ರು॒ತಋ॑ಷಿಮು॒ಗ್ರಮ॑ಭಿಮಾತಿ॒ಷಾಹ॑ಮ॒ಸ್ಮಭ್ಯಂ᳚ ಚಿ॒ತ್ರಂ ವೃಷ॑ಣಂ ರ॒ಯಿಂ ದಾಃ᳚ ||{3/8}{8.1.3.3}{10.47.3}{10.4.5.3}{884, 9284}

ಸ॒ನದ್ವಾ᳚ಜಂ॒ ವಿಪ್ರ॑ವೀರಂ॒ ತರು॑ತ್ರಂ ಧನ॒ಸ್ಪೃತಂ᳚ ಶೂಶು॒ವಾಂಸಂ᳚ ಸು॒ದಕ್ಷಂ᳚ |{ಸಪ್ತಗುರ್ವೈಕುಂಠಃ | ಇಂದ್ರಃ | ತ್ರಿಷ್ಟುಪ್}

ದ॒ಸ್ಯು॒ಹನಂ᳚ ಪೂ॒ರ್ಭಿದ॑ಮಿ‌ನ್ದ್ರ ಸ॒ತ್ಯಮ॒ಸ್ಮಭ್ಯಂ᳚ ಚಿ॒ತ್ರಂ ವೃಷ॑ಣಂ ರ॒ಯಿಂ ದಾಃ᳚ ||{4/8}{8.1.3.4}{10.47.4}{10.4.5.4}{884, 9285}

ಅಶ್ವಾ᳚ವ‌ನ್ತಂ ರ॒ಥಿನಂ᳚ ವೀ॒ರವ᳚‌ನ್ತಂ ಸಹ॒ಸ್ರಿಣಂ᳚ ಶ॒ತಿನಂ॒ ವಾಜ॑ಮಿ‌ನ್ದ್ರ |{ಸಪ್ತಗುರ್ವೈಕುಂಠಃ | ಇಂದ್ರಃ | ತ್ರಿಷ್ಟುಪ್}

ಭ॒ದ್ರವ್ರಾ᳚ತಂ॒ ವಿಪ್ರ॑ವೀರಂ ಸ್ವ॒ರ್ಷಾಮ॒ಸ್ಮಭ್ಯಂ᳚ ಚಿ॒ತ್ರಂ ವೃಷ॑ಣಂ ರ॒ಯಿಂ ದಾಃ᳚ ||{5/8}{8.1.3.5}{10.47.5}{10.4.5.5}{884, 9286}

ಪ್ರ ಸ॒ಪ್ತಗು॑ಮೃ॒ತಧೀ᳚ತಿಂ ಸುಮೇ॒ಧಾಂ ಬೃಹ॒ಸ್ಪತಿಂ᳚ ಮ॒ತಿರಚ್ಛಾ᳚ ಜಿಗಾತಿ |{ಸಪ್ತಗುರ್ವೈಕುಂಠಃ | ಇಂದ್ರಃ | ತ್ರಿಷ್ಟುಪ್}

ಯ ಆಂ᳚ಗಿರ॒ಸೋ ನಮ॑ಸೋಪ॒ಸದ್ಯೋ॒ಽಸ್ಮಭ್ಯಂ᳚ ಚಿ॒ತ್ರಂ ವೃಷ॑ಣಂ ರ॒ಯಿಂ ದಾಃ᳚ ||{6/8}{8.1.4.1}{10.47.6}{10.4.5.6}{884, 9287}

ವನೀ᳚ವಾನೋ॒ ಮಮ॑ ದೂ॒ತಾಸ॒ ಇ‌ನ್ದ್ರಂ॒ ಸ್ತೋಮಾ᳚ಶ್ಚರ‌ನ್ತಿ ಸುಮ॒ತೀರಿ॑ಯಾ॒ನಾಃ |{ಸಪ್ತಗುರ್ವೈಕುಂಠಃ | ಇಂದ್ರಃ | ತ್ರಿಷ್ಟುಪ್}

ಹೃ॒ದಿ॒ಸ್ಪೃಶೋ॒ ಮನ॑ಸಾ ವ॒ಚ್ಯಮಾ᳚ನಾ, ಅ॒ಸ್ಮಭ್ಯಂ᳚ ಚಿ॒ತ್ರಂ ವೃಷ॑ಣಂ ರ॒ಯಿಂ ದಾಃ᳚ ||{7/8}{8.1.4.2}{10.47.7}{10.4.5.7}{884, 9288}

ಯತ್‌ ತ್ವಾ॒ ಯಾಮಿ॑ ದ॒ದ್ಧಿ ತನ್ನ॑ ಇ‌ನ್ದ್ರ ಬೃ॒ಹ‌ನ್ತಂ॒ ಕ್ಷಯ॒ಮಸ॑ಮಂ॒ ಜನಾ᳚ನಾಂ |{ಸಪ್ತಗುರ್ವೈಕುಂಠಃ | ಇಂದ್ರಃ | ತ್ರಿಷ್ಟುಪ್}

ಅ॒ಭಿ ತದ್ದ್ಯಾವಾ᳚ಪೃಥಿ॒ವೀ ಗೃ॑ಣೀತಾಮ॒ಸ್ಮಭ್ಯಂ᳚ ಚಿ॒ತ್ರಂ ವೃಷ॑ಣಂ ರ॒ಯಿಂ ದಾಃ᳚ ||{8/8}{8.1.4.3}{10.47.8}{10.4.5.8}{884, 9289}

**[3] ಅಹಂಭುವಮಿತ್ಯೇಕಾದಶರ್ಚಸ್ಯ ಸೂಕ್ತಸ್ಯ ವೈಕುಂಠಇಂದ್ರೋ ವೈಕುಂಠಇಂದ್ರೋ ಜಗತೀ ಸಪ್ತಮೀದಶಮ್ಯೇಕಾದಶ್ಯಸ್ತ್ರಿಷ್ಟುಭಃ |**

ಅ॒ಹಂ ಭು॑ವಂ॒ ವಸು॑ನಃ ಪೂ॒ರ್ವ್ಯಸ್ಪತಿ॑ರ॒ಹಂ ಧನಾ᳚ನಿ॒ ಸಂ ಜ॑ಯಾಮಿ॒ ಶಶ್ವ॑ತಃ |{ವೈಕುಂಠ ಇಂದ್ರಃ | ವೈಕುಂಠ ಇಂದ್ರಃ | ಜಗತೀ}

ಮಾಂ ಹ॑ವ‌ನ್ತೇ ಪಿ॒ತರಂ॒ ನ ಜ॒‌ನ್ತವೋ॒ಽಹಂ ದಾ॒ಶುಷೇ॒ ವಿ ಭ॑ಜಾಮಿ॒ ಭೋಜ॑ನಂ ||{1/11}{8.1.5.1}{10.48.1}{10.4.6.1}{885, 9290}

ಅ॒ಹಮಿ‌ನ್ದ್ರೋ॒ ರೋಧೋ॒ ವಕ್ಷೋ॒, ಅಥ᳚ರ್ವಣಸ್ತ್ರಿ॒ತಾಯ॒ ಗಾ, ಅ॑ಜನಯ॒ಮಹೇ॒ರಧಿ॑ |{ವೈಕುಂಠ ಇಂದ್ರಃ | ವೈಕುಂಠ ಇಂದ್ರಃ | ಜಗತೀ}

ಅ॒ಹಂ ದಸ್ಯು॑ಭ್ಯಃ॒ ಪರಿ॑ ನೃ॒ಮ್ಣಮಾ ದ॑ದೇ ಗೋ॒ತ್ರಾ ಶಿಕ್ಷ᳚‌ನ್ದಧೀ॒ಚೇ ಮಾ᳚ತ॒ರಿಶ್ವ॑ನೇ ||{2/11}{8.1.5.2}{10.48.2}{10.4.6.2}{885, 9291}

ಮಹ್ಯಂ॒ ತ್ವಷ್ಟಾ॒ ವಜ್ರ॑ಮತಕ್ಷದಾಯ॒ಸಂ ಮಯಿ॑ ದೇ॒ವಾಸೋ᳚ಽವೃಜ॒ನ್ನಪಿ॒ ಕ್ರತುಂ᳚ |{ವೈಕುಂಠ ಇಂದ್ರಃ | ವೈಕುಂಠ ಇಂದ್ರಃ | ಜಗತೀ}

ಮಮಾನೀ᳚ಕಂ॒ ಸೂರ್ಯ॑ಸ್ಯೇವ ದು॒ಷ್ಟರಂ॒ ಮಾಮಾರ್ಯ᳚‌ನ್ತಿ ಕೃ॒ತೇನ॒ ಕರ್ತ್ವೇ᳚ನ ಚ ||{3/11}{8.1.5.3}{10.48.3}{10.4.6.3}{885, 9292}

ಅ॒ಹಮೇ॒ತಂ ಗ॒ವ್ಯಯ॒ಮಶ್ವ್ಯಂ᳚ ಪ॒ಶುಂ ಪು॑ರೀ॒ಷಿಣಂ॒ ಸಾಯ॑ಕೇನಾ ಹಿರ॒ಣ್ಯಯಂ᳚ |{ವೈಕುಂಠ ಇಂದ್ರಃ | ವೈಕುಂಠ ಇಂದ್ರಃ | ಜಗತೀ}

ಪು॒ರೂ ಸ॒ಹಸ್ರಾ॒ ನಿ ಶಿ॑ಶಾಮಿ ದಾ॒ಶುಷೇ॒ ಯನ್ಮಾ॒ ಸೋಮಾ᳚ಸ ಉ॒ಕ್ಥಿನೋ॒, ಅಮ᳚‌ನ್ದಿಷುಃ ||{4/11}{8.1.5.4}{10.48.4}{10.4.6.4}{885, 9293}

ಅ॒ಹಮಿ‌ನ್ದ್ರೋ॒ ನ ಪರಾ᳚ ಜಿಗ್ಯ॒ ಇದ್ಧನಂ॒ ನ ಮೃ॒ತ್ಯವೇಽವ॑ ತಸ್ಥೇ॒ ಕದಾ᳚ ಚ॒ನ |{ವೈಕುಂಠ ಇಂದ್ರಃ | ವೈಕುಂಠ ಇಂದ್ರಃ | ಜಗತೀ}

ಸೋಮ॒ಮಿನ್ಮಾ᳚ ಸು॒ನ್ವ‌ನ್ತೋ᳚ ಯಾಚತಾ॒ ವಸು॒ ನ ಮೇ᳚ ಪೂರವಃ ಸ॒ಖ್ಯೇ ರಿ॑ಷಾಥನ ||{5/11}{8.1.5.5}{10.48.5}{10.4.6.5}{885, 9294}

ಅ॒ಹಮೇ॒ತಾ‌ಞ್ಛಾಶ್ವ॑ಸತೋ॒ ದ್ವಾದ್ವೇ‌ನ್ದ್ರಂ॒ ಯೇ ವಜ್ರಂ᳚ ಯು॒ಧಯೇಽಕೃ᳚ಣ್ವತ |{ವೈಕುಂಠ ಇಂದ್ರಃ | ವೈಕುಂಠ ಇಂದ್ರಃ | ಜಗತೀ}

ಆ॒ಹ್ವಯ॑ಮಾನಾಁ॒, ಅವ॒ ಹನ್ಮ॑ನಾಹನಂ ದೃ॒ಳ್ಹಾ ವದ॒ನ್ನನ॑ಮಸ್ಯುರ್ನಮ॒ಸ್ವಿನಃ॑ ||{6/11}{8.1.6.1}{10.48.6}{10.4.6.6}{885, 9295}

ಅ॒ಭೀ॒3॑(ಈ॒)ದಮೇಕ॒ಮೇಕೋ᳚, ಅಸ್ಮಿ ನಿ॒ಷ್ಷಾಳ॒ಭೀ ದ್ವಾ ಕಿಮು॒ ತ್ರಯಃ॑ ಕರ‌ನ್ತಿ |{ವೈಕುಂಠ ಇಂದ್ರಃ | ವೈಕುಂಠ ಇಂದ್ರಃ | ತ್ರಿಷ್ಟುಪ್}

ಖಲೇ॒ ನ ಪ॒ರ್ಷಾನ್ಪ್ರತಿ॑ ಹನ್ಮಿ॒ ಭೂರಿ॒ ಕಿಂ ಮಾ᳚ ನಿ‌ನ್ದ‌ನ್ತಿ॒ ಶತ್ರ॑ವೋಽನಿ॒‌ನ್ದ್ರಾಃ ||{7/11}{8.1.6.2}{10.48.7}{10.4.6.7}{885, 9296}

ಅ॒ಹಂ ಗುಂ॒ಗುಭ್ಯೋ᳚, ಅತಿಥಿ॒ಗ್ವಮಿಷ್ಕ॑ರ॒ಮಿಷಂ॒ ನ ವೃ॑ತ್ರ॒ತುರಂ᳚ ವಿ॒ಕ್ಷು ಧಾ᳚ರಯಂ |{ವೈಕುಂಠ ಇಂದ್ರಃ | ವೈಕುಂಠ ಇಂದ್ರಃ | ಜಗತೀ}

ಯತ್ಪ᳚ರ್ಣಯ॒ಘ್ನ ಉ॒ತ ವಾ᳚ ಕರಂಜ॒ಹೇ ಪ್ರಾಹಂ ಮ॒ಹೇ ವೃ॑ತ್ರ॒ಹತ್ಯೇ॒, ಅಶು॑ಶ್ರವಿ ||{8/11}{8.1.6.3}{10.48.8}{10.4.6.8}{885, 9297}

ಪ್ರ ಮೇ॒ ನಮೀ᳚ ಸಾ॒ಪ್ಯ ಇ॒ಷೇ ಭು॒ಜೇ ಭೂ॒ದ್ಗವಾ॒ಮೇಷೇ᳚ ಸ॒ಖ್ಯಾ ಕೃ॑ಣುತ ದ್ವಿ॒ತಾ |{ವೈಕುಂಠ ಇಂದ್ರಃ | ವೈಕುಂಠ ಇಂದ್ರಃ | ಜಗತೀ}

ದಿ॒ದ್ಯುಂ ಯದ॑ಸ್ಯ ಸಮಿ॒ಥೇಷು॑ ಮಂ॒ಹಯ॒ಮಾದಿದೇ᳚ನಂ॒ ಶಂಸ್ಯ॑ಮು॒ಕ್ಥ್ಯಂ᳚ ಕರಂ ||{9/11}{8.1.6.4}{10.48.9}{10.4.6.9}{885, 9298}

ಪ್ರ ನೇಮ॑ಸ್ಮಿ‌ನ್ದದೃಶೇ॒ ಸೋಮೋ᳚, ಅ॒‌ನ್ತರ್ಗೋ॒ಪಾ ನೇಮ॑ಮಾ॒ವಿರ॒ಸ್ಥಾ ಕೃ॑ಣೋತಿ |{ವೈಕುಂಠ ಇಂದ್ರಃ | ವೈಕುಂಠ ಇಂದ್ರಃ | ತ್ರಿಷ್ಟುಪ್}

ಸ ತಿ॒ಗ್ಮಶೃಂ᳚ಗಂ ವೃಷ॒ಭಂ ಯುಯು॑ತ್ಸ‌ನ್ದ್ರು॒ಹಸ್ತ॑ಸ್ಥೌ ಬಹು॒ಲೇ ಬ॒ದ್ಧೋ, ಅ॒‌ನ್ತಃ ||{10/11}{8.1.6.5}{10.48.10}{10.4.6.10}{885, 9299}

ಆ॒ದಿ॒ತ್ಯಾನಾಂ॒ ವಸೂ᳚ನಾಂ ರು॒ದ್ರಿಯಾ᳚ಣಾಂ ದೇ॒ವೋ ದೇ॒ವಾನಾಂ॒ ನ ಮಿ॑ನಾಮಿ॒ ಧಾಮ॑ |{ವೈಕುಂಠ ಇಂದ್ರಃ | ವೈಕುಂಠ ಇಂದ್ರಃ | ತ್ರಿಷ್ಟುಪ್}

ತೇ ಮಾ᳚ ಭ॒ದ್ರಾಯ॒ ಶವ॑ಸೇ ತತಕ್ಷು॒ರಪ॑ರಾಜಿತ॒ಮಸ್ತೃ॑ತ॒ಮಷಾ᳚ಳ್ಹಂ ||{11/11}{8.1.6.6}{10.48.11}{10.4.6.11}{885, 9300}

**[4] ಅಹಂದಾಮಿತ್ಯೇಕಾದಶರ್ಚಸ್ಯ ಸೂಕ್ತಸ್ಯ ವೈಕುಂಠ ಇಂದ್ರೋ ವೈಕುಂಠಇಂದ್ರೋ ಜಗತೀ ದ್ವಿತೀಯಾಂತ್ಯೇತ್ರಿಷ್ಟುಭೌ |**

ಅ॒ಹಂ ದಾಂ᳚ ಗೃಣ॒ತೇ ಪೂರ್ವ್ಯಂ॒ ವಸ್ವ॒ಹಂ ಬ್ರಹ್ಮ॑ ಕೃಣವಂ॒ ಮಹ್ಯಂ॒ ವರ್ಧ॑ನಂ |{ವೈಕುಂಠ ಇಂದ್ರಃ | ವೈಕುಂಠ ಇಂದ್ರಃ | ಜಗತೀ}

ಅ॒ಹಂ ಭು॑ವಂ॒ ಯಜ॑ಮಾನಸ್ಯ ಚೋದಿ॒ತಾಯ॑ಜ್ವನಃ ಸಾಕ್ಷಿ॒ ವಿಶ್ವ॑ಸ್ಮಿ॒ನ್ಭರೇ᳚ ||{1/11}{8.1.7.1}{10.49.1}{10.4.7.1}{886, 9301}

ಮಾಂ ಧು॒ರಿ‌ನ್ದ್ರಂ॒ ನಾಮ॑ ದೇ॒ವತಾ᳚ ದಿ॒ವಶ್ಚ॒ ಗ್ಮಶ್ಚಾ॒ಪಾಂ ಚ॑ ಜ॒‌ನ್ತವಃ॑ |{ವೈಕುಂಠ ಇಂದ್ರಃ | ವೈಕುಂಠ ಇಂದ್ರಃ | ತ್ರಿಷ್ಟುಪ್}

ಅ॒ಹಂ ಹರೀ॒ ವೃಷ॑ಣಾ॒ ವಿವ್ರ॑ತಾ ರ॒ಘೂ, ಅ॒ಹಂ ವಜ್ರಂ॒ ಶವ॑ಸೇ ಧೃ॒ಷ್ಣ್ವಾ ದ॑ದೇ ||{2/11}{8.1.7.2}{10.49.2}{10.4.7.2}{886, 9302}

ಅ॒ಹಮತ್ಕಂ᳚ ಕ॒ವಯೇ᳚ ಶಿಶ್ನಥಂ॒ ಹಥೈ᳚ರ॒ಹಂ ಕುತ್ಸ॑ಮಾವಮಾ॒ಭಿರೂ॒ತಿಭಿಃ॑ |{ವೈಕುಂಠ ಇಂದ್ರಃ | ವೈಕುಂಠ ಇಂದ್ರಃ | ಜಗತೀ}

ಅ॒ಹಂ ಶುಷ್ಣ॑ಸ್ಯ॒ ಶ್ನಥಿ॑ತಾ॒ ವಧ᳚ರ್ಯಮಂ॒ ನ ಯೋ ರ॒ರ ಆರ್ಯಂ॒ ನಾಮ॒ ದಸ್ಯ॑ವೇ ||{3/11}{8.1.7.3}{10.49.3}{10.4.7.3}{886, 9303}

ಅ॒ಹಂ ಪಿ॒ತೇವ॑ ವೇತ॒ಸೂಁರ॒ಭಿಷ್ಟ॑ಯೇ॒ ತುಗ್ರಂ॒ ಕುತ್ಸಾ᳚ಯ॒ ಸ್ಮದಿ॑ಭಂ ಚ ರ‌ನ್ಧಯಂ |{ವೈಕುಂಠ ಇಂದ್ರಃ | ವೈಕುಂಠ ಇಂದ್ರಃ | ಜಗತೀ}

ಅ॒ಹಂ ಭು॑ವಂ॒ ಯಜ॑ಮಾನಸ್ಯ ರಾ॒ಜನಿ॒ ಪ್ರ ಯದ್ಭರೇ॒ ತುಜ॑ಯೇ॒ ನ ಪ್ರಿ॒ಯಾಧೃಷೇ᳚ ||{4/11}{8.1.7.4}{10.49.4}{10.4.7.4}{886, 9304}

ಅ॒ಹಂ ರ᳚‌ನ್ಧಯಂ॒ ಮೃಗ॑ಯಂ ಶ್ರು॒ತರ್ವ॑ಣೇ॒ ಯನ್ಮಾಜಿ॑ಹೀತ ವ॒ಯುನಾ᳚ ಚ॒ನಾನು॒ಷಕ್ |{ವೈಕುಂಠ ಇಂದ್ರಃ | ವೈಕುಂಠ ಇಂದ್ರಃ | ಜಗತೀ}

ಅ॒ಹಂ ವೇ॒ಶಂ ನ॒ಮ್ರಮಾ॒ಯವೇ᳚ಽಕರಮ॒ಹಂ ಸವ್ಯಾ᳚ಯ॒ ಪಡ್ಗೃ॑ಭಿಮರ‌ನ್ಧಯಂ ||{5/11}{8.1.7.5}{10.49.5}{10.4.7.5}{886, 9305}

ಅ॒ಹಂ ಸ ಯೋ ನವ॑ವಾಸ್ತ್ವಂ ಬೃ॒ಹದ್ರ॑ಥಂ॒ ಸಂ ವೃ॒ತ್ರೇವ॒ ದಾಸಂ᳚ ವೃತ್ರ॒ಹಾರು॑ಜಂ |{ವೈಕುಂಠ ಇಂದ್ರಃ | ವೈಕುಂಠ ಇಂದ್ರಃ | ಜಗತೀ}

ಯದ್ವ॒ರ್ಧಯ᳚‌ನ್ತಂ ಪ್ರ॒ಥಯ᳚‌ನ್ತಮಾನು॒ಷಗ್ದೂ॒ರೇ ಪಾ॒ರೇ ರಜ॑ಸೋ ರೋಚ॒ನಾಕ॑ರಂ ||{6/11}{8.1.8.1}{10.49.6}{10.4.7.6}{886, 9306}

ಅ॒ಹಂ ಸೂರ್ಯ॑ಸ್ಯ॒ ಪರಿ॑ ಯಾಮ್ಯಾ॒ಶುಭಿಃ॒ ಪ್ರೈತ॒ಶೇಭಿ॒ರ್ವಹ॑ಮಾನ॒ ಓಜ॑ಸಾ |{ವೈಕುಂಠ ಇಂದ್ರಃ | ವೈಕುಂಠ ಇಂದ್ರಃ | ಜಗತೀ}

ಯನ್ಮಾ᳚ ಸಾ॒ವೋ ಮನು॑ಷ॒ ಆಹ॑ ನಿ॒ರ್ಣಿಜ॒ ಋಧ॑ಕ್ಕೃಷೇ॒ ದಾಸಂ॒ ಕೃತ್ವ್ಯಂ॒ ಹಥೈಃ᳚ ||{7/11}{8.1.8.2}{10.49.7}{10.4.7.7}{886, 9307}

ಅ॒ಹಂ ಸ॑ಪ್ತ॒ಹಾ ನಹು॑ಷೋ॒ ನಹು॑ಷ್ಟರಃ॒ ಪ್ರಾಶ್ರಾ᳚ವಯಂ॒ ಶವ॑ಸಾ ತು॒ರ್ವಶಂ॒ ಯದುಂ᳚ |{ವೈಕುಂಠ ಇಂದ್ರಃ | ವೈಕುಂಠ ಇಂದ್ರಃ | ಜಗತೀ}

ಅ॒ಹಂ ನ್ಯ1॑(ಅ॒)ನ್ಯಂ ಸಹ॑ಸಾ॒ ಸಹ॑ಸ್ಕರಂ॒ ನವ॒ ವ್ರಾಧ॑ತೋ ನವ॒ತಿಂ ಚ॑ ವಕ್ಷಯಂ ||{8/11}{8.1.8.3}{10.49.8}{10.4.7.8}{886, 9308}

ಅ॒ಹಂ ಸ॒ಪ್ತ ಸ್ರ॒ವತೋ᳚ ಧಾರಯಂ॒ ವೃಷಾ᳚ ದ್ರವಿ॒ತ್ನ್ವಃ॑ ಪೃಥಿ॒ವ್ಯಾಂ ಸೀ॒ರಾ, ಅಧಿ॑ |{ವೈಕುಂಠ ಇಂದ್ರಃ | ವೈಕುಂಠ ಇಂದ್ರಃ | ಜಗತೀ}

ಅ॒ಹಮರ್ಣಾಂ᳚ಸಿ॒ ವಿ ತಿ॑ರಾಮಿ ಸು॒ಕ್ರತು᳚ರ್ಯು॒ಧಾ ವಿ॑ದಂ॒ ಮನ॑ವೇ ಗಾ॒ತುಮಿ॒ಷ್ಟಯೇ᳚ ||{9/11}{8.1.8.4}{10.49.9}{10.4.7.9}{886, 9309}

ಅ॒ಹಂ ತದಾ᳚ಸು ಧಾರಯಂ॒ ಯದಾ᳚ಸು॒ ನ ದೇ॒ವಶ್ಚ॒ನ ತ್ವಷ್ಟಾಧಾ᳚ರಯ॒ದ್ರುಶ॑ತ್ |{ವೈಕುಂಠ ಇಂದ್ರಃ | ವೈಕುಂಠ ಇಂದ್ರಃ | ಜಗತೀ}

ಸ್ಪಾ॒ರ್ಹಂ ಗವಾ॒ಮೂಧ॑ಸ್ಸು ವ॒ಕ್ಷಣಾ॒ಸ್ವಾ ಮಧೋ॒ರ್ಮಧು॒ ಶ್ವಾತ್ರ್ಯಂ॒ ಸೋಮ॑ಮಾ॒ಶಿರಂ᳚ ||{10/11}{8.1.8.5}{10.49.10}{10.4.7.10}{886, 9310}

ಏ॒ವಾ ದೇ॒ವಾಁ, ಇ‌ನ್ದ್ರೋ᳚ ವಿವ್ಯೇ॒ ನೄನ್ಪ್ರ ಚ್ಯೌ॒ತ್ನೇನ॑ ಮ॒ಘವಾ᳚ ಸ॒ತ್ಯರಾ᳚ಧಾಃ |{ವೈಕುಂಠ ಇಂದ್ರಃ | ವೈಕುಂಠ ಇಂದ್ರಃ | ತ್ರಿಷ್ಟುಪ್}

ವಿಶ್ವೇತ್ತಾ ತೇ᳚ ಹರಿವಃ ಶಚೀವೋ॒ಽಭಿ ತು॒ರಾಸಃ॑ ಸ್ವಯಶೋ ಗೃಣ‌ನ್ತಿ ||{11/11}{8.1.8.6}{10.49.11}{10.4.7.11}{886, 9311}

**[5] ಪ್ರವೋಮಹಇತಿ ಸಪ್ತರ್ಚಸ್ಯ ಸೂಕ್ತಸ್ಯ ವೈಕುಂಠ ಇಂದ್ರೋ ವೈಕುಂಠ ಇಂದ್ರೋ ಜಗತೀ ತೃತೀಯಾ ಚತುರ್ಥ್ಯಾವಭಿಸಾರಿಣ್ಯೌ ಪಂಚಮೀತ್ರಿಷ್ಟುಪ್ |**

ಪ್ರ ವೋ᳚ ಮ॒ಹೇ ಮ‌ನ್ದ॑ಮಾನಾ॒ಯಾ‌ನ್ಧ॒ಸೋಽರ್ಚಾ᳚ ವಿ॒ಶ್ವಾನ॑ರಾಯ ವಿಶ್ವಾ॒ಭುವೇ᳚ |{ವೈಕುಂಠ ಇಂದ್ರಃ | ವೈಕುಂಠ ಇಂದ್ರಃ | ಜಗತೀ}

ಇ‌ನ್ದ್ರ॑ಸ್ಯ॒ ಯಸ್ಯ॒ ಸುಮ॑ಖಂ॒ ಸಹೋ॒ ಮಹಿ॒ ಶ್ರವೋ᳚ ನೃ॒ಮ್ಣಂ ಚ॒ ರೋದ॑ಸೀ ಸಪ॒ರ್ಯತಃ॑ ||{1/7}{8.1.9.1}{10.50.1}{10.4.8.1}{887, 9312}

ಸೋ ಚಿ॒ನ್ನು ಸಖ್ಯಾ॒ ನರ್ಯ॑ ಇ॒ನಃ ಸ್ತು॒ತಶ್ಚ॒ರ್ಕೃತ್ಯ॒ ಇ‌ನ್ದ್ರೋ॒ ಮಾವ॑ತೇ॒ ನರೇ᳚ |{ವೈಕುಂಠ ಇಂದ್ರಃ | ವೈಕುಂಠ ಇಂದ್ರಃ | ಜಗತೀ}

ವಿಶ್ವಾ᳚ಸು ಧೂ॒ರ್ಷು ವಾ᳚ಜ॒ಕೃತ್ಯೇ᳚ಷು ಸತ್ಪತೇ ವೃ॒ತ್ರೇ ವಾ॒ಪ್ಸ್ವ1॑(ಅ॒)ಭಿ ಶೂ᳚ರ ಮ‌ನ್ದಸೇ ||{2/7}{8.1.9.2}{10.50.2}{10.4.8.2}{887, 9313}

ಕೇ ತೇ ನರ॑ ಇ‌ನ್ದ್ರ॒ ಯೇ ತ॑ ಇ॒ಷೇ ಯೇ ತೇ᳚ ಸು॒ಮ್ನಂ ಸ॑ಧ॒ನ್ಯ1॑(ಅ॒)ಮಿಯ॑ಕ್ಷಾನ್ |{ವೈಕುಂಠ ಇಂದ್ರಃ | ವೈಕುಂಠ ಇಂದ್ರಃ | ಅಭಿಸಾರಿಣ್ಯಃ}

ಕೇ ತೇ॒ ವಾಜಾ᳚ಯಾಸು॒ರ್ಯಾ᳚ಯ ಹಿನ್ವಿರೇ॒ ಕೇ, ಅ॒ಪ್ಸು ಸ್ವಾಸೂ॒ರ್ವರಾ᳚ಸು॒ ಪೌಂಸ್ಯೇ᳚ ||{3/7}{8.1.9.3}{10.50.3}{10.4.8.3}{887, 9314}

ಭುವ॒ಸ್ತ್ವಮಿ᳚‌ನ್ದ್ರ॒ ಬ್ರಹ್ಮ॑ಣಾ ಮ॒ಹಾನ್ಭುವೋ॒ ವಿಶ್ವೇ᳚ಷು॒ ಸವ॑ನೇಷು ಯ॒ಜ್ಞಿಯಃ॑ |{ವೈಕುಂಠ ಇಂದ್ರಃ | ವೈಕುಂಠ ಇಂದ್ರಃ | ಅಭಿಸಾರಿಣ್ಯಃ}

ಭುವೋ॒ ನೄಁಶ್ಚ್ಯೌ॒ತ್ನೋ ವಿಶ್ವ॑ಸ್ಮಿ॒ನ್ಭರೇ॒ ಜ್ಯೇಷ್ಠ॑ಶ್ಚ॒ ಮ‌ನ್ತ್ರೋ᳚ ವಿಶ್ವಚರ್ಷಣೇ ||{4/7}{8.1.9.4}{10.50.4}{10.4.8.4}{887, 9315}

ಅವಾ॒ ನು ಕಂ॒ ಜ್ಯಾಯಾ᳚ನ್ಯ॒ಜ್ಞವ॑ನಸೋ ಮ॒ಹೀಂ ತ॒ ಓಮಾ᳚ತ್ರಾಂ ಕೃ॒ಷ್ಟಯೋ᳚ ವಿದುಃ |{ವೈಕುಂಠ ಇಂದ್ರಃ | ವೈಕುಂಠ ಇಂದ್ರಃ | ತ್ರಿಷ್ಟುಪ್}

ಅಸೋ॒ ನು ಕ॑ಮ॒ಜರೋ॒ ವರ್ಧಾ᳚ಶ್ಚ॒ ವಿಶ್ವೇದೇ॒ತಾ ಸವ॑ನಾ ತೂತು॒ಮಾ ಕೃ॑ಷೇ ||{5/7}{8.1.9.5}{10.50.5}{10.4.8.5}{887, 9316}

ಏ॒ತಾ ವಿಶ್ವಾ॒ ಸವ॑ನಾ ತೂತು॒ಮಾ ಕೃ॑ಷೇ ಸ್ವ॒ಯಂ ಸೂ᳚ನೋ ಸಹಸೋ॒ ಯಾನಿ॑ ದಧಿ॒ಷೇ |{ವೈಕುಂಠ ಇಂದ್ರಃ | ವೈಕುಂಠ ಇಂದ್ರಃ | ಜಗತೀ}

ವರಾ᳚ಯ ತೇ॒ ಪಾತ್ರಂ॒ ಧರ್ಮ॑ಣೇ॒ ತನಾ᳚ ಯ॒ಜ್ಞೋ ಮ‌ನ್ತ್ರೋ॒ ಬ್ರಹ್ಮೋದ್ಯ॑ತಂ॒ ವಚಃ॑ ||{6/7}{8.1.9.6}{10.50.6}{10.4.8.6}{887, 9317}

ಯೇ ತೇ᳚ ವಿಪ್ರ ಬ್ರಹ್ಮ॒ಕೃತಃ॑ ಸು॒ತೇ ಸಚಾ॒ ವಸೂ᳚ನಾಂ ಚ॒ ವಸು॑ನಶ್ಚ ದಾ॒ವನೇ᳚ |{ವೈಕುಂಠ ಇಂದ್ರಃ | ವೈಕುಂಠ ಇಂದ್ರಃ | ಜಗತೀ}

ಪ್ರ ತೇ ಸು॒ಮ್ನಸ್ಯ॒ ಮನ॑ಸಾ ಪ॒ಥಾ ಭು॑ವ॒ನ್ಮದೇ᳚ ಸು॒ತಸ್ಯ॑ ಸೋ॒ಮ್ಯಸ್ಯಾ‌ನ್ಧ॑ಸಃ ||{7/7}{8.1.9.7}{10.50.7}{10.4.8.7}{887, 9318}

**[6] ಮಹತ್ತದಿತಿ ನವರ್ಚಸ್ಯ ಸೂಕ್ತಸ್ಯ ದ್ವಿತೀಯಾದಿಯುಗೃಚಾಂ ಸೌಚೀಕೋಗ್ನಿಋಷಿಃ ಅಯುಜಾಂದೇವಾಋಷಯಃ ಯುಜಾಂದೇವಾದೇವತಾಃ ಅಯುಜಾಮಗ್ನಿರ್ದೇವತಾತ್ರಿಷ್ಟುಪ್ |**

ಮ॒ಹತ್ತದುಲ್ಬಂ॒ ಸ್ಥವಿ॑ರಂ॒ ತದಾ᳚ಸೀ॒ದ್ಯೇನಾವಿ॑ಷ್ಟಿತಃ ಪ್ರವಿ॒ವೇಶಿ॑ಥಾ॒ಪಃ |{ದೇವಾಃ | ಅಗ್ನಿಃ ಸೌಚೀಕಃ | ತ್ರಿಷ್ಟುಪ್}

ವಿಶ್ವಾ᳚, ಅಪಶ್ಯದ್ಬಹು॒ಧಾ ತೇ᳚, ಅಗ್ನೇ॒ ಜಾತ॑ವೇದಸ್ತ॒ನ್ವೋ᳚ ದೇ॒ವ ಏಕಃ॑ ||{1/9}{8.1.10.1}{10.51.1}{10.4.9.1}{888, 9319}

ಕೋ ಮಾ᳚ ದದರ್ಶ ಕತ॒ಮಃ ಸ ದೇ॒ವೋ ಯೋ ಮೇ᳚ ತ॒ನ್ವೋ᳚ ಬಹು॒ಧಾ ಪ॒ರ್ಯಪ॑ಶ್ಯತ್ |{ಸೌಚೀಕೋಗ್ನಿಃ | ದೇವಾಃ | ತ್ರಿಷ್ಟುಪ್}

ಕ್ವಾಹ॑ ಮಿತ್ರಾವರುಣಾ ಕ್ಷಿಯ‌ನ್ತ್ಯ॒ಗ್ನೇರ್ವಿಶ್ವಾಃ᳚ ಸ॒ಮಿಧೋ᳚ ದೇವ॒ಯಾನೀಃ᳚ ||{2/9}{8.1.10.2}{10.51.2}{10.4.9.2}{888, 9320}

ಐಚ್ಛಾ᳚ಮ ತ್ವಾ ಬಹು॒ಧಾ ಜಾ᳚ತವೇದಃ॒ ಪ್ರವಿ॑ಷ್ಟಮಗ್ನೇ, ಅ॒ಪ್ಸ್ವೋಷ॑ಧೀಷು |{ದೇವಾಃ | ಅಗ್ನಿಃ ಸೌಚೀಕಃ | ತ್ರಿಷ್ಟುಪ್}

ತಂ ತ್ವಾ᳚ ಯ॒ಮೋ, ಅ॑ಚಿಕೇಚ್ಚಿತ್ರಭಾನೋ ದಶಾ‌ನ್ತರು॒ಷ್ಯಾದ॑ತಿ॒ರೋಚ॑ಮಾನಂ ||{3/9}{8.1.10.3}{10.51.3}{10.4.9.3}{888, 9321}

ಹೋ॒ತ್ರಾದ॒ಹಂ ವ॑ರುಣ॒ ಬಿಭ್ಯ॑ದಾಯಂ॒ ನೇದೇ॒ವ ಮಾ᳚ ಯು॒ನಜ॒ನ್ನತ್ರ॑ ದೇ॒ವಾಃ |{ಸೌಚೀಕೋಗ್ನಿಃ | ದೇವಾಃ | ತ್ರಿಷ್ಟುಪ್}

ತಸ್ಯ॑ ಮೇ ತ॒ನ್ವೋ᳚ ಬಹು॒ಧಾ ನಿವಿ॑ಷ್ಟಾ, ಏ॒ತಮರ್ಥಂ॒ ನ ಚಿ॑ಕೇತಾ॒ಹಮ॒ಗ್ನಿಃ ||{4/9}{8.1.10.4}{10.51.4}{10.4.9.4}{888, 9322}

ಏಹಿ॒ ಮನು॑ರ್ದೇವ॒ಯುರ್ಯ॒ಜ್ಞಕಾ᳚ಮೋಽರಂ॒ಕೃತ್ಯಾ॒ ತಮ॑ಸಿ ಕ್ಷೇಷ್ಯಗ್ನೇ |{ದೇವಾಃ | ಅಗ್ನಿಃ ಸೌಚೀಕಃ | ತ್ರಿಷ್ಟುಪ್}

ಸು॒ಗಾನ್ಪ॒ಥಃ ಕೃ॑ಣುಹಿ ದೇವ॒ಯಾನಾ॒ನ್ವಹ॑ ಹ॒ವ್ಯಾನಿ॑ ಸುಮನ॒ಸ್ಯಮಾ᳚ನಃ ||{5/9}{8.1.10.5}{10.51.5}{10.4.9.5}{888, 9323}

ಅ॒ಗ್ನೇಃ ಪೂರ್ವೇ॒ ಭ್ರಾತ॑ರೋ॒, ಅರ್ಥ॑ಮೇ॒ತಂ ರ॒ಥೀವಾಧ್ವಾ᳚ನ॒ಮನ್ವಾವ॑ರೀವುಃ |{ಸೌಚೀಕೋಗ್ನಿಃ | ದೇವಾಃ | ತ್ರಿಷ್ಟುಪ್}

ತಸ್ಮಾ᳚ದ್ಭಿ॒ಯಾ ವ॑ರುಣ ದೂ॒ರಮಾ᳚ಯಂ ಗೌ॒ರೋ ನ ಕ್ಷೇ॒ಪ್ನೋರ॑ವಿಜೇ॒ ಜ್ಯಾಯಾಃ᳚ ||{6/9}{8.1.11.1}{10.51.6}{10.4.9.6}{888, 9324}

ಕು॒ರ್ಮಸ್ತ॒ ಆಯು॑ರ॒ಜರಂ॒ ಯದ॑ಗ್ನೇ॒ ಯಥಾ᳚ ಯು॒ಕ್ತೋ ಜಾ᳚ತವೇದೋ॒ ನ ರಿಷ್ಯಾಃ᳚ |{ದೇವಾಃ | ಅಗ್ನಿಃ ಸೌಚೀಕಃ | ತ್ರಿಷ್ಟುಪ್}

ಅಥಾ᳚ ವಹಾಸಿ ಸುಮನ॒ಸ್ಯಮಾ᳚ನೋ ಭಾ॒ಗಂ ದೇ॒ವೇಭ್ಯೋ᳚ ಹ॒ವಿಷಃ॑ ಸುಜಾತ ||{7/9}{8.1.11.2}{10.51.7}{10.4.9.7}{888, 9325}

ಪ್ರ॒ಯಾ॒ಜಾನ್ಮೇ᳚, ಅನುಯಾ॒ಜಾಁಶ್ಚ॒ ಕೇವ॑ಲಾ॒ನೂರ್ಜ॑ಸ್ವ‌ನ್ತಂ ಹ॒ವಿಷೋ᳚ ದತ್ತ ಭಾ॒ಗಂ |{ಸೌಚೀಕೋಗ್ನಿಃ | ದೇವಾಃ | ಭುರಿಕ್ತ್ರಿಷ್ಟುಪ್}

ಘೃ॒ತಂ ಚಾ॒ಪಾಂ ಪುರು॑ಷಂ॒ ಚೌಷ॑ಧೀನಾಮ॒ಗ್ನೇಶ್ಚ॑ ದೀ॒ರ್ಘಮಾಯು॑ರಸ್ತು ದೇವಾಃ ||{8/9}{8.1.11.3}{10.51.8}{10.4.9.8}{888, 9326}

ತವ॑ ಪ್ರಯಾ॒ಜಾ, ಅ॑ನುಯಾ॒ಜಾಶ್ಚ॒ ಕೇವ॑ಲ॒ ಊರ್ಜ॑ಸ್ವ‌ನ್ತೋ ಹ॒ವಿಷಃ॑ ಸ‌ನ್ತು ಭಾ॒ಗಾಃ |{ದೇವಾಃ | ಅಗ್ನಿಃ ಸೌಚೀಕಃ | ಭುರಿಕ್ತ್ರಿಷ್ಟುಪ್}

ತವಾ᳚ಗ್ನೇ ಯ॒ಜ್ಞೋ॒3॑(ಓ॒)ಽಯಮ॑ಸ್ತು॒ ಸರ್ವ॒ಸ್ತುಭ್ಯಂ᳚ ನಮ‌ನ್ತಾಂ ಪ್ರ॒ದಿಶ॒ಶ್ಚತ॑ಸ್ರಃ ||{9/9}{8.1.11.4}{10.51.9}{10.4.9.9}{888, 9327}

**[7] ವಿಶ್ವೇದೇವಾಇತಿ ಷಡೃಚಸ್ಯ ಸೂಕ್ತಸ್ಯಸೌಚೀಕೋಗ್ನಿರ್ದೇವಾಸ್ತ್ರಿಷ್ಟುಪ್ |**

ವಿಶ್ವೇ᳚ ದೇವಾಃ ಶಾ॒ಸ್ತನ॑ ಮಾ॒ ಯಥೇ॒ಹ ಹೋತಾ᳚ ವೃ॒ತೋ ಮ॒ನವೈ॒ ಯನ್ನಿ॒ಷದ್ಯ॑ |{ಸೌಚೀಕೋಗ್ನಿಃ | ದೇವಾಃ | ತ್ರಿಷ್ಟುಪ್}

ಪ್ರ ಮೇ᳚ ಬ್ರೂತ ಭಾಗ॒ಧೇಯಂ॒ ಯಥಾ᳚ ವೋ॒ ಯೇನ॑ ಪ॒ಥಾ ಹ॒ವ್ಯಮಾ ವೋ॒ ವಹಾ᳚ನಿ ||{1/6}{8.1.12.1}{10.52.1}{10.4.10.1}{889, 9328}

ಅ॒ಹಂ ಹೋತಾ॒ ನ್ಯ॑ಸೀದಂ॒ ಯಜೀ᳚ಯಾ॒ನ್ವಿಶ್ವೇ᳚ ದೇ॒ವಾ ಮ॒ರುತೋ᳚ ಮಾ ಜುನ‌ನ್ತಿ |{ಸೌಚೀಕೋಗ್ನಿಃ | ದೇವಾಃ | ತ್ರಿಷ್ಟುಪ್}

ಅಹ॑ರಹರಶ್ವಿ॒ನಾಧ್ವ᳚ರ್ಯವಂ ವಾಂ ಬ್ರ॒ಹ್ಮಾ ಸ॒ಮಿದ್ಭ॑ವತಿ॒ ಸಾಹು॑ತಿರ್ವಾಂ ||{2/6}{8.1.12.2}{10.52.2}{10.4.10.2}{889, 9329}

ಅ॒ಯಂ ಯೋ ಹೋತಾ॒ ಕಿರು॒ ಸ ಯ॒ಮಸ್ಯ॒ ಕಮಪ್ಯೂ᳚ಹೇ॒ ಯತ್ಸ॑ಮಂ॒ಜ‌ನ್ತಿ॑ ದೇ॒ವಾಃ |{ಸೌಚೀಕೋಗ್ನಿಃ | ದೇವಾಃ | ತ್ರಿಷ್ಟುಪ್}

ಅಹ॑ರಹರ್ಜಾಯತೇ ಮಾ॒ಸಿಮಾ॒ಸ್ಯಥಾ᳚ ದೇ॒ವಾ ದ॑ಧಿರೇ ಹವ್ಯ॒ವಾಹಂ᳚ ||{3/6}{8.1.12.3}{10.52.3}{10.4.10.3}{889, 9330}

ಮಾಂ ದೇ॒ವಾ ದ॑ಧಿರೇ ಹವ್ಯ॒ವಾಹ॒ಮಪ᳚ಮ್ಲುಕ್ತಂ ಬ॒ಹು ಕೃ॒ಚ್ಛ್ರಾ ಚರ᳚‌ನ್ತಂ |{ಸೌಚೀಕೋಗ್ನಿಃ | ದೇವಾಃ | ತ್ರಿಷ್ಟುಪ್}

ಅ॒ಗ್ನಿರ್ವಿ॒ದ್ವಾನ್ಯ॒ಜ್ಞಂ ನಃ॑ ಕಲ್ಪಯಾತಿ॒ ಪಂಚ॑ಯಾಮಂ ತ್ರಿ॒ವೃತಂ᳚ ಸ॒ಪ್ತತ᳚‌ನ್ತುಂ ||{4/6}{8.1.12.4}{10.52.4}{10.4.10.4}{889, 9331}

ಆ ವೋ᳚ ಯಕ್ಷ್ಯಮೃತ॒ತ್ವಂ ಸು॒ವೀರಂ॒ ಯಥಾ᳚ ವೋ ದೇವಾ॒ ವರಿ॑ವಃ॒ ಕರಾ᳚ಣಿ |{ಸೌಚೀಕೋಗ್ನಿಃ | ದೇವಾಃ | ತ್ರಿಷ್ಟುಪ್}

ಆ ಬಾ॒ಹ್ವೋರ್ವಜ್ರ॒ಮಿ‌ನ್ದ್ರ॑ಸ್ಯ ಧೇಯಾ॒ಮಥೇ॒ಮಾ ವಿಶ್ವಾಃ॒ ಪೃತ॑ನಾ ಜಯಾತಿ ||{5/6}{8.1.12.5}{10.52.5}{10.4.10.5}{889, 9332}

ತ್ರೀಣಿ॑ ಶ॒ತಾ ತ್ರೀ ಸ॒ಹಸ್ರಾ᳚ಣ್ಯ॒ಗ್ನಿಂ ತ್ರಿಂ॒ಶಚ್ಚ॑ ದೇ॒ವಾ ನವ॑ ಚಾಸಪರ್ಯನ್ |{ಸೌಚೀಕೋಗ್ನಿಃ | ದೇವಾಃ | ತ್ರಿಷ್ಟುಪ್}

ಔಕ್ಷ᳚ನ್‌ ಘೃ॒ತೈರಸ್ತೃ॑ಣನ್ಬ॒ರ್ಹಿರ॑ಸ್ಮಾ॒, ಆದಿದ್ಧೋತಾ᳚ರಂ॒ ನ್ಯ॑ಸಾದಯ‌ನ್ತ ||{6/6}{8.1.12.6}{10.52.6}{10.4.10.6}{889, 9333}

**[8] ಯಮೈಚ್ಛಾಮೇತ್ಯೇಕಾದಶರ್ಚಸ್ಯ ಸೂಕ್ತಸ್ಯ ದೇವಾಋಷಯಃ ಚತುರ್ಥೀಪಂಚಮ್ಯೋಃ ಸೌಚೀಕೋಗ್ನಿರೃಷಿಃ ಅಗ್ನಿರ್ದೇವತಾ ಚತುರ್ಥೀಪಂಚಮ್ಯೋರ್ದೇವಾದೇವತಾ ಜಗತೀ ಅಶ್ಮನ್ವತೀರಿತಿತ್ರಿಷ್ಟುಪ್ |**

ಯಮೈಚ್ಛಾ᳚ಮ॒ ಮನ॑ಸಾ॒ ಸೋ॒3॑(ಓ॒)ಽಯಮಾಗಾ᳚ದ್‌ ಯ॒ಜ್ಞಸ್ಯ॑ ವಿ॒ದ್ವಾನ್ಪರು॑ಷಶ್ಚಿಕಿ॒ತ್ವಾನ್ |{ದೇವಾಃ | ಅಗ್ನಿಃ | ತ್ರಿಷ್ಟುಪ್}

ಸ ನೋ᳚ ಯಕ್ಷದ್ದೇ॒ವತಾ᳚ತಾ॒ ಯಜೀ᳚ಯಾ॒ನ್ನಿ ಹಿ ಷತ್ಸ॒ದ‌ನ್ತ॑ರಃ॒ ಪೂರ್ವೋ᳚, ಅ॒ಸ್ಮತ್ ||{1/11}{8.1.13.1}{10.53.1}{10.4.11.1}{890, 9334}

ಅರಾ᳚ಧಿ॒ ಹೋತಾ᳚ ನಿ॒ಷದಾ॒ ಯಜೀ᳚ಯಾನ॒ಭಿ ಪ್ರಯಾಂ᳚ಸಿ॒ ಸುಧಿ॑ತಾನಿ॒ ಹಿ ಖ್ಯತ್ |{ದೇವಾಃ | ಅಗ್ನಿಃ | ತ್ರಿಷ್ಟುಪ್}

ಯಜಾ᳚ಮಹೈ ಯ॒ಜ್ಞಿಯಾ॒ನ್ಹ‌ನ್ತ॑ ದೇ॒ವಾಁ, ಈಳಾ᳚ಮಹಾ॒, ಈಡ್ಯಾಁ॒, ಆಜ್ಯೇ᳚ನ ||{2/11}{8.1.13.2}{10.53.2}{10.4.11.2}{890, 9335}

ಸಾ॒ಧ್ವೀಮ॑ಕರ್ದೇ॒ವವೀ᳚ತಿಂ ನೋ, ಅ॒ದ್ಯ ಯ॒ಜ್ಞಸ್ಯ॑ ಜಿ॒ಹ್ವಾಮ॑ವಿದಾಮ॒ ಗುಹ್ಯಾಂ᳚ |{ದೇವಾಃ | ಅಗ್ನಿಃ | ತ್ರಿಷ್ಟುಪ್}

ಸ ಆಯು॒ರಾಗಾ᳚ತ್ಸುರ॒ಭಿರ್ವಸಾ᳚ನೋ ಭ॒ದ್ರಾಮ॑ಕರ್ದೇ॒ವಹೂ᳚ತಿಂ ನೋ, ಅ॒ದ್ಯ ||{3/11}{8.1.13.3}{10.53.3}{10.4.11.3}{890, 9336}

ತದ॒ದ್ಯ ವಾ॒ಚಃ ಪ್ರ॑ಥ॒ಮಂ ಮ॑ಸೀಯ॒ ಯೇನಾಸು॑ರಾಁ, ಅ॒ಭಿ ದೇ॒ವಾ, ಅಸಾ᳚ಮ |{ಸೌಚೀಕೋಗ್ನಿಃ | ದೇವಾಃ | ತ್ರಿಷ್ಟುಪ್}

ಊರ್ಜಾ᳚ದ ಉ॒ತ ಯ॑ಜ್ಞಿಯಾಸಃ॒ ಪಂಚ॑ ಜನಾ॒ ಮಮ॑ ಹೋ॒ತ್ರಂ ಜು॑ಷಧ್ವಂ ||{4/11}{8.1.13.4}{10.53.4}{10.4.11.4}{890, 9337}

ಪಂಚ॒ ಜನಾ॒ ಮಮ॑ ಹೋ॒ತ್ರಂ ಜು॑ಷ‌ನ್ತಾಂ॒ ಗೋಜಾ᳚ತಾ, ಉ॒ತ ಯೇ ಯ॒ಜ್ಞಿಯಾ᳚ಸಃ |{ಸೌಚೀಕೋಗ್ನಿಃ | ದೇವಾಃ | ತ್ರಿಷ್ಟುಪ್}

ಪೃ॒ಥಿ॒ವೀ ನಃ॒ ಪಾರ್ಥಿ॑ವಾತ್ಪಾ॒ತ್ವಂಹ॑ಸೋ॒ಽ‌ನ್ತರಿ॑ಕ್ಷಂ ದಿ॒ವ್ಯಾತ್ಪಾ᳚ತ್ವ॒ಸ್ಮಾನ್ ||{5/11}{8.1.13.5}{10.53.5}{10.4.11.5}{890, 9338}

ತ‌ನ್ತುಂ᳚ ತ॒ನ್ವನ್‌ ರಜ॑ಸೋ ಭಾ॒ನುಮನ್ವಿ॑ಹಿ॒ ಜ್ಯೋತಿ॑ಷ್ಮತಃ ಪ॒ಥೋ ರ॑ಕ್ಷ ಧಿ॒ಯಾ ಕೃ॒ತಾನ್ |{ದೇವಾಃ | ಅಗ್ನಿಃ | ಜಗತೀ}

ಅ॒ನು॒ಲ್ಬ॒ಣಂ ವ॑ಯತ॒ ಜೋಗು॑ವಾ॒ಮಪೋ॒ ಮನು॑ರ್ಭವ ಜ॒ನಯಾ॒ ದೈವ್ಯಂ॒ ಜನಂ᳚ ||{6/11}{8.1.14.1}{10.53.6}{10.4.11.6}{890, 9339}

ಅ॒ಕ್ಷಾ॒ನಹೋ᳚ ನಹ್ಯತನೋ॒ತ ಸೋ᳚ಮ್ಯಾ॒, ಇಷ್ಕೃ॑ಣುಧ್ವಂ ರಶ॒ನಾ, ಓತ ಪಿಂ᳚ಶತ |{ದೇವಾಃ | ಅಗ್ನಿಃ | ಜಗತೀ}

ಅ॒ಷ್ಟಾವ᳚‌ನ್ಧುರಂ ವಹತಾ॒ಭಿತೋ॒ ರಥಂ॒ ಯೇನ॑ ದೇ॒ವಾಸೋ॒, ಅನ॑ಯನ್ನ॒ಭಿ ಪ್ರಿ॒ಯಂ ||{7/11}{8.1.14.2}{10.53.7}{10.4.11.7}{890, 9340}

ಅಶ್ಮ᳚ನ್ವತೀ ರೀಯತೇ॒ ಸಂ ರ॑ಭಧ್ವ॒ಮುತ್ತಿ॑ಷ್ಠತ॒ ಪ್ರ ತ॑ರತಾ ಸಖಾಯಃ |{ದೇವಾಃ | ಅಗ್ನಿಃ | ತ್ರಿಷ್ಟುಪ್}

ಅತ್ರಾ᳚ ಜಹಾಮ॒ ಯೇ, ಅಸ॒ನ್ನಶೇ᳚ವಾಃ ಶಿ॒ವಾನ್ವ॒ಯಮುತ್ತ॑ರೇಮಾ॒ಭಿ ವಾಜಾ॑ನ್ ||{8/11}{8.1.14.3}{10.53.8}{10.4.11.8}{890, 9341}

ತ್ವಷ್ಟಾ᳚ ಮಾ॒ಯಾ ವೇ᳚ದ॒ಪಸಾ᳚ಮ॒ಪಸ್ತ॑ಮೋ॒ ಬಿಭ್ರ॒ತ್ಪಾತ್ರಾ᳚ ದೇವ॒ಪಾನಾ᳚ನಿ॒ ಶ‌ನ್ತ॑ಮಾ |{ದೇವಾಃ | ಅಗ್ನಿಃ | ಜಗತೀ}

ಶಿಶೀ᳚ತೇ ನೂ॒ನಂ ಪ॑ರ॒ಶುಂ ಸ್ವಾ᳚ಯ॒ಸಂ ಯೇನ॑ ವೃ॒ಶ್ಚಾದೇತ॑ಶೋ॒ ಬ್ರಹ್ಮ॑ಣ॒ಸ್ಪತಿಃ॑ ||{9/11}{8.1.14.4}{10.53.9}{10.4.11.9}{890, 9342}

ಸ॒ತೋ ನೂ॒ನಂ ಕ॑ವಯಃ॒ ಸಂ ಶಿ॑ಶೀತ॒ ವಾಶೀ᳚ಭಿ॒ರ್ಯಾಭಿ॑ರ॒ಮೃತಾ᳚ಯ॒ ತಕ್ಷ॑ಥ |{ದೇವಾಃ | ಅಗ್ನಿಃ | ಜಗತೀ}

ವಿ॒ದ್ವಾಂಸಃ॑ ಪ॒ದಾ ಗುಹ್ಯಾ᳚ನಿ ಕರ್ತನ॒ ಯೇನ॑ ದೇ॒ವಾಸೋ᳚, ಅಮೃತ॒ತ್ವಮಾ᳚ನ॒ಶುಃ ||{10/11}{8.1.14.5}{10.53.10}{10.4.11.10}{890, 9343}

ಗರ್ಭೇ॒ ಯೋಷಾ॒ಮದ॑ಧುರ್ವ॒ತ್ಸಮಾ॒ಸನ್ಯ॑ಪೀ॒ಚ್ಯೇ᳚ನ॒ ಮನ॑ಸೋ॒ತ ಜಿ॒ಹ್ವಯಾ᳚ |{ದೇವಾಃ | ಅಗ್ನಿಃ | ಜಗತೀ}

ಸ ವಿ॒ಶ್ವಾಹಾ᳚ ಸು॒ಮನಾ᳚ ಯೋ॒ಗ್ಯಾ, ಅ॒ಭಿ ಸಿ॑ಷಾ॒ಸನಿ᳚ರ್ವನತೇ ಕಾ॒ರ ಇಜ್ಜಿತಿಂ᳚ ||{11/11}{8.1.14.6}{10.53.11}{10.4.11.11}{890, 9344}

**[9] ತಾಂಸುತಇತಿ ಷಡೃಚಸ್ಯ ಸೂಕ್ತಸ್ಯ ವಾಮದೇವ್ಯೋ ಬೃಹದುಕ್ಥ ಇಂದ್ರಸ್ತ್ರಿಷ್ಟುಪ್ |**

ತಾಂ ಸು ತೇ᳚ ಕೀ॒ರ್ತಿಂ ಮ॑ಘವನ್ಮಹಿ॒ತ್ವಾ ಯತ್‌ ತ್ವಾ᳚ ಭೀ॒ತೇ ರೋದ॑ಸೀ॒, ಅಹ್ವ॑ಯೇತಾಂ |{ವಾಮದೇವ್ಯೋ ಬೃಹದುಕ್ಥಃ | ಇಂದ್ರಃ | ತ್ರಿಷ್ಟುಪ್}

ಪ್ರಾವೋ᳚ ದೇ॒ವಾಁ, ಆತಿ॑ರೋ॒ ದಾಸ॒ಮೋಜಃ॑ ಪ್ರ॒ಜಾಯೈ᳚ ತ್ವಸ್ಯೈ॒ ಯದಶಿ॑ಕ್ಷ ಇ‌ನ್ದ್ರ ||{1/6}{8.1.15.1}{10.54.1}{10.4.12.1}{891, 9345}

ಯದಚ॑ರಸ್ತ॒ನ್ವಾ᳚ ವಾವೃಧಾ॒ನೋ ಬಲಾ᳚ನೀ‌ನ್ದ್ರ ಪ್ರಬ್ರುವಾ॒ಣೋ ಜನೇ᳚ಷು |{ವಾಮದೇವ್ಯೋ ಬೃಹದುಕ್ಥಃ | ಇಂದ್ರಃ | ತ್ರಿಷ್ಟುಪ್}

ಮಾ॒ಯೇತ್ಸಾ ತೇ॒ ಯಾನಿ॑ ಯು॒ದ್ಧಾನ್ಯಾ॒ಹುರ್ನಾದ್ಯ ಶತ್ರುಂ᳚ ನ॒ನು ಪು॒ರಾ ವಿ॑ವಿತ್ಸೇ ||{2/6}{8.1.15.2}{10.54.2}{10.4.12.2}{891, 9346}

ಕ ಉ॒ ನು ತೇ᳚ ಮಹಿ॒ಮನಃ॑ ಸಮಸ್ಯಾ॒ಸ್ಮತ್ಪೂರ್ವ॒ ಋಷ॒ಯೋಽ‌ನ್ತ॑ಮಾಪುಃ |{ವಾಮದೇವ್ಯೋ ಬೃಹದುಕ್ಥಃ | ಇಂದ್ರಃ | ತ್ರಿಷ್ಟುಪ್}

ಯನ್ಮಾ॒ತರಂ᳚ ಚ ಪಿ॒ತರಂ᳚ ಚ ಸಾ॒ಕಮಜ॑ನಯಥಾಸ್ತ॒ನ್ವ1॑(ಅಃ॒) ಸ್ವಾಯಾಃ᳚ ||{3/6}{8.1.15.3}{10.54.3}{10.4.12.3}{891, 9347}

ಚ॒ತ್ವಾರಿ॑ ತೇ, ಅಸು॒ರ್ಯಾ᳚ಣಿ॒ ನಾಮಾದಾ᳚ಭ್ಯಾನಿ ಮಹಿ॒ಷಸ್ಯ॑ ಸ‌ನ್ತಿ |{ವಾಮದೇವ್ಯೋ ಬೃಹದುಕ್ಥಃ | ಇಂದ್ರಃ | ತ್ರಿಷ್ಟುಪ್}

ತ್ವಮಂ॒ಗ ತಾನಿ॒ ವಿಶ್ವಾ᳚ನಿ ವಿತ್ಸೇ॒ ಯೇಭಿಃ॒ ಕರ್ಮಾ᳚ಣಿ ಮಘವಂಚ॒ಕರ್ಥ॑ ||{4/6}{8.1.15.4}{10.54.4}{10.4.12.4}{891, 9348}

ತ್ವಂ ವಿಶ್ವಾ᳚ ದಧಿಷೇ॒ ಕೇವ॑ಲಾನಿ॒ ಯಾನ್ಯಾ॒ವಿರ್ಯಾ ಚ॒ ಗುಹಾ॒ ವಸೂ᳚ನಿ |{ವಾಮದೇವ್ಯೋ ಬೃಹದುಕ್ಥಃ | ಇಂದ್ರಃ | ತ್ರಿಷ್ಟುಪ್}

ಕಾಮ॒ಮಿನ್ಮೇ᳚ ಮಘವ॒ನ್ಮಾ ವಿ ತಾ᳚ರೀ॒ಸ್ತ್ವಮಾ᳚ಜ್ಞಾ॒ತಾ ತ್ವಮಿ᳚‌ನ್ದ್ರಾಸಿ ದಾ॒ತಾ ||{5/6}{8.1.15.5}{10.54.5}{10.4.12.5}{891, 9349}

ಯೋ, ಅದ॑ಧಾ॒ಜ್ಜ್ಯೋತಿ॑ಷಿ॒ ಜ್ಯೋತಿ॑ರ॒‌ನ್ತರ್ಯೋ, ಅಸೃ॑ಜ॒ನ್ಮಧು॑ನಾ॒ ಸಂ ಮಧೂ᳚ನಿ |{ವಾಮದೇವ್ಯೋ ಬೃಹದುಕ್ಥಃ | ಇಂದ್ರಃ | ತ್ರಿಷ್ಟುಪ್}

ಅಧ॑ ಪ್ರಿ॒ಯಂ ಶೂ॒ಷಮಿ‌ನ್ದ್ರಾ᳚ಯ॒ ಮನ್ಮ॑ ಬ್ರಹ್ಮ॒ಕೃತೋ᳚ ಬೃ॒ಹದು॑ಕ್ಥಾದವಾಚಿ ||{6/6}{8.1.15.6}{10.54.6}{10.4.12.6}{891, 9350}

**[10] ದೂರೇತದಿತ್ಯಷ್ಟರ್ಚಸ್ಯ ಸೂಕ್ತಸ್ಯ ವಾಮದೇವ್ಯೋ ಬೃಹದುಕ್ಥಇಂದ್ರತ್ರಿಷ್ಟುಪ್ |**

ದೂ॒ರೇ ತನ್ನಾಮ॒ ಗುಹ್ಯಂ᳚ ಪರಾ॒ಚೈರ್ಯತ್‌ ತ್ವಾ᳚ ಭೀ॒ತೇ, ಅಹ್ವ॑ಯೇತಾಂ ವಯೋ॒ಧೈ |{ವಾಮದೇವ್ಯೋ ಬೃಹದುಕ್ಥಃ | ಇಂದ್ರಃ | ತ್ರಿಷ್ಟುಪ್}

ಉದ॑ಸ್ತಭ್ನಾಃ ಪೃಥಿ॒ವೀಂ ದ್ಯಾಮ॒ಭೀಕೇ॒ ಭ್ರಾತುಃ॑ ಪು॒ತ್ರಾನ್ಮ॑ಘವ‌ನ್ತಿತ್ವಿಷಾ॒ಣಃ ||{1/8}{8.1.16.1}{10.55.1}{10.4.13.1}{892, 9351}

ಮ॒ಹತ್ತನ್ನಾಮ॒ ಗುಹ್ಯಂ᳚ ಪುರು॒ಸ್ಪೃಗ್ಯೇನ॑ ಭೂ॒ತಂ ಜ॒ನಯೋ॒ ಯೇನ॒ ಭವ್ಯಂ᳚ |{ವಾಮದೇವ್ಯೋ ಬೃಹದುಕ್ಥಃ | ಇಂದ್ರಃ | ತ್ರಿಷ್ಟುಪ್}

ಪ್ರ॒ತ್ನಂ ಜಾ॒ತಂ ಜ್ಯೋತಿ॒ರ್ಯದ॑ಸ್ಯ ಪ್ರಿ॒ಯಂ ಪ್ರಿ॒ಯಾಃ ಸಮ॑ವಿಶ‌ನ್ತ॒ ಪಂಚ॑ ||{2/8}{8.1.16.2}{10.55.2}{10.4.13.2}{892, 9352}

ಆ ರೋದ॑ಸೀ, ಅಪೃಣಾ॒ದೋತ ಮಧ್ಯಂ॒ ಪಂಚ॑ ದೇ॒ವಾಁ, ಋ॑ತು॒ಶಃ ಸ॒ಪ್ತಸ॑ಪ್ತ |{ವಾಮದೇವ್ಯೋ ಬೃಹದುಕ್ಥಃ | ಇಂದ್ರಃ | ತ್ರಿಷ್ಟುಪ್}

ಚತು॑ಸ್ತ್ರಿಂಶತಾ ಪುರು॒ಧಾ ವಿ ಚ॑ಷ್ಟೇ॒ ಸರೂ᳚ಪೇಣ॒ ಜ್ಯೋತಿ॑ಷಾ॒ ವಿವ್ರ॑ತೇನ ||{3/8}{8.1.16.3}{10.55.3}{10.4.13.3}{892, 9353}

ಯದು॑ಷ॒ ಔಚ್ಛಃ॑ ಪ್ರಥ॒ಮಾ ವಿ॒ಭಾನಾ॒ಮಜ॑ನಯೋ॒ ಯೇನ॑ ಪು॒ಷ್ಟಸ್ಯ॑ ಪು॒ಷ್ಟಂ |{ವಾಮದೇವ್ಯೋ ಬೃಹದುಕ್ಥಃ | ಇಂದ್ರಃ | ತ್ರಿಷ್ಟುಪ್}

ಯತ್ತೇ᳚ ಜಾಮಿ॒ತ್ವಮವ॑ರಂ॒ ಪರ॑ಸ್ಯಾ ಮ॒ಹನ್ಮ॑ಹ॒ತ್ಯಾ, ಅ॑ಸುರ॒ತ್ವಮೇಕಂ᳚ ||{4/8}{8.1.16.4}{10.55.4}{10.4.13.4}{892, 9354}

ವಿ॒ಧುಂ ದ॑ದ್ರಾ॒ಣಂ ಸಮ॑ನೇ ಬಹೂ॒ನಾಂ ಯುವಾ᳚ನಂ॒ ಸ‌ನ್ತಂ᳚ ಪಲಿ॒ತೋ ಜ॑ಗಾರ |{ವಾಮದೇವ್ಯೋ ಬೃಹದುಕ್ಥಃ | ಇಂದ್ರಃ | ತ್ರಿಷ್ಟುಪ್}

ದೇ॒ವಸ್ಯ॑ ಪಶ್ಯ॒ ಕಾವ್ಯಂ᳚ ಮಹಿ॒ತ್ವಾದ್ಯಾ ಮ॒ಮಾರ॒ ಸ ಹ್ಯಃ ಸಮಾ᳚ನ ||{5/8}{8.1.16.5}{10.55.5}{10.4.13.5}{892, 9355}

ಶಾಕ್ಮ॑ನಾ ಶಾ॒ಕೋ, ಅ॑ರು॒ಣಃ ಸು॑ಪ॒ರ್ಣ ಆ ಯೋ ಮ॒ಹಃ ಶೂರಃ॑ ಸ॒ನಾದನೀ᳚ಳಃ |{ವಾಮದೇವ್ಯೋ ಬೃಹದುಕ್ಥಃ | ಇಂದ್ರಃ | ತ್ರಿಷ್ಟುಪ್}

ಯಚ್ಚಿ॒ಕೇತ॑ ಸ॒ತ್ಯಮಿತ್ತನ್ನ ಮೋಘಂ॒ ವಸು॑ ಸ್ಪಾ॒ರ್ಹಮು॒ತ ಜೇತೋ॒ತ ದಾತಾ᳚ ||{6/8}{8.1.17.1}{10.55.6}{10.4.13.6}{892, 9356}

ಐಭಿ॑ರ್ದದೇ॒ ವೃಷ್ಣ್ಯಾ॒ ಪೌಂಸ್ಯಾ᳚ನಿ॒ ಯೇಭಿ॒ರೌಕ್ಷ॑ದ್ವೃತ್ರ॒ಹತ್ಯಾ᳚ಯ ವ॒ಜ್ರೀ |{ವಾಮದೇವ್ಯೋ ಬೃಹದುಕ್ಥಃ | ಇಂದ್ರಃ | ತ್ರಿಷ್ಟುಪ್}

ಯೇ ಕರ್ಮ॑ಣಃ ಕ್ರಿ॒ಯಮಾ᳚ಣಸ್ಯ ಮ॒ಹ್ನ ಋ॑ತೇಕ॒ರ್ಮಮು॒ದಜಾ᳚ಯ‌ನ್ತ ದೇ॒ವಾಃ ||{7/8}{8.1.17.2}{10.55.7}{10.4.13.7}{892, 9357}

ಯು॒ಜಾ ಕರ್ಮಾ᳚ಣಿ ಜ॒ನಯ᳚ನ್ವಿ॒ಶ್ವೌಜಾ᳚, ಅಶಸ್ತಿ॒ಹಾ ವಿ॒ಶ್ವಮ॑ನಾಸ್ತುರಾ॒ಷಾಟ್ |{ವಾಮದೇವ್ಯೋ ಬೃಹದುಕ್ಥಃ | ಇಂದ್ರಃ | ತ್ರಿಷ್ಟುಪ್}

ಪೀ॒ತ್ವೀ ಸೋಮ॑ಸ್ಯ ದಿ॒ವ ಆ ವೃ॑ಧಾ॒ನಃ ಶೂರೋ॒ ನಿರ್ಯು॒ಧಾಧ॑ಮ॒ದ್ದಸ್ಯೂ॑ನ್ ||{8/8}{8.1.17.3}{10.55.8}{10.4.13.8}{892, 9358}

**[11] ಇದಂತಇತಿ ಸಪ್ತರ್ಚಸ್ಯ ಸೂಕ್ತಸ್ಯ ವಾಮದೇವ್ಯೋ ಬೃಹದುಕ್ಥೋ ವಿಶ್ವೇದೇವಾಸ್ತ್ರಿಷ್ಟುಪ್‌ ಚತುರ್ಥ್ಯಾದಿತಿಸ್ರೋಜಗತ್ಯಃ |**

ಇ॒ದಂ ತ॒ ಏಕಂ᳚ ಪ॒ರ ಊ᳚ ತ॒ ಏಕಂ᳚ ತೃ॒ತೀಯೇ᳚ನ॒ ಜ್ಯೋತಿ॑ಷಾ॒ ಸಂ ವಿ॑ಶಸ್ವ |{ವಾಮದೇವ್ಯೋ ಬೃಹದುಕ್ಥಃ | ವಿಶ್ವದೇವಾಃ | ತ್ರಿಷ್ಟುಪ್}

ಸಂ॒ವೇಶ॑ನೇ ತ॒ನ್ವ1॑(ಅ॒)ಶ್ಚಾರು॑ರೇಧಿ ಪ್ರಿ॒ಯೋ ದೇ॒ವಾನಾಂ᳚ ಪರ॒ಮೇ ಜ॒ನಿತ್ರೇ᳚ ||{1/7}{8.1.18.1}{10.56.1}{10.4.14.1}{893, 9359}

ತ॒ನೂಷ್ಟೇ᳚ ವಾಜಿ‌ನ್ತ॒ನ್ವ1॑(ಅಂ॒) ನಯ᳚‌ನ್ತೀ ವಾ॒ಮಮ॒ಸ್ಮಭ್ಯಂ॒ ಧಾತು॒ ಶರ್ಮ॒ ತುಭ್ಯಂ᳚ |{ವಾಮದೇವ್ಯೋ ಬೃಹದುಕ್ಥಃ | ವಿಶ್ವದೇವಾಃ | ತ್ರಿಷ್ಟುಪ್}

ಅಹ್ರು॑ತೋ ಮ॒ಹೋ ಧ॒ರುಣಾ᳚ಯ ದೇ॒ವಾ‌ನ್ದಿ॒ವೀ᳚ವ॒ ಜ್ಯೋತಿಃ॒ ಸ್ವಮಾ ಮಿ॑ಮೀಯಾಃ ||{2/7}{8.1.18.2}{10.56.2}{10.4.14.2}{893, 9360}

ವಾ॒ಜ್ಯ॑ಸಿ॒ ವಾಜಿ॑ನೇನಾ ಸುವೇ॒ನೀಃ ಸು॑ವಿ॒ತಃ ಸ್ತೋಮಂ᳚ ಸುವಿ॒ತೋ ದಿವಂ᳚ ಗಾಃ |{ವಾಮದೇವ್ಯೋ ಬೃಹದುಕ್ಥಃ | ವಿಶ್ವದೇವಾಃ | ತ್ರಿಷ್ಟುಪ್}

ಸು॒ವಿ॒ತೋ ಧರ್ಮ॑ ಪ್ರಥ॒ಮಾನು॑ ಸ॒ತ್ಯಾ ಸು॑ವಿ॒ತೋ ದೇ॒ವಾ‌ನ್ತ್ಸು॑ವಿ॒ತೋಽನು॒ ಪತ್ಮ॑ ||{3/7}{8.1.18.3}{10.56.3}{10.4.14.3}{893, 9361}

ಮ॒ಹಿ॒ಮ್ನ ಏ᳚ಷಾಂ ಪಿ॒ತರ॑ಶ್ಚ॒ನೇಶಿ॑ರೇ ದೇ॒ವಾ ದೇ॒ವೇಷ್ವ॑ದಧು॒ರಪಿ॒ ಕ್ರತುಂ᳚ |{ವಾಮದೇವ್ಯೋ ಬೃಹದುಕ್ಥಃ | ವಿಶ್ವದೇವಾಃ | ಜಗತೀ}

ಸಮ॑ವಿವ್ಯಚುರು॒ತ ಯಾನ್ಯತ್ವಿ॑ಷು॒ರೈಷಾಂ᳚ ತ॒ನೂಷು॒ ನಿ ವಿ॑ವಿಶುಃ॒ ಪುನಃ॑ ||{4/7}{8.1.18.4}{10.56.4}{10.4.14.4}{893, 9362}

ಸಹೋ᳚ಭಿ॒ರ್ವಿಶ್ವಂ॒ ಪರಿ॑ ಚಕ್ರಮೂ॒ ರಜಃ॒ ಪೂರ್ವಾ॒ ಧಾಮಾ॒ನ್ಯಮಿ॑ತಾ॒ ಮಿಮಾ᳚ನಾಃ |{ವಾಮದೇವ್ಯೋ ಬೃಹದುಕ್ಥಃ | ವಿಶ್ವದೇವಾಃ | ಜಗತೀ}

ತ॒ನೂಷು॒ ವಿಶ್ವಾ॒ ಭುವ॑ನಾ॒ ನಿ ಯೇ᳚ಮಿರೇ॒ ಪ್ರಾಸಾ᳚ರಯ‌ನ್ತ ಪುರು॒ಧ ಪ್ರ॒ಜಾ, ಅನು॑ ||{5/7}{8.1.18.5}{10.56.5}{10.4.14.5}{893, 9363}

ದ್ವಿಧಾ᳚ ಸೂ॒ನವೋಽಸು॑ರಂ ಸ್ವ॒ರ್ವಿದ॒ಮಾಸ್ಥಾ᳚ಪಯ‌ನ್ತ ತೃ॒ತೀಯೇ᳚ನ॒ ಕರ್ಮ॑ಣಾ |{ವಾಮದೇವ್ಯೋ ಬೃಹದುಕ್ಥಃ | ವಿಶ್ವದೇವಾಃ | ಜಗತೀ}

ಸ್ವಾಂ ಪ್ರ॒ಜಾಂ ಪಿ॒ತರಃ॒ ಪಿತ್ರ್ಯಂ॒ ಸಹ॒ ಆವ॑ರೇಷ್ವದಧು॒ಸ್ತ‌ನ್ತು॒ಮಾತ॑ತಂ ||{6/7}{8.1.18.6}{10.56.6}{10.4.14.6}{893, 9364}

ನಾ॒ವಾ ನ ಕ್ಷೋದಃ॑ ಪ್ರ॒ದಿಶಃ॑ ಪೃಥಿ॒ವ್ಯಾಃ ಸ್ವ॒ಸ್ತಿಭಿ॒ರತಿ॑ ದು॒ರ್ಗಾಣಿ॒ ವಿಶ್ವಾ᳚ |{ವಾಮದೇವ್ಯೋ ಬೃಹದುಕ್ಥಃ | ವಿಶ್ವದೇವಾಃ | ತ್ರಿಷ್ಟುಪ್}

ಸ್ವಾಂ ಪ್ರ॒ಜಾಂ ಬೃ॒ಹದು॑ಕ್ಥೋ ಮಹಿ॒ತ್ವಾವ॑ರೇಷ್ವದಧಾ॒ದಾ ಪರೇ᳚ಷು ||{7/7}{8.1.18.7}{10.56.7}{10.4.14.7}{893, 9365}

**[12] ಮಾಪ್ರಗಾಮೇತಿ ಷಡೃಚಸ್ಯ ಸೂಕ್ತಸ್ಯ ಗೌಪಾಯನಾಬಂಧುಃ ಶ್ರುತಬಂಧುರ್ವಿಪ್ರಬಂಧುರ್ವಿಶ್ವೇದೇವಾಗಾಯತ್ರೀ | (ಭೇದಪಕ್ಷೇ - ಇಂದ್ರಃ 1 ಅಗ್ನಿಸ್ತಂತುಃ 1 ವಿಶ್ವೇದೇವಾಃ 3 ಸೋಮಃ 1 ಏವಂ 6 ಮಾಪ್ರಗಾಮೇತಿ ಸೂಕ್ತಾನಾಂ ಬಂಧ್ವಾಧ್ಯಾಋಷಯಇತ್ಯಾರ್ಷಾನುಕ್ರಮಣ್ಯಾಂ ಶೌನಕಃ) | (ಅತ್ರೈಷಾಂಗೌಪಾಯನತ್ವಮೇವನಲೌಪಾಯನತ್ವಂ ತಥಾಸುಬಂಧೋರ್ಲೋಪಶ್ಚ ಸರ್ವಾ . ಭಾ. ) |**

ಮಾ ಪ್ರ ಗಾ᳚ಮ ಪ॒ಥೋ ವ॒ಯಂ ಮಾ ಯ॒ಜ್ಞಾದಿ᳚‌ನ್ದ್ರ ಸೋ॒ಮಿನಃ॑ |{ಗೌಪಾಯನಾಬಂಧುಃ ಶ್ರುತಬಂಧುರ್ವಿಪ್ರಬಂಧುಃ | ವಿಶ್ವದೇವಾಃ | ಗಾಯತ್ರೀ}

ಮಾ‌ನ್ತಃ ಸ್ಥು᳚ರ್ನೋ॒, ಅರಾ᳚ತಯಃ ||{1/6}{8.1.19.1}{10.57.1}{10.4.15.1}{894, 9366}

ಯೋ ಯ॒ಜ್ಞಸ್ಯ॑ ಪ್ರ॒ಸಾಧ॑ನ॒ಸ್ತ‌ನ್ತು॑ರ್ದೇ॒ವೇಷ್ವಾತ॑ತಃ |{ಗೌಪಾಯನಾಬಂಧುಃ ಶ್ರುತಬಂಧುರ್ವಿಪ್ರಬಂಧುಃ | ವಿಶ್ವದೇವಾಃ | ಗಾಯತ್ರೀ}

ತಮಾಹು॑ತಂ ನಶೀಮಹಿ ||{2/6}{8.1.19.2}{10.57.2}{10.4.15.2}{894, 9367}

ಮನೋ॒ ನ್ವಾ ಹು॑ವಾಮಹೇ ನಾರಾಶಂ॒ಸೇನ॒ ಸೋಮೇ᳚ನ |{ಗೌಪಾಯನಾಬಂಧುಃ ಶ್ರುತಬಂಧುರ್ವಿಪ್ರಬಂಧುಃ | ವಿಶ್ವದೇವಾಃ | ಗಾಯತ್ರೀ}

ಪಿ॒ತೄ॒ಣಾಂ ಚ॒ ಮನ್ಮ॑ಭಿಃ ||{3/6}{8.1.19.3}{10.57.3}{10.4.15.3}{894, 9368}

ಆ ತ॑ ಏತು॒ ಮನಃ॒ ಪುನಃ॒ ಕ್ರತ್ವೇ॒ ದಕ್ಷಾ᳚ಯ ಜೀ॒ವಸೇ᳚ |{ಗೌಪಾಯನಾಬಂಧುಃ ಶ್ರುತಬಂಧುರ್ವಿಪ್ರಬಂಧುಃ | ವಿಶ್ವದೇವಾಃ | ಗಾಯತ್ರೀ}

ಜ್ಯೋಕ್ಚ॒ ಸೂರ್ಯಂ᳚ ದೃ॒ಶೇ ||{4/6}{8.1.19.4}{10.57.4}{10.4.15.4}{894, 9369}

ಪುನ᳚ರ್ನಃ ಪಿತರೋ॒ ಮನೋ॒ ದದಾ᳚ತು॒ ದೈವ್ಯೋ॒ ಜನಃ॑ |{ಗೌಪಾಯನಾಬಂಧುಃ ಶ್ರುತಬಂಧುರ್ವಿಪ್ರಬಂಧುಃ | ವಿಶ್ವದೇವಾಃ | ಗಾಯತ್ರೀ}

ಜೀ॒ವಂ ವ್ರಾತಂ᳚ ಸಚೇಮಹಿ ||{5/6}{8.1.19.5}{10.57.5}{10.4.15.5}{894, 9370}

ವ॒ಯಂ ಸೋ᳚ಮ ವ್ರ॒ತೇ ತವ॒ ಮನ॑ಸ್ತ॒ನೂಷು॒ ಬಿಭ್ರ॑ತಃ |{ಗೌಪಾಯನಾಬಂಧುಃ ಶ್ರುತಬಂಧುರ್ವಿಪ್ರಬಂಧುಃ | ವಿಶ್ವದೇವಾಃ | ಗಾಯತ್ರೀ}

ಪ್ರ॒ಜಾವ᳚‌ನ್ತಃ ಸಚೇಮಹಿ ||{6/6}{8.1.19.6}{10.57.6}{10.4.15.6}{894, 9371}

**[13] ಯತ್ತೇಯಮಮಿತಿ ದ್ವಾದಶರ್ಚಸ್ಯ ಸೂಕ್ತಸ್ಯ ಗೌಪಾಯನಾಬಂಧುಃ ಶ್ರುತಬಂಧುರ್ವಿಪ್ರಬಂಧುರ್ಮನೋನುಷ್ಟುಪ್ |**

ಯತ್ತೇ᳚ ಯ॒ಮಂ ವೈ᳚ವಸ್ವ॒ತಂ ಮನೋ᳚ ಜ॒ಗಾಮ॑ ದೂರ॒ಕಂ |{ಗೌಪಾಯನಾಬಂಧುಃ ಶ್ರುತಬಂಧುರ್ವಿಪ್ರಬಂಧುಃ | ಮನಹ್ | ಅನುಷ್ಟುಪ್}

ತತ್ತ॒ ಆ ವ॑ರ್ತಯಾಮಸೀ॒ಹ ಕ್ಷಯಾ᳚ಯ ಜೀ॒ವಸೇ᳚ ||{1/12}{8.1.20.1}{10.58.1}{10.4.16.1}{895, 9372}

ಯತ್ತೇ॒ ದಿವಂ॒ ಯತ್ಪೃ॑ಥಿ॒ವೀಂ ಮನೋ᳚ ಜ॒ಗಾಮ॑ ದೂರ॒ಕಂ |{ಗೌಪಾಯನಾಬಂಧುಃ ಶ್ರುತಬಂಧುರ್ವಿಪ್ರಬಂಧುಃ | ಮನಹ್ | ಅನುಷ್ಟುಪ್}

ತತ್ತ॒ ಆ ವ॑ರ್ತಯಾಮಸೀ॒ಹ ಕ್ಷಯಾ᳚ಯ ಜೀ॒ವಸೇ᳚ ||{2/12}{8.1.20.2}{10.58.2}{10.4.16.2}{895, 9373}

ಯತ್ತೇ॒ ಭೂಮಿಂ॒ ಚತು॑ರ್ಭೃಷ್ಟಿಂ॒ ಮನೋ᳚ ಜ॒ಗಾಮ॑ ದೂರ॒ಕಂ |{ಗೌಪಾಯನಾಬಂಧುಃ ಶ್ರುತಬಂಧುರ್ವಿಪ್ರಬಂಧುಃ | ಮನಹ್ | ಅನುಷ್ಟುಪ್}

ತತ್ತ॒ ಆ ವ॑ರ್ತಯಾಮಸೀ॒ಹ ಕ್ಷಯಾ᳚ಯ ಜೀ॒ವಸೇ᳚ ||{3/12}{8.1.20.3}{10.58.3}{10.4.16.3}{895, 9374}

ಯತ್ತೇ॒ ಚತ॑ಸ್ರಃ ಪ್ರ॒ದಿಶೋ॒ ಮನೋ᳚ ಜ॒ಗಾಮ॑ ದೂರ॒ಕಂ |{ಗೌಪಾಯನಾಬಂಧುಃ ಶ್ರುತಬಂಧುರ್ವಿಪ್ರಬಂಧುಃ | ಮನಹ್ | ಅನುಷ್ಟುಪ್}

ತತ್ತ॒ ಆ ವ॑ರ್ತಯಾಮಸೀ॒ಹ ಕ್ಷಯಾ᳚ಯ ಜೀ॒ವಸೇ᳚ ||{4/12}{8.1.20.4}{10.58.4}{10.4.16.4}{895, 9375}

ಯತ್ತೇ᳚ ಸಮು॒ದ್ರಮ᳚ರ್ಣ॒ವಂ ಮನೋ᳚ ಜ॒ಗಾಮ॑ ದೂರ॒ಕಂ |{ಗೌಪಾಯನಾಬಂಧುಃ ಶ್ರುತಬಂಧುರ್ವಿಪ್ರಬಂಧುಃ | ಮನಹ್ | ಅನುಷ್ಟುಪ್}

ತತ್ತ॒ ಆ ವ॑ರ್ತಯಾಮಸೀ॒ಹ ಕ್ಷಯಾ᳚ಯ ಜೀ॒ವಸೇ᳚ ||{5/12}{8.1.20.5}{10.58.5}{10.4.16.5}{895, 9376}

ಯತ್ತೇ॒ ಮರೀ᳚ಚೀಃ ಪ್ರ॒ವತೋ॒ ಮನೋ᳚ ಜ॒ಗಾಮ॑ ದೂರ॒ಕಂ |{ಗೌಪಾಯನಾಬಂಧುಃ ಶ್ರುತಬಂಧುರ್ವಿಪ್ರಬಂಧುಃ | ಮನಹ್ | ಅನುಷ್ಟುಪ್}

ತತ್ತ॒ ಆ ವ॑ರ್ತಯಾಮಸೀ॒ಹ ಕ್ಷಯಾ᳚ಯ ಜೀ॒ವಸೇ᳚ ||{6/12}{8.1.20.6}{10.58.6}{10.4.16.6}{895, 9377}

ಯತ್ತೇ᳚, ಅ॒ಪೋ ಯದೋಷ॑ಧೀ॒ರ್ಮನೋ᳚ ಜ॒ಗಾಮ॑ ದೂರ॒ಕಂ |{ಗೌಪಾಯನಾಬಂಧುಃ ಶ್ರುತಬಂಧುರ್ವಿಪ್ರಬಂಧುಃ | ಮನಹ್ | ಅನುಷ್ಟುಪ್}

ತತ್ತ॒ ಆ ವ॑ರ್ತಯಾಮಸೀ॒ಹ ಕ್ಷಯಾ᳚ಯ ಜೀ॒ವಸೇ᳚ ||{7/12}{8.1.21.1}{10.58.7}{10.4.16.7}{895, 9378}

ಯತ್ತೇ॒ ಸೂರ್ಯಂ॒ ಯದು॒ಷಸಂ॒ ಮನೋ᳚ ಜ॒ಗಾಮ॑ ದೂರ॒ಕಂ |{ಗೌಪಾಯನಾಬಂಧುಃ ಶ್ರುತಬಂಧುರ್ವಿಪ್ರಬಂಧುಃ | ಮನಹ್ | ಅನುಷ್ಟುಪ್}

ತತ್ತ॒ ಆ ವ॑ರ್ತಯಾಮಸೀ॒ಹ ಕ್ಷಯಾ᳚ಯ ಜೀ॒ವಸೇ᳚ ||{8/12}{8.1.21.2}{10.58.8}{10.4.16.8}{895, 9379}

ಯತ್ತೇ॒ ಪರ್ವ॑ತಾನ್ಬೃಹ॒ತೋ ಮನೋ᳚ ಜ॒ಗಾಮ॑ ದೂರ॒ಕಂ |{ಗೌಪಾಯನಾಬಂಧುಃ ಶ್ರುತಬಂಧುರ್ವಿಪ್ರಬಂಧುಃ | ಮನಹ್ | ಅನುಷ್ಟುಪ್}

ತತ್ತ॒ ಆ ವ॑ರ್ತಯಾಮಸೀ॒ಹ ಕ್ಷಯಾ᳚ಯ ಜೀ॒ವಸೇ᳚ ||{9/12}{8.1.21.3}{10.58.9}{10.4.16.9}{895, 9380}

ಯತ್ತೇ॒ ವಿಶ್ವ॑ಮಿ॒ದಂ ಜಗ॒ನ್ಮನೋ᳚ ಜ॒ಗಾಮ॑ ದೂರ॒ಕಂ |{ಗೌಪಾಯನಾಬಂಧುಃ ಶ್ರುತಬಂಧುರ್ವಿಪ್ರಬಂಧುಃ | ಮನಹ್ | ಅನುಷ್ಟುಪ್}

ತತ್ತ॒ ಆ ವ॑ರ್ತಯಾಮಸೀ॒ಹ ಕ್ಷಯಾ᳚ಯ ಜೀ॒ವಸೇ᳚ ||{10/12}{8.1.21.4}{10.58.10}{10.4.16.10}{895, 9381}

ಯತ್ತೇ॒ ಪರಾಃ᳚ ಪರಾ॒ವತೋ॒ ಮನೋ᳚ ಜ॒ಗಾಮ॑ ದೂರ॒ಕಂ |{ಗೌಪಾಯನಾಬಂಧುಃ ಶ್ರುತಬಂಧುರ್ವಿಪ್ರಬಂಧುಃ | ಮನಹ್ | ಅನುಷ್ಟುಪ್}

ತತ್ತ॒ ಆ ವ॑ರ್ತಯಾಮಸೀ॒ಹ ಕ್ಷಯಾ᳚ಯ ಜೀ॒ವಸೇ᳚ ||{11/12}{8.1.21.5}{10.58.11}{10.4.16.11}{895, 9382}

ಯತ್ತೇ᳚ ಭೂ॒ತಂ ಚ॒ ಭವ್ಯಂ᳚ ಚ॒ ಮನೋ᳚ ಜ॒ಗಾಮ॑ ದೂರ॒ಕಂ |{ಗೌಪಾಯನಾಬಂಧುಃ ಶ್ರುತಬಂಧುರ್ವಿಪ್ರಬಂಧುಃ | ಮನಹ್ | ಅನುಷ್ಟುಪ್}

ತತ್ತ॒ ಆ ವ॑ರ್ತಯಾಮಸೀ॒ಹ ಕ್ಷಯಾ᳚ಯ ಜೀ॒ವಸೇ᳚ ||{12/12}{8.1.21.6}{10.58.12}{10.4.16.12}{895, 9383}

**[14] ಪ್ರತಾರ್ಯಾಯುರಿತಿ ದಶರ್ಚಸ್ಯ ಸೂಕ್ತಸ್ಯ ಗೌಪಾಯನಾಬಂಧ್ವಾದಯ ಋಷಯಃ ಆದ್ಯಾನಾಂಚತಸೃಣಾಂ ನಿರೃತಿರ್ದೇವತಾ ಚತುರ್ಥ್ಯಾನಿರೃತಿಸೋಮೌ ಪಂಚಮೀಷಷ್ಠಯೋರಸುನೀತಿದೇವೀ ಸಪ್ತಮ್ಯಾಃ ಪೃಥಿವೀದ್ಯಾವಂತರಿಕ್ಷಸೋಮಪೂಷಪಥ್ಯಾಸ್ವಸ್ತಯೋದೇವತಾಃ ಅಂತ್ಯಾನಾಂತಿಸೃಣಾಂ ದ್ಯಾವಾಪೃಥಿವ್ಯೌತ್ರಿಷ್ಟುಪ್ ಅಂತ್ಯಾರ್ಧರ್ಚಸ್ಯೇಂದ್ರಃ ಅಂತ್ಯಾಸ್ತಿಸ್ರಃಕ್ರಮೇಣಪಂಕ್ತಿಮಹಾ ಪಂಕ್ತಿಪಂಕ್ತ್ಯುತ್ತರಾಃ .**

ಪ್ರ ತಾ॒ರ್ಯಾಯುಃ॑ ಪ್ರತ॒ರಂ ನವೀ᳚ಯಃ॒ ಸ್ಥಾತಾ᳚ರೇವ॒ ಕ್ರತು॑ಮತಾ॒ ರಥ॑ಸ್ಯ |{ಗೌಪಾಯನಾ ಬಂಧ್ವಾದಯಃ | ನಿರೃತಿಃ | ತ್ರಿಷ್ಟುಪ್}

ಅಧ॒ ಚ್ಯವಾ᳚ನ॒ ಉತ್ತ॑ವೀ॒ತ್ಯರ್ಥಂ᳚ ಪರಾತ॒ರಂ ಸು ನಿರೃ॑ತಿರ್ಜಿಹೀತಾಂ ||{1/10}{8.1.22.1}{10.59.1}{10.4.17.1}{896, 9384}

ಸಾಮ॒ನ್ನು ರಾ॒ಯೇ ನಿ॑ಧಿ॒ಮನ್ನ್ವನ್ನಂ॒ ಕರಾ᳚ಮಹೇ॒ ಸು ಪು॑ರು॒ಧ ಶ್ರವಾಂ᳚ಸಿ |{ಗೌಪಾಯನಾ ಬಂಧ್ವಾದಯಃ | ನಿರೃತಿಃ | ತ್ರಿಷ್ಟುಪ್}

ತಾ ನೋ॒ ವಿಶ್ವಾ᳚ನಿ ಜರಿ॒ತಾ ಮ॑ಮತ್ತು ಪರಾತ॒ರಂ ಸು ನಿರೃ॑ತಿರ್ಜಿಹೀತಾಂ ||{2/10}{8.1.22.2}{10.59.2}{10.4.17.2}{896, 9385}

ಅ॒ಭೀ ಷ್ವ1॑(ಅ॒)ರ್ಯಃ ಪೌಂಸ್ಯೈ᳚ರ್ಭವೇಮ॒ ದ್ಯೌರ್ನ ಭೂಮಿಂ᳚ ಗಿ॒ರಯೋ॒ ನಾಜ್ರಾ॑ನ್ |{ಗೌಪಾಯನಾ ಬಂಧ್ವಾದಯಃ | ನಿರೃತಿಃ | ತ್ರಿಷ್ಟುಪ್}

ತಾ ನೋ॒ ವಿಶ್ವಾ᳚ನಿ ಜರಿ॒ತಾ ಚಿ॑ಕೇತ ಪರಾತ॒ರಂ ಸು ನಿರೃ॑ತಿರ್ಜಿಹೀತಾಂ ||{3/10}{8.1.22.3}{10.59.3}{10.4.17.3}{896, 9386}

ಮೋ ಷು ಣಃ॑ ಸೋಮ ಮೃ॒ತ್ಯವೇ॒ ಪರಾ᳚ ದಾಃ॒ ಪಶ್ಯೇ᳚ಮ॒ ನು ಸೂರ್ಯ॑ಮು॒ಚ್ಚರ᳚‌ನ್ತಂ |{ಗೌಪಾಯನಾ ಬಂಧ್ವಾದಯಃ | ನಿರೃತಿಃ ಸೋಮಾಶ್ಚ | ತ್ರಿಷ್ಟುಪ್}

ದ್ಯುಭಿ॑ರ್ಹಿ॒ತೋ ಜ॑ರಿ॒ಮಾ ಸೂ ನೋ᳚, ಅಸ್ತು ಪರಾತ॒ರಂ ಸು ನಿರೃ॑ತಿರ್ಜಿಹೀತಾಂ ||{4/10}{8.1.22.4}{10.59.4}{10.4.17.4}{896, 9387}

ಅಸು॑ನೀತೇ॒ ಮನೋ᳚, ಅ॒ಸ್ಮಾಸು॑ ಧಾರಯ ಜೀ॒ವಾತ॑ವೇ॒ ಸು ಪ್ರ ತಿ॑ರಾ ನ॒ ಆಯುಃ॑ |{ಗೌಪಾಯನಾ ಬಂಧ್ವಾದಯಃ | ಅಸುನೀತಿಃ | ತ್ರಿಷ್ಟುಪ್}

ರಾ॒ರ॒‌ನ್ಧಿ ನಃ॒ ಸೂರ್ಯ॑ಸ್ಯ ಸಂ॒ದೃಶಿ॑ ಘೃ॒ತೇನ॒ ತ್ವಂ ತ॒ನ್ವಂ᳚ ವರ್ಧಯಸ್ವ ||{5/10}{8.1.22.5}{10.59.5}{10.4.17.5}{896, 9388}

ಅಸು॑ನೀತೇ॒ ಪುನ॑ರ॒ಸ್ಮಾಸು॒ ಚಕ್ಷುಃ॒ ಪುನಃ॑ ಪ್ರಾ॒ಣಮಿ॒ಹ ನೋ᳚ ಧೇಹಿ॒ ಭೋಗಂ᳚ |{ಗೌಪಾಯನಾ ಬಂಧ್ವಾದಯಃ | ಅಸುನೀತಿಃ | ತ್ರಿಷ್ಟುಪ್}

ಜ್ಯೋಕ್ಪ॑ಶ್ಯೇಮ॒ ಸೂರ್ಯ॑ಮು॒ಚ್ಚರ᳚‌ನ್ತ॒ಮನು॑ಮತೇ ಮೃ॒ಳಯಾ᳚ ನಃ ಸ್ವ॒ಸ್ತಿ ||{6/10}{8.1.23.1}{10.59.6}{10.4.17.6}{896, 9389}

ಪುನ᳚ರ್ನೋ॒, ಅಸುಂ᳚ ಪೃಥಿ॒ವೀ ದ॑ದಾತು॒ ಪುನ॒ರ್ದ್ಯೌರ್ದೇ॒ವೀ ಪುನ॑ರ॒‌ನ್ತರಿ॑ಕ್ಷಂ |{ಗೌಪಾಯನಾ ಬಂಧ್ವಾದಯಃ | ಪೃಥಿವೀದ್ಯಾವಂತರಿಕ್ಷಸೋಮಪೂಷಪಥ್ಯಾಸ್ವಸ್ತಯೋದೇವತಾಃ | ತ್ರಿಷ್ಟುಪ್}

ಪುನ᳚ರ್ನಃ॒ ಸೋಮ॑ಸ್ತ॒ನ್ವಂ᳚ ದದಾತು॒ ಪುನಃ॑ ಪೂ॒ಷಾ ಪ॒ಥ್ಯಾ॒3॑(ಆಂ॒) ಯಾ ಸ್ವ॒ಸ್ತಿಃ ||{7/10}{8.1.23.2}{10.59.7}{10.4.17.7}{896, 9390}

ಶಂ ರೋದ॑ಸೀ ಸು॒ಬ‌ನ್ಧ॑ವೇ ಯ॒ಹ್ವೀ ಋ॒ತಸ್ಯ॑ ಮಾ॒ತರಾ᳚ |{ಗೌಪಾಯನಾ ಬಂಧ್ವಾದಯಃ | ದ್ಯಾವಾಪೃಥಿವ್ಯೌ | ಪಂಕ್ತಿ}

ಭರ॑ತಾ॒ಮಪ॒ ಯದ್ರಪೋ॒ ದ್ಯೌಃ ಪೃ॑ಥಿವಿ ಕ್ಷ॒ಮಾ ರಪೋ॒ ಮೋ ಷು ತೇ॒ ಕಿಂ ಚ॒ನಾಮ॑ಮತ್ ||{8/10}{8.1.23.3}{10.59.8}{10.4.17.8}{896, 9391}

ಅವ॑ ದ್ವ॒ಕೇ, ಅವ॑ ತ್ರಿ॒ಕಾ ದಿ॒ವಶ್ಚ॑ರ‌ನ್ತಿ ಭೇಷ॒ಜಾ |{ಗೌಪಾಯನಾ ಬಂಧ್ವಾದಯಃ | ದ್ಯಾವಾಪೃಥಿವ್ಯೌ | ಮಹಾಪಂಕ್ತಿಃ}

ಕ್ಷ॒ಮಾ ಚ॑ರಿ॒ಷ್ಣ್ವೇ᳚ಕ॒ಕಂ ಭರ॑ತಾ॒ಮಪ॒ ಯದ್ರಪೋ॒ ದ್ಯೌಃ ಪೃ॑ಥಿವಿ ಕ್ಷ॒ಮಾ ರಪೋ॒ ಮೋ ಷು ತೇ॒ ಕಿಂ ಚ॒ನಾಮ॑ಮತ್ ||{9/10}{8.1.23.4}{10.59.9}{10.4.17.9}{896, 9392}

ಸಮಿ᳚‌ನ್ದ್ರೇರಯ॒ ಗಾಮ॑ನ॒ಡ್ವಾಹಂ॒ ಯ ಆವ॑ಹದುಶೀ॒ನರಾ᳚ಣ್ಯಾ॒, ಅನಃ॑ |{ಗೌಪಾಯನಾ ಬಂಧ್ವಾದಯಃ | ದ್ಯಾವಾಪೃಥಿವ್ಯೌ, ಇಂದ್ರಃ | ಪಂಕ್ತ್ಯುತ್ತರಾಃ}

ಭರ॑ತಾ॒ಮಪ॒ ಯದ್ರಪೋ॒ ದ್ಯೌಃ ಪೃ॑ಥಿವಿ ಕ್ಷ॒ಮಾ ರಪೋ॒ ಮೋ ಷು ತೇ॒ ಕಿಂ ಚ॒ನಾಮ॑ಮತ್ ||{10/10}{8.1.23.5}{10.59.10}{10.4.17.10}{896, 9393}

**[15] ಆಜಮಿತಿ ದ್ವಾದಶರ್ಚಸ್ಯ ಸೂಕ್ತಸ್ಯ ಗೌಪಾಯನಾಬಂಧ್ವಾದಯ ಋಷಯಃ ಷಷ್ಠ್ಯಾಅಗಸ್ತ್ಯಸ್ವಸಾ ಋಷಿಕಾ ಆದ್ಯಾನಾಂಚತಸೃಣಾಂಷಷ್ಠ್ಯಾಶ್ಚ ಸಮಾತಿರ್ದೇವತಾ ಪಂಚಮ್ಯಾಇಂದ್ರಃ ಸಪ್ತಮ್ಯಾದಿಪಂಚಾನಾಂಜೀವಃ ದ್ವಾದಶ್ಯಾಹಸ್ತೋಽನುಷ್ಟುಪ್ ಆದ್ಯಾಃಪಂಚಗಾಯತ್ರ್ಯಃ ಅಷ್ಟಮೀನವಮ್ಯೌಪಂಕ್ತೀ |**

ಆ ಜನಂ᳚ ತ್ವೇ॒ಷಸಂ᳚ದೃಶಂ॒ ಮಾಹೀ᳚ನಾನಾ॒ಮುಪ॑ಸ್ತುತಂ |{ಗೌಪಾಯನಾ ಬಂಧ್ವಾದಯಃ | ಸಮಾತಿರ್ದೇವತಾ | ಗಾಯತ್ರೀ}

ಅಗ᳚ನ್ಮ॒ ಬಿಭ್ರ॑ತೋ॒ ನಮಃ॑ ||{1/12}{8.1.24.1}{10.60.1}{10.4.18.1}{897, 9394}

ಅಸ॑ಮಾತಿಂ ನಿ॒ತೋಶ॑ನಂ ತ್ವೇ॒ಷಂ ನಿ॑ಯ॒ಯಿನಂ॒ ರಥಂ᳚ |{ಗೌಪಾಯನಾ ಬಂಧ್ವಾದಯಃ | ಸಮಾತಿರ್ದೇವತಾ | ಗಾಯತ್ರೀ}

ಭ॒ಜೇರ॑ಥಸ್ಯ॒ ಸತ್ಪ॑ತಿಂ ||{2/12}{8.1.24.2}{10.60.2}{10.4.18.2}{897, 9395}

ಯೋ ಜನಾ᳚ನ್ಮಹಿ॒ಷಾಁ, ಇ॑ವಾತಿತ॒ಸ್ಥೌ ಪವೀ᳚ರವಾನ್ |{ಗೌಪಾಯನಾ ಬಂಧ್ವಾದಯಃ | ಸಮಾತಿರ್ದೇವತಾ | ಗಾಯತ್ರೀ}

ಉ॒ತಾಪ॑ವೀರವಾನ್ಯು॒ಧಾ ||{3/12}{8.1.24.3}{10.60.3}{10.4.18.3}{897, 9396}

ಯಸ್ಯೇ᳚ಕ್ಷ್ವಾ॒ಕುರುಪ᳚ ವ್ರ॒ತೇ ರೇ॒ವಾನ್‌ ಮ॑ರಾ॒ಯ್ಯೇಧ॑ತೇ |{ಗೌಪಾಯನಾ ಬಂಧ್ವಾದಯಃ | ಸಮಾತಿರ್ದೇವತಾ | ಗಾಯತ್ರೀ}

ದಿ॒ವೀ᳚ವ॒ ಪಂಚ॑ ಕೃ॒ಷ್ಟಯಃ॑ ||{4/12}{8.1.24.4}{10.60.4}{10.4.18.4}{897, 9397}

ಇ‌ನ್ದ್ರ॑ ಕ್ಷ॒ತ್ರಾಸ॑ಮಾತಿಷು॒ ರಥ॑ಪ್ರೋಷ್ಠೇಷು ಧಾರಯ |{ಗೌಪಾಯನಾ ಬಂಧ್ವಾದಯಃ | ಇಂದ್ರಃ | ಗಾಯತ್ರೀ}

ದಿ॒ವೀ᳚ವ॒ ಸೂರ್ಯಂ᳚ ದೃ॒ಶೇ ||{5/12}{8.1.24.5}{10.60.5}{10.4.18.5}{897, 9398}

ಅ॒ಗಸ್ತ್ಯ॑ಸ್ಯ॒ ನದ್ಭ್ಯಃ॒ ಸಪ್ತೀ᳚ ಯುನಕ್ಷಿ॒ ರೋಹಿ॑ತಾ |{ಅಗಸ್ತ್ಯಸ್ವಸಾ | ಸಮಾತಿರ್ದೇವತಾ | ಅನುಷ್ಟುಪ್}

ಪ॒ಣೀನ್ನ್ಯ॑ಕ್ರಮೀರ॒ಭಿ ವಿಶ್ವಾ᳚ನ್‌ ರಾಜನ್ನರಾ॒ಧಸಃ॑ ||{6/12}{8.1.24.6}{10.60.6}{10.4.18.6}{897, 9399}

ಅ॒ಯಂ ಮಾ॒ತಾಯಂ ಪಿ॒ತಾಯಂ ಜೀ॒ವಾತು॒ರಾಗ॑ಮತ್ |{ಗೌಪಾಯನಾ ಬಂಧ್ವಾದಯಃ | ಜೀವಃ | ಅನುಷ್ಟುಪ್}

ಇ॒ದಂ ತವ॑ ಪ್ರ॒ಸರ್ಪ॑ಣಂ॒ ಸುಬ᳚‌ನ್ಧ॒ವೇಹಿ॒ ನಿರಿ॑ಹಿ ||{7/12}{8.1.25.1}{10.60.7}{10.4.18.7}{897, 9400}

ಯಥಾ᳚ ಯು॒ಗಂ ವ॑ರ॒ತ್ರಯಾ॒ ನಹ್ಯ᳚‌ನ್ತಿ ಧ॒ರುಣಾ᳚ಯ॒ ಕಂ |{ಗೌಪಾಯನಾ ಬಂಧ್ವಾದಯಃ | ಜೀವಃ | ಪಂಕ್ತಿಃ}

ಏ॒ವಾ ದಾ᳚ಧಾರ ತೇ॒ ಮನೋ᳚ ಜೀ॒ವಾತ॑ವೇ॒ ನ ಮೃ॒ತ್ಯವೇಽಥೋ᳚, ಅರಿ॒ಷ್ಟತಾ᳚ತಯೇ ||{8/12}{8.1.25.2}{10.60.8}{10.4.18.8}{897, 9401}

ಯಥೇ॒ಯಂ ಪೃ॑ಥಿ॒ವೀ ಮ॒ಹೀ ದಾ॒ಧಾರೇ॒ಮಾನ್ವನ॒ಸ್ಪತೀ॑ನ್ |{ಗೌಪಾಯನಾ ಬಂಧ್ವಾದಯಃ | ಜೀವಃ | ಪಂಕ್ತಿಃ}

ಏ॒ವಾ ದಾ᳚ಧಾರ ತೇ॒ ಮನೋ᳚ ಜೀ॒ವಾತ॑ವೇ॒ ನ ಮೃ॒ತ್ಯವೇಽಥೋ᳚, ಅರಿ॒ಷ್ಟತಾ᳚ತಯೇ ||{9/12}{8.1.25.3}{10.60.9}{10.4.18.9}{897, 9402}

ಯ॒ಮಾದ॒ಹಂ ವೈ᳚ವಸ್ವ॒ತಾತ್ಸು॒ಬ‌ನ್ಧೋ॒ರ್ಮನ॒ ಆಭ॑ರಂ |{ಗೌಪಾಯನಾ ಬಂಧ್ವಾದಯಃ | ಜೀವಃ | ಅನುಷ್ಟುಪ್}

ಜೀ॒ವಾತ॑ವೇ॒ ನ ಮೃ॒ತ್ಯವೇಽಥೋ᳚, ಅರಿ॒ಷ್ಟತಾ᳚ತಯೇ ||{10/12}{8.1.25.4}{10.60.10}{10.4.18.10}{897, 9403}

ನ್ಯ1॑(ಅ॒)ಗ್ವಾತೋಽವ॑ ವಾತಿ॒ ನ್ಯ॑ಕ್ತಪತಿ॒ ಸೂರ್ಯಃ॑ |{ಗೌಪಾಯನಾ ಬಂಧ್ವಾದಯಃ | ಜೀವಃ | ಅನುಷ್ಟುಪ್}

ನೀ॒ಚೀನ॑ಮ॒ಘ್ನ್ಯಾ ದು॑ಹೇ॒ ನ್ಯ॑ಗ್ಭವತು ತೇ॒ ರಪಃ॑ ||{11/12}{8.1.25.5}{10.60.11}{10.4.18.11}{897, 9404}

ಅ॒ಯಂ ಮೇ॒ ಹಸ್ತೋ॒ ಭಗ॑ವಾನ॒ಯಂ ಮೇ॒ ಭಗ॑ವತ್ತರಃ |{ಗೌಪಾಯನಾ ಬಂಧ್ವಾದಯಃ | ಹಸ್ತಃ | ಅನುಷ್ಟುಪ್}

ಅ॒ಯಂ ಮೇ᳚ ವಿ॒ಶ್ವಭೇ᳚ಷಜೋ॒ಽಯಂ ಶಿ॒ವಾಭಿ॑ಮರ್ಶನಃ ||{12/12}{8.1.25.6}{10.60.12}{10.4.18.12}{897, 9405}

**[16] ಇದಮಿತ್ಥೇತಿ ಸಪ್ತವಿಂಶತ್ಯೃಚಸ್ಯ ಸೂಕ್ತಸ್ಯ ಮಾನವೋ ನಾಭಾನೇದಿಷ್ಠೋ ವಿಶ್ವೇದೇವಾಸ್ತ್ರಿಷ್ಟುಪ್ (ಭೇದಪಕ್ಷೇ - ರುದ್ರಃ 2 ಅಶ್ವಿನೌ 2 ರುದ್ರಃ 2 ವಿಶ್ವೇದೇವಾಃ 1 ವಾಸ್ತೋಷ್ಪತಿರುದ್ರೌ 1 ವಾಸ್ತೋಷ್ಪತ್ಯಗ್ನೀ 1 ಅಂಗಿರಸಃ 1 ಇಂದ್ರಃ 3 ಅಗ್ನಿಃ 1 ನಾಸತ್ಯೇಂದ್ರಾಃ 1 ಸೋಮಃ 1 ಅಗ್ನಿಃ 1 ಆದಿತ್ಯನಾಭಾನೇದಿಷ್ಠೌ 1 ನಾಭಾನೇದಿಷ್ಠಥೇನೂ 1 ಅಗ್ನಿಃ 1 ಇಂದ್ರಾಗ್ನೀ 1 ಇಂದ್ರ: 1 ಮಿತ್ರಾವರುಣನಾಭಾನೇದಿಷ್ಠಾಃ 1 ವರುಣಃ 1 ಮಿತ್ರಾವರುಣೌ 1ವರುಣಃ 1 ದೇವಾಃ 1 ಏವಂ 27 ) |**

ಇ॒ದಮಿ॒ತ್ಥಾ ರೌದ್ರಂ᳚ ಗೂ॒ರ್ತವ॑ಚಾ॒ ಬ್ರಹ್ಮ॒ ಕ್ರತ್ವಾ॒ ಶಚ್ಯಾ᳚ಮ॒‌ನ್ತರಾ॒ಜೌ |{ಮಾನವೋ ನಾಭಾನೇದಿಷ್ಠಃ | ವಿಶ್ವದೇವಾಃ | ತ್ರಿಷ್ಟುಪ್}

ಕ್ರಾ॒ಣಾ ಯದ॑ಸ್ಯ ಪಿ॒ತರಾ᳚ ಮಂಹನೇ॒ಷ್ಠಾಃ ಪರ್ಷ॑ತ್ಪ॒ಕ್ಥೇ, ಅಹ॒ನ್ನಾ ಸ॒ಪ್ತ ಹೋತೄ॑ನ್ ||{1/27}{8.1.26.1}{10.61.1}{10.5.1.1}{898, 9406}

ಸ ಇದ್ದಾ॒ನಾಯ॒ ದಭ್ಯಾ᳚ಯ ವ॒ನ್ವಂಚ್ಯವಾ᳚ನಃ॒ ಸೂದೈ᳚ರಮಿಮೀತ॒ ವೇದಿಂ᳚ |{ಮಾನವೋ ನಾಭಾನೇದಿಷ್ಠಃ | ವಿಶ್ವದೇವಾಃ | ತ್ರಿಷ್ಟುಪ್}

ತೂರ್ವ॑ಯಾಣೋ ಗೂ॒ರ್ತವ॑ಚಸ್ತಮಃ॒, ಕ್ಷೋದೋ॒ ನ ರೇತ॑ ಇ॒ತಊ᳚ತಿ ಸಿಂಚತ್ ||{2/27}{8.1.26.2}{10.61.2}{10.5.1.2}{898, 9407}

ಮನೋ॒ ನ ಯೇಷು॒ ಹವ॑ನೇಷು ತಿ॒ಗ್ಮಂ ವಿಪಃ॒ ಶಚ್ಯಾ᳚ ವನು॒ಥೋ ದ್ರವ᳚‌ನ್ತಾ |{ಮಾನವೋ ನಾಭಾನೇದಿಷ್ಠಃ | ವಿಶ್ವದೇವಾಃ | ತ್ರಿಷ್ಟುಪ್}

ಆ ಯಃ ಶರ್ಯಾ᳚ಭಿಸ್ತುವಿನೃ॒ಮ್ಣೋ, ಅ॒ಸ್ಯಾಶ್ರೀ᳚ಣೀತಾ॒ದಿಶಂ॒ ಗಭ॑ಸ್ತೌ ||{3/27}{8.1.26.3}{10.61.3}{10.5.1.3}{898, 9408}

ಕೃ॒ಷ್ಣಾ ಯದ್ಗೋಷ್ವ॑ರು॒ಣೀಷು॒ ಸೀದ॑ದ್ದಿ॒ವೋ ನಪಾ᳚ತಾಶ್ವಿನಾ ಹುವೇ ವಾಂ |{ಮಾನವೋ ನಾಭಾನೇದಿಷ್ಠಃ | ವಿಶ್ವದೇವಾಃ | ತ್ರಿಷ್ಟುಪ್}

ವೀ॒ತಂ ಮೇ᳚ ಯ॒ಜ್ಞಮಾ ಗ॑ತಂ ಮೇ॒, ಅನ್ನಂ᳚ ವವ॒ನ್ವಾಂಸಾ॒ ನೇಷ॒ಮಸ್ಮೃ॑ತಧ್ರೂ ||{4/27}{8.1.26.4}{10.61.4}{10.5.1.4}{898, 9409}

ಪ್ರಥಿ॑ಷ್ಟ॒ ಯಸ್ಯ॑ ವೀ॒ರಕ᳚ರ್ಮಮಿ॒ಷ್ಣದನು॑ಷ್ಠಿತಂ॒ ನು ನರ್ಯೋ॒, ಅಪೌ᳚ಹತ್ |{ಮಾನವೋ ನಾಭಾನೇದಿಷ್ಠಃ | ವಿಶ್ವದೇವಾಃ | ತ್ರಿಷ್ಟುಪ್}

ಪುನ॒ಸ್ತದಾ ವೃ॑ಹತಿ॒ ಯತ್ಕ॒ನಾಯಾ᳚ ದುಹಿ॒ತುರಾ, ಅನು॑ಭೃತಮನ॒ರ್ವಾ ||{5/27}{8.1.26.5}{10.61.5}{10.5.1.5}{898, 9410}

ಮ॒ಧ್ಯಾ ಯತ್ಕರ್ತ್ವ॒ಮಭ॑ವದ॒ಭೀಕೇ॒ ಕಾಮಂ᳚ ಕೃಣ್ವಾ॒ನೇ ಪಿ॒ತರಿ॑ ಯುವ॒ತ್ಯಾಂ |{ಮಾನವೋ ನಾಭಾನೇದಿಷ್ಠಃ | ವಿಶ್ವದೇವಾಃ | ತ್ರಿಷ್ಟುಪ್}

ಮ॒ನಾ॒ನಗ್ರೇತೋ᳚ ಜಹತುರ್ವಿ॒ಯ‌ನ್ತಾ॒ ಸಾನೌ॒ ನಿಷಿ॑ಕ್ತಂ ಸುಕೃ॒ತಸ್ಯ॒ ಯೋನೌ᳚ ||{6/27}{8.1.27.1}{10.61.6}{10.5.1.6}{898, 9411}

ಪಿ॒ತಾ ಯತ್ಸ್ವಾಂ ದು॑ಹಿ॒ತರ॑ಮಧಿ॒ಷ್ಕನ್‌ ಕ್ಷ್ಮ॒ಯಾ ರೇತಃ॑ ಸಂಜಗ್ಮಾ॒ನೋ ನಿ ಷಿಂ᳚ಚತ್ |{ಮಾನವೋ ನಾಭಾನೇದಿಷ್ಠಃ | ವಿಶ್ವದೇವಾಃ | ತ್ರಿಷ್ಟುಪ್}

ಸ್ವಾ॒ಧ್ಯೋ᳚ಽಜನಯ॒ನ್ಬ್ರಹ್ಮ॑ ದೇ॒ವಾ ವಾಸ್ತೋ॒ಷ್ಪತಿಂ᳚ ವ್ರತ॒ಪಾಂ ನಿರ॑ತಕ್ಷನ್ ||{7/27}{8.1.27.2}{10.61.7}{10.5.1.7}{898, 9412}

ಸ ಈಂ॒ ವೃಷಾ॒ ನ ಫೇನ॑ಮಸ್ಯದಾ॒ಜೌ ಸ್ಮದಾ ಪರೈ॒ದಪ॑ ದ॒ಭ್ರಚೇ᳚ತಾಃ |{ಮಾನವೋ ನಾಭಾನೇದಿಷ್ಠಃ | ವಿಶ್ವದೇವಾಃ | ತ್ರಿಷ್ಟುಪ್}

ಸರ॑ತ್ಪ॒ದಾ ನ ದಕ್ಷಿ॑ಣಾ ಪರಾ॒ವೃಙ್ನ ತಾ ನು ಮೇ᳚ ಪೃಶ॒ನ್ಯೋ᳚ ಜಗೃಭ್ರೇ ||{8/27}{8.1.27.3}{10.61.8}{10.5.1.8}{898, 9413}

ಮ॒ಕ್ಷೂ ನ ವಹ್ನಿಃ॑ ಪ್ರ॒ಜಾಯಾ᳚, ಉಪ॒ಬ್ದಿರ॒ಗ್ನಿಂ ನ ನ॒ಗ್ನ ಉಪ॑ ಸೀದ॒ದೂಧಃ॑ |{ಮಾನವೋ ನಾಭಾನೇದಿಷ್ಠಃ | ವಿಶ್ವದೇವಾಃ | ತ್ರಿಷ್ಟುಪ್}

ಸನಿ॑ತೇ॒ಧ್ಮಂ ಸನಿ॑ತೋ॒ತ ವಾಜಂ॒ ಸ ಧ॒ರ್ತಾ ಜ॑ಜ್ಞೇ॒ ಸಹ॑ಸಾ ಯವೀ॒ಯುತ್ ||{9/27}{8.1.27.4}{10.61.9}{10.5.1.9}{898, 9414}

ಮ॒ಕ್ಷೂ ಕ॒ನಾಯಾಃ᳚ ಸ॒ಖ್ಯಂ ನವ॑ಗ್ವಾ ಋ॒ತಂ ವದ᳚‌ನ್ತ ಋ॒ತಯು॑ಕ್ತಿಮಗ್ಮನ್ |{ಮಾನವೋ ನಾಭಾನೇದಿಷ್ಠಃ | ವಿಶ್ವದೇವಾಃ | ತ್ರಿಷ್ಟುಪ್}

ದ್ವಿ॒ಬರ್ಹ॑ಸೋ॒ ಯ ಉಪ॑ ಗೋ॒ಪಮಾಗು॑ರದಕ್ಷಿ॒ಣಾಸೋ॒, ಅಚ್ಯು॑ತಾ ದುದುಕ್ಷನ್ ||{10/27}{8.1.27.5}{10.61.10}{10.5.1.10}{898, 9415}

ಮ॒ಕ್ಷೂ ಕ॒ನಾಯಾಃ᳚ ಸ॒ಖ್ಯಂ ನವೀ᳚ಯೋ॒ ರಾಧೋ॒ ನ ರೇತ॑ ಋ॒ತಮಿತ್ತು॑ರಣ್ಯನ್ |{ಮಾನವೋ ನಾಭಾನೇದಿಷ್ಠಃ | ವಿಶ್ವದೇವಾಃ | ತ್ರಿಷ್ಟುಪ್}

ಶುಚಿ॒ ಯತ್ತೇ॒ ರೇಕ್ಣ॒ ಆಯ॑ಜ‌ನ್ತ ಸಬ॒ರ್ದುಘಾ᳚ಯಾಃ॒ ಪಯ॑ ಉ॒ಸ್ರಿಯಾ᳚ಯಾಃ ||{11/27}{8.1.28.1}{10.61.11}{10.5.1.11}{898, 9416}

ಪ॒ಶ್ವಾ ಯತ್ಪ॒ಶ್ಚಾ ವಿಯು॑ತಾ ಬು॒ಧ‌ನ್ತೇತಿ॑ ಬ್ರವೀತಿ ವ॒ಕ್ತರೀ॒ ರರಾ᳚ಣಃ |{ಮಾನವೋ ನಾಭಾನೇದಿಷ್ಠಃ | ವಿಶ್ವದೇವಾಃ | ತ್ರಿಷ್ಟುಪ್}

ವಸೋ᳚ರ್ವಸು॒ತ್ವಾ ಕಾ॒ರವೋ᳚ಽನೇ॒ಹಾ ವಿಶ್ವಂ᳚ ವಿವೇಷ್ಟಿ॒ ದ್ರವಿ॑ಣ॒ಮುಪ॒ ಕ್ಷು ||{12/27}{8.1.28.2}{10.61.12}{10.5.1.12}{898, 9417}

ತದಿನ್ನ್ವ॑ಸ್ಯ ಪರಿ॒ಷದ್ವಾ᳚ನೋ, ಅಗ್ಮನ್ಪು॒ರೂ ಸದ᳚‌ನ್ತೋ ನಾರ್ಷ॒ದಂ ಬಿ॑ಭಿತ್ಸನ್ |{ಮಾನವೋ ನಾಭಾನೇದಿಷ್ಠಃ | ವಿಶ್ವದೇವಾಃ | ತ್ರಿಷ್ಟುಪ್}

ವಿ ಶುಷ್ಣ॑ಸ್ಯ॒ ಸಂಗ್ರ॑ಥಿತಮನ॒ರ್ವಾ ವಿ॒ದತ್ಪು॑ರುಪ್ರಜಾ॒ತಸ್ಯ॒ ಗುಹಾ॒ ಯತ್ ||{13/27}{8.1.28.3}{10.61.13}{10.5.1.13}{898, 9418}

ಭರ್ಗೋ᳚ ಹ॒ ನಾಮೋ॒ತ ಯಸ್ಯ॑ ದೇ॒ವಾಃ ಸ್ವ1॑(ಅ॒)ರ್ಣ ಯೇ ತ್ರಿ॑ಷಧ॒ಸ್ಥೇ ನಿ॑ಷೇ॒ದುಃ |{ಮಾನವೋ ನಾಭಾನೇದಿಷ್ಠಃ | ವಿಶ್ವದೇವಾಃ | ತ್ರಿಷ್ಟುಪ್}

ಅ॒ಗ್ನಿರ್ಹ॒ ನಾಮೋ॒ತ ಜಾ॒ತವೇ᳚ದಾಃ ಶ್ರು॒ಧೀ ನೋ᳚ ಹೋತರೃ॒ತಸ್ಯ॒ ಹೋತಾ॒ಧ್ರುಕ್ ||{14/27}{8.1.28.4}{10.61.14}{10.5.1.14}{898, 9419}

ಉ॒ತ ತ್ಯಾ ಮೇ॒ ರೌದ್ರಾ᳚ವರ್ಚಿ॒ಮ‌ನ್ತಾ॒ ನಾಸ॑ತ್ಯಾವಿ‌ನ್ದ್ರ ಗೂ॒ರ್ತಯೇ॒ ಯಜ॑ಧ್ಯೈ |{ಮಾನವೋ ನಾಭಾನೇದಿಷ್ಠಃ | ವಿಶ್ವದೇವಾಃ | ತ್ರಿಷ್ಟುಪ್}

ಮ॒ನು॒ಷ್ವದ್ವೃ॒ಕ್ತಬ॑ರ್ಹಿಷೇ॒ ರರಾ᳚ಣಾ ಮ॒‌ನ್ದೂ ಹಿ॒ತಪ್ರ॑ಯಸಾ ವಿ॒ಕ್ಷು ಯಜ್ಯೂ᳚ ||{15/27}{8.1.28.5}{10.61.15}{10.5.1.15}{898, 9420}

ಅ॒ಯಂ ಸ್ತು॒ತೋ ರಾಜಾ᳚ ವ‌ನ್ದಿ ವೇ॒ಧಾ, ಅ॒ಪಶ್ಚ॒ ವಿಪ್ರ॑ಸ್ತರತಿ॒ ಸ್ವಸೇ᳚ತುಃ |{ಮಾನವೋ ನಾಭಾನೇದಿಷ್ಠಃ | ವಿಶ್ವದೇವಾಃ | ತ್ರಿಷ್ಟುಪ್}

ಸ ಕ॒ಕ್ಷೀವ᳚‌ನ್ತಂ ರೇಜಯ॒ತ್ಸೋ, ಅ॒ಗ್ನಿಂ ನೇ॒ಮಿಂ ನ ಚ॒ಕ್ರಮರ್ವ॑ತೋ ರಘು॒ದ್ರು ||{16/27}{8.1.29.1}{10.61.16}{10.5.1.16}{898, 9421}

ಸ ದ್ವಿ॒ಬ‌ನ್ಧು᳚ರ್ವೈತರ॒ಣೋ ಯಷ್ಟಾ᳚ ಸಬ॒ರ್ಧುಂ ಧೇ॒ನುಮ॒ಸ್ವಂ᳚ ದು॒ಹಧ್ಯೈ᳚ |{ಮಾನವೋ ನಾಭಾನೇದಿಷ್ಠಃ | ವಿಶ್ವದೇವಾಃ | ತ್ರಿಷ್ಟುಪ್}

ಸಂ ಯನ್ಮಿ॒ತ್ರಾವರು॑ಣಾ ವೃಂ॒ಜ ಉ॒ಕ್ಥೈರ್ಜ್ಯೇಷ್ಠೇ᳚ಭಿರರ್ಯ॒ಮಣಂ॒ ವರೂ᳚ಥೈಃ ||{17/27}{8.1.29.2}{10.61.17}{10.5.1.17}{898, 9422}

ತದ್ಬ᳚‌ನ್ಧುಃ ಸೂ॒ರಿರ್ದಿ॒ವಿ ತೇ᳚ ಧಿಯಂ॒ಧಾ ನಾಭಾ॒ನೇದಿ॑ಷ್ಠೋ ರಪತಿ॒ ಪ್ರ ವೇನ॑ನ್ |{ಮಾನವೋ ನಾಭಾನೇದಿಷ್ಠಃ | ವಿಶ್ವದೇವಾಃ | ತ್ರಿಷ್ಟುಪ್}

ಸಾ ನೋ॒ ನಾಭಿಃ॑ ಪರ॒ಮಾಸ್ಯ ವಾ᳚ ಘಾ॒ಹಂ ತತ್ಪ॒ಶ್ಚಾ ಕ॑ತಿ॒ಥಶ್ಚಿ॑ದಾಸ ||{18/27}{8.1.29.3}{10.61.18}{10.5.1.18}{898, 9423}

ಇ॒ಯಂ ಮೇ॒ ನಾಭಿ॑ರಿ॒ಹ ಮೇ᳚ ಸ॒ಧಸ್ಥ॑ಮಿ॒ಮೇ ಮೇ᳚ ದೇ॒ವಾ, ಅ॒ಯಮ॑ಸ್ಮಿ॒ ಸರ್ವಃ॑ |{ಮಾನವೋ ನಾಭಾನೇದಿಷ್ಠಃ | ವಿಶ್ವದೇವಾಃ | ತ್ರಿಷ್ಟುಪ್}

ದ್ವಿ॒ಜಾ, ಅಹ॑ ಪ್ರಥಮ॒ಜಾ ಋ॒ತಸ್ಯೇ॒ದಂ ಧೇ॒ನುರ॑ದುಹ॒ಜ್ಜಾಯ॑ಮಾನಾ ||{19/27}{8.1.29.4}{10.61.19}{10.5.1.19}{898, 9424}

ಅಧಾ᳚ಸು ಮ॒‌ನ್ದ್ರೋ, ಅ॑ರ॒ತಿರ್ವಿ॒ಭಾವಾವ॑ ಸ್ಯತಿ ದ್ವಿವರ್ತ॒ನಿರ್ವ॑ನೇ॒ಷಾಟ್ |{ಮಾನವೋ ನಾಭಾನೇದಿಷ್ಠಃ | ವಿಶ್ವದೇವಾಃ | ತ್ರಿಷ್ಟುಪ್}

ಊ॒ರ್ಧ್ವಾ ಯಚ್ಛ್ರೇಣಿ॒ರ್ನ ಶಿಶು॒ರ್ದನ್ಮ॒ಕ್ಷೂ ಸ್ಥಿ॒ರಂ ಶೇ᳚ವೃ॒ಧಂ ಸೂ᳚ತ ಮಾ॒ತಾ ||{20/27}{8.1.29.5}{10.61.20}{10.5.1.20}{898, 9425}

ಅಧಾ॒ ಗಾವ॒ ಉಪ॑ಮಾತಿಂ ಕ॒ನಾಯಾ॒, ಅನು॑ ಶ್ವಾ॒‌ನ್ತಸ್ಯ॒ ಕಸ್ಯ॑ ಚಿ॒ತ್ಪರೇ᳚ಯುಃ |{ಮಾನವೋ ನಾಭಾನೇದಿಷ್ಠಃ | ವಿಶ್ವದೇವಾಃ | ತ್ರಿಷ್ಟುಪ್}

ಶ್ರು॒ಧಿ ತ್ವಂ ಸು॑ದ್ರವಿಣೋ ನ॒ಸ್ತ್ವಂ ಯಾ᳚ಳಾಶ್ವ॒ಘ್ನಸ್ಯ॑ ವಾವೃಧೇ ಸೂ॒ನೃತಾ᳚ಭಿಃ ||{21/27}{8.1.30.1}{10.61.21}{10.5.1.21}{898, 9426}

ಅಧ॒ ತ್ವಮಿ᳚‌ನ್ದ್ರ ವಿ॒ದ್ಧ್ಯ1॑(ಅ॒)ಸ್ಮಾನ್ಮ॒ಹೋ ರಾ॒ಯೇ ನೃ॑ಪತೇ॒ ವಜ್ರ॑ಬಾಹುಃ |{ಮಾನವೋ ನಾಭಾನೇದಿಷ್ಠಃ | ವಿಶ್ವದೇವಾಃ | ತ್ರಿಷ್ಟುಪ್}

ರಕ್ಷಾ᳚ ಚ ನೋ ಮ॒ಘೋನಃ॑ ಪಾ॒ಹಿ ಸೂ॒ರೀನ॑ನೇ॒ಹಸ॑ಸ್ತೇ ಹರಿವೋ, ಅ॒ಭಿಷ್ಟೌ᳚ ||{22/27}{8.1.30.2}{10.61.22}{10.5.1.22}{898, 9427}

ಅಧ॒ ಯದ್ರಾ᳚ಜಾನಾ॒ ಗವಿ॑ಷ್ಟೌ॒ ಸರ॑ತ್ಸರ॒ಣ್ಯುಃ ಕಾ॒ರವೇ᳚ ಜರ॒ಣ್ಯುಃ |{ಮಾನವೋ ನಾಭಾನೇದಿಷ್ಠಃ | ವಿಶ್ವದೇವಾಃ | ತ್ರಿಷ್ಟುಪ್}

ವಿಪ್ರಃ॒ ಪ್ರೇಷ್ಠಃ॒ ಸ ಹ್ಯೇ᳚ಷಾಂ ಬ॒ಭೂವ॒ ಪರಾ᳚ ಚ॒ ವಕ್ಷ॑ದು॒ತ ಪ॑ರ್ಷದೇನಾನ್ ||{23/27}{8.1.30.3}{10.61.23}{10.5.1.23}{898, 9428}

ಅಧಾ॒ ನ್ವ॑ಸ್ಯ॒ ಜೇನ್ಯ॑ಸ್ಯ ಪು॒ಷ್ಟೌ ವೃಥಾ॒ ರೇಭ᳚‌ನ್ತ ಈಮಹೇ॒ ತದೂ॒ ನು |{ಮಾನವೋ ನಾಭಾನೇದಿಷ್ಠಃ | ವಿಶ್ವದೇವಾಃ | ತ್ರಿಷ್ಟುಪ್}

ಸ॒ರ॒ಣ್ಯುರ॑ಸ್ಯ ಸೂ॒ನುರಶ್ವೋ॒ ವಿಪ್ರ॑ಶ್ಚಾಸಿ॒ ಶ್ರವ॑ಸಶ್ಚ ಸಾ॒ತೌ ||{24/27}{8.1.30.4}{10.61.24}{10.5.1.24}{898, 9429}

ಯು॒ವೋರ್ಯದಿ॑ ಸ॒ಖ್ಯಾಯಾ॒ಸ್ಮೇ ಶರ್ಧಾ᳚ಯ॒ ಸ್ತೋಮಂ᳚ ಜುಜು॒ಷೇ ನಮ॑ಸ್ವಾನ್ |{ಮಾನವೋ ನಾಭಾನೇದಿಷ್ಠಃ | ವಿಶ್ವದೇವಾಃ | ತ್ರಿಷ್ಟುಪ್}

ವಿ॒ಶ್ವತ್ರ॒ ಯಸ್ಮಿ॒ನ್ನಾ ಗಿರಃ॑ ಸಮೀ॒ಚೀಃ ಪೂ॒ರ್ವೀವ॑ ಗಾ॒ತುರ್ದಾಶ॑ತ್ಸೂ॒ನೃತಾ᳚ಯೈ ||{25/27}{8.1.30.5}{10.61.25}{10.5.1.25}{898, 9430}

ಸ ಗೃ॑ಣಾ॒ನೋ, ಅ॒ದ್ಭಿರ್ದೇ॒ವವಾ॒ನಿತಿ॑ ಸು॒ಬ‌ನ್ಧು॒ರ್ನಮ॑ಸಾ ಸೂ॒ಕ್ತೈಃ |{ಮಾನವೋ ನಾಭಾನೇದಿಷ್ಠಃ | ವಿಶ್ವದೇವಾಃ | ತ್ರಿಷ್ಟುಪ್}

ವರ್ಧ॑ದು॒ಕ್ಥೈರ್ವಚೋ᳚ಭಿ॒ರಾ ಹಿ ನೂ॒ನಂ ವ್ಯಧ್ವೈ᳚ತಿ॒ ಪಯ॑ಸ ಉ॒ಸ್ರಿಯಾ᳚ಯಾಃ ||{26/27}{8.1.30.6}{10.61.26}{10.5.1.26}{898, 9431}

ತ ಊ॒ ಷು ಣೋ᳚ ಮ॒ಹೋ ಯ॑ಜತ್ರಾ ಭೂ॒ತ ದೇ᳚ವಾಸ ಊ॒ತಯೇ᳚ ಸ॒ಜೋಷಾಃ᳚ |{ಮಾನವೋ ನಾಭಾನೇದಿಷ್ಠಃ | ವಿಶ್ವದೇವಾಃ | ತ್ರಿಷ್ಟುಪ್}

ಯೇ ವಾಜಾಁ॒, ಅನ॑ಯತಾ ವಿ॒ಯ‌ನ್ತೋ॒ ಯೇ ಸ್ಥಾ ನಿ॑ಚೇ॒ತಾರೋ॒, ಅಮೂ᳚ರಾಃ ||{27/27}{8.1.30.7}{10.61.27}{10.5.1.27}{898, 9432}

**[17] ಯೇಯಜ್ಞೇನೇತ್ಯೇಕಾದಶರ್ಚಸ್ಯ ಸೂಕ್ತಸ್ಯ ಮಾನವೋನಾಭಾನೇದಿಷ್ಠೋ ವಿಶ್ವೇದೇವಾಃ ಪ್ರನೂನಮಿತ್ಯಾದಿಚತಸೃಣಾಂ ಸಾವರ್ಣಿರ್ಜಗತೀ ಪಂಚಮ್ಯಷ್ಟಮೀನವಮ್ಯೋನುಷ್ಟುಭಃ ಷಷ್ಟೀ ಬೃಹತೀ ಸಪ್ತಮೀಸತೋಬೃಹತೀ ದಶಮೀಗಾಯತ್ರೀ ಅಂತ್ಯಾತ್ರಿಷ್ಟುಪ್ (ಭೇದಪಕ್ಷೇ - ಅಂಗಿರಸಃ 6 ವಿಶ್ವೇದೇವಾಃ 1 ಸಾವರ್ಣಿಃ 4 ಏವಂ 11 | ಅಂಗಿರಸೋನುಕ್ರಮಣ್ಯಾಂಪಾಕ್ಷಿಕಾಉಕ್ತಾಃ) | ಯೇಯಜ್ಞೇನೇತಿಚತಸೃಣಾಂ ತ್ರಿಷ್ಟುಪ್ ಛಂದಸ್ತ್ವಂ ಕಶ್ಚಿದ್ಭೂತೇತದ್ಬಹುವಿರುದ್ಧಂ | ವಿರೋಧಾಸ್ತು - ಷಳಂಗಿರಸಾಂ ಸ್ತುತಿರ್ವಾಂತ್ಯಾತ್ರಿಷ್ಟುಬಿತ್ಯನುಕ್ರಮಾಚ್ಛೇಷ ಜಗತ್ಯಇತಿ ಪರಿಭಾಷಾವ್ಯಾಘಾತ ಏಕಃ . ತಾಸಾಂ ತ್ರಿಷ್ಟುಪ್ ಛಂದಸ್ತ್ವೇನಾದೇಶಪರಿಭಾಷಯಾತಾಸಾಮಂತ್ಯಾಯಾಶ್ಚತ್ರಿಷ್ಟುಬ್ವೇ ಸಿದ್ಧೇತ್ಯಾತ್ರಿಷ್ಟುಬಿತಿ ಸಿದ್ಧಾನುವಾದಲಕ್ಷಣದೋಷಾ ವಿಷ್ಕರಣದ್ವಿತೀಯಃ | ದಶಮೀತ್ವಸ್ಯ ಗಾಯತ್ರೀ ಜಗತ್ಯನ್ಯಾವಿನೋತ್ತಮಾಮಿತಿ ಶೌನಕವಚನಾಜ್ಞಾನೇನಸ್ವೇಚ್ಛಯಾವ್ಯಾಖ್ಯಾನಮಿತಿ ತೃತೀಯಶ್ಚೇತಿ) |**

ಯೇ ಯ॒ಜ್ಞೇನ॒ ದಕ್ಷಿ॑ಣಯಾ॒ ಸಮ॑ಕ್ತಾ॒, ಇ‌ನ್ದ್ರ॑ಸ್ಯ ಸ॒ಖ್ಯಮ॑ಮೃತ॒ತ್ವಮಾ᳚ನ॒ಶ |{ಮಾನವೋ ನಾಭಾನೇದಿಷ್ಠಃ | ವಿಶ್ವದೇವಾಃ ಆಂಗಿರಸೋ ವಾ | ಜಗತೀ}

ತೇಭ್ಯೋ᳚ ಭ॒ದ್ರಮಂ᳚ಗಿರಸೋ ವೋ, ಅಸ್ತು॒ ಪ್ರತಿ॑ ಗೃಭ್ಣೀತ ಮಾನ॒ವಂ ಸು॑ಮೇಧಸಃ ||{1/11}{8.2.1.1}{10.62.1}{10.5.2.1}{899, 9433}

ಯ ಉ॒ದಾಜ᳚ನ್ಪಿ॒ತರೋ᳚ ಗೋ॒ಮಯಂ॒ ವಸ್ವೃ॒ತೇನಾಭಿ᳚‌ನ್ದನ್ಪರಿವತ್ಸ॒ರೇ ವ॒ಲಂ |{ಮಾನವೋ ನಾಭಾನೇದಿಷ್ಠಃ | ವಿಶ್ವದೇವಾಃ ಆಂಗಿರಸೋ ವಾ | ಜಗತೀ}

ದೀ॒ರ್ಘಾ॒ಯು॒ತ್ವಮಂ᳚ಗಿರಸೋ ವೋ, ಅಸ್ತು॒ ಪ್ರತಿ॑ ಗೃಭ್ಣೀತ ಮಾನ॒ವಂ ಸು॑ಮೇಧಸಃ ||{2/11}{8.2.1.2}{10.62.2}{10.5.2.2}{899, 9434}

ಯ ಋ॒ತೇನ॒ ಸೂರ್ಯ॒ಮಾರೋ᳚ಹಯ‌ನ್ದಿ॒ವ್ಯಪ್ರ॑ಥಯನ್ಪೃಥಿ॒ವೀಂ ಮಾ॒ತರಂ॒ ವಿ |{ಮಾನವೋ ನಾಭಾನೇದಿಷ್ಠಃ | ವಿಶ್ವದೇವಾಃ ಆಂಗಿರಸೋ ವಾ | ಜಗತೀ}

ಸು॒ಪ್ರ॒ಜಾ॒ಸ್ತ್ವಮಂ᳚ಗಿರಸೋ ವೋ, ಅಸ್ತು॒ ಪ್ರತಿ॑ ಗೃಭ್ಣೀತ ಮಾನ॒ವಂ ಸು॑ಮೇಧಸಃ ||{3/11}{8.2.1.3}{10.62.3}{10.5.2.3}{899, 9435}

ಅ॒ಯಂ ನಾಭಾ᳚ ವದತಿ ವ॒ಲ್ಗು ವೋ᳚ ಗೃ॒ಹೇ ದೇವ॑ಪುತ್ರಾ ಋಷಯ॒ಸ್ತಚ್ಛೃ॑ಣೋತನ |{ಮಾನವೋ ನಾಭಾನೇದಿಷ್ಠಃ | ವಿಶ್ವದೇವಾಃ ಆಂಗಿರಸೋ ವಾ | ಜಗತೀ}

ಸು॒ಬ್ರ॒ಹ್ಮ॒ಣ್ಯಮಂ᳚ಗಿರಸೋ ವೋ, ಅಸ್ತು॒ ಪ್ರತಿ॑ ಗೃಭ್ಣೀತ ಮಾನ॒ವಂ ಸು॑ಮೇಧಸಃ ||{4/11}{8.2.1.4}{10.62.4}{10.5.2.4}{899, 9436}

ವಿರೂ᳚ಪಾಸ॒ ಇದೃಷ॑ಯ॒ಸ್ತ ಇದ್ಗಂ᳚ಭೀ॒ರವೇ᳚ಪಸಃ |{ಮಾನವೋ ನಾಭಾನೇದಿಷ್ಠಃ | ವಿಶ್ವದೇವಾಃ ಆಂಗಿರಸೋ ವಾ | ಅನುಷ್ಟುಪ್}

ತೇ, ಅಂಗಿ॑ರಸಃ ಸೂ॒ನವ॒ಸ್ತೇ, ಅ॒ಗ್ನೇಃ ಪರಿ॑ ಜಜ್ಞಿರೇ ||{5/11}{8.2.1.5}{10.62.5}{10.5.2.5}{899, 9437}

ಯೇ, ಅ॒ಗ್ನೇಃ ಪರಿ॑ ಜಜ್ಞಿ॒ರೇ ವಿರೂ᳚ಪಾಸೋ ದಿ॒ವಸ್ಪರಿ॑ |{ಮಾನವೋ ನಾಭಾನೇದಿಷ್ಠಃ | ವಿಶ್ವದೇವಾಃ ಆಂಗಿರಸೋ ವಾ | ಬೃಹತೀ}

ನವ॑ಗ್ವೋ॒ ನು ದಶ॑ಗ್ವೋ॒, ಅಂಗಿ॑ರಸ್ತಮೋ॒ ಸಚಾ᳚ ದೇ॒ವೇಷು॑ ಮಂಹತೇ ||{6/11}{8.2.2.1}{10.62.6}{10.5.2.6}{899, 9438}

ಇ‌ನ್ದ್ರೇ᳚ಣ ಯು॒ಜಾ ನಿಃ ಸೃ॑ಜ‌ನ್ತ ವಾ॒ಘತೋ᳚ ವ್ರ॒ಜಂ ಗೋಮ᳚‌ನ್ತಮ॒ಶ್ವಿನಂ᳚ |{ಮಾನವೋ ನಾಭಾನೇದಿಷ್ಠಃ | ವಿಶ್ವದೇವಾಃ | ಸತೋಬೃಹತೀ}

ಸ॒ಹಸ್ರಂ᳚ ಮೇ॒ ದದ॑ತೋ, ಅಷ್ಟಕ॒ರ್ಣ್ಯ1॑(ಅಃ॒) ಶ್ರವೋ᳚ ದೇ॒ವೇಷ್ವ॑ಕ್ರತ ||{7/11}{8.2.2.2}{10.62.7}{10.5.2.7}{899, 9439}

ಪ್ರ ನೂ॒ನಂ ಜಾ᳚ಯತಾಮ॒ಯಂ ಮನು॒ಸ್ತೋಕ್ಮೇ᳚ವ ರೋಹತು |{ಮಾನವೋ ನಾಭಾನೇದಿಷ್ಠಃ | ಸಾವರ್ಣಿಃ | ಅನುಷ್ಟುಪ್}

ಯಃ ಸ॒ಹಸ್ರಂ᳚ ಶ॒ತಾಶ್ವಂ᳚ ಸ॒ದ್ಯೋ ದಾ॒ನಾಯ॒ ಮಂಹ॑ತೇ ||{8/11}{8.2.2.3}{10.62.8}{10.5.2.8}{899, 9440}

ನ ತಮ॑ಶ್ನೋತಿ॒ ಕಶ್ಚ॒ನ ದಿ॒ವ ಇ॑ವ॒ ಸಾನ್ವಾ॒ರಭಂ᳚ |{ಮಾನವೋ ನಾಭಾನೇದಿಷ್ಠಃ | ಸಾವರ್ಣಿಃ | ಅನುಷ್ಟುಪ್}

ಸಾ॒ವ॒ರ್ಣ್ಯಸ್ಯ॒ ದಕ್ಷಿ॑ಣಾ॒ ವಿ ಸಿ‌ನ್ಧು॑ರಿವ ಪಪ್ರಥೇ ||{9/11}{8.2.2.4}{10.62.9}{10.5.2.9}{899, 9441}

ಉ॒ತ ದಾ॒ಸಾ ಪ॑ರಿ॒ವಿಷೇ॒ ಸ್ಮದ್ದಿ॑ಷ್ಟೀ॒ ಗೋಪ॑ರೀಣಸಾ |{ಮಾನವೋ ನಾಭಾನೇದಿಷ್ಠಃ | ಸಾವರ್ಣಿಃ | ಗಾಯತ್ರೀ}

ಯದು॑ಸ್ತು॒ರ್ವಶ್ಚ॑ ಮಾಮಹೇ ||{10/11}{8.2.2.5}{10.62.10}{10.5.2.10}{899, 9442}

ಸ॒ಹ॒ಸ್ರ॒ದಾ ಗ್ರಾ᳚ಮ॒ಣೀರ್ಮಾ ರಿ॑ಷ॒ನ್ಮನುಃ॒ ಸೂರ್ಯೇ᳚ಣಾಸ್ಯ॒ ಯತ॑ಮಾನೈತು॒ ದಕ್ಷಿ॑ಣಾ |{ಮಾನವೋ ನಾಭಾನೇದಿಷ್ಠಃ | ಸಾವರ್ಣಿಃ | ತ್ರಿಷ್ಟುಪ್}

ಸಾವ᳚ರ್ಣೇರ್ದೇ॒ವಾಃ ಪ್ರ ತಿ॑ರ॒‌ನ್ತ್ವಾಯು॒ರ್ಯಸ್ಮಿ॒ನ್ನಶ್ರಾ᳚‌ನ್ತಾ॒, ಅಸ॑ನಾಮ॒ ವಾಜಂ᳚ ||{11/11}{8.2.2.6}{10.62.11}{10.5.2.11}{899, 9443}

**[18] ಪರಾವತಇತಿ ಸಪ್ತದಶರ್ಚಸ್ಯ ಸೂಕ್ತಸ್ಯ ಗಯಃಪ್ಲಾತೋ ವಿಶ್ವೇದೇವಾಃ ಪಂಚದಶೀಷೋಡಶ್ಯೋಃ ಪಥ್ಯಾಸ್ವಸ್ತಿರ್ಜಗತ್ಯಂತ್ಯೇದ್ವೇತ್ರಿಷ್ಟುಭೌ ಸ್ವಸ್ತಿಸ್ತ್ರಿಷ್ಟುಬ್ವಾ | (ಭೇದಪಕ್ಷೇ - ವಿಶ್ವೇದೇವಾಃ9 ದಿವಃ 1 ವಿಶ್ವೇದೇವಾಃ4 ಪಥ್ಯಾಸ್ವಸ್ತಿ 2 ವಿಶ್ವೇದೇವಾಃ 1 ಏವಂ 17) . ಗಯಃ ಪ್ಲಾತಇತ್ಯತ್ರ ಪ್ಲಾತೋಗಯೋ ವಿಶ್ವೇದೇವಾ ಇತ್ಯಪಿಕಚಿತ್ಪ್ರಯುಂಜತೇ ) |**

ಪ॒ರಾ॒ವತೋ॒ ಯೇ ದಿಧಿ॑ಷ‌ನ್ತ॒ ಆಪ್ಯಂ॒ ಮನು॑ಪ್ರೀತಾಸೋ॒ ಜನಿ॑ಮಾ ವಿ॒ವಸ್ವ॑ತಃ |{ಗಯಃ ಪ್ಲಾತಃ | ವಿಶ್ವದೇವಾಃ | ಜಗತೀ}

ಯ॒ಯಾತೇ॒ರ್ಯೇ ನ॑ಹು॒ಷ್ಯ॑ಸ್ಯ ಬ॒ರ್ಹಿಷಿ॑ ದೇ॒ವಾ, ಆಸ॑ತೇ॒ ತೇ, ಅಧಿ॑ ಬ್ರುವ‌ನ್ತು ನಃ ||{1/17}{8.2.3.1}{10.63.1}{10.5.3.1}{900, 9444}

ವಿಶ್ವಾ॒ ಹಿ ವೋ᳚ ನಮ॒ಸ್ಯಾ᳚ನಿ॒ ವ‌ನ್ದ್ಯಾ॒ ನಾಮಾ᳚ನಿ ದೇವಾ, ಉ॒ತ ಯ॒ಜ್ಞಿಯಾ᳚ನಿ ವಃ |{ಗಯಃ ಪ್ಲಾತಃ | ವಿಶ್ವದೇವಾಃ | ಜಗತೀ}

ಯೇ ಸ್ಥ ಜಾ॒ತಾ, ಅದಿ॑ತೇರ॒ದ್ಭ್ಯಸ್ಪರಿ॒ ಯೇ ಪೃ॑ಥಿ॒ವ್ಯಾಸ್ತೇ ಮ॑ ಇ॒ಹ ಶ್ರು॑ತಾ॒ ಹವಂ᳚ ||{2/17}{8.2.3.2}{10.63.2}{10.5.3.2}{900, 9445}

ಯೇಭ್ಯೋ᳚ ಮಾ॒ತಾ ಮಧು॑ಮ॒ತ್ಪಿನ್ವ॑ತೇ॒ ಪಯಃ॑ ಪೀ॒ಯೂಷಂ॒ ದ್ಯೌರದಿ॑ತಿ॒ರದ್ರಿ॑ಬರ್ಹಾಃ |{ಗಯಃ ಪ್ಲಾತಃ | ವಿಶ್ವದೇವಾಃ | ಜಗತೀ}

ಉ॒ಕ್ಥಶು॑ಷ್ಮಾನ್ವೃಷಭ॒ರಾ‌ನ್ತ್ಸ್ವಪ್ನ॑ಸ॒ಸ್ತಾಁ, ಆ᳚ದಿ॒ತ್ಯಾಁ, ಅನು॑ ಮದಾ ಸ್ವ॒ಸ್ತಯೇ᳚ ||{3/17}{8.2.3.3}{10.63.3}{10.5.3.3}{900, 9446}

ನೃ॒ಚಕ್ಷ॑ಸೋ॒, ಅನಿ॑ಮಿಷ‌ನ್ತೋ, ಅ॒ರ್ಹಣಾ᳚ ಬೃ॒ಹದ್ದೇ॒ವಾಸೋ᳚, ಅಮೃತ॒ತ್ವಮಾ᳚ನಶುಃ |{ಗಯಃ ಪ್ಲಾತಃ | ವಿಶ್ವದೇವಾಃ | ಜಗತೀ}

ಜ್ಯೋ॒ತೀರ॑ಥಾ॒, ಅಹಿ॑ಮಾಯಾ॒, ಅನಾ᳚ಗಸೋ ದಿ॒ವೋ ವ॒ರ್ಷ್ಮಾಣಂ᳚ ವಸತೇ ಸ್ವ॒ಸ್ತಯೇ᳚ ||{4/17}{8.2.3.4}{10.63.4}{10.5.3.4}{900, 9447}

ಸ॒ಮ್ರಾಜೋ॒ ಯೇ ಸು॒ವೃಧೋ᳚ ಯ॒ಜ್ಞಮಾ᳚ಯ॒ಯುರಪ॑ರಿಹ್ವೃತಾ ದಧಿ॒ರೇ ದಿ॒ವಿ ಕ್ಷಯಂ᳚ |{ಗಯಃ ಪ್ಲಾತಃ | ವಿಶ್ವದೇವಾಃ | ಜಗತೀ}

ತಾಁ, ಆ ವಿ॑ವಾಸ॒ ನಮ॑ಸಾ ಸುವೃ॒ಕ್ತಿಭಿ᳚ರ್ಮ॒ಹೋ, ಆ᳚ದಿ॒ತ್ಯಾಁ, ಅದಿ॑ತಿಂ ಸ್ವ॒ಸ್ತಯೇ᳚ ||{5/17}{8.2.3.5}{10.63.5}{10.5.3.5}{900, 9448}

ಕೋ ವಃ॒ ಸ್ತೋಮಂ᳚ ರಾಧತಿ॒ ಯಂ ಜುಜೋ᳚ಷಥ॒ ವಿಶ್ವೇ᳚ ದೇವಾಸೋ ಮನುಷೋ॒ ಯತಿ॒ ಷ್ಠನ॑ |{ಗಯಃ ಪ್ಲಾತಃ | ವಿಶ್ವದೇವಾಃ | ಜಗತೀ}

ಕೋ ವೋ᳚ಽಧ್ವ॒ರಂ ತು॑ವಿಜಾತಾ॒, ಅರಂ᳚ ಕರ॒ದ್ಯೋ ನಃ॒ ಪರ್ಷ॒ದತ್ಯಂಹಃ॑ ಸ್ವ॒ಸ್ತಯೇ᳚ ||{6/17}{8.2.4.1}{10.63.6}{10.5.3.6}{900, 9449}

ಯೇಭ್ಯೋ॒ ಹೋತ್ರಾಂ᳚ ಪ್ರಥ॒ಮಾಮಾ᳚ಯೇ॒ಜೇ ಮನುಃ॒ ಸಮಿ॑ದ್ಧಾಗ್ನಿ॒ರ್ಮನ॑ಸಾ ಸ॒ಪ್ತ ಹೋತೃ॑ಭಿಃ |{ಗಯಃ ಪ್ಲಾತಃ | ವಿಶ್ವದೇವಾಃ | ಜಗತೀ}

ತ ಆ᳚ದಿತ್ಯಾ॒, ಅಭ॑ಯಂ॒ ಶರ್ಮ॑ ಯಚ್ಛತ ಸು॒ಗಾ ನಃ॑ ಕರ್ತ ಸು॒ಪಥಾ᳚ ಸ್ವ॒ಸ್ತಯೇ᳚ ||{7/17}{8.2.4.2}{10.63.7}{10.5.3.7}{900, 9450}

ಯ ಈಶಿ॑ರೇ॒ ಭುವ॑ನಸ್ಯ॒ ಪ್ರಚೇ᳚ತಸೋ॒ ವಿಶ್ವ॑ಸ್ಯ ಸ್ಥಾ॒ತುರ್ಜಗ॑ತಶ್ಚ॒ ಮ‌ನ್ತ॑ವಃ |{ಗಯಃ ಪ್ಲಾತಃ | ವಿಶ್ವದೇವಾಃ | ಜಗತೀ}

ತೇ ನಃ॑ ಕೃ॒ತಾದಕೃ॑ತಾ॒ದೇನ॑ಸ॒ಸ್ಪರ್ಯ॒ದ್ಯಾ ದೇ᳚ವಾಸಃ ಪಿಪೃತಾ ಸ್ವ॒ಸ್ತಯೇ᳚ ||{8/17}{8.2.4.3}{10.63.8}{10.5.3.8}{900, 9451}

ಭರೇ॒ಷ್ವಿ‌ನ್ದ್ರಂ᳚ ಸು॒ಹವಂ᳚ ಹವಾಮಹೇಂಽಹೋ॒ಮುಚಂ᳚ ಸು॒ಕೃತಂ॒ ದೈವ್ಯಂ॒ ಜನಂ᳚ |{ಗಯಃ ಪ್ಲಾತಃ | ವಿಶ್ವದೇವಾಃ | ಜಗತೀ}

ಅ॒ಗ್ನಿಂ ಮಿ॒ತ್ರಂ ವರು॑ಣಂ ಸಾ॒ತಯೇ॒ ಭಗಂ॒ ದ್ಯಾವಾ᳚ಪೃಥಿ॒ವೀ ಮ॒ರುತಃ॑ ಸ್ವ॒ಸ್ತಯೇ᳚ ||{9/17}{8.2.4.4}{10.63.9}{10.5.3.9}{900, 9452}

ಸು॒ತ್ರಾಮಾ᳚ಣಂ ಪೃಥಿ॒ವೀಂ ದ್ಯಾಮ॑ನೇ॒ಹಸಂ᳚ ಸು॒ಶರ್ಮಾ᳚ಣ॒ಮದಿ॑ತಿಂ ಸು॒ಪ್ರಣೀ᳚ತಿಂ |{ಗಯಃ ಪ್ಲಾತಃ | ವಿಶ್ವದೇವಾಃ | ಜಗತೀ}

ದೈವೀಂ॒ ನಾವಂ᳚ ಸ್ವರಿ॒ತ್ರಾಮನಾ᳚ಗಸ॒ಮಸ್ರ॑ವ‌ನ್ತೀ॒ಮಾ ರು॑ಹೇಮಾ ಸ್ವ॒ಸ್ತಯೇ᳚ ||{10/17}{8.2.4.5}{10.63.10}{10.5.3.10}{900, 9453}

ವಿಶ್ವೇ᳚ ಯಜತ್ರಾ॒, ಅಧಿ॑ ವೋಚತೋ॒ತಯೇ॒ ತ್ರಾಯ॑ಧ್ವಂ ನೋ ದು॒ರೇವಾ᳚ಯಾ, ಅಭಿ॒ಹ್ರುತಃ॑ |{ಗಯಃ ಪ್ಲಾತಃ | ವಿಶ್ವದೇವಾಃ | ಜಗತೀ}

ಸ॒ತ್ಯಯಾ᳚ ವೋ ದೇ॒ವಹೂ᳚ತ್ಯಾ ಹುವೇಮ ಶೃಣ್ವ॒ತೋ ದೇ᳚ವಾ॒, ಅವ॑ಸೇ ಸ್ವ॒ಸ್ತಯೇ᳚ ||{11/17}{8.2.5.1}{10.63.11}{10.5.3.11}{900, 9454}

ಅಪಾಮೀ᳚ವಾ॒ಮಪ॒ ವಿಶ್ವಾ॒ಮನಾ᳚ಹುತಿ॒ಮಪಾರಾ᳚ತಿಂ ದುರ್ವಿ॒ದತ್ರಾ᳚ಮಘಾಯ॒ತಃ |{ಗಯಃ ಪ್ಲಾತಃ | ವಿಶ್ವದೇವಾಃ | ಜಗತೀ}

ಆ॒ರೇ ದೇ᳚ವಾ॒ ದ್ವೇಷೋ᳚, ಅ॒ಸ್ಮದ್ಯು॑ಯೋತನೋ॒ರು ಣಃ॒ ಶರ್ಮ॑ ಯಚ್ಛತಾ ಸ್ವ॒ಸ್ತಯೇ᳚ ||{12/17}{8.2.5.2}{10.63.12}{10.5.3.12}{900, 9455}

ಅರಿ॑ಷ್ಟಃ॒ ಸ ಮರ್ತೋ॒ ವಿಶ್ವ॑ ಏಧತೇ॒ ಪ್ರ ಪ್ರ॒ಜಾಭಿ॑ರ್ಜಾಯತೇ॒ ಧರ್ಮ॑ಣ॒ಸ್ಪರಿ॑ |{ಗಯಃ ಪ್ಲಾತಃ | ವಿಶ್ವದೇವಾಃ | ಜಗತೀ}

ಯಮಾ᳚ದಿತ್ಯಾಸೋ॒ ನಯ॑ಥಾ ಸುನೀ॒ತಿಭಿ॒ರತಿ॒ ವಿಶ್ವಾ᳚ನಿ ದುರಿ॒ತಾ ಸ್ವ॒ಸ್ತಯೇ᳚ ||{13/17}{8.2.5.3}{10.63.13}{10.5.3.13}{900, 9456}

ಯಂ ದೇ᳚ವಾ॒ಸೋಽವ॑ಥ॒ ವಾಜ॑ಸಾತೌ॒ ಯಂ ಶೂರ॑ಸಾತಾ ಮರುತೋ ಹಿ॒ತೇ ಧನೇ᳚ |{ಗಯಃ ಪ್ಲಾತಃ | ವಿಶ್ವದೇವಾಃ | ಜಗತೀ}

ಪ್ರಾ॒ತ॒ರ್ಯಾವಾ᳚ಣಂ॒ ರಥ॑ಮಿ‌ನ್ದ್ರ ಸಾನ॒ಸಿಮರಿ॑ಷ್ಯ‌ನ್ತ॒ಮಾ ರು॑ಹೇಮಾ ಸ್ವ॒ಸ್ತಯೇ᳚ ||{14/17}{8.2.5.4}{10.63.14}{10.5.3.14}{900, 9457}

ಸ್ವ॒ಸ್ತಿ ನಃ॑ ಪ॒ಥ್ಯಾ᳚ಸು॒ ಧನ್ವ॑ಸು ಸ್ವ॒ಸ್ತ್ಯ1॑(ಅ॒)ಪ್ಸು ವೃ॒ಜನೇ॒ ಸ್ವ᳚ರ್ವತಿ |{ಗಯಃ ಪ್ಲಾತಃ | ಪಥ್ಯಾಸ್ವಸ್ತಿಃ | ಜಗತೀ}

ಸ್ವ॒ಸ್ತಿ ನಃ॑ ಪುತ್ರಕೃ॒ಥೇಷು॒ ಯೋನಿ॑ಷು ಸ್ವ॒ಸ್ತಿ ರಾ॒ಯೇ ಮ॑ರುತೋ ದಧಾತನ ||{15/17}{8.2.5.5}{10.63.15}{10.5.3.15}{900, 9458}

ಸ್ವ॒ಸ್ತಿರಿದ್ಧಿ ಪ್ರಪ॑ಥೇ॒ ಶ್ರೇಷ್ಠಾ॒ ರೇಕ್ಣ॑ಸ್ವತ್ಯ॒ಭಿ ಯಾ ವಾ॒ಮಮೇತಿ॑ |{ಗಯಃ ಪ್ಲಾತಃ | ಪಥ್ಯಾಸ್ವಸ್ತಿಃ | ತ್ರಿಷ್ಟುಪ್}

ಸಾ ನೋ᳚, ಅ॒ಮಾ ಸೋ, ಅರ॑ಣೇ॒ ನಿ ಪಾ᳚ತು ಸ್ವಾವೇ॒ಶಾ ಭ॑ವತು ದೇ॒ವಗೋ᳚ಪಾ ||{16/17}{8.2.5.6}{10.63.16}{10.5.3.16}{900, 9459}

ಏ॒ವಾ ಪ್ಲ॒ತೇಃ ಸೂ॒ನುರ॑ವೀವೃಧದ್ವೋ॒ ವಿಶ್ವ॑ ಆದಿತ್ಯಾ, ಅದಿತೇ ಮನೀ॒ಷೀ |{ಗಯಃ ಪ್ಲಾತಃ | ವಿಶ್ವದೇವಾಃ | ತ್ರಿಷ್ಟುಪ್}

ಈ॒ಶಾ॒ನಾಸೋ॒ ನರೋ॒, ಅಮ॑ರ್ತ್ಯೇ॒ನಾಸ್ತಾ᳚ವಿ॒ ಜನೋ᳚ ದಿ॒ವ್ಯೋ ಗಯೇ᳚ನ ||{17/17}{8.2.5.7}{10.63.17}{10.5.3.17}{900, 9460}

**[19] ಕಥಾದೇವಾನಾಮಿತಿ ಸಪ್ತದಶರ್ಚಸ್ಯ ಸೂಕ್ತಸ್ಯ ಗಯಃಪ್ಲಾತೋವಿಶ್ವೇದೇವಾಜಗತೀ ದ್ವಾದಶೀಷೋಡಶೀಸಪ್ತದೃಶ್ಯಸ್ತ್ರಿಷ್ಟುಭಃ ( ಭೇದಪಕ್ಷೇ - ವಿಶ್ವೇ - ದೇವಾಃ 4 ಆದಿತ್ಯಾರ್ಯಮಣಃ 1 ವಿಶ್ವೇದೇವಾಃ 3 ನದ್ಯಃ 1 ವಿಶ್ವೇದೇವಾಃ 4 ದ್ಯಾವಾಪೃಥಿವ್ಯೌ 1 ವಿಶ್ವೇದೇವಾಃ 3 ಏವಂ 17 ) |**

ಕ॒ಥಾ ದೇ॒ವಾನಾಂ᳚ ಕತ॒ಮಸ್ಯ॒ ಯಾಮ॑ನಿ ಸು॒ಮ‌ನ್ತು॒ ನಾಮ॑ ಶೃಣ್ವ॒ತಾಂ ಮ॑ನಾಮಹೇ |{ಗಯಃ ಪ್ಲಾತಃ | ವಿಶ್ವದೇವಾಃ | ಜಗತೀ}

ಕೋ ಮೃ॑ಳಾತಿ ಕತ॒ಮೋ ನೋ॒ ಮಯ॑ಸ್ಕರತ್ಕತ॒ಮ ಊ॒ತೀ, ಅ॒ಭ್ಯಾ ವ॑ವರ್ತತಿ ||{1/17}{8.2.6.1}{10.64.1}{10.5.4.1}{901, 9461}

ಕ್ರ॒ತೂ॒ಯ‌ನ್ತಿ॒ ಕ್ರತ॑ವೋ ಹೃ॒ತ್ಸು ಧೀ॒ತಯೋ॒ ವೇನ᳚‌ನ್ತಿ ವೇ॒ನಾಃ ಪ॒ತಯ॒‌ನ್ತ್ಯಾ ದಿಶಃ॑ |{ಗಯಃ ಪ್ಲಾತಃ | ವಿಶ್ವದೇವಾಃ | ಜಗತೀ}

ನ ಮ॑ರ್ಡಿ॒ತಾ ವಿ॑ದ್ಯತೇ, ಅ॒ನ್ಯ ಏ᳚ಭ್ಯೋ ದೇ॒ವೇಷು॑ ಮೇ॒, ಅಧಿ॒ ಕಾಮಾ᳚, ಅಯಂಸತ ||{2/17}{8.2.6.2}{10.64.2}{10.5.4.2}{901, 9462}

ನರಾ᳚ ವಾ॒ ಶಂಸಂ᳚ ಪೂ॒ಷಣ॒ಮಗೋ᳚ಹ್ಯಮ॒ಗ್ನಿಂ ದೇ॒ವೇದ್ಧ॑ಮ॒ಭ್ಯ॑ರ್ಚಸೇ ಗಿ॒ರಾ |{ಗಯಃ ಪ್ಲಾತಃ | ವಿಶ್ವದೇವಾಃ | ಜಗತೀ}

ಸೂರ್ಯಾ॒ಮಾಸಾ᳚ ಚ॒‌ನ್ದ್ರಮ॑ಸಾ ಯ॒ಮಂ ದಿ॒ವಿ ತ್ರಿ॒ತಂ ವಾತ॑ಮು॒ಷಸ॑ಮ॒ಕ್ತುಮ॒ಶ್ವಿನಾ᳚ ||{3/17}{8.2.6.3}{10.64.3}{10.5.4.3}{901, 9463}

ಕ॒ಥಾ ಕ॒ವಿಸ್ತು॑ವೀ॒ರವಾ॒ನ್‌ ಕಯಾ᳚ ಗಿ॒ರಾ ಬೃಹ॒ಸ್ಪತಿ᳚ರ್ವಾವೃಧತೇ ಸುವೃ॒ಕ್ತಿಭಿಃ॑ |{ಗಯಃ ಪ್ಲಾತಃ | ವಿಶ್ವದೇವಾಃ | ಜಗತೀ}

ಅ॒ಜ ಏಕ॑ಪಾತ್ಸು॒ಹವೇ᳚ಭಿ॒ರೃಕ್ವ॑ಭಿ॒ರಹಿಃ॑ ಶೃಣೋತು ಬು॒ಧ್ನ್ಯೋ॒3॑(ಓ॒) ಹವೀ᳚ಮನಿ ||{4/17}{8.2.6.4}{10.64.4}{10.5.4.4}{901, 9464}

ದಕ್ಷ॑ಸ್ಯ ವಾದಿತೇ॒ ಜನ್ಮ॑ನಿ ವ್ರ॒ತೇ ರಾಜಾ᳚ನಾ ಮಿ॒ತ್ರಾವರು॒ಣಾ ವಿ॑ವಾಸಸಿ |{ಗಯಃ ಪ್ಲಾತಃ | ವಿಶ್ವದೇವಾಃ | ಜಗತೀ}

ಅತೂ᳚ರ್ತಪ‌ನ್ಥಾಃ ಪುರು॒ರಥೋ᳚, ಅರ್ಯ॒ಮಾ ಸ॒ಪ್ತಹೋ᳚ತಾ॒ ವಿಷು॑ರೂಪೇಷು॒ ಜನ್ಮ॑ಸು ||{5/17}{8.2.6.5}{10.64.5}{10.5.4.5}{901, 9465}

ತೇ ನೋ॒, ಅರ್ವ᳚‌ನ್ತೋ ಹವನ॒ಶ್ರುತೋ॒ ಹವಂ॒ ವಿಶ್ವೇ᳚ ಶೃಣ್ವ‌ನ್ತು ವಾ॒ಜಿನೋ᳚ ಮಿ॒ತದ್ರ॑ವಃ |{ಗಯಃ ಪ್ಲಾತಃ | ವಿಶ್ವದೇವಾಃ | ಜಗತೀ}

ಸ॒ಹ॒ಸ್ರ॒ಸಾ ಮೇ॒ಧಸಾ᳚ತಾವಿವ॒ ತ್ಮನಾ᳚ ಮ॒ಹೋ ಯೇ ಧನಂ᳚ ಸಮಿ॒ಥೇಷು॑ ಜಭ್ರಿ॒ರೇ ||{6/17}{8.2.7.1}{10.64.6}{10.5.4.6}{901, 9466}

ಪ್ರ ವೋ᳚ ವಾ॒ಯುಂ ರ॑ಥ॒ಯುಜಂ॒ ಪುರಂ᳚ಧಿಂ॒ ಸ್ತೋಮೈಃ᳚ ಕೃಣುಧ್ವಂ ಸ॒ಖ್ಯಾಯ॑ ಪೂ॒ಷಣಂ᳚ |{ಗಯಃ ಪ್ಲಾತಃ | ವಿಶ್ವದೇವಾಃ | ಜಗತೀ}

ತೇ ಹಿ ದೇ॒ವಸ್ಯ॑ ಸವಿ॒ತುಃ ಸವೀ᳚ಮನಿ॒ ಕ್ರತುಂ॒ ಸಚ᳚‌ನ್ತೇ ಸ॒ಚಿತಃ॒ ಸಚೇ᳚ತಸಃ ||{7/17}{8.2.7.2}{10.64.7}{10.5.4.7}{901, 9467}

ತ್ರಿಃ ಸ॒ಪ್ತ ಸ॒ಸ್ರಾ ನ॒ದ್ಯೋ᳚ ಮ॒ಹೀರ॒ಪೋ ವನ॒ಸ್ಪತೀ॒ನ್ಪರ್ವ॑ತಾಁ, ಅ॒ಗ್ನಿಮೂ॒ತಯೇ᳚ |{ಗಯಃ ಪ್ಲಾತಃ | ವಿಶ್ವದೇವಾಃ | ಜಗತೀ}

ಕೃ॒ಶಾನು॒ಮಸ್ತೄ᳚‌ನ್ತಿ॒ಷ್ಯಂ᳚ ಸ॒ಧಸ್ಥ॒ ಆ ರು॒ದ್ರಂ ರು॒ದ್ರೇಷು॑ ರು॒ದ್ರಿಯಂ᳚ ಹವಾಮಹೇ ||{8/17}{8.2.7.3}{10.64.8}{10.5.4.8}{901, 9468}

ಸರ॑ಸ್ವತೀ ಸ॒ರಯುಃ॒ ಸಿ‌ನ್ಧು॑ರೂ॒ರ್ಮಿಭಿ᳚ರ್ಮ॒ಹೋ ಮ॒ಹೀರವ॒ಸಾ ಯ᳚‌ನ್ತು॒ ವಕ್ಷ॑ಣೀಃ |{ಗಯಃ ಪ್ಲಾತಃ | ವಿಶ್ವದೇವಾಃ | ಜಗತೀ}

ದೇ॒ವೀರಾಪೋ᳚ ಮಾ॒ತರಃ॑ ಸೂದಯಿ॒ತ್ನ್ವೋ᳚ ಘೃ॒ತವ॒ತ್ಪಯೋ॒ ಮಧು॑ಮನ್ನೋ, ಅರ್ಚತ ||{9/17}{8.2.7.4}{10.64.9}{10.5.4.9}{901, 9469}

ಉ॒ತ ಮಾ॒ತಾ ಬೃ॑ಹದ್ದಿ॒ವಾ ಶೃ॑ಣೋತು ನ॒ಸ್ತ್ವಷ್ಟಾ᳚ ದೇ॒ವೇಭಿ॒ರ್ಜನಿ॑ಭಿಃ ಪಿ॒ತಾ ವಚಃ॑ |{ಗಯಃ ಪ್ಲಾತಃ | ವಿಶ್ವದೇವಾಃ | ಜಗತೀ}

ಋ॒ಭು॒ಕ್ಷಾ ವಾಜೋ॒ ರಥ॒ಸ್ಪತಿ॒ರ್ಭಗೋ᳚ ರ॒ಣ್ವಃ ಶಂಸಃ॑ ಶಶಮಾ॒ನಸ್ಯ॑ ಪಾತು ನಃ ||{10/17}{8.2.7.5}{10.64.10}{10.5.4.10}{901, 9470}

ರ॒ಣ್ವಃ ಸಂದೃ॑ಷ್ಟೌ ಪಿತು॒ಮಾಁ, ಇ॑ವ॒ ಕ್ಷಯೋ᳚ ಭ॒ದ್ರಾ ರು॒ದ್ರಾಣಾಂ᳚ ಮ॒ರುತಾ॒ಮುಪ॑ಸ್ತುತಿಃ |{ಗಯಃ ಪ್ಲಾತಃ | ವಿಶ್ವದೇವಾಃ | ಜಗತೀ}

ಗೋಭಿಃ॑ ಷ್ಯಾಮ ಯ॒ಶಸೋ॒ ಜನೇ॒ಷ್ವಾ ಸದಾ᳚ ದೇವಾಸ॒ ಇಳ॑ಯಾ ಸಚೇಮಹಿ ||{11/17}{8.2.8.1}{10.64.11}{10.5.4.11}{901, 9471}

ಯಾಂ ಮೇ॒ ಧಿಯಂ॒ ಮರು॑ತ॒ ಇ‌ನ್ದ್ರ॒ ದೇವಾ॒, ಅದ॑ದಾತ ವರುಣ ಮಿತ್ರ ಯೂ॒ಯಂ |{ಗಯಃ ಪ್ಲಾತಃ | ವಿಶ್ವದೇವಾಃ | ತ್ರಿಷ್ಟುಪ್}

ತಾಂ ಪೀ᳚ಪಯತ॒ ಪಯ॑ಸೇವ ಧೇ॒ನುಂ ಕು॒ವಿದ್ಗಿರೋ॒, ಅಧಿ॒ ರಥೇ॒ ವಹಾ᳚ಥ ||{12/17}{8.2.8.2}{10.64.12}{10.5.4.12}{901, 9472}

ಕು॒ವಿದಂ॒ಗ ಪ್ರತಿ॒ ಯಥಾ᳚ ಚಿದ॒ಸ್ಯ ನಃ॑ ಸಜಾ॒ತ್ಯ॑ಸ್ಯ ಮರುತೋ॒ ಬುಬೋ᳚ಧಥ |{ಗಯಃ ಪ್ಲಾತಃ | ವಿಶ್ವದೇವಾಃ | ಜಗತೀ}

ನಾಭಾ॒ ಯತ್ರ॑ ಪ್ರಥ॒ಮಂ ಸಂ॒ನಸಾ᳚ಮಹೇ॒ ತತ್ರ॑ ಜಾಮಿ॒ತ್ವಮದಿ॑ತಿರ್ದಧಾತು ನಃ ||{13/17}{8.2.8.3}{10.64.13}{10.5.4.13}{901, 9473}

ತೇ ಹಿ ದ್ಯಾವಾ᳚ಪೃಥಿ॒ವೀ ಮಾ॒ತರಾ᳚ ಮ॒ಹೀ ದೇ॒ವೀ ದೇ॒ವಾ‌ಞ್ಜನ್ಮ॑ನಾ ಯ॒ಜ್ಞಿಯೇ᳚, ಇ॒ತಃ |{ಗಯಃ ಪ್ಲಾತಃ | ವಿಶ್ವದೇವಾಃ | ಜಗತೀ}

ಉ॒ಭೇ ಬಿ॑ಭೃತ ಉ॒ಭಯಂ॒ ಭರೀ᳚ಮಭಿಃ ಪು॒ರೂ ರೇತಾಂ᳚ಸಿ ಪಿ॒ತೃಭಿ॑ಶ್ಚ ಸಿಂಚತಃ ||{14/17}{8.2.8.4}{10.64.14}{10.5.4.14}{901, 9474}

ವಿ ಷಾ ಹೋತ್ರಾ॒ ವಿಶ್ವ॑ಮಶ್ನೋತಿ॒ ವಾರ್ಯಂ॒ ಬೃಹ॒ಸ್ಪತಿ॑ರ॒ರಮ॑ತಿಃ॒ ಪನೀ᳚ಯಸೀ |{ಗಯಃ ಪ್ಲಾತಃ | ವಿಶ್ವದೇವಾಃ | ಜಗತೀ}

ಗ್ರಾವಾ॒ ಯತ್ರ॑ ಮಧು॒ಷುದು॒ಚ್ಯತೇ᳚ ಬೃ॒ಹದವೀ᳚ವಶ‌ನ್ತ ಮ॒ತಿಭಿ᳚ರ್ಮನೀ॒ಷಿಣಃ॑ ||{15/17}{8.2.8.5}{10.64.15}{10.5.4.15}{901, 9475}

ಏ॒ವಾ ಕ॒ವಿಸ್ತು॑ವೀ॒ರವಾಁ᳚, ಋತ॒ಜ್ಞಾ ದ್ರ॑ವಿಣ॒ಸ್ಯುರ್ದ್ರವಿ॑ಣಸಶ್ಚಕಾ॒ನಃ |{ಗಯಃ ಪ್ಲಾತಃ | ವಿಶ್ವದೇವಾಃ | ತ್ರಿಷ್ಟುಪ್}

ಉ॒ಕ್ಥೇಭಿ॒ರತ್ರ॑ ಮ॒ತಿಭಿ॑ಶ್ಚ॒ ವಿಪ್ರೋಽಪೀ᳚ಪಯ॒ದ್ಗಯೋ᳚ ದಿ॒ವ್ಯಾನಿ॒ ಜನ್ಮ॑ ||{16/17}{8.2.8.6}{10.64.16}{10.5.4.16}{901, 9476}

ಏ॒ವಾ ಪ್ಲ॒ತೇಃ ಸೂ॒ನುರ॑ವೀವೃಧದ್ವೋ॒ ವಿಶ್ವ॑ ಆದಿತ್ಯಾ, ಅದಿತೇ ಮನೀ॒ಷೀ |{ಗಯಃ ಪ್ಲಾತಃ | ವಿಶ್ವದೇವಾಃ | ತ್ರಿಷ್ಟುಪ್}

ಈ॒ಶಾ॒ನಾಸೋ॒ ನರೋ॒, ಅಮ॑ರ್ತ್ಯೇ॒ನಾಸ್ತಾ᳚ವಿ॒ ಜನೋ᳚ ದಿ॒ವ್ಯೋ ಗಯೇ᳚ನ ||{17/17}{8.2.8.7}{10.64.17}{10.5.4.17}{901, 9477}

**[20] ಅಗ್ನಿರಿಂದ್ರಇತಿ ಪಂಚದಶರ್ಚಸ್ಯ ಸೂಕ್ತಸ್ಯ ವಾಸುಕ್ರೋವ ಸುಕರ್ಣೋ ವಿಶ್ವೇದೇವಾಜಗತ್ಯಂವ್ಯಾತ್ರಿಷ್ಟುಪ್ | ( ಭೇದಪಕ್ಷೇ â€“ವಿಶ್ವೇದೇವಾಃ 4 ಮಿತ್ರಾವರುಣೌ 1 ಗೌಃ1 ವಿಶ್ವೇದೇವಾಃ 1 ದ್ಯಾವಾಪೃಥಿವ್ಯೌ 1 ವಿಶ್ವೇದೇವಾಃ 3 ಅಶ್ವಿನೌ 1 ವಿಶ್ವೇದೇವಾಃ 3 ಏವಂ 15 ) |**

ಅ॒ಗ್ನಿರಿ‌ನ್ದ್ರೋ॒ ವರು॑ಣೋ ಮಿ॒ತ್ರೋ, ಅ᳚ರ್ಯ॒ಮಾ ವಾ॒ಯುಃ ಪೂ॒ಷಾ ಸರ॑ಸ್ವತೀ ಸ॒ಜೋಷ॑ಸಃ |{ವಸುಕರ್ಣೋ ವಾಸುಕ್ರಃ | ವಿಶ್ವದೇವಾಃ | ಜಗತೀ}

ಆ॒ದಿ॒ತ್ಯಾ ವಿಷ್ಣು᳚ರ್ಮ॒ರುತಃ॒ ಸ್ವ॑ರ್ಬೃ॒ಹತ್ಸೋಮೋ᳚ ರು॒ದ್ರೋ, ಅದಿ॑ತಿ॒ರ್ಬ್ರಹ್ಮ॑ಣ॒ಸ್ಪತಿಃ॑ ||{1/15}{8.2.9.1}{10.65.1}{10.5.5.1}{902, 9478}

ಇ॒‌ನ್ದ್ರಾ॒ಗ್ನೀ ವೃ॑ತ್ರ॒ಹತ್ಯೇ᳚ಷು॒ ಸತ್ಪ॑ತೀ ಮಿ॒ಥೋ ಹಿ᳚ನ್ವಾ॒ನಾ ತ॒ನ್ವಾ॒3॑(ಆ॒) ಸಮೋ᳚ಕಸಾ |{ವಸುಕರ್ಣೋ ವಾಸುಕ್ರಃ | ವಿಶ್ವದೇವಾಃ | ಜಗತೀ}

ಅ॒‌ನ್ತರಿ॑ಕ್ಷಂ॒ ಮಹ್ಯಾ ಪ॑ಪ್ರು॒ರೋಜ॑ಸಾ॒ ಸೋಮೋ᳚ ಘೃತ॒ಶ್ರೀರ್ಮ॑ಹಿ॒ಮಾನ॑ಮೀ॒ರಯ॑ನ್ ||{2/15}{8.2.9.2}{10.65.2}{10.5.5.2}{902, 9479}

ತೇಷಾಂ॒ ಹಿ ಮ॒ಹ್ನಾ ಮ॑ಹ॒ತಾಮ॑ನ॒ರ್ವಣಾಂ॒ ಸ್ತೋಮಾಁ॒, ಇಯ᳚ರ್ಮ್ಯೃತ॒ಜ್ಞಾ ಋ॑ತಾ॒ವೃಧಾಂ᳚ |{ವಸುಕರ್ಣೋ ವಾಸುಕ್ರಃ | ವಿಶ್ವದೇವಾಃ | ಜಗತೀ}

ಯೇ, ಅ॑ಪ್ಸ॒ವಮ᳚ರ್ಣ॒ವಂ ಚಿ॒ತ್ರರಾ᳚ಧಸ॒ಸ್ತೇ ನೋ᳚ ರಾಸ‌ನ್ತಾಂ ಮ॒ಹಯೇ᳚ ಸುಮಿ॒ತ್ರ್ಯಾಃ ||{3/15}{8.2.9.3}{10.65.3}{10.5.5.3}{902, 9480}

ಸ್ವ᳚ರ್ಣರಮ॒‌ನ್ತರಿ॑ಕ್ಷಾಣಿ ರೋಚ॒ನಾ ದ್ಯಾವಾ॒ಭೂಮೀ᳚ ಪೃಥಿ॒ವೀಂ ಸ್ಕಂ᳚ಭು॒ರೋಜ॑ಸಾ |{ವಸುಕರ್ಣೋ ವಾಸುಕ್ರಃ | ವಿಶ್ವದೇವಾಃ | ಜಗತೀ}

ಪೃ॒ಕ್ಷಾ, ಇ॑ವ ಮ॒ಹಯ᳚‌ನ್ತಃ ಸುರಾ॒ತಯೋ᳚ ದೇ॒ವಾಃ ಸ್ತ॑ವ‌ನ್ತೇ॒ ಮನು॑ಷಾಯ ಸೂ॒ರಯಃ॑ ||{4/15}{8.2.9.4}{10.65.4}{10.5.5.4}{902, 9481}

ಮಿ॒ತ್ರಾಯ॑ ಶಿಕ್ಷ॒ ವರು॑ಣಾಯ ದಾ॒ಶುಷೇ॒ ಯಾ ಸ॒ಮ್ರಾಜಾ॒ ಮನ॑ಸಾ॒ ನ ಪ್ರ॒ಯುಚ್ಛ॑ತಃ |{ವಸುಕರ್ಣೋ ವಾಸುಕ್ರಃ | ವಿಶ್ವದೇವಾಃ | ಜಗತೀ}

ಯಯೋ॒ರ್ಧಾಮ॒ ಧರ್ಮ॑ಣಾ॒ ರೋಚ॑ತೇ ಬೃ॒ಹದ್ಯಯೋ᳚ರು॒ಭೇ ರೋದ॑ಸೀ॒ ನಾಧ॑ಸೀ॒ ವೃತೌ᳚ ||{5/15}{8.2.9.5}{10.65.5}{10.5.5.5}{902, 9482}

ಯಾ ಗೌರ್ವ॑ರ್ತ॒ನಿಂ ಪ॒ರ್ಯೇತಿ॑ ನಿಷ್ಕೃ॒ತಂ ಪಯೋ॒ ದುಹಾ᳚ನಾ ವ್ರತ॒ನೀರ॑ವಾ॒ರತಃ॑ |{ವಸುಕರ್ಣೋ ವಾಸುಕ್ರಃ | ವಿಶ್ವದೇವಾಃ | ಜಗತೀ}

ಸಾ ಪ್ರ॑ಬ್ರುವಾ॒ಣಾ ವರು॑ಣಾಯ ದಾ॒ಶುಷೇ᳚ ದೇ॒ವೇಭ್ಯೋ᳚ ದಾಶದ್ಧ॒ವಿಷಾ᳚ ವಿ॒ವಸ್ವ॑ತೇ ||{6/15}{8.2.10.1}{10.65.6}{10.5.5.6}{902, 9483}

ದಿ॒ವಕ್ಷ॑ಸೋ, ಅಗ್ನಿಜಿ॒ಹ್ವಾ ಋ॑ತಾ॒ವೃಧ॑ ಋ॒ತಸ್ಯ॒ ಯೋನಿಂ᳚ ವಿಮೃ॒ಶ‌ನ್ತ॑ ಆಸತೇ |{ವಸುಕರ್ಣೋ ವಾಸುಕ್ರಃ | ವಿಶ್ವದೇವಾಃ | ಜಗತೀ}

ದ್ಯಾಂ ಸ್ಕ॑ಭಿ॒ತ್ವ್ಯ1॑(ಅ॒)ಪ ಆ ಚ॑ಕ್ರು॒ರೋಜ॑ಸಾ ಯ॒ಜ್ಞಂ ಜ॑ನಿ॒ತ್ವೀ ತ॒ನ್ವೀ॒3॑(ಈ॒) ನಿ ಮಾ᳚ಮೃಜುಃ ||{7/15}{8.2.10.2}{10.65.7}{10.5.5.7}{902, 9484}

ಪ॒ರಿ॒ಕ್ಷಿತಾ᳚ ಪಿ॒ತರಾ᳚ ಪೂರ್ವ॒ಜಾವ॑ರೀ ಋ॒ತಸ್ಯ॒ ಯೋನಾ᳚ ಕ್ಷಯತಃ॒ ಸಮೋ᳚ಕಸಾ |{ವಸುಕರ್ಣೋ ವಾಸುಕ್ರಃ | ವಿಶ್ವದೇವಾಃ | ಜಗತೀ}

ದ್ಯಾವಾ᳚ಪೃಥಿ॒ವೀ ವರು॑ಣಾಯ॒ ಸವ್ರ॑ತೇ ಘೃ॒ತವ॒ತ್ಪಯೋ᳚ ಮಹಿ॒ಷಾಯ॑ ಪಿನ್ವತಃ ||{8/15}{8.2.10.3}{10.65.8}{10.5.5.8}{902, 9485}

ಪ॒ರ್ಜನ್ಯಾ॒ವಾತಾ᳚ ವೃಷ॒ಭಾ ಪು॑ರೀ॒ಷಿಣೇ᳚‌ನ್ದ್ರವಾ॒ಯೂ ವರು॑ಣೋ ಮಿ॒ತ್ರೋ, ಅ᳚ರ್ಯ॒ಮಾ |{ವಸುಕರ್ಣೋ ವಾಸುಕ್ರಃ | ವಿಶ್ವದೇವಾಃ | ಜಗತೀ}

ದೇ॒ವಾಁ, ಆ᳚ದಿ॒ತ್ಯಾಁ, ಅದಿ॑ತಿಂ ಹವಾಮಹೇ॒ ಯೇ ಪಾರ್ಥಿ॑ವಾಸೋ ದಿ॒ವ್ಯಾಸೋ᳚, ಅ॒ಪ್ಸು ಯೇ ||{9/15}{8.2.10.4}{10.65.9}{10.5.5.9}{902, 9486}

ತ್ವಷ್ಟಾ᳚ರಂ ವಾ॒ಯುಮೃ॑ಭವೋ॒ ಯ ಓಹ॑ತೇ॒ ದೈವ್ಯಾ॒ ಹೋತಾ᳚ರಾ, ಉ॒ಷಸಂ᳚ ಸ್ವ॒ಸ್ತಯೇ᳚ |{ವಸುಕರ್ಣೋ ವಾಸುಕ್ರಃ | ವಿಶ್ವದೇವಾಃ | ಜಗತೀ}

ಬೃಹ॒ಸ್ಪತಿಂ᳚ ವೃತ್ರಖಾ॒ದಂ ಸು॑ಮೇ॒ಧಸ॑ಮಿ‌ನ್ದ್ರಿ॒ಯಂ ಸೋಮಂ᳚ ಧನ॒ಸಾ, ಉ॑ ಈಮಹೇ ||{10/15}{8.2.10.5}{10.65.10}{10.5.5.10}{902, 9487}

ಬ್ರಹ್ಮ॒ ಗಾಮಶ್ವಂ᳚ ಜ॒ನಯ᳚‌ನ್ತ॒ ಓಷ॑ಧೀ॒ರ್ವನ॒ಸ್ಪತೀ᳚ನ್ಪೃಥಿ॒ವೀಂ ಪರ್ವ॑ತಾಁ, ಅ॒ಪಃ |{ವಸುಕರ್ಣೋ ವಾಸುಕ್ರಃ | ವಿಶ್ವದೇವಾಃ | ಜಗತೀ}

ಸೂರ್ಯಂ᳚ ದಿ॒ವಿ ರೋ॒ಹಯ᳚‌ನ್ತಃ ಸು॒ದಾನ॑ವ॒ ಆರ್ಯಾ᳚ ವ್ರ॒ತಾ ವಿ॑ಸೃ॒ಜ‌ನ್ತೋ॒, ಅಧಿ॒ ಕ್ಷಮಿ॑ ||{11/15}{8.2.11.1}{10.65.11}{10.5.5.11}{902, 9488}

ಭು॒ಜ್ಯುಮಂಹ॑ಸಃ ಪಿಪೃಥೋ॒ ನಿರ॑ಶ್ವಿನಾ॒ ಶ್ಯಾವಂ᳚ ಪು॒ತ್ರಂ ವ॑ಧ್ರಿಮ॒ತ್ಯಾ, ಅ॑ಜಿನ್ವತಂ |{ವಸುಕರ್ಣೋ ವಾಸುಕ್ರಃ | ವಿಶ್ವದೇವಾಃ | ಜಗತೀ}

ಕ॒ಮ॒ದ್ಯುವಂ᳚ ವಿಮ॒ದಾಯೋ᳚ಹಥುರ್ಯು॒ವಂ ವಿ॑ಷ್ಣಾ॒ಪ್ವ1॑(ಅಂ॒) ವಿಶ್ವ॑ಕಾ॒ಯಾವ॑ ಸೃಜಥಃ ||{12/15}{8.2.11.2}{10.65.12}{10.5.5.12}{902, 9489}

ಪಾವೀ᳚ರವೀ ತನ್ಯ॒ತುರೇಕ॑ಪಾದ॒ಜೋ ದಿ॒ವೋ ಧ॒ರ್ತಾ ಸಿ‌ನ್ಧು॒ರಾಪಃ॑ ಸಮು॒ದ್ರಿಯಃ॑ |{ವಸುಕರ್ಣೋ ವಾಸುಕ್ರಃ | ವಿಶ್ವದೇವಾಃ | ಜಗತೀ}

ವಿಶ್ವೇ᳚ ದೇ॒ವಾಸಃ॑ ಶೃಣವ॒ನ್ವಚಾಂ᳚ಸಿ ಮೇ॒ ಸರ॑ಸ್ವತೀ ಸ॒ಹ ಧೀ॒ಭಿಃ ಪುರಂ᳚ಧ್ಯಾ ||{13/15}{8.2.11.3}{10.65.13}{10.5.5.13}{902, 9490}

ವಿಶ್ವೇ᳚ ದೇ॒ವಾಃ ಸ॒ಹ ಧೀ॒ಭಿಃ ಪುರಂ᳚ಧ್ಯಾ॒ ಮನೋ॒ರ್ಯಜ॑ತ್ರಾ, ಅ॒ಮೃತಾ᳚ ಋತ॒ಜ್ಞಾಃ |{ವಸುಕರ್ಣೋ ವಾಸುಕ್ರಃ | ವಿಶ್ವದೇವಾಃ | ಜಗತೀ}

ರಾ॒ತಿ॒ಷಾಚೋ᳚, ಅಭಿ॒ಷಾಚಃ॑ ಸ್ವ॒ರ್ವಿದಃ॒ ಸ್ವ1॑(ಅ॒)ರ್ಗಿರೋ॒ ಬ್ರಹ್ಮ॑ ಸೂ॒ಕ್ತಂ ಜು॑ಷೇರತ ||{14/15}{8.2.11.4}{10.65.14}{10.5.5.14}{902, 9491}

ದೇ॒ವಾನ್ವಸಿ॑ಷ್ಠೋ, ಅ॒ಮೃತಾ᳚ನ್ವವ‌ನ್ದೇ॒ ಯೇ ವಿಶ್ವಾ॒ ಭುವ॑ನಾ॒ಭಿ ಪ್ರ॑ತ॒ಸ್ಥುಃ |{ವಸುಕರ್ಣೋ ವಾಸುಕ್ರಃ | ವಿಶ್ವದೇವಾಃ | ತ್ರಿಷ್ಟುಪ್}

ತೇ ನೋ᳚ ರಾಸ‌ನ್ತಾಮುರುಗಾ॒ಯಮ॒ದ್ಯ ಯೂ॒ಯಂ ಪಾ᳚ತ ಸ್ವ॒ಸ್ತಿಭಿಃ॒ ಸದಾ᳚ ನಃ ||{15/15}{8.2.11.5}{10.65.15}{10.5.5.15}{902, 9492}

**[21] ದೇವಾನ್ಹುವಇತಿ ಪಂಚದಶರ್ಚಸ್ಯ ಸೂಕ್ತಸ್ಯ ವಾಸುಕ್ರೋವಸುಕರ್ಣೋ ವಿಶ್ವೇದೇವಾಜಗತ್ಯಂತ್ಯಾತ್ರಿಷ್ಟುಪ್ (ಪಕ್ಷೇ-ವಿಶ್ವೇದೇವಾಃ 6 ಅಗ್ನೀಷೋಮೌ 1 ವಿಶ್ವೇದೇವಾಃ 8 ಏವಂ 15) |**

ದೇ॒ವಾನ್ಹು॑ವೇ ಬೃ॒ಹಚ್ಛ್ರ॑ವಸಃ ಸ್ವ॒ಸ್ತಯೇ᳚ ಜ್ಯೋತಿ॒ಷ್ಕೃತೋ᳚, ಅಧ್ವ॒ರಸ್ಯ॒ ಪ್ರಚೇ᳚ತಸಃ |{ವಸುಕರ್ಣೋ ವಾಸುಕ್ರಃ | ವಿಶ್ವದೇವಾಃ | ಜಗತೀ}

ಯೇ ವಾ᳚ವೃ॒ಧುಃ ಪ್ರ॑ತ॒ರಂ ವಿ॒ಶ್ವವೇ᳚ದಸ॒ ಇ‌ನ್ದ್ರ॑ಜ್ಯೇಷ್ಠಾಸೋ, ಅ॒ಮೃತಾ᳚ ಋತಾ॒ವೃಧಃ॑ ||{1/15}{8.2.12.1}{10.66.1}{10.5.6.1}{903, 9493}

ಇ‌ನ್ದ್ರ॑ಪ್ರಸೂತಾ॒ ವರು॑ಣಪ್ರಶಿಷ್ಟಾ॒ ಯೇ ಸೂರ್ಯ॑ಸ್ಯ॒ ಜ್ಯೋತಿ॑ಷೋ ಭಾ॒ಗಮಾ᳚ನ॒ಶುಃ |{ವಸುಕರ್ಣೋ ವಾಸುಕ್ರಃ | ವಿಶ್ವದೇವಾಃ | ಜಗತೀ}

ಮ॒ರುದ್ಗ॑ಣೇ ವೃ॒ಜನೇ॒ ಮನ್ಮ॑ ಧೀಮಹಿ॒ ಮಾಘೋ᳚ನೇ ಯ॒ಜ್ಞಂ ಜ॑ನಯ‌ನ್ತ ಸೂ॒ರಯಃ॑ ||{2/15}{8.2.12.2}{10.66.2}{10.5.6.2}{903, 9494}

ಇ‌ನ್ದ್ರೋ॒ ವಸು॑ಭಿಃ॒ ಪರಿ॑ ಪಾತು ನೋ॒ ಗಯ॑ಮಾದಿ॒ತ್ಯೈರ್ನೋ॒, ಅದಿ॑ತಿಃ॒ ಶರ್ಮ॑ ಯಚ್ಛತು |{ವಸುಕರ್ಣೋ ವಾಸುಕ್ರಃ | ವಿಶ್ವದೇವಾಃ | ಜಗತೀ}

ರು॒ದ್ರೋ ರು॒ದ್ರೇಭಿ॑ರ್ದೇ॒ವೋ ಮೃ॑ಳಯಾತಿ ನ॒ಸ್ತ್ವಷ್ಟಾ᳚ ನೋ॒ ಗ್ನಾಭಿಃ॑ ಸುವಿ॒ತಾಯ॑ ಜಿನ್ವತು ||{3/15}{8.2.12.3}{10.66.3}{10.5.6.3}{903, 9495}

ಅದಿ॑ತಿ॒ರ್ದ್ಯಾವಾ᳚ಪೃಥಿ॒ವೀ ಋ॒ತಂ ಮ॒ಹದಿ‌ನ್ದ್ರಾ॒ವಿಷ್ಣೂ᳚ ಮ॒ರುತಃ॒ ಸ್ವ॑ರ್ಬೃ॒ಹತ್ |{ವಸುಕರ್ಣೋ ವಾಸುಕ್ರಃ | ವಿಶ್ವದೇವಾಃ | ಜಗತೀ}

ದೇ॒ವಾಁ, ಆ᳚ದಿ॒ತ್ಯಾಁ, ಅವ॑ಸೇ ಹವಾಮಹೇ॒ ವಸೂ᳚ನ್‌ ರು॒ದ್ರಾ‌ನ್ತ್ಸ॑ವಿ॒ತಾರಂ᳚ ಸು॒ದಂಸ॑ಸಂ ||{4/15}{8.2.12.4}{10.66.4}{10.5.6.4}{903, 9496}

ಸರ॑ಸ್ವಾ‌ನ್ಧೀ॒ಭಿರ್ವರು॑ಣೋ ಧೃ॒ತವ್ರ॑ತಃ ಪೂ॒ಷಾ ವಿಷ್ಣು᳚ರ್ಮಹಿ॒ಮಾ ವಾ॒ಯುರ॒ಶ್ವಿನಾ᳚ |{ವಸುಕರ್ಣೋ ವಾಸುಕ್ರಃ | ವಿಶ್ವದೇವಾಃ | ಜಗತೀ}

ಬ್ರ॒ಹ್ಮ॒ಕೃತೋ᳚, ಅ॒ಮೃತಾ᳚ ವಿ॒ಶ್ವವೇ᳚ದಸಃ॒ ಶರ್ಮ॑ ನೋ ಯಂಸ‌ನ್ತ್ರಿ॒ವರೂ᳚ಥ॒ಮಂಹ॑ಸಃ ||{5/15}{8.2.12.5}{10.66.5}{10.5.6.5}{903, 9497}

ವೃಷಾ᳚ ಯ॒ಜ್ಞೋ ವೃಷ॑ಣಃ ಸ‌ನ್ತು ಯ॒ಜ್ಞಿಯಾ॒ ವೃಷ॑ಣೋ ದೇ॒ವಾ ವೃಷ॑ಣೋ ಹವಿ॒ಷ್ಕೃತಃ॑ |{ವಸುಕರ್ಣೋ ವಾಸುಕ್ರಃ | ವಿಶ್ವದೇವಾಃ | ಜಗತೀ}

ವೃಷ॑ಣಾ॒ ದ್ಯಾವಾ᳚ಪೃಥಿ॒ವೀ ಋ॒ತಾವ॑ರೀ॒ ವೃಷಾ᳚ ಪ॒ರ್ಜನ್ಯೋ॒ ವೃಷ॑ಣೋ ವೃಷ॒ಸ್ತುಭಃ॑ ||{6/15}{8.2.13.1}{10.66.6}{10.5.6.6}{903, 9498}

ಅ॒ಗ್ನೀಷೋಮಾ॒ ವೃಷ॑ಣಾ॒ ವಾಜ॑ಸಾತಯೇ ಪುರುಪ್ರಶ॒ಸ್ತಾ ವೃಷ॑ಣಾ॒, ಉಪ॑ ಬ್ರುವೇ |{ವಸುಕರ್ಣೋ ವಾಸುಕ್ರಃ | ವಿಶ್ವದೇವಾಃ | ಜಗತೀ}

ಯಾವೀ᳚ಜಿ॒ರೇ ವೃಷ॑ಣೋ ದೇವಯ॒ಜ್ಯಯಾ॒ ತಾ ನಃ॒ ಶರ್ಮ॑ ತ್ರಿ॒ವರೂ᳚ಥಂ॒ ವಿ ಯಂ᳚ಸತಃ ||{7/15}{8.2.13.2}{10.66.7}{10.5.6.7}{903, 9499}

ಧೃ॒ತವ್ರ॑ತಾಃ, ಕ್ಷ॒ತ್ರಿಯಾ᳚ ಯಜ್ಞನಿ॒ಷ್ಕೃತೋ᳚ ಬೃಹದ್ದಿ॒ವಾ, ಅ॑ಧ್ವ॒ರಾಣಾ᳚ಮಭಿ॒ಶ್ರಿಯಃ॑ |{ವಸುಕರ್ಣೋ ವಾಸುಕ್ರಃ | ವಿಶ್ವದೇವಾಃ | ಜಗತೀ}

ಅ॒ಗ್ನಿಹೋ᳚ತಾರ ಋತ॒ಸಾಪೋ᳚, ಅ॒ದ್ರುಹೋ॒ಽಪೋ, ಅ॑ಸೃಜ॒ನ್ನನು॑ ವೃತ್ರ॒ತೂರ್ಯೇ᳚ ||{8/15}{8.2.13.3}{10.66.8}{10.5.6.8}{903, 9500}

ದ್ಯಾವಾ᳚ಪೃಥಿ॒ವೀ ಜ॑ನಯನ್ನ॒ಭಿ ವ್ರ॒ತಾಪ॒ ಓಷ॑ಧೀರ್ವ॒ನಿನಾ᳚ನಿ ಯ॒ಜ್ಞಿಯಾ᳚ |{ವಸುಕರ್ಣೋ ವಾಸುಕ್ರಃ | ವಿಶ್ವದೇವಾಃ | ಜಗತೀ}

ಅ॒‌ನ್ತರಿ॑ಕ್ಷಂ॒ ಸ್ವ1॑(ಅ॒)ರಾ ಪ॑ಪ್ರುರೂ॒ತಯೇ॒ ವಶಂ᳚ ದೇ॒ವಾಸ॑ಸ್ತ॒ನ್ವೀ॒3॑(ಈ॒) ನಿ ಮಾ᳚ಮೃಜುಃ ||{9/15}{8.2.13.4}{10.66.9}{10.5.6.9}{903, 9501}

ಧ॒ರ್ತಾರೋ᳚ ದಿ॒ವ ಋ॒ಭವಃ॑ ಸು॒ಹಸ್ತಾ᳚ ವಾತಾಪರ್ಜ॒ನ್ಯಾ ಮ॑ಹಿ॒ಷಸ್ಯ॑ ತನ್ಯ॒ತೋಃ |{ವಸುಕರ್ಣೋ ವಾಸುಕ್ರಃ | ವಿಶ್ವದೇವಾಃ | ಜಗತೀ}

ಆಪ॒ ಓಷ॑ಧೀಃ॒ ಪ್ರ ತಿ॑ರ‌ನ್ತು ನೋ॒ ಗಿರೋ॒ ಭಗೋ᳚ ರಾ॒ತಿರ್ವಾ॒ಜಿನೋ᳚ ಯ‌ನ್ತು ಮೇ॒ ಹವಂ᳚ ||{10/15}{8.2.13.5}{10.66.10}{10.5.6.10}{903, 9502}

ಸ॒ಮು॒ದ್ರಃ ಸಿ‌ನ್ಧೂ॒ ರಜೋ᳚, ಅ॒‌ನ್ತರಿ॑ಕ್ಷಮ॒ಜ ಏಕ॑ಪಾತ್ತನಯಿ॒ತ್ನುರ᳚ರ್ಣ॒ವಃ |{ವಸುಕರ್ಣೋ ವಾಸುಕ್ರಃ | ವಿಶ್ವದೇವಾಃ | ಜಗತೀ}

ಅಹಿ॑ರ್ಬು॒ಧ್ನ್ಯಃ॑ ಶೃಣವ॒ದ್ವಚಾಂ᳚ಸಿ ಮೇ॒ ವಿಶ್ವೇ᳚ ದೇ॒ವಾಸ॑ ಉ॒ತ ಸೂ॒ರಯೋ॒ ಮಮ॑ ||{11/15}{8.2.14.1}{10.66.11}{10.5.6.11}{903, 9503}

ಸ್ಯಾಮ॑ ವೋ॒ ಮನ॑ವೋ ದೇ॒ವವೀ᳚ತಯೇ॒ ಪ್ರಾ‌ಞ್ಚಂ᳚ ನೋ ಯ॒ಜ್ಞಂ ಪ್ರ ಣ॑ಯತ ಸಾಧು॒ಯಾ |{ವಸುಕರ್ಣೋ ವಾಸುಕ್ರಃ | ವಿಶ್ವದೇವಾಃ | ಜಗತೀ}

ಆದಿ॑ತ್ಯಾ॒ ರುದ್ರಾ॒ ವಸ॑ವಃ॒ ಸುದಾ᳚ನವ ಇ॒ಮಾ ಬ್ರಹ್ಮ॑ ಶ॒ಸ್ಯಮಾ᳚ನಾನಿ ಜಿನ್ವತ ||{12/15}{8.2.14.2}{10.66.12}{10.5.6.12}{903, 9504}

ದೈವ್ಯಾ॒ ಹೋತಾ᳚ರಾ ಪ್ರಥ॒ಮಾ ಪು॒ರೋಹಿ॑ತ ಋ॒ತಸ್ಯ॒ ಪ‌ನ್ಥಾ॒ಮನ್ವೇ᳚ಮಿ ಸಾಧು॒ಯಾ |{ವಸುಕರ್ಣೋ ವಾಸುಕ್ರಃ | ವಿಶ್ವದೇವಾಃ | ಜಗತೀ}

ಕ್ಷೇತ್ರ॑ಸ್ಯ॒ ಪತಿಂ॒ ಪ್ರತಿ॑ವೇಶಮೀಮಹೇ॒ ವಿಶ್ವಾ᳚‌ನ್ದೇ॒ವಾಁ, ಅ॒ಮೃತಾಁ॒, ಅಪ್ರ॑ಯುಚ್ಛತಃ ||{13/15}{8.2.14.3}{10.66.13}{10.5.6.13}{903, 9505}

ವಸಿ॑ಷ್ಠಾಸಃ ಪಿತೃ॒ವದ್ವಾಚ॑ಮಕ್ರತ ದೇ॒ವಾಁ, ಈಳಾ᳚ನಾ ಋಷಿ॒ವತ್ಸ್ವ॒ಸ್ತಯೇ᳚ |{ವಸುಕರ್ಣೋ ವಾಸುಕ್ರಃ | ವಿಶ್ವದೇವಾಃ | ಜಗತೀ}

ಪ್ರೀ॒ತಾ, ಇ॑ವ ಜ್ಞಾ॒ತಯಃ॒ ಕಾಮ॒ಮೇತ್ಯಾ॒ಸ್ಮೇ ದೇ᳚ವಾ॒ಸೋಽವ॑ ಧೂನುತಾ॒ ವಸು॑ ||{14/15}{8.2.14.4}{10.66.14}{10.5.6.14}{903, 9506}

ದೇ॒ವಾನ್ವಸಿ॑ಷ್ಠೋ, ಅ॒ಮೃತಾ᳚ನ್ವವ‌ನ್ದೇ॒ ಯೇ ವಿಶ್ವಾ॒ ಭುವ॑ನಾ॒ಭಿ ಪ್ರ॑ತ॒ಸ್ಥುಃ |{ವಸುಕರ್ಣೋ ವಾಸುಕ್ರಃ | ವಿಶ್ವದೇವಾಃ | ತ್ರಿಷ್ಟುಪ್}

ತೇ ನೋ᳚ ರಾಸ‌ನ್ತಾಮುರುಗಾ॒ಯಮ॒ದ್ಯ ಯೂ॒ಯಂ ಪಾ᳚ತ ಸ್ವ॒ಸ್ತಿಭಿಃ॒ ಸದಾ᳚ ನಃ ||{15/15}{8.2.14.5}{10.66.15}{10.5.6.15}{903, 9507}

**[22] ಇಮಾಂಧಿಯಮಿತಿ ದ್ವಾದಶರ್ಚಸ್ಯ ಸೂಕ್ತಸ್ಯಾಂಗಿರಸೋಽಯಾಸ್ಯೋ ಬೃಹಸ್ಪತಿಸ್ತ್ರಿಷ್ಟುಪ್ |**

ಇ॒ಮಾಂ ಧಿಯಂ᳚ ಸ॒ಪ್ತಶೀ᳚ರ್ಷ್ಣೀಂ ಪಿ॒ತಾ ನ॑ ಋ॒ತಪ್ರ॑ಜಾತಾಂ ಬೃಹ॒ತೀಮ॑ವಿ‌ನ್ದತ್ |{ಆಂಗಿರಸೋ ಯಾಸ್ಯಃ | ಬೃಹಸ್ಪತಿಃ | ತ್ರಿಷ್ಟುಪ್}

ತು॒ರೀಯಂ᳚ ಸ್ವಿಜ್ಜನಯದ್ವಿ॒ಶ್ವಜ᳚ನ್ಯೋ॒ಽಯಾಸ್ಯ॑ ಉ॒ಕ್ಥಮಿ‌ನ್ದ್ರಾ᳚ಯ॒ ಶಂಸ॑ನ್ ||{1/12}{8.2.15.1}{10.67.1}{10.5.7.1}{904, 9508}

ಋ॒ತಂ ಶಂಸ᳚‌ನ್ತ ಋ॒ಜು ದೀಧ್ಯಾ᳚ನಾ ದಿ॒ವಸ್ಪು॒ತ್ರಾಸೋ॒, ಅಸು॑ರಸ್ಯ ವೀ॒ರಾಃ |{ಆಂಗಿರಸೋ ಯಾಸ್ಯಃ | ಬೃಹಸ್ಪತಿಃ | ತ್ರಿಷ್ಟುಪ್}

ವಿಪ್ರಂ᳚ ಪ॒ದಮಂಗಿ॑ರಸೋ॒ ದಧಾ᳚ನಾ ಯ॒ಜ್ಞಸ್ಯ॒ ಧಾಮ॑ ಪ್ರಥ॒ಮಂ ಮ॑ನ‌ನ್ತ ||{2/12}{8.2.15.2}{10.67.2}{10.5.7.2}{904, 9509}

ಹಂ॒ಸೈರಿ॑ವ॒ ಸಖಿ॑ಭಿ॒ರ್ವಾವ॑ದದ್ಭಿರಶ್ಮ॒ನ್ಮಯಾ᳚ನಿ॒ ನಹ॑ನಾ॒ ವ್ಯಸ್ಯ॑ನ್ |{ಆಂಗಿರಸೋ ಯಾಸ್ಯಃ | ಬೃಹಸ್ಪತಿಃ | ತ್ರಿಷ್ಟುಪ್}

ಬೃಹ॒ಸ್ಪತಿ॑ರಭಿ॒ಕನಿ॑ಕ್ರದ॒ದ್ಗಾ, ಉ॒ತ ಪ್ರಾಸ್ತೌ॒ದುಚ್ಚ॑ ವಿ॒ದ್ವಾಁ, ಅ॑ಗಾಯತ್ ||{3/12}{8.2.15.3}{10.67.3}{10.5.7.3}{904, 9510}

ಅ॒ವೋ ದ್ವಾಭ್ಯಾಂ᳚ ಪ॒ರ ಏಕ॑ಯಾ॒ ಗಾ ಗುಹಾ॒ ತಿಷ್ಠ᳚‌ನ್ತೀ॒ರನೃ॑ತಸ್ಯ॒ ಸೇತೌ᳚ |{ಆಂಗಿರಸೋ ಯಾಸ್ಯಃ | ಬೃಹಸ್ಪತಿಃ | ತ್ರಿಷ್ಟುಪ್}

ಬೃಹ॒ಸ್ಪತಿ॒ಸ್ತಮ॑ಸಿ॒ ಜ್ಯೋತಿ॑ರಿ॒ಚ್ಛನ್ನುದು॒ಸ್ರಾ, ಆಕ॒ರ್ವಿ ಹಿ ತಿ॒ಸ್ರ ಆವಃ॑ ||{4/12}{8.2.15.4}{10.67.4}{10.5.7.4}{904, 9511}

ವಿ॒ಭಿದ್ಯಾ॒ ಪುರಂ᳚ ಶ॒ಯಥೇ॒ಮಪಾ᳚ಚೀಂ॒ ನಿಸ್ತ್ರೀಣಿ॑ ಸಾ॒ಕಮು॑ದ॒ಧೇರ॑ಕೃ‌ನ್ತತ್ |{ಆಂಗಿರಸೋ ಯಾಸ್ಯಃ | ಬೃಹಸ್ಪತಿಃ | ತ್ರಿಷ್ಟುಪ್}

ಬೃಹ॒ಸ್ಪತಿ॑ರು॒ಷಸಂ॒ ಸೂರ್ಯಂ॒ ಗಾಮ॒ರ್ಕಂ ವಿ॑ವೇದ ಸ್ತ॒ನಯ᳚ನ್ನಿವ॒ ದ್ಯೌಃ ||{5/12}{8.2.15.5}{10.67.5}{10.5.7.5}{904, 9512}

ಇ‌ನ್ದ್ರೋ᳚ ವ॒ಲಂ ರ॑ಕ್ಷಿ॒ತಾರಂ॒ ದುಘಾ᳚ನಾಂ ಕ॒ರೇಣೇ᳚ವ॒ ವಿ ಚ॑ಕರ್ತಾ॒ ರವೇ᳚ಣ |{ಆಂಗಿರಸೋ ಯಾಸ್ಯಃ | ಬೃಹಸ್ಪತಿಃ | ತ್ರಿಷ್ಟುಪ್}

ಸ್ವೇದಾಂ᳚ಜಿಭಿರಾ॒ಶಿರ॑ಮಿ॒ಚ್ಛಮಾ॒ನೋಽರೋ᳚ದಯತ್ಪ॒ಣಿಮಾ ಗಾ, ಅ॑ಮುಷ್ಣಾತ್ ||{6/12}{8.2.15.6}{10.67.6}{10.5.7.6}{904, 9513}

ಸ ಈಂ᳚ ಸ॒ತ್ಯೇಭಿಃ॒ ಸಖಿ॑ಭಿಃ ಶು॒ಚದ್ಭಿ॒ರ್ಗೋಧಾ᳚ಯಸಂ॒ ವಿ ಧ॑ನ॒ಸೈರ॑ದರ್ದಃ |{ಆಂಗಿರಸೋ ಯಾಸ್ಯಃ | ಬೃಹಸ್ಪತಿಃ | ತ್ರಿಷ್ಟುಪ್}

ಬ್ರಹ್ಮ॑ಣ॒ಸ್ಪತಿ॒ರ್ವೃಷ॑ಭಿರ್ವ॒ರಾಹೈ᳚ರ್ಘ॒ರ್ಮಸ್ವೇ᳚ದೇಭಿ॒ರ್ದ್ರವಿ॑ಣಂ॒ ವ್ಯಾ᳚ನಟ್ ||{7/12}{8.2.16.1}{10.67.7}{10.5.7.7}{904, 9514}

ತೇ ಸ॒ತ್ಯೇನ॒ ಮನ॑ಸಾ॒ ಗೋಪ॑ತಿಂ॒ ಗಾ, ಇ॑ಯಾ॒ನಾಸ॑ ಇಷಣಯ‌ನ್ತ ಧೀ॒ಭಿಃ |{ಆಂಗಿರಸೋ ಯಾಸ್ಯಃ | ಬೃಹಸ್ಪತಿಃ | ತ್ರಿಷ್ಟುಪ್}

ಬೃಹ॒ಸ್ಪತಿ᳚ರ್ಮಿ॒ಥೋ,ಅ॑ವದ್ಯಪೇಭಿ॒ರುದು॒ಸ್ರಿಯಾ᳚, ಅಸೃಜತ ಸ್ವ॒ಯುಗ್ಭಿಃ॑ ||{8/12}{8.2.16.2}{10.67.8}{10.5.7.8}{904, 9515}

ತಂ ವ॒ರ್ಧಯ᳚‌ನ್ತೋ ಮ॒ತಿಭಿಃ॑ ಶಿ॒ವಾಭಿಃ॑ ಸಿಂ॒ಹಮಿ॑ವ॒ ನಾನ॑ದತಂ ಸ॒ಧಸ್ಥೇ᳚ |{ಆಂಗಿರಸೋ ಯಾಸ್ಯಃ | ಬೃಹಸ್ಪತಿಃ | ತ್ರಿಷ್ಟುಪ್}

ಬೃಹ॒ಸ್ಪತಿಂ॒ ವೃಷ॑ಣಂ॒ ಶೂರ॑ಸಾತೌ॒ ಭರೇ᳚ಭರೇ॒, ಅನು॑ ಮದೇಮ ಜಿ॒ಷ್ಣುಂ ||{9/12}{8.2.16.3}{10.67.9}{10.5.7.9}{904, 9516}

ಯ॒ದಾ ವಾಜ॒ಮಸ॑ನದ್ವಿ॒ಶ್ವರೂ᳚ಪ॒ಮಾ ದ್ಯಾಮರು॑ಕ್ಷ॒ದುತ್ತ॑ರಾಣಿ॒ ಸದ್ಮ॑ |{ಆಂಗಿರಸೋ ಯಾಸ್ಯಃ | ಬೃಹಸ್ಪತಿಃ | ತ್ರಿಷ್ಟುಪ್}

ಬೃಹ॒ಸ್ಪತಿಂ॒ ವೃಷ॑ಣಂ ವ॒ರ್ಧಯ᳚‌ನ್ತೋ॒ ನಾನಾ॒ ಸ‌ನ್ತೋ॒ ಬಿಭ್ರ॑ತೋ॒ ಜ್ಯೋತಿ॑ರಾ॒ಸಾ ||{10/12}{8.2.16.4}{10.67.10}{10.5.7.10}{904, 9517}

ಸ॒ತ್ಯಾಮಾ॒ಶಿಷಂ᳚ ಕೃಣುತಾ ವಯೋ॒ಧೈ ಕೀ॒ರಿಂ ಚಿ॒ದ್ಧ್ಯವ॑ಥ॒ ಸ್ವೇಭಿ॒ರೇವೈಃ᳚ |{ಆಂಗಿರಸೋ ಯಾಸ್ಯಃ | ಬೃಹಸ್ಪತಿಃ | ತ್ರಿಷ್ಟುಪ್}

ಪ॒ಶ್ಚಾ ಮೃಧೋ॒, ಅಪ॑ ಭವ‌ನ್ತು॒ ವಿಶ್ವಾ॒ಸ್ತದ್ರೋ᳚ದಸೀ ಶೃಣುತಂ ವಿಶ್ವಮಿ॒ನ್ವೇ ||{11/12}{8.2.16.5}{10.67.11}{10.5.7.11}{904, 9518}

ಇ‌ನ್ದ್ರೋ᳚ ಮ॒ಹ್ನಾ ಮ॑ಹ॒ತೋ, ಅ᳚ರ್ಣ॒ವಸ್ಯ॒ ವಿ ಮೂ॒ರ್ಧಾನ॑ಮಭಿನದರ್ಬು॒ದಸ್ಯ॑ |{ಆಂಗಿರಸೋ ಯಾಸ್ಯಃ | ಬೃಹಸ್ಪತಿಃ | ತ್ರಿಷ್ಟುಪ್}

ಅಹ॒ನ್ನಹಿ॒ಮರಿ॑ಣಾತ್ಸ॒ಪ್ತ ಸಿ‌ನ್ಧೂ᳚‌ನ್ದೇ॒ವೈರ್ದ್ಯಾ᳚ವಾಪೃಥಿವೀ॒ ಪ್ರಾವ॑ತಂ ನಃ ||{12/12}{8.2.16.6}{10.67.12}{10.5.7.12}{904, 9519}

**[23] ಉದಪ್ರುತಇತಿ ದ್ವಾದಶರ್ಚಸ್ಯ ಸೂಕ್ತಸ್ಯಾಂಗಿರಸೋಯಾಸ್ಯೋಬೃಹಸ್ಪತಿಸ್ತ್ರಿಷ್ಟುಪ್ |**

ಉ॒ದ॒ಪ್ರುತೋ॒ ನ ವಯೋ॒ ರಕ್ಷ॑ಮಾಣಾ॒ ವಾವ॑ದತೋ, ಅ॒ಭ್ರಿಯ॑ಸ್ಯೇವ॒ ಘೋಷಾಃ᳚ |{ಆಂಗಿರಸೋ ಯಾಸ್ಯಃ | ಬೃಹಸ್ಪತಿಃ | ತ್ರಿಷ್ಟುಪ್}

ಗಿ॒ರಿ॒ಭ್ರಜೋ॒ ನೋರ್ಮಯೋ॒ ಮದ᳚‌ನ್ತೋ॒ ಬೃಹ॒ಸ್ಪತಿ॑ಮ॒ಭ್ಯ1॑(ಅ॒)ರ್ಕಾ, ಅ॑ನಾವನ್ ||{1/12}{8.2.17.1}{10.68.1}{10.5.8.1}{905, 9520}

ಸಂ ಗೋಭಿ॑ರಾಂಗಿರ॒ಸೋ ನಕ್ಷ॑ಮಾಣೋ॒ ಭಗ॑ ಇ॒ವೇದ᳚ರ್ಯ॒ಮಣಂ᳚ ನಿನಾಯ |{ಆಂಗಿರಸೋ ಯಾಸ್ಯಃ | ಬೃಹಸ್ಪತಿಃ | ತ್ರಿಷ್ಟುಪ್}

ಜನೇ᳚ ಮಿ॒ತ್ರೋ ನ ದಂಪ॑ತೀ, ಅನಕ್ತಿ॒ ಬೃಹ॑ಸ್ಪತೇ ವಾ॒ಜಯಾ॒ಶೂಁರಿ॑ವಾ॒ಜೌ ||{2/12}{8.2.17.2}{10.68.2}{10.5.8.2}{905, 9521}

ಸಾ॒ಧ್ವ॒ರ್ಯಾ, ಅ॑ತಿ॒ಥಿನೀ᳚ರಿಷಿ॒ರಾಃ ಸ್ಪಾ॒ರ್ಹಾಃ ಸು॒ವರ್ಣಾ᳚, ಅನವ॒ದ್ಯರೂ᳚ಪಾಃ |{ಆಂಗಿರಸೋ ಯಾಸ್ಯಃ | ಬೃಹಸ್ಪತಿಃ | ತ್ರಿಷ್ಟುಪ್}

ಬೃಹ॒ಸ್ಪತಿಃ॒ ಪರ್ವ॑ತೇಭ್ಯೋ ವಿ॒ತೂರ್ಯಾ॒ ನಿರ್ಗಾ, ಊ᳚ಪೇ॒ ಯವ॑ಮಿವ ಸ್ಥಿ॒ವಿಭ್ಯಃ॑ ||{3/12}{8.2.17.3}{10.68.3}{10.5.8.3}{905, 9522}

ಆ॒ಪ್ರು॒ಷಾ॒ಯನ್ಮಧು॑ನ ಋ॒ತಸ್ಯ॒ ಯೋನಿ॑ಮವಕ್ಷಿ॒ಪನ್ನ॒ರ್ಕ ಉ॒ಲ್ಕಾಮಿ॑ವ॒ ದ್ಯೋಃ |{ಆಂಗಿರಸೋ ಯಾಸ್ಯಃ | ಬೃಹಸ್ಪತಿಃ | ತ್ರಿಷ್ಟುಪ್}

ಬೃಹ॒ಸ್ಪತಿ॑ರು॒ದ್ಧರ॒ನ್ನಶ್ಮ॑ನೋ॒ ಗಾ ಭೂಮ್ಯಾ᳚, ಉ॒ದ್ನೇವ॒ ವಿ ತ್ವಚಂ᳚ ಬಿಭೇದ ||{4/12}{8.2.17.4}{10.68.4}{10.5.8.4}{905, 9523}

ಅಪ॒ ಜ್ಯೋತಿ॑ಷಾ॒ ತಮೋ᳚, ಅ॒‌ನ್ತರಿ॑ಕ್ಷಾದು॒ದ್ನಃ ಶೀಪಾ᳚ಲಮಿವ॒ ವಾತ॑ ಆಜತ್ |{ಆಂಗಿರಸೋ ಯಾಸ್ಯಃ | ಬೃಹಸ್ಪತಿಃ | ತ್ರಿಷ್ಟುಪ್}

ಬೃಹ॒ಸ್ಪತಿ॑ರನು॒ಮೃಶ್ಯಾ᳚ ವ॒ಲಸ್ಯಾ॒ಭ್ರಮಿ॑ವ॒ ವಾತ॒ ಆ ಚ॑ಕ್ರ॒ ಆ ಗಾಃ ||{5/12}{8.2.17.5}{10.68.5}{10.5.8.5}{905, 9524}

ಯ॒ದಾ ವ॒ಲಸ್ಯ॒ ಪೀಯ॑ತೋ॒ ಜಸುಂ॒ ಭೇದ್ಬೃಹ॒ಸ್ಪತಿ॑ರಗ್ನಿ॒ತಪೋ᳚ಭಿರ॒ರ್ಕೈಃ |{ಆಂಗಿರಸೋ ಯಾಸ್ಯಃ | ಬೃಹಸ್ಪತಿಃ | ತ್ರಿಷ್ಟುಪ್}

ದ॒ದ್ಭಿರ್ನ ಜಿ॒ಹ್ವಾ ಪರಿ॑ವಿಷ್ಟ॒ಮಾದ॑ದಾ॒ವಿರ್ನಿ॒ಧೀಁರ॑ಕೃಣೋದು॒ಸ್ರಿಯಾ᳚ಣಾಂ ||{6/12}{8.2.17.6}{10.68.6}{10.5.8.6}{905, 9525}

ಬೃಹ॒ಸ್ಪತಿ॒ರಮ॑ತ॒ ಹಿ ತ್ಯದಾ᳚ಸಾಂ॒ ನಾಮ॑ ಸ್ವ॒ರೀಣಾಂ॒ ಸದ॑ನೇ॒ ಗುಹಾ॒ ಯತ್ |{ಆಂಗಿರಸೋ ಯಾಸ್ಯಃ | ಬೃಹಸ್ಪತಿಃ | ತ್ರಿಷ್ಟುಪ್}

ಆಂ॒ಡೇವ॑ ಭಿ॒ತ್‌ ತ್ವಾ ಶ॑ಕು॒ನಸ್ಯ॒ ಗರ್ಭ॒ಮುದು॒ಸ್ರಿಯಾಃ॒ ಪರ್ವ॑ತಸ್ಯ॒ ತ್ಮನಾ᳚ಜತ್ ||{7/12}{8.2.18.1}{10.68.7}{10.5.8.7}{905, 9526}

ಅಶ್ನಾಪಿ॑ನದ್ಧಂ॒ ಮಧು॒ ಪರ್ಯ॑ಪಶ್ಯ॒ನ್ಮತ್ಸ್ಯಂ॒ ನ ದೀ॒ನ ಉ॒ದನಿ॑ ಕ್ಷಿ॒ಯ‌ನ್ತಂ᳚ |{ಆಂಗಿರಸೋ ಯಾಸ್ಯಃ | ಬೃಹಸ್ಪತಿಃ | ತ್ರಿಷ್ಟುಪ್}

ನಿಷ್ಟಜ್ಜ॑ಭಾರ ಚಮ॒ಸಂ ನ ವೃ॒ಕ್ಷಾದ್ಬೃಹ॒ಸ್ಪತಿ᳚ರ್ವಿರ॒ವೇಣಾ᳚ ವಿ॒ಕೃತ್ಯ॑ ||{8/12}{8.2.18.2}{10.68.8}{10.5.8.8}{905, 9527}

ಸೋಷಾಮ॑ವಿ‌ನ್ದ॒ತ್ಸ ಸ್ವ1॑(ಅಃ॒) ಸೋ, ಅ॒ಗ್ನಿಂ ಸೋ, ಅ॒ರ್ಕೇಣ॒ ವಿ ಬ॑ಬಾಧೇ॒ ತಮಾಂ᳚ಸಿ |{ಆಂಗಿರಸೋ ಯಾಸ್ಯಃ | ಬೃಹಸ್ಪತಿಃ | ತ್ರಿಷ್ಟುಪ್}

ಬೃಹ॒ಸ್ಪತಿ॒ರ್ಗೋವ॑ಪುಷೋ ವ॒ಲಸ್ಯ॒ ನಿರ್ಮ॒ಜ್ಜಾನಂ॒ ನ ಪರ್ವ॑ಣೋ ಜಭಾರ ||{9/12}{8.2.18.3}{10.68.9}{10.5.8.9}{905, 9528}

ಹಿ॒ಮೇವ॑ ಪ॒ರ್ಣಾ ಮು॑ಷಿ॒ತಾ ವನಾ᳚ನಿ॒ ಬೃಹ॒ಸ್ಪತಿ॑ನಾಕೃಪಯದ್ವ॒ಲೋ ಗಾಃ |{ಆಂಗಿರಸೋ ಯಾಸ್ಯಃ | ಬೃಹಸ್ಪತಿಃ | ತ್ರಿಷ್ಟುಪ್}

ಅ॒ನಾ॒ನು॒ಕೃ॒ತ್ಯಮ॑ಪು॒ನಶ್ಚ॑ಕಾರ॒ ಯಾತ್ಸೂರ್ಯಾ॒ಮಾಸಾ᳚ ಮಿ॒ಥ ಉ॒ಚ್ಚರಾ᳚ತಃ ||{10/12}{8.2.18.4}{10.68.10}{10.5.8.10}{905, 9529}

ಅ॒ಭಿ ಶ್ಯಾ॒ವಂ ನ ಕೃಶ॑ನೇಭಿ॒ರಶ್ವಂ॒ ನಕ್ಷ॑ತ್ರೇಭಿಃ ಪಿ॒ತರೋ॒ ದ್ಯಾಮ॑ಪಿಂಶನ್ |{ಆಂಗಿರಸೋ ಯಾಸ್ಯಃ | ಬೃಹಸ್ಪತಿಃ | ತ್ರಿಷ್ಟುಪ್}

ರಾತ್ರ್ಯಾಂ॒ ತಮೋ॒, ಅದ॑ಧು॒ರ್ಜ್ಯೋತಿ॒ರಹ॒ನ್ಬೃಹ॒ಸ್ಪತಿ॑ರ್ಭಿ॒ನದದ್ರಿಂ᳚ ವಿ॒ದದ್ಗಾಃ ||{11/12}{8.2.18.5}{10.68.11}{10.5.8.11}{905, 9530}

ಇ॒ದಮ॑ಕರ್ಮ॒ ನಮೋ᳚, ಅಭ್ರಿ॒ಯಾಯ॒ ಯಃ ಪೂ॒ರ್ವೀರನ್ವಾ॒ನೋನ॑ವೀತಿ |{ಆಂಗಿರಸೋ ಯಾಸ್ಯಃ | ಬೃಹಸ್ಪತಿಃ | ತ್ರಿಷ್ಟುಪ್}

ಬೃಹ॒ಸ್ಪತಿಃ॒ ಸ ಹಿ ಗೋಭಿಃ॒ ಸೋ, ಅಶ್ವೈಃ॒ ಸ ವೀ॒ರೇಭಿಃ॒ ಸ ನೃಭಿ᳚ರ್ನೋ॒ ವಯೋ᳚ ಧಾತ್ ||{12/12}{8.2.18.6}{10.68.12}{10.5.8.12}{905, 9531}

**[24] ಭದ್ರಾಅಗ್ನೇರಿತಿ ದ್ವಾದಶರ್ಚಸ್ಯ ಸೂಕ್ತಸ್ಯ ವಾಧ್ರ್ಯಶ್ವಃ ಸುಮಿತ್ರೋಗ್ನಿಸ್ತ್ರಿಷ್ಟುಬಾದ್ಯೇದ್ವೇಜಗತ್ಯೌ |**

ಭ॒ದ್ರಾ, ಅ॒ಗ್ನೇರ್ವ॑ಧ್ರ್ಯ॒ಶ್ವಸ್ಯ॑ ಸಂ॒ದೃಶೋ᳚ ವಾ॒ಮೀ ಪ್ರಣೀ᳚ತಿಃ ಸು॒ರಣಾ॒, ಉಪೇ᳚ತಯಃ |{ವಾಧ್ರ್ಯಶ್ವಃ ಸುಮಿತ್ರಃ | ಅಗ್ನಿಃ | ಜಗತೀ}

ಯದೀಂ᳚ ಸುಮಿ॒ತ್ರಾ ವಿಶೋ॒, ಅಗ್ರ॑ ಇ॒‌ನ್ಧತೇ᳚ ಘೃ॒ತೇನಾಹು॑ತೋ ಜರತೇ॒ ದವಿ॑ದ್ಯುತತ್ ||{1/12}{8.2.19.1}{10.69.1}{10.6.1.1}{906, 9532}

ಘೃ॒ತಮ॒ಗ್ನೇರ್ವ॑ಧ್ರ್ಯ॒ಶ್ವಸ್ಯ॒ ವರ್ಧ॑ನಂ ಘೃ॒ತಮನ್ನಂ᳚ ಘೃ॒ತಮ್ವ॑ಸ್ಯ॒ ಮೇದ॑ನಂ |{ವಾಧ್ರ್ಯಶ್ವಃ ಸುಮಿತ್ರಃ | ಅಗ್ನಿಃ | ಜಗತೀ}

ಘೃ॒ತೇನಾಹು॑ತ ಉರ್ವಿ॒ಯಾ ವಿ ಪ॑ಪ್ರಥೇ॒ ಸೂರ್ಯ॑ ಇವ ರೋಚತೇ ಸ॒ರ್ಪಿರಾ᳚ಸುತಿಃ ||{2/12}{8.2.19.2}{10.69.2}{10.6.1.2}{906, 9533}

ಯತ್ತೇ॒ ಮನು॒ರ್ಯದನೀ᳚ಕಂ ಸುಮಿ॒ತ್ರಃ ಸ॑ಮೀ॒ಧೇ, ಅ॑ಗ್ನೇ॒ ತದಿ॒ದಂ ನವೀ᳚ಯಃ |{ವಾಧ್ರ್ಯಶ್ವಃ ಸುಮಿತ್ರಃ | ಅಗ್ನಿಃ | ತ್ರಿಷ್ಟುಪ್}

ಸ ರೇ॒ವಚ್ಛೋ᳚ಚ॒ ಸ ಗಿರೋ᳚ ಜುಷಸ್ವ॒ ಸ ವಾಜಂ᳚ ದರ್ಷಿ॒ ಸ ಇ॒ಹ ಶ್ರವೋ᳚ ಧಾಃ ||{3/12}{8.2.19.3}{10.69.3}{10.6.1.3}{906, 9534}

ಯಂ ತ್ವಾ॒ ಪೂರ್ವ॑ಮೀಳಿ॒ತೋ ವ॑ಧ್ರ್ಯ॒ಶ್ವಃ ಸ॑ಮೀ॒ಧೇ, ಅ॑ಗ್ನೇ॒ ಸ ಇ॒ದಂ ಜು॑ಷಸ್ವ |{ವಾಧ್ರ್ಯಶ್ವಃ ಸುಮಿತ್ರಃ | ಅಗ್ನಿಃ | ತ್ರಿಷ್ಟುಪ್}

ಸ ನಃ॑ ಸ್ತಿ॒ಪಾ, ಉ॒ತ ಭ॑ವಾ ತನೂ॒ಪಾ ದಾ॒ತ್ರಂ ರ॑ಕ್ಷಸ್ವ॒ ಯದಿ॒ದಂ ತೇ᳚, ಅ॒ಸ್ಮೇ ||{4/12}{8.2.19.4}{10.69.4}{10.6.1.4}{906, 9535}

ಭವಾ᳚ ದ್ಯು॒ಮ್ನೀ ವಾ᳚ಧ್ರ್ಯಶ್ವೋ॒ತ ಗೋ॒ಪಾ ಮಾ ತ್ವಾ᳚ ತಾರೀದ॒ಭಿಮಾ᳚ತಿ॒ರ್ಜನಾ᳚ನಾಂ |{ವಾಧ್ರ್ಯಶ್ವಃ ಸುಮಿತ್ರಃ | ಅಗ್ನಿಃ | ತ್ರಿಷ್ಟುಪ್}

ಶೂರ॑ ಇವ ಧೃ॒ಷ್ಣುಶ್ಚ್ಯವ॑ನಃ ಸುಮಿ॒ತ್ರಃ ಪ್ರ ನು ವೋ᳚ಚಂ॒ ವಾಧ್ರ್ಯ॑ಶ್ವಸ್ಯ॒ ನಾಮ॑ ||{5/12}{8.2.19.5}{10.69.5}{10.6.1.5}{906, 9536}

ಸಮ॒ಜ್ರ್ಯಾ᳚ ಪರ್ವ॒ತ್ಯಾ॒3॑(ಆ॒) ವಸೂ᳚ನಿ॒ ದಾಸಾ᳚ ವೃ॒ತ್ರಾಣ್ಯಾರ್ಯಾ᳚ ಜಿಗೇಥ |{ವಾಧ್ರ್ಯಶ್ವಃ ಸುಮಿತ್ರಃ | ಅಗ್ನಿಃ | ತ್ರಿಷ್ಟುಪ್}

ಶೂರ॑ ಇವ ಧೃ॒ಷ್ಣುಶ್ಚ್ಯವ॑ನೋ॒ ಜನಾ᳚ನಾಂ॒ ತ್ವಮ॑ಗ್ನೇ ಪೃತನಾ॒ಯೂಁರ॒ಭಿ ಷ್ಯಾಃ᳚ ||{6/12}{8.2.19.6}{10.69.6}{10.6.1.6}{906, 9537}

ದೀ॒ರ್ಘತ᳚‌ನ್ತುರ್ಬೃ॒ಹದು॑ಕ್ಷಾ॒ಯಮ॒ಗ್ನಿಃ ಸ॒ಹಸ್ರ॑ಸ್ತರೀಃ ಶ॒ತನೀ᳚ಥ॒ ಋಭ್ವಾ᳚ |{ವಾಧ್ರ್ಯಶ್ವಃ ಸುಮಿತ್ರಃ | ಅಗ್ನಿಃ | ತ್ರಿಷ್ಟುಪ್}

ದ್ಯು॒ಮಾ‌ನ್ದ್ಯು॒ಮತ್ಸು॒ ನೃಭಿ᳚ರ್ಮೃ॒ಜ್ಯಮಾ᳚ನಃ ಸುಮಿ॒ತ್ರೇಷು॑ ದೀದಯೋ ದೇವ॒ಯತ್ಸು॑ ||{7/12}{8.2.20.1}{10.69.7}{10.6.1.7}{906, 9538}

ತ್ವೇ ಧೇ॒ನುಃ ಸು॒ದುಘಾ᳚ ಜಾತವೇದೋಽಸ॒ಶ್ಚತೇ᳚ವ ಸಮ॒ನಾ ಸ॑ಬ॒ರ್ಧುಕ್ |{ವಾಧ್ರ್ಯಶ್ವಃ ಸುಮಿತ್ರಃ | ಅಗ್ನಿಃ | ತ್ರಿಷ್ಟುಪ್}

ತ್ವಂ ನೃಭಿ॒ರ್ದಕ್ಷಿ॑ಣಾವದ್ಭಿರಗ್ನೇ ಸುಮಿ॒ತ್ರೇಭಿ॑ರಿಧ್ಯಸೇ ದೇವ॒ಯದ್ಭಿಃ॑ ||{8/12}{8.2.20.2}{10.69.8}{10.6.1.8}{906, 9539}

ದೇ॒ವಾಶ್ಚಿ॑ತ್ತೇ, ಅ॒ಮೃತಾ᳚ ಜಾತವೇದೋ ಮಹಿ॒ಮಾನಂ᳚ ವಾಧ್ರ್ಯಶ್ವ॒ ಪ್ರ ವೋ᳚ಚನ್ |{ವಾಧ್ರ್ಯಶ್ವಃ ಸುಮಿತ್ರಃ | ಅಗ್ನಿಃ | ತ್ರಿಷ್ಟುಪ್}

ಯತ್ಸಂ॒ಪೃಚ್ಛಂ॒ ಮಾನು॑ಷೀ॒ರ್ವಿಶ॒ ಆಯ॒‌ನ್ತ್ವಂ ನೃಭಿ॑ರಜಯ॒ಸ್ತ್ವಾವೃ॑ಧೇಭಿಃ ||{9/12}{8.2.20.3}{10.69.9}{10.6.1.9}{906, 9540}

ಪಿ॒ತೇವ॑ ಪು॒ತ್ರಮ॑ಬಿಭರು॒ಪಸ್ಥೇ॒ ತ್ವಾಮ॑ಗ್ನೇ ವಧ್ರ್ಯ॒ಶ್ವಃ ಸ॑ಪ॒ರ್ಯನ್ |{ವಾಧ್ರ್ಯಶ್ವಃ ಸುಮಿತ್ರಃ | ಅಗ್ನಿಃ | ತ್ರಿಷ್ಟುಪ್}

ಜು॒ಷಾ॒ಣೋ, ಅ॑ಸ್ಯ ಸ॒ಮಿಧಂ᳚ ಯವಿಷ್ಠೋ॒ತ ಪೂರ್ವಾಁ᳚, ಅವನೋ॒ರ್ವ್ರಾಧ॑ತಶ್ಚಿತ್ ||{10/12}{8.2.20.4}{10.69.10}{10.6.1.10}{906, 9541}

ಶಶ್ವ॑ದ॒ಗ್ನಿರ್ವ॑ಧ್ರ್ಯ॒ಶ್ವಸ್ಯ॒ ಶತ್ರೂ॒ನ್ನೃಭಿ॑ರ್ಜಿಗಾಯ ಸು॒ತಸೋ᳚ಮವದ್ಭಿಃ |{ವಾಧ್ರ್ಯಶ್ವಃ ಸುಮಿತ್ರಃ | ಅಗ್ನಿಃ | ತ್ರಿಷ್ಟುಪ್}

ಸಮ॑ನಂ ಚಿದದಹಶ್ಚಿತ್ರಭಾ॒ನೋಽವ॒ ವ್ರಾಧ᳚‌ನ್ತಮಭಿನದ್ವೃ॒ಧಶ್ಚಿ॑ತ್ ||{11/12}{8.2.20.5}{10.69.11}{10.6.1.11}{906, 9542}

ಅ॒ಯಮ॒ಗ್ನಿರ್ವ॑ಧ್ರ್ಯ॒ಶ್ವಸ್ಯ॑ ವೃತ್ರ॒ಹಾ ಸ॑ನ॒ಕಾತ್ಪ್ರೇದ್ಧೋ॒ ನಮ॑ಸೋಪವಾ॒ಕ್ಯಃ॑ |{ವಾಧ್ರ್ಯಶ್ವಃ ಸುಮಿತ್ರಃ | ಅಗ್ನಿಃ | ತ್ರಿಷ್ಟುಪ್}

ಸ ನೋ॒, ಅಜಾ᳚ಮೀಁರು॒ತ ವಾ॒ ವಿಜಾ᳚ಮೀನ॒ಭಿ ತಿ॑ಷ್ಠ॒ ಶರ್ಧ॑ತೋ ವಾಧ್ರ್ಯಶ್ವ ||{12/12}{8.2.20.6}{10.69.12}{10.6.1.12}{906, 9543}

**[25] ಇಮಾಂಮಇತ್ಯೇಕಾದಶರ್ಚಸ್ಯ ಸೂಕ್ತಸ್ಯ ವಾಧ್ರ್ಯಶ್ವಃ ಸುಮಿತ್ರಇಧ್ಮೋನರಾಶಂಸ ಇಳೋ ಬರ್ಹಿರ್ದೇವೀರ್ದ್ವಾರ ಉಷಾಸಾನಕ್ತಾ ದೈವ್ಯೌಹೋತಾರೌಪ್ರಚೇತಸೌ ಸರಸ್ವತೀಳಾಭಾರತ್ಯಸ್ತ್ವಷ್ಟಾ ವನಸ್ಪತಿಃ ಸ್ವಾಹಾಕೃತಯಸ್ತ್ರಿಷ್ಟುಪ್ |**

ಇ॒ಮಾಂ ಮೇ᳚, ಅಗ್ನೇ ಸ॒ಮಿಧಂ᳚ ಜುಷಸ್ವೇ॒ಳಸ್ಪ॒ದೇ ಪ್ರತಿ॑ ಹರ್ಯಾ ಘೃ॒ತಾಚೀಂ᳚ |{ವಾಧ್ರ್ಯಶ್ವಃ ಸುಮಿತ್ರಃ | ಇಧ್ಮಃ | ತ್ರಿಷ್ಟುಪ್}

ವರ್ಷ್ಮ᳚ನ್ಪೃಥಿ॒ವ್ಯಾಃ ಸು॑ದಿನ॒ತ್ವೇ, ಅಹ್ನಾ᳚ಮೂ॒ರ್ಧ್ವೋ ಭ॑ವ ಸುಕ್ರತೋ ದೇವಯ॒ಜ್ಯಾ ||{1/11}{8.2.21.1}{10.70.1}{10.6.2.1}{907, 9544}

ಆ ದೇ॒ವಾನಾ᳚ಮಗ್ರ॒ಯಾವೇ॒ಹ ಯಾ᳚ತು॒ ನರಾ॒ಶಂಸೋ᳚ ವಿ॒ಶ್ವರೂ᳚ಪೇಭಿ॒ರಶ್ವೈಃ᳚ |{ವಾಧ್ರ್ಯಶ್ವಃ ಸುಮಿತ್ರಃ | ನರಾಶಂಸಃ | ತ್ರಿಷ್ಟುಪ್}

ಋ॒ತಸ್ಯ॑ ಪ॒ಥಾ ನಮ॑ಸಾ ಮಿ॒ಯೇಧೋ᳚ ದೇ॒ವೇಭ್ಯೋ᳚ ದೇ॒ವತ॑ಮಃ ಸುಷೂದತ್ ||{2/11}{8.2.21.2}{10.70.2}{10.6.2.2}{907, 9545}

ಶ॒ಶ್ವ॒ತ್ತ॒ಮಮೀ᳚ಳತೇ ದೂ॒ತ್ಯಾ᳚ಯ ಹ॒ವಿಷ್ಮ᳚‌ನ್ತೋ ಮನು॒ಷ್ಯಾ᳚ಸೋ, ಅ॒ಗ್ನಿಂ |{ವಾಧ್ರ್ಯಶ್ವಃ ಸುಮಿತ್ರಃ | ಇಳಃ | ತ್ರಿಷ್ಟುಪ್}

ವಹಿ॑ಷ್ಠೈ॒ರಶ್ವೈಃ᳚ ಸು॒ವೃತಾ॒ ರಥೇ॒ನಾ ದೇ॒ವಾನ್ವ॑ಕ್ಷಿ॒ ನಿ ಷ॑ದೇ॒ಹ ಹೋತಾ᳚ ||{3/11}{8.2.21.3}{10.70.3}{10.6.2.3}{907, 9546}

ವಿ ಪ್ರ॑ಥತಾಂ ದೇ॒ವಜು॑ಷ್ಟಂ ತಿರ॒ಶ್ಚಾ ದೀ॒ರ್ಘಂ ದ್ರಾ॒ಘ್ಮಾ ಸು॑ರ॒ಭಿ ಭೂ᳚ತ್ವ॒ಸ್ಮೇ |{ವಾಧ್ರ್ಯಶ್ವಃ ಸುಮಿತ್ರಃ | ಬರ್ಹಿಃ | ತ್ರಿಷ್ಟುಪ್}

ಅಹೇ᳚ಳತಾ॒ ಮನ॑ಸಾ ದೇವ ಬರ್ಹಿ॒ರಿ‌ನ್ದ್ರ॑ಜ್ಯೇಷ್ಠಾಁ, ಉಶ॒ತೋ ಯ॑ಕ್ಷಿ ದೇ॒ವಾನ್ ||{4/11}{8.2.21.4}{10.70.4}{10.6.2.4}{907, 9547}

ದಿ॒ವೋ ವಾ॒ ಸಾನು॑ ಸ್ಪೃ॒ಶತಾ॒ ವರೀ᳚ಯಃ ಪೃಥಿ॒ವ್ಯಾ ವಾ॒ ಮಾತ್ರ॑ಯಾ॒ ವಿ ಶ್ರ॑ಯಧ್ವಂ |{ವಾಧ್ರ್ಯಶ್ವಃ ಸುಮಿತ್ರಃ | ದೇವೀರ್ದ್ವಾರ | ತ್ರಿಷ್ಟುಪ್}

ಉ॒ಶ॒ತೀರ್ದ್ವಾ᳚ರೋ ಮಹಿ॒ನಾ ಮ॒ಹದ್ಭಿ॑ರ್ದೇ॒ವಂ ರಥಂ᳚ ರಥ॒ಯುರ್ಧಾ᳚ರಯಧ್ವಂ ||{5/11}{8.2.21.5}{10.70.5}{10.6.2.5}{907, 9548}

ದೇ॒ವೀ ದಿ॒ವೋ ದು॑ಹಿ॒ತರಾ᳚ ಸುಶಿ॒ಲ್ಪೇ, ಉ॒ಷಾಸಾ॒ನಕ್ತಾ᳚ ಸದತಾಂ॒ ನಿ ಯೋನೌ᳚ |{ವಾಧ್ರ್ಯಶ್ವಃ ಸುಮಿತ್ರಃ | ಉಷಾಸಾನಕ್ತಾ | ತ್ರಿಷ್ಟುಪ್}

ಆ ವಾಂ᳚ ದೇ॒ವಾಸ॑ ಉಶತೀ, ಉ॒ಶ‌ನ್ತ॑ ಉ॒ರೌ ಸೀ᳚ದ‌ನ್ತು ಸುಭಗೇ, ಉ॒ಪಸ್ಥೇ᳚ ||{6/11}{8.2.22.1}{10.70.6}{10.6.2.6}{907, 9549}

ಊ॒ರ್ಧ್ವೋ ಗ್ರಾವಾ᳚ ಬೃ॒ಹದ॒ಗ್ನಿಃ ಸಮಿ॑ದ್ಧಃ ಪ್ರಿ॒ಯಾ ಧಾಮಾ॒ನ್ಯದಿ॑ತೇರು॒ಪಸ್ಥೇ᳚ |{ವಾಧ್ರ್ಯಶ್ವಃ ಸುಮಿತ್ರಃ | ದೈವ್ಯೌಹೋತಾರೌಪ್ರಚೇತಸೌ | ತ್ರಿಷ್ಟುಪ್}

ಪು॒ರೋಹಿ॑ತಾವೃತ್ವಿಜಾ ಯ॒ಜ್ಞೇ, ಅ॒ಸ್ಮಿನ್ವಿ॒ದುಷ್ಟ॑ರಾ॒ ದ್ರವಿ॑ಣ॒ಮಾ ಯ॑ಜೇಥಾಂ ||{7/11}{8.2.22.2}{10.70.7}{10.6.2.7}{907, 9550}

ತಿಸ್ರೋ᳚ ದೇವೀರ್ಬ॒ರ್ಹಿರಿ॒ದಂ ವರೀ᳚ಯ॒ ಆ ಸೀ᳚ದತ ಚಕೃ॒ಮಾ ವಃ॑ ಸ್ಯೋ॒ನಂ |{ವಾಧ್ರ್ಯಶ್ವಃ ಸುಮಿತ್ರಃ | ಸರಸ್ವತೀ | ತ್ರಿಷ್ಟುಪ್}

ಮ॒ನು॒ಷ್ವದ್‌ ಯ॒ಜ್ಞಂ ಸುಧಿ॑ತಾ ಹ॒ವೀಂಷೀಳಾ᳚ ದೇ॒ವೀ ಘೃ॒ತಪ॑ದೀ ಜುಷ‌ನ್ತ ||{8/11}{8.2.22.3}{10.70.8}{10.6.2.8}{907, 9551}

ದೇವ॑ ತ್ವಷ್ಟ॒ರ್ಯದ್ಧ॑ ಚಾರು॒ತ್ವಮಾನ॒ಡ್ಯದಂಗಿ॑ರಸಾ॒ಮಭ॑ವಃ ಸಚಾ॒ಭೂಃ |{ವಾಧ್ರ್ಯಶ್ವಃ ಸುಮಿತ್ರಃ | ವಷ್ಟಾ | ತ್ರಿಷ್ಟುಪ್}

ಸ ದೇ॒ವಾನಾಂ॒ ಪಾಥ॒ ಉಪ॒ ಪ್ರ ವಿ॒ದ್ವಾಁ, ಉ॒ಶನ್ಯ॑ಕ್ಷಿ ದ್ರವಿಣೋದಃ ಸು॒ರತ್ನಃ॑ ||{9/11}{8.2.22.4}{10.70.9}{10.6.2.9}{907, 9552}

ವನ॑ಸ್ಪತೇ ರಶ॒ನಯಾ᳚ ನಿ॒ಯೂಯಾ᳚ ದೇ॒ವಾನಾಂ॒ ಪಾಥ॒ ಉಪ॑ ವಕ್ಷಿ ವಿ॒ದ್ವಾನ್ |{ವಾಧ್ರ್ಯಶ್ವಃ ಸುಮಿತ್ರಃ | ವನಸ್ಪತಿಃ | ತ್ರಿಷ್ಟುಪ್}

ಸ್ವದಾ᳚ತಿ ದೇ॒ವಃ ಕೃ॒ಣವ॑ದ್ಧ॒ವೀಂಷ್ಯವ॑ತಾಂ॒ ದ್ಯಾವಾ᳚ಪೃಥಿ॒ವೀ ಹವಂ᳚ ಮೇ ||{10/11}{8.2.22.5}{10.70.10}{10.6.2.10}{907, 9553}

ಆಗ್ನೇ᳚ ವಹ॒ ವರು॑ಣಮಿ॒ಷ್ಟಯೇ᳚ ನ॒ ಇ‌ನ್ದ್ರಂ᳚ ದಿ॒ವೋ ಮ॒ರುತೋ᳚, ಅ॒‌ನ್ತರಿ॑ಕ್ಷಾತ್ |{ವಾಧ್ರ್ಯಶ್ವಃ ಸುಮಿತ್ರಃ | ಸ್ವಾಹಾಕೃತಯಃ | ತ್ರಿಷ್ಟುಪ್}

ಸೀದ᳚‌ನ್ತು ಬ॒ರ್ಹಿರ್ವಿಶ್ವ॒ ಆ ಯಜ॑ತ್ರಾಃ॒ ಸ್ವಾಹಾ᳚ ದೇ॒ವಾ, ಅ॒ಮೃತಾ᳚ ಮಾದಯ‌ನ್ತಾಂ ||{11/11}{8.2.22.6}{10.70.11}{10.6.2.11}{907, 9554}

**[26] ಬೃಹಸ್ಪತಇತ್ಯೇಕಾದಶರ್ಚಸ್ಯ ಸೂಕ್ತಸ್ಯಾಂಗಿರಸೋ ಬೃಹಸ್ಪತಿರ್ಜ್ಞಾನಂತ್ರಿಷ್ಟುಪ್ ನವಮೀ ಜಗತೀ |**

ಬೃಹ॑ಸ್ಪತೇ ಪ್ರಥ॒ಮಂ ವಾ॒ಚೋ, ಅಗ್ರಂ॒ ಯತ್ಪ್ರೈರ॑ತ ನಾಮ॒ಧೇಯಂ॒ ದಧಾ᳚ನಾಃ |{ಬೃಹಸ್ಪತಿಃ | ಜ್ಞಾನಂ | ತ್ರಿಷ್ಟುಪ್}

ಯದೇ᳚ಷಾಂ॒ ಶ್ರೇಷ್ಠಂ॒ ಯದ॑ರಿ॒ಪ್ರಮಾಸೀ᳚ತ್ಪ್ರೇ॒ಣಾ ತದೇ᳚ಷಾಂ॒ ನಿಹಿ॑ತಂ॒ ಗುಹಾ॒ವಿಃ ||{1/11}{8.2.23.1}{10.71.1}{10.6.3.1}{908, 9555}

ಸಕ್ತು॑ಮಿವ॒ ತಿತ॑ಉನಾ ಪು॒ನ‌ನ್ತೋ॒ ಯತ್ರ॒ ಧೀರಾ॒ ಮನ॑ಸಾ॒ ವಾಚ॒ಮಕ್ರ॑ತ |{ಬೃಹಸ್ಪತಿಃ | ಜ್ಞಾನಂ | ತ್ರಿಷ್ಟುಪ್}

ಅತ್ರಾ॒ ಸಖಾ᳚ಯಃ ಸ॒ಖ್ಯಾನಿ॑ ಜಾನತೇ ಭ॒ದ್ರೈಷಾಂ᳚ ಲ॒ಕ್ಷ್ಮೀರ್ನಿಹಿ॒ತಾಧಿ॑ ವಾ॒ಚಿ ||{2/11}{8.2.23.2}{10.71.2}{10.6.3.2}{908, 9556}

ಯ॒ಜ್ಞೇನ॑ ವಾ॒ಚಃ ಪ॑ದ॒ವೀಯ॑ಮಾಯ॒‌ನ್ತಾಮನ್ವ॑ವಿ‌ನ್ದ॒ನ್ನೃಷಿ॑ಷು॒ ಪ್ರವಿ॑ಷ್ಟಾಂ |{ಬೃಹಸ್ಪತಿಃ | ಜ್ಞಾನಂ | ತ್ರಿಷ್ಟುಪ್}

ತಾಮಾ॒ಭೃತ್ಯಾ॒ ವ್ಯ॑ದಧುಃ ಪುರು॒ತ್ರಾ ತಾಂ ಸ॒ಪ್ತ ರೇ॒ಭಾ, ಅ॒ಭಿ ಸಂ ನ॑ವ‌ನ್ತೇ ||{3/11}{8.2.23.3}{10.71.3}{10.6.3.3}{908, 9557}

ಉ॒ತ ತ್ವಃ॒ ಪಶ್ಯ॒ನ್ನ ದ॑ದರ್ಶ॒ ವಾಚ॑ಮು॒ತ ತ್ವಃ॑ ಶೃ॒ಣ್ವನ್ನ ಶೃ॑ಣೋತ್ಯೇನಾಂ |{ಬೃಹಸ್ಪತಿಃ | ಜ್ಞಾನಂ | ತ್ರಿಷ್ಟುಪ್}

ಉ॒ತೋ ತ್ವ॑ಸ್ಮೈ ತ॒ನ್ವ1॑(ಅಂ॒) ವಿ ಸ॑ಸ್ರೇ ಜಾ॒ಯೇವ॒ ಪತ್ಯ॑ ಉಶ॒ತೀ ಸು॒ವಾಸಾಃ᳚ ||{4/11}{8.2.23.4}{10.71.4}{10.6.3.4}{908, 9558}

ಉ॒ತ ತ್ವಂ᳚ ಸ॒ಖ್ಯೇ ಸ್ಥಿ॒ರಪೀ᳚ತಮಾಹು॒ರ್ನೈನಂ᳚ ಹಿನ್ವ॒‌ನ್ತ್ಯಪಿ॒ ವಾಜಿ॑ನೇಷು |{ಬೃಹಸ್ಪತಿಃ | ಜ್ಞಾನಂ | ತ್ರಿಷ್ಟುಪ್}

ಅಧೇ᳚ನ್ವಾ ಚರತಿ ಮಾ॒ಯಯೈ॒ಷ ವಾಚಂ᳚ ಶುಶ್ರು॒ವಾಁ, ಅ॑ಫ॒ಲಾಮ॑ಪು॒ಷ್ಪಾಂ ||{5/11}{8.2.23.5}{10.71.5}{10.6.3.5}{908, 9559}

ಯಸ್ತಿ॒ತ್ಯಾಜ॑ ಸಚಿ॒ವಿದಂ॒ ಸಖಾ᳚ಯಂ॒ ನ ತಸ್ಯ॑ ವಾ॒ಚ್ಯಪಿ॑ ಭಾ॒ಗೋ, ಅ॑ಸ್ತಿ |{ಬೃಹಸ್ಪತಿಃ | ಜ್ಞಾನಂ | ತ್ರಿಷ್ಟುಪ್}

ಯದೀಂ᳚ ಶೃ॒ಣೋತ್ಯಲ॑ಕಂ ಶೃಣೋತಿ ನ॒ಹಿ ಪ್ರ॒ವೇದ॑ ಸುಕೃ॒ತಸ್ಯ॒ ಪ‌ನ್ಥಾಂ᳚ ||{6/11}{8.2.24.1}{10.71.6}{10.6.3.6}{908, 9560}

ಅ॒ಕ್ಷ॒ಣ್ವ‌ನ್ತಃ॒ ಕರ್ಣ॑ವ‌ನ್ತಃ॒ ಸಖಾ᳚ಯೋ ಮನೋಜ॒ವೇಷ್ವಸ॑ಮಾ ಬಭೂವುಃ |{ಬೃಹಸ್ಪತಿಃ | ಜ್ಞಾನಂ | ತ್ರಿಷ್ಟುಪ್}

ಆ॒ದ॒ಘ್ನಾಸ॑ ಉಪಕ॒ಕ್ಷಾಸ॑ ಉ ತ್ವೇ ಹ್ರ॒ದಾ, ಇ॑ವ॒ ಸ್ನಾತ್ವಾ᳚, ಉ ತ್ವೇ ದದೃಶ್ರೇ ||{7/11}{8.2.24.2}{10.71.7}{10.6.3.7}{908, 9561}

ಹೃ॒ದಾ ತ॒ಷ್ಟೇಷು॒ ಮನ॑ಸೋ ಜ॒ವೇಷು॒ ಯದ್ಬ್ರಾ᳚ಹ್ಮ॒ಣಾಃ ಸಂ॒ಯಜ᳚‌ನ್ತೇ॒ ಸಖಾ᳚ಯಃ |{ಬೃಹಸ್ಪತಿಃ | ಜ್ಞಾನಂ | ತ್ರಿಷ್ಟುಪ್}

ಅತ್ರಾಹ॑ ತ್ವಂ॒ ವಿ ಜ॑ಹುರ್ವೇ॒ದ್ಯಾಭಿ॒ರೋಹ॑ಬ್ರಹ್ಮಾಣೋ॒ ವಿ ಚ॑ರ‌ನ್ತ್ಯು ತ್ವೇ ||{8/11}{8.2.24.3}{10.71.8}{10.6.3.8}{908, 9562}

ಇ॒ಮೇ ಯೇ ನಾರ್ವಾಙ್ನ ಪ॒ರಶ್ಚರ᳚‌ನ್ತಿ॒ ನ ಬ್ರಾ᳚ಹ್ಮ॒ಣಾಸೋ॒ ನ ಸು॒ತೇಕ॑ರಾಸಃ |{ಬೃಹಸ್ಪತಿಃ | ಜ್ಞಾನಂ | ಜಗತೀ}

ತ ಏ॒ತೇ ವಾಚ॑ಮಭಿ॒ಪದ್ಯ॑ ಪಾ॒ಪಯಾ᳚ ಸಿ॒ರೀಸ್ತ‌ನ್ತ್ರಂ᳚ ತನ್ವತೇ॒, ಅಪ್ರ॑ಜಜ್ಞಯಃ ||{9/11}{8.2.24.4}{10.71.9}{10.6.3.9}{908, 9563}

ಸರ್ವೇ᳚ ನ‌ನ್ದ‌ನ್ತಿ ಯ॒ಶಸಾಗ॑ತೇನ ಸಭಾಸಾ॒ಹೇನ॒ ಸಖ್ಯಾ॒ ಸಖಾ᳚ಯಃ |{ಬೃಹಸ್ಪತಿಃ | ಜ್ಞಾನಂ | ತ್ರಿಷ್ಟುಪ್}

ಕಿ॒ಲ್ಬಿ॒ಷ॒ಸ್ಪೃತ್ಪಿ॑ತು॒ಷಣಿ॒ರ್ಹ್ಯೇ᳚ಷಾ॒ಮರಂ᳚ ಹಿ॒ತೋ ಭವ॑ತಿ॒ ವಾಜಿ॑ನಾಯ ||{10/11}{8.2.24.5}{10.71.10}{10.6.3.10}{908, 9564}

ಋ॒ಚಾಂ ತ್ವಃ॒ ಪೋಷ॑ಮಾಸ್ತೇ ಪುಪು॒ಷ್ವಾನ್ಗಾ᳚ಯ॒ತ್ರಂ ತ್ವೋ᳚ ಗಾಯತಿ॒ ಶಕ್ವ॑ರೀಷು |{ಬೃಹಸ್ಪತಿಃ | ಜ್ಞಾನಂ | ತ್ರಿಷ್ಟುಪ್}

ಬ್ರ॒ಹ್ಮಾ ತ್ವೋ॒ ವದ॑ತಿ ಜಾತವಿ॒ದ್ಯಾಂ ಯ॒ಜ್ಞಸ್ಯ॒ ಮಾತ್ರಾಂ॒ ವಿ ಮಿ॑ಮೀತ ಉ ತ್ವಃ ||{11/11}{8.2.24.6}{10.71.11}{10.6.3.11}{908, 9565}

**[27] ದೇವಾನಾಮಿತಿ ನವರ್ಚಸ್ಯ ಸೂಕ್ತಸ್ಯ ಲೌಕ್ಯೋಬೃಹಸ್ಪತಿರ್ದೇವಾಅನುಷ್ಟುಪ್ | (ಆಂಗಿರಸೋವಾ ಬೃಹಸ್ಪತಿಋಷಿರ್ದಾಕ್ಷಾಯಣ್ಯದಿತಿರ್ವಾಋಷಿಕಾ)|**

ದೇ॒ವಾನಾಂ॒ ನು ವ॒ಯಂ ಜಾನಾ॒ ಪ್ರ ವೋ᳚ಚಾಮ ವಿಪ॒ನ್ಯಯಾ᳚ |{ಲೌಕ್ಯೋ ಬೃಹಸ್ಪತಿಃ | ದೇವಾಃ | ಅನುಷ್ಟುಪ್}

ಉ॒ಕ್ಥೇಷು॑ ಶ॒ಸ್ಯಮಾ᳚ನೇಷು॒ ಯಃ ಪಶ್ಯಾ॒ದುತ್ತ॑ರೇ ಯು॒ಗೇ ||{1/9}{8.3.1.1}{10.72.1}{10.6.4.1}{909, 9566}

ಬ್ರಹ್ಮ॑ಣ॒ಸ್ಪತಿ॑ರೇ॒ತಾ ಸಂ ಕ॒ರ್ಮಾರ॑ ಇವಾಧಮತ್ |{ಲೌಕ್ಯೋ ಬೃಹಸ್ಪತಿಃ | ದೇವಾಃ | ಅನುಷ್ಟುಪ್}

ದೇ॒ವಾನಾಂ᳚ ಪೂ॒ರ್ವ್ಯೇ ಯು॒ಗೇಽಸ॑ತಃ॒ ಸದ॑ಜಾಯತ ||{2/9}{8.3.1.2}{10.72.2}{10.6.4.2}{909, 9567}

ದೇ॒ವಾನಾಂ᳚ ಯು॒ಗೇ ಪ್ರ॑ಥ॒ಮೇಽಸ॑ತಃ॒ ಸದ॑ಜಾಯತ |{ಲೌಕ್ಯೋ ಬೃಹಸ್ಪತಿಃ | ದೇವಾಃ | ಅನುಷ್ಟುಪ್}

ತದಾಶಾ॒, ಅನ್ವ॑ಜಾಯ‌ನ್ತ॒ ತದು॑ತ್ತಾ॒ನಪ॑ದ॒ಸ್ಪರಿ॑ ||{3/9}{8.3.1.3}{10.72.3}{10.6.4.3}{909, 9568}

ಭೂರ್ಜ॑ಜ್ಞ ಉತ್ತಾ॒ನಪ॑ದೋ ಭು॒ವ ಆಶಾ᳚, ಅಜಾಯ‌ನ್ತ |{ಲೌಕ್ಯೋ ಬೃಹಸ್ಪತಿಃ | ದೇವಾಃ | ಅನುಷ್ಟುಪ್}

ಅದಿ॑ತೇ॒ರ್ದಕ್ಷೋ᳚, ಅಜಾಯತ॒ ದಕ್ಷಾ॒ದ್ವದಿ॑ತಿಃ॒ ಪರಿ॑ ||{4/9}{8.3.1.4}{10.72.4}{10.6.4.4}{909, 9569}

ಅದಿ॑ತಿ॒ರ್ಹ್ಯಜ॑ನಿಷ್ಟ॒ ದಕ್ಷ॒ ಯಾ ದು॑ಹಿ॒ತಾ ತವ॑ |{ಲೌಕ್ಯೋ ಬೃಹಸ್ಪತಿಃ | ದೇವಾಃ | ಅನುಷ್ಟುಪ್}

ತಾಂ ದೇ॒ವಾ, ಅನ್ವ॑ಜಾಯ‌ನ್ತ ಭ॒ದ್ರಾ, ಅ॒ಮೃತ॑ಬ‌ನ್ಧವಃ ||{5/9}{8.3.1.5}{10.72.5}{10.6.4.5}{909, 9570}

ಯದ್ದೇ᳚ವಾ, ಅ॒ದಃ ಸ॑ಲಿ॒ಲೇ ಸುಸಂ᳚ರಬ್ಧಾ॒, ಅತಿ॑ಷ್ಠತ |{ಲೌಕ್ಯೋ ಬೃಹಸ್ಪತಿಃ | ದೇವಾಃ | ಅನುಷ್ಟುಪ್}

ಅತ್ರಾ᳚ ವೋ॒ ನೃತ್ಯ॑ತಾಮಿವ ತೀ॒ವ್ರೋ ರೇ॒ಣುರಪಾ᳚ಯತ ||{6/9}{8.3.2.1}{10.72.6}{10.6.4.6}{909, 9571}

ಯದ್ದೇ᳚ವಾ॒ ಯತ॑ಯೋ ಯಥಾ॒ ಭುವ॑ನಾ॒ನ್ಯಪಿ᳚ನ್ವತ |{ಲೌಕ್ಯೋ ಬೃಹಸ್ಪತಿಃ | ದೇವಾಃ | ಅನುಷ್ಟುಪ್}

ಅತ್ರಾ᳚ ಸಮು॒ದ್ರ ಆ ಗೂ॒ಳ್ಹಮಾ ಸೂರ್ಯ॑ಮಜಭರ್ತನ ||{7/9}{8.3.2.2}{10.72.7}{10.6.4.7}{909, 9572}

ಅ॒ಷ್ಟೌ ಪು॒ತ್ರಾಸೋ॒, ಅದಿ॑ತೇ॒ರ್ಯೇ ಜಾ॒ತಾಸ್ತ॒ನ್ವ1॑(ಅ॒)ಸ್ಪರಿ॑ |{ಲೌಕ್ಯೋ ಬೃಹಸ್ಪತಿಃ | ದೇವಾಃ | ಅನುಷ್ಟುಪ್}

ದೇ॒ವಾಁ, ಉಪ॒ ಪ್ರೈತ್ಸ॒ಪ್ತಭಿಃ॒ ಪರಾ᳚ ಮಾರ್ತಾಂ॒ಡಮಾ᳚ಸ್ಯತ್ ||{8/9}{8.3.2.3}{10.72.8}{10.6.4.8}{909, 9573}

ಸ॒ಪ್ತಭಿಃ॑ ಪು॒ತ್ರೈರದಿ॑ತಿ॒ರುಪ॒ ಪ್ರೈತ್ಪೂ॒ರ್ವ್ಯಂ ಯು॒ಗಂ |{ಲೌಕ್ಯೋ ಬೃಹಸ್ಪತಿಃ | ದೇವಾಃ | ಅನುಷ್ಟುಪ್}

ಪ್ರ॒ಜಾಯೈ᳚ ಮೃ॒ತ್ಯವೇ᳚ ತ್ವ॒ತ್ಪುನ᳚ರ್ಮಾರ್ತಾಂ॒ಡಮಾಭ॑ರತ್ ||{9/9}{8.3.2.4}{10.72.9}{10.6.4.9}{909, 9574}

**[28] ಜನಿಷ್ಠಾಇತ್ಯೇಕಾದಶರ್ಚಸ್ಯ ಸೂಕ್ತಸ್ಯ ಶಾಕ್ತ್ಯೋ ಗೌರಿವೀತಿರಿಂದ್ರಸ್ತ್ರಿಷ್ಟುಪ್ |**

ಜನಿ॑ಷ್ಠಾ, ಉ॒ಗ್ರಃ ಸಹ॑ಸೇ ತು॒ರಾಯ॑ ಮ॒‌ನ್ದ್ರ ಓಜಿ॑ಷ್ಠೋ ಬಹು॒ಲಾಭಿ॑ಮಾನಃ |{ಶಾಕ್ತ್ಯೋ ಗೌರಿವೀತಿಃ | ಇಂದ್ರಃ | ತ್ರಿಷ್ಟುಪ್}

ಅವ॑ರ್ಧ॒ನ್ನಿ‌ನ್ದ್ರಂ᳚ ಮ॒ರುತ॑ಶ್ಚಿ॒ದತ್ರ॑ ಮಾ॒ತಾ ಯದ್ವೀ॒ರಂ ದ॒ಧನ॒ದ್ಧನಿ॑ಷ್ಠಾ ||{1/11}{8.3.3.1}{10.73.1}{10.6.5.1}{910, 9575}

ದ್ರು॒ಹೋ ನಿಷ॑ತ್ತಾ ಪೃಶ॒ನೀ ಚಿ॒ದೇವೈಃ᳚ ಪು॒ರೂ ಶಂಸೇ᳚ನ ವಾವೃಧು॒ಷ್ಟ ಇ‌ನ್ದ್ರಂ᳚ |{ಶಾಕ್ತ್ಯೋ ಗೌರಿವೀತಿಃ | ಇಂದ್ರಃ | ತ್ರಿಷ್ಟುಪ್}

ಅ॒ಭೀವೃ॑ತೇವ॒ ತಾ ಮ॑ಹಾಪ॒ದೇನ॑ ಧ್ವಾ॒‌ನ್ತಾತ್ಪ್ರ॑ಪಿ॒ತ್ವಾದುದ॑ರ‌ನ್ತ॒ ಗರ್ಭಾಃ᳚ ||{2/11}{8.3.3.2}{10.73.2}{10.6.5.2}{910, 9576}

ಋ॒ಷ್ವಾ ತೇ॒ ಪಾದಾ॒ ಪ್ರ ಯಜ್ಜಿಗಾ॒ಸ್ಯವ॑ರ್ಧ॒ನ್ವಾಜಾ᳚, ಉ॒ತ ಯೇ ಚಿ॒ದತ್ರ॑ |{ಶಾಕ್ತ್ಯೋ ಗೌರಿವೀತಿಃ | ಇಂದ್ರಃ | ತ್ರಿಷ್ಟುಪ್}

ತ್ವಮಿ᳚‌ನ್ದ್ರ ಸಾಲಾವೃ॒ಕಾ‌ನ್ತ್ಸ॒ಹಸ್ರ॑ಮಾ॒ಸ‌ನ್ದ॑ಧಿಷೇ, ಅ॒ಶ್ವಿನಾ ವ॑ವೃತ್ಯಾಃ ||{3/11}{8.3.3.3}{10.73.3}{10.6.5.3}{910, 9577}

ಸ॒ಮ॒ನಾ ತೂರ್ಣಿ॒ರುಪ॑ ಯಾಸಿ ಯ॒ಜ್ಞಮಾ ನಾಸ॑ತ್ಯಾ ಸ॒ಖ್ಯಾಯ॑ ವಕ್ಷಿ |{ಶಾಕ್ತ್ಯೋ ಗೌರಿವೀತಿಃ | ಇಂದ್ರಃ | ತ್ರಿಷ್ಟುಪ್}

ವ॒ಸಾವ್ಯಾ᳚ಮಿ‌ನ್ದ್ರ ಧಾರಯಃ ಸ॒ಹಸ್ರಾ॒ಶ್ವಿನಾ᳚ ಶೂರ ದದತುರ್ಮ॒ಘಾನಿ॑ ||{4/11}{8.3.3.4}{10.73.4}{10.6.5.4}{910, 9578}

ಮ‌ನ್ದ॑ಮಾನ ಋ॒ತಾದಧಿ॑ ಪ್ರ॒ಜಾಯೈ॒ ಸಖಿ॑ಭಿ॒ರಿ‌ನ್ದ್ರ॑ ಇಷಿ॒ರೇಭಿ॒ರರ್ಥಂ᳚ |{ಶಾಕ್ತ್ಯೋ ಗೌರಿವೀತಿಃ | ಇಂದ್ರಃ | ತ್ರಿಷ್ಟುಪ್}

ಆಭಿ॒ರ್ಹಿ ಮಾ॒ಯಾ, ಉಪ॒ ದಸ್ಯು॒ಮಾಗಾ॒ನ್ಮಿಹಃ॒ ಪ್ರ ತ॒ಮ್ರಾ, ಅ॑ವಪ॒ತ್ತಮಾಂ᳚ಸಿ ||{5/11}{8.3.3.5}{10.73.5}{10.6.5.5}{910, 9579}

ಸನಾ᳚ಮಾನಾ ಚಿದ್ಧ್ವಸಯೋ॒ ನ್ಯ॑ಸ್ಮಾ॒, ಅವಾ᳚ಹ॒ನ್ನಿ‌ನ್ದ್ರ॑ ಉ॒ಷಸೋ॒ ಯಥಾನಃ॑ |{ಶಾಕ್ತ್ಯೋ ಗೌರಿವೀತಿಃ | ಇಂದ್ರಃ | ತ್ರಿಷ್ಟುಪ್}

ಋ॒ಷ್ವೈರ॑ಗಚ್ಛಃ॒ ಸಖಿ॑ಭಿ॒ರ್ನಿಕಾ᳚ಮೈಃ ಸಾ॒ಕಂ ಪ್ರ॑ತಿ॒ಷ್ಠಾ ಹೃದ್ಯಾ᳚ ಜಘ‌ನ್ಥ ||{6/11}{8.3.4.1}{10.73.6}{10.6.5.6}{910, 9580}

ತ್ವಂ ಜ॑ಘ‌ನ್ಥ॒ ನಮು॑ಚಿಂ ಮಖ॒ಸ್ಯುಂ ದಾಸಂ᳚ ಕೃಣ್ವಾ॒ನ ಋಷ॑ಯೇ॒ ವಿಮಾ᳚ಯಂ |{ಶಾಕ್ತ್ಯೋ ಗೌರಿವೀತಿಃ | ಇಂದ್ರಃ | ತ್ರಿಷ್ಟುಪ್}

ತ್ವಂ ಚ॑ಕರ್ಥ॒ ಮನ॑ವೇ ಸ್ಯೋ॒ನಾನ್ಪ॒ಥೋ ದೇ᳚ವ॒ತ್ರಾ‌ಞ್ಜ॑ಸೇವ॒ ಯಾನಾ॑ನ್ ||{7/11}{8.3.4.2}{10.73.7}{10.6.5.7}{910, 9581}

ತ್ವಮೇ॒ತಾನಿ॑ ಪಪ್ರಿಷೇ॒ ವಿ ನಾಮೇಶಾ᳚ನ ಇ‌ನ್ದ್ರ ದಧಿಷೇ॒ ಗಭ॑ಸ್ತೌ |{ಶಾಕ್ತ್ಯೋ ಗೌರಿವೀತಿಃ | ಇಂದ್ರಃ | ತ್ರಿಷ್ಟುಪ್}

ಅನು॑ ತ್ವಾ ದೇ॒ವಾಃ ಶವ॑ಸಾ ಮದ‌ನ್ತ್ಯು॒ಪರಿ॑ಬುಧ್ನಾನ್ವ॒ನಿನ॑ಶ್ಚಕರ್ಥ ||{8/11}{8.3.4.3}{10.73.8}{10.6.5.8}{910, 9582}

ಚ॒ಕ್ರಂ ಯದ॑ಸ್ಯಾ॒ಪ್ಸ್ವಾ ನಿಷ॑ತ್ತಮು॒ತೋ ತದ॑ಸ್ಮೈ॒ ಮಧ್ವಿಚ್ಚ॑ಚ್ಛದ್ಯಾತ್ |{ಶಾಕ್ತ್ಯೋ ಗೌರಿವೀತಿಃ | ಇಂದ್ರಃ | ತ್ರಿಷ್ಟುಪ್}

ಪೃ॒ಥಿ॒ವ್ಯಾಮತಿ॑ಷಿತಂ॒ ಯದೂಧಃ॒ ಪಯೋ॒ ಗೋಷ್ವದ॑ಧಾ॒, ಓಷ॑ಧೀಷು ||{9/11}{8.3.4.4}{10.73.9}{10.6.5.9}{910, 9583}

ಅಶ್ವಾ᳚ದಿಯಾ॒ಯೇತಿ॒ ಯದ್ವದ॒‌ನ್ತ್ಯೋಜ॑ಸೋ ಜಾ॒ತಮು॒ತ ಮ᳚ನ್ಯ ಏನಂ |{ಶಾಕ್ತ್ಯೋ ಗೌರಿವೀತಿಃ | ಇಂದ್ರಃ | ತ್ರಿಷ್ಟುಪ್}

ಮ॒ನ್ಯೋರಿ॑ಯಾಯ ಹ॒ರ್ಮ್ಯೇಷು॑ ತಸ್ಥೌ॒ ಯತಃ॑ ಪ್ರಜ॒ಜ್ಞ ಇ‌ನ್ದ್ರೋ᳚, ಅಸ್ಯ ವೇದ ||{10/11}{8.3.4.5}{10.73.10}{10.6.5.10}{910, 9584}

ವಯಃ॑ ಸುಪ॒ರ್ಣಾ, ಉಪ॑ ಸೇದು॒ರಿ‌ನ್ದ್ರಂ᳚ ಪ್ರಿ॒ಯಮೇ᳚ಧಾ॒ ಋಷ॑ಯೋ॒ ನಾಧ॑ಮಾನಾಃ |{ಶಾಕ್ತ್ಯೋ ಗೌರಿವೀತಿಃ | ಇಂದ್ರಃ | ತ್ರಿಷ್ಟುಪ್}

ಅಪ॑ ಧ್ವಾ॒‌ನ್ತಮೂ᳚ರ್ಣು॒ಹಿ ಪೂ॒ರ್ಧಿ ಚಕ್ಷು᳚ರ್ಮುಮು॒ಗ್ಧ್ಯ1॑(ಅ॒)ಸ್ಮಾನ್ನಿ॒ಧಯೇ᳚ವ ಬ॒ದ್ಧಾನ್ ||{11/11}{8.3.4.6}{10.73.11}{10.6.5.11}{910, 9585}

**[29] ವಸೂನಾಮಿತಿ ಷಡೃಚಸ್ಯ ಸೂಕ್ತಸ್ಯ ಶಾಕ್ತ್ಯೋ ಗೌರಿವೀತಿರಿಂದ್ರಸ್ತ್ರಿಷ್ಟುಪ್ |**

ವಸೂ᳚ನಾಂ ವಾ ಚರ್ಕೃಷ॒ ಇಯ॑ಕ್ಷ‌ನ್ಧಿ॒ಯಾ ವಾ᳚ ಯ॒ಜ್ಞೈರ್ವಾ॒ ರೋದ॑ಸ್ಯೋಃ |{ಶಾಕ್ತ್ಯೋ ಗೌರಿವೀತಿಃ | ಇಂದ್ರಃ | ತ್ರಿಷ್ಟುಪ್}

ಅರ್ವ᳚‌ನ್ತೋ ವಾ॒ ಯೇ ರ॑ಯಿ॒ಮ‌ನ್ತಃ॑ ಸಾ॒ತೌ ವ॒ನುಂ ವಾ॒ ಯೇ ಸು॒ಶ್ರುಣಂ᳚ ಸು॒ಶ್ರುತೋ॒ ಧುಃ ||{1/6}{8.3.5.1}{10.74.1}{10.6.6.1}{911, 9586}

ಹವ॑ ಏಷಾ॒ಮಸು॑ರೋ ನಕ್ಷತ॒ ದ್ಯಾಂ ಶ್ರ॑ವಸ್ಯ॒ತಾ ಮನ॑ಸಾ ನಿಂಸತ॒ ಕ್ಷಾಂ |{ಶಾಕ್ತ್ಯೋ ಗೌರಿವೀತಿಃ | ಇಂದ್ರಃ | ತ್ರಿಷ್ಟುಪ್}

ಚಕ್ಷಾ᳚ಣಾ॒ ಯತ್ರ॑ ಸುವಿ॒ತಾಯ॑ ದೇ॒ವಾ ದ್ಯೌರ್ನ ವಾರೇ᳚ಭಿಃ ಕೃ॒ಣವ᳚‌ನ್ತ॒ ಸ್ವೈಃ ||{2/6}{8.3.5.2}{10.74.2}{10.6.6.2}{911, 9587}

ಇ॒ಯಮೇ᳚ಷಾಮ॒ಮೃತಾ᳚ನಾಂ॒ ಗೀಃ ಸ॒ರ್ವತಾ᳚ತಾ॒ ಯೇ ಕೃ॒ಪಣ᳚‌ನ್ತ॒ ರತ್ನಂ᳚ |{ಶಾಕ್ತ್ಯೋ ಗೌರಿವೀತಿಃ | ಇಂದ್ರಃ | ತ್ರಿಷ್ಟುಪ್}

ಧಿಯಂ᳚ ಚ ಯ॒ಜ್ಞಂ ಚ॒ ಸಾಧ᳚‌ನ್ತ॒ಸ್ತೇ ನೋ᳚ ಧಾ‌ನ್ತು ವಸ॒ವ್ಯ1॑(ಅ॒)ಮಸಾ᳚ಮಿ ||{3/6}{8.3.5.3}{10.74.3}{10.6.6.3}{911, 9588}

ಆ ತತ್ತ॑ ಇ‌ನ್ದ್ರಾ॒ಯವಃ॑ ಪನ‌ನ್ತಾ॒ಭಿ ಯ ಊ॒ರ್ವಂ ಗೋಮ᳚‌ನ್ತಂ॒ ತಿತೃ॑ತ್ಸಾನ್ |{ಶಾಕ್ತ್ಯೋ ಗೌರಿವೀತಿಃ | ಇಂದ್ರಃ | ತ್ರಿಷ್ಟುಪ್}

ಸ॒ಕೃ॒ತ್ಸ್ವ1॑(ಅಂ॒) ಯೇ ಪು॑ರುಪು॒ತ್ರಾಂ ಮ॒ಹೀಂ ಸ॒ಹಸ್ರ॑ಧಾರಾಂ ಬೃಹ॒ತೀಂ ದುದು॑ಕ್ಷನ್ ||{4/6}{8.3.5.4}{10.74.4}{10.6.6.4}{911, 9589}

ಶಚೀ᳚ವ॒ ಇ‌ನ್ದ್ರ॒ಮವ॑ಸೇ ಕೃಣುಧ್ವ॒ಮನಾ᳚ನತಂ ದ॒ಮಯ᳚‌ನ್ತಂ ಪೃತ॒ನ್ಯೂನ್ |{ಶಾಕ್ತ್ಯೋ ಗೌರಿವೀತಿಃ | ಇಂದ್ರಃ | ತ್ರಿಷ್ಟುಪ್}

ಋ॒ಭು॒ಕ್ಷಣಂ᳚ ಮ॒ಘವಾ᳚ನಂ ಸುವೃ॒ಕ್ತಿಂ ಭರ್ತಾ॒ ಯೋ ವಜ್ರಂ॒ ನರ್ಯಂ᳚ ಪುರು॒ಕ್ಷುಃ ||{5/6}{8.3.5.5}{10.74.5}{10.6.6.5}{911, 9590}

ಯದ್ವಾ॒ವಾನ॑ ಪುರು॒ತಮಂ᳚ ಪುರಾ॒ಷಾಳಾ ವೃ॑ತ್ರ॒ಹೇ‌ನ್ದ್ರೋ॒ ನಾಮಾ᳚ನ್ಯಪ್ರಾಃ |{ಶಾಕ್ತ್ಯೋ ಗೌರಿವೀತಿಃ | ಇಂದ್ರಃ | ತ್ರಿಷ್ಟುಪ್}

ಅಚೇ᳚ತಿ ಪ್ರಾ॒ಸಹ॒ಸ್ಪತಿ॒ಸ್ತುವಿ॑ಷ್ಮಾ॒ನ್ಯದೀ᳚ಮು॒ಶ್ಮಸಿ॒ ಕರ್ತ॑ವೇ॒ ಕರ॒ತ್ತತ್ ||{6/6}{8.3.5.6}{10.74.6}{10.6.6.6}{911, 9591}

**[30] ಪ್ರಸುವಇತಿ ನವರ್ಚಸ್ಯ ಸೂಕ್ತಸ್ಯ ಪ್ರೈಯಮೇಧಃ ಸಿಂಧುಕ್ಷಿನ್ನದ್ಯೋಜಗತೀ |**

ಪ್ರ ಸು ವ॑ ಆಪೋ ಮಹಿ॒ಮಾನ॑ಮುತ್ತ॒ಮಂ ಕಾ॒ರುರ್ವೋ᳚ಚಾತಿ॒ ಸದ॑ನೇ ವಿ॒ವಸ್ವ॑ತಃ |{ಪ್ರೈಯಮೇಧಃ ಸಿಂಧುಕ್ಷಿಃ | ನದ್ಯಃ | ಜಗತೀ}

ಪ್ರ ಸ॒ಪ್ತಸ॑ಪ್ತ ತ್ರೇ॒ಧಾ ಹಿ ಚ॑ಕ್ರ॒ಮುಃ ಪ್ರ ಸೃತ್ವ॑ರೀಣಾ॒ಮತಿ॒ ಸಿ‌ನ್ಧು॒ರೋಜ॑ಸಾ ||{1/9}{8.3.6.1}{10.75.1}{10.6.7.1}{912, 9592}

ಪ್ರ ತೇ᳚ಽರದ॒ದ್ವರು॑ಣೋ॒ ಯಾತ॑ವೇ ಪ॒ಥಃ ಸಿ‌ನ್ಧೋ॒ ಯದ್ವಾಜಾಁ᳚, ಅ॒ಭ್ಯದ್ರ॑ವ॒ಸ್ತ್ವಂ |{ಪ್ರೈಯಮೇಧಃ ಸಿಂಧುಕ್ಷಿಃ | ನದ್ಯಃ | ಜಗತೀ}

ಭೂಮ್ಯಾ॒, ಅಧಿ॑ ಪ್ರ॒ವತಾ᳚ ಯಾಸಿ॒ ಸಾನು॑ನಾ॒ ಯದೇ᳚ಷಾ॒ಮಗ್ರಂ॒ ಜಗ॑ತಾಮಿರ॒ಜ್ಯಸಿ॑ ||{2/9}{8.3.6.2}{10.75.2}{10.6.7.2}{912, 9593}

ದಿ॒ವಿ ಸ್ವ॒ನೋ ಯ॑ತತೇ॒ ಭೂಮ್ಯೋ॒ಪರ್ಯ॑ನ॒‌ನ್ತಂ ಶುಷ್ಮ॒ಮುದಿ॑ಯರ್ತಿ ಭಾ॒ನುನಾ᳚ |{ಪ್ರೈಯಮೇಧಃ ಸಿಂಧುಕ್ಷಿಃ | ನದ್ಯಃ | ಜಗತೀ}

ಅ॒ಭ್ರಾದಿ॑ವ॒ ಪ್ರ ಸ್ತ॑ನಯ‌ನ್ತಿ ವೃ॒ಷ್ಟಯಃ॒ ಸಿ‌ನ್ಧು॒ರ್ಯದೇತಿ॑ ವೃಷ॒ಭೋ ನ ರೋರು॑ವತ್ ||{3/9}{8.3.6.3}{10.75.3}{10.6.7.3}{912, 9594}

ಅ॒ಭಿ ತ್ವಾ᳚ ಸಿ‌ನ್ಧೋ॒ ಶಿಶು॒ಮಿನ್ನ ಮಾ॒ತರೋ᳚ ವಾ॒ಶ್ರಾ, ಅ॑ರ್ಷ‌ನ್ತಿ॒ ಪಯ॑ಸೇವ ಧೇ॒ನವಃ॑ |{ಪ್ರೈಯಮೇಧಃ ಸಿಂಧುಕ್ಷಿಃ | ನದ್ಯಃ | ಜಗತೀ}

ರಾಜೇ᳚ವ॒ ಯುಧ್ವಾ᳚ ನಯಸಿ॒ ತ್ವಮಿತ್ಸಿಚೌ॒ ಯದಾ᳚ಸಾ॒ಮಗ್ರಂ᳚ ಪ್ರ॒ವತಾ॒ಮಿನ॑ಕ್ಷಸಿ ||{4/9}{8.3.6.4}{10.75.4}{10.6.7.4}{912, 9595}

ಇ॒ಮಂ ಮೇ᳚ ಗಂಗೇ ಯಮುನೇ ಸರಸ್ವತಿ॒ ಶುತು॑ದ್ರಿ॒ ಸ್ತೋಮಂ᳚ ಸಚತಾ॒ ಪರು॒ಷ್ಣ್ಯಾ |{ಪ್ರೈಯಮೇಧಃ ಸಿಂಧುಕ್ಷಿಃ | ನದ್ಯಃ | ಜಗತೀ}

ಅ॒ಸಿ॒ಕ್ನ್ಯಾ ಮ॑ರುದ್ವೃಧೇ ವಿ॒ತಸ್ತ॒ಯಾಽಽರ್ಜೀ᳚ಕೀಯೇ ಶೃಣು॒ಹ್ಯಾ ಸು॒ಷೋಮ॑ಯಾ ||{5/9}{8.3.6.5}{10.75.5}{10.6.7.5}{912, 9596}

ತೃ॒ಷ್ಟಾಮ॑ಯಾ ಪ್ರಥ॒ಮಂ ಯಾತ॑ವೇ ಸ॒ಜೂಃ ಸು॒ಸರ್ತ್ವಾ᳚ ರ॒ಸಯಾ᳚ ಶ್ವೇ॒ತ್ಯಾ ತ್ಯಾ |{ಪ್ರೈಯಮೇಧಃ ಸಿಂಧುಕ್ಷಿಃ | ನದ್ಯಃ | ಜಗತೀ}

ತ್ವಂ ಸಿ᳚‌ನ್ಧೋ॒ ಕುಭ॑ಯಾ ಗೋಮ॒ತೀಂ ಕ್ರುಮುಂ᳚ ಮೇಹ॒ತ್ನ್ವಾ ಸ॒ರಥಂ॒ ಯಾಭಿ॒ರೀಯ॑ಸೇ ||{6/9}{8.3.7.1}{10.75.6}{10.6.7.6}{912, 9597}

ಋಜೀ॒ತ್ಯೇನೀ॒ ರುಶ॑ತೀ ಮಹಿ॒ತ್ವಾ ಪರಿ॒ ಜ್ರಯಾಂ᳚ಸಿ ಭರತೇ॒ ರಜಾಂ᳚ಸಿ |{ಪ್ರೈಯಮೇಧಃ ಸಿಂಧುಕ್ಷಿಃ | ನದ್ಯಃ | ಜಗತೀ}

ಅದ॑ಬ್ಧಾ॒ ಸಿ‌ನ್ಧು॑ರ॒ಪಸಾ᳚ಮ॒ಪಸ್ತ॒ಮಾಶ್ವಾ॒ ನ ಚಿ॒ತ್ರಾ ವಪು॑ಷೀವ ದರ್ಶ॒ತಾ ||{7/9}{8.3.7.2}{10.75.7}{10.6.7.7}{912, 9598}

ಸ್ವಶ್ವಾ॒ ಸಿ‌ನ್ಧುಃ॑ ಸು॒ರಥಾ᳚ ಸು॒ವಾಸಾ᳚ ಹಿರ॒ಣ್ಯಯೀ॒ ಸುಕೃ॑ತಾ ವಾ॒ಜಿನೀ᳚ವತೀ |{ಪ್ರೈಯಮೇಧಃ ಸಿಂಧುಕ್ಷಿಃ | ನದ್ಯಃ | ಜಗತೀ}

ಊರ್ಣಾ᳚ವತೀ ಯುವ॒ತಿಃ ಸೀ॒ಲಮಾ᳚ವತ್ಯು॒ತಾಧಿ॑ ವಸ್ತೇ ಸು॒ಭಗಾ᳚ ಮಧು॒ವೃಧಂ᳚ ||{8/9}{8.3.7.3}{10.75.8}{10.6.7.8}{912, 9599}

ಸು॒ಖಂ ರಥಂ᳚ ಯುಯುಜೇ॒ ಸಿ‌ನ್ಧು॑ರ॒ಶ್ವಿನಂ॒ ತೇನ॒ ವಾಜಂ᳚ ಸನಿಷದ॒ಸ್ಮಿನ್ನಾ॒ಜೌ |{ಪ್ರೈಯಮೇಧಃ ಸಿಂಧುಕ್ಷಿಃ | ನದ್ಯಃ | ಜಗತೀ}

ಮ॒ಹಾನ್ಹ್ಯ॑ಸ್ಯ ಮಹಿ॒ಮಾ ಪ॑ನ॒ಸ್ಯತೇಽದ॑ಬ್ಧಸ್ಯ॒ ಸ್ವಯ॑ಶಸೋ ವಿರ॒ಪ್ಶಿನಃ॑ ||{9/9}{8.3.7.4}{10.75.9}{10.6.7.9}{912, 9600}

**[31] ಆವಋಂಜಸಇತ್ಯಷ್ಟರ್ಚಸ್ಯ ಸೂಕ್ತಸ್ಯೈರಾವತೋ ಜರತ್ಕರ್ಣಃ ಸರ್ಪೋಗ್ರಾವಾಣೋಜಗತೀ |**

ಆ ವ॑ ಋಂಜಸ ಊ॒ರ್ಜಾಂ ವ್ಯು॑ಷ್ಟಿ॒ಷ್ವಿ‌ನ್ದ್ರಂ᳚ ಮ॒ರುತೋ॒ ರೋದ॑ಸೀ, ಅನಕ್ತನ |{ಐರಾವತೋ ಜರತ್ಕರ್ಣಃ ಸರ್ಪಃ | ಗ್ರಾವಾಣಃ | ಜಗತೀ}

ಉ॒ಭೇ ಯಥಾ᳚ ನೋ॒, ಅಹ॑ನೀ ಸಚಾ॒ಭುವಾ॒ ಸದಃ॑ಸದೋ ವರಿವ॒ಸ್ಯಾತ॑ ಉ॒ದ್ಭಿದಾ᳚ ||{1/8}{8.3.8.1}{10.76.1}{10.6.8.1}{913, 9601}

ತದು॒ ಶ್ರೇಷ್ಠಂ॒ ಸವ॑ನಂ ಸುನೋತ॒ನಾತ್ಯೋ॒ ನ ಹಸ್ತ॑ಯತೋ॒, ಅದ್ರಿಃ॑ ಸೋ॒ತರಿ॑ |{ಐರಾವತೋ ಜರತ್ಕರ್ಣಃ ಸರ್ಪಃ | ಗ್ರಾವಾಣಃ | ಜಗತೀ}

ವಿ॒ದದ್ಧ್ಯ1॑(ಅ॒)ರ್ಯೋ, ಅ॒ಭಿಭೂ᳚ತಿ॒ ಪೌಂಸ್ಯಂ᳚ ಮ॒ಹೋ ರಾ॒ಯೇ ಚಿ॑ತ್ತರುತೇ॒ ಯದರ್ವ॑ತಃ ||{2/8}{8.3.8.2}{10.76.2}{10.6.8.2}{913, 9602}

ತದಿದ್ಧ್ಯ॑ಸ್ಯ॒ ಸವ॑ನಂ ವಿ॒ವೇರ॒ಪೋ ಯಥಾ᳚ ಪು॒ರಾ ಮನ॑ವೇ ಗಾ॒ತುಮಶ್ರೇ᳚ತ್ |{ಐರಾವತೋ ಜರತ್ಕರ್ಣಃ ಸರ್ಪಃ | ಗ್ರಾವಾಣಃ | ಜಗತೀ}

ಗೋ,ಅ᳚ರ್ಣಸಿ ತ್ವಾ॒ಷ್ಟ್ರೇ, ಅಶ್ವ॑ನಿರ್ಣಿಜಿ॒ ಪ್ರೇಮ॑ಧ್ವ॒ರೇಷ್ವ॑ಧ್ವ॒ರಾಁ, ಅ॑ಶಿಶ್ರಯುಃ ||{3/8}{8.3.8.3}{10.76.3}{10.6.8.3}{913, 9603}

ಅಪ॑ ಹತ ರ॒ಕ್ಷಸೋ᳚ ಭಂಗು॒ರಾವ॑ತಃ ಸ್ಕಭಾ॒ಯತ॒ ನಿರೃ॑ತಿಂ॒ ಸೇಧ॒ತಾಮ॑ತಿಂ |{ಐರಾವತೋ ಜರತ್ಕರ್ಣಃ ಸರ್ಪಃ | ಗ್ರಾವಾಣಃ | ಜಗತೀ}

ಆ ನೋ᳚ ರ॒ಯಿಂ ಸರ್ವ॑ವೀರಂ ಸುನೋತನ ದೇವಾ॒ವ್ಯಂ᳚ ಭರತ॒ ಶ್ಲೋಕ॑ಮದ್ರಯಃ ||{4/8}{8.3.8.4}{10.76.4}{10.6.8.4}{913, 9604}

ದಿ॒ವಶ್ಚಿ॒ದಾ ವೋಽಮ॑ವತ್ತರೇಭ್ಯೋ ವಿ॒ಭ್ವನಾ᳚ ಚಿದಾ॒ಶ್ವ॑ಪಸ್ತರೇಭ್ಯಃ |{ಐರಾವತೋ ಜರತ್ಕರ್ಣಃ ಸರ್ಪಃ | ಗ್ರಾವಾಣಃ | ಜಗತೀ}

ವಾ॒ಯೋಶ್ಚಿ॒ದಾ ಸೋಮ॑ರಭಸ್ತರೇಭ್ಯೋ॒ಽಗ್ನೇಶ್ಚಿ॑ದರ್ಚ ಪಿತು॒ಕೃತ್ತ॑ರೇಭ್ಯಃ ||{5/8}{8.3.8.5}{10.76.5}{10.6.8.5}{913, 9605}

ಭು॒ರ‌ನ್ತು॑ ನೋ ಯ॒ಶಸಃ॒ ಸೋತ್ವ‌ನ್ಧ॑ಸೋ॒ ಗ್ರಾವಾ᳚ಣೋ ವಾ॒ಚಾ ದಿ॒ವಿತಾ᳚ ದಿ॒ವಿತ್ಮ॑ತಾ |{ಐರಾವತೋ ಜರತ್ಕರ್ಣಃ ಸರ್ಪಃ | ಗ್ರಾವಾಣಃ | ಜಗತೀ}

ನರೋ॒ ಯತ್ರ॑ ದುಹ॒ತೇ ಕಾಮ್ಯಂ॒ ಮಧ್ವಾ᳚ಘೋ॒ಷಯ᳚‌ನ್ತೋ, ಅ॒ಭಿತೋ᳚ ಮಿಥ॒ಸ್ತುರಃ॑ ||{6/8}{8.3.9.1}{10.76.6}{10.6.8.6}{913, 9606}

ಸು॒ನ್ವ‌ನ್ತಿ॒ ಸೋಮಂ᳚ ರಥಿ॒ರಾಸೋ॒, ಅದ್ರ॑ಯೋ॒ ನಿರ॑ಸ್ಯ॒ ರಸಂ᳚ ಗ॒ವಿಷೋ᳚ ದುಹ‌ನ್ತಿ॒ ತೇ |{ಐರಾವತೋ ಜರತ್ಕರ್ಣಃ ಸರ್ಪಃ | ಗ್ರಾವಾಣಃ | ಜಗತೀ}

ದು॒ಹ‌ನ್ತ್ಯೂಧ॑ರುಪ॒ಸೇಚ॑ನಾಯ॒ ಕಂ ನರೋ᳚ ಹ॒ವ್ಯಾ ನ ಮ॑ರ್ಜಯ‌ನ್ತ ಆ॒ಸಭಿಃ॑ ||{7/8}{8.3.9.2}{10.76.7}{10.6.8.7}{913, 9607}

ಏ॒ತೇ ನ॑ರಃ॒ ಸ್ವಪ॑ಸೋ, ಅಭೂತನ॒ ಯ ಇ‌ನ್ದ್ರಾ᳚ಯ ಸುನು॒ಥ ಸೋಮ॑ಮದ್ರಯಃ |{ಐರಾವತೋ ಜರತ್ಕರ್ಣಃ ಸರ್ಪಃ | ಗ್ರಾವಾಣಃ | ಜಗತೀ}

ವಾ॒ಮಂವಾ᳚ಮಂ ವೋ ದಿ॒ವ್ಯಾಯ॒ ಧಾಮ್ನೇ॒ ವಸು॑ವಸು ವಃ॒ ಪಾರ್ಥಿ॑ವಾಯ ಸುನ್ವ॒ತೇ ||{8/8}{8.3.9.3}{10.76.8}{10.6.8.8}{913, 9608}

**[32] ಅಭ್ರಪ್ರುಷಇತ್ಯಷ್ಟರ್ಚಸ್ಯ ಸೂಕ್ತಸ್ಯ ಭಾರ್ಗವಃ ಸ್ಯೂಮರಶ್ಮಿರ್ಮರುತಸ್ತ್ರಿಷ್ಟುಪ್ ಪಂಚಮೀ ಜಗತೀ |**

ಅ॒ಭ್ರ॒ಪ್ರುಷೋ॒ ನ ವಾ॒ಚಾ ಪ್ರು॑ಷಾ॒ ವಸು॑ ಹ॒ವಿಷ್ಮ᳚‌ನ್ತೋ॒ ನ ಯ॒ಜ್ಞಾ ವಿ॑ಜಾ॒ನುಷಃ॑ |{ಭಾರ್ಗವಃ ಸ್ಯೂಮರಶ್ಮಿಃ | ಮರುತಃ | ತ್ರಿಷ್ಟುಪ್}

ಸು॒ಮಾರು॑ತಂ॒ ನ ಬ್ರ॒ಹ್ಮಾಣ॑ಮ॒ರ್ಹಸೇ᳚ ಗ॒ಣಮ॑ಸ್ತೋಷ್ಯೇಷಾಂ॒ ನ ಶೋ॒ಭಸೇ᳚ ||{1/8}{8.3.10.1}{10.77.1}{10.6.9.1}{914, 9609}

ಶ್ರಿ॒ಯೇ ಮರ್ಯಾ᳚ಸೋ, ಅಂ॒ಜೀಁರ॑ಕೃಣ್ವತ ಸು॒ಮಾರು॑ತಂ॒ ನ ಪೂ॒ರ್ವೀರತಿ॒ ಕ್ಷಪಃ॑ |{ಭಾರ್ಗವಃ ಸ್ಯೂಮರಶ್ಮಿಃ | ಮರುತಃ | ತ್ರಿಷ್ಟುಪ್}

ದಿ॒ವಸ್ಪು॒ತ್ರಾಸ॒ ಏತಾ॒ ನ ಯೇ᳚ತಿರ ಆದಿ॒ತ್ಯಾಸ॒ಸ್ತೇ, ಅ॒ಕ್ರಾ ನ ವಾ᳚ವೃಧುಃ ||{2/8}{8.3.10.2}{10.77.2}{10.6.9.2}{914, 9610}

ಪ್ರ ಯೇ ದಿ॒ವಃ ಪೃ॑ಥಿ॒ವ್ಯಾ ನ ಬ॒ರ್ಹಣಾ॒ ತ್ಮನಾ᳚ ರಿರಿ॒ಚ್ರೇ, ಅ॒ಭ್ರಾನ್ನ ಸೂರ್ಯಃ॑ |{ಭಾರ್ಗವಃ ಸ್ಯೂಮರಶ್ಮಿಃ | ಮರುತಃ | ತ್ರಿಷ್ಟುಪ್}

ಪಾಜ॑ಸ್ವ‌ನ್ತೋ॒ ನ ವೀ॒ರಾಃ ಪ॑ನ॒ಸ್ಯವೋ᳚ ರಿ॒ಶಾದ॑ಸೋ॒ ನ ಮರ್ಯಾ᳚, ಅ॒ಭಿದ್ಯ॑ವಃ ||{3/8}{8.3.10.3}{10.77.3}{10.6.9.3}{914, 9611}

ಯು॒ಷ್ಮಾಕಂ᳚ ಬು॒ಧ್ನೇ, ಅ॒ಪಾಂ ನ ಯಾಮ॑ನಿ ವಿಥು॒ರ್ಯತಿ॒ ನ ಮ॒ಹೀ ಶ್ರ॑ಥ॒ರ್ಯತಿ॑ |{ಭಾರ್ಗವಃ ಸ್ಯೂಮರಶ್ಮಿಃ | ಮರುತಃ | ತ್ರಿಷ್ಟುಪ್}

ವಿ॒ಶ್ವಪ್ಸು᳚ರ್ಯ॒ಜ್ಞೋ, ಅ॒ರ್ವಾಗ॒ಯಂ ಸು ವಃ॒ ಪ್ರಯ॑ಸ್ವ‌ನ್ತೋ॒ ನ ಸ॒ತ್ರಾಚ॒ ಆ ಗ॑ತ ||{4/8}{8.3.10.4}{10.77.4}{10.6.9.4}{914, 9612}

ಯೂ॒ಯಂ ಧೂ॒ರ್ಷು ಪ್ರ॒ಯುಜೋ॒ ನ ರ॒ಶ್ಮಿಭಿ॒ರ್ಜ್ಯೋತಿ॑ಷ್ಮ‌ನ್ತೋ॒ ನ ಭಾ॒ಸಾ ವ್ಯು॑ಷ್ಟಿಷು |{ಭಾರ್ಗವಃ ಸ್ಯೂಮರಶ್ಮಿಃ | ಮರುತಃ | ಜಗತೀ}

ಶ್ಯೇ॒ನಾಸೋ॒ ನ ಸ್ವಯ॑ಶಸೋ ರಿ॒ಶಾದ॑ಸಃ ಪ್ರ॒ವಾಸೋ॒ ನ ಪ್ರಸಿ॑ತಾಸಃ ಪರಿ॒ಪ್ರುಷಃ॑ ||{5/8}{8.3.10.5}{10.77.5}{10.6.9.5}{914, 9613}

ಪ್ರ ಯದ್ವಹ॑ಧ್ವೇ ಮರುತಃ ಪರಾ॒ಕಾದ್ಯೂ॒ಯಂ ಮ॒ಹಃ ಸಂ॒ವರ॑ಣಸ್ಯ॒ ವಸ್ವಃ॑ |{ಭಾರ್ಗವಃ ಸ್ಯೂಮರಶ್ಮಿಃ | ಮರುತಃ | ತ್ರಿಷ್ಟುಪ್}

ವಿ॒ದಾ॒ನಾಸೋ᳚ ವಸವೋ॒ ರಾಧ್ಯ॑ಸ್ಯಾ॒ರಾಚ್ಚಿ॒ದ್ದ್ವೇಷಃ॑ ಸನು॒ತರ್ಯು॑ಯೋತ ||{6/8}{8.3.11.1}{10.77.6}{10.6.9.6}{914, 9614}

ಯ ಉ॒ದೃಚಿ॑ ಯ॒ಜ್ಞೇ, ಅ॑ಧ್ವರೇ॒ಷ್ಠಾ ಮ॒ರುದ್ಭ್ಯೋ॒ ನ ಮಾನು॑ಷೋ॒ ದದಾ᳚ಶತ್ |{ಭಾರ್ಗವಃ ಸ್ಯೂಮರಶ್ಮಿಃ | ಮರುತಃ | ತ್ರಿಷ್ಟುಪ್}

ರೇ॒ವತ್ಸ ವಯೋ᳚ ದಧತೇ ಸು॒ವೀರಂ॒ ಸ ದೇ॒ವಾನಾ॒ಮಪಿ॑ ಗೋಪೀ॒ಥೇ, ಅ॑ಸ್ತು ||{7/8}{8.3.11.2}{10.77.7}{10.6.9.7}{914, 9615}

ತೇ ಹಿ ಯ॒ಜ್ಞೇಷು॑ ಯ॒ಜ್ಞಿಯಾ᳚ಸ॒ ಊಮಾ᳚, ಆದಿ॒ತ್ಯೇನ॒ ನಾಮ್ನಾ॒ ಶಂಭ॑ವಿಷ್ಠಾಃ |{ಭಾರ್ಗವಃ ಸ್ಯೂಮರಶ್ಮಿಃ | ಮರುತಃ | ತ್ರಿಷ್ಟುಪ್}

ತೇ ನೋ᳚ಽವ‌ನ್ತು ರಥ॒ತೂರ್ಮ॑ನೀ॒ಷಾಂ ಮ॒ಹಶ್ಚ॒ ಯಾಮ᳚ನ್ನಧ್ವ॒ರೇ ಚ॑ಕಾ॒ನಾಃ ||{8/8}{8.3.11.3}{10.77.8}{10.6.9.8}{914, 9616}

**[33] ವಿಪ್ರಾಸಇತ್ಯಷ್ಟರ್ಚಸ್ಯ ಸೂಕ್ತಸ್ಯ ಭಾರ್ಗವಃ ಸ್ಯೂಮರಶ್ಮಿರ್ಮರುತಸ್ತ್ರಿಷ್ಟುಪ್ ದ್ವಿತೀಯಾಪಂಚಮ್ಯಾದ್ಯಾಶ್ಚತಸ್ರಶ್ಚಜಗತ್ಯಃ |**

ವಿಪ್ರಾ᳚ಸೋ॒ ನ ಮನ್ಮ॑ಭಿಃ ಸ್ವಾ॒ಧ್ಯೋ᳚ ದೇವಾ॒ವ್ಯೋ॒3॑(ಓ॒) ನ ಯ॒ಜ್ಞೈಃ ಸ್ವಪ್ನ॑ಸಃ |{ಭಾರ್ಗವಃ ಸ್ಯೂಮರಶ್ಮಿಃ | ಮರುತಃ | ತ್ರಿಷ್ಟುಪ್}

ರಾಜಾ᳚ನೋ॒ ನ ಚಿ॒ತ್ರಾಃ ಸು॑ಸಂ॒ದೃಶಃ॑, ಕ್ಷಿತೀ॒ನಾಂ ನ ಮರ್ಯಾ᳚, ಅರೇ॒ಪಸಃ॑ ||{1/8}{8.3.12.1}{10.78.1}{10.6.10.1}{915, 9617}

ಅ॒ಗ್ನಿರ್ನ ಯೇ ಭ್ರಾಜ॑ಸಾ ರು॒ಕ್ಮವ॑ಕ್ಷಸೋ॒ ವಾತಾ᳚ಸೋ॒ ನ ಸ್ವ॒ಯುಜಃ॑ ಸ॒ದ್ಯಊ᳚ತಯಃ |{ಭಾರ್ಗವಃ ಸ್ಯೂಮರಶ್ಮಿಃ | ಮರುತಃ | ಜಗತೀ}

ಪ್ರ॒ಜ್ಞಾ॒ತಾರೋ॒ ನ ಜ್ಯೇಷ್ಠಾಃ᳚ ಸುನೀ॒ತಯಃ॑ ಸು॒ಶರ್ಮಾ᳚ಣೋ॒ ನ ಸೋಮಾ᳚ ಋ॒ತಂ ಯ॒ತೇ ||{2/8}{8.3.12.2}{10.78.2}{10.6.10.2}{915, 9618}

ವಾತಾ᳚ಸೋ॒ ನ ಯೇ ಧುನ॑ಯೋ ಜಿಗ॒ತ್ನವೋ᳚ಽಗ್ನೀ॒ನಾಂ ನ ಜಿ॒ಹ್ವಾ ವಿ॑ರೋ॒ಕಿಣಃ॑ |{ಭಾರ್ಗವಃ ಸ್ಯೂಮರಶ್ಮಿಃ | ಮರುತಃ | ತ್ರಿಷ್ಟುಪ್}

ವರ್ಮ᳚ಣ್ವ‌ನ್ತೋ॒ ನ ಯೋ॒ಧಾಃ ಶಿಮೀ᳚ವ‌ನ್ತಃ ಪಿತೄ॒ಣಾಂ ನ ಶಂಸಾಃ᳚ ಸುರಾ॒ತಯಃ॑ ||{3/8}{8.3.12.3}{10.78.3}{10.6.10.3}{915, 9619}

ರಥಾ᳚ನಾಂ॒ ನ ಯೇ॒3॑(ಏ॒)ಽರಾಃ ಸನಾ᳚ಭಯೋ ಜಿಗೀ॒ವಾಂಸೋ॒ ನ ಶೂರಾ᳚, ಅ॒ಭಿದ್ಯ॑ವಃ |{ಭಾರ್ಗವಃ ಸ್ಯೂಮರಶ್ಮಿಃ | ಮರುತಃ | ತ್ರಿಷ್ಟುಪ್}

ವ॒ರೇ॒ಯವೋ॒ ನ ಮರ್ಯಾ᳚ ಘೃತ॒ಪ್ರುಷೋ᳚ಽಭಿಸ್ವ॒ರ್ತಾರೋ᳚, ಅ॒ರ್ಕಂ ನ ಸು॒ಷ್ಟುಭಃ॑ ||{4/8}{8.3.12.4}{10.78.4}{10.6.10.4}{915, 9620}

ಅಶ್ವಾ᳚ಸೋ॒ ನ ಯೇ ಜ್ಯೇಷ್ಠಾ᳚ಸ ಆ॒ಶವೋ᳚ ದಿಧಿ॒ಷವೋ॒ ನ ರ॒ಥ್ಯಃ॑ ಸು॒ದಾನ॑ವಃ |{ಭಾರ್ಗವಃ ಸ್ಯೂಮರಶ್ಮಿಃ | ಮರುತಃ | ಜಗತೀ}

ಆಪೋ॒ ನ ನಿ॒ಮ್ನೈರು॒ದಭಿ॑ರ್ಜಿಗ॒ತ್ನವೋ᳚ ವಿ॒ಶ್ವರೂ᳚ಪಾ॒, ಅಂಗಿ॑ರಸೋ॒ ನ ಸಾಮ॑ಭಿಃ ||{5/8}{8.3.12.5}{10.78.5}{10.6.10.5}{915, 9621}

ಗ್ರಾವಾ᳚ಣೋ॒ ನ ಸೂ॒ರಯಃ॒ ಸಿ‌ನ್ಧು॑ಮಾತರ ಆದರ್ದಿ॒ರಾಸೋ॒, ಅದ್ರ॑ಯೋ॒ ನ ವಿ॒ಶ್ವಹಾ᳚ |{ಭಾರ್ಗವಃ ಸ್ಯೂಮರಶ್ಮಿಃ | ಮರುತಃ | ಜಗತೀ}

ಶಿ॒ಶೂಲಾ॒ ನ ಕ್ರೀ॒ಳಯಃ॑ ಸುಮಾ॒ತರೋ᳚ ಮಹಾಗ್ರಾ॒ಮೋ ನ ಯಾಮ᳚ನ್ನು॒ತ ತ್ವಿ॒ಷಾ ||{6/8}{8.3.13.1}{10.78.6}{10.6.10.6}{915, 9622}

ಉ॒ಷಸಾಂ॒ ನ ಕೇ॒ತವೋ᳚ಽಧ್ವರ॒ಶ್ರಿಯಃ॑ ಶುಭಂ॒ಯವೋ॒ ನಾ‌ಞ್ಜಿಭಿ॒ರ್ವ್ಯ॑ಶ್ವಿತನ್ |{ಭಾರ್ಗವಃ ಸ್ಯೂಮರಶ್ಮಿಃ | ಮರುತಃ | ಜಗತೀ}

ಸಿ‌ನ್ಧ॑ವೋ॒ ನ ಯ॒ಯಿಯೋ॒ ಭ್ರಾಜ॑ದೃಷ್ಟಯಃ ಪರಾ॒ವತೋ॒ ನ ಯೋಜ॑ನಾನಿ ಮಮಿರೇ ||{7/8}{8.3.13.2}{10.78.7}{10.6.10.7}{915, 9623}

ಸು॒ಭಾ॒ಗಾನ್ನೋ᳚ ದೇವಾಃ ಕೃಣುತಾ ಸು॒ರತ್ನಾ᳚ನ॒ಸ್ಮಾ‌ನ್ತ್ಸ್ತೋ॒ತೄನ್ಮ॑ರುತೋ ವಾವೃಧಾ॒ನಾಃ |{ಭಾರ್ಗವಃ ಸ್ಯೂಮರಶ್ಮಿಃ | ಮರುತಃ | ತ್ರಿಷ್ಟುಪ್}

ಅಧಿ॑ ಸ್ತೋ॒ತ್ರಸ್ಯ॑ ಸ॒ಖ್ಯಸ್ಯ॑ ಗಾತ ಸ॒ನಾದ್ಧಿ ವೋ᳚ ರತ್ನ॒ಧೇಯಾ᳚ನಿ॒ ಸ‌ನ್ತಿ॑ ||{8/8}{8.3.13.3}{10.78.8}{10.6.10.8}{915, 9624}

**[34] ಅಪಶ್ಯಮಿತಿ ಸಪ್ತರ್ಚಸ್ಯ ಸೂಕ್ತಸ್ಯ ಸೌಚೀಕೋಗ್ನಿರಗ್ನಿತ್ರಿಷ್ಟುಪ್ (ವೈಶ್ವಾನರೋಗ್ನಿರ್ವಾಜಂಭರಃ ಸಪ್ತಿರಿತೀಮಾವೃಷೀಪಾಕ್ಷಿಕೌ) |**

ಅಪ॑ಶ್ಯಮಸ್ಯ ಮಹ॒ತೋ ಮ॑ಹಿ॒ತ್ವಮಮ॑ರ್ತ್ಯಸ್ಯ॒ ಮರ್ತ್ಯಾ᳚ಸು ವಿ॒ಕ್ಷು |{ಸೌಚೀಕೋಗ್ನಿಃ | ಅಗ್ನಿಃ | ತ್ರಿಷ್ಟುಪ್}

ನಾನಾ॒ ಹನೂ॒ ವಿಭೃ॑ತೇ॒ ಸಂ ಭ॑ರೇತೇ॒, ಅಸಿ᳚ನ್ವತೀ॒ ಬಪ್ಸ॑ತೀ॒ ಭೂರ್ಯ॑ತ್ತಃ ||{1/7}{8.3.14.1}{10.79.1}{10.6.11.1}{916, 9625}

ಗುಹಾ॒ ಶಿರೋ॒ ನಿಹಿ॑ತ॒ಮೃಧ॑ಗ॒ಕ್ಷೀ, ಅಸಿ᳚ನ್ವನ್ನತ್ತಿ ಜಿ॒ಹ್ವಯಾ॒ ವನಾ᳚ನಿ |{ಸೌಚೀಕೋಗ್ನಿಃ | ಅಗ್ನಿಃ | ತ್ರಿಷ್ಟುಪ್}

ಅತ್ರಾ᳚ಣ್ಯಸ್ಮೈ ಪ॒ಡ್ಭಿಃ ಸಂ ಭ॑ರ‌ನ್ತ್ಯುತ್ತಾ॒ನಹ॑ಸ್ತಾ॒ ನಮ॒ಸಾಧಿ॑ ವಿ॒ಕ್ಷು ||{2/7}{8.3.14.2}{10.79.2}{10.6.11.2}{916, 9626}

ಪ್ರ ಮಾ॒ತುಃ ಪ್ರ॑ತ॒ರಂ ಗುಹ್ಯ॑ಮಿ॒ಚ್ಛನ್‌ ಕು॑ಮಾ॒ರೋ ನ ವೀ॒ರುಧಃ॑ ಸರ್ಪದು॒ರ್ವೀಃ |{ಸೌಚೀಕೋಗ್ನಿಃ | ಅಗ್ನಿಃ | ತ್ರಿಷ್ಟುಪ್}

ಸ॒ಸಂ ನ ಪ॒ಕ್ವಮ॑ವಿದಚ್ಛು॒ಚ‌ನ್ತಂ᳚ ರಿರಿ॒ಹ್ವಾಂಸಂ᳚ ರಿ॒ಪ ಉ॒ಪಸ್ಥೇ᳚, ಅ॒‌ನ್ತಃ ||{3/7}{8.3.14.3}{10.79.3}{10.6.11.3}{916, 9627}

ತದ್ವಾ᳚ಮೃ॒ತಂ ರೋ᳚ದಸೀ॒ ಪ್ರ ಬ್ರ॑ವೀಮಿ॒ ಜಾಯ॑ಮಾನೋ ಮಾ॒ತರಾ॒ ಗರ್ಭೋ᳚, ಅತ್ತಿ |{ಸೌಚೀಕೋಗ್ನಿಃ | ಅಗ್ನಿಃ | ತ್ರಿಷ್ಟುಪ್}

ನಾಹಂ ದೇ॒ವಸ್ಯ॒ ಮರ್ತ್ಯ॑ಶ್ಚಿಕೇತಾ॒ಗ್ನಿರಂ॒ಗ ವಿಚೇ᳚ತಾಃ॒ ಸ ಪ್ರಚೇ᳚ತಾಃ ||{4/7}{8.3.14.4}{10.79.4}{10.6.11.4}{916, 9628}

ಯೋ, ಅ॑ಸ್ಮಾ॒, ಅನ್ನಂ᳚ ತೃ॒ಷ್ವಾ॒3॑(ಆ॒)ದಧಾ॒ತ್ಯಾಜ್ಯೈ᳚ರ್ಘೃ॒ತೈರ್ಜು॒ಹೋತಿ॒ ಪುಷ್ಯ॑ತಿ |{ಸೌಚೀಕೋಗ್ನಿಃ | ಅಗ್ನಿಃ | ತ್ರಿಷ್ಟುಪ್}

ತಸ್ಮೈ᳚ ಸ॒ಹಸ್ರ॑ಮ॒ಕ್ಷಭಿ॒ರ್ವಿ ಚ॒ಕ್ಷೇಽಗ್ನೇ᳚ ವಿ॒ಶ್ವತಃ॑ ಪ್ರ॒ತ್ಯಙ್ಙ॑ಸಿ॒ ತ್ವಂ ||{5/7}{8.3.14.5}{10.79.5}{10.6.11.5}{916, 9629}

ಕಿಂ ದೇ॒ವೇಷು॒ ತ್ಯಜ॒ ಏನ॑ಶ್ಚಕ॒ರ್ಥಾಗ್ನೇ᳚ ಪೃ॒ಚ್ಛಾಮಿ॒ ನು ತ್ವಾಮವಿ॑ದ್ವಾನ್ |{ಸೌಚೀಕೋಗ್ನಿಃ | ಅಗ್ನಿಃ | ತ್ರಿಷ್ಟುಪ್}

ಅಕ್ರೀ᳚ಳ॒ನ್‌ ಕ್ರೀಳ॒ನ್ಹರಿ॒ರತ್ತ॑ವೇ॒ಽದನ್ವಿ ಪ᳚ರ್ವ॒ಶಶ್ಚ॑ಕರ್ತ॒ ಗಾಮಿ॑ವಾ॒ಸಿಃ ||{6/7}{8.3.14.6}{10.79.6}{10.6.11.6}{916, 9630}

ವಿಷೂ᳚ಚೋ॒, ಅಶ್ವಾ᳚ನ್ಯುಯುಜೇ ವನೇ॒ಜಾ ಋಜೀ᳚ತಿಭೀ ರಶ॒ನಾಭಿ॑ರ್ಗೃಭೀ॒ತಾನ್ |{ಸೌಚೀಕೋಗ್ನಿಃ | ಅಗ್ನಿಃ | ತ್ರಿಷ್ಟುಪ್}

ಚ॒ಕ್ಷ॒ದೇ ಮಿ॒ತ್ರೋ ವಸು॑ಭಿಃ॒ ಸುಜಾ᳚ತಃ॒ ಸಮಾ᳚ನೃಧೇ॒ ಪರ್ವ॑ಭಿರ್ವಾವೃಧಾ॒ನಃ ||{7/7}{8.3.14.7}{10.79.7}{10.6.11.7}{916, 9631}

**[35] ಅಗ್ನಿಃಸಪ್ತಿಮಿತಿ ಸಪ್ತರ್ಚಸ್ಯ ಸೂಕ್ತಸ್ಯ ಸೌಚೀಕೋಗ್ನಿರಗ್ನಿತ್ರಿಷ್ಟುಪ್ (ವೈಶ್ವಾನರೋಗ್ನಿರ್ವಾಜಂಭರಃ ಸಪ್ತಿರಿತೀಮಾವೃಷೀಪಾಕ್ಷಿಕೌ) |**

ಅ॒ಗ್ನಿಃ ಸಪ್ತಿಂ᳚ ವಾಜಂಭ॒ರಂ ದ॑ದಾತ್ಯ॒ಗ್ನಿರ್ವೀ॒ರಂ ಶ್ರುತ್ಯಂ᳚ ಕರ್ಮನಿಃ॒ಷ್ಠಾಂ |{ಸೌಚೀಕೋಗ್ನಿಃ | ಅಗ್ನಿಃ | ತ್ರಿಷ್ಟುಪ್}

ಅ॒ಗ್ನೀ ರೋದ॑ಸೀ॒ ವಿ ಚ॑ರತ್ಸಮಂ॒ಜನ್ನ॒ಗ್ನಿರ್ನಾರೀಂ᳚ ವೀ॒ರಕು॑ಕ್ಷಿಂ॒ ಪುರಂ᳚ಧಿಂ ||{1/7}{8.3.15.1}{10.80.1}{10.6.12.1}{917, 9632}

ಅ॒ಗ್ನೇರಪ್ನ॑ಸಃ ಸ॒ಮಿದ॑ಸ್ತು ಭ॒ದ್ರಾಽಗ್ನಿರ್ಮ॒ಹೀ ರೋದ॑ಸೀ॒, ಆ ವಿ॑ವೇಶ |{ಸೌಚೀಕೋಗ್ನಿಃ | ಅಗ್ನಿಃ | ತ್ರಿಷ್ಟುಪ್}

ಅ॒ಗ್ನಿರೇಕಂ᳚ ಚೋದಯತ್ಸ॒ಮತ್ಸ್ವ॒ಗ್ನಿರ್ವೃ॒ತ್ರಾಣಿ॑ ದಯತೇ ಪು॒ರೂಣಿ॑ ||{2/7}{8.3.15.2}{10.80.2}{10.6.12.2}{917, 9633}

ಅ॒ಗ್ನಿರ್ಹ॒ ತ್ಯಂ ಜರ॑ತಃ॒ ಕರ್ಣ॑ಮಾವಾ॒ಽಗ್ನಿರ॒ದ್ಭ್ಯೋ ನಿರ॑ದಹ॒ಜ್ಜರೂ᳚ಥಂ |{ಸೌಚೀಕೋಗ್ನಿಃ | ಅಗ್ನಿಃ | ತ್ರಿಷ್ಟುಪ್}

ಅ॒ಗ್ನಿರತ್ರಿಂ᳚ ಘ॒ರ್ಮ ಉ॑ರುಷ್ಯದ॒‌ನ್ತರ॒ಗ್ನಿರ್ನೃ॒ಮೇಧಂ᳚ ಪ್ರ॒ಜಯಾ᳚ಸೃಜ॒ತ್ಸಂ ||{3/7}{8.3.15.3}{10.80.3}{10.6.12.3}{917, 9634}

ಅ॒ಗ್ನಿರ್ದಾ॒ದ್ದ್ರವಿ॑ಣಂ ವೀ॒ರಪೇ᳚ಶಾ, ಅ॒ಗ್ನಿರೃಷಿಂ॒ ಯಃ ಸ॒ಹಸ್ರಾ᳚ ಸ॒ನೋತಿ॑ |{ಸೌಚೀಕೋಗ್ನಿಃ | ಅಗ್ನಿಃ | ತ್ರಿಷ್ಟುಪ್}

ಅ॒ಗ್ನಿರ್ದಿ॒ವಿ ಹ॒ವ್ಯಮಾ ತ॑ತಾನಾ॒ಽಗ್ನೇರ್ಧಾಮಾ᳚ನಿ॒ ವಿಭೃ॑ತಾ ಪುರು॒ತ್ರಾ ||{4/7}{8.3.15.4}{10.80.4}{10.6.12.4}{917, 9635}

ಅ॒ಗ್ನಿಮು॒ಕ್ಥೈರೃಷ॑ಯೋ॒ ವಿ ಹ್ವ॑ಯ‌ನ್ತೇ॒ಽಗ್ನಿಂ ನರೋ॒ ಯಾಮ॑ನಿ ಬಾಧಿ॒ತಾಸಃ॑ |{ಸೌಚೀಕೋಗ್ನಿಃ | ಅಗ್ನಿಃ | ತ್ರಿಷ್ಟುಪ್}

ಅ॒ಗ್ನಿಂ ವಯೋ᳚, ಅ॒‌ನ್ತರಿ॑ಕ್ಷೇ॒ ಪತ᳚‌ನ್ತೋ॒ಽಗ್ನಿಃ ಸ॒ಹಸ್ರಾ॒ ಪರಿ॑ ಯಾತಿ॒ ಗೋನಾಂ᳚ ||{5/7}{8.3.15.5}{10.80.5}{10.6.12.5}{917, 9636}

ಅ॒ಗ್ನಿಂ ವಿಶ॑ ಈಳತೇ॒ ಮಾನು॑ಷೀ॒ರ್ಯಾ, ಅ॒ಗ್ನಿಂ ಮನು॑ಷೋ॒ ನಹು॑ಷೋ॒ ವಿ ಜಾ॒ತಾಃ |{ಸೌಚೀಕೋಗ್ನಿಃ | ಅಗ್ನಿಃ | ತ್ರಿಷ್ಟುಪ್}

ಅ॒ಗ್ನಿರ್ಗಾ‌ನ್ಧ᳚ರ್ವೀಂ ಪ॒ಥ್ಯಾ᳚ಮೃ॒ತಸ್ಯಾ॒ಽಗ್ನೇರ್ಗವ್ಯೂ᳚ತಿರ್ಘೃ॒ತ ಆ ನಿಷ॑ತ್ತಾ ||{6/7}{8.3.15.6}{10.80.6}{10.6.12.6}{917, 9637}

ಅ॒ಗ್ನಯೇ॒ ಬ್ರಹ್ಮ॑ ಋ॒ಭವ॑ಸ್ತತಕ್ಷುರ॒ಗ್ನಿಂ ಮ॒ಹಾಮ॑ವೋಚಾಮಾ ಸುವೃ॒ಕ್ತಿಂ |{ಸೌಚೀಕೋಗ್ನಿಃ | ಅಗ್ನಿಃ | ತ್ರಿಷ್ಟುಪ್}

ಅಗ್ನೇ॒ ಪ್ರಾವ॑ ಜರಿ॒ತಾರಂ᳚ ಯವಿ॒ಷ್ಠಾಽಗ್ನೇ॒ ಮಹಿ॒ ದ್ರವಿ॑ಣ॒ಮಾ ಯ॑ಜಸ್ವ ||{7/7}{8.3.15.7}{10.80.7}{10.6.12.7}{917, 9638}

**[36] ಯಇಮಾವಿಶ್ವೇತಿ ಸಪ್ತರ್ಚಸ್ಯ ಸೂಕ್ತಸ್ಯ ಭೌವನೋವಿಶ್ವಕರ್ಮಾವಿಶ್ವಕರ್ಮಾತ್ರಿಷ್ಟುಪ್‌ ದ್ವಿತೀಯಾವಿರಾಡ್‌ರೂಪಾ |**

ಯ ಇ॒ಮಾ ವಿಶ್ವಾ॒ ಭುವ॑ನಾನಿ॒ ಜುಹ್ವ॒ದೃಷಿ॒ರ್ಹೋತಾ॒ ನ್ಯಸೀ᳚ದತ್ಪಿ॒ತಾ ನಃ॑ |{ಭೌವನೋ ವಿಶ್ವಕರ್ಮಾಃ | ವಿಶ್ವಕರ್ಮಾ | ತ್ರಿಷ್ಟುಪ್}

ಸ ಆ॒ಶಿಷಾ॒ ದ್ರವಿ॑ಣಮಿ॒ಚ್ಛಮಾ᳚ನಃ ಪ್ರಥಮ॒ಚ್ಛದವ॑ರಾಁ॒, ಆ ವಿ॑ವೇಶ ||{1/7}{8.3.16.1}{10.81.1}{10.6.13.1}{918, 9639}

ಕಿಂ ಸ್ವಿ॑ದಾಸೀದಧಿ॒ಷ್ಠಾನ॑ಮಾ॒ರಂಭ॑ಣಂ ಕತ॒ಮತ್ಸ್ವಿ॑ತ್ಕ॒ಥಾಸೀ᳚ತ್ |{ಭೌವನೋ ವಿಶ್ವಕರ್ಮಾಃ | ವಿಶ್ವಕರ್ಮಾ | ವಿರಾಡ್‌ರೂಪಾ}

ಯತೋ॒ ಭೂಮಿಂ᳚ ಜ॒ನಯ᳚ನ್ವಿ॒ಶ್ವಕ᳚ರ್ಮಾ॒ ವಿ ದ್ಯಾಮೌರ್ಣೋ᳚ನ್ಮಹಿ॒ನಾ ವಿ॒ಶ್ವಚ॑ಕ್ಷಾಃ ||{2/7}{8.3.16.2}{10.81.2}{10.6.13.2}{918, 9640}

ವಿ॒ಶ್ವತ॑ಶ್ಚಕ್ಷುರು॒ತ ವಿ॒ಶ್ವತೋ᳚ಮುಖೋ ವಿ॒ಶ್ವತೋ᳚ಬಾಹುರು॒ತ ವಿ॒ಶ್ವತ॑ಸ್ಪಾತ್ |{ಭೌವನೋ ವಿಶ್ವಕರ್ಮಾಃ | ವಿಶ್ವಕರ್ಮಾ | ತ್ರಿಷ್ಟುಪ್}

ಸಂ ಬಾ॒ಹುಭ್ಯಾಂ॒ ಧಮ॑ತಿ॒ ಸಂ ಪತ॑ತ್ರೈ॒ರ್ದ್ಯಾವಾ॒ಭೂಮೀ᳚ ಜ॒ನಯ᳚‌ನ್ದೇ॒ವ ಏಕಃ॑ ||{3/7}{8.3.16.3}{10.81.3}{10.6.13.3}{918, 9641}

ಕಿಂ ಸ್ವಿ॒ದ್ವನಂ॒ ಕ ಉ॒ ಸ ವೃ॒ಕ್ಷ ಆ᳚ಸ॒ ಯತೋ॒ ದ್ಯಾವಾ᳚ಪೃಥಿ॒ವೀ ನಿ॑ಷ್ಟತ॒ಕ್ಷುಃ |{ಭೌವನೋ ವಿಶ್ವಕರ್ಮಾಃ | ವಿಶ್ವಕರ್ಮಾ | ತ್ರಿಷ್ಟುಪ್}

ಮನೀ᳚ಷಿಣೋ॒ ಮನ॑ಸಾ ಪೃ॒ಚ್ಛತೇದು॒ ತದ್ಯದ॒ಧ್ಯತಿ॑ಷ್ಠ॒ದ್ಭುವ॑ನಾನಿ ಧಾ॒ರಯ॑ನ್ ||{4/7}{8.3.16.4}{10.81.4}{10.6.13.4}{918, 9642}

ಯಾ ತೇ॒ ಧಾಮಾ᳚ನಿ ಪರ॒ಮಾಣಿ॒ ಯಾವ॒ಮಾ ಯಾ ಮ॑ಧ್ಯ॒ಮಾ ವಿ॑ಶ್ವಕರ್ಮನ್ನು॒ತೇಮಾ |{ಭೌವನೋ ವಿಶ್ವಕರ್ಮಾಃ | ವಿಶ್ವಕರ್ಮಾ | ತ್ರಿಷ್ಟುಪ್}

ಶಿಕ್ಷಾ॒ ಸಖಿ॑ಭ್ಯೋ ಹ॒ವಿಷಿ॑ ಸ್ವಧಾವಃ ಸ್ವ॒ಯಂ ಯ॑ಜಸ್ವ ತ॒ನ್ವಂ᳚ ವೃಧಾ॒ನಃ ||{5/7}{8.3.16.5}{10.81.5}{10.6.13.5}{918, 9643}

ವಿಶ್ವ॑ಕರ್ಮನ್ಹ॒ವಿಷಾ᳚ ವಾವೃಧಾ॒ನಃ ಸ್ವ॒ಯಂ ಯ॑ಜಸ್ವ ಪೃಥಿ॒ವೀಮು॒ತ ದ್ಯಾಂ |{ಭೌವನೋ ವಿಶ್ವಕರ್ಮಾಃ | ವಿಶ್ವಕರ್ಮಾ | ತ್ರಿಷ್ಟುಪ್}

ಮುಹ್ಯ᳚‌ನ್ತ್ವ॒ನ್ಯೇ, ಅ॒ಭಿತೋ॒ ಜನಾ᳚ಸ ಇ॒ಹಾಸ್ಮಾಕಂ᳚ ಮ॒ಘವಾ᳚ ಸೂ॒ರಿರ॑ಸ್ತು ||{6/7}{8.3.16.6}{10.81.6}{10.6.13.6}{918, 9644}

ವಾ॒ಚಸ್ಪತಿಂ᳚ ವಿ॒ಶ್ವಕ᳚ರ್ಮಾಣಮೂ॒ತಯೇ᳚ ಮನೋ॒ಜುವಂ॒ ವಾಜೇ᳚, ಅ॒ದ್ಯಾ ಹು॑ವೇಮ |{ಭೌವನೋ ವಿಶ್ವಕರ್ಮಾಃ | ವಿಶ್ವಕರ್ಮಾ | ತ್ರಿಷ್ಟುಪ್}

ಸ ನೋ॒ ವಿಶ್ವಾ᳚ನಿ॒ ಹವ॑ನಾನಿ ಜೋಷದ್ವಿ॒ಶ್ವಶಂ᳚ಭೂ॒ರವ॑ಸೇ ಸಾ॒ಧುಕ᳚ರ್ಮಾ ||{7/7}{8.3.16.7}{10.81.7}{10.6.13.7}{918, 9645}

**[37] ಚಕ್ಷುಷಇತಿ ಸಪ್ತರ್ಚಸ್ಯ ಸೂಕ್ತಸ್ಯ ಭೌವನೋವಿಶ್ವಕರ್ಮಾವಿಶ್ವಕರ್ಮಾತ್ರಿಷ್ಟುಪ್ |**

ಚಕ್ಷು॑ಷಃ ಪಿ॒ತಾ ಮನ॑ಸಾ॒ ಹಿ ಧೀರೋ᳚ ಘೃ॒ತಮೇ᳚ನೇ, ಅಜನ॒ನ್ನನ್ನ॑ಮಾನೇ |{ಭೌವನೋ ವಿಶ್ವಕರ್ಮಾಃ | ವಿಶ್ವಕರ್ಮಾ | ತ್ರಿಷ್ಟುಪ್}

ಯ॒ದೇದ‌ನ್ತಾ॒, ಅದ॑ದೃಹ‌ನ್ತ॒ ಪೂರ್ವ॒ ಆದಿದ್ದ್ಯಾವಾ᳚ಪೃಥಿ॒ವೀ, ಅ॑ಪ್ರಥೇತಾಂ ||{1/7}{8.3.17.1}{10.82.1}{10.6.14.1}{919, 9646}

ವಿ॒ಶ್ವಕ᳚ರ್ಮಾ॒ ವಿಮ॑ನಾ॒, ಆದ್ವಿಹಾ᳚ಯಾ ಧಾ॒ತಾ ವಿ॑ಧಾ॒ತಾ ಪ॑ರ॒ಮೋತ ಸಂ॒ದೃಕ್ |{ಭೌವನೋ ವಿಶ್ವಕರ್ಮಾಃ | ವಿಶ್ವಕರ್ಮಾ | ತ್ರಿಷ್ಟುಪ್}

ತೇಷಾ᳚ಮಿ॒ಷ್ಟಾನಿ॒ ಸಮಿ॒ಷಾ ಮ॑ದ‌ನ್ತಿ॒ ಯತ್ರಾ᳚ ಸಪ್ತಋ॒ಷೀನ್ಪ॒ರ ಏಕ॑ಮಾ॒ಹುಃ ||{2/7}{8.3.17.2}{10.82.2}{10.6.14.2}{919, 9647}

ಯೋ ನಃ॑ ಪಿ॒ತಾ ಜ॑ನಿ॒ತಾ ಯೋ ವಿ॑ಧಾ॒ತಾ ಧಾಮಾ᳚ನಿ॒ ವೇದ॒ ಭುವ॑ನಾನಿ॒ ವಿಶ್ವಾ᳚ |{ಭೌವನೋ ವಿಶ್ವಕರ್ಮಾಃ | ವಿಶ್ವಕರ್ಮಾ | ತ್ರಿಷ್ಟುಪ್}

ಯೋ ದೇ॒ವಾನಾಂ᳚ ನಾಮ॒ಧಾ, ಏಕ॑ ಏ॒ವ ತಂ ಸಂ᳚ಪ್ರ॒ಶ್ನಂ ಭುವ॑ನಾ ಯ‌ನ್ತ್ಯ॒ನ್ಯಾ ||{3/7}{8.3.17.3}{10.82.3}{10.6.14.3}{919, 9648}

ತ ಆಯ॑ಜ‌ನ್ತ॒ ದ್ರವಿ॑ಣಂ॒ ಸಮ॑ಸ್ಮಾ॒ ಋಷ॑ಯಃ॒ ಪೂರ್ವೇ᳚ ಜರಿ॒ತಾರೋ॒ ನ ಭೂ॒ನಾ |{ಭೌವನೋ ವಿಶ್ವಕರ್ಮಾಃ | ವಿಶ್ವಕರ್ಮಾ | ತ್ರಿಷ್ಟುಪ್}

ಅ॒ಸೂರ್ತೇ॒ ಸೂರ್ತೇ॒ ರಜ॑ಸಿ ನಿಷ॒ತ್ತೇ ಯೇ ಭೂ॒ತಾನಿ॑ ಸ॒ಮಕೃ᳚ಣ್ವನ್ನಿ॒ಮಾನಿ॑ ||{4/7}{8.3.17.4}{10.82.4}{10.6.14.4}{919, 9649}

ಪ॒ರೋ ದಿ॒ವಾ ಪ॒ರ ಏ॒ನಾ ಪೃ॑ಥಿ॒ವ್ಯಾ ಪ॒ರೋ ದೇ॒ವೇಭಿ॒ರಸು॑ರೈ॒ರ್ಯದಸ್ತಿ॑ |{ಭೌವನೋ ವಿಶ್ವಕರ್ಮಾಃ | ವಿಶ್ವಕರ್ಮಾ | ತ್ರಿಷ್ಟುಪ್}

ಕಂ ಸ್ವಿ॒ದ್ಗರ್ಭಂ᳚ ಪ್ರಥ॒ಮಂ ದ॑ಧ್ರ॒ ಆಪೋ॒ ಯತ್ರ॑ ದೇ॒ವಾಃ ಸ॒ಮಪ॑ಶ್ಯ‌ನ್ತ॒ ವಿಶ್ವೇ᳚ ||{5/7}{8.3.17.5}{10.82.5}{10.6.14.5}{919, 9650}

ತಮಿದ್ಗರ್ಭಂ᳚ ಪ್ರಥ॒ಮಂ ದ॑ಧ್ರ॒ ಆಪೋ॒ ಯತ್ರ॑ ದೇ॒ವಾಃ ಸ॒ಮಗ॑ಚ್ಛ‌ನ್ತ॒ ವಿಶ್ವೇ᳚ |{ಭೌವನೋ ವಿಶ್ವಕರ್ಮಾಃ | ವಿಶ್ವಕರ್ಮಾ | ತ್ರಿಷ್ಟುಪ್}

ಅ॒ಜಸ್ಯ॒ ನಾಭಾ॒ವಧ್ಯೇಕ॒ಮರ್ಪಿ॑ತಂ॒ ಯಸ್ಮಿ॒ನ್ವಿಶ್ವಾ᳚ನಿ॒ ಭುವ॑ನಾನಿ ತ॒ಸ್ಥುಃ ||{6/7}{8.3.17.6}{10.82.6}{10.6.14.6}{919, 9651}

ನ ತಂ ವಿ॑ದಾಥ॒ ಯ ಇ॒ಮಾ ಜ॒ಜಾನಾ॒ನ್ಯದ್ಯು॒ಷ್ಮಾಕ॒ಮ‌ನ್ತ॑ರಂ ಬಭೂವ |{ಭೌವನೋ ವಿಶ್ವಕರ್ಮಾಃ | ವಿಶ್ವಕರ್ಮಾ | ತ್ರಿಷ್ಟುಪ್}

ನೀ॒ಹಾ॒ರೇಣ॒ ಪ್ರಾವೃ॑ತಾ॒ ಜಲ್ಪ್ಯಾ᳚ ಚಾಸು॒ತೃಪ॑ ಉಕ್ಥ॒ಶಾಸ॑ಶ್ಚರ‌ನ್ತಿ ||{7/7}{8.3.17.7}{10.82.7}{10.6.14.7}{919, 9652}

**[38] ಯಸ್ತೇಮನ್ಯವಿತಿ ಸಪ್ತರ್ಚಸ್ಯ ಸೂಕ್ತಸ್ಯ ತಾಪಸೋ ಮನ್ಯುರ್ಮನ್ಯುಸ್ತ್ರಿಷ್ಟುಬಾದ್ಯಾಜಗತೀ |**

ಯಸ್ತೇ᳚ ಮ॒ನ್ಯೋಽವಿ॑ಧದ್ವಜ್ರ ಸಾಯಕ॒ ಸಹ॒ ಓಜಃ॑ ಪುಷ್ಯತಿ॒ ವಿಶ್ವ॑ಮಾನು॒ಷಕ್ |{ತಾಪಸೋ ಮನ್ಯುಃ | ಮನ್ಯುಃ | ಜಗತೀ}

ಸಾ॒ಹ್ಯಾಮ॒ ದಾಸ॒ಮಾರ್ಯಂ॒ ತ್ವಯಾ᳚ ಯು॒ಜಾ ಸಹ॑ಸ್ಕೃತೇನ॒ ಸಹ॑ಸಾ॒ ಸಹ॑ಸ್ವತಾ ||{1/7}{8.3.18.1}{10.83.1}{10.6.15.1}{920, 9653}

ಮ॒ನ್ಯುರಿ‌ನ್ದ್ರೋ᳚ ಮ॒ನ್ಯುರೇ॒ವಾಸ॑ ದೇ॒ವೋ ಮ॒ನ್ಯುರ್ಹೋತಾ॒ ವರು॑ಣೋ ಜಾ॒ತವೇ᳚ದಾಃ |{ತಾಪಸೋ ಮನ್ಯುಃ | ಮನ್ಯುಃ | ತ್ರಿಷ್ಟುಪ್}

ಮ॒ನ್ಯುಂ ವಿಶ॑ ಈಳತೇ॒ ಮಾನು॑ಷೀ॒ರ್ಯಾಃ ಪಾ॒ಹಿ ನೋ᳚ ಮನ್ಯೋ॒ ತಪ॑ಸಾ ಸ॒ಜೋಷಾಃ᳚ ||{2/7}{8.3.18.2}{10.83.2}{10.6.15.2}{920, 9654}

ಅ॒ಭೀ᳚ಹಿ ಮನ್ಯೋ ತ॒ವಸ॒ಸ್ತವೀ᳚ಯಾ॒‌ನ್ತಪ॑ಸಾ ಯು॒ಜಾ ವಿ ಜ॑ಹಿ॒ ಶತ್ರೂ॑ನ್ |{ತಾಪಸೋ ಮನ್ಯುಃ | ಮನ್ಯುಃ | ತ್ರಿಷ್ಟುಪ್}

ಅ॒ಮಿ॒ತ್ರ॒ಹಾ ವೃ॑ತ್ರ॒ಹಾ ದ॑ಸ್ಯು॒ಹಾ ಚ॒ ವಿಶ್ವಾ॒ ವಸೂ॒ನ್ಯಾ ಭ॑ರಾ॒ ತ್ವಂ ನಃ॑ ||{3/7}{8.3.18.3}{10.83.3}{10.6.15.3}{920, 9655}

ತ್ವಂ ಹಿ ಮ᳚ನ್ಯೋ, ಅ॒ಭಿಭೂ᳚ತ್ಯೋಜಾಃ ಸ್ವಯಂ॒ಭೂರ್ಭಾಮೋ᳚, ಅಭಿಮಾತಿಷಾ॒ಹಃ |{ತಾಪಸೋ ಮನ್ಯುಃ | ಮನ್ಯುಃ | ತ್ರಿಷ್ಟುಪ್}

ವಿ॒ಶ್ವಚ॑ರ್ಷಣಿಃ॒ ಸಹು॑ರಿಃ॒ ಸಹಾ᳚ವಾನ॒ಸ್ಮಾಸ್ವೋಜಃ॒ ಪೃತ॑ನಾಸು ಧೇಹಿ ||{4/7}{8.3.18.4}{10.83.4}{10.6.15.4}{920, 9656}

ಅ॒ಭಾ॒ಗಃ ಸನ್ನಪ॒ ಪರೇ᳚ತೋ, ಅಸ್ಮಿ॒ ತವ॒ ಕ್ರತ್ವಾ᳚ ತವಿ॒ಷಸ್ಯ॑ ಪ್ರಚೇತಃ |{ತಾಪಸೋ ಮನ್ಯುಃ | ಮನ್ಯುಃ | ತ್ರಿಷ್ಟುಪ್}

ತಂ ತ್ವಾ᳚ ಮನ್ಯೋ, ಅಕ್ರ॒ತುರ್ಜಿ॑ಹೀಳಾ॒ಹಂ ಸ್ವಾ ತ॒ನೂರ್ಬ॑ಲ॒ದೇಯಾ᳚ಯ॒ ಮೇಹಿ॑ ||{5/7}{8.3.18.5}{10.83.5}{10.6.15.5}{920, 9657}

ಅ॒ಯಂ ತೇ᳚, ಅ॒ಸ್ಮ್ಯುಪ॒ ಮೇಹ್ಯ॒ರ್ವಾಙ್ಪ್ರ॑ತೀಚೀ॒ನಃ ಸ॑ಹುರೇ ವಿಶ್ವಧಾಯಃ |{ತಾಪಸೋ ಮನ್ಯುಃ | ಮನ್ಯುಃ | ತ್ರಿಷ್ಟುಪ್}

ಮನ್ಯೋ᳚ ವಜ್ರಿನ್ನ॒ಭಿ ಮಾಮಾ ವ॑ವೃತ್ಸ್ವ॒ ಹನಾ᳚ವ॒ ದಸ್ಯೂಁ᳚ರು॒ತ ಬೋ᳚ಧ್ಯಾ॒ಪೇಃ ||{6/7}{8.3.18.6}{10.83.6}{10.6.15.6}{920, 9658}

ಅ॒ಭಿ ಪ್ರೇಹಿ॑ ದಕ್ಷಿಣ॒ತೋ ಭ॑ವಾ॒ ಮೇಽಧಾ᳚ ವೃ॒ತ್ರಾಣಿ॑ ಜಂಘನಾವ॒ ಭೂರಿ॑ |{ತಾಪಸೋ ಮನ್ಯುಃ | ಮನ್ಯುಃ | ತ್ರಿಷ್ಟುಪ್}

ಜು॒ಹೋಮಿ॑ ತೇ ಧ॒ರುಣಂ॒ ಮಧ್ವೋ॒, ಅಗ್ರ॑ಮು॒ಭಾ, ಉ॑ಪಾಂ॒ಶು ಪ್ರ॑ಥ॒ಮಾ ಪಿ॑ಬಾವ ||{7/7}{8.3.18.7}{10.83.7}{10.6.15.7}{920, 9659}

**[39] ತ್ವಯಾಮನ್ಯವಿತಿ ಸಪ್ತರ್ಚಸ್ಯ ಸೂಕ್ತಸ್ಯ ತಾಪಸೋ ಮನ್ಯುರ್ಮನ್ಯುರ್ಜಗತೀ ಆದ್ಯಾಸ್ತಿಸ್ರಸ್ತ್ರಿಷ್ಟುಭಃ |**

ತ್ವಯಾ᳚ ಮನ್ಯೋ ಸ॒ರಥ॑ಮಾರು॒ಜ‌ನ್ತೋ॒ ಹರ್ಷ॑ಮಾಣಾಸೋ ಧೃಷಿ॒ತಾ ಮ॑ರುತ್ವಃ |{ತಾಪಸೋ ಮನ್ಯುಃ | ಮನ್ಯುಃ | ತ್ರಿಷ್ಟುಪ್}

ತಿ॒ಗ್ಮೇಷ॑ವ॒ ಆಯು॑ಧಾ ಸಂ॒ಶಿಶಾ᳚ನಾ, ಅ॒ಭಿ ಪ್ರ ಯ᳚‌ನ್ತು॒ ನರೋ᳚, ಅ॒ಗ್ನಿರೂ᳚ಪಾಃ ||{1/7}{8.3.19.1}{10.84.1}{10.6.16.1}{921, 9660}

ಅ॒ಗ್ನಿರಿ॑ವ ಮನ್ಯೋ ತ್ವಿಷಿ॒ತಃ ಸ॑ಹಸ್ವ ಸೇನಾ॒ನೀರ್ನಃ॑ ಸಹುರೇ ಹೂ॒ತ ಏ᳚ಧಿ |{ತಾಪಸೋ ಮನ್ಯುಃ | ಮನ್ಯುಃ | ತ್ರಿಷ್ಟುಪ್}

ಹ॒ತ್ವಾಯ॒ ಶತ್ರೂ॒ನ್ವಿ ಭ॑ಜಸ್ವ॒ ವೇದ॒ ಓಜೋ॒ ಮಿಮಾ᳚ನೋ॒ ವಿ ಮೃಧೋ᳚ ನುದಸ್ವ ||{2/7}{8.3.19.2}{10.84.2}{10.6.16.2}{921, 9661}

ಸಹ॑ಸ್ವ ಮನ್ಯೋ, ಅ॒ಭಿಮಾ᳚ತಿಮ॒ಸ್ಮೇ ರು॒ಜನ್‌ ಮೃ॒ಣನ್ಪ್ರ॑ಮೃ॒ಣನ್ಪ್ರೇಹಿ॒ ಶತ್ರೂ॑ನ್ |{ತಾಪಸೋ ಮನ್ಯುಃ | ಮನ್ಯುಃ | ತ್ರಿಷ್ಟುಪ್}

ಉ॒ಗ್ರಂ ತೇ॒ ಪಾಜೋ᳚ ನ॒ನ್ವಾ ರು॑ರುಧ್ರೇ ವ॒ಶೀ ವಶಂ᳚ ನಯಸ ಏಕಜ॒ ತ್ವಂ ||{3/7}{8.3.19.3}{10.84.3}{10.6.16.3}{921, 9662}

ಏಕೋ᳚ ಬಹೂ॒ನಾಮ॑ಸಿ ಮನ್ಯವೀಳಿ॒ತೋ ವಿಶಂ᳚ವಿಶಂ ಯು॒ಧಯೇ॒ ಸಂ ಶಿ॑ಶಾಧಿ |{ತಾಪಸೋ ಮನ್ಯುಃ | ಮನ್ಯುಃ | ಜಗತೀ}

ಅಕೃ॑ತ್ತರು॒ಕ್ತ್ವಯಾ᳚ ಯು॒ಜಾ ವ॒ಯಂ ದ್ಯು॒ಮ‌ನ್ತಂ॒ ಘೋಷಂ᳚ ವಿಜ॒ಯಾಯ॑ ಕೃಣ್ಮಹೇ ||{4/7}{8.3.19.4}{10.84.4}{10.6.16.4}{921, 9663}

ವಿ॒ಜೇ॒ಷ॒ಕೃದಿ‌ನ್ದ್ರ॑ ಇವಾನವಬ್ರ॒ವೋ॒3॑(ಓ॒)ಽಸ್ಮಾಕಂ᳚ ಮನ್ಯೋ, ಅಧಿ॒ಪಾ ಭ॑ವೇ॒ಹ |{ತಾಪಸೋ ಮನ್ಯುಃ | ಮನ್ಯುಃ | ಜಗತೀ}

ಪ್ರಿ॒ಯಂ ತೇ॒ ನಾಮ॑ ಸಹುರೇ ಗೃಣೀಮಸಿ ವಿ॒ದ್ಮಾ ತಮುತ್ಸಂ॒ ಯತ॑ ಆಬ॒ಭೂಥ॑ ||{5/7}{8.3.19.5}{10.84.5}{10.6.16.5}{921, 9664}

ಆಭೂ᳚ತ್ಯಾ ಸಹ॒ಜಾ ವ॑ಜ್ರ ಸಾಯಕ॒ ಸಹೋ᳚ ಬಿಭರ್ಷ್ಯಭಿಭೂತ॒ ಉತ್ತ॑ರಂ |{ತಾಪಸೋ ಮನ್ಯುಃ | ಮನ್ಯುಃ | ಜಗತೀ}

ಕ್ರತ್ವಾ᳚ ನೋ ಮನ್ಯೋ ಸ॒ಹ ಮೇ॒ದ್ಯೇ᳚ಧಿ ಮಹಾಧ॒ನಸ್ಯ॑ ಪುರುಹೂತ ಸಂ॒ಸೃಜಿ॑ ||{6/7}{8.3.19.6}{10.84.6}{10.6.16.6}{921, 9665}

ಸಂಸೃ॑ಷ್ಟಂ॒ ಧನ॑ಮು॒ಭಯಂ᳚ ಸ॒ಮಾಕೃ॑ತಮ॒ಸ್ಮಭ್ಯಂ᳚ ದತ್ತಾಂ॒ ವರು॑ಣಶ್ಚ ಮ॒ನ್ಯುಃ |{ತಾಪಸೋ ಮನ್ಯುಃ | ಮನ್ಯುಃ | ಜಗತೀ}

ಭಿಯಂ॒ ದಧಾ᳚ನಾ॒ ಹೃದ॑ಯೇಷು॒ ಶತ್ರ॑ವಃ॒ ಪರಾ᳚ಜಿತಾಸೋ॒, ಅಪ॒ ನಿ ಲ॑ಯ‌ನ್ತಾಂ ||{7/7}{8.3.19.7}{10.84.7}{10.6.16.7}{921, 9666}

**[40] ಸತ್ಯೇನೇತಿ ಸಪ್ತಚತ್ವಾರಿಂಶದೃಚಸ್ಯ ಸೂಕ್ತಸ್ಯ ಸೂರ್ಯಾಸಾವಿತ್ರೀಋಷಿಕಾ ಪಂಚಾನಾಂಸೋಮೋದೇವತಾ ತತಏಕಾದಶಾನಾಂ ಸೂರ್ಯಾವಿವಾಹಃ ಸಪ್ತದಶ್ಯಾದೇವಾಃ ಅಷ್ಟಾದಶ್ಯಾಃ ಸೋಮಾರ್ಕೌ ಏಕೋನವಿಂಶ್ಯಾಶ್ಚಂದ್ರಮಾಃ ತತೋನವಾನಾಂನೃಣಾಂ ವಿವಾಹ ಮಂತ್ರಾಆಶೀಃ ಪ್ರಾಯಾಃ ತತೋದ್ವಯೋರ್ವಧೂರ್ವಾಸೋದೇವತಾ ಏಕತ್ರಿಂಶ್ಯಾಯಕ್ಷ್ಮಹಾ ಶಿಷ್ಟಾನಾಮೃಚಸೂರ್ಯಾಂಸಾವಿತ್ರೀ ಅನುಷ್ಟುಪ್‌ಚತುರ್ದಶೀಏಕೋನವಿಂಶ್ಯಾದಿ ತಿಸ್ರಸ್ರಯೋವಿಂಶೀ ಚತುರ್ವಿಂಶೀಷಡ್ವಿಂಶೀ ಷಟ್‌ತ್ರಿಂಶೀ ಸಪ್ತತ್ರಿಂಶೀ ಚತುಶ್ಚತ್ವಾರಿಂಶ್ಯಶ್ಚತ್ರಿಷ್ಟುಭಃ ಅಷ್ಟಾದಶೀ ಸಪ್ತವಿಂಶೀತ್ರಿಚತ್ವಾರಿಂಶ್ಯಶ್ಚ ಜಗತ್ಯಃ ಚತುಸ್ತ್ರಿಂಶ್ಯುರೋಬೃಹತೀ |**

ಸ॒ತ್ಯೇನೋತ್ತ॑ಭಿತಾ॒ ಭೂಮಿಃ॒ ಸೂರ್ಯೇ॒ಣೋತ್ತ॑ಭಿತಾ॒ ದ್ಯೌಃ |{ಸೂರ್ಯಾ ಸಾವಿತ್ರೀ | ಸೋಮಃ | ಅನುಷ್ಟುಪ್}

ಋ॒ತೇನಾ᳚ದಿ॒ತ್ಯಾಸ್ತಿ॑ಷ್ಠ‌ನ್ತಿ ದಿ॒ವಿ ಸೋಮೋ॒, ಅಧಿ॑ ಶ್ರಿ॒ತಃ ||{1/47}{8.3.20.1}{10.85.1}{10.7.1.1}{922, 9667}

ಸೋಮೇ᳚ನಾದಿ॒ತ್ಯಾ ಬ॒ಲಿನಃ॒ ಸೋಮೇ᳚ನ ಪೃಥಿ॒ವೀ ಮ॒ಹೀ |{ಸೂರ್ಯಾ ಸಾವಿತ್ರೀ | ಸೋಮಃ | ಅನುಷ್ಟುಪ್}

ಅಥೋ॒ ನಕ್ಷ॑ತ್ರಾಣಾಮೇ॒ಷಾಮು॒ಪಸ್ಥೇ॒ ಸೋಮ॒ ಆಹಿ॑ತಃ ||{2/47}{8.3.20.2}{10.85.2}{10.7.1.2}{922, 9668}

ಸೋಮಂ᳚ ಮನ್ಯತೇ ಪಪಿ॒ವಾನ್ಯತ್ಸಂ᳚ಪಿಂ॒ಷ‌ನ್ತ್ಯೋಷ॑ಧಿಂ |{ಸೂರ್ಯಾ ಸಾವಿತ್ರೀ | ಸೋಮಃ | ಅನುಷ್ಟುಪ್}

ಸೋಮಂ॒ ಯಂ ಬ್ರ॒ಹ್ಮಾಣೋ᳚ ವಿ॒ದುರ್ನ ತಸ್ಯಾ᳚ಶ್ನಾತಿ॒ ಕಶ್ಚ॒ನ ||{3/47}{8.3.20.3}{10.85.3}{10.7.1.3}{922, 9669}

ಆ॒ಚ್ಛದ್ವಿ॑ಧಾನೈರ್ಗುಪಿ॒ತೋ ಬಾರ್ಹ॑ತೈಃ ಸೋಮ ರಕ್ಷಿ॒ತಃ |{ಸೂರ್ಯಾ ಸಾವಿತ್ರೀ | ಸೋಮಃ | ಅನುಷ್ಟುಪ್}

ಗ್ರಾವ್ಣಾ॒ಮಿಚ್ಛೃ॒ಣ್ವ‌ನ್ತಿ॑ಷ್ಠಸಿ॒ ನ ತೇ᳚, ಅಶ್ನಾತಿ॒ ಪಾರ್ಥಿ॑ವಃ ||{4/47}{8.3.20.4}{10.85.4}{10.7.1.4}{922, 9670}

ಯತ್‌ ತ್ವಾ᳚ ದೇವ ಪ್ರ॒ಪಿಬ᳚‌ನ್ತಿ॒ ತತ॒ ಆ ಪ್ಯಾ᳚ಯಸೇ॒ ಪುನಃ॑ |{ಸೂರ್ಯಾ ಸಾವಿತ್ರೀ | ಸೋಮಃ | ಅನುಷ್ಟುಪ್}

ವಾ॒ಯುಃ ಸೋಮ॑ಸ್ಯ ರಕ್ಷಿ॒ತಾ ಸಮಾ᳚ನಾಂ॒ ಮಾಸ॒ ಆಕೃ॑ತಿಃ ||{5/47}{8.3.20.5}{10.85.5}{10.7.1.5}{922, 9671}

ರೈಭ್ಯಾ᳚ಸೀದನು॒ದೇಯೀ᳚ ನಾರಾಶಂ॒ಸೀ ನ್ಯೋಚ॑ನೀ |{ಸೂರ್ಯಾ ಸಾವಿತ್ರೀ | ಸೂರ್ಯಾವಿವಾಹಃ | ಅನುಷ್ಟುಪ್}

ಸೂ॒ರ್ಯಾಯಾ᳚ ಭ॒ದ್ರಮಿದ್ವಾಸೋ॒ ಗಾಥ॑ಯೈತಿ॒ ಪರಿ॑ಷ್ಕೃತಂ ||{6/47}{8.3.21.1}{10.85.6}{10.7.1.6}{922, 9672}

ಚಿತ್ತಿ॑ರಾ, ಉಪ॒ಬರ್ಹ॑ಣಂ॒ ಚಕ್ಷು॑ರಾ, ಅ॒ಭ್ಯಂಜ॑ನಂ |{ಸೂರ್ಯಾ ಸಾವಿತ್ರೀ | ಸೂರ್ಯಾವಿವಾಹಃ | ಅನುಷ್ಟುಪ್}

ದ್ಯೌರ್ಭೂಮಿಃ॒ ಕೋಶ॑ ಆಸೀ॒ದ್ಯದಯಾ᳚ತ್ಸೂ॒ರ್ಯಾ ಪತಿಂ᳚ ||{7/47}{8.3.21.2}{10.85.7}{10.7.1.7}{922, 9673}

ಸ್ತೋಮಾ᳚, ಆಸನ್ಪ್ರತಿ॒ಧಯಃ॑ ಕು॒ರೀರಂ॒ ಛ‌ನ್ದ॑ ಓಪ॒ಶಃ |{ಸೂರ್ಯಾ ಸಾವಿತ್ರೀ | ಸೂರ್ಯಾವಿವಾಹಃ | ಅನುಷ್ಟುಪ್}

ಸೂ॒ರ್ಯಾಯಾ᳚, ಅ॒ಶ್ವಿನಾ᳚ ವ॒ರಾಽಗ್ನಿರಾ᳚ಸೀತ್ಪುರೋಗ॒ವಃ ||{8/47}{8.3.21.3}{10.85.8}{10.7.1.8}{922, 9674}

ಸೋಮೋ᳚ ವಧೂ॒ಯುರ॑ಭವದ॒ಶ್ವಿನಾ᳚ಸ್ತಾಮು॒ಭಾ ವ॒ರಾ |{ಸೂರ್ಯಾ ಸಾವಿತ್ರೀ | ಸೂರ್ಯಾವಿವಾಹಃ | ಅನುಷ್ಟುಪ್}

ಸೂ॒ರ್ಯಾಂ ಯತ್ಪತ್ಯೇ॒ ಶಂಸ᳚‌ನ್ತೀಂ॒ ಮನ॑ಸಾ ಸವಿ॒ತಾದ॑ದಾತ್ ||{9/47}{8.3.21.4}{10.85.9}{10.7.1.9}{922, 9675}

ಮನೋ᳚, ಅಸ್ಯಾ॒, ಅನ॑ ಆಸೀ॒ದ್ದ್ಯೌರಾ᳚ಸೀದು॒ತ ಚ್ಛ॒ದಿಃ |{ಸೂರ್ಯಾ ಸಾವಿತ್ರೀ | ಸೂರ್ಯಾವಿವಾಹಃ | ಅನುಷ್ಟುಪ್}

ಶು॒ಕ್ರಾವ॑ನ॒ಡ್ವಾಹಾ᳚ವಾಸ್ತಾಂ॒ ಯದಯಾ᳚ತ್ಸೂ॒ರ್ಯಾ ಗೃ॒ಹಂ ||{10/47}{8.3.21.5}{10.85.10}{10.7.1.10}{922, 9676}

ಋ॒ಕ್ಸಾ॒ಮಾಭ್ಯಾ᳚ಮ॒ಭಿಹಿ॑ತೌ॒ ಗಾವೌ᳚ ತೇ ಸಾಮ॒ನಾವಿ॑ತಃ |{ಸೂರ್ಯಾ ಸಾವಿತ್ರೀ | ಸೂರ್ಯಾವಿವಾಹಃ | ಅನುಷ್ಟುಪ್}

ಶ್ರೋತ್ರಂ᳚ ತೇ ಚ॒ಕ್ರೇ, ಆ᳚ಸ್ತಾಂ ದಿ॒ವಿ ಪ‌ನ್ಥಾ᳚ಶ್ಚರಾಚಾ॒ರಃ ||{11/47}{8.3.22.1}{10.85.11}{10.7.1.11}{922, 9677}

ಶುಚೀ᳚ ತೇ ಚ॒ಕ್ರೇ ಯಾ॒ತ್ಯಾ ವ್ಯಾ॒ನೋ, ಅಕ್ಷ॒ ಆಹ॑ತಃ |{ಸೂರ್ಯಾ ಸಾವಿತ್ರೀ | ಸೂರ್ಯಾವಿವಾಹಃ | ಅನುಷ್ಟುಪ್}

ಅನೋ᳚ ಮನ॒ಸ್ಮಯಂ᳚ ಸೂ॒ರ್ಯಾಽಽರೋ᳚ಹತ್ಪ್ರಯ॒ತೀ ಪತಿಂ᳚ ||{12/47}{8.3.22.2}{10.85.12}{10.7.1.12}{922, 9678}

ಸೂ॒ರ್ಯಾಯಾ᳚ ವಹ॒ತುಃ ಪ್ರಾಗಾ᳚ತ್ಸವಿ॒ತಾ ಯಮ॒ವಾಸೃ॑ಜತ್ |{ಸೂರ್ಯಾ ಸಾವಿತ್ರೀ | ಸೂರ್ಯಾವಿವಾಹಃ | ಅನುಷ್ಟುಪ್}

ಅ॒ಘಾಸು॑ ಹನ್ಯ‌ನ್ತೇ॒ ಗಾವೋಽರ್ಜು᳚ನ್ಯೋಃ॒ ಪರ್ಯು॑ಹ್ಯತೇ ||{13/47}{8.3.22.3}{10.85.13}{10.7.1.13}{922, 9679}

ಯದ॑ಶ್ವಿನಾ ಪೃ॒ಚ್ಛಮಾ᳚ನಾ॒ವಯಾ᳚ತಂ ತ್ರಿಚ॒ಕ್ರೇಣ॑ ವಹ॒ತುಂ ಸೂ॒ರ್ಯಾಯಾಃ᳚ |{ಸೂರ್ಯಾ ಸಾವಿತ್ರೀ | ಸೂರ್ಯಾವಿವಾಹಃ | ತ್ರಿಷ್ಟುಪ್}

ವಿಶ್ವೇ᳚ ದೇ॒ವಾ, ಅನು॒ ತದ್ವಾ᳚ಮಜಾನನ್ಪು॒ತ್ರಃ ಪಿ॒ತರಾ᳚ವವೃಣೀತ ಪೂ॒ಷಾ ||{14/47}{8.3.22.4}{10.85.14}{10.7.1.14}{922, 9680}

ಯದಯಾ᳚ತಂ ಶುಭಸ್ಪತೀ ವರೇ॒ಯಂ ಸೂ॒ರ್ಯಾಮುಪ॑ |{ಸೂರ್ಯಾ ಸಾವಿತ್ರೀ | ಸೂರ್ಯಾವಿವಾಹಃ | ಅನುಷ್ಟುಪ್}

ಕ್ವೈಕಂ᳚ ಚ॒ಕ್ರಂ ವಾ᳚ಮಾಸೀ॒ತ್ಕ್ವ॑ ದೇ॒ಷ್ಟ್ರಾಯ॑ ತಸ್ಥಥುಃ ||{15/47}{8.3.22.5}{10.85.15}{10.7.1.15}{922, 9681}

ದ್ವೇ ತೇ᳚ ಚ॒ಕ್ರೇ ಸೂ᳚ರ್ಯೇ ಬ್ರ॒ಹ್ಮಾಣ॑ ಋತು॒ಥಾ ವಿ॑ದುಃ |{ಸೂರ್ಯಾ ಸಾವಿತ್ರೀ | ಸೂರ್ಯಾವಿವಾಹಃ | ಅನುಷ್ಟುಪ್}

ಅಥೈಕಂ᳚ ಚ॒ಕ್ರಂ ಯದ್ಗುಹಾ॒ ತದ॑ದ್ಧಾ॒ತಯ॒ ಇದ್ವಿ॑ದುಃ ||{16/47}{8.3.23.1}{10.85.16}{10.7.1.16}{922, 9682}

ಸೂ॒ರ್ಯಾಯೈ᳚ ದೇ॒ವೇಭ್ಯೋ᳚ ಮಿ॒ತ್ರಾಯ॒ ವರು॑ಣಾಯ ಚ |{ಸೂರ್ಯಾ ಸಾವಿತ್ರೀ | ದೇವಾಃ | ಅನುಷ್ಟುಪ್}

ಯೇ ಭೂ॒ತಸ್ಯ॒ ಪ್ರಚೇ᳚ತಸ ಇ॒ದಂ ತೇಭ್ಯೋ᳚ಽಕರಂ॒ ನಮಃ॑ ||{17/47}{8.3.23.2}{10.85.17}{10.7.1.17}{922, 9683}

ಪೂ॒ರ್ವಾ॒ಪ॒ರಂ ಚ॑ರತೋ ಮಾ॒ಯಯೈ॒ತೌ ಶಿಶೂ॒ ಕ್ರೀಳ᳚‌ನ್ತೌ॒ ಪರಿ॑ ಯಾತೋ, ಅಧ್ವ॒ರಂ |{ಸೂರ್ಯಾ ಸಾವಿತ್ರೀ | ಸೋಮಾರ್ಕೌ | ಜಗತೀ}

ವಿಶ್ವಾ᳚ನ್ಯ॒ನ್ಯೋ ಭುವ॑ನಾಭಿ॒ಚಷ್ಟ॑ ಋ॒ತೂಁರ॒ನ್ಯೋ ವಿ॒ದಧ॑ಜ್ಜಾಯತೇ॒ ಪುನಃ॑ ||{18/47}{8.3.23.3}{10.85.18}{10.7.1.18}{922, 9684}

ನವೋ᳚ನವೋ ಭವತಿ॒ ಜಾಯ॑ಮಾ॒ನೋಽಹ್ನಾಂ᳚ ಕೇ॒ತುರು॒ಷಸಾ᳚ಮೇ॒ತ್ಯಗ್ರಂ᳚ |{ಸೂರ್ಯಾ ಸಾವಿತ್ರೀ | ಚಂದ್ರಮಾಃ | ತ್ರಿಷ್ಟುಪ್}

ಭಾ॒ಗಂ ದೇ॒ವೇಭ್ಯೋ॒ ವಿ ದ॑ಧಾತ್ಯಾ॒ಯನ್ಪ್ರ ಚ॒‌ನ್ದ್ರಮಾ᳚ಸ್ತಿರತೇ ದೀ॒ರ್ಘಮಾಯುಃ॑ ||{19/47}{8.3.23.4}{10.85.19}{10.7.1.19}{922, 9685}

ಸು॒ಕಿಂ॒ಶು॒ಕಂ ಶ॑ಲ್ಮ॒ಲಿಂ ವಿ॒ಶ್ವರೂ᳚ಪಂ॒ ಹಿರ᳚ಣ್ಯವರ್ಣಂ ಸು॒ವೃತಂ᳚ ಸುಚ॒ಕ್ರಂ |{ಸೂರ್ಯಾ ಸಾವಿತ್ರೀ | ನೃಣಾಂ ವಿವಾಹ ಮಂತ್ರಾಆಶೀಃ ಪ್ರಾಯಾಃ | ತ್ರಿಷ್ಟುಪ್}

ಆ ರೋ᳚ಹ ಸೂರ್ಯೇ, ಅ॒ಮೃತ॑ಸ್ಯ ಲೋ॒ಕಂ ಸ್ಯೋ॒ನಂ ಪತ್ಯೇ᳚ ವಹ॒ತುಂ ಕೃ॑ಣುಷ್ವ ||{20/47}{8.3.23.5}{10.85.20}{10.7.1.20}{922, 9686}

ಉದೀ॒ರ್ಷ್ವಾತಃ॒ ಪತಿ॑ವತೀ॒ ಹ್ಯೇ॒3॑(ಏ॒)ಷಾ ವಿ॒ಶ್ವಾವ॑ಸುಂ॒ ನಮ॑ಸಾ ಗೀ॒ರ್ಭಿರೀ᳚ಳೇ |{ಸೂರ್ಯಾ ಸಾವಿತ್ರೀ | ನೃಣಾಂ ವಿವಾಹ ಮಂತ್ರಾಆಶೀಃ ಪ್ರಾಯಾಃ | ತ್ರಿಷ್ಟುಪ್}

ಅ॒ನ್ಯಾಮಿ॑ಚ್ಛ ಪಿತೃ॒ಷದಂ॒ ವ್ಯ॑ಕ್ತಾಂ॒ ಸ ತೇ᳚ ಭಾ॒ಗೋ ಜ॒ನುಷಾ॒ ತಸ್ಯ॑ ವಿದ್ಧಿ ||{21/47}{8.3.24.1}{10.85.21}{10.7.1.21}{922, 9687}

ಉದೀ॒ರ್ಷ್ವಾತೋ᳚ ವಿಶ್ವಾವಸೋ॒ ನಮ॑ಸೇಳಾ ಮಹೇ ತ್ವಾ |{ಸೂರ್ಯಾ ಸಾವಿತ್ರೀ | ನೃಣಾಂ ವಿವಾಹ ಮಂತ್ರಾಆಶೀಃ ಪ್ರಾಯಾಃ | ಅನುಷ್ಟುಪ್}

ಅ॒ನ್ಯಾಮಿ॑ಚ್ಛ ಪ್ರಫ॒ರ್ವ್ಯ1॑(ಅಂ॒) ಸಂ ಜಾ॒ಯಾಂ ಪತ್ಯಾ᳚ ಸೃಜ ||{22/47}{8.3.24.2}{10.85.22}{10.7.1.22}{922, 9688}

ಅ॒ನೃ॒ಕ್ಷ॒ರಾ ಋ॒ಜವಃ॑ ಸ‌ನ್ತು॒ ಪ‌ನ್ಥಾ॒ ಯೇಭಿಃ॒ ಸಖಾ᳚ಯೋ॒ ಯ‌ನ್ತಿ॑ ನೋ ವರೇ॒ಯಂ |{ಸೂರ್ಯಾ ಸಾವಿತ್ರೀ | ನೃಣಾಂ ವಿವಾಹ ಮಂತ್ರಾಆಶೀಃ ಪ್ರಾಯಾಃ | ತ್ರಿಷ್ಟುಪ್}

ಸಮ᳚ರ್ಯ॒ಮಾ ಸಂ ಭಗೋ᳚ ನೋ ನಿನೀಯಾ॒ತ್ಸಂ ಜಾ᳚ಸ್ಪ॒ತ್ಯಂ ಸು॒ಯಮ॑ಮಸ್ತು ದೇವಾಃ ||{23/47}{8.3.24.3}{10.85.23}{10.7.1.23}{922, 9689}

ಪ್ರ ತ್ವಾ᳚ ಮುಂಚಾಮಿ॒ ವರು॑ಣಸ್ಯ॒ ಪಾಶಾ॒ದ್ಯೇನ॒ ತ್ವಾಬ॑ಧ್ನಾತ್ಸವಿ॒ತಾ ಸು॒ಶೇವಃ॑ |{ಸೂರ್ಯಾ ಸಾವಿತ್ರೀ | ನೃಣಾಂ ವಿವಾಹ ಮಂತ್ರಾಆಶೀಃ ಪ್ರಾಯಾಃ | ತ್ರಿಷ್ಟುಪ್}

ಋ॒ತಸ್ಯ॒ ಯೋನೌ᳚ ಸುಕೃ॒ತಸ್ಯ॑ ಲೋ॒ಕೇಽರಿ॑ಷ್ಟಾಂ ತ್ವಾ ಸ॒ಹ ಪತ್ಯಾ᳚ ದಧಾಮಿ ||{24/47}{8.3.24.4}{10.85.24}{10.7.1.24}{922, 9690}

ಪ್ರೇತೋ ಮುಂ॒ಚಾಮಿ॒ ನಾಮುತಃ॑ ಸುಬ॒ದ್ಧಾಮ॒ಮುತ॑ಸ್ಕರಂ |{ಸೂರ್ಯಾ ಸಾವಿತ್ರೀ | ನೃಣಾಂ ವಿವಾಹ ಮಂತ್ರಾಆಶೀಃ ಪ್ರಾಯಾಃ | ಅನುಷ್ಟುಪ್}

ಯಥೇ॒ಯಮಿ᳚‌ನ್ದ್ರ ಮೀಢ್ವಃ ಸುಪು॒ತ್ರಾ ಸು॒ಭಗಾಸ॑ತಿ ||{25/47}{8.3.24.5}{10.85.25}{10.7.1.25}{922, 9691}

ಪೂ॒ಷಾ ತ್ವೇ॒ತೋ ನ॑ಯತು ಹಸ್ತ॒ಗೃಹ್ಯಾ॒ಶ್ವಿನಾ᳚ ತ್ವಾ॒ ಪ್ರ ವ॑ಹತಾಂ॒ ರಥೇ᳚ನ |{ಸೂರ್ಯಾ ಸಾವಿತ್ರೀ | ನೃಣಾಂ ವಿವಾಹ ಮಂತ್ರಾಆಶೀಃ ಪ್ರಾಯಾಃ | ತ್ರಿಷ್ಟುಪ್}

ಗೃ॒ಹಾನ್ಗ॑ಚ್ಛ ಗೃ॒ಹಪ॑ತ್ನೀ॒ ಯಥಾಸೋ᳚ ವ॒ಶಿನೀ॒ ತ್ವಂ ವಿ॒ದಥ॒ಮಾ ವ॑ದಾಸಿ ||{26/47}{8.3.25.1}{10.85.26}{10.7.1.26}{922, 9692}

ಇ॒ಹ ಪ್ರಿ॒ಯಂ ಪ್ರ॒ಜಯಾ᳚ ತೇ॒ ಸಮೃ॑ಧ್ಯತಾಮ॒ಸ್ಮಿನ್‌ ಗೃ॒ಹೇ ಗಾರ್ಹ॑ಪತ್ಯಾಯ ಜಾಗೃಹಿ |{ಸೂರ್ಯಾ ಸಾವಿತ್ರೀ | ನೃಣಾಂ ವಿವಾಹ ಮಂತ್ರಾಆಶೀಃ ಪ್ರಾಯಾಃ | ತ್ರಿಷ್ಟುಪ್}

ಏ॒ನಾ ಪತ್ಯಾ᳚ ತ॒ನ್ವ1॑(ಅಂ॒) ಸಂ ಸೃ॑ಜ॒ಸ್ವಾಽಧಾ॒ ಜಿವ್ರೀ᳚ ವಿ॒ದಥ॒ಮಾ ವ॑ದಾಥಃ ||{27/47}{8.3.25.2}{10.85.27}{10.7.1.27}{922, 9693}

ನೀ॒ಲ॒ಲೋ॒ಹಿ॒ತಂ ಭ॑ವತಿ ಕೃ॒ತ್ಯಾಸ॒ಕ್ತಿರ್ವ್ಯ॑ಜ್ಯತೇ |{ಸೂರ್ಯಾ ಸಾವಿತ್ರೀ | ನೃಣಾಂ ವಿವಾಹ ಮಂತ್ರಾಆಶೀಃ ಪ್ರಾಯಾಃ | ಅನುಷ್ಟುಪ್}

ಏಧ᳚‌ನ್ತೇ, ಅಸ್ಯಾ ಜ್ಞಾ॒ತಯಃ॒ ಪತಿ॑ರ್ಬ॒‌ನ್ಧೇಷು॑ ಬಧ್ಯತೇ ||{28/47}{8.3.25.3}{10.85.28}{10.7.1.28}{922, 9694}

ಪರಾ᳚ ದೇಹಿ ಶಾಮು॒ಲ್ಯಂ᳚ ಬ್ರ॒ಹ್ಮಭ್ಯೋ॒ ವಿ ಭ॑ಜಾ॒ ವಸು॑ |{ಸೂರ್ಯಾ ಸಾವಿತ್ರೀ | ಧೂರ್ವಾಸಃ | ಅನುಷ್ಟುಪ್}

ಕೃ॒ತ್ಯೈಷಾ ಪ॒ದ್ವತೀ᳚ ಭೂ॒ತ್ವ್ಯಾ ಜಾ॒ಯಾ ವಿ॑ಶತೇ॒ ಪತಿಂ᳚ ||{29/47}{8.3.25.4}{10.85.29}{10.7.1.29}{922, 9695}

ಅ॒ಶ್ರೀ॒ರಾ ತ॒ನೂರ್ಭ॑ವತಿ॒ ರುಶ॑ತೀ ಪಾ॒ಪಯಾ᳚ಮು॒ಯಾ |{ಸೂರ್ಯಾ ಸಾವಿತ್ರೀ | ಧೂರ್ವಾಸಃ | ಅನುಷ್ಟುಪ್}

ಪತಿ॒ರ್ಯದ್ವ॒ಧ್ವೋ॒3॑(ಓ॒) ವಾಸ॑ಸಾ॒ ಸ್ವಮಂಗ॑ಮಭಿ॒ಧಿತ್ಸ॑ತೇ ||{30/47}{8.3.25.5}{10.85.30}{10.7.1.30}{922, 9696}

ಯೇ ವ॒ಧ್ವ॑ಶ್ಚ॒‌ನ್ದ್ರಂ ವ॑ಹ॒ತುಂ ಯಕ್ಷ್ಮಾ॒ ಯ‌ನ್ತಿ॒ ಜನಾ॒ದನು॑ |{ಸೂರ್ಯಾ ಸಾವಿತ್ರೀ | ಯಾಯಕ್ಷ್ಮಹಾ | ಅನುಷ್ಟುಪ್}

ಪುನ॒ಸ್ತಾನ್ಯ॒ಜ್ಞಿಯಾ᳚ ದೇ॒ವಾ ನಯ᳚‌ನ್ತು॒ ಯತ॒ ಆಗ॑ತಾಃ ||{31/47}{8.3.26.1}{10.85.31}{10.7.1.31}{922, 9697}

ಮಾ ವಿ॑ದನ್ಪರಿಪ॒‌ನ್ಥಿನೋ॒ ಯ ಆ॒ಸೀದ᳚‌ನ್ತಿ॒ ದಂಪ॑ತೀ |{ಸೂರ್ಯಾ ಸಾವಿತ್ರೀ | ಸೂರ್ಯಾ | ಅನುಷ್ಟುಪ್}

ಸು॒ಗೇಭಿ॑ರ್ದು॒ರ್ಗಮತೀ᳚ತಾ॒ಮಪ॑ ದ್ರಾ॒‌ನ್ತ್ವರಾ᳚ತಯಃ ||{32/47}{8.3.26.2}{10.85.32}{10.7.1.32}{922, 9698}

ಸು॒ಮಂ॒ಗ॒ಲೀರಿ॒ಯಂ ವ॒ಧೂರಿ॒ಮಾಂ ಸ॒ಮೇತ॒ ಪಶ್ಯ॑ತ |{ಸೂರ್ಯಾ ಸಾವಿತ್ರೀ | ಸೂರ್ಯಾ | ಅನುಷ್ಟುಪ್}

ಸೌಭಾ᳚ಗ್ಯಮಸ್ಯೈ ದ॒ತ್‌ ತ್ವಾಯಾಽಥಾಸ್ತಂ॒ ವಿ ಪರೇ᳚ತನ ||{33/47}{8.3.26.3}{10.85.33}{10.7.1.33}{922, 9699}

ತೃ॒ಷ್ಟಮೇ॒ತತ್ಕಟು॑ಕಮೇ॒ತದ॑ಪಾ॒ಷ್ಠವ॑ದ್ವಿ॒ಷವ॒ನ್ನೈತದತ್ತ॑ವೇ |{ಸೂರ್ಯಾ ಸಾವಿತ್ರೀ | ಸೂರ್ಯಾ | ಬೃಹತೀ}

ಸೂ॒ರ್ಯಾಂ ಯೋ ಬ್ರ॒ಹ್ಮಾ ವಿ॒ದ್ಯಾತ್ಸ ಇದ್ವಾಧೂ᳚ಯಮರ್ಹತಿ ||{34/47}{8.3.26.4}{10.85.34}{10.7.1.34}{922, 9700}

ಆ॒ಶಸ॑ನಂ ವಿ॒ಶಸ॑ನ॒ಮಥೋ᳚, ಅಧಿವಿ॒ಕರ್ತ॑ನಂ |{ಸೂರ್ಯಾ ಸಾವಿತ್ರೀ | ಸೂರ್ಯಾ | ಅನುಷ್ಟುಪ್}

ಸೂ॒ರ್ಯಾಯಾಃ᳚ ಪಶ್ಯ ರೂ॒ಪಾಣಿ॒ ತಾನಿ॑ ಬ್ರ॒ಹ್ಮಾ ತು ಶು᳚‌ನ್ಧತಿ ||{35/47}{8.3.26.5}{10.85.35}{10.7.1.35}{922, 9701}

ಗೃ॒ಭ್ಣಾಮಿ॑ ತೇ ಸೌಭಗ॒ತ್ವಾಯ॒ ಹಸ್ತಂ॒ ಮಯಾ॒ ಪತ್ಯಾ᳚ ಜ॒ರದ॑ಷ್ಟಿ॒ರ್ಯಥಾಸಃ॑ |{ಸೂರ್ಯಾ ಸಾವಿತ್ರೀ | ಸೂರ್ಯಾ | ತ್ರಿಷ್ಟುಪ್}

ಭಗೋ᳚, ಅರ್ಯ॒ಮಾ ಸ॑ವಿ॒ತಾ ಪುರಂ᳚ಧಿ॒ರ್ಮಹ್ಯಂ᳚ ತ್ವಾದು॒ರ್ಗಾರ್ಹ॑ಪತ್ಯಾಯ ದೇ॒ವಾಃ ||{36/47}{8.3.27.1}{10.85.36}{10.7.1.36}{922, 9702}

ತಾಂ ಪೂ᳚ಷಂಛಿ॒ವತ॑ಮಾ॒ಮೇರ॑ಯಸ್ವ॒ ಯಸ್ಯಾಂ॒ ಬೀಜಂ᳚ ಮನು॒ಷ್ಯಾ॒3॑(ಆ॒) ವಪ᳚‌ನ್ತಿ |{ಸೂರ್ಯಾ ಸಾವಿತ್ರೀ | ಸೂರ್ಯಾ | ತ್ರಿಷ್ಟುಪ್}

ಯಾ ನ॑ ಊ॒ರೂ, ಉ॑ಶ॒ತೀ ವಿ॒ಶ್ರಯಾ᳚ತೇ॒ ಯಸ್ಯಾ᳚ಮು॒ಶ‌ನ್ತಃ॑ ಪ್ರ॒ಹರಾ᳚ಮ॒ ಶೇಪಂ᳚ ||{37/47}{8.3.27.2}{10.85.37}{10.7.1.37}{922, 9703}

ತುಭ್ಯ॒ಮಗ್ರೇ॒ ಪರ್ಯ॑ವಹ‌ನ್ತ್ಸೂ॒ರ್ಯಾಂ ವ॑ಹ॒ತುನಾ᳚ ಸ॒ಹ |{ಸೂರ್ಯಾ ಸಾವಿತ್ರೀ | ಸೂರ್ಯಾ | ಅನುಷ್ಟುಪ್}

ಪುನಃ॒ ಪತಿ॑ಭ್ಯೋ ಜಾ॒ಯಾಂ ದಾ, ಅ॑ಗ್ನೇ ಪ್ರ॒ಜಯಾ᳚ ಸ॒ಹ ||{38/47}{8.3.27.3}{10.85.38}{10.7.1.38}{922, 9704}

ಪುನಃ॒ ಪತ್ನೀ᳚ಮ॒ಗ್ನಿರ॑ದಾ॒ದಾಯು॑ಷಾ ಸ॒ಹ ವರ್ಚ॑ಸಾ |{ಸೂರ್ಯಾ ಸಾವಿತ್ರೀ | ಸೂರ್ಯಾ | ಅನುಷ್ಟುಪ್}

ದೀ॒ರ್ಘಾಯು॑ರಸ್ಯಾ॒ ಯಃ ಪತಿ॒ರ್ಜೀವಾ᳚ತಿ ಶ॒ರದಃ॑ ಶ॒ತಂ ||{39/47}{8.3.27.4}{10.85.39}{10.7.1.39}{922, 9705}

ಸೋಮಃ॑ ಪ್ರಥ॒ಮೋ ವಿ॑ವಿದೇ ಗ‌ನ್ಧ॒ರ್ವೋ ವಿ॑ವಿದ॒ ಉತ್ತ॑ರಃ |{ಸೂರ್ಯಾ ಸಾವಿತ್ರೀ | ಸೂರ್ಯಾ | ಅನುಷ್ಟುಪ್}

ತೃ॒ತೀಯೋ᳚, ಅ॒ಗ್ನಿಷ್ಟೇ॒ ಪತಿ॑ಸ್ತು॒ರೀಯ॑ಸ್ತೇ ಮನುಷ್ಯ॒ಜಾಃ ||{40/47}{8.3.27.5}{10.85.40}{10.7.1.40}{922, 9706}

ಸೋಮೋ᳚ ದದದ್ಗ‌ನ್ಧ॒ರ್ವಾಯ॑ ಗ‌ನ್ಧ॒ರ್ವೋ ದ॑ದದ॒ಗ್ನಯೇ᳚ |{ಸೂರ್ಯಾ ಸಾವಿತ್ರೀ | ಸೂರ್ಯಾ | ಅನುಷ್ಟುಪ್}

ರ॒ಯಿಂ ಚ॑ ಪು॒ತ್ರಾಁಶ್ಚಾ᳚ದಾದ॒ಗ್ನಿರ್ಮಹ್ಯ॒ಮಥೋ᳚, ಇ॒ಮಾಂ ||{41/47}{8.3.28.1}{10.85.41}{10.7.1.41}{922, 9707}

ಇ॒ಹೈವ ಸ್ತಂ॒ ಮಾ ವಿ ಯೌ᳚ಷ್ಟಂ॒ ವಿಶ್ವ॒ಮಾಯು॒ರ್ವ್ಯ॑ಶ್ನುತಂ |{ಸೂರ್ಯಾ ಸಾವಿತ್ರೀ | ಸೂರ್ಯಾ | ಅನುಷ್ಟುಪ್}

ಕ್ರೀಳ᳚‌ನ್ತೌ ಪು॒ತ್ರೈರ್ನಪ್ತೃ॑ಭಿ॒ರ್ಮೋದ॑ಮಾನೌ॒ ಸ್ವೇ ಗೃ॒ಹೇ ||{42/47}{8.3.28.2}{10.85.42}{10.7.1.42}{922, 9708}

ಆ ನಃ॑ ಪ್ರ॒ಜಾಂ ಜ॑ನಯತು ಪ್ರ॒ಜಾಪ॑ತಿರಾಜರ॒ಸಾಯ॒ ಸಮ॑ನಕ್ತ್ವರ್ಯ॒ಮಾ |{ಸೂರ್ಯಾ ಸಾವಿತ್ರೀ | ಸೂರ್ಯಾ | ಜಗತೀ}

ಅದು᳚ರ್ಮಂಗಲೀಃ ಪತಿಲೋ॒ಕಮಾ ವಿ॑ಶ॒ ಶಂ ನೋ᳚ ಭವ ದ್ವಿ॒ಪದೇ॒ ಶಂ ಚತು॑ಷ್ಪದೇ ||{43/47}{8.3.28.3}{10.85.43}{10.7.1.43}{922, 9709}

ಅಘೋ᳚ರಚಕ್ಷು॒ರಪ॑ತಿಘ್ನ್ಯೇಧಿ ಶಿ॒ವಾ ಪ॒ಶುಭ್ಯಃ॑ ಸು॒ಮನಾಃ᳚ ಸು॒ವರ್ಚಾಃ᳚ |{ಸೂರ್ಯಾ ಸಾವಿತ್ರೀ | ಸೂರ್ಯಾ | ತ್ರಿಷ್ಟುಪ್}

ವೀ॒ರ॒ಸೂರ್ದೇ॒ವಕಾ᳚ಮಾ ಸ್ಯೋ॒ನಾ ಶಂ ನೋ᳚ ಭವ ದ್ವಿ॒ಪದೇ॒ ಶಂ ಚತು॑ಷ್ಪದೇ ||{44/47}{8.3.28.4}{10.85.44}{10.7.1.44}{922, 9710}

ಇ॒ಮಾಂ ತ್ವಮಿ᳚‌ನ್ದ್ರ ಮೀಢ್ವಃ ಸುಪು॒ತ್ರಾಂ ಸು॒ಭಗಾಂ᳚ ಕೃಣು |{ಸೂರ್ಯಾ ಸಾವಿತ್ರೀ | ಸೂರ್ಯಾ | ಅನುಷ್ಟುಪ್}

ದಶಾ᳚ಸ್ಯಾಂ ಪು॒ತ್ರಾನಾ ಧೇ᳚ಹಿ॒ ಪತಿ॑ಮೇಕಾದ॒ಶಂ ಕೃ॑ಧಿ ||{45/47}{8.3.28.5}{10.85.45}{10.7.1.45}{922, 9711}

ಸ॒ಮ್ರಾಜ್ಞೀ॒ ಶ್ವಶು॑ರೇ ಭವ ಸ॒ಮ್ರಾಜ್ಞೀ᳚ ಶ್ವ॒ಶ್ರ್ವಾಂ ಭ॑ವ |{ಸೂರ್ಯಾ ಸಾವಿತ್ರೀ | ಸೂರ್ಯಾ | ಅನುಷ್ಟುಪ್}

ನನಾ᳚‌ನ್ದರಿ ಸ॒ಮ್ರಾಜ್ಞೀ᳚ ಭವ ಸ॒ಮ್ರಾಜ್ಞೀ॒, ಅಧಿ॑ ದೇ॒ವೃಷು॑ ||{46/47}{8.3.28.6}{10.85.46}{10.7.1.46}{922, 9712}

ಸಮಂ᳚ಜ‌ನ್ತು॒ ವಿಶ್ವೇ᳚ ದೇ॒ವಾಃ ಸಮಾಪೋ॒ ಹೃದ॑ಯಾನಿ ನೌ |{ಸೂರ್ಯಾ ಸಾವಿತ್ರೀ | ಸೂರ್ಯಾ | ಅನುಷ್ಟುಪ್}

ಸಂ ಮಾ᳚ತ॒ರಿಶ್ವಾ॒ ಸಂ ಧಾ॒ತಾ ಸಮು॒ ದೇಷ್ಟ್ರೀ᳚ ದಧಾತು ನೌ ||{47/47}{8.3.28.7}{10.85.47}{10.7.1.47}{922, 9713}

**[41] ವಿಹಿಸೋತೋರಿತಿ ತ್ರಯೋವಿಂಶತ್ಯೃಚಸ್ಯ ಸೂಕ್ತಸ್ಯ ಆದ್ಯಾಷ್ಟಮ್ಯೇಕಾದಶೀ ದ್ವಾದಶೀಚತುರ್ದಶೀನಾಮೇಕೋನವಿಂಶ್ಯಾದಿಚತಸೃಣಾಂಚೇಂದ್ರ ಋಷಿಃ ಸಪ್ತಮೀತ್ರಯೋದಶೀತ್ರಯೋವಿಂಶೀನಾಮೈಂದ್ರೋ ವೃಷಾಕಪಿ ಋಷಿಃ ಶಿಷ್ಟಾನಾಮೇಕಾದಶರ್ಚಾಮಿಂದ್ರಾಣೀ ಋಷಿಕಾಇಂದ್ರಃ ಪಂಕ್ತಿಃ | (ಅತ್ರಯಸ್ಯ ವಾಕ್ಯಮಿತಿ ಪರಿಭಾಷಾಂ ಸ್ವೀಕೃತ್ಯ ಇಂದ್ರೇಂದ್ರಾಣೀ ವೃಷಾಕಪೀನಾಂವಿಭಾಗಶೋದೇವತಾತ್ವಂ ಕೇಚಿನ್ಮನ್ಯಂತೇ ತದ್ಭಾಷ್ಯಕಾರಾದಿವಿರುದ್ಧಂ) |**

ವಿ ಹಿ ಸೋತೋ॒ರಸೃ॑ಕ್ಷತ॒ ನೇ‌ನ್ದ್ರಂ᳚ ದೇ॒ವಮ॑ಮಂಸತ |{ಏಂದ್ರಃ | ವರುಣಃ | ಪಂಕ್ತಿಃ}

ಯತ್ರಾಮ॑ದದ್ವೃ॒ಷಾಕ॑ಪಿರ॒ರ್ಯಃ ಪು॒ಷ್ಟೇಷು॒ ಮತ್ಸ॑ಖಾ॒ ವಿಶ್ವ॑ಸ್ಮಾ॒ದಿ‌ನ್ದ್ರ॒ ಉತ್ತ॑ರಃ ||{1/23}{8.4.1.1}{10.86.1}{10.7.2.1}{923, 9714}

ಪರಾ॒ ಹೀ᳚‌ನ್ದ್ರ॒ ಧಾವ॑ಸಿ ವೃ॒ಷಾಕ॑ಪೇ॒ರತಿ॒ ವ್ಯಥಿಃ॑ |{ಇಂದ್ರಾಣೀ | ವರುಣಃ | ಪಂಕ್ತಿಃ}

ನೋ, ಅಹ॒ ಪ್ರ ವಿ᳚‌ನ್ದಸ್ಯ॒ನ್ಯತ್ರ॒ ಸೋಮ॑ಪೀತಯೇ॒ ವಿಶ್ವ॑ಸ್ಮಾ॒ದಿ‌ನ್ದ್ರ॒ ಉತ್ತ॑ರಃ ||{2/23}{8.4.1.2}{10.86.2}{10.7.2.2}{923, 9715}

ಕಿಮ॒ಯಂ ತ್ವಾಂ ವೃ॒ಷಾಕ॑ಪಿಶ್ಚ॒ಕಾರ॒ ಹರಿ॑ತೋ ಮೃ॒ಗಃ |{ಏಂದ್ರಃ | ವರುಣಃ | ಪಂಕ್ತಿಃ}

ಯಸ್ಮಾ᳚, ಇರ॒ಸ್ಯಸೀದು॒ ನ್ವ1॑(ಅ॒)ರ್ಯೋ ವಾ᳚ ಪುಷ್ಟಿ॒ಮದ್ವಸು॒ ವಿಶ್ವ॑ಸ್ಮಾ॒ದಿ‌ನ್ದ್ರ॒ ಉತ್ತ॑ರಃ ||{3/23}{8.4.1.3}{10.86.3}{10.7.2.3}{923, 9716}

ಯಮಿ॒ಮಂ ತ್ವಂ ವೃ॒ಷಾಕ॑ಪಿಂ ಪ್ರಿ॒ಯಮಿ᳚‌ನ್ದ್ರಾಭಿ॒ರಕ್ಷ॑ಸಿ |{ಇಂದ್ರಾಣೀ | ವರುಣಃ | ಪಂಕ್ತಿಃ}

ಶ್ವಾ ನ್ವ॑ಸ್ಯ ಜಂಭಿಷ॒ದಪಿ॒ ಕರ್ಣೇ᳚ ವರಾಹ॒ಯುರ್ವಿಶ್ವ॑ಸ್ಮಾ॒ದಿ‌ನ್ದ್ರ॒ ಉತ್ತ॑ರಃ ||{4/23}{8.4.1.4}{10.86.4}{10.7.2.4}{923, 9717}

ಪ್ರಿ॒ಯಾ ತ॒ಷ್ಟಾನಿ॑ ಮೇ ಕ॒ಪಿರ್ವ್ಯ॑ಕ್ತಾ॒ ವ್ಯ॑ದೂದುಷತ್ |{ಇಂದ್ರಾಣೀ | ವರುಣಃ | ಪಂಕ್ತಿಃ}

ಶಿರೋ॒ ನ್ವ॑ಸ್ಯ ರಾವಿಷಂ॒ ನ ಸು॒ಗಂ ದು॒ಷ್ಕೃತೇ᳚ ಭುವಂ॒ ವಿಶ್ವ॑ಸ್ಮಾ॒ದಿ‌ನ್ದ್ರ॒ ಉತ್ತ॑ರಃ ||{5/23}{8.4.1.5}{10.86.5}{10.7.2.5}{923, 9718}

ನ ಮತ್ಸ್ತ್ರೀ ಸು॑ಭ॒ಸತ್ತ॑ರಾ॒ ನ ಸು॒ಯಾಶು॑ತರಾ ಭುವತ್ |{ಇಂದ್ರಾಣೀ | ವರುಣಃ | ಪಂಕ್ತಿಃ}

ನ ಮತ್ಪ್ರತಿ॑ಚ್ಯವೀಯಸೀ॒ ನ ಸಕ್ಥ್ಯುದ್ಯ॑ಮೀಯಸೀ॒ ವಿಶ್ವ॑ಸ್ಮಾ॒ದಿ‌ನ್ದ್ರ॒ ಉತ್ತ॑ರಃ ||{6/23}{8.4.2.1}{10.86.6}{10.7.2.6}{923, 9719}

ಉ॒ವೇ, ಅಂ॑ಬ ಸುಲಾಭಿಕೇ॒ ಯಥೇ᳚ವಾಂ॒ಗ ಭ॑ವಿ॒ಷ್ಯತಿ॑ |{ಇಂದ್ರೋ ವೃಷಾಕಪಿ | ವರುಣಃ | ಪಂಕ್ತಿಃ}

ಭ॒ಸನ್ಮೇ᳚, ಅಂಬ॒ ಸಕ್ಥಿ॑ ಮೇ॒ ಶಿರೋ᳚ ಮೇ॒ ವೀ᳚ವ ಹೃಷ್ಯತಿ॒ ವಿಶ್ವ॑ಸ್ಮಾ॒ದಿ‌ನ್ದ್ರ॒ ಉತ್ತ॑ರಃ ||{7/23}{8.4.2.2}{10.86.7}{10.7.2.7}{923, 9720}

ಕಿಂ ಸು॑ಬಾಹೋ ಸ್ವಂಗುರೇ॒ ಪೃಥು॑ಷ್ಟೋ॒ ಪೃಥು॑ಜಾಘನೇ |{ಇಂದ್ರಾಣೀ | ವರುಣಃ | ಪಂಕ್ತಿಃ}

ಕಿಂ ಶೂ᳚ರಪತ್ನಿ ನ॒ಸ್ತ್ವಮ॒ಭ್ಯ॑ಮೀಷಿ ವೃ॒ಷಾಕ॑ಪಿಂ॒ ವಿಶ್ವ॑ಸ್ಮಾ॒ದಿ‌ನ್ದ್ರ॒ ಉತ್ತ॑ರಃ ||{8/23}{8.4.2.3}{10.86.8}{10.7.2.8}{923, 9721}

ಅ॒ವೀರಾ᳚ಮಿವ॒ ಮಾಮ॒ಯಂ ಶ॒ರಾರು॑ರ॒ಭಿ ಮ᳚ನ್ಯತೇ |{ಇಂದ್ರಾಣೀ | ವರುಣಃ | ಪಂಕ್ತಿಃ}

ಉ॒ತಾಹಮ॑ಸ್ಮಿ ವೀ॒ರಿಣೀ‌ನ್ದ್ರ॑ಪತ್ನೀ ಮ॒ರುತ್ಸ॑ಖಾ॒ ವಿಶ್ವ॑ಸ್ಮಾ॒ದಿ‌ನ್ದ್ರ॒ ಉತ್ತ॑ರಃ ||{9/23}{8.4.2.4}{10.86.9}{10.7.2.9}{923, 9722}

ಸಂ॒ಹೋ॒ತ್ರಂ ಸ್ಮ॑ ಪು॒ರಾ ನಾರೀ॒ ಸಮ॑ನಂ॒ ವಾವ॑ ಗಚ್ಛತಿ |{ಇಂದ್ರಾಣೀ | ವರುಣಃ | ಪಂಕ್ತಿಃ}

ವೇ॒ಧಾ ಋ॒ತಸ್ಯ॑ ವೀ॒ರಿಣೀ‌ನ್ದ್ರ॑ಪತ್ನೀ ಮಹೀಯತೇ॒ ವಿಶ್ವ॑ಸ್ಮಾ॒ದಿ‌ನ್ದ್ರ॒ ಉತ್ತ॑ರಃ ||{10/23}{8.4.2.5}{10.86.10}{10.7.2.10}{923, 9723}

ಇ॒‌ನ್ದ್ರಾ॒ಣೀಮಾ॒ಸು ನಾರಿ॑ಷು ಸು॒ಭಗಾ᳚ಮ॒ಹಮ॑ಶ್ರವಂ |{ಏಂದ್ರಃ | ವರುಣಃ | ಪಂಕ್ತಿಃ}

ನ॒ಹ್ಯ॑ಸ್ಯಾ, ಅಪ॒ರಂ ಚ॒ನ ಜ॒ರಸಾ॒ ಮರ॑ತೇ॒ ಪತಿ॒ರ್ವಿಶ್ವ॑ಸ್ಮಾ॒ದಿ‌ನ್ದ್ರ॒ ಉತ್ತ॑ರಃ ||{11/23}{8.4.3.1}{10.86.11}{10.7.2.11}{923, 9724}

ನಾಹಮಿ᳚‌ನ್ದ್ರಾಣಿ ರಾರಣ॒ ಸಖ್ಯು᳚ರ್ವೃ॒ಷಾಕ॑ಪೇರೃ॒ತೇ |{ಏಂದ್ರಃ | ವರುಣಃ | ಪಂಕ್ತಿಃ}

ಯಸ್ಯೇ॒ದಮಪ್ಯಂ᳚ ಹ॒ವಿಃ ಪ್ರಿ॒ಯಂ ದೇ॒ವೇಷು॒ ಗಚ್ಛ॑ತಿ॒ ವಿಶ್ವ॑ಸ್ಮಾ॒ದಿ‌ನ್ದ್ರ॒ ಉತ್ತ॑ರಃ ||{12/23}{8.4.3.2}{10.86.12}{10.7.2.12}{923, 9725}

ವೃಷಾ᳚ಕಪಾಯಿ॒ ರೇವ॑ತಿ॒ ಸುಪು॑ತ್ರ॒ ಆದು॒ ಸುಸ್ನು॑ಷೇ |{ಇಂದ್ರೋ ವೃಷಾಕಪಿ | ವರುಣಃ | ಪಂಕ್ತಿಃ}

ಘಸ॑ತ್ತ॒ ಇ‌ನ್ದ್ರ॑ ಉ॒ಕ್ಷಣಃ॑ ಪ್ರಿ॒ಯಂ ಕಾ᳚ಚಿತ್ಕ॒ರಂ ಹ॒ವಿರ್ವಿಶ್ವ॑ಸ್ಮಾ॒ದಿ‌ನ್ದ್ರ॒ ಉತ್ತ॑ರಃ ||{13/23}{8.4.3.3}{10.86.13}{10.7.2.13}{923, 9726}

ಉ॒ಕ್ಷ್ಣೋ ಹಿ ಮೇ॒ ಪಂಚ॑ದಶ ಸಾ॒ಕಂ ಪಚ᳚‌ನ್ತಿ ವಿಂಶ॒ತಿಂ |{ಇಂದ್ರಾಣೀ | ವರುಣಃ | ಪಂಕ್ತಿಃ}

ಉ॒ತಾಹಮ॑ದ್ಮಿ॒ ಪೀವ॒ ಇದು॒ಭಾ ಕು॒ಕ್ಷೀ ಪೃ॑ಣ‌ನ್ತಿ ಮೇ॒ ವಿಶ್ವ॑ಸ್ಮಾ॒ದಿ‌ನ್ದ್ರ॒ ಉತ್ತ॑ರಃ ||{14/23}{8.4.3.4}{10.86.14}{10.7.2.14}{923, 9727}

ವೃ॒ಷ॒ಭೋ ನ ತಿ॒ಗ್ಮಶೃಂ᳚ಗೋ॒ಽ‌ನ್ತರ್ಯೂ॒ಥೇಷು॒ ರೋರು॑ವತ್ |{ಇಂದ್ರಾಣೀ | ವರುಣಃ | ಪಂಕ್ತಿಃ}

ಮ॒‌ನ್ಥಸ್ತ॑ ಇ‌ನ್ದ್ರ॒ ಶಂ ಹೃ॒ದೇ ಯಂ ತೇ᳚ ಸು॒ನೋತಿ॑ ಭಾವ॒ಯುರ್ವಿಶ್ವ॑ಸ್ಮಾ॒ದಿ‌ನ್ದ್ರ॒ ಉತ್ತ॑ರಃ ||{15/23}{8.4.3.5}{10.86.15}{10.7.2.15}{923, 9728}

ನ ಸೇಶೇ॒ ಯಸ್ಯ॒ ರಂಬ॑ತೇಽ‌ನ್ತ॒ರಾ ಸ॒ಕ್ಥ್ಯಾ॒3॑(ಆ॒) ಕಪೃ॑ತ್ |{ಇಂದ್ರಾಣೀ | ವರುಣಃ | ಪಂಕ್ತಿಃ}

ಸೇದೀ᳚ಶೇ॒ ಯಸ್ಯ॑ ರೋಮ॒ಶಂ ನಿ॑ಷೇ॒ದುಷೋ᳚ ವಿ॒ಜೃಂಭ॑ತೇ॒ ವಿಶ್ವ॑ಸ್ಮಾ॒ದಿ‌ನ್ದ್ರ॒ ಉತ್ತ॑ರಃ ||{16/23}{8.4.4.1}{10.86.16}{10.7.2.16}{923, 9729}

ನ ಸೇಶೇ॒ ಯಸ್ಯ॑ ರೋಮ॒ಶಂ ನಿ॑ಷೇ॒ದುಷೋ᳚ ವಿ॒ಜೃಂಭ॑ತೇ |{ಇಂದ್ರಾಣೀ | ವರುಣಃ | ಪಂಕ್ತಿಃ}

ಸೇದೀ᳚ಶೇ॒ ಯಸ್ಯ॒ ರಂಬ॑ತೇಽ‌ನ್ತ॒ರಾ ಸ॒ಕ್ಥ್ಯಾ॒3॑(ಆ॒) ಕಪೃ॒ದ್ವಿಶ್ವ॑ಸ್ಮಾ॒ದಿ‌ನ್ದ್ರ॒ ಉತ್ತ॑ರಃ ||{17/23}{8.4.4.2}{10.86.17}{10.7.2.17}{923, 9730}

ಅ॒ಯಮಿ᳚‌ನ್ದ್ರ ವೃ॒ಷಾಕ॑ಪಿಃ॒ ಪರ॑ಸ್ವ‌ನ್ತಂ ಹ॒ತಂ ವಿ॑ದತ್ |{ಇಂದ್ರಾಣೀ | ವರುಣಃ | ಪಂಕ್ತಿಃ}

ಅ॒ಸಿಂ ಸೂ॒ನಾಂ ನವಂ᳚ ಚ॒ರುಮಾದೇಧ॒ಸ್ಯಾನ॒ ಆಚಿ॑ತಂ॒ ವಿಶ್ವ॑ಸ್ಮಾ॒ದಿ‌ನ್ದ್ರ॒ ಉತ್ತ॑ರಃ ||{18/23}{8.4.4.3}{10.86.18}{10.7.2.18}{923, 9731}

ಅ॒ಯಮೇ᳚ಮಿ ವಿ॒ಚಾಕ॑ಶದ್ವಿಚಿ॒ನ್ವ‌ನ್ದಾಸ॒ಮಾರ್ಯಂ᳚ |{ಏಂದ್ರಃ | ವರುಣಃ | ಪಂಕ್ತಿಃ}

ಪಿಬಾ᳚ಮಿ ಪಾಕ॒ಸುತ್ವ॑ನೋ॒ಽಭಿ ಧೀರ॑ಮಚಾಕಶಂ॒ ವಿಶ್ವ॑ಸ್ಮಾ॒ದಿ‌ನ್ದ್ರ॒ ಉತ್ತ॑ರಃ ||{19/23}{8.4.4.4}{10.86.19}{10.7.2.19}{923, 9732}

ಧನ್ವ॑ ಚ॒ ಯತ್ಕೃ॒‌ನ್ತತ್ರಂ᳚ ಚ॒ ಕತಿ॑ ಸ್ವಿ॒ತ್ತಾ ವಿ ಯೋಜ॑ನಾ |{ಏಂದ್ರಃ | ವರುಣಃ | ಪಂಕ್ತಿಃ}

ನೇದೀ᳚ಯಸೋ ವೃಷಾಕ॒ಪೇಽಸ್ತ॒ಮೇಹಿ॑ ಗೃ॒ಹಾಁ, ಉಪ॒ ವಿಶ್ವ॑ಸ್ಮಾ॒ದಿ‌ನ್ದ್ರ॒ ಉತ್ತ॑ರಃ ||{20/23}{8.4.4.5}{10.86.20}{10.7.2.20}{923, 9733}

ಪುನ॒ರೇಹಿ॑ ವೃಷಾಕಪೇ ಸುವಿ॒ತಾ ಕ॑ಲ್ಪಯಾವಹೈ |{ಏಂದ್ರಃ | ವರುಣಃ | ಪಂಕ್ತಿಃ}

ಯ ಏ॒ಷ ಸ್ವ॑ಪ್ನ॒ನಂಶ॒ನೋಽಸ್ತ॒ಮೇಷಿ॑ ಪ॒ಥಾ ಪುನ॒ರ್ವಿಶ್ವ॑ಸ್ಮಾ॒ದಿ‌ನ್ದ್ರ॒ ಉತ್ತ॑ರಃ ||{21/23}{8.4.4.6}{10.86.21}{10.7.2.21}{923, 9734}

ಯದುದಂ᳚ಚೋ ವೃಷಾಕಪೇ ಗೃ॒ಹಮಿ॒‌ನ್ದ್ರಾಜ॑ಗ‌ನ್ತನ |{ಏಂದ್ರಃ | ವರುಣಃ | ಪಂಕ್ತಿಃ}

ಕ್ವ1॑(ಅ॒) ಸ್ಯ ಪು॑ಲ್ವ॒ಘೋ ಮೃ॒ಗಃ ಕಮ॑ಗಂಜನ॒ಯೋಪ॑ನೋ॒ ವಿಶ್ವ॑ಸ್ಮಾ॒ದಿ‌ನ್ದ್ರ॒ ಉತ್ತ॑ರಃ ||{22/23}{8.4.4.7}{10.86.22}{10.7.2.22}{923, 9735}

ಪರ್ಶು॑ರ್ಹ॒ ನಾಮ॑ ಮಾನ॒ವೀ ಸಾ॒ಕಂ ಸ॑ಸೂವ ವಿಂಶ॒ತಿಂ |{ಇಂದ್ರೋ ವೃಷಾಕಪಿ | ವರುಣಃ | ಪಂಕ್ತಿಃ}

ಭ॒ದ್ರಂ ಭ॑ಲ॒ ತ್ಯಸ್ಯಾ᳚, ಅಭೂ॒ದ್ಯಸ್ಯಾ᳚, ಉ॒ದರ॒ಮಾಮ॑ಯ॒ದ್ವಿಶ್ವ॑ಸ್ಮಾ॒ದಿ‌ನ್ದ್ರ॒ ಉತ್ತ॑ರಃ ||{23/23}{8.4.4.8}{10.86.23}{10.7.2.23}{923, 9736}

**[42] ರಕ್ಷೋಹಣಮಿತಿ ಪಂಚವಿಂಶತ್ಯೃಚಸ್ಯ ಸೂಕ್ತಸ್ಯ ಭಾರದ್ವಾಜಃಪಾಯೂರಕ್ಷೋಹಾಗ್ನಿಸ್ತ್ರಿಷ್ಟುಪ್ ಅಂತ್ಯಾಶ್ಚತಸ್ರೋನುಷ್ಟುಭಃ |**

ರ॒ಕ್ಷೋ॒ಹಣಂ᳚ ವಾ॒ಜಿನ॒ಮಾ ಜಿ॑ಘರ್ಮಿ ಮಿ॒ತ್ರಂ ಪ್ರಥಿ॑ಷ್ಠ॒ಮುಪ॑ ಯಾಮಿ॒ ಶರ್ಮ॑ |{ಭಾರದ್ವಾಜಃ ಪಾಯೂಃ | ರಕ್ಷೋಹಾಗ್ನಿಃ | ತ್ರಿಷ್ಟುಪ್}

ಶಿಶಾ᳚ನೋ, ಅ॒ಗ್ನಿಃ ಕ್ರತು॑ಭಿಃ॒ ಸಮಿ॑ದ್ಧಃ॒ ಸ ನೋ॒ ದಿವಾ॒ ಸ ರಿ॒ಷಃ ಪಾ᳚ತು॒ ನಕ್ತಂ᳚ ||{1/25}{8.4.5.1}{10.87.1}{10.7.3.1}{924, 9737}

ಅಯೋ᳚ದಂಷ್ಟ್ರೋ, ಅ॒ರ್ಚಿಷಾ᳚ ಯಾತು॒ಧಾನಾ॒ನುಪ॑ ಸ್ಪೃಶ ಜಾತವೇದಃ॒ ಸಮಿ॑ದ್ಧಃ |{ಭಾರದ್ವಾಜಃ ಪಾಯೂಃ | ರಕ್ಷೋಹಾಗ್ನಿಃ | ತ್ರಿಷ್ಟುಪ್}

ಆ ಜಿ॒ಹ್ವಯಾ॒ ಮೂರ॑ದೇವಾನ್‌ ರಭಸ್ವ ಕ್ರ॒ವ್ಯಾದೋ᳚ ವೃ॒ಕ್ತ್ವ್ಯಪಿ॑ ಧತ್ಸ್ವಾ॒ಸನ್ ||{2/25}{8.4.5.2}{10.87.2}{10.7.3.2}{924, 9738}

ಉ॒ಭೋಭ॑ಯಾವಿ॒ನ್ನುಪ॑ ಧೇಹಿ॒ ದಂಷ್ಟ್ರಾ᳚ ಹಿಂ॒ಸ್ರಃ ಶಿಶಾ॒ನೋಽವ॑ರಂ॒ ಪರಂ᳚ ಚ |{ಭಾರದ್ವಾಜಃ ಪಾಯೂಃ | ರಕ್ಷೋಹಾಗ್ನಿಃ | ತ್ರಿಷ್ಟುಪ್}

ಉ॒ತಾ‌ನ್ತರಿ॑ಕ್ಷೇ॒ ಪರಿ॑ ಯಾಹಿ ರಾಜಂ॒ಜಂಭೈಃ॒ ಸಂ ಧೇ᳚ಹ್ಯ॒ಭಿ ಯಾ᳚ತು॒ಧಾನಾ॑ನ್ ||{3/25}{8.4.5.3}{10.87.3}{10.7.3.3}{924, 9739}

ಯ॒ಜ್ಞೈರಿಷೂಃ᳚ ಸಂ॒ನಮ॑ಮಾನೋ, ಅಗ್ನೇ ವಾ॒ಚಾ ಶ॒ಲ್ಯಾಁ, ಅ॒ಶನಿ॑ಭಿರ್ದಿಹಾ॒ನಃ |{ಭಾರದ್ವಾಜಃ ಪಾಯೂಃ | ರಕ್ಷೋಹಾಗ್ನಿಃ | ತ್ರಿಷ್ಟುಪ್}

ತಾಭಿ᳚ರ್ವಿಧ್ಯ॒ ಹೃದ॑ಯೇ ಯಾತು॒ಧಾನಾ᳚ನ್ಪ್ರತೀ॒ಚೋ ಬಾ॒ಹೂನ್ಪ್ರತಿ॑ ಭಙ್ಧ್ಯೇಷಾಂ ||{4/25}{8.4.5.4}{10.87.4}{10.7.3.4}{924, 9740}

ಅಗ್ನೇ॒ ತ್ವಚಂ᳚ ಯಾತು॒ಧಾನ॑ಸ್ಯ ಭಿ‌ನ್ಧಿ ಹಿಂ॒ಸ್ರಾಶನಿ॒ರ್ಹರ॑ಸಾ ಹ‌ನ್ತ್ವೇನಂ |{ಭಾರದ್ವಾಜಃ ಪಾಯೂಃ | ರಕ್ಷೋಹಾಗ್ನಿಃ | ತ್ರಿಷ್ಟುಪ್}

ಪ್ರ ಪರ್ವಾ᳚ಣಿ ಜಾತವೇದಃ ಶೃಣೀಹಿ ಕ್ರ॒ವ್ಯಾತ್ಕ್ರ॑ವಿ॒ಷ್ಣುರ್ವಿ ಚಿ॑ನೋತು ವೃ॒ಕ್ಣಂ ||{5/25}{8.4.5.5}{10.87.5}{10.7.3.5}{924, 9741}

ಯತ್ರೇ॒ದಾನೀಂ॒ ಪಶ್ಯ॑ಸಿ ಜಾತವೇದ॒ಸ್ತಿಷ್ಠ᳚‌ನ್ತಮಗ್ನ ಉ॒ತ ವಾ॒ ಚರ᳚‌ನ್ತಂ |{ಭಾರದ್ವಾಜಃ ಪಾಯೂಃ | ರಕ್ಷೋಹಾಗ್ನಿಃ | ತ್ರಿಷ್ಟುಪ್}

ಯದ್ವಾ॒‌ನ್ತರಿ॑ಕ್ಷೇ ಪ॒ಥಿಭಿಃ॒ ಪತ᳚‌ನ್ತಂ॒ ತಮಸ್ತಾ᳚ ವಿಧ್ಯ॒ ಶರ್ವಾ॒ ಶಿಶಾ᳚ನಃ ||{6/25}{8.4.6.1}{10.87.6}{10.7.3.6}{924, 9742}

ಉ॒ತಾಲ॑ಬ್ಧಂ ಸ್ಪೃಣುಹಿ ಜಾತವೇದ ಆಲೇಭಾ॒ನಾದೃ॒ಷ್ಟಿಭಿ᳚ರ್ಯಾತು॒ಧಾನಾ᳚ತ್ |{ಭಾರದ್ವಾಜಃ ಪಾಯೂಃ | ರಕ್ಷೋಹಾಗ್ನಿಃ | ತ್ರಿಷ್ಟುಪ್}

ಅಗ್ನೇ॒ ಪೂರ್ವೋ॒ ನಿ ಜ॑ಹಿ॒ ಶೋಶು॑ಚಾನ ಆ॒ಮಾದಃ॒, ಕ್ಷ್ವಿಂಕಾ॒ಸ್ತಮ॑ದ॒‌ನ್ತ್ವೇನೀಃ᳚ ||{7/25}{8.4.6.2}{10.87.7}{10.7.3.7}{924, 9743}

ಇ॒ಹ ಪ್ರ ಬ್ರೂ᳚ಹಿ ಯತ॒ಮಃ ಸೋ, ಅ॑ಗ್ನೇ॒ ಯೋ ಯಾ᳚ತು॒ಧಾನೋ॒ ಯ ಇ॒ದಂ ಕೃ॒ಣೋತಿ॑ |{ಭಾರದ್ವಾಜಃ ಪಾಯೂಃ | ರಕ್ಷೋಹಾಗ್ನಿಃ | ತ್ರಿಷ್ಟುಪ್}

ತಮಾ ರ॑ಭಸ್ವ ಸ॒ಮಿಧಾ᳚ ಯವಿಷ್ಠ ನೃ॒ಚಕ್ಷ॑ಸ॒ಶ್ಚಕ್ಷು॑ಷೇ ರ‌ನ್ಧಯೈನಂ ||{8/25}{8.4.6.3}{10.87.8}{10.7.3.8}{924, 9744}

ತೀ॒ಕ್ಷ್ಣೇನಾ᳚ಗ್ನೇ॒ ಚಕ್ಷು॑ಷಾ ರಕ್ಷ ಯ॒ಜ್ಞಂ ಪ್ರಾ‌ಞ್ಚಂ॒ ವಸು॑ಭ್ಯಃ॒ ಪ್ರ ಣ॑ಯ ಪ್ರಚೇತಃ |{ಭಾರದ್ವಾಜಃ ಪಾಯೂಃ | ರಕ್ಷೋಹಾಗ್ನಿಃ | ತ್ರಿಷ್ಟುಪ್}

ಹಿಂ॒ಸ್ರಂ ರಕ್ಷಾಂ᳚ಸ್ಯ॒ಭಿ ಶೋಶು॑ಚಾನಂ॒ ಮಾ ತ್ವಾ᳚ ದಭನ್ಯಾತು॒ಧಾನಾ᳚ ನೃಚಕ್ಷಃ ||{9/25}{8.4.6.4}{10.87.9}{10.7.3.9}{924, 9745}

ನೃ॒ಚಕ್ಷಾ॒ ರಕ್ಷಃ॒ ಪರಿ॑ ಪಶ್ಯ ವಿ॒ಕ್ಷು ತಸ್ಯ॒ ತ್ರೀಣಿ॒ ಪ್ರತಿ॑ ಶೃಣೀ॒ಹ್ಯಗ್ರಾ᳚ |{ಭಾರದ್ವಾಜಃ ಪಾಯೂಃ | ರಕ್ಷೋಹಾಗ್ನಿಃ | ತ್ರಿಷ್ಟುಪ್}

ತಸ್ಯಾ᳚ಗ್ನೇ ಪೃ॒ಷ್ಟೀರ್ಹರ॑ಸಾ ಶೃಣೀಹಿ ತ್ರೇ॒ಧಾ ಮೂಲಂ᳚ ಯಾತು॒ಧಾನ॑ಸ್ಯ ವೃಶ್ಚ ||{10/25}{8.4.6.5}{10.87.10}{10.7.3.10}{924, 9746}

ತ್ರಿರ್ಯಾ᳚ತು॒ಧಾನಃ॒ ಪ್ರಸಿ॑ತಿಂ ತ ಏತ್ವೃ॒ತಂ ಯೋ, ಅ॑ಗ್ನೇ॒, ಅನೃ॑ತೇನ॒ ಹ‌ನ್ತಿ॑ |{ಭಾರದ್ವಾಜಃ ಪಾಯೂಃ | ರಕ್ಷೋಹಾಗ್ನಿಃ | ತ್ರಿಷ್ಟುಪ್}

ತಮ॒ರ್ಚಿಷಾ᳚ ಸ್ಫೂ॒ರ್ಜಯಂ᳚ಜಾತವೇದಃ ಸಮ॒ಕ್ಷಮೇ᳚ನಂ ಗೃಣ॒ತೇ ನಿ ವೃ᳚ಙ್ಧಿ ||{11/25}{8.4.7.1}{10.87.11}{10.7.3.11}{924, 9747}

ತದ॑ಗ್ನೇ॒ ಚಕ್ಷುಃ॒ ಪ್ರತಿ॑ ಧೇಹಿ ರೇ॒ಭೇ ಶ॑ಫಾ॒ರುಜಂ॒ ಯೇನ॒ ಪಶ್ಯ॑ಸಿ ಯಾತು॒ಧಾನಂ᳚ |{ಭಾರದ್ವಾಜಃ ಪಾಯೂಃ | ರಕ್ಷೋಹಾಗ್ನಿಃ | ತ್ರಿಷ್ಟುಪ್}

ಅ॒ಥ॒ರ್ವ॒ವಜ್ಜ್ಯೋತಿ॑ಷಾ॒ ದೈವ್ಯೇ᳚ನ ಸ॒ತ್ಯಂ ಧೂರ್ವ᳚‌ನ್ತಮ॒ಚಿತಂ॒ ನ್ಯೋ᳚ಷ ||{12/25}{8.4.7.2}{10.87.12}{10.7.3.12}{924, 9748}

ಯದ॑ಗ್ನೇ, ಅ॒ದ್ಯ ಮಿ॑ಥು॒ನಾ ಶಪಾ᳚ತೋ॒ ಯದ್ವಾ॒ಚಸ್ತೃ॒ಷ್ಟಂ ಜ॒ನಯ᳚‌ನ್ತ ರೇ॒ಭಾಃ |{ಭಾರದ್ವಾಜಃ ಪಾಯೂಃ | ರಕ್ಷೋಹಾಗ್ನಿಃ | ತ್ರಿಷ್ಟುಪ್}

ಮ॒ನ್ಯೋರ್ಮನ॑ಸಃ ಶರ॒ವ್ಯಾ॒3॑(ಆ॒) ಜಾಯ॑ತೇ॒ ಯಾ ತಯಾ᳚ ವಿಧ್ಯ॒ ಹೃದ॑ಯೇ ಯಾತು॒ಧಾನಾ॑ನ್ ||{13/25}{8.4.7.3}{10.87.13}{10.7.3.13}{924, 9749}

ಪರಾ᳚ ಶೃಣೀಹಿ॒ ತಪ॑ಸಾ ಯಾತು॒ಧಾನಾ॒ನ್ಪರಾ᳚ಗ್ನೇ॒ ರಕ್ಷೋ॒ ಹರ॑ಸಾ ಶೃಣೀಹಿ |{ಭಾರದ್ವಾಜಃ ಪಾಯೂಃ | ರಕ್ಷೋಹಾಗ್ನಿಃ | ತ್ರಿಷ್ಟುಪ್}

ಪರಾ॒ರ್ಚಿಷಾ॒ ಮೂರ॑ದೇವಾ‌ಞ್ಛೃಣೀಹಿ॒ ಪರಾ᳚ಸು॒ತೃಪೋ᳚, ಅ॒ಭಿ ಶೋಶು॑ಚಾನಃ ||{14/25}{8.4.7.4}{10.87.14}{10.7.3.14}{924, 9750}

ಪರಾ॒ದ್ಯ ದೇ॒ವಾ ವೃ॑ಜಿ॒ನಂ ಶೃ॑ಣ‌ನ್ತು ಪ್ರ॒ತ್ಯಗೇ᳚ನಂ ಶ॒ಪಥಾ᳚ ಯ‌ನ್ತು ತೃ॒ಷ್ಟಾಃ |{ಭಾರದ್ವಾಜಃ ಪಾಯೂಃ | ರಕ್ಷೋಹಾಗ್ನಿಃ | ತ್ರಿಷ್ಟುಪ್}

ವಾ॒ಚಾಸ್ತೇ᳚ನಂ॒ ಶರ॑ವ ಋಚ್ಛ‌ನ್ತು॒ ಮರ್ಮ॒ನ್ವಿಶ್ವ॑ಸ್ಯೈತು॒ ಪ್ರಸಿ॑ತಿಂ ಯಾತು॒ಧಾನಃ॑ ||{15/25}{8.4.7.5}{10.87.15}{10.7.3.15}{924, 9751}

ಯಃ ಪೌರು॑ಷೇಯೇಣ ಕ್ರ॒ವಿಷಾ᳚ ಸಮಂ॒ಕ್ತೇ ಯೋ, ಅಶ್ವ್ಯೇ᳚ನ ಪ॒ಶುನಾ᳚ ಯಾತು॒ಧಾನಃ॑ |{ಭಾರದ್ವಾಜಃ ಪಾಯೂಃ | ರಕ್ಷೋಹಾಗ್ನಿಃ | ತ್ರಿಷ್ಟುಪ್}

ಯೋ, ಅ॒ಘ್ನ್ಯಾಯಾ॒ ಭರ॑ತಿ ಕ್ಷೀ॒ರಮ॑ಗ್ನೇ॒ ತೇಷಾಂ᳚ ಶೀ॒ರ್ಷಾಣಿ॒ ಹರ॒ಸಾಪಿ॑ ವೃಶ್ಚ ||{16/25}{8.4.8.1}{10.87.16}{10.7.3.16}{924, 9752}

ಸಂ॒ವ॒ತ್ಸ॒ರೀಣಂ॒ ಪಯ॑ ಉ॒ಸ್ರಿಯಾ᳚ಯಾ॒ಸ್ತಸ್ಯ॒ ಮಾಶೀ᳚ದ್ಯಾತು॒ಧಾನೋ᳚ ನೃಚಕ್ಷಃ |{ಭಾರದ್ವಾಜಃ ಪಾಯೂಃ | ರಕ್ಷೋಹಾಗ್ನಿಃ | ತ್ರಿಷ್ಟುಪ್}

ಪೀ॒ಯೂಷ॑ಮಗ್ನೇ ಯತ॒ಮಸ್ತಿತೃ॑ಪ್ಸಾ॒ತ್ತಂ ಪ್ರ॒ತ್ಯಂಚ॑ಮ॒ರ್ಚಿಷಾ᳚ ವಿಧ್ಯ॒ ಮರ್ಮ॑ನ್ ||{17/25}{8.4.8.2}{10.87.17}{10.7.3.17}{924, 9753}

ವಿ॒ಷಂ ಗವಾಂ᳚ ಯಾತು॒ಧಾನಾಃ᳚ ಪಿಬ॒‌ನ್ತ್ವಾ ವೃ॑ಶ್ಚ್ಯ‌ನ್ತಾ॒ಮದಿ॑ತಯೇ ದು॒ರೇವಾಃ᳚ |{ಭಾರದ್ವಾಜಃ ಪಾಯೂಃ | ರಕ್ಷೋಹಾಗ್ನಿಃ | ತ್ರಿಷ್ಟುಪ್}

ಪರೈ᳚ನಾ‌ನ್ದೇ॒ವಃ ಸ॑ವಿ॒ತಾ ದ॑ದಾತು॒ ಪರಾ᳚ ಭಾ॒ಗಮೋಷ॑ಧೀನಾಂ ಜಯ‌ನ್ತಾಂ ||{18/25}{8.4.8.3}{10.87.18}{10.7.3.18}{924, 9754}

ಸ॒ನಾದ॑ಗ್ನೇ ಮೃಣಸಿ ಯಾತು॒ಧಾನಾ॒ನ್ನ ತ್ವಾ॒ ರಕ್ಷಾಂ᳚ಸಿ॒ ಪೃತ॑ನಾಸು ಜಿಗ್ಯುಃ |{ಭಾರದ್ವಾಜಃ ಪಾಯೂಃ | ರಕ್ಷೋಹಾಗ್ನಿಃ | ತ್ರಿಷ್ಟುಪ್}

ಅನು॑ ದಹ ಸ॒ಹಮೂ᳚ರಾನ್‌ ಕ್ರ॒ವ್ಯಾದೋ॒ ಮಾ ತೇ᳚ ಹೇ॒ತ್ಯಾ ಮು॑ಕ್ಷತ॒ ದೈವ್ಯಾ᳚ಯಾಃ ||{19/25}{8.4.8.4}{10.87.19}{10.7.3.19}{924, 9755}

ತ್ವಂ ನೋ᳚, ಅಗ್ನೇ, ಅಧ॒ರಾದುದ॑ಕ್ತಾ॒ತ್‌ ತ್ವಂ ಪ॒ಶ್ಚಾದು॒ತ ರ॑ಕ್ಷಾ ಪು॒ರಸ್ತಾ᳚ತ್ |{ಭಾರದ್ವಾಜಃ ಪಾಯೂಃ | ರಕ್ಷೋಹಾಗ್ನಿಃ | ತ್ರಿಷ್ಟುಪ್}

ಪ್ರತಿ॒ ತೇ ತೇ᳚, ಅ॒ಜರಾ᳚ಸ॒ಸ್ತಪಿ॑ಷ್ಠಾ, ಅ॒ಘಶಂ᳚ಸಂ॒ ಶೋಶು॑ಚತೋ ದಹ‌ನ್ತು ||{20/25}{8.4.8.5}{10.87.20}{10.7.3.20}{924, 9756}

ಪ॒ಶ್ಚಾತ್ಪು॒ರಸ್ತಾ᳚ದಧ॒ರಾದುದ॑ಕ್ತಾತ್ಕ॒ವಿಃ ಕಾವ್ಯೇ᳚ನ॒ ಪರಿ॑ ಪಾಹಿ ರಾಜನ್ |{ಭಾರದ್ವಾಜಃ ಪಾಯೂಃ | ರಕ್ಷೋಹಾಗ್ನಿಃ | ತ್ರಿಷ್ಟುಪ್}

ಸಖೇ॒ ಸಖಾ᳚ಯಮ॒ಜರೋ᳚ ಜರಿ॒ಮ್ಣೇಽಗ್ನೇ॒ ಮರ್ತಾಁ॒, ಅಮ॑ರ್ತ್ಯ॒ಸ್ತ್ವಂ ನಃ॑ ||{21/25}{8.4.9.1}{10.87.21}{10.7.3.21}{924, 9757}

ಪರಿ॑ ತ್ವಾಗ್ನೇ॒ ಪುರಂ᳚ ವ॒ಯಂ ವಿಪ್ರಂ᳚ ಸಹಸ್ಯ ಧೀಮಹಿ |{ಭಾರದ್ವಾಜಃ ಪಾಯೂಃ | ರಕ್ಷೋಹಾಗ್ನಿಃ | ಅನುಷ್ಟುಪ್}

ಧೃ॒ಷದ್ವ᳚ರ್ಣಂ ದಿ॒ವೇದಿ॑ವೇ ಹ॒‌ನ್ತಾರಂ᳚ ಭಂಗು॒ರಾವ॑ತಾಂ ||{22/25}{8.4.9.2}{10.87.22}{10.7.3.22}{924, 9758}

ವಿ॒ಷೇಣ॑ ಭಂಗು॒ರಾವ॑ತಃ॒ ಪ್ರತಿ॑ ಷ್ಮ ರ॒ಕ್ಷಸೋ᳚ ದಹ |{ಭಾರದ್ವಾಜಃ ಪಾಯೂಃ | ರಕ್ಷೋಹಾಗ್ನಿಃ | ಅನುಷ್ಟುಪ್}

ಅಗ್ನೇ᳚ ತಿ॒ಗ್ಮೇನ॑ ಶೋ॒ಚಿಷಾ॒ ತಪು॑ರಗ್ರಾಭಿರೃ॒ಷ್ಟಿಭಿಃ॑ ||{23/25}{8.4.9.3}{10.87.23}{10.7.3.23}{924, 9759}

ಪ್ರತ್ಯ॑ಗ್ನೇ ಮಿಥು॒ನಾ ದ॑ಹ ಯಾತು॒ಧಾನಾ᳚ ಕಿಮೀ॒ದಿನಾ᳚ |{ಭಾರದ್ವಾಜಃ ಪಾಯೂಃ | ರಕ್ಷೋಹಾಗ್ನಿಃ | ಅನುಷ್ಟುಪ್}

ಸಂ ತ್ವಾ᳚ ಶಿಶಾಮಿ ಜಾಗೃ॒ಹ್ಯದ॑ಬ್ಧಂ ವಿಪ್ರ॒ ಮನ್ಮ॑ಭಿಃ ||{24/25}{8.4.9.4}{10.87.24}{10.7.3.24}{924, 9760}

ಪ್ರತ್ಯ॑ಗ್ನೇ॒ ಹರ॑ಸಾ॒ ಹರಃ॑ ಶೃಣೀ॒ಹಿ ವಿ॒ಶ್ವತಃ॒ ಪ್ರತಿ॑ |{ಭಾರದ್ವಾಜಃ ಪಾಯೂಃ | ರಕ್ಷೋಹಾಗ್ನಿಃ | ಅನುಷ್ಟುಪ್}

ಯಾ॒ತು॒ಧಾನ॑ಸ್ಯ ರ॒ಕ್ಷಸೋ॒ ಬಲಂ॒ ವಿ ರು॑ಜ ವೀ॒ರ್ಯಂ᳚ ||{25/25}{8.4.9.5}{10.87.25}{10.7.3.25}{924, 9761}

**[43] ಹನಿಷ್ಪಾಂತಮಿತ್ಯೇಕೋನ ವಿಂಶತ್ಯೃಚಸ್ಯ ಸೂಕ್ತಸ್ಯಾಂಗಿರಸೋಮೂರ್ಧನ್ವಾನ್ಸೂರ್ಯವೈಶ್ವಾನರೌತ್ರಿಷ್ಟುಪ್ | (ಮರೀಚಿಃ - ಹವಿಷ್ಪಾಂತದ್ವಿದೈವತ್ಯಂ ಸೌರ್ಯವೈಶ್ವಾನರೀ ಯಕಮಿತಿದ್ವೇದೇವತೇಅತ್ರ . ತೇನಸೂರ್ಯವೈಶ್ವಾನರಇತ್ಯಗ್ನೇರ್ಗುಣಇತಿವದಂತಃ ಪರಾಸ್ತಾಃ ) |**

ಹ॒ವಿಷ್ಪಾ‌ನ್ತ॑ಮ॒ಜರಂ᳚ ಸ್ವ॒ರ್ವಿದಿ॑ ದಿವಿ॒ಸ್ಪೃಶ್ಯಾಹು॑ತಂ॒ ಜುಷ್ಟ॑ಮ॒ಗ್ನೌ |{ಆಂಗಿರಸೋ ಮೂರ್ಧನ್ವಾಃ | ಸೂರ್ಯವೈಶ್ವಾನರೌ | ತ್ರಿಷ್ಟುಪ್}

ತಸ್ಯ॒ ಭರ್ಮ॑ಣೇ॒ ಭುವ॑ನಾಯ ದೇ॒ವಾ ಧರ್ಮ॑ಣೇ॒ ಕಂ ಸ್ವ॒ಧಯಾ᳚ ಪಪ್ರಥ‌ನ್ತ ||{1/19}{8.4.10.1}{10.88.1}{10.7.4.1}{925, 9762}

ಗೀ॒ರ್ಣಂ ಭುವ॑ನಂ॒ ತಮ॒ಸಾಪ॑ಗೂಳ್ಹಮಾ॒ವಿಃ ಸ್ವ॑ರಭವಜ್ಜಾ॒ತೇ, ಅ॒ಗ್ನೌ |{ಆಂಗಿರಸೋ ಮೂರ್ಧನ್ವಾಃ | ಸೂರ್ಯವೈಶ್ವಾನರೌ | ತ್ರಿಷ್ಟುಪ್}

ತಸ್ಯ॑ ದೇ॒ವಾಃ ಪೃ॑ಥಿ॒ವೀ ದ್ಯೌರು॒ತಾಪೋಽರ॑ಣಯ॒ನ್ನೋಷ॑ಧೀಃ ಸ॒ಖ್ಯೇ, ಅ॑ಸ್ಯ ||{2/19}{8.4.10.2}{10.88.2}{10.7.4.2}{925, 9763}

ದೇ॒ವೇಭಿ॒ರ್ನ್ವಿ॑ಷಿ॒ತೋ ಯ॒ಜ್ಞಿಯೇ᳚ಭಿರ॒ಗ್ನಿಂ ಸ್ತೋ᳚ಷಾಣ್ಯ॒ಜರಂ᳚ ಬೃ॒ಹ‌ನ್ತಂ᳚ |{ಆಂಗಿರಸೋ ಮೂರ್ಧನ್ವಾಃ | ಸೂರ್ಯವೈಶ್ವಾನರೌ | ತ್ರಿಷ್ಟುಪ್}

ಯೋ ಭಾ॒ನುನಾ᳚ ಪೃಥಿ॒ವೀಂ ದ್ಯಾಮು॒ತೇಮಾಮಾ᳚ತ॒ತಾನ॒ ರೋದ॑ಸೀ, ಅ॒‌ನ್ತರಿ॑ಕ್ಷಂ ||{3/19}{8.4.10.3}{10.88.3}{10.7.4.3}{925, 9764}

ಯೋ ಹೋತಾಸೀ᳚ತ್ಪ್ರಥ॒ಮೋ ದೇ॒ವಜು॑ಷ್ಟೋ॒ ಯಂ ಸ॒ಮಾ‌ಞ್ಜ॒ನ್ನಾಜ್ಯೇ᳚ನಾ ವೃಣಾ॒ನಾಃ |{ಆಂಗಿರಸೋ ಮೂರ್ಧನ್ವಾಃ | ಸೂರ್ಯವೈಶ್ವಾನರೌ | ತ್ರಿಷ್ಟುಪ್}

ಸ ಪ॑ತ॒ತ್ರೀ᳚ತ್ವ॒ರಂ ಸ್ಥಾ ಜಗ॒ದ್ಯಚ್ಛ್ವಾ॒ತ್ರಮ॒ಗ್ನಿರ॑ಕೃಣೋಜ್ಜಾ॒ತವೇ᳚ದಾಃ ||{4/19}{8.4.10.4}{10.88.4}{10.7.4.4}{925, 9765}

ಯಜ್ಜಾ᳚ತವೇದೋ॒ ಭುವ॑ನಸ್ಯ ಮೂ॒ರ್ಧನ್ನತಿ॑ಷ್ಠೋ, ಅಗ್ನೇ ಸ॒ಹ ರೋ᳚ಚ॒ನೇನ॑ |{ಆಂಗಿರಸೋ ಮೂರ್ಧನ್ವಾಃ | ಸೂರ್ಯವೈಶ್ವಾನರೌ | ತ್ರಿಷ್ಟುಪ್}

ತಂ ತ್ವಾ᳚ಹೇಮ ಮ॒ತಿಭಿ॑ರ್ಗೀ॒ರ್ಭಿರು॒ಕ್ಥೈಃ ಸ ಯ॒ಜ್ಞಿಯೋ᳚, ಅಭವೋ ರೋದಸಿ॒ಪ್ರಾಃ ||{5/19}{8.4.10.5}{10.88.5}{10.7.4.5}{925, 9766}

ಮೂ॒ರ್ಧಾ ಭು॒ವೋ ಭ॑ವತಿ॒ ನಕ್ತ॑ಮ॒ಗ್ನಿಸ್ತತಃ॒ ಸೂರ್ಯೋ᳚ ಜಾಯತೇ ಪ್ರಾ॒ತರು॒ದ್ಯನ್ |{ಆಂಗಿರಸೋ ಮೂರ್ಧನ್ವಾಃ | ಸೂರ್ಯವೈಶ್ವಾನರೌ | ತ್ರಿಷ್ಟುಪ್}

ಮಾ॒ಯಾಮೂ॒ ತು ಯ॒ಜ್ಞಿಯಾ᳚ನಾಮೇ॒ತಾಮಪೋ॒ ಯತ್‌ ತೂರ್ಣಿ॒ಶ್ಚರ॑ತಿ ಪ್ರಜಾ॒ನನ್ ||{6/19}{8.4.11.1}{10.88.6}{10.7.4.6}{925, 9767}

ದೃ॒ಶೇನ್ಯೋ॒ ಯೋ ಮ॑ಹಿ॒ನಾ ಸಮಿ॒ದ್ಧೋಽರೋ᳚ಚತ ದಿ॒ವಿಯೋ᳚ನಿರ್ವಿ॒ಭಾವಾ᳚ |{ಆಂಗಿರಸೋ ಮೂರ್ಧನ್ವಾಃ | ಸೂರ್ಯವೈಶ್ವಾನರೌ | ತ್ರಿಷ್ಟುಪ್}

ತಸ್ಮಿ᳚ನ್ನ॒ಗ್ನೌ ಸೂ᳚ಕ್ತವಾ॒ಕೇನ॑ ದೇ॒ವಾ ಹ॒ವಿರ್ವಿಶ್ವ॒ ಆಜು॑ಹವುಸ್ತನೂ॒ಪಾಃ ||{7/19}{8.4.11.2}{10.88.7}{10.7.4.7}{925, 9768}

ಸೂ॒ಕ್ತ॒ವಾ॒ಕಂ ಪ್ರ॑ಥ॒ಮಮಾದಿದ॒ಗ್ನಿಮಾದಿದ್ಧ॒ವಿರ॑ಜನಯ‌ನ್ತ ದೇ॒ವಾಃ |{ಆಂಗಿರಸೋ ಮೂರ್ಧನ್ವಾಃ | ಸೂರ್ಯವೈಶ್ವಾನರೌ | ತ್ರಿಷ್ಟುಪ್}

ಸ ಏ᳚ಷಾಂ ಯ॒ಜ್ಞೋ, ಅ॑ಭವತ್ತನೂ॒ಪಾಸ್ತಂ ದ್ಯೌರ್ವೇ᳚ದ॒ ತಂ ಪೃ॑ಥಿ॒ವೀ ತಮಾಪಃ॑ ||{8/19}{8.4.11.3}{10.88.8}{10.7.4.8}{925, 9769}

ಯಂ ದೇ॒ವಾಸೋಽಜ॑ನಯ‌ನ್ತಾ॒ಗ್ನಿಂ ಯಸ್ಮಿ॒ನ್ನಾಜು॑ಹವು॒ರ್ಭುವ॑ನಾನಿ॒ ವಿಶ್ವಾ᳚ |{ಆಂಗಿರಸೋ ಮೂರ್ಧನ್ವಾಃ | ಸೂರ್ಯವೈಶ್ವಾನರೌ | ತ್ರಿಷ್ಟುಪ್}

ಸೋ, ಅ॒ರ್ಚಿಷಾ᳚ ಪೃಥಿ॒ವೀಂ ದ್ಯಾಮು॒ತೇಮಾಮೃ॑ಜೂ॒ಯಮಾ᳚ನೋ, ಅತಪನ್ಮಹಿ॒ತ್ವಾ ||{9/19}{8.4.11.4}{10.88.9}{10.7.4.9}{925, 9770}

ಸ್ತೋಮೇ᳚ನ॒ ಹಿ ದಿ॒ವಿ ದೇ॒ವಾಸೋ᳚, ಅ॒ಗ್ನಿಮಜೀ᳚ಜನಂ॒ಛಕ್ತಿ॑ಭೀ ರೋದಸಿ॒ಪ್ರಾಂ |{ಆಂಗಿರಸೋ ಮೂರ್ಧನ್ವಾಃ | ಸೂರ್ಯವೈಶ್ವಾನರೌ | ತ್ರಿಷ್ಟುಪ್}

ತಮೂ᳚, ಅಕೃಣ್ವ‌ನ್ತ್ರೇ॒ಧಾ ಭು॒ವೇ ಕಂ ಸ ಓಷ॑ಧೀಃ ಪಚತಿ ವಿ॒ಶ್ವರೂ᳚ಪಾಃ ||{10/19}{8.4.11.5}{10.88.10}{10.7.4.10}{925, 9771}

ಯ॒ದೇದೇ᳚ನ॒ಮದ॑ಧುರ್ಯ॒ಜ್ಞಿಯಾ᳚ಸೋ ದಿ॒ವಿ ದೇ॒ವಾಃ ಸೂರ್ಯ॑ಮಾದಿತೇ॒ಯಂ |{ಆಂಗಿರಸೋ ಮೂರ್ಧನ್ವಾಃ | ಸೂರ್ಯವೈಶ್ವಾನರೌ | ತ್ರಿಷ್ಟುಪ್}

ಯ॒ದಾ ಚ॑ರಿ॒ಷ್ಣೂ ಮಿ॑ಥು॒ನಾವಭೂ᳚ತಾ॒ಮಾದಿತ್ಪ್ರಾಪ॑ಶ್ಯ॒ನ್ಭುವ॑ನಾನಿ॒ ವಿಶ್ವಾ᳚ ||{11/19}{8.4.12.1}{10.88.11}{10.7.4.11}{925, 9772}

ವಿಶ್ವ॑ಸ್ಮಾ, ಅ॒ಗ್ನಿಂ ಭುವ॑ನಾಯ ದೇ॒ವಾ ವೈ᳚ಶ್ವಾನ॒ರಂ ಕೇ॒ತುಮಹ್ನಾ᳚ಮಕೃಣ್ವನ್ |{ಆಂಗಿರಸೋ ಮೂರ್ಧನ್ವಾಃ | ಸೂರ್ಯವೈಶ್ವಾನರೌ | ತ್ರಿಷ್ಟುಪ್}

ಆ ಯಸ್ತ॒ತಾನೋ॒ಷಸೋ᳚ ವಿಭಾ॒ತೀರಪೋ᳚, ಊರ್ಣೋತಿ॒ ತಮೋ᳚, ಅ॒ರ್ಚಿಷಾ॒ ಯನ್ ||{12/19}{8.4.12.2}{10.88.12}{10.7.4.12}{925, 9773}

ವೈ॒ಶ್ವಾ॒ನ॒ರಂ ಕ॒ವಯೋ᳚ ಯ॒ಜ್ಞಿಯಾ᳚ಸೋ॒ಽಗ್ನಿಂ ದೇ॒ವಾ, ಅ॑ಜನಯನ್ನಜು॒ರ್ಯಂ |{ಆಂಗಿರಸೋ ಮೂರ್ಧನ್ವಾಃ | ಸೂರ್ಯವೈಶ್ವಾನರೌ | ತ್ರಿಷ್ಟುಪ್}

ನಕ್ಷ॑ತ್ರಂ ಪ್ರ॒ತ್ನಮಮಿ॑ನಚ್ಚರಿ॒ಷ್ಣು ಯ॒ಕ್ಷಸ್ಯಾಧ್ಯ॑ಕ್ಷಂ ತವಿ॒ಷಂ ಬೃ॒ಹ‌ನ್ತಂ᳚ ||{13/19}{8.4.12.3}{10.88.13}{10.7.4.13}{925, 9774}

ವೈ॒ಶ್ವಾ॒ನ॒ರಂ ವಿ॒ಶ್ವಹಾ᳚ ದೀದಿ॒ವಾಂಸಂ॒ ಮ‌ನ್ತ್ರೈ᳚ರ॒ಗ್ನಿಂ ಕ॒ವಿಮಚ್ಛಾ᳚ ವದಾಮಃ |{ಆಂಗಿರಸೋ ಮೂರ್ಧನ್ವಾಃ | ಸೂರ್ಯವೈಶ್ವಾನರೌ | ತ್ರಿಷ್ಟುಪ್}

ಯೋ ಮ॑ಹಿ॒ಮ್ನಾ ಪ॑ರಿಬ॒ಭೂವೋ॒ರ್ವೀ, ಉ॒ತಾವಸ್ತಾ᳚ದು॒ತ ದೇ॒ವಃ ಪ॒ರಸ್ತಾ᳚ತ್ ||{14/19}{8.4.12.4}{10.88.14}{10.7.4.14}{925, 9775}

ದ್ವೇ ಸ್ರು॒ತೀ, ಅ॑ಶೃಣವಂ ಪಿತೄ॒ಣಾಮ॒ಹಂ ದೇ॒ವಾನಾ᳚ಮು॒ತ ಮರ್ತ್ಯಾ᳚ನಾಂ |{ಆಂಗಿರಸೋ ಮೂರ್ಧನ್ವಾಃ | ಸೂರ್ಯವೈಶ್ವಾನರೌ | ತ್ರಿಷ್ಟುಪ್}

ತಾಭ್ಯಾ᳚ಮಿ॒ದಂ ವಿಶ್ವ॒ಮೇಜ॒ತ್ಸಮೇ᳚ತಿ॒ ಯದ᳚‌ನ್ತ॒ರಾ ಪಿ॒ತರಂ᳚ ಮಾ॒ತರಂ᳚ ಚ ||{15/19}{8.4.12.5}{10.88.15}{10.7.4.15}{925, 9776}

ದ್ವೇ ಸ॑ಮೀ॒ಚೀ ಬಿ॑ಭೃತ॒ಶ್ಚರ᳚‌ನ್ತಂ ಶೀರ್ಷ॒ತೋ ಜಾ॒ತಂ ಮನ॑ಸಾ॒ ವಿಮೃ॑ಷ್ಟಂ |{ಆಂಗಿರಸೋ ಮೂರ್ಧನ್ವಾಃ | ಸೂರ್ಯವೈಶ್ವಾನರೌ | ತ್ರಿಷ್ಟುಪ್}

ಸ ಪ್ರ॒ತ್ಯಙ್ವಿಶ್ವಾ॒ ಭುವ॑ನಾನಿ ತಸ್ಥಾ॒ವಪ್ರ॑ಯುಚ್ಛ‌ನ್ತ॒ರಣಿ॒ರ್ಭ್ರಾಜ॑ಮಾನಃ ||{16/19}{8.4.13.1}{10.88.16}{10.7.4.16}{925, 9777}

ಯತ್ರಾ॒ ವದೇ᳚ತೇ॒, ಅವ॑ರಃ॒ ಪರ॑ಶ್ಚ ಯಜ್ಞ॒ನ್ಯೋಃ᳚ ಕತ॒ರೋ ನೌ॒ ವಿ ವೇ᳚ದ |{ಆಂಗಿರಸೋ ಮೂರ್ಧನ್ವಾಃ | ಸೂರ್ಯವೈಶ್ವಾನರೌ | ತ್ರಿಷ್ಟುಪ್}

ಆ ಶೇ᳚ಕು॒ರಿತ್ಸ॑ಧ॒ಮಾದಂ॒ ಸಖಾ᳚ಯೋ॒ ನಕ್ಷ᳚‌ನ್ತ ಯ॒ಜ್ಞಂ ಕ ಇ॒ದಂ ವಿ ವೋ᳚ಚತ್ ||{17/19}{8.4.13.2}{10.88.17}{10.7.4.17}{925, 9778}

ಕತ್ಯ॒ಗ್ನಯಃ॒ ಕತಿ॒ ಸೂರ್ಯಾ᳚ಸಃ॒ ಕತ್ಯು॒ಷಾಸಃ॒ ಕತ್ಯು॑ ಸ್ವಿ॒ದಾಪಃ॑ |{ಆಂಗಿರಸೋ ಮೂರ್ಧನ್ವಾಃ | ಸೂರ್ಯವೈಶ್ವಾನರೌ | ತ್ರಿಷ್ಟುಪ್}

ನೋಪ॒ಸ್ಪಿಜಂ᳚ ವಃ ಪಿತರೋ ವದಾಮಿ ಪೃ॒ಚ್ಛಾಮಿ॑ ವಃ ಕವಯೋ ವಿ॒ದ್ಮನೇ॒ ಕಂ ||{18/19}{8.4.13.3}{10.88.18}{10.7.4.18}{925, 9779}

ಯಾ॒ವ॒ನ್ಮಾ॒ತ್ರಮು॒ಷಸೋ॒ ನ ಪ್ರತೀ᳚ಕಂ ಸುಪ॒ರ್ಣ್ಯೋ॒3॑(ಓ॒) ವಸ॑ತೇ ಮಾತರಿಶ್ವಃ |{ಆಂಗಿರಸೋ ಮೂರ್ಧನ್ವಾಃ | ಸೂರ್ಯವೈಶ್ವಾನರೌ | ತ್ರಿಷ್ಟುಪ್}

ತಾವ॑ದ್ದಧಾ॒ತ್ಯುಪ॑ ಯ॒ಜ್ಞಮಾ॒ಯನ್ಬ್ರಾ᳚ಹ್ಮ॒ಣೋ ಹೋತು॒ರವ॑ರೋ ನಿ॒ಷೀದ॑ನ್ ||{19/19}{8.4.13.4}{10.88.19}{10.7.4.19}{925, 9780}

**[44] ಇಂದ್ರಸ್ತವೇತ್ಯಷ್ಟಾದಶರ್ಚಸ್ಯ ಸೂಕ್ತಸ್ಯ ವೈಶ್ವಾಮಿತ್ರೋರೇಣುರಿಂದ್ರಃ ಪಂಚಮ್ಯಾಇಂದ್ರಾಸೋಮೌತ್ರಿಷ್ಟುಪ್ |**

ಇ‌ನ್ದ್ರಂ᳚ ಸ್ತವಾ॒ ನೃತ॑ಮಂ॒ ಯಸ್ಯ॑ ಮ॒ಹ್ನಾ ವಿ॑ಬಬಾ॒ಧೇ ರೋ᳚ಚ॒ನಾ ವಿ ಜ್ಮೋ, ಅ‌ನ್ತಾ॑ನ್ |{ವೈಶ್ವಾಮಿತ್ರೋ ರೇಣುಃ | ಇಂದ್ರಃ | ತ್ರಿಷ್ಟುಪ್}

ಆ ಯಃ ಪ॒ಪ್ರೌ ಚ॑ರ್ಷಣೀ॒ಧೃದ್ವರೋ᳚ಭಿಃ॒ ಪ್ರ ಸಿ‌ನ್ಧು॑ಭ್ಯೋ ರಿರಿಚಾ॒ನೋ ಮ॑ಹಿ॒ತ್ವಾ ||{1/18}{8.4.14.1}{10.89.1}{10.7.5.1}{926, 9781}

ಸ ಸೂರ್ಯಃ॒ ಪರ್ಯು॒ರೂ ವರಾಂ॒ಸ್ಯೇ‌ನ್ದ್ರೋ᳚ ವವೃತ್ಯಾ॒ದ್ರಥ್ಯೇ᳚ವ ಚ॒ಕ್ರಾ |{ವೈಶ್ವಾಮಿತ್ರೋ ರೇಣುಃ | ಇಂದ್ರಃ | ತ್ರಿಷ್ಟುಪ್}

ಅತಿ॑ಷ್ಠ‌ನ್ತಮಪ॒ಸ್ಯ1॑(ಅಂ॒) ನ ಸರ್ಗಂ᳚ ಕೃ॒ಷ್ಣಾ ತಮಾಂ᳚ಸಿ॒ ತ್ವಿಷ್ಯಾ᳚ ಜಘಾನ ||{2/18}{8.4.14.2}{10.89.2}{10.7.5.2}{926, 9782}

ಸ॒ಮಾ॒ನಮ॑ಸ್ಮಾ॒, ಅನ॑ಪಾವೃದರ್ಚ ಕ್ಷ್ಮ॒ಯಾ ದಿ॒ವೋ, ಅಸ॑ಮಂ॒ ಬ್ರಹ್ಮ॒ ನವ್ಯಂ᳚ |{ವೈಶ್ವಾಮಿತ್ರೋ ರೇಣುಃ | ಇಂದ್ರಃ | ತ್ರಿಷ್ಟುಪ್}

ವಿ ಯಃ ಪೃ॒ಷ್ಠೇವ॒ ಜನಿ॑ಮಾನ್ಯ॒ರ್ಯ ಇ‌ನ್ದ್ರ॑ಶ್ಚಿ॒ಕಾಯ॒ ನ ಸಖಾ᳚ಯಮೀ॒ಷೇ ||{3/18}{8.4.14.3}{10.89.3}{10.7.5.3}{926, 9783}

ಇ‌ನ್ದ್ರಾ᳚ಯ॒ ಗಿರೋ॒, ಅನಿ॑ಶಿತಸರ್ಗಾ, ಅ॒ಪಃ ಪ್ರೇರ॑ಯಂ॒ ಸಗ॑ರಸ್ಯ ಬು॒ಧ್ನಾತ್ |{ವೈಶ್ವಾಮಿತ್ರೋ ರೇಣುಃ | ಇಂದ್ರಃ | ತ್ರಿಷ್ಟುಪ್}

ಯೋ, ಅಕ್ಷೇ᳚ಣೇವ ಚ॒ಕ್ರಿಯಾ॒ ಶಚೀ᳚ಭಿ॒ರ್ವಿಷ್ವ॑ಕ್ತ॒ಸ್ತಂಭ॑ ಪೃಥಿ॒ವೀಮು॒ತ ದ್ಯಾಂ ||{4/18}{8.4.14.4}{10.89.4}{10.7.5.4}{926, 9784}

ಆಪಾ᳚‌ನ್ತಮನ್ಯುಸ್ತೃ॒ಪಲ॑ಪ್ರಭರ್ಮಾ॒ ಧುನಿಃ॒ ಶಿಮೀ᳚ವಾಂ॒ಛರು॑ಮಾಁ, ಋಜೀ॒ಷೀ |{ವೈಶ್ವಾಮಿತ್ರೋ ರೇಣುಃ | ಇಂದ್ರಾಸೋಮೌ | ತ್ರಿಷ್ಟುಪ್}

ಸೋಮೋ॒ ವಿಶ್ವಾ᳚ನ್ಯತ॒ಸಾ ವನಾ᳚ನಿ॒ ನಾರ್ವಾಗಿ‌ನ್ದ್ರಂ᳚ ಪ್ರತಿ॒ಮಾನಾ᳚ನಿ ದೇಭುಃ ||{5/18}{8.4.14.5}{10.89.5}{10.7.5.5}{926, 9785}

ನ ಯಸ್ಯ॒ ದ್ಯಾವಾ᳚ಪೃಥಿ॒ವೀ ನ ಧನ್ವ॒ ನಾ‌ನ್ತರಿ॑ಕ್ಷಂ॒ ನಾದ್ರ॑ಯಃ॒ ಸೋಮೋ᳚, ಅಕ್ಷಾಃ |{ವೈಶ್ವಾಮಿತ್ರೋ ರೇಣುಃ | ಇಂದ್ರಃ | ತ್ರಿಷ್ಟುಪ್}

ಯದ॑ಸ್ಯ ಮ॒ನ್ಯುರ॑ಧಿನೀ॒ಯಮಾ᳚ನಃ ಶೃ॒ಣಾತಿ॑ ವೀ॒ಳು ರು॒ಜತಿ॑ ಸ್ಥಿ॒ರಾಣಿ॑ ||{6/18}{8.4.15.1}{10.89.6}{10.7.5.6}{926, 9786}

ಜ॒ಘಾನ॑ ವೃ॒ತ್ರಂ ಸ್ವಧಿ॑ತಿ॒ರ್ವನೇ᳚ವ ರು॒ರೋಜ॒ ಪುರೋ॒, ಅರ॑ದ॒ನ್ನ ಸಿ‌ನ್ಧೂ॑ನ್ |{ವೈಶ್ವಾಮಿತ್ರೋ ರೇಣುಃ | ಇಂದ್ರಃ | ತ್ರಿಷ್ಟುಪ್}

ಬಿ॒ಭೇದ॑ ಗಿ॒ರಿಂ ನವ॒ಮಿನ್ನ ಕುಂ॒ಭಮಾ ಗಾ, ಇ‌ನ್ದ್ರೋ᳚, ಅಕೃಣುತ ಸ್ವ॒ಯುಗ್ಭಿಃ॑ ||{7/18}{8.4.15.2}{10.89.7}{10.7.5.7}{926, 9787}

ತ್ವಂ ಹ॒ ತ್ಯದೃ॑ಣ॒ಯಾ, ಇ᳚‌ನ್ದ್ರ॒ ಧೀರೋ॒ಽಸಿರ್ನ ಪರ್ವ॑ ವೃಜಿ॒ನಾ ಶೃ॑ಣಾಸಿ |{ವೈಶ್ವಾಮಿತ್ರೋ ರೇಣುಃ | ಇಂದ್ರಃ | ತ್ರಿಷ್ಟುಪ್}

ಪ್ರ ಯೇ ಮಿ॒ತ್ರಸ್ಯ॒ ವರು॑ಣಸ್ಯ॒ ಧಾಮ॒ ಯುಜಂ॒ ನ ಜನಾ᳚ ಮಿ॒ನ‌ನ್ತಿ॑ ಮಿ॒ತ್ರಂ ||{8/18}{8.4.15.3}{10.89.8}{10.7.5.8}{926, 9788}

ಪ್ರ ಯೇ ಮಿ॒ತ್ರಂ ಪ್ರಾರ್ಯ॒ಮಣಂ᳚ ದು॒ರೇವಾಃ॒ ಪ್ರ ಸಂ॒ಗಿರಃ॒ ಪ್ರ ವರು॑ಣಂ ಮಿ॒ನ‌ನ್ತಿ॑ |{ವೈಶ್ವಾಮಿತ್ರೋ ರೇಣುಃ | ಇಂದ್ರಃ | ತ್ರಿಷ್ಟುಪ್}

ನ್ಯ1॑(ಅ॒)ಮಿತ್ರೇ᳚ಷು ವ॒ಧಮಿ᳚‌ನ್ದ್ರ॒ ತುಮ್ರಂ॒ ವೃಷ॒ನ್ವೃಷಾ᳚ಣಮರು॒ಷಂ ಶಿ॑ಶೀಹಿ ||{9/18}{8.4.15.4}{10.89.9}{10.7.5.9}{926, 9789}

ಇ‌ನ್ದ್ರೋ᳚ ದಿ॒ವ ಇ‌ನ್ದ್ರ॑ ಈಶೇ ಪೃಥಿ॒ವ್ಯಾ, ಇ‌ನ್ದ್ರೋ᳚, ಅ॒ಪಾಮಿ‌ನ್ದ್ರ॒ ಇತ್ಪರ್ವ॑ತಾನಾಂ |{ವೈಶ್ವಾಮಿತ್ರೋ ರೇಣುಃ | ಇಂದ್ರಃ | ತ್ರಿಷ್ಟುಪ್}

ಇ‌ನ್ದ್ರೋ᳚ ವೃ॒ಧಾಮಿ‌ನ್ದ್ರ॒ ಇನ್ಮೇಧಿ॑ರಾಣಾ॒ಮಿ‌ನ್ದ್ರಃ॒, ಕ್ಷೇಮೇ॒ ಯೋಗೇ॒ ಹವ್ಯ॒ ಇ‌ನ್ದ್ರಃ॑ ||{10/18}{8.4.15.5}{10.89.10}{10.7.5.10}{926, 9790}

ಪ್ರಾಕ್ತುಭ್ಯ॒ ಇ‌ನ್ದ್ರಃ॒ ಪ್ರ ವೃ॒ಧೋ, ಅಹ॑ಭ್ಯಃ॒ ಪ್ರಾ‌ನ್ತರಿ॑ಕ್ಷಾ॒ತ್ಪ್ರ ಸ॑ಮು॒ದ್ರಸ್ಯ॑ ಧಾ॒ಸೇಃ |{ವೈಶ್ವಾಮಿತ್ರೋ ರೇಣುಃ | ಇಂದ್ರಃ | ತ್ರಿಷ್ಟುಪ್}

ಪ್ರ ವಾತ॑ಸ್ಯ॒ ಪ್ರಥ॑ಸಃ॒ ಪ್ರ ಜ್ಮೋ, ಅ‌ನ್ತಾ॒ತ್ಪ್ರ ಸಿ‌ನ್ಧು॑ಭ್ಯೋ ರಿರಿಚೇ॒ ಪ್ರ ಕ್ಷಿ॒ತಿಭ್ಯಃ॑ ||{11/18}{8.4.16.1}{10.89.11}{10.7.5.11}{926, 9791}

ಪ್ರ ಶೋಶು॑ಚತ್ಯಾ, ಉ॒ಷಸೋ॒ ನ ಕೇ॒ತುರ॑ಸಿ॒ನ್ವಾ ತೇ᳚ ವರ್ತತಾಮಿ‌ನ್ದ್ರ ಹೇ॒ತಿಃ |{ವೈಶ್ವಾಮಿತ್ರೋ ರೇಣುಃ | ಇಂದ್ರಃ | ತ್ರಿಷ್ಟುಪ್}

ಅಶ್ಮೇ᳚ವ ವಿಧ್ಯ ದಿ॒ವ ಆ ಸೃ॑ಜಾ॒ನಸ್ತಪಿ॑ಷ್ಠೇನ॒ ಹೇಷ॑ಸಾ॒ ದ್ರೋಘ॑ಮಿತ್ರಾನ್ ||{12/18}{8.4.16.2}{10.89.12}{10.7.5.12}{926, 9792}

ಅನ್ವಹ॒ ಮಾಸಾ॒, ಅನ್ವಿದ್ವನಾ॒ನ್ಯನ್ವೋಷ॑ಧೀ॒ರನು॒ ಪರ್ವ॑ತಾಸಃ |{ವೈಶ್ವಾಮಿತ್ರೋ ರೇಣುಃ | ಇಂದ್ರಃ | ತ್ರಿಷ್ಟುಪ್}

ಅನ್ವಿ‌ನ್ದ್ರಂ॒ ರೋದ॑ಸೀ ವಾವಶಾ॒ನೇ, ಅನ್ವಾಪೋ᳚, ಅಜಿಹತ॒ ಜಾಯ॑ಮಾನಂ ||{13/18}{8.4.16.3}{10.89.13}{10.7.5.13}{926, 9793}

ಕರ್ಹಿ॑ ಸ್ವಿ॒ತ್ಸಾ ತ॑ ಇ‌ನ್ದ್ರ ಚೇ॒ತ್ಯಾಸ॑ದ॒ಘಸ್ಯ॒ ಯದ್ಭಿ॒ನದೋ॒ ರಕ್ಷ॒ ಏಷ॑ತ್ |{ವೈಶ್ವಾಮಿತ್ರೋ ರೇಣುಃ | ಇಂದ್ರಃ | ತ್ರಿಷ್ಟುಪ್}

ಮಿ॒ತ್ರ॒ಕ್ರುವೋ॒ ಯಚ್ಛಸ॑ನೇ॒ ನ ಗಾವಃ॑ ಪೃಥಿ॒ವ್ಯಾ, ಆ॒ಪೃಗ॑ಮು॒ಯಾ ಶಯ᳚‌ನ್ತೇ ||{14/18}{8.4.16.4}{10.89.14}{10.7.5.14}{926, 9794}

ಶ॒ತ್ರೂ॒ಯ‌ನ್ತೋ᳚, ಅ॒ಭಿ ಯೇ ನ॑ಸ್ತತ॒ಸ್ರೇ ಮಹಿ॒ ವ್ರಾಧ᳚‌ನ್ತ ಓಗ॒ಣಾಸ॑ ಇ‌ನ್ದ್ರ |{ವೈಶ್ವಾಮಿತ್ರೋ ರೇಣುಃ | ಇಂದ್ರಃ | ತ್ರಿಷ್ಟುಪ್}

ಅ॒‌ನ್ಧೇನಾ॒ಮಿತ್ರಾ॒ಸ್ತಮ॑ಸಾ ಸಚ‌ನ್ತಾಂ ಸುಜ್ಯೋ॒ತಿಷೋ᳚, ಅ॒ಕ್ತವ॒ಸ್ತಾಁ, ಅ॒ಭಿ ಷ್ಯುಃ॑ ||{15/18}{8.4.16.5}{10.89.15}{10.7.5.15}{926, 9795}

ಪು॒ರೂಣಿ॒ ಹಿ ತ್ವಾ॒ ಸವ॑ನಾ॒ ಜನಾ᳚ನಾಂ॒ ಬ್ರಹ್ಮಾ᳚ಣಿ॒ ಮ‌ನ್ದ᳚ನ್‌ ಗೃಣ॒ತಾಮೃಷೀ᳚ಣಾಂ |{ವೈಶ್ವಾಮಿತ್ರೋ ರೇಣುಃ | ಇಂದ್ರಃ | ತ್ರಿಷ್ಟುಪ್}

ಇ॒ಮಾಮಾ॒ಘೋಷ॒ನ್ನವ॑ಸಾ॒ ಸಹೂ᳚ತಿಂ ತಿ॒ರೋ ವಿಶ್ವಾಁ॒, ಅರ್ಚ॑ತೋ ಯಾಹ್ಯ॒ರ್ವಾಙ್ ||{16/18}{8.4.16.6}{10.89.16}{10.7.5.16}{926, 9796}

ಏ॒ವಾ ತೇ᳚ ವ॒ಯಮಿ᳚‌ನ್ದ್ರ ಭುಂಜತೀ॒ನಾಂ ವಿ॒ದ್ಯಾಮ॑ ಸುಮತೀ॒ನಾಂ ನವಾ᳚ನಾಂ |{ವೈಶ್ವಾಮಿತ್ರೋ ರೇಣುಃ | ಇಂದ್ರಃ | ತ್ರಿಷ್ಟುಪ್}

ವಿ॒ದ್ಯಾಮ॒ ವಸ್ತೋ॒ರವ॑ಸಾ ಗೃ॒ಣ‌ನ್ತೋ᳚ ವಿ॒ಶ್ವಾಮಿ॑ತ್ರಾ, ಉ॒ತ ತ॑ ಇ‌ನ್ದ್ರ ನೂ॒ನಂ ||{17/18}{8.4.16.7}{10.89.17}{10.7.5.17}{926, 9797}

ಶು॒ನಂ ಹು॑ವೇಮ ಮ॒ಘವಾ᳚ನ॒ಮಿ‌ನ್ದ್ರ॑ಮ॒ಸ್ಮಿನ್ಭರೇ॒ ನೃತ॑ಮಂ॒ ವಾಜ॑ಸಾತೌ |{ವೈಶ್ವಾಮಿತ್ರೋ ರೇಣುಃ | ಇಂದ್ರಃ | ತ್ರಿಷ್ಟುಪ್}

ಶೃ॒ಣ್ವ‌ನ್ತ॑ಮು॒ಗ್ರಮೂ॒ತಯೇ᳚ ಸ॒ಮತ್ಸು॒ ಘ್ನ‌ನ್ತಂ᳚ ವೃ॒ತ್ರಾಣಿ॑ ಸಂ॒ಜಿತಂ॒ ಧನಾ᳚ನಾಂ ||{18/18}{8.4.16.8}{10.89.18}{10.7.5.18}{926, 9798}

**[45] ಸಹಸ್ರಶೀರ್ಷೇತಿ ಷೋಳಶರ್ಚಸ್ಯ ಸೂಕ್ತಸ್ಯ ನಾರಾಯಣಃ ಪುರುಷೋನುಷ್ಟುಬಂತ್ಯಾತ್ರಿಷ್ಟುಪ್ |**

ಸ॒ಹಸ್ರ॑ಶೀರ್ಷಾ॒ ಪುರು॑ಷಃ ಸಹಸ್ರಾ॒ಕ್ಷಃ ಸ॒ಹಸ್ರ॑ಪಾತ್ |{ನಾರಾಯಣಃ | ಪುರುಷಃ | ಅನುಷ್ಟುಪ್}

ಸ ಭೂಮಿಂ᳚ ವಿ॒ಶ್ವತೋ᳚ ವೃ॒ತ್ವಾಽತ್ಯ॑ತಿಷ್ಠದ್ದಶಾಂಗು॒ಲಂ ||{1/16}{8.4.17.1}{10.90.1}{10.7.6.1}{927, 9799}

ಪುರು॑ಷ ಏ॒ವೇದಂ ಸರ್ವಂ॒ ಯದ್ಭೂ॒ತಂ ಯಚ್ಚ॒ ಭವ್ಯಂ᳚ |{ನಾರಾಯಣಃ | ಪುರುಷಃ | ಅನುಷ್ಟುಪ್}

ಉ॒ತಾಮೃ॑ತ॒ತ್ವಸ್ಯೇಶಾ᳚ನೋ॒ ಯದನ್ನೇ᳚ನಾತಿ॒ರೋಹ॑ತಿ ||{2/16}{8.4.17.2}{10.90.2}{10.7.6.2}{927, 9800}

ಏ॒ತಾವಾ᳚ನಸ್ಯ ಮಹಿ॒ಮಾಽತೋ॒ ಜ್ಯಾಯಾಁ᳚ಶ್ಚ॒ ಪೂರು॑ಷಃ |{ನಾರಾಯಣಃ | ಪುರುಷಃ | ಅನುಷ್ಟುಪ್}

ಪಾದೋ᳚ಽಸ್ಯ॒ ವಿಶ್ವಾ᳚ ಭೂ॒ತಾನಿ॑ ತ್ರಿ॒ಪಾದ॑ಸ್ಯಾ॒ಮೃತಂ᳚ ದಿ॒ವಿ ||{3/16}{8.4.17.3}{10.90.3}{10.7.6.3}{927, 9801}

ತ್ರಿ॒ಪಾದೂ॒ರ್ಧ್ವ ಉದೈ॒ತ್ಪುರು॑ಷಃ॒ ಪಾದೋ᳚ಽಸ್ಯೇ॒ಹಾಭ॑ವ॒ತ್ಪುನಃ॑ |{ನಾರಾಯಣಃ | ಪುರುಷಃ | ಅನುಷ್ಟುಪ್}

ತತೋ॒ ವಿಷ್ವ॒ಙ್ವ್ಯ॑ಕ್ರಾಮತ್ಸಾಶನಾನಶ॒ನೇ, ಅ॒ಭಿ ||{4/16}{8.4.17.4}{10.90.4}{10.7.6.4}{927, 9802}

ತಸ್ಮಾ᳚ದ್ವಿ॒ರಾಳ॑ಜಾಯತ ವಿ॒ರಾಜೋ॒, ಅಧಿ॒ ಪೂರು॑ಷಃ |{ನಾರಾಯಣಃ | ಪುರುಷಃ | ಅನುಷ್ಟುಪ್}

ಸ ಜಾ॒ತೋ, ಅತ್ಯ॑ರಿಚ್ಯತ ಪ॒ಶ್ಚಾದ್ಭೂಮಿ॒ಮಥೋ᳚ ಪು॒ರಃ ||{5/16}{8.4.17.5}{10.90.5}{10.7.6.5}{927, 9803}

ಯತ್ಪುರು॑ಷೇಣ ಹ॒ವಿಷಾ᳚ ದೇ॒ವಾ ಯ॒ಜ್ಞಮತ᳚ನ್ವತ |{ನಾರಾಯಣಃ | ಪುರುಷಃ | ಅನುಷ್ಟುಪ್}

ವ॒ಸ॒‌ನ್ತೋ, ಅ॑ಸ್ಯಾಸೀ॒ದಾಜ್ಯಂ᳚ ಗ್ರೀ॒ಷ್ಮ ಇ॒ಧ್ಮಃ ಶ॒ರದ್ಧ॒ವಿಃ ||{6/16}{8.4.18.1}{10.90.6}{10.7.6.6}{927, 9804}

ತಂ ಯ॒ಜ್ಞಂ ಬ॒ರ್ಹಿಷಿ॒ ಪ್ರೌಕ್ಷ॒ನ್ಪುರು॑ಷಂ ಜಾ॒ತಮ॑ಗ್ರ॒ತಃ |{ನಾರಾಯಣಃ | ಪುರುಷಃ | ಅನುಷ್ಟುಪ್}

ತೇನ॑ ದೇ॒ವಾ, ಅ॑ಯಜ‌ನ್ತ ಸಾ॒ಧ್ಯಾ ಋಷ॑ಯಶ್ಚ॒ ಯೇ ||{7/16}{8.4.18.2}{10.90.7}{10.7.6.7}{927, 9805}

ತಸ್ಮಾ᳚ದ್ಯ॒ಜ್ಞಾತ್ಸ᳚ರ್ವ॒ಹುತಃ॒ ಸಂಭೃ॑ತಂ ಪೃಷದಾ॒ಜ್ಯಂ |{ನಾರಾಯಣಃ | ಪುರುಷಃ | ಅನುಷ್ಟುಪ್}

ಪ॒ಶೂ‌ನ್ತಾಁಶ್ಚ॑ಕ್ರೇ ವಾಯ॒ವ್ಯಾ᳚ನಾರ॒ಣ್ಯಾನ್ಗ್ರಾ॒ಮ್ಯಾಶ್ಚ॒ ಯೇ ||{8/16}{8.4.18.3}{10.90.8}{10.7.6.8}{927, 9806}

ತಸ್ಮಾ᳚ದ್ಯ॒ಜ್ಞಾತ್ಸ᳚ರ್ವ॒ಹುತ॒ ಋಚಃ॒ ಸಾಮಾ᳚ನಿ ಜಜ್ಞಿರೇ |{ನಾರಾಯಣಃ | ಪುರುಷಃ | ಅನುಷ್ಟುಪ್}

ಛ‌ನ್ದಾಂ᳚ಸಿ ಜಜ್ಞಿರೇ॒ ತಸ್ಮಾ॒ದ್ಯಜು॒ಸ್ತಸ್ಮಾ᳚ದಜಾಯತ ||{9/16}{8.4.18.4}{10.90.9}{10.7.6.9}{927, 9807}

ತಸ್ಮಾ॒ದಶ್ವಾ᳚, ಅಜಾಯ‌ನ್ತ॒ ಯೇ ಕೇ ಚೋ᳚ಭ॒ಯಾದ॑ತಃ |{ನಾರಾಯಣಃ | ಪುರುಷಃ | ಅನುಷ್ಟುಪ್}

ಗಾವೋ᳚ ಹ ಜಜ್ಞಿರೇ॒ ತಸ್ಮಾ॒ತ್ತಸ್ಮಾ᳚ಜ್ಜಾ॒ತಾ, ಅ॑ಜಾ॒ವಯಃ॑ ||{10/16}{8.4.18.5}{10.90.10}{10.7.6.10}{927, 9808}

ಯತ್ಪುರು॑ಷಂ॒ ವ್ಯದ॑ಧುಃ ಕತಿ॒ಧಾ ವ್ಯ॑ಕಲ್ಪಯನ್ |{ನಾರಾಯಣಃ | ಪುರುಷಃ | ಅನುಷ್ಟುಪ್}

ಮುಖಂ॒ ಕಿಮ॑ಸ್ಯ॒ ಕೌ ಬಾ॒ಹೂ ಕಾ, ಊ॒ರೂ ಪಾದಾ᳚, ಉಚ್ಯೇತೇ ||{11/16}{8.4.19.1}{10.90.11}{10.7.6.11}{927, 9809}

ಬ್ರಾ॒ಹ್ಮ॒ಣೋ᳚ ಸ್ಯ॒ ಮುಖ॑ಮಾಸೀದ್ಬಾ॒ಹೂ ರಾ᳚ಜ॒ನ್ಯಃ॑ ಕೃ॒ತಃ |{ನಾರಾಯಣಃ | ಪುರುಷಃ | ಅನುಷ್ಟುಪ್}

ಊ॒ರೂ ತದ॑ಸ್ಯ॒ ಯದ್ವೈಶ್ಯಃ॑ ಪ॒ದ್ಭ್ಯಾಂ ಶೂ॒ದ್ರೋ, ಅ॑ಜಾಯತ ||{12/16}{8.4.19.2}{10.90.12}{10.7.6.12}{927, 9810}

ಚ॒‌ನ್ದ್ರಮಾ॒ ಮನ॑ಸೋ ಜಾ॒ತಶ್ಚಕ್ಷೋಃ॒ ಸೂರ್ಯೋ᳚, ಅಜಾಯತ |{ನಾರಾಯಣಃ | ಪುರುಷಃ | ಅನುಷ್ಟುಪ್}

ಮುಖಾ॒ದಿ‌ನ್ದ್ರ॑ಶ್ಚಾ॒ಗ್ನಿಶ್ಚ॑ ಪ್ರಾ॒ಣಾದ್ವಾ॒ಯುರ॑ಜಾಯತ ||{13/16}{8.4.19.3}{10.90.13}{10.7.6.13}{927, 9811}

ನಾಭ್ಯಾ᳚, ಆಸೀದ॒‌ನ್ತರಿ॑ಕ್ಷಂ ಶೀ॒ರ್ಷ್ಣೋ ದ್ಯೌಃ ಸಮ॑ವರ್ತತ |{ನಾರಾಯಣಃ | ಪುರುಷಃ | ಅನುಷ್ಟುಪ್}

ಪ॒ದ್ಭ್ಯಾಂ ಭೂಮಿ॒ರ್ದಿಶಃ॒ ಶ್ರೋತ್ರಾ॒ತ್ತಥಾ᳚ ಲೋ॒ಕಾಁ, ಅ॑ಕಲ್ಪಯನ್ ||{14/16}{8.4.19.4}{10.90.14}{10.7.6.14}{927, 9812}

ಸ॒ಪ್ತಾಸ್ಯಾ᳚ಸನ್ಪರಿ॒ಧಯ॒ಸ್ತ್ರಿಃ ಸ॒ಪ್ತ ಸ॒ಮಿಧಃ॑ ಕೃ॒ತಾಃ |{ನಾರಾಯಣಃ | ಪುರುಷಃ | ಅನುಷ್ಟುಪ್}

ದೇ॒ವಾ ಯದ್ಯ॒ಜ್ಞಂ ತ᳚ನ್ವಾ॒ನಾ, ಅಬ॑ಧ್ನ॒ನ್ಪುರು॑ಷಂ ಪ॒ಶುಂ ||{15/16}{8.4.19.5}{10.90.15}{10.7.6.15}{927, 9813}

ಯ॒ಜ್ಞೇನ॑ ಯ॒ಜ್ಞಮ॑ಯಜ‌ನ್ತ ದೇ॒ವಾಸ್ತಾನಿ॒ ಧರ್ಮಾ᳚ಣಿ ಪ್ರಥ॒ಮಾನ್ಯಾ᳚ಸನ್ |{ನಾರಾಯಣಃ | ಪುರುಷಃ | ತ್ರಿಷ್ಟುಪ್}

ತೇ ಹ॒ ನಾಕಂ᳚ ಮಹಿ॒ಮಾನಃ॑ ಸಚ‌ನ್ತ॒ ಯತ್ರ॒ ಪೂರ್ವೇ᳚ ಸಾ॒ಧ್ಯಾಃ ಸ‌ನ್ತಿ॑ ದೇ॒ವಾಃ ||{16/16}{8.4.19.6}{10.90.16}{10.7.6.16}{927, 9814}

**[46] ಸಂಜಾಗೃವದ್ಭಿರಿತಿ ಪಂಚದಶರ್ಚಸ್ಯ ಸೂಕ್ತಸ್ಯ ವೈತಹವ್ಯೋರುಣೋಗ್ನಿರ್ಜಗತ್ಯಂಯಾತ್ರಿಷ್ಟುಪ್ |**

ಸಂ ಜಾ᳚ಗೃ॒ವದ್ಭಿ॒ರ್ಜರ॑ಮಾಣ ಇಧ್ಯತೇ॒ ದಮೇ॒ ದಮೂ᳚ನಾ, ಇ॒ಷಯ᳚ನ್ನಿ॒ಳಸ್ಪ॒ದೇ |{ವೈತಹವ್ಯೋ ರುಣಃ | ಅಗ್ನಿಃ | ಜಗತೀ}

ವಿಶ್ವ॑ಸ್ಯ॒ ಹೋತಾ᳚ ಹ॒ವಿಷೋ॒ ವರೇ᳚ಣ್ಯೋ ವಿ॒ಭುರ್ವಿ॒ಭಾವಾ᳚ ಸು॒ಷಖಾ᳚ ಸಖೀಯ॒ತೇ ||{1/15}{8.4.20.1}{10.91.1}{10.8.1.1}{928, 9815}

ಸ ದ॑ರ್ಶತ॒ಶ್ರೀರತಿ॑ಥಿರ್ಗೃ॒ಹೇಗೃ॑ಹೇ॒ ವನೇ᳚ವನೇ ಶಿಶ್ರಿಯೇ ತಕ್ವ॒ವೀರಿ॑ವ |{ವೈತಹವ್ಯೋ ರುಣಃ | ಅಗ್ನಿಃ | ಜಗತೀ}

ಜನಂ᳚ಜನಂ॒ ಜನ್ಯೋ॒ ನಾತಿ॑ ಮನ್ಯತೇ॒ ವಿಶ॒ ಆ ಕ್ಷೇ᳚ತಿ ವಿ॒ಶ್ಯೋ॒3॑(ಓ॒) ವಿಶಂ᳚ವಿಶಂ ||{2/15}{8.4.20.2}{10.91.2}{10.8.1.2}{928, 9816}

ಸು॒ದಕ್ಷೋ॒ ದಕ್ಷೈಃ॒ ಕ್ರತು॑ನಾಸಿ ಸು॒ಕ್ರತು॒ರಗ್ನೇ᳚ ಕ॒ವಿಃ ಕಾವ್ಯೇ᳚ನಾಸಿ ವಿಶ್ವ॒ವಿತ್ |{ವೈತಹವ್ಯೋ ರುಣಃ | ಅಗ್ನಿಃ | ಜಗತೀ}

ವಸು॒ರ್ವಸೂ᳚ನಾಂ ಕ್ಷಯಸಿ॒ ತ್ವಮೇಕ॒ ಇದ್ದ್ಯಾವಾ᳚ ಚ॒ ಯಾನಿ॑ ಪೃಥಿ॒ವೀ ಚ॒ ಪುಷ್ಯ॑ತಃ ||{3/15}{8.4.20.3}{10.91.3}{10.8.1.3}{928, 9817}

ಪ್ರ॒ಜಾ॒ನನ್ನ॑ಗ್ನೇ॒ ತವ॒ ಯೋನಿ॑ಮೃ॒ತ್ವಿಯ॒ಮಿಳಾ᳚ಯಾಸ್ಪ॒ದೇ ಘೃ॒ತವ᳚‌ನ್ತ॒ಮಾಸ॑ದಃ |{ವೈತಹವ್ಯೋ ರುಣಃ | ಅಗ್ನಿಃ | ಜಗತೀ}

ಆ ತೇ᳚ ಚಿಕಿತ್ರ ಉ॒ಷಸಾ᳚ಮಿ॒ವೇತ॑ಯೋಽರೇ॒ಪಸಃ॒ ಸೂರ್ಯ॑ಸ್ಯೇವ ರ॒ಶ್ಮಯಃ॑ ||{4/15}{8.4.20.4}{10.91.4}{10.8.1.4}{928, 9818}

ತವ॒ ಶ್ರಿಯೋ᳚ ವ॒ರ್ಷ್ಯ॑ಸ್ಯೇವ ವಿ॒ದ್ಯುತ॑ಶ್ಚಿ॒ತ್ರಾಶ್ಚಿ॑ಕಿತ್ರ ಉ॒ಷಸಾಂ॒ ನ ಕೇ॒ತವಃ॑ |{ವೈತಹವ್ಯೋ ರುಣಃ | ಅಗ್ನಿಃ | ಜಗತೀ}

ಯದೋಷ॑ಧೀರ॒ಭಿಸೃ॑ಷ್ಟೋ॒ ವನಾ᳚ನಿ ಚ॒ ಪರಿ॑ ಸ್ವ॒ಯಂ ಚಿ॑ನು॒ಷೇ, ಅನ್ನ॑ಮಾ॒ಸ್ಯೇ᳚ ||{5/15}{8.4.20.5}{10.91.5}{10.8.1.5}{928, 9819}

ತಮೋಷ॑ಧೀರ್ದಧಿರೇ॒ ಗರ್ಭ॑ಮೃ॒ತ್ವಿಯಂ॒ ತಮಾಪೋ᳚, ಅ॒ಗ್ನಿಂ ಜ॑ನಯ‌ನ್ತ ಮಾ॒ತರಃ॑ |{ವೈತಹವ್ಯೋ ರುಣಃ | ಅಗ್ನಿಃ | ಜಗತೀ}

ತಮಿತ್ಸ॑ಮಾ॒ನಂ ವ॒ನಿನ॑ಶ್ಚ ವೀ॒ರುಧೋ॒ಽ‌ನ್ತರ್ವ॑ತೀಶ್ಚ॒ ಸುವ॑ತೇ ಚ ವಿ॒ಶ್ವಹಾ᳚ ||{6/15}{8.4.21.1}{10.91.6}{10.8.1.6}{928, 9820}

ವಾತೋ᳚ಪಧೂತ ಇಷಿ॒ತೋ ವಶಾಁ॒, ಅನು॑ ತೃ॒ಷು ಯದನ್ನಾ॒ ವೇವಿ॑ಷದ್ವಿ॒ತಿಷ್ಠ॑ಸೇ |{ವೈತಹವ್ಯೋ ರುಣಃ | ಅಗ್ನಿಃ | ಜಗತೀ}

ಆ ತೇ᳚ ಯತ‌ನ್ತೇ ರ॒ಥ್ಯೋ॒3॑(ಓ॒) ಯಥಾ॒ ಪೃಥ॒ಕ್ಛರ್ಧಾಂ᳚ಸ್ಯಗ್ನೇ, ಅ॒ಜರಾ᳚ಣಿ॒ ಧಕ್ಷ॑ತಃ ||{7/15}{8.4.21.2}{10.91.7}{10.8.1.7}{928, 9821}

ಮೇ॒ಧಾ॒ಕಾ॒ರಂ ವಿ॒ದಥ॑ಸ್ಯ ಪ್ರ॒ಸಾಧ॑ನಮ॒ಗ್ನಿಂ ಹೋತಾ᳚ರಂ ಪರಿ॒ಭೂತ॑ಮಂ ಮ॒ತಿಂ |{ವೈತಹವ್ಯೋ ರುಣಃ | ಅಗ್ನಿಃ | ಜಗತೀ}

ತಮಿದರ್ಭೇ᳚ ಹ॒ವಿಷ್ಯಾ ಸ॑ಮಾ॒ನಮಿತ್ತಮಿನ್ಮ॒ಹೇ ವೃ॑ಣತೇ॒ ನಾನ್ಯಂ ತ್ವತ್ ||{8/15}{8.4.21.3}{10.91.8}{10.8.1.8}{928, 9822}

ತ್ವಾಮಿದತ್ರ॑ ವೃಣತೇ ತ್ವಾ॒ಯವೋ॒ ಹೋತಾ᳚ರಮಗ್ನೇ ವಿ॒ದಥೇ᳚ಷು ವೇ॒ಧಸಃ॑ |{ವೈತಹವ್ಯೋ ರುಣಃ | ಅಗ್ನಿಃ | ಜಗತೀ}

ಯದ್ದೇ᳚ವ॒ಯ‌ನ್ತೋ॒ ದಧ॑ತಿ॒ ಪ್ರಯಾಂ᳚ಸಿ ತೇ ಹ॒ವಿಷ್ಮ᳚‌ನ್ತೋ॒ ಮನ॑ವೋ ವೃ॒ಕ್ತಬ॑ರ್ಹಿಷಃ ||{9/15}{8.4.21.4}{10.91.9}{10.8.1.9}{928, 9823}

ತವಾ᳚ಗ್ನೇ ಹೋ॒ತ್ರಂ ತವ॑ ಪೋ॒ತ್ರಮೃ॒ತ್ವಿಯಂ॒ ತವ॑ ನೇ॒ಷ್ಟ್ರಂ ತ್ವಮ॒ಗ್ನಿದೃ॑ತಾಯ॒ತಃ |{ವೈತಹವ್ಯೋ ರುಣಃ | ಅಗ್ನಿಃ | ಜಗತೀ}

ತವ॑ ಪ್ರಶಾ॒ಸ್ತ್ರಂ ತ್ವಮ॑ಧ್ವರೀಯಸಿ ಬ್ರ॒ಹ್ಮಾ ಚಾಸಿ॑ ಗೃ॒ಹಪ॑ತಿಶ್ಚ ನೋ॒ ದಮೇ᳚ ||{10/15}{8.4.21.5}{10.91.10}{10.8.1.10}{928, 9824}

ಯಸ್ತುಭ್ಯ॑ಮಗ್ನೇ, ಅ॒ಮೃತಾ᳚ಯ॒ ಮರ್ತ್ಯಃ॑ ಸ॒ಮಿಧಾ॒ ದಾಶ॑ದು॒ತ ವಾ᳚ ಹ॒ವಿಷ್ಕೃ॑ತಿ |{ವೈತಹವ್ಯೋ ರುಣಃ | ಅಗ್ನಿಃ | ಜಗತೀ}

ತಸ್ಯ॒ ಹೋತಾ᳚ ಭವಸಿ॒ ಯಾಸಿ॑ ದೂ॒ತ್ಯ1॑(ಅ॒)ಮುಪ॑ ಬ್ರೂಷೇ॒ ಯಜ॑ಸ್ಯಧ್ವರೀ॒ಯಸಿ॑ ||{11/15}{8.4.22.1}{10.91.11}{10.8.1.11}{928, 9825}

ಇ॒ಮಾ, ಅ॑ಸ್ಮೈ ಮ॒ತಯೋ॒ ವಾಚೋ᳚, ಅ॒ಸ್ಮದಾಁ, ಋಚೋ॒ ಗಿರಃ॑ ಸುಷ್ಟು॒ತಯಃ॒ ಸಮ॑ಗ್ಮತ |{ವೈತಹವ್ಯೋ ರುಣಃ | ಅಗ್ನಿಃ | ಜಗತೀ}

ವ॒ಸೂ॒ಯವೋ॒ ವಸ॑ವೇ ಜಾ॒ತವೇ᳚ದಸೇ ವೃ॒ದ್ಧಾಸು॑ ಚಿ॒ದ್ವರ್ಧ॑ನೋ॒ ಯಾಸು॑ ಚಾ॒ಕನ॑ತ್ ||{12/15}{8.4.22.2}{10.91.12}{10.8.1.12}{928, 9826}

ಇ॒ಮಾಂ ಪ್ರ॒ತ್ನಾಯ॑ ಸುಷ್ಟು॒ತಿಂ ನವೀ᳚ಯಸೀಂ ವೋ॒ಚೇಯ॑ಮಸ್ಮಾ, ಉಶ॒ತೇ ಶೃ॒ಣೋತು॑ ನಃ |{ವೈತಹವ್ಯೋ ರುಣಃ | ಅಗ್ನಿಃ | ಜಗತೀ}

ಭೂ॒ಯಾ, ಅ‌ನ್ತ॑ರಾ ಹೃ॒ದ್ಯ॑ಸ್ಯ ನಿ॒ಸ್ಪೃಶೇ᳚ ಜಾ॒ಯೇವ॒ ಪತ್ಯ॑ ಉಶ॒ತೀ ಸು॒ವಾಸಾಃ᳚ ||{13/15}{8.4.22.3}{10.91.13}{10.8.1.13}{928, 9827}

ಯಸ್ಮಿ॒ನ್ನಶ್ವಾ᳚ಸ ಋಷ॒ಭಾಸ॑ ಉ॒ಕ್ಷಣೋ᳚ ವ॒ಶಾ ಮೇ॒ಷಾ, ಅ॑ವಸೃ॒ಷ್ಟಾಸ॒ ಆಹು॑ತಾಃ |{ವೈತಹವ್ಯೋ ರುಣಃ | ಅಗ್ನಿಃ | ಜಗತೀ}

ಕೀ॒ಲಾ॒ಲ॒ಪೇ ಸೋಮ॑ಪೃಷ್ಠಾಯ ವೇ॒ಧಸೇ᳚ ಹೃ॒ದಾ ಮ॒ತಿಂ ಜ॑ನಯೇ॒ ಚಾರು॑ಮ॒ಗ್ನಯೇ᳚ ||{14/15}{8.4.22.4}{10.91.14}{10.8.1.14}{928, 9828}

ಅಹಾ᳚ವ್ಯಗ್ನೇ ಹ॒ವಿರಾ॒ಸ್ಯೇ᳚ ತೇ ಸ್ರು॒ಚೀ᳚ವ ಘೃ॒ತಂ ಚ॒ಮ್ವೀ᳚ವ॒ ಸೋಮಃ॑ |{ವೈತಹವ್ಯೋ ರುಣಃ | ಅಗ್ನಿಃ | ತ್ರಿಷ್ಟುಪ್}

ವಾ॒ಜ॒ಸನಿಂ᳚ ರ॒ಯಿಮ॒ಸ್ಮೇ ಸು॒ವೀರಂ᳚ ಪ್ರಶ॒ಸ್ತಂ ಧೇ᳚ಹಿ ಯ॒ಶಸಂ᳚ ಬೃ॒ಹ‌ನ್ತಂ᳚ ||{15/15}{8.4.22.5}{10.91.15}{10.8.1.15}{928, 9829}

**[47] ಯಜ್ಞಸ್ಯೇತಿ ಪಂಚದಶರ್ಚಸ್ಯ ಸೂಕ್ತಸ್ಯ ಮಾನವಃಶಾರ್ಯಾತೋವಿಶ್ವೇದೇವಾಜಗತೀ |**

ಯ॒ಜ್ಞಸ್ಯ॑ ವೋ ರ॒ಥ್ಯಂ᳚ ವಿ॒ಶ್ಪತಿಂ᳚ ವಿ॒ಶಾಂ ಹೋತಾ᳚ರಮ॒ಕ್ತೋರತಿ॑ಥಿಂ ವಿ॒ಭಾವ॑ಸುಂ |{ಮಾನವೋ ಶಾರ್ಯಾತಃ | ವಿಶ್ವದೇವಾಃ | ಜಗತೀ}

ಶೋಚಂ॒ಛುಷ್ಕಾ᳚ಸು॒ ಹರಿ॑ಣೀಷು॒ ಜರ್ಭು॑ರ॒ದ್ವೃಷಾ᳚ ಕೇ॒ತುರ್ಯ॑ಜ॒ತೋ ದ್ಯಾಮ॑ಶಾಯತ ||{1/15}{8.4.23.1}{10.92.1}{10.8.2.1}{929, 9830}

ಇ॒ಮಮಂ᳚ಜ॒ಸ್ಪಾಮು॒ಭಯೇ᳚, ಅಕೃಣ್ವತ ಧ॒ರ್ಮಾಣ॑ಮ॒ಗ್ನಿಂ ವಿ॒ದಥ॑ಸ್ಯ॒ ಸಾಧ॑ನಂ |{ಮಾನವೋ ಶಾರ್ಯಾತಃ | ವಿಶ್ವದೇವಾಃ | ಜಗತೀ}

ಅ॒ಕ್ತುಂ ನ ಯ॒ಹ್ವಮು॒ಷಸಃ॑ ಪು॒ರೋಹಿ॑ತಂ॒ ತನೂ॒ನಪಾ᳚ತಮರು॒ಷಸ್ಯ॑ ನಿಂಸತೇ ||{2/15}{8.4.23.2}{10.92.2}{10.8.2.2}{929, 9831}

ಬಳ॑ಸ್ಯ ನೀ॒ಥಾ ವಿ ಪ॒ಣೇಶ್ಚ॑ ಮನ್ಮಹೇ ವ॒ಯಾ, ಅ॑ಸ್ಯ॒ ಪ್ರಹು॑ತಾ, ಆಸು॒ರತ್ತ॑ವೇ |{ಮಾನವೋ ಶಾರ್ಯಾತಃ | ವಿಶ್ವದೇವಾಃ | ಜಗತೀ}

ಯ॒ದಾ ಘೋ॒ರಾಸೋ᳚, ಅಮೃತ॒ತ್ವಮಾಶ॒ತಾದಿಜ್ಜನ॑ಸ್ಯ॒ ದೈವ್ಯ॑ಸ್ಯ ಚರ್ಕಿರನ್ ||{3/15}{8.4.23.3}{10.92.3}{10.8.2.3}{929, 9832}

ಋ॒ತಸ್ಯ॒ ಹಿ ಪ್ರಸಿ॑ತಿ॒ರ್ದ್ಯೌರು॒ರು ವ್ಯಚೋ॒ ನಮೋ᳚ ಮ॒ಹ್ಯ1॑(ಅ॒)ರಮ॑ತಿಃ॒ ಪನೀ᳚ಯಸೀ |{ಮಾನವೋ ಶಾರ್ಯಾತಃ | ವಿಶ್ವದೇವಾಃ | ಜಗತೀ}

ಇ‌ನ್ದ್ರೋ᳚ ಮಿ॒ತ್ರೋ ವರು॑ಣಃ॒ ಸಂ ಚಿ॑ಕಿತ್ರಿ॒ರೇಽಥೋ॒ ಭಗಃ॑ ಸವಿ॒ತಾ ಪೂ॒ತದ॑ಕ್ಷಸಃ ||{4/15}{8.4.23.4}{10.92.4}{10.8.2.4}{929, 9833}

ಪ್ರ ರು॒ದ್ರೇಣ॑ ಯ॒ಯಿನಾ᳚ ಯ‌ನ್ತಿ॒ ಸಿ‌ನ್ಧ॑ವಸ್ತಿ॒ರೋ ಮ॒ಹೀಮ॒ರಮ॑ತಿಂ ದಧನ್ವಿರೇ |{ಮಾನವೋ ಶಾರ್ಯಾತಃ | ವಿಶ್ವದೇವಾಃ | ಜಗತೀ}

ಯೇಭಿಃ॒ ಪರಿ॑ಜ್ಮಾ ಪರಿ॒ಯನ್ನು॒ರು ಜ್ರಯೋ॒ ವಿ ರೋರು॑ವಜ್ಜ॒ಠರೇ॒ ವಿಶ್ವ॑ಮು॒ಕ್ಷತೇ᳚ ||{5/15}{8.4.23.5}{10.92.5}{10.8.2.5}{929, 9834}

ಕ್ರಾ॒ಣಾ ರು॒ದ್ರಾ ಮ॒ರುತೋ᳚ ವಿ॒ಶ್ವಕೃ॑ಷ್ಟಯೋ ದಿ॒ವಃ ಶ್ಯೇ॒ನಾಸೋ॒, ಅಸು॑ರಸ್ಯ ನೀ॒ಳಯಃ॑ |{ಮಾನವೋ ಶಾರ್ಯಾತಃ | ವಿಶ್ವದೇವಾಃ | ಜಗತೀ}

ತೇಭಿ॑ಶ್ಚಷ್ಟೇ॒ ವರು॑ಣೋ ಮಿ॒ತ್ರೋ, ಅ᳚ರ್ಯ॒ಮೇ‌ನ್ದ್ರೋ᳚ ದೇ॒ವೇಭಿ॑ರರ್ವ॒ಶೇಭಿ॒ರರ್ವ॑ಶಃ ||{6/15}{8.4.24.1}{10.92.6}{10.8.2.6}{929, 9835}

ಇ‌ನ್ದ್ರೇ॒ ಭುಜಂ᳚ ಶಶಮಾ॒ನಾಸ॑ ಆಶತ॒ ಸೂರೋ॒ ದೃಶೀ᳚ಕೇ॒ ವೃಷ॑ಣಶ್ಚ॒ ಪೌಂಸ್ಯೇ᳚ |{ಮಾನವೋ ಶಾರ್ಯಾತಃ | ವಿಶ್ವದೇವಾಃ | ಜಗತೀ}

ಪ್ರ ಯೇ ನ್ವ॑ಸ್ಯಾ॒ರ್ಹಣಾ᳚ ತತಕ್ಷಿ॒ರೇ ಯುಜಂ॒ ವಜ್ರಂ᳚ ನೃ॒ಷದ॑ನೇಷು ಕಾ॒ರವಃ॑ ||{7/15}{8.4.24.2}{10.92.7}{10.8.2.7}{929, 9836}

ಸೂರ॑ಶ್ಚಿ॒ದಾ ಹ॒ರಿತೋ᳚, ಅಸ್ಯ ರೀರಮ॒ದಿ‌ನ್ದ್ರಾ॒ದಾ ಕಶ್ಚಿ॑ದ್ಭಯತೇ॒ ತವೀ᳚ಯಸಃ |{ಮಾನವೋ ಶಾರ್ಯಾತಃ | ವಿಶ್ವದೇವಾಃ | ಜಗತೀ}

ಭೀ॒ಮಸ್ಯ॒ ವೃಷ್ಣೋ᳚ ಜ॒ಠರಾ᳚ದಭಿ॒ಶ್ವಸೋ᳚ ದಿ॒ವೇದಿ॑ವೇ॒ ಸಹು॑ರಿಃ ಸ್ತ॒ನ್ನಬಾ᳚ಧಿತಃ ||{8/15}{8.4.24.3}{10.92.8}{10.8.2.8}{929, 9837}

ಸ್ತೋಮಂ᳚ ವೋ, ಅ॒ದ್ಯ ರು॒ದ್ರಾಯ॒ ಶಿಕ್ವ॑ಸೇ ಕ್ಷ॒ಯದ್ವೀ᳚ರಾಯ॒ ನಮ॑ಸಾ ದಿದಿಷ್ಟನ |{ಮಾನವೋ ಶಾರ್ಯಾತಃ | ವಿಶ್ವದೇವಾಃ | ಜಗತೀ}

ಯೇಭಿಃ॑ ಶಿ॒ವಃ ಸ್ವವಾಁ᳚, ಏವ॒ಯಾವ॑ಭಿರ್ದಿ॒ವಃ ಸಿಷ॑ಕ್ತಿ॒ ಸ್ವಯ॑ಶಾ॒ ನಿಕಾ᳚ಮಭಿಃ ||{9/15}{8.4.24.4}{10.92.9}{10.8.2.9}{929, 9838}

ತೇ ಹಿ ಪ್ರ॒ಜಾಯಾ॒, ಅಭ॑ರ‌ನ್ತ॒ ವಿ ಶ್ರವೋ॒ ಬೃಹ॒ಸ್ಪತಿ᳚ರ್ವೃಷ॒ಭಃ ಸೋಮ॑ಜಾಮಯಃ |{ಮಾನವೋ ಶಾರ್ಯಾತಃ | ವಿಶ್ವದೇವಾಃ | ಜಗತೀ}

ಯ॒ಜ್ಞೈರಥ᳚ರ್ವಾ ಪ್ರಥ॒ಮೋ ವಿ ಧಾ᳚ರಯದ್ದೇ॒ವಾ ದಕ್ಷೈ॒ರ್ಭೃಗ॑ವಃ॒ ಸಂ ಚಿ॑ಕಿತ್ರಿರೇ ||{10/15}{8.4.24.5}{10.92.10}{10.8.2.10}{929, 9839}

ತೇ ಹಿ ದ್ಯಾವಾ᳚ಪೃಥಿ॒ವೀ ಭೂರಿ॑ರೇತಸಾ॒ ನರಾ॒ಶಂಸ॒ಶ್ಚತು॑ರಂಗೋ ಯ॒ಮೋಽದಿ॑ತಿಃ |{ಮಾನವೋ ಶಾರ್ಯಾತಃ | ವಿಶ್ವದೇವಾಃ | ಜಗತೀ}

ದೇ॒ವಸ್ತ್ವಷ್ಟಾ᳚ ದ್ರವಿಣೋ॒ದಾ ಋ॑ಭು॒ಕ್ಷಣಃ॒ ಪ್ರ ರೋ᳚ದ॒ಸೀ ಮ॒ರುತೋ॒ ವಿಷ್ಣು॑ರರ್ಹಿರೇ ||{11/15}{8.4.25.1}{10.92.11}{10.8.2.11}{929, 9840}

ಉ॒ತ ಸ್ಯ ನ॑ ಉ॒ಶಿಜಾ᳚ಮುರ್ವಿ॒ಯಾ ಕ॒ವಿರಹಿಃ॑ ಶೃಣೋತು ಬು॒ಧ್ನ್ಯೋ॒3॑(ಓ॒) ಹವೀ᳚ಮನಿ |{ಮಾನವೋ ಶಾರ್ಯಾತಃ | ವಿಶ್ವದೇವಾಃ | ಜಗತೀ}

ಸೂರ್ಯಾ॒ಮಾಸಾ᳚ ವಿ॒ಚರ᳚‌ನ್ತಾ ದಿವಿ॒ಕ್ಷಿತಾ᳚ ಧಿ॒ಯಾ ಶ॑ಮೀನಹುಷೀ, ಅ॒ಸ್ಯ ಬೋ᳚ಧತಂ ||{12/15}{8.4.25.2}{10.92.12}{10.8.2.12}{929, 9841}

ಪ್ರ ನಃ॑ ಪೂ॒ಷಾ ಚ॒ರಥಂ᳚ ವಿ॒ಶ್ವದೇ᳚ವ್ಯೋ॒ಽಪಾಂ ನಪಾ᳚ದವತು ವಾ॒ಯುರಿ॒ಷ್ಟಯೇ᳚ |{ಮಾನವೋ ಶಾರ್ಯಾತಃ | ವಿಶ್ವದೇವಾಃ | ಜಗತೀ}

ಆ॒ತ್ಮಾನಂ॒ ವಸ್ಯೋ᳚, ಅ॒ಭಿ ವಾತ॑ಮರ್ಚತ॒ ತದ॑ಶ್ವಿನಾ ಸುಹವಾ॒ ಯಾಮ॑ನಿ ಶ್ರುತಂ ||{13/15}{8.4.25.3}{10.92.13}{10.8.2.13}{929, 9842}

ವಿ॒ಶಾಮಾ॒ಸಾಮಭ॑ಯಾನಾಮಧಿ॒ಕ್ಷಿತಂ᳚ ಗೀ॒ರ್ಭಿರು॒ ಸ್ವಯ॑ಶಸಂ ಗೃಣೀಮಸಿ |{ಮಾನವೋ ಶಾರ್ಯಾತಃ | ವಿಶ್ವದೇವಾಃ | ಜಗತೀ}

ಗ್ನಾಭಿ॒ರ್ವಿಶ್ವಾ᳚ಭಿ॒ರದಿ॑ತಿಮನ॒ರ್ವಣ॑ಮ॒ಕ್ತೋರ್ಯುವಾ᳚ನಂ ನೃ॒ಮಣಾ॒, ಅಧಾ॒ ಪತಿಂ᳚ ||{14/15}{8.4.25.4}{10.92.14}{10.8.2.14}{929, 9843}

ರೇಭ॒ದತ್ರ॑ ಜ॒ನುಷಾ॒ ಪೂರ್ವೋ॒, ಅಂಗಿ॑ರಾ॒ ಗ್ರಾವಾ᳚ಣ ಊ॒ರ್ಧ್ವಾ, ಅ॒ಭಿ ಚ॑ಕ್ಷುರಧ್ವ॒ರಂ |{ಮಾನವೋ ಶಾರ್ಯಾತಃ | ವಿಶ್ವದೇವಾಃ | ಜಗತೀ}

ಯೇಭಿ॒ರ್ವಿಹಾ᳚ಯಾ॒, ಅಭ॑ವದ್ವಿಚಕ್ಷ॒ಣಃ ಪಾಥಃ॑ ಸು॒ಮೇಕಂ॒ ಸ್ವಧಿ॑ತಿ॒ರ್ವನ᳚ನ್ವತಿ ||{15/15}{8.4.25.5}{10.92.15}{10.8.2.15}{929, 9844}

**[48] ಮಹೀತಿ ಪಂಚದಶರ್ಚಸ್ಯ ಸೂಕ್ತಸ್ಯ ಪಾರ್ಥ್ಯಸ್ತಾನ್ವೋ ವಿಶ್ವೇದೇವಾಃ ಪ್ರಸ್ತಾರಪಂಕ್ತಿರ್ದ್ವಿತೀಯಾತ್ರಯೋದಶ್ಯನುಷ್ಟುಭೌ ನವಮ್ಯಕ್ಷರೌಪಂಕ್ತಿರೇಕಾದಶೀನ್ಯಂ ಕುಸಾರಿಣ್ಯಂತ್ಯಾಪುರಸ್ತಾದ್ಬೃಹತೀ |**

ಮಹಿ॑ ದ್ಯಾವಾಪೃಥಿವೀ ಭೂತಮು॒ರ್ವೀ ನಾರೀ᳚ ಯ॒ಹ್ವೀ ನ ರೋದ॑ಸೀ॒ ಸದಂ᳚ ನಃ |{ಪಾರ್ಥ್ಯಸ್ತಾನ್ವಃ | ವಿಶ್ವದೇವಾಃ | ಪ್ರಸ್ತಾರ ಪಂಕ್ತಿ}

ತೇಭಿ᳚ರ್ನಃ ಪಾತಂ॒ ಸಹ್ಯ॑ಸ ಏ॒ಭಿರ್ನಃ॑ ಪಾತಂ ಶೂ॒ಷಣಿ॑ ||{1/15}{8.4.26.1}{10.93.1}{10.8.3.1}{930, 9845}

ಯ॒ಜ್ಞೇಯ॑ಜ್ಞೇ॒ ಸ ಮರ್ತ್ಯೋ᳚ ದೇ॒ವಾ‌ನ್ತ್ಸ॑ಪರ್ಯತಿ |{ಪಾರ್ಥ್ಯಸ್ತಾನ್ವಃ | ವಿಶ್ವದೇವಾಃ | ಅನುಷ್ಟುಪ್}

ಯಃ ಸು॒ಮ್ನೈರ್ದೀ᳚ರ್ಘ॒ಶ್ರುತ್ತ॑ಮ ಆ॒ವಿವಾ᳚ಸತ್ಯೇನಾನ್ ||{2/15}{8.4.26.2}{10.93.2}{10.8.3.2}{930, 9846}

ವಿಶ್ವೇ᳚ಷಾಮಿರಜ್ಯವೋ ದೇ॒ವಾನಾಂ॒ ವಾರ್ಮ॒ಹಃ |{ಪಾರ್ಥ್ಯಸ್ತಾನ್ವಃ | ವಿಶ್ವದೇವಾಃ | ಅನುಷ್ಟುಪ್}

ವಿಶ್ವೇ॒ ಹಿ ವಿ॒ಶ್ವಮ॑ಹಸೋ॒ ವಿಶ್ವೇ᳚ ಯ॒ಜ್ಞೇಷು॑ ಯ॒ಜ್ಞಿಯಾಃ᳚ ||{3/15}{8.4.26.3}{10.93.3}{10.8.3.3}{930, 9847}

ತೇ ಘಾ॒ ರಾಜಾ᳚ನೋ, ಅ॒ಮೃತ॑ಸ್ಯ ಮ॒‌ನ್ದ್ರಾ, ಅ᳚ರ್ಯ॒ಮಾ ಮಿ॒ತ್ರೋ ವರು॑ಣಃ॒ ಪರಿ॑ಜ್ಮಾ |{ಪಾರ್ಥ್ಯಸ್ತಾನ್ವಃ | ವಿಶ್ವದೇವಾಃ | ಪ್ರಸ್ತಾರ ಪಂಕ್ತಿ}

ಕದ್ರು॒ದ್ರೋ ನೃ॒ಣಾಂ ಸ್ತು॒ತೋ ಮ॒ರುತಃ॑ ಪೂ॒ಷಣೋ॒ ಭಗಃ॑ ||{4/15}{8.4.26.4}{10.93.4}{10.8.3.4}{930, 9848}

ಉ॒ತ ನೋ॒ ನಕ್ತ॑ಮ॒ಪಾಂ ವೃ॑ಷಣ್ವಸೂ॒ ಸೂರ್ಯಾ॒ಮಾಸಾ॒ ಸದ॑ನಾಯ ಸಧ॒ನ್ಯಾ᳚ |{ಪಾರ್ಥ್ಯಸ್ತಾನ್ವಃ | ವಿಶ್ವದೇವಾಃ | ಪ್ರಸ್ತಾರ ಪಂಕ್ತಿ}

ಸಚಾ॒ ಯತ್ಸಾದ್ಯೇ᳚ಷಾ॒ಮಹಿ॑ರ್ಬು॒ಧ್ನೇಷು॑ ಬು॒ಧ್ನ್ಯಃ॑ ||{5/15}{8.4.26.5}{10.93.5}{10.8.3.5}{930, 9849}

ಉ॒ತ ನೋ᳚ ದೇ॒ವಾವ॒ಶ್ವಿನಾ᳚ ಶು॒ಭಸ್ಪತೀ॒ ಧಾಮ॑ಭಿರ್ಮಿ॒ತ್ರಾವರು॑ಣಾ, ಉರುಷ್ಯತಾಂ |{ಪಾರ್ಥ್ಯಸ್ತಾನ್ವಃ | ವಿಶ್ವದೇವಾಃ | ಪ್ರಸ್ತಾರ ಪಂಕ್ತಿ}

ಮ॒ಹಃ ಸ ರಾ॒ಯ ಏಷ॒ತೇಽತಿ॒ ಧನ್ವೇ᳚ವ ದುರಿ॒ತಾ ||{6/15}{8.4.27.1}{10.93.6}{10.8.3.6}{930, 9850}

ಉ॒ತ ನೋ᳚ ರು॒ದ್ರಾ ಚಿ᳚ನ್‌ ಮೃಳತಾಮ॒ಶ್ವಿನಾ॒ ವಿಶ್ವೇ᳚ ದೇ॒ವಾಸೋ॒ ರಥ॒ಸ್ಪತಿ॒ರ್ಭಗಃ॑ |{ಪಾರ್ಥ್ಯಸ್ತಾನ್ವಃ | ವಿಶ್ವದೇವಾಃ | ಪ್ರಸ್ತಾರ ಪಂಕ್ತಿ}

ಋ॒ಭುರ್ವಾಜ॑ ಋಭುಕ್ಷಣಃ॒ ಪರಿ॑ಜ್ಮಾ ವಿಶ್ವವೇದಸಃ ||{7/15}{8.4.27.2}{10.93.7}{10.8.3.7}{930, 9851}

ಋ॒ಭುರೃ॑ಭು॒ಕ್ಷಾ ಋ॒ಭುರ್ವಿ॑ಧ॒ತೋ ಮದ॒ ಆ ತೇ॒ ಹರೀ᳚ ಜೂಜುವಾ॒ನಸ್ಯ॑ ವಾ॒ಜಿನಾ᳚ |{ಪಾರ್ಥ್ಯಸ್ತಾನ್ವಃ | ವಿಶ್ವದೇವಾಃ | ಪ್ರಸ್ತಾರ ಪಂಕ್ತಿ}

ದು॒ಷ್ಟರಂ॒ ಯಸ್ಯ॒ ಸಾಮ॑ ಚಿ॒ದೃಧ॑ಗ್ಯ॒ಜ್ಞೋ ನ ಮಾನು॑ಷಃ ||{8/15}{8.4.27.3}{10.93.8}{10.8.3.8}{930, 9852}

ಕೃ॒ಧೀ ನೋ॒, ಅಹ್ರ॑ಯೋ ದೇವ ಸವಿತಃ॒ ಸ ಚ॑ ಸ್ತುಷೇ ಮ॒ಘೋನಾಂ᳚ |{ಪಾರ್ಥ್ಯಸ್ತಾನ್ವಃ | ವಿಶ್ವದೇವಾಃ | ಪಂಕ್ತಿ}

ಸ॒ಹೋ ನ॒ ಇ‌ನ್ದ್ರೋ॒ ವಹ್ನಿ॑ಭಿ॒ರ್ನ್ಯೇ᳚ಷಾಂ ಚರ್ಷಣೀ॒ನಾಂ ಚ॒ಕ್ರಂ ರ॒ಶ್ಮಿಂ ನ ಯೋ᳚ಯುವೇ ||{9/15}{8.4.27.4}{10.93.9}{10.8.3.9}{930, 9853}

ಐಷು॑ ದ್ಯಾವಾಪೃಥಿವೀ ಧಾತಂ ಮ॒ಹದ॒ಸ್ಮೇ ವೀ॒ರೇಷು॑ ವಿ॒ಶ್ವಚ॑ರ್ಷಣಿ॒ ಶ್ರವಃ॑ |{ಪಾರ್ಥ್ಯಸ್ತಾನ್ವಃ | ವಿಶ್ವದೇವಾಃ | ಪ್ರಸ್ತಾರ ಪಂಕ್ತಿ}

ಪೃ॒ಕ್ಷಂ ವಾಜ॑ಸ್ಯ ಸಾ॒ತಯೇ᳚ ಪೃ॒ಕ್ಷಂ ರಾ॒ಯೋತ ತು॒ರ್ವಣೇ᳚ ||{10/15}{8.4.27.5}{10.93.10}{10.8.3.10}{930, 9854}

ಏ॒ತಂ ಶಂಸ॑ಮಿ‌ನ್ದ್ರಾಸ್ಮ॒ಯುಷ್ಟ್ವಂ ಕೂಚಿ॒ತ್ಸ‌ನ್ತಂ᳚ ಸಹಸಾವನ್ನ॒ಭಿಷ್ಟ॑ಯೇ |{ಪಾರ್ಥ್ಯಸ್ತಾನ್ವಃ | ವಿಶ್ವದೇವಾಃ | ಸಾರಿಣೀ ಬೃಹತೀ}

ಸದಾ᳚ ಪಾಹ್ಯ॒ಭಿಷ್ಟ॑ಯೇ ಮೇ॒ದತಾಂ᳚ ವೇ॒ದತಾ᳚ ವಸೋ ||{11/15}{8.4.28.1}{10.93.11}{10.8.3.11}{930, 9855}

ಏ॒ತಂ ಮೇ॒ ಸ್ತೋಮಂ᳚ ತ॒ನಾ ನ ಸೂರ್ಯೇ᳚ ದ್ಯು॒ತದ್ಯಾ᳚ಮಾನಂ ವಾವೃಧ‌ನ್ತ ನೃ॒ಣಾಂ |{ಪಾರ್ಥ್ಯಸ್ತಾನ್ವಃ | ವಿಶ್ವದೇವಾಃ | ಪ್ರಸ್ತಾರ ಪಂಕ್ತಿ}

ಸಂ॒ವನ॑ನಂ॒ ನಾಶ್ವ್ಯಂ॒ ತಷ್ಟೇ॒ವಾನ॑ಪಚ್ಯುತಂ ||{12/15}{8.4.28.2}{10.93.12}{10.8.3.12}{930, 9856}

ವಾ॒ವರ್ತ॒ ಯೇಷಾಂ᳚ ರಾ॒ಯಾ ಯು॒ಕ್ತೈಷಾಂ᳚ ಹಿರ॒ಣ್ಯಯೀ᳚ |{ಪಾರ್ಥ್ಯಸ್ತಾನ್ವಃ | ವಿಶ್ವದೇವಾಃ | ಅನುಷ್ಟುಪ್}

ನೇ॒ಮಧಿ॑ತಾ॒ ನ ಪೌಂಸ್ಯಾ॒ ವೃಥೇ᳚ವ ವಿ॒ಷ್ಟಾ‌ನ್ತಾ᳚ ||{13/15}{8.4.28.3}{10.93.13}{10.8.3.13}{930, 9857}

ಪ್ರ ತದ್ದುಃ॒ಶೀಮೇ॒ ಪೃಥ॑ವಾನೇ ವೇ॒ನೇ ಪ್ರ ರಾ॒ಮೇ ವೋ᳚ಚ॒ಮಸು॑ರೇ ಮ॒ಘವ॑ತ್ಸು |{ಪಾರ್ಥ್ಯಸ್ತಾನ್ವಃ | ವಿಶ್ವದೇವಾಃ | ಪ್ರಸ್ತಾರ ಪಂಕ್ತಿ}

ಯೇ ಯು॒ಕ್ತ್ವಾಯ॒ ಪಂಚ॑ ಶ॒ತಾಸ್ಮ॒ಯು ಪ॒ಥಾ ವಿ॒ಶ್ರಾವ್ಯೇ᳚ಷಾಂ ||{14/15}{8.4.28.4}{10.93.14}{10.8.3.14}{930, 9858}

ಅಧೀನ್ನ್ವತ್ರ॑ ಸಪ್ತ॒ತಿಂ ಚ॑ ಸ॒ಪ್ತ ಚ॑ |{ಪಾರ್ಥ್ಯಸ್ತಾನ್ವಃ | ವಿಶ್ವದೇವಾಃ | ಬೃಹತೀ}

ಸ॒ದ್ಯೋ ದಿ॑ದಿಷ್ಟ॒ ತಾನ್ವಃ॑ ಸ॒ದ್ಯೋ ದಿ॑ದಿಷ್ಟ ಪಾ॒ರ್ಥ್ಯಃ ಸ॒ದ್ಯೋ ದಿ॑ದಿಷ್ಟ ಮಾಯ॒ವಃ ||{15/15}{8.4.28.5}{10.93.15}{10.8.3.15}{930, 9859}

**[49] ಪ್ರೈತಇತಿ ಚತುರ್ದಶರ್ಚಸ್ಯ ಸೂಕ್ತಸ್ಯ ಕಾದ್ರವೇಯೋರ್ಬುದಃ ಸರ್ಪೋಗ್ರಾವಾಣೋಜಗತೀ ಪಂಚಮೀಸಪ್ತಮೀಚರ್ತುದೃಶ್ಯಸ್ತ್ರಿಷ್ಟುಭಃ |**

ಪ್ರೈತೇ ವ॑ದ‌ನ್ತು॒ ಪ್ರ ವ॒ಯಂ ವ॑ದಾಮ॒ ಗ್ರಾವ॑ಭ್ಯೋ॒ ವಾಚಂ᳚ ವದತಾ॒ ವದ॑ದ್ಭ್ಯಃ |{ಕಾದ್ರವೇಯೋರ್ಬುದಃ ಸರ್ಪಃ | ಗ್ರಾವಾಣಃ | ಜಗತೀ}

ಯದ॑ದ್ರಯಃ ಪರ್ವತಾಃ ಸಾ॒ಕಮಾ॒ಶವಃ॒ ಶ್ಲೋಕಂ॒ ಘೋಷಂ॒ ಭರ॒ಥೇ‌ನ್ದ್ರಾ᳚ಯ ಸೋ॒ಮಿನಃ॑ ||{1/14}{8.4.29.1}{10.94.1}{10.8.4.1}{931, 9860}

ಏ॒ತೇ ವ॑ದ‌ನ್ತಿ ಶ॒ತವ॑ತ್ಸ॒ಹಸ್ರ॑ವದ॒ಭಿ ಕ್ರ᳚‌ನ್ದ‌ನ್ತಿ॒ ಹರಿ॑ತೇಭಿರಾ॒ಸಭಿಃ॑ |{ಕಾದ್ರವೇಯೋರ್ಬುದಃ ಸರ್ಪಃ | ಗ್ರಾವಾಣಃ | ಜಗತೀ}

ವಿ॒ಷ್ಟ್ವೀ ಗ್ರಾವಾ᳚ಣಃ ಸು॒ಕೃತಃ॑ ಸುಕೃ॒ತ್ಯಯಾ॒ ಹೋತು॑ಶ್ಚಿ॒ತ್ಪೂರ್ವೇ᳚ ಹವಿ॒ರದ್ಯ॑ಮಾಶತ ||{2/14}{8.4.29.2}{10.94.2}{10.8.4.2}{931, 9861}

ಏ॒ತೇ ವ॑ದ॒‌ನ್ತ್ಯವಿ॑ದನ್ನ॒ನಾ ಮಧು॒ ನ್ಯೂಂ᳚ಖಯ‌ನ್ತೇ॒, ಅಧಿ॑ ಪ॒ಕ್ವ ಆಮಿ॑ಷಿ |{ಕಾದ್ರವೇಯೋರ್ಬುದಃ ಸರ್ಪಃ | ಗ್ರಾವಾಣಃ | ಜಗತೀ}

ವೃ॒ಕ್ಷಸ್ಯ॒ ಶಾಖಾ᳚ಮರು॒ಣಸ್ಯ॒ ಬಪ್ಸ॑ತ॒ಸ್ತೇ ಸೂಭ᳚ರ್ವಾ ವೃಷ॒ಭಾಃ ಪ್ರೇಮ॑ರಾವಿಷುಃ ||{3/14}{8.4.29.3}{10.94.3}{10.8.4.3}{931, 9862}

ಬೃ॒ಹದ್ವ॑ದ‌ನ್ತಿ ಮದಿ॒ರೇಣ॑ ಮ॒‌ನ್ದಿನೇ‌ನ್ದ್ರಂ॒ ಕ್ರೋಶ᳚‌ನ್ತೋಽವಿದನ್ನ॒ನಾ ಮಧು॑ |{ಕಾದ್ರವೇಯೋರ್ಬುದಃ ಸರ್ಪಃ | ಗ್ರಾವಾಣಃ | ಜಗತೀ}

ಸಂ॒ರಭ್ಯಾ॒ ಧೀರಾಃ॒ ಸ್ವಸೃ॑ಭಿರನರ್ತಿಷುರಾಘೋ॒ಷಯ᳚‌ನ್ತಃ ಪೃಥಿ॒ವೀಮು॑ಪ॒ಬ್ದಿಭಿಃ॑ ||{4/14}{8.4.29.4}{10.94.4}{10.8.4.4}{931, 9863}

ಸು॒ಪ॒ರ್ಣಾ ವಾಚ॑ಮಕ್ರ॒ತೋಪ॒ ದ್ಯವ್ಯಾ᳚ಖ॒ರೇ ಕೃಷ್ಣಾ᳚, ಇಷಿ॒ರಾ, ಅ॑ನರ್ತಿಷುಃ |{ಕಾದ್ರವೇಯೋರ್ಬುದಃ ಸರ್ಪಃ | ಗ್ರಾವಾಣಃ | ತ್ರಿಷ್ಟುಪ್}

ನ್ಯ1॑(ಅ॒)ಙ್ನಿ ಯ॒‌ನ್ತ್ಯುಪ॑ರಸ್ಯ ನಿಷ್ಕೃ॒ತಂ ಪು॒ರೂ ರೇತೋ᳚ ದಧಿರೇ ಸೂರ್ಯ॒ಶ್ವಿತಃ॑ ||{5/14}{8.4.29.5}{10.94.5}{10.8.4.5}{931, 9864}

ಉ॒ಗ್ರಾ, ಇ॑ವ ಪ್ರ॒ವಹ᳚‌ನ್ತಃ ಸ॒ಮಾಯ॑ಮುಃ ಸಾ॒ಕಂ ಯು॒ಕ್ತಾ ವೃಷ॑ಣೋ॒ ಬಿಭ್ರ॑ತೋ॒ ಧುರಃ॑ |{ಕಾದ್ರವೇಯೋರ್ಬುದಃ ಸರ್ಪಃ | ಗ್ರಾವಾಣಃ | ಜಗತೀ}

ಯಚ್ಛ್ವ॒ಸ‌ನ್ತೋ᳚ ಜಗ್ರಸಾ॒ನಾ, ಅರಾ᳚ವಿಷುಃ ಶೃ॒ಣ್ವ ಏ᳚ಷಾಂ ಪ್ರೋ॒ಥಥೋ॒, ಅರ್ವ॑ತಾಮಿವ ||{6/14}{8.4.30.1}{10.94.6}{10.8.4.6}{931, 9865}

ದಶಾ᳚ವನಿಭ್ಯೋ॒ ದಶ॑ಕಕ್ಷ್ಯೇಭ್ಯೋ॒ ದಶ॑ಯೋಕ್ತ್ರೇಭ್ಯೋ॒ ದಶ॑ಯೋಜನೇಭ್ಯಃ |{ಕಾದ್ರವೇಯೋರ್ಬುದಃ ಸರ್ಪಃ | ಗ್ರಾವಾಣಃ | ತ್ರಿಷ್ಟುಪ್}

ದಶಾ᳚ಭೀಶುಭ್ಯೋ, ಅರ್ಚತಾ॒ಜರೇ᳚ಭ್ಯೋ॒ ದಶ॒ ಧುರೋ॒ ದಶ॑ ಯು॒ಕ್ತಾ ವಹ॑ದ್ಭ್ಯಃ ||{7/14}{8.4.30.2}{10.94.7}{10.8.4.7}{931, 9866}

ತೇ, ಅದ್ರ॑ಯೋ॒ ದಶ॑ಯ‌ನ್ತ್ರಾಸ ಆ॒ಶವ॒ಸ್ತೇಷಾ᳚ಮಾ॒ಧಾನಂ॒ ಪರ್ಯೇ᳚ತಿ ಹರ್ಯ॒ತಂ |{ಕಾದ್ರವೇಯೋರ್ಬುದಃ ಸರ್ಪಃ | ಗ್ರಾವಾಣಃ | ಜಗತೀ}

ತ ಊ᳚ ಸು॒ತಸ್ಯ॑ ಸೋ॒ಮ್ಯಸ್ಯಾ‌ನ್ಧ॑ಸೋಂ॒ಽಶೋಃ ಪೀ॒ಯೂಷಂ᳚ ಪ್ರಥ॒ಮಸ್ಯ॑ ಭೇಜಿರೇ ||{8/14}{8.4.30.3}{10.94.8}{10.8.4.8}{931, 9867}

ತೇ ಸೋ॒ಮಾದೋ॒ ಹರೀ॒, ಇ‌ನ್ದ್ರ॑ಸ್ಯ ನಿಂಸತೇಂ॒ಽಶುಂ ದು॒ಹ‌ನ್ತೋ॒, ಅಧ್ಯಾ᳚ಸತೇ॒ ಗವಿ॑ |{ಕಾದ್ರವೇಯೋರ್ಬುದಃ ಸರ್ಪಃ | ಗ್ರಾವಾಣಃ | ಜಗತೀ}

ತೇಭಿ॑ರ್ದು॒ಗ್ಧಂ ಪ॑ಪಿ॒ವಾ‌ನ್ತ್ಸೋ॒ಮ್ಯಂ ಮಧ್ವಿ‌ನ್ದ್ರೋ᳚ ವರ್ಧತೇ॒ ಪ್ರಥ॑ತೇ ವೃಷಾ॒ಯತೇ᳚ ||{9/14}{8.4.30.4}{10.94.9}{10.8.4.9}{931, 9868}

ವೃಷಾ᳚ ವೋ, ಅಂ॒ಶುರ್ನ ಕಿಲಾ᳚ ರಿಷಾಥ॒ನೇಳಾ᳚ವ‌ನ್ತಃ॒ ಸದ॒ಮಿತ್ಸ್ಥ॒ನಾಶಿ॑ತಾಃ |{ಕಾದ್ರವೇಯೋರ್ಬುದಃ ಸರ್ಪಃ | ಗ್ರಾವಾಣಃ | ಜಗತೀ}

ರೈ॒ವ॒ತ್ಯೇವ॒ ಮಹ॑ಸಾ॒ ಚಾರ॑ವಃ ಸ್ಥನ॒ ಯಸ್ಯ॑ ಗ್ರಾವಾಣೋ॒, ಅಜು॑ಷಧ್ವಮಧ್ವ॒ರಂ ||{10/14}{8.4.30.5}{10.94.10}{10.8.4.10}{931, 9869}

ತೃ॒ದಿ॒ಲಾ, ಅತೃ॑ದಿಲಾಸೋ॒, ಅದ್ರ॑ಯೋಽಶ್ರಮ॒ಣಾ, ಅಶೃ॑ಥಿತಾ॒, ಅಮೃ॑ತ್ಯವಃ |{ಕಾದ್ರವೇಯೋರ್ಬುದಃ ಸರ್ಪಃ | ಗ್ರಾವಾಣಃ | ಜಗತೀ}

ಅ॒ನಾ॒ತು॒ರಾ, ಅ॒ಜರಾಃ॒ ಸ್ಥಾಮ॑ವಿಷ್ಣವಃ ಸುಪೀ॒ವಸೋ॒, ಅತೃ॑ಷಿತಾ॒, ಅತೃ॑ಷ್ಣಜಃ ||{11/14}{8.4.31.1}{10.94.11}{10.8.4.11}{931, 9870}

ಧ್ರು॒ವಾ, ಏ॒ವ ವಃ॑ ಪಿ॒ತರೋ᳚ ಯು॒ಗೇಯು॑ಗೇ॒ ಕ್ಷೇಮ॑ಕಾಮಾಸಃ॒ ಸದ॑ಸೋ॒ ನ ಯುಂ᳚ಜತೇ |{ಕಾದ್ರವೇಯೋರ್ಬುದಃ ಸರ್ಪಃ | ಗ್ರಾವಾಣಃ | ಜಗತೀ}

ಅ॒ಜು॒ರ್ಯಾಸೋ᳚ ಹರಿ॒ಷಾಚೋ᳚ ಹ॒ರಿದ್ರ॑ವ॒ ಆ ದ್ಯಾಂ ರವೇ᳚ಣ ಪೃಥಿ॒ವೀಮ॑ಶುಶ್ರವುಃ ||{12/14}{8.4.31.2}{10.94.12}{10.8.4.12}{931, 9871}

ತದಿದ್ವ॑ದ॒‌ನ್ತ್ಯದ್ರ॑ಯೋ ವಿ॒ಮೋಚ॑ನೇ॒ ಯಾಮ᳚ನ್ನಂಜ॒ಸ್ಪಾ, ಇ॑ವ॒ ಘೇದು॑ಪ॒ಬ್ದಿಭಿಃ॑ |{ಕಾದ್ರವೇಯೋರ್ಬುದಃ ಸರ್ಪಃ | ಗ್ರಾವಾಣಃ | ಜಗತೀ}

ವಪ᳚‌ನ್ತೋ॒ ಬೀಜ॑ಮಿವ ಧಾನ್ಯಾ॒ಕೃತಃ॑ ಪೃಂ॒ಚ‌ನ್ತಿ॒ ಸೋಮಂ॒ ನ ಮಿ॑ನ‌ನ್ತಿ॒ ಬಪ್ಸ॑ತಃ ||{13/14}{8.4.31.3}{10.94.13}{10.8.4.13}{931, 9872}

ಸು॒ತೇ, ಅ॑ಧ್ವ॒ರೇ, ಅಧಿ॒ ವಾಚ॑ಮಕ್ರ॒ತಾ ಕ್ರೀ॒ಳಯೋ॒ ನ ಮಾ॒ತರಂ᳚ ತು॒ದ‌ನ್ತಃ॑ |{ಕಾದ್ರವೇಯೋರ್ಬುದಃ ಸರ್ಪಃ | ಗ್ರಾವಾಣಃ | ತ್ರಿಷ್ಟುಪ್}

ವಿ ಷೂ ಮುಂ᳚ಚಾ ಸುಷು॒ವುಷೋ᳚ ಮನೀ॒ಷಾಂ ವಿ ವ॑ರ್ತ‌ನ್ತಾ॒ಮದ್ರ॑ಯ॒ಶ್ಚಾಯ॑ಮಾನಾಃ ||{14/14}{8.4.31.4}{10.94.14}{10.8.4.14}{931, 9873}

**[50] ಹಯೇಜಾಯೇ ಇತ್ಯಷ್ಟಾದಶರ್ಚಸ್ಯ ಸೂಕ್ತಸ್ಯ ಆದ್ಯಾತೃತೀಯಾಷಷ್ಠೀನವಮ್ಯಾದಿಚತಸೃಣಾಂ ಚತುರ್ದಶೀ ಸಪ್ತದಶೀತ್ಯೇವಂ ನವಾನಾಮೈಲಃ ಪುರೂರವಾಋಷಿರುರ್ವಶೀ ದೇವತಾ ಶಿಷ್ಟಾನಾಮುರ್ವಶೀಋಷಿಕಾ ಪುರೂರವಾದೇವತಾತ್ರಿಷ್ಟುಪ್ |**

ಹ॒ಯೇ ಜಾಯೇ॒ ಮನ॑ಸಾ॒ ತಿಷ್ಠ॑ ಘೋರೇ॒ ವಚಾಂ᳚ಸಿ ಮಿ॒ಶ್ರಾ ಕೃ॑ಣವಾವಹೈ॒ ನು |{ಇಳಃ ಪುರೂರವಾಃ | ಉರ್ವಶೀ | ತ್ರಿಷ್ಟುಪ್}

ನ ನೌ॒ ಮ‌ನ್ತ್ರಾ॒, ಅನು॑ದಿತಾಸ ಏ॒ತೇ ಮಯ॑ಸ್ಕರ॒ನ್ಪರ॑ತರೇ ಚ॒ನಾಹ॑ನ್ ||{1/18}{8.5.1.1}{10.95.1}{10.8.5.1}{932, 9874}

ಕಿಮೇ॒ತಾ ವಾ॒ಚಾ ಕೃ॑ಣವಾ॒ ತವಾ॒ಹಂ ಪ್ರಾಕ್ರ॑ಮಿಷಮು॒ಷಸಾ᳚ಮಗ್ರಿ॒ಯೇವ॑ |{ಉರ್ವಶೀ | ಪುರುರವಾ ಐಳಃ | ತ್ರಿಷ್ಟುಪ್}

ಪುರೂ᳚ರವಃ॒ ಪುನ॒ರಸ್ತಂ॒ ಪರೇ᳚ಹಿ ದುರಾಪ॒ನಾ ವಾತ॑ ಇವಾ॒ಹಮ॑ಸ್ಮಿ ||{2/18}{8.5.1.2}{10.95.2}{10.8.5.2}{932, 9875}

ಇಷು॒ರ್ನ ಶ್ರಿ॒ಯ ಇ॑ಷು॒ಧೇರ॑ಸ॒ನಾ ಗೋ॒ಷಾಃ ಶ॑ತ॒ಸಾ ನ ರಂಹಿಃ॑ |{ಇಳಃ ಪುರೂರವಾಃ | ಉರ್ವಶೀ | ತ್ರಿಷ್ಟುಪ್}

ಅ॒ವೀರೇ॒ ಕ್ರತೌ॒ ವಿ ದ॑ವಿದ್ಯುತ॒ನ್ನೋರಾ॒ ನ ಮಾ॒ಯುಂ ಚಿ॑ತಯ‌ನ್ತ॒ ಧುನ॑ಯಃ ||{3/18}{8.5.1.3}{10.95.3}{10.8.5.3}{932, 9876}

ಸಾ ವಸು॒ ದಧ॑ತೀ॒ ಶ್ವಶು॑ರಾಯ॒ ವಯ॒ ಉಷೋ॒ ಯದಿ॒ ವಷ್ಟ್ಯ‌ನ್ತಿ॑ಗೃಹಾತ್ |{ಉರ್ವಶೀ | ಪುರುರವಾ ಐಳಃ | ತ್ರಿಷ್ಟುಪ್}

ಅಸ್ತಂ᳚ ನನಕ್ಷೇ॒ ಯಸ್ಮಿಂ᳚ಚಾ॒ಕ‌ನ್ದಿವಾ॒ ನಕ್ತಂ᳚ ಶ್ನಥಿ॒ತಾ ವೈ᳚ತ॒ಸೇನ॑ ||{4/18}{8.5.1.4}{10.95.4}{10.8.5.4}{932, 9877}

ತ್ರಿಃ ಸ್ಮ॒ ಮಾಹ್ನಃ॑ ಶ್ನಥಯೋ ವೈತ॒ಸೇನೋ॒ತ ಸ್ಮ॒ ಮೇಽವ್ಯ॑ತ್ಯೈ ಪೃಣಾಸಿ |{ಉರ್ವಶೀ | ಪುರುರವಾ ಐಳಃ | ತ್ರಿಷ್ಟುಪ್}

ಪುರೂ᳚ರ॒ವೋಽನು॑ ತೇ॒ ಕೇತ॑ಮಾಯಂ॒ ರಾಜಾ᳚ ಮೇ ವೀರ ತ॒ನ್ವ1॑(ಅ॒)ಸ್ತದಾ᳚ಸೀಃ ||{5/18}{8.5.1.5}{10.95.5}{10.8.5.5}{932, 9878}

ಯಾ ಸು॑ಜೂ॒ರ್ಣಿಃ ಶ್ರೇಣಿಃ॑ ಸು॒ಮ್ನಆ᳚ಪಿರ್ಹ್ರ॒ದೇಚ॑ಕ್ಷು॒ರ್ನ ಗ್ರ॒‌ನ್ಥಿನೀ᳚ ಚರ॒ಣ್ಯುಃ |{ಇಳಃ ಪುರೂರವಾಃ | ಉರ್ವಶೀ | ತ್ರಿಷ್ಟುಪ್}

ತಾ, ಅಂ॒ಜಯೋ᳚ಽರು॒ಣಯೋ॒ ನ ಸ॑ಸ್ರುಃ ಶ್ರಿ॒ಯೇ ಗಾವೋ॒ ನ ಧೇ॒ನವೋ᳚ಽನವ‌ನ್ತ ||{6/18}{8.5.2.1}{10.95.6}{10.8.5.6}{932, 9879}

ಸಮ॑ಸ್ಮಿಂ॒ಜಾಯ॑ಮಾನ ಆಸತ॒ ಗ್ನಾ, ಉ॒ತೇಮ॑ವರ್ಧನ್ನ॒ದ್ಯ1॑(ಅಃ॒) ಸ್ವಗೂ᳚ರ್ತಾಃ |{ಉರ್ವಶೀ | ಪುರುರವಾ ಐಳಃ | ತ್ರಿಷ್ಟುಪ್}

ಮ॒ಹೇ ಯತ್‌ ತ್ವಾ᳚ ಪುರೂರವೋ॒ ರಣಾ॒ಯಾವ॑ರ್ಧಯ‌ನ್ದಸ್ಯು॒ಹತ್ಯಾ᳚ಯ ದೇ॒ವಾಃ ||{7/18}{8.5.2.2}{10.95.7}{10.8.5.7}{932, 9880}

ಸಚಾ॒ ಯದಾ᳚ಸು॒ ಜಹ॑ತೀ॒ಷ್ವತ್ಕ॒ಮಮಾ᳚ನುಷೀಷು॒ ಮಾನು॑ಷೋ ನಿ॒ಷೇವೇ᳚ |{ಇಳಃ ಪುರೂರವಾಃ | ಉರ್ವಶೀ | ತ್ರಿಷ್ಟುಪ್}

ಅಪ॑ ಸ್ಮ॒ ಮತ್ತ॒ರಸ᳚‌ನ್ತೀ॒ ನ ಭು॒ಜ್ಯುಸ್ತಾ, ಅ॑ತ್ರಸನ್‌ ರಥ॒ಸ್ಪೃಶೋ॒ ನಾಶ್ವಾಃ᳚ ||{8/18}{8.5.2.3}{10.95.8}{10.8.5.8}{932, 9881}

ಯದಾ᳚ಸು॒ ಮರ್ತೋ᳚, ಅ॒ಮೃತಾ᳚ಸು ನಿ॒ಸ್ಪೃಕ್ಸಂ ಕ್ಷೋ॒ಣೀಭಿಃ॒ ಕ್ರತು॑ಭಿ॒ರ್ನ ಪೃಂ॒ಕ್ತೇ |{ಇಳಃ ಪುರೂರವಾಃ | ಉರ್ವಶೀ | ತ್ರಿಷ್ಟುಪ್}

ತಾ, ಆ॒ತಯೋ॒ ನ ತ॒ನ್ವಃ॑ ಶುಂಭತ॒ ಸ್ವಾ, ಅಶ್ವಾ᳚ಸೋ॒ ನ ಕ್ರೀ॒ಳಯೋ॒ ದ‌ನ್ದ॑ಶಾನಾಃ ||{9/18}{8.5.2.4}{10.95.9}{10.8.5.9}{932, 9882}

ವಿ॒ದ್ಯುನ್ನ ಯಾ ಪತ᳚‌ನ್ತೀ॒ ದವಿ॑ದ್ಯೋ॒ದ್ಭರ᳚‌ನ್ತೀ ಮೇ॒, ಅಪ್ಯಾ॒ ಕಾಮ್ಯಾ᳚ನಿ |{ಇಳಃ ಪುರೂರವಾಃ | ಉರ್ವಶೀ | ತ್ರಿಷ್ಟುಪ್}

ಜನಿ॑ಷ್ಟೋ, ಅ॒ಪೋ ನರ್ಯಃ॒ ಸುಜಾ᳚ತಃ॒ ಪ್ರೋರ್ವಶೀ᳚ ತಿರತ ದೀ॒ರ್ಘಮಾಯುಃ॑ ||{10/18}{8.5.2.5}{10.95.10}{10.8.5.10}{932, 9883}

ಜ॒ಜ್ಞಿ॒ಷ ಇ॒ತ್ಥಾ ಗೋ॒ಪೀಥ್ಯಾ᳚ಯ॒ ಹಿ ದ॒ಧಾಥ॒ ತತ್ಪು॑ರೂರವೋ ಮ॒ ಓಜಃ॑ |{ಉರ್ವಶೀ | ಪುರುರವಾ ಐಳಃ | ತ್ರಿಷ್ಟುಪ್}

ಅಶಾ᳚ಸಂ ತ್ವಾ ವಿ॒ದುಷೀ॒ ಸಸ್ಮಿ॒ನ್ನಹ॒ನ್ನ ಮ॒ ಆಶೃ॑ಣೋಃ॒ ಕಿಮ॒ಭುಗ್ವ॑ದಾಸಿ ||{11/18}{8.5.3.1}{10.95.11}{10.8.5.11}{932, 9884}

ಕ॒ದಾ ಸೂ॒ನುಃ ಪಿ॒ತರಂ᳚ ಜಾ॒ತ ಇ॑ಚ್ಛಾಚ್ಚ॒ಕ್ರನ್ನಾಶ್ರು॑ ವರ್ತಯದ್ವಿಜಾ॒ನನ್ |{ಇಳಃ ಪುರೂರವಾಃ | ಉರ್ವಶೀ | ತ್ರಿಷ್ಟುಪ್}

ಕೋ ದಂಪ॑ತೀ॒ ಸಮ॑ನಸಾ॒ ವಿ ಯೂ᳚ಯೋ॒ದಧ॒ ಯದ॒ಗ್ನಿಃ ಶ್ವಶು॑ರೇಷು॒ ದೀದ॑ಯತ್ ||{12/18}{8.5.3.2}{10.95.12}{10.8.5.12}{932, 9885}

ಪ್ರತಿ॑ ಬ್ರವಾಣಿ ವ॒ರ್ತಯ॑ತೇ॒, ಅಶ್ರು॑ ಚ॒ಕ್ರನ್ನ ಕ್ರ᳚‌ನ್ದದಾ॒ಧ್ಯೇ᳚ ಶಿ॒ವಾಯೈ᳚ |{ಉರ್ವಶೀ | ಪುರುರವಾ ಐಳಃ | ತ್ರಿಷ್ಟುಪ್}

ಪ್ರ ತತ್ತೇ᳚ ಹಿನವಾ॒ ಯತ್ತೇ᳚, ಅ॒ಸ್ಮೇ ಪರೇ॒ಹ್ಯಸ್ತಂ᳚ ನ॒ಹಿ ಮೂ᳚ರ॒ ಮಾಪಃ॑ ||{13/18}{8.5.3.3}{10.95.13}{10.8.5.13}{932, 9886}

ಸು॒ದೇ॒ವೋ, ಅ॒ದ್ಯ ಪ್ರ॒ಪತೇ॒ದನಾ᳚ವೃತ್ಪರಾ॒ವತಂ᳚ ಪರ॒ಮಾಂ ಗ‌ನ್ತ॒ವಾ, ಉ॑ |{ಇಳಃ ಪುರೂರವಾಃ | ಉರ್ವಶೀ | ತ್ರಿಷ್ಟುಪ್}

ಅಧಾ॒ ಶಯೀ᳚ತ॒ ನಿರೃ॑ತೇರು॒ಪಸ್ಥೇಽಧೈ᳚ನಂ॒ ವೃಕಾ᳚ ರಭ॒ಸಾಸೋ᳚, ಅ॒ದ್ಯುಃ ||{14/18}{8.5.3.4}{10.95.14}{10.8.5.14}{932, 9887}

ಪುರೂ᳚ರವೋ॒ ಮಾ ಮೃ॑ಥಾ॒ ಮಾ ಪ್ರ ಪ॑ಪ್ತೋ॒ ಮಾ ತ್ವಾ॒ ವೃಕಾ᳚ಸೋ॒, ಅಶಿ॑ವಾಸ ಉ ಕ್ಷನ್ |{ಉರ್ವಶೀ | ಪುರುರವಾ ಐಳಃ | ತ್ರಿಷ್ಟುಪ್}

ನ ವೈ ಸ್ತ್ರೈಣಾ᳚ನಿ ಸ॒ಖ್ಯಾನಿ॑ ಸ‌ನ್ತಿ ಸಾಲಾವೃ॒ಕಾಣಾಂ॒ ಹೃದ॑ಯಾನ್ಯೇ॒ತಾ ||{15/18}{8.5.3.5}{10.95.15}{10.8.5.15}{932, 9888}

ಯದ್ವಿರೂ॒ಪಾಚ॑ರಂ॒ ಮರ್ತ್ಯೇ॒ಷ್ವವ॑ಸಂ॒ ರಾತ್ರೀಃ᳚ ಶ॒ರದ॒ಶ್ಚತ॑ಸ್ರಃ |{ಉರ್ವಶೀ | ಪುರುರವಾ ಐಳಃ | ತ್ರಿಷ್ಟುಪ್}

ಘೃ॒ತಸ್ಯ॑ ಸ್ತೋ॒ಕಂ ಸ॒ಕೃದಹ್ನ॑ ಆಶ್ನಾಂ॒ ತಾದೇ॒ವೇದಂ ತಾ᳚ತೃಪಾ॒ಣಾ ಚ॑ರಾಮಿ ||{16/18}{8.5.4.1}{10.95.16}{10.8.5.16}{932, 9889}

ಅ॒‌ನ್ತ॒ರಿ॒ಕ್ಷ॒ಪ್ರಾಂ ರಜ॑ಸೋ ವಿ॒ಮಾನೀ॒ಮುಪ॑ ಶಿಕ್ಷಾಮ್ಯು॒ರ್ವಶೀಂ॒ ವಸಿ॑ಷ್ಠಃ |{ಇಳಃ ಪುರೂರವಾಃ | ಉರ್ವಶೀ | ತ್ರಿಷ್ಟುಪ್}

ಉಪ॑ ತ್ವಾ ರಾ॒ತಿಃ ಸು॑ಕೃ॒ತಸ್ಯ॒ ತಿಷ್ಠಾ॒ನ್ನಿ ವ॑ರ್ತಸ್ವ॒ ಹೃದ॑ಯಂ ತಪ್ಯತೇ ಮೇ ||{17/18}{8.5.4.2}{10.95.17}{10.8.5.17}{932, 9890}

ಇತಿ॑ ತ್ವಾ ದೇ॒ವಾ, ಇ॒ಮ ಆ᳚ಹುರೈಳ॒ ಯಥೇ᳚ಮೇ॒ತದ್ಭವ॑ಸಿ ಮೃ॒ತ್ಯುಬ᳚‌ನ್ಧುಃ |{ಉರ್ವಶೀ | ಪುರುರವಾ ಐಳಃ | ತ್ರಿಷ್ಟುಪ್}

ಪ್ರ॒ಜಾ ತೇ᳚ ದೇ॒ವಾನ್ಹ॒ವಿಷಾ᳚ ಯಜಾತಿ ಸ್ವ॒ರ್ಗ ಉ॒ ತ್ವಮಪಿ॑ ಮಾದಯಾಸೇ ||{18/18}{8.5.4.3}{10.95.18}{10.8.5.18}{932, 9891}

**[51] ಪ್ರತಇತಿ ತ್ರಯೋದಶರ್ಚಸ್ಯ ಸೂಕ್ತಸ್ಯಾಂಗಿರಸೋಬರುರ್ಹರಿರ್ಜಗತ್ಯಂತ್ಯೇದ್ವೇತ್ರಿಷ್ಟುಭೌ ( ಐಂದ್ರಃ ಸರ್ವಹರಿರ್ವರ್ಷಿರತ್ರ | ಹರಿರಿತೀಂದ್ರನಾಮ | ಶೌನಕಸ್ತು ಮುಖತಏವೈತತ್ಸೂಕ್ತರ್ಮೇಂದ್ರಮಿತ್ಯಾಹ . ಹರಿರಿತೀಂದ್ರಾಶ್ವನಾಮೇತಿಚಕಶ್ಚಿತ್ . ಏವಂಹರಿಶಬ್ದಾರ್ಥೇ ವಿಪ್ರತಿಪತ್ತಾವಪ್ಯಾಕರೋ ದಿತರಿಶಬ್ದೋಚ್ಚಾರಣಂಯುಕ್ತಮುತ್ಪಶ್ಯಾಮಃ) |**

ಪ್ರ ತೇ᳚ ಮ॒ಹೇ ವಿ॒ದಥೇ᳚ ಶಂಸಿಷಂ॒ ಹರೀ॒ ಪ್ರ ತೇ᳚ ವನ್ವೇ ವ॒ನುಷೋ᳚ ಹರ್ಯ॒ತಂ ಮದಂ᳚ |{ಆಂಗಿರಸೋ ಬರುಃ | ಹರಿಸ್ತುತಿಃ | ಜಗತೀ}

ಘೃ॒ತಂ ನ ಯೋ ಹರಿ॑ಭಿ॒ಶ್ಚಾರು॒ ಸೇಚ॑ತ॒ ಆ ತ್ವಾ᳚ ವಿಶ‌ನ್ತು॒ ಹರಿ॑ವರ್ಪಸಂ॒ ಗಿರಃ॑ ||{1/13}{8.5.5.1}{10.96.1}{10.8.6.1}{933, 9892}

ಹರಿಂ॒ ಹಿ ಯೋನಿ॑ಮ॒ಭಿ ಯೇ ಸ॒ಮಸ್ವ॑ರನ್ಹಿ॒ನ್ವ‌ನ್ತೋ॒ ಹರೀ᳚ ದಿ॒ವ್ಯಂ ಯಥಾ॒ ಸದಃ॑ |{ಆಂಗಿರಸೋ ಬರುಃ | ಹರಿಸ್ತುತಿಃ | ಜಗತೀ}

ಆ ಯಂ ಪೃ॒ಣ‌ನ್ತಿ॒ ಹರಿ॑ಭಿ॒ರ್ನ ಧೇ॒ನವ॒ ಇ‌ನ್ದ್ರಾ᳚ಯ ಶೂ॒ಷಂ ಹರಿ॑ವ‌ನ್ತಮರ್ಚತ ||{2/13}{8.5.5.2}{10.96.2}{10.8.6.2}{933, 9893}

ಸೋ, ಅ॑ಸ್ಯ॒ ವಜ್ರೋ॒ ಹರಿ॑ತೋ॒ ಯ ಆ᳚ಯ॒ಸೋ ಹರಿ॒ರ್ನಿಕಾ᳚ಮೋ॒ ಹರಿ॒ರಾ ಗಭ॑ಸ್ತ್ಯೋಃ |{ಆಂಗಿರಸೋ ಬರುಃ | ಹರಿಸ್ತುತಿಃ | ಜಗತೀ}

ದ್ಯು॒ಮ್ನೀ ಸು॑ಶಿ॒ಪ್ರೋ ಹರಿ॑ಮನ್ಯುಸಾಯಕ॒ ಇ‌ನ್ದ್ರೇ॒ ನಿ ರೂ॒ಪಾ ಹರಿ॑ತಾ ಮಿಮಿಕ್ಷಿರೇ ||{3/13}{8.5.5.3}{10.96.3}{10.8.6.3}{933, 9894}

ದಿ॒ವಿ ನ ಕೇ॒ತುರಧಿ॑ ಧಾಯಿ ಹರ್ಯ॒ತೋ ವಿ॒ವ್ಯಚ॒ದ್ವಜ್ರೋ॒ ಹರಿ॑ತೋ॒ ನ ರಂಹ್ಯಾ᳚ |{ಆಂಗಿರಸೋ ಬರುಃ | ಹರಿಸ್ತುತಿಃ | ಜಗತೀ}

ತು॒ದದಹಿಂ॒ ಹರಿ॑ಶಿಪ್ರೋ॒ ಯ ಆ᳚ಯ॒ಸಃ ಸ॒ಹಸ್ರ॑ಶೋಕಾ, ಅಭವದ್ಧರಿಂಭ॒ರಃ ||{4/13}{8.5.5.4}{10.96.4}{10.8.6.4}{933, 9895}

ತ್ವ‌ನ್ತ್ವ॑ಮಹರ್ಯಥಾ॒, ಉಪ॑ಸ್ತುತಃ॒ ಪೂರ್ವೇ᳚ಭಿರಿ‌ನ್ದ್ರ ಹರಿಕೇಶ॒ ಯಜ್ವ॑ಭಿಃ |{ಆಂಗಿರಸೋ ಬರುಃ | ಹರಿಸ್ತುತಿಃ | ಜಗತೀ}

ತ್ವಂ ಹ᳚ರ್ಯಸಿ॒ ತವ॒ ವಿಶ್ವ॑ಮು॒ಕ್ಥ್ಯ1॑(ಅ॒)ಮಸಾ᳚ಮಿ॒ ರಾಧೋ᳚ ಹರಿಜಾತ ಹರ್ಯ॒ತಂ ||{5/13}{8.5.5.5}{10.96.5}{10.8.6.5}{933, 9896}

ತಾ ವ॒ಜ್ರಿಣಂ᳚ ಮ॒‌ನ್ದಿನಂ॒ ಸ್ತೋಮ್ಯಂ॒ ಮದ॒ ಇ‌ನ್ದ್ರಂ॒ ರಥೇ᳚ ವಹತೋ ಹರ್ಯ॒ತಾ ಹರೀ᳚ |{ಆಂಗಿರಸೋ ಬರುಃ | ಹರಿಸ್ತುತಿಃ | ಜಗತೀ}

ಪು॒ರೂಣ್ಯ॑ಸ್ಮೈ॒ ಸವ॑ನಾನಿ॒ ಹರ್ಯ॑ತ॒ ಇ‌ನ್ದ್ರಾ᳚ಯ॒ ಸೋಮಾ॒ ಹರ॑ಯೋ ದಧನ್ವಿರೇ ||{6/13}{8.5.6.1}{10.96.6}{10.8.6.6}{933, 9897}

ಅರಂ॒ ಕಾಮಾ᳚ಯ॒ ಹರ॑ಯೋ ದಧನ್ವಿರೇ ಸ್ಥಿ॒ರಾಯ॑ ಹಿನ್ವ॒ನ್ಹರ॑ಯೋ॒ ಹರೀ᳚ ತು॒ರಾ |{ಆಂಗಿರಸೋ ಬರುಃ | ಹರಿಸ್ತುತಿಃ | ಜಗತೀ}

ಅರ್ವ॑ದ್ಭಿ॒ರ್ಯೋ ಹರಿ॑ಭಿ॒ರ್ಜೋಷ॒ಮೀಯ॑ತೇ॒ ಸೋ, ಅ॑ಸ್ಯ॒ ಕಾಮಂ॒ ಹರಿ॑ವ‌ನ್ತಮಾನಶೇ ||{7/13}{8.5.6.2}{10.96.7}{10.8.6.7}{933, 9898}

ಹರಿ॑ಶ್ಮಶಾರು॒ರ್ಹರಿ॑ಕೇಶ ಆಯ॒ಸಸ್ತು॑ರ॒ಸ್ಪೇಯೇ॒ ಯೋ ಹ॑ರಿ॒ಪಾ, ಅವ॑ರ್ಧತ |{ಆಂಗಿರಸೋ ಬರುಃ | ಹರಿಸ್ತುತಿಃ | ಜಗತೀ}

ಅರ್ವ॑ದ್ಭಿ॒ರ್ಯೋ ಹರಿ॑ಭಿರ್ವಾ॒ಜಿನೀ᳚ವಸು॒ರತಿ॒ ವಿಶ್ವಾ᳚ ದುರಿ॒ತಾ ಪಾರಿ॑ಷ॒ದ್ಧರೀ᳚ ||{8/13}{8.5.6.3}{10.96.8}{10.8.6.8}{933, 9899}

ಸ್ರುವೇ᳚ವ॒ ಯಸ್ಯ॒ ಹರಿ॑ಣೀ ವಿಪೇ॒ತತುಃ॒ ಶಿಪ್ರೇ॒ ವಾಜಾ᳚ಯ॒ ಹರಿ॑ಣೀ॒ ದವಿ॑ಧ್ವತಃ |{ಆಂಗಿರಸೋ ಬರುಃ | ಹರಿಸ್ತುತಿಃ | ಜಗತೀ}

ಪ್ರ ಯತ್ಕೃ॒ತೇ ಚ॑ಮ॒ಸೇ ಮರ್ಮೃ॑ಜ॒ದ್ಧರೀ᳚ ಪೀ॒ತ್ವಾ ಮದ॑ಸ್ಯ ಹರ್ಯ॒ತಸ್ಯಾ‌ನ್ಧ॑ಸಃ ||{9/13}{8.5.6.4}{10.96.9}{10.8.6.9}{933, 9900}

ಉ॒ತ ಸ್ಮ॒ ಸದ್ಮ॑ ಹರ್ಯ॒ತಸ್ಯ॑ ಪ॒ಸ್ತ್ಯೋ॒3॑(ಓ॒)ರತ್ಯೋ॒ ನ ವಾಜಂ॒ ಹರಿ॑ವಾಁ, ಅಚಿಕ್ರದತ್ |{ಆಂಗಿರಸೋ ಬರುಃ | ಹರಿಸ್ತುತಿಃ | ಜಗತೀ}

ಮ॒ಹೀ ಚಿ॒ದ್ಧಿ ಧಿ॒ಷಣಾಹ᳚ರ್ಯ॒ದೋಜ॑ಸಾ ಬೃ॒ಹದ್ವಯೋ᳚ ದಧಿಷೇ ಹರ್ಯ॒ತಶ್ಚಿ॒ದಾ ||{10/13}{8.5.6.5}{10.96.10}{10.8.6.10}{933, 9901}

ಆ ರೋದ॑ಸೀ॒ ಹರ್ಯ॑ಮಾಣೋ ಮಹಿ॒ತ್ವಾ ನವ್ಯಂ᳚ನವ್ಯಂ ಹರ್ಯಸಿ॒ ಮನ್ಮ॒ ನು ಪ್ರಿ॒ಯಂ |{ಆಂಗಿರಸೋ ಬರುಃ | ಹರಿಸ್ತುತಿಃ | ಜಗತೀ}

ಪ್ರ ಪ॒ಸ್ತ್ಯ॑ಮಸುರ ಹರ್ಯ॒ತಂ ಗೋರಾ॒ವಿಷ್ಕೃ॑ಧಿ॒ ಹರ॑ಯೇ॒ ಸೂರ್ಯಾ᳚ಯ ||{11/13}{8.5.7.1}{10.96.11}{10.8.6.11}{933, 9902}

ಆ ತ್ವಾ᳚ ಹ॒ರ್ಯ‌ನ್ತಂ᳚ ಪ್ರ॒ಯುಜೋ॒ ಜನಾ᳚ನಾಂ॒ ರಥೇ᳚ ವಹ‌ನ್ತು॒ ಹರಿ॑ಶಿಪ್ರಮಿ‌ನ್ದ್ರ |{ಆಂಗಿರಸೋ ಬರುಃ | ಹರಿಸ್ತುತಿಃ | ತ್ರಿಷ್ಟುಪ್}

ಪಿಬಾ॒ ಯಥಾ॒ ಪ್ರತಿ॑ಭೃತಸ್ಯ॒ ಮಧ್ವೋ॒ ಹರ್ಯ᳚ನ್ಯ॒ಜ್ಞಂ ಸ॑ಧ॒ಮಾದೇ॒ ದಶೋ᳚ಣಿಂ ||{12/13}{8.5.7.2}{10.96.12}{10.8.6.12}{933, 9903}

ಅಪಾಃ॒ ಪೂರ್ವೇ᳚ಷಾಂ ಹರಿವಃ ಸು॒ತಾನಾ॒ಮಥೋ᳚, ಇ॒ದಂ ಸವ॑ನಂ॒ ಕೇವ॑ಲಂ ತೇ |{ಆಂಗಿರಸೋ ಬರುಃ | ಹರಿಸ್ತುತಿಃ | ತ್ರಿಷ್ಟುಪ್}

ಮ॒ಮ॒ದ್ಧಿ ಸೋಮಂ॒ ಮಧು॑ಮ‌ನ್ತಮಿ‌ನ್ದ್ರ ಸ॒ತ್ರಾ ವೃ॑ಷಂಜ॒ಠರ॒ ಆ ವೃ॑ಷಸ್ವ ||{13/13}{8.5.7.3}{10.96.13}{10.8.6.13}{933, 9904}

**[52] ಯಾಓಷಧೀರಿತಿ ತ್ರಯೋವಿಂಶತ್ಯೃಚಸ್ಯ ಸೂಕ್ತಸ್ಯಾಥರ್ವಣೋಭಿಷಗೋಷಧಯೋನುಷ್ಟುಪ್ |**

ಯಾ, ಓಷ॑ಧೀಃ॒ ಪೂರ್ವಾ᳚ ಜಾ॒ತಾ ದೇ॒ವೇಭ್ಯ॑ಸ್ತ್ರಿಯು॒ಗಂ ಪು॒ರಾ |{ಅಥರ್ವಣೋ ಭಿಷಗಃ | ಓಷಧಯಃ | ಅನುಷ್ಟುಪ್}

ಮನೈ॒ ನು ಬ॒ಭ್ರೂಣಾ᳚ಮ॒ಹಂ ಶ॒ತಂ ಧಾಮಾ᳚ನಿ ಸ॒ಪ್ತ ಚ॑ ||{1/23}{8.5.8.1}{10.97.1}{10.8.7.1}{934, 9905}

ಶ॒ತಂ ವೋ᳚, ಅಂಬ॒ ಧಾಮಾ᳚ನಿ ಸ॒ಹಸ್ರ॑ಮು॒ತ ವೋ॒ ರುಹಃ॑ |{ಅಥರ್ವಣೋ ಭಿಷಗಃ | ಓಷಧಯಃ | ಅನುಷ್ಟುಪ್}

ಅಧಾ᳚ ಶತಕ್ರತ್ವೋ ಯೂ॒ಯಮಿ॒ಮಂ ಮೇ᳚, ಅಗ॒ದಂ ಕೃ॑ತ ||{2/23}{8.5.8.2}{10.97.2}{10.8.7.2}{934, 9906}

ಓಷ॑ಧೀಃ॒ ಪ್ರತಿ॑ ಮೋದಧ್ವಂ॒ ಪುಷ್ಪ॑ವತೀಃ ಪ್ರ॒ಸೂವ॑ರೀಃ |{ಅಥರ್ವಣೋ ಭಿಷಗಃ | ಓಷಧಯಃ | ಅನುಷ್ಟುಪ್}

ಅಶ್ವಾ᳚, ಇವ ಸ॒ಜಿತ್ವ॑ರೀರ್ವೀ॒ರುಧಃ॑ ಪಾರಯಿ॒ಷ್ಣ್ವಃ॑ ||{3/23}{8.5.8.3}{10.97.3}{10.8.7.3}{934, 9907}

ಓಷ॑ಧೀ॒ರಿತಿ॑ ಮಾತರ॒ಸ್ತದ್ವೋ᳚ ದೇವೀ॒ರುಪ॑ ಬ್ರುವೇ |{ಅಥರ್ವಣೋ ಭಿಷಗಃ | ಓಷಧಯಃ | ಅನುಷ್ಟುಪ್}

ಸ॒ನೇಯ॒ಮಶ್ವಂ॒ ಗಾಂ ವಾಸ॑ ಆ॒ತ್ಮಾನಂ॒ ತವ॑ ಪೂರುಷ ||{4/23}{8.5.8.4}{10.97.4}{10.8.7.4}{934, 9908}

ಅ॒ಶ್ವ॒ತ್ಥೇ ವೋ᳚ ನಿ॒ಷದ॑ನಂ ಪ॒ರ್ಣೇ ವೋ᳚ ವಸ॒ತಿಷ್ಕೃ॒ತಾ |{ಅಥರ್ವಣೋ ಭಿಷಗಃ | ಓಷಧಯಃ | ಅನುಷ್ಟುಪ್}

ಗೋ॒ಭಾಜ॒ ಇತ್ಕಿಲಾ᳚ಸಥ॒ ಯತ್ಸ॒ನವ॑ಥ॒ ಪೂರು॑ಷಂ ||{5/23}{8.5.8.5}{10.97.5}{10.8.7.5}{934, 9909}

ಯತ್ರೌಷ॑ಧೀಃ ಸ॒ಮಗ್ಮ॑ತ॒ ರಾಜಾ᳚ನಃ॒ ಸಮಿ॑ತಾವಿವ |{ಅಥರ್ವಣೋ ಭಿಷಗಃ | ಓಷಧಯಃ | ಅನುಷ್ಟುಪ್}

ವಿಪ್ರಃ॒ ಸ ಉ॑ಚ್ಯತೇ ಭಿ॒ಷಗ್ರ॑ಕ್ಷೋ॒ಹಾಮೀ᳚ವ॒ಚಾತ॑ನಃ ||{6/23}{8.5.9.1}{10.97.6}{10.8.7.6}{934, 9910}

ಅ॒ಶ್ವಾ॒ವ॒ತೀಂ ಸೋ᳚ಮಾವ॒ತೀಮೂ॒ರ್ಜಯ᳚‌ನ್ತೀ॒ಮುದೋ᳚ಜಸಂ |{ಅಥರ್ವಣೋ ಭಿಷಗಃ | ಓಷಧಯಃ | ಅನುಷ್ಟುಪ್}

ಆವಿ॑ತ್ಸಿ॒ ಸರ್ವಾ॒, ಓಷ॑ಧೀರ॒ಸ್ಮಾ, ಅ॑ರಿ॒ಷ್ಟತಾ᳚ತಯೇ ||{7/23}{8.5.9.2}{10.97.7}{10.8.7.7}{934, 9911}

ಉಚ್ಛುಷ್ಮಾ॒, ಓಷ॑ಧೀನಾಂ॒ ಗಾವೋ᳚ ಗೋ॒ಷ್ಠಾದಿ॑ವೇರತೇ |{ಅಥರ್ವಣೋ ಭಿಷಗಃ | ಓಷಧಯಃ | ಅನುಷ್ಟುಪ್}

ಧನಂ᳚ ಸನಿ॒ಷ್ಯ‌ನ್ತೀ᳚ನಾಮಾ॒ತ್ಮಾನಂ॒ ತವ॑ ಪೂರುಷ ||{8/23}{8.5.9.3}{10.97.8}{10.8.7.8}{934, 9912}

ಇಷ್ಕೃ॑ತಿ॒ರ್ನಾಮ॑ ವೋ ಮಾ॒ತಾಥೋ᳚ ಯೂ॒ಯಂ ಸ್ಥ॒ ನಿಷ್ಕೃ॑ತೀಃ |{ಅಥರ್ವಣೋ ಭಿಷಗಃ | ಓಷಧಯಃ | ಅನುಷ್ಟುಪ್}

ಸೀ॒ರಾಃ ಪ॑ತ॒ತ್ರಿಣೀಃ᳚ ಸ್ಥನ॒ ಯದಾ॒ಮಯ॑ತಿ॒ ನಿಷ್ಕೃ॑ಥ ||{9/23}{8.5.9.4}{10.97.9}{10.8.7.9}{934, 9913}

ಅತಿ॒ ವಿಶ್ವಾಃ᳚ ಪರಿ॒ಷ್ಠಾಃ ಸ್ತೇ॒ನ ಇ॑ವ ವ್ರ॒ಜಮ॑ಕ್ರಮುಃ |{ಅಥರ್ವಣೋ ಭಿಷಗಃ | ಓಷಧಯಃ | ಅನುಷ್ಟುಪ್}

ಓಷ॑ಧೀಃ॒ ಪ್ರಾಚು॑ಚ್ಯವು॒ರ್ಯತ್ಕಿಂ ಚ॑ ತ॒ನ್ವೋ॒3॑(ಓ॒) ರಪಃ॑ ||{10/23}{8.5.9.5}{10.97.10}{10.8.7.10}{934, 9914}

ಯದಿ॒ಮಾ ವಾ॒ಜಯ᳚ನ್ನ॒ಹಮೋಷ॑ಧೀ॒ರ್ಹಸ್ತ॑ ಆದ॒ಧೇ |{ಅಥರ್ವಣೋ ಭಿಷಗಃ | ಓಷಧಯಃ | ಅನುಷ್ಟುಪ್}

ಆ॒ತ್ಮಾ ಯಕ್ಷ್ಮ॑ಸ್ಯ ನಶ್ಯತಿ ಪು॒ರಾ ಜೀ᳚ವ॒ಗೃಭೋ᳚ ಯಥಾ ||{11/23}{8.5.10.1}{10.97.11}{10.8.7.11}{934, 9915}

ಯಸ್ಯೌ᳚ಷಧೀಃ ಪ್ರ॒ಸರ್ಪ॒ಥಾಂಗ॑ಮಂಗಂ॒ ಪರು॑ಷ್ಪರುಃ |{ಅಥರ್ವಣೋ ಭಿಷಗಃ | ಓಷಧಯಃ | ಅನುಷ್ಟುಪ್}

ತತೋ॒ ಯಕ್ಷ್ಮಂ॒ ವಿ ಬಾ᳚ಧಧ್ವ ಉ॒ಗ್ರೋ ಮ॑ಧ್ಯಮ॒ಶೀರಿ॑ವ ||{12/23}{8.5.10.2}{10.97.12}{10.8.7.12}{934, 9916}

ಸಾ॒ಕಂ ಯ॑ಕ್ಷ್ಮ॒ ಪ್ರ ಪ॑ತ॒ ಚಾಷೇ᳚ಣ ಕಿಕಿದೀ॒ವಿನಾ᳚ |{ಅಥರ್ವಣೋ ಭಿಷಗಃ | ಓಷಧಯಃ | ಅನುಷ್ಟುಪ್}

ಸಾ॒ಕಂ ವಾತ॑ಸ್ಯ॒ ಧ್ರಾಜ್ಯಾ᳚ ಸಾ॒ಕಂ ನ॑ಶ್ಯ ನಿ॒ಹಾಕ॑ಯಾ ||{13/23}{8.5.10.3}{10.97.13}{10.8.7.13}{934, 9917}

ಅ॒ನ್ಯಾ ವೋ᳚, ಅ॒ನ್ಯಾಮ॑ವತ್ವ॒ನ್ಯಾನ್ಯಸ್ಯಾ॒, ಉಪಾ᳚ವತ |{ಅಥರ್ವಣೋ ಭಿಷಗಃ | ಓಷಧಯಃ | ಅನುಷ್ಟುಪ್}

ತಾಃ ಸರ್ವಾಃ᳚ ಸಂವಿದಾ॒ನಾ, ಇ॒ದಂ ಮೇ॒ ಪ್ರಾವ॑ತಾ॒ ವಚಃ॑ ||{14/23}{8.5.10.4}{10.97.14}{10.8.7.14}{934, 9918}

ಯಾಃ ಫ॒ಲಿನೀ॒ರ್ಯಾ, ಅ॑ಫ॒ಲಾ, ಅ॑ಪು॒ಷ್ಪಾ ಯಾಶ್ಚ॑ ಪು॒ಷ್ಪಿಣೀಃ᳚ |{ಅಥರ್ವಣೋ ಭಿಷಗಃ | ಓಷಧಯಃ | ಅನುಷ್ಟುಪ್}

ಬೃಹ॒ಸ್ಪತಿ॑ಪ್ರಸೂತಾ॒ಸ್ತಾ ನೋ᳚ ಮುಂಚ॒‌ನ್ತ್ವಂಹ॑ಸಃ ||{15/23}{8.5.10.5}{10.97.15}{10.8.7.15}{934, 9919}

ಮುಂ॒ಚ‌ನ್ತು॑ ಮಾ ಶಪ॒ಥ್ಯಾ॒3॑(ಆ॒)ದಥೋ᳚ ವರು॒ಣ್ಯಾ᳚ದು॒ತ |{ಅಥರ್ವಣೋ ಭಿಷಗಃ | ಓಷಧಯಃ | ಅನುಷ್ಟುಪ್}

ಅಥೋ᳚ ಯ॒ಮಸ್ಯ॒ ಪಡ್ಬೀ᳚ಶಾ॒ತ್ಸರ್ವ॑ಸ್ಮಾದ್ದೇವಕಿಲ್ಬಿ॒ಷಾತ್ ||{16/23}{8.5.11.1}{10.97.16}{10.8.7.16}{934, 9920}

ಅ॒ವ॒ಪತ᳚‌ನ್ತೀರವದ‌ನ್ದಿ॒ವ ಓಷ॑ಧಯ॒ಸ್ಪರಿ॑ |{ಅಥರ್ವಣೋ ಭಿಷಗಃ | ಓಷಧಯಃ | ಅನುಷ್ಟುಪ್}

ಯಂ ಜೀ॒ವಮ॒ಶ್ನವಾ᳚ಮಹೈ॒ ನ ಸ ರಿ॑ಷ್ಯಾತಿ॒ ಪೂರು॑ಷಃ ||{17/23}{8.5.11.2}{10.97.17}{10.8.7.17}{934, 9921}

ಯಾ, ಓಷ॑ಧೀಃ॒ ಸೋಮ॑ರಾಜ್ಞೀರ್ಬ॒ಹ್ವೀಃ ಶ॒ತವಿ॑ಚಕ್ಷಣಾಃ |{ಅಥರ್ವಣೋ ಭಿಷಗಃ | ಓಷಧಯಃ | ಅನುಷ್ಟುಪ್}

ತಾಸಾಂ॒ ತ್ವಮ॑ಸ್ಯುತ್ತ॒ಮಾರಂ॒ ಕಾಮಾ᳚ಯ॒ ಶಂ ಹೃ॒ದೇ ||{18/23}{8.5.11.3}{10.97.18}{10.8.7.18}{934, 9922}

ಯಾ, ಓಷ॑ಧೀಃ॒ ಸೋಮ॑ರಾಜ್ಞೀ॒ರ್ವಿಷ್ಠಿ॑ತಾಃ ಪೃಥಿ॒ವೀಮನು॑ |{ಅಥರ್ವಣೋ ಭಿಷಗಃ | ಓಷಧಯಃ | ಅನುಷ್ಟುಪ್}

ಬೃಹ॒ಸ್ಪತಿ॑ಪ್ರಸೂತಾ, ಅ॒ಸ್ಯೈ ಸಂ ದ॑ತ್ತ ವೀ॒ರ್ಯಂ᳚ ||{19/23}{8.5.11.4}{10.97.19}{10.8.7.19}{934, 9923}

ಮಾ ವೋ᳚ ರಿಷತ್ಖನಿ॒ತಾ ಯಸ್ಮೈ᳚ ಚಾ॒ಹಂ ಖನಾ᳚ಮಿ ವಃ |{ಅಥರ್ವಣೋ ಭಿಷಗಃ | ಓಷಧಯಃ | ಅನುಷ್ಟುಪ್}

ದ್ವಿ॒ಪಚ್ಚತು॑ಷ್ಪದ॒ಸ್ಮಾಕಂ॒ ಸರ್ವ॑ಮಸ್ತ್ವನಾತು॒ರಂ ||{20/23}{8.5.11.5}{10.97.20}{10.8.7.20}{934, 9924}

ಯಾಶ್ಚೇ॒ದಮು॑ಪಶೃ॒ಣ್ವ‌ನ್ತಿ॒ ಯಾಶ್ಚ॑ ದೂ॒ರಂ ಪರಾ᳚ಗತಾಃ |{ಅಥರ್ವಣೋ ಭಿಷಗಃ | ಓಷಧಯಃ | ಅನುಷ್ಟುಪ್}

ಸರ್ವಾಃ᳚ ಸಂ॒ಗತ್ಯ॑ ವೀರುಧೋ॒ಽಸ್ಯೈ ಸಂ ದ॑ತ್ತ ವೀ॒ರ್ಯಂ᳚ ||{21/23}{8.5.11.6}{10.97.21}{10.8.7.21}{934, 9925}

ಓಷ॑ಧಯಃ॒ ಸಂ ವ॑ದ‌ನ್ತೇ॒ ಸೋಮೇ᳚ನ ಸ॒ಹ ರಾಜ್ಞಾ᳚ |{ಅಥರ್ವಣೋ ಭಿಷಗಃ | ಓಷಧಯಃ | ಅನುಷ್ಟುಪ್}

ಯಸ್ಮೈ᳚ ಕೃ॒ಣೋತಿ॑ ಬ್ರಾಹ್ಮ॒ಣಸ್ತಂ ರಾ᳚ಜನ್ಪಾರಯಾಮಸಿ ||{22/23}{8.5.11.7}{10.97.22}{10.8.7.22}{934, 9926}

ತ್ವಮು॑ತ್ತ॒ಮಾಸ್ಯೋ᳚ಷಧೇ॒ ತವ॑ ವೃ॒ಕ್ಷಾ, ಉಪ॑ಸ್ತಯಃ |{ಅಥರ್ವಣೋ ಭಿಷಗಃ | ಓಷಧಯಃ | ಅನುಷ್ಟುಪ್}

ಉಪ॑ಸ್ತಿರಸ್ತು॒ ಸೋ॒3॑(ಓ॒)ಽಸ್ಮಾಕಂ॒ ಯೋ, ಅ॒ಸ್ಮಾಁ, ಅ॑ಭಿ॒ದಾಸ॑ತಿ ||{23/23}{8.5.11.8}{10.97.23}{10.8.7.23}{934, 9927}

**[53] ಬೃಹಸ್ಪತ ಇತಿ ದ್ವಾದಶರ್ಚಸ್ಯ ಸೂಕ್ತಸ್ಯಾರ್ಷ್ಟಿಷೇಣೋ ದೇವಾಪಿರ್ದೇವಾಸ್ತ್ರಿಷ್ಟುಪ್ | (ಶೌನಕಸ್ತ್ವಸ್ಮಿನ್ಸೂಕ್ತೇ ಆದ್ಯಾನಾಂಚತಸೃಣಾಂ ಬೃಹಸ್ಪತಿಸ್ತತಶ್ಚತಸೃಣಾಂ ದೇವಾಸ್ತತಃ ಪಂಚಾನಾಮಗ್ನಿರಿತ್ಯೇವಂ ದೇವತಾವ್ಯವಸ್ಥಾಮಾಹ) |**

ಬೃಹ॑ಸ್ಪತೇ॒ ಪ್ರತಿ॑ ಮೇ ದೇ॒ವತಾ᳚ಮಿಹಿ ಮಿ॒ತ್ರೋ ವಾ॒ ಯದ್ವರು॑ಣೋ॒ ವಾಸಿ॑ ಪೂ॒ಷಾ |{ಅರ್ಷ್ಟಿಷೇಣೋ ದೇವಾಪಿಃ | ದೇವಾಃ | ತ್ರಿಷ್ಟುಪ್}

ಆ॒ದಿ॒ತ್ಯೈರ್ವಾ॒ ಯದ್ವಸು॑ಭಿರ್ಮ॒ರುತ್ವಾ॒‌ನ್ತ್ಸ ಪ॒ರ್ಜನ್ಯಂ॒ ಶ‌ನ್ತ॑ನವೇ ವೃಷಾಯ ||{1/12}{8.5.12.1}{10.98.1}{10.8.8.1}{935, 9928}

ಆ ದೇ॒ವೋ ದೂ॒ತೋ, ಅ॑ಜಿ॒ರಶ್ಚಿ॑ಕಿ॒ತ್ವಾ‌ನ್ತ್ವದ್ದೇ᳚ವಾಪೇ, ಅ॒ಭಿ ಮಾಮ॑ಗಚ್ಛತ್ |{ಅರ್ಷ್ಟಿಷೇಣೋ ದೇವಾಪಿಃ | ದೇವಾಃ | ತ್ರಿಷ್ಟುಪ್}

ಪ್ರ॒ತೀ॒ಚೀ॒ನಃ ಪ್ರತಿ॒ ಮಾಮಾ ವ॑ವೃತ್ಸ್ವ॒ ದಧಾ᳚ಮಿ ತೇ ದ್ಯು॒ಮತೀಂ॒ ವಾಚ॑ಮಾ॒ಸನ್ ||{2/12}{8.5.12.2}{10.98.2}{10.8.8.2}{935, 9929}

ಅ॒ಸ್ಮೇ ಧೇ᳚ಹಿ ದ್ಯು॒ಮತೀಂ॒ ವಾಚ॑ಮಾ॒ಸನ್ಬೃಹ॑ಸ್ಪತೇ, ಅನಮೀ॒ವಾಮಿ॑ಷಿ॒ರಾಂ |{ಅರ್ಷ್ಟಿಷೇಣೋ ದೇವಾಪಿಃ | ದೇವಾಃ | ತ್ರಿಷ್ಟುಪ್}

ಯಯಾ᳚ ವೃ॒ಷ್ಟಿಂ ಶ‌ನ್ತ॑ನವೇ॒ ವನಾ᳚ವ ದಿ॒ವೋ ದ್ರ॒ಪ್ಸೋ ಮಧು॑ಮಾಁ॒, ಆ ವಿ॑ವೇಶ ||{3/12}{8.5.12.3}{10.98.3}{10.8.8.3}{935, 9930}

ಆ ನೋ᳚ ದ್ರ॒ಪ್ಸಾ ಮಧು॑ಮ‌ನ್ತೋ ವಿಶ॒‌ನ್ತ್ವಿ‌ನ್ದ್ರ॑ ದೇ॒ಹ್ಯಧಿ॑ರಥಂ ಸ॒ಹಸ್ರಂ᳚ |{ಅರ್ಷ್ಟಿಷೇಣೋ ದೇವಾಪಿಃ | ದೇವಾಃ | ತ್ರಿಷ್ಟುಪ್}

ನಿ ಷೀ᳚ದ ಹೋ॒ತ್ರಮೃ॑ತು॒ಥಾ ಯ॑ಜಸ್ವ ದೇ॒ವಾ‌ನ್ದೇ᳚ವಾಪೇ ಹ॒ವಿಷಾ᳚ ಸಪರ್ಯ ||{4/12}{8.5.12.4}{10.98.4}{10.8.8.4}{935, 9931}

ಆ॒ರ್ಷ್ಟಿ॒ಷೇ॒ಣೋ ಹೋ॒ತ್ರಮೃಷಿ᳚ರ್ನಿ॒ಷೀದ᳚‌ನ್ದೇ॒ವಾಪಿ॑ರ್ದೇವಸುಮ॒ತಿಂ ಚಿ॑ಕಿ॒ತ್ವಾನ್ |{ಅರ್ಷ್ಟಿಷೇಣೋ ದೇವಾಪಿಃ | ದೇವಾಃ | ತ್ರಿಷ್ಟುಪ್}

ಸ ಉತ್ತ॑ರಸ್ಮಾ॒ದಧ॑ರಂ ಸಮು॒ದ್ರಮ॒ಪೋ ದಿ॒ವ್ಯಾ, ಅ॑ಸೃಜದ್ವ॒ರ್ಷ್ಯಾ᳚, ಅ॒ಭಿ ||{5/12}{8.5.12.5}{10.98.5}{10.8.8.5}{935, 9932}

ಅ॒ಸ್ಮಿ‌ನ್ತ್ಸ॑ಮು॒ದ್ರೇ, ಅಧ್ಯುತ್ತ॑ರಸ್ಮಿ॒ನ್ನಾಪೋ᳚ ದೇ॒ವೇಭಿ॒ರ್ನಿವೃ॑ತಾ, ಅತಿಷ್ಠನ್ |{ಅರ್ಷ್ಟಿಷೇಣೋ ದೇವಾಪಿಃ | ದೇವಾಃ | ತ್ರಿಷ್ಟುಪ್}

ತಾ, ಅ॑ದ್ರವನ್ನಾರ್ಷ್ಟಿಷೇ॒ಣೇನ॑ ಸೃ॒ಷ್ಟಾ ದೇ॒ವಾಪಿ॑ನಾ॒ ಪ್ರೇಷಿ॑ತಾ ಮೃ॒ಕ್ಷಿಣೀ᳚ಷು ||{6/12}{8.5.12.6}{10.98.6}{10.8.8.6}{935, 9933}

ಯದ್ದೇ॒ವಾಪಿಃ॒ ಶ‌ನ್ತ॑ನವೇ ಪು॒ರೋಹಿ॑ತೋ ಹೋ॒ತ್ರಾಯ॑ ವೃ॒ತಃ ಕೃ॒ಪಯ॒ನ್ನದೀ᳚ಧೇತ್ |{ಅರ್ಷ್ಟಿಷೇಣೋ ದೇವಾಪಿಃ | ದೇವಾಃ | ತ್ರಿಷ್ಟುಪ್}

ದೇ॒ವ॒ಶ್ರುತಂ᳚ ವೃಷ್ಟಿ॒ವನಿಂ॒ ರರಾ᳚ಣೋ॒ ಬೃಹ॒ಸ್ಪತಿ॒ರ್ವಾಚ॑ಮಸ್ಮಾ, ಅಯಚ್ಛತ್ ||{7/12}{8.5.13.1}{10.98.7}{10.8.8.7}{935, 9934}

ಯಂ ತ್ವಾ᳚ ದೇ॒ವಾಪಿಃ॑ ಶುಶುಚಾ॒ನೋ, ಅ॑ಗ್ನ ಆರ್ಷ್ಟಿಷೇ॒ಣೋ ಮ॑ನು॒ಷ್ಯಃ॑ ಸಮೀ॒ಧೇ |{ಅರ್ಷ್ಟಿಷೇಣೋ ದೇವಾಪಿಃ | ದೇವಾಃ | ತ್ರಿಷ್ಟುಪ್}

ವಿಶ್ವೇ᳚ಭಿರ್ದೇ॒ವೈರ॑ನುಮ॒ದ್ಯಮಾ᳚ನಃ॒ ಪ್ರ ಪ॒ರ್ಜನ್ಯ॑ಮೀರಯಾ ವೃಷ್ಟಿ॒ಮ‌ನ್ತಂ᳚ ||{8/12}{8.5.13.2}{10.98.8}{10.8.8.8}{935, 9935}

ತ್ವಾಂ ಪೂರ್ವ॒ ಋಷ॑ಯೋ ಗೀ॒ರ್ಭಿರಾ᳚ಯ॒‌ನ್ತ್ವಾಮ॑ಧ್ವ॒ರೇಷು॑ ಪುರುಹೂತ॒ ವಿಶ್ವೇ᳚ |{ಅರ್ಷ್ಟಿಷೇಣೋ ದೇವಾಪಿಃ | ದೇವಾಃ | ತ್ರಿಷ್ಟುಪ್}

ಸ॒ಹಸ್ರಾ॒ಣ್ಯಧಿ॑ರಥಾನ್ಯ॒ಸ್ಮೇ, ಆ ನೋ᳚ ಯ॒ಜ್ಞಂ ರೋ᳚ಹಿದ॒ಶ್ವೋಪ॑ ಯಾಹಿ ||{9/12}{8.5.13.3}{10.98.9}{10.8.8.9}{935, 9936}

ಏ॒ತಾನ್ಯ॑ಗ್ನೇ ನವ॒ತಿರ್ನವ॒ ತ್ವೇ, ಆಹು॑ತಾ॒ನ್ಯಧಿ॑ರಥಾ ಸ॒ಹಸ್ರಾ᳚ |{ಅರ್ಷ್ಟಿಷೇಣೋ ದೇವಾಪಿಃ | ದೇವಾಃ | ತ್ರಿಷ್ಟುಪ್}

ತೇಭಿ᳚ರ್ವರ್ಧಸ್ವ ತ॒ನ್ವಃ॑ ಶೂರ ಪೂ॒ರ್ವೀರ್ದಿ॒ವೋ ನೋ᳚ ವೃ॒ಷ್ಟಿಮಿ॑ಷಿ॒ತೋ ರಿ॑ರೀಹಿ ||{10/12}{8.5.13.4}{10.98.10}{10.8.8.10}{935, 9937}

ಏ॒ತಾನ್ಯ॑ಗ್ನೇ ನವ॒ತಿಂ ಸ॒ಹಸ್ರಾ॒ ಸಂ ಪ್ರ ಯ॑ಚ್ಛ॒ ವೃಷ್ಣ॒ ಇ‌ನ್ದ್ರಾ᳚ಯ ಭಾ॒ಗಂ |{ಅರ್ಷ್ಟಿಷೇಣೋ ದೇವಾಪಿಃ | ದೇವಾಃ | ತ್ರಿಷ್ಟುಪ್}

ವಿ॒ದ್ವಾನ್ಪ॒ಥ ಋ॑ತು॒ಶೋ ದೇ᳚ವ॒ಯಾನಾ॒ನಪ್ಯೌ᳚ಲಾ॒ನಂ ದಿ॒ವಿ ದೇ॒ವೇಷು॑ ಧೇಹಿ ||{11/12}{8.5.13.5}{10.98.11}{10.8.8.11}{935, 9938}

ಅಗ್ನೇ॒ ಬಾಧ॑ಸ್ವ॒ ವಿ ಮೃಧೋ॒ ವಿ ದು॒ರ್ಗಹಾಪಾಮೀ᳚ವಾ॒ಮಪ॒ ರಕ್ಷಾಂ᳚ಸಿ ಸೇಧ |{ಅರ್ಷ್ಟಿಷೇಣೋ ದೇವಾಪಿಃ | ದೇವಾಃ | ತ್ರಿಷ್ಟುಪ್}

ಅ॒ಸ್ಮಾತ್ಸ॑ಮು॒ದ್ರಾದ್ಬೃ॑ಹ॒ತೋ ದಿ॒ವೋ ನೋ॒ಽಪಾಂ ಭೂ॒ಮಾನ॒ಮುಪ॑ ನಃ ಸೃಜೇ॒ಹ ||{12/12}{8.5.13.6}{10.98.12}{10.8.8.12}{935, 9939}

**[54] ಕನ್ನಇತಿ ದ್ವಾದಶರ್ಚಸ್ಯ ಸೂಕ್ತಸ್ಯ ವೈಖಾನಸೋವಮ್ರ ಇಂದ್ರಸ್ತ್ರಿಷ್ಟುಪ್ |**

ಕಂ ನ॑ಶ್ಚಿ॒ತ್ರಮಿ॑ಷಣ್ಯಸಿ ಚಿಕಿ॒ತ್ವಾನ್ಪೃ॑ಥು॒ಗ್ಮಾನಂ᳚ ವಾ॒ಶ್ರಂ ವಾ᳚ವೃ॒ಧಧ್ಯೈ᳚ |{ವೈಖಾನಸೋ ವಮ್ರಃ | ಇಂದ್ರಃ | ತ್ರಿಷ್ಟುಪ್}

ಕತ್ತಸ್ಯ॒ ದಾತು॒ ಶವ॑ಸೋ॒ ವ್ಯು॑ಷ್ಟೌ॒ ತಕ್ಷ॒ದ್ವಜ್ರಂ᳚ ವೃತ್ರ॒ತುರ॒ಮಪಿ᳚ನ್ವತ್ ||{1/12}{8.5.14.1}{10.99.1}{10.8.9.1}{936, 9940}

ಸ ಹಿ ದ್ಯು॒ತಾ ವಿ॒ದ್ಯುತಾ॒ ವೇತಿ॒ ಸಾಮ॑ ಪೃ॒ಥುಂ ಯೋನಿ॑ಮಸುರ॒ತ್ವಾ ಸ॑ಸಾದ |{ವೈಖಾನಸೋ ವಮ್ರಃ | ಇಂದ್ರಃ | ತ್ರಿಷ್ಟುಪ್}

ಸ ಸನೀ᳚ಳೇಭಿಃ ಪ್ರಸಹಾ॒ನೋ, ಅ॑ಸ್ಯ॒ ಭ್ರಾತು॒ರ್ನ ಋ॒ತೇ ಸ॒ಪ್ತಥ॑ಸ್ಯ ಮಾ॒ಯಾಃ ||{2/12}{8.5.14.2}{10.99.2}{10.8.9.2}{936, 9941}

ಸ ವಾಜಂ॒ ಯಾತಾಪ॑ದುಷ್ಪದಾ॒ ಯ‌ನ್ತ್ಸ್ವ॑ರ್ಷಾತಾ॒ ಪರಿ॑ ಷದತ್ಸನಿ॒ಷ್ಯನ್ |{ವೈಖಾನಸೋ ವಮ್ರಃ | ಇಂದ್ರಃ | ತ್ರಿಷ್ಟುಪ್}

ಅ॒ನ॒ರ್ವಾ ಯಚ್ಛ॒ತದು॑ರಸ್ಯ॒ ವೇದೋ॒ ಘ್ನಂಛಿ॒ಶ್ನದೇ᳚ವಾಁ, ಅ॒ಭಿ ವರ್ಪ॑ಸಾ॒ ಭೂತ್ ||{3/12}{8.5.14.3}{10.99.3}{10.8.9.3}{936, 9942}

ಸ ಯ॒ಹ್ವ್ಯೋ॒3॑(ಓ॒)ಽವನೀ॒ರ್ಗೋಷ್ವರ್ವಾ ಜು॑ಹೋತಿ ಪ್ರಧ॒ನ್ಯಾ᳚ಸು॒ ಸಸ್ರಿಃ॑ |{ವೈಖಾನಸೋ ವಮ್ರಃ | ಇಂದ್ರಃ | ತ್ರಿಷ್ಟುಪ್}

ಅ॒ಪಾದೋ॒ ಯತ್ರ॒ ಯುಜ್ಯಾ᳚ಸೋಽರ॒ಥಾ ದ್ರೋ॒ಣ್ಯ॑ಶ್ವಾಸ॒ ಈರ॑ತೇ ಘೃ॒ತಂ ವಾಃ ||{4/12}{8.5.14.4}{10.99.4}{10.8.9.4}{936, 9943}

ಸ ರು॒ದ್ರೇಭಿ॒ರಶ॑ಸ್ತವಾರ॒ ಋಭ್ವಾ᳚ ಹಿ॒ತ್ವೀ ಗಯ॑ಮಾ॒ರೇ,ಅ॑ವದ್ಯ॒ ಆಗಾ᳚ತ್ |{ವೈಖಾನಸೋ ವಮ್ರಃ | ಇಂದ್ರಃ | ತ್ರಿಷ್ಟುಪ್}

ವ॒ಮ್ರಸ್ಯ॑ ಮನ್ಯೇ ಮಿಥು॒ನಾ ವಿವ᳚ವ್ರೀ॒, ಅನ್ನ॑ಮ॒ಭೀತ್ಯಾ᳚ರೋದಯನ್ಮುಷಾ॒ಯನ್ ||{5/12}{8.5.14.5}{10.99.5}{10.8.9.5}{936, 9944}

ಸ ಇದ್ದಾಸಂ᳚ ತುವೀ॒ರವಂ॒ ಪತಿ॒ರ್ದನ್ಷ॑ಳ॒ಕ್ಷಂ ತ್ರಿ॑ಶೀ॒ರ್ಷಾಣಂ᳚ ದಮನ್ಯತ್ |{ವೈಖಾನಸೋ ವಮ್ರಃ | ಇಂದ್ರಃ | ತ್ರಿಷ್ಟುಪ್}

ಅ॒ಸ್ಯ ತ್ರಿ॒ತೋ ನ್ವೋಜ॑ಸಾ ವೃಧಾ॒ನೋ ವಿ॒ಪಾ ವ॑ರಾ॒ಹಮಯೋ᳚ಅಗ್ರಯಾ ಹನ್ ||{6/12}{8.5.14.6}{10.99.6}{10.8.9.6}{936, 9945}

ಸ ದ್ರುಹ್ವ॑ಣೇ॒ ಮನು॑ಷ ಊರ್ಧ್ವಸಾ॒ನ ಆ ಸಾ᳚ವಿಷದರ್ಶಸಾ॒ನಾಯ॒ ಶರುಂ᳚ |{ವೈಖಾನಸೋ ವಮ್ರಃ | ಇಂದ್ರಃ | ತ್ರಿಷ್ಟುಪ್}

ಸ ನೃತ॑ಮೋ॒ ನಹು॑ಷೋ॒ಽಸ್ಮತ್ಸುಜಾ᳚ತಃ॒ ಪುರೋ᳚ಽಭಿನ॒ದರ್ಹ᳚‌ನ್ದಸ್ಯು॒ಹತ್ಯೇ᳚ ||{7/12}{8.5.15.1}{10.99.7}{10.8.9.7}{936, 9946}

ಸೋ, ಅ॒ಭ್ರಿಯೋ॒ ನ ಯವ॑ಸ ಉದ॒ನ್ಯನ್‌ ಕ್ಷಯಾ᳚ಯ ಗಾ॒ತುಂ ವಿ॒ದನ್ನೋ᳚, ಅ॒ಸ್ಮೇ |{ವೈಖಾನಸೋ ವಮ್ರಃ | ಇಂದ್ರಃ | ತ್ರಿಷ್ಟುಪ್}

ಉಪ॒ ಯತ್ಸೀದ॒ದಿ‌ನ್ದುಂ॒ ಶರೀ᳚ರೈಃ ಶ್ಯೇ॒ನೋಽಯೋ᳚ಪಾಷ್ಟಿರ್ಹ‌ನ್ತಿ॒ ದಸ್ಯೂ॑ನ್ ||{8/12}{8.5.15.2}{10.99.8}{10.8.9.8}{936, 9947}

ಸ ವ್ರಾಧ॑ತಃ ಶವಸಾ॒ನೇಭಿ॑ರಸ್ಯ॒ ಕುತ್ಸಾ᳚ಯ॒ ಶುಷ್ಣಂ᳚ ಕೃ॒ಪಣೇ॒ ಪರಾ᳚ದಾತ್ |{ವೈಖಾನಸೋ ವಮ್ರಃ | ಇಂದ್ರಃ | ತ್ರಿಷ್ಟುಪ್}

ಅ॒ಯಂ ಕ॒ವಿಮ॑ನಯಚ್ಛ॒ಸ್ಯಮಾ᳚ನ॒ಮತ್ಕಂ॒ ಯೋ, ಅ॑ಸ್ಯ॒ ಸನಿ॑ತೋ॒ತ ನೃ॒ಣಾಂ ||{9/12}{8.5.15.3}{10.99.9}{10.8.9.9}{936, 9948}

ಅ॒ಯಂ ದ॑ಶ॒ಸ್ಯನ್ನರ್ಯೇ᳚ಭಿರಸ್ಯ ದ॒ಸ್ಮೋ ದೇ॒ವೇಭಿ॒ರ್ವರು॑ಣೋ॒ ನ ಮಾ॒ಯೀ |{ವೈಖಾನಸೋ ವಮ್ರಃ | ಇಂದ್ರಃ | ತ್ರಿಷ್ಟುಪ್}

ಅ॒ಯಂ ಕ॒ನೀನ॑ ಋತು॒ಪಾ, ಅ॑ವೇ॒ದ್ಯಮಿ॑ಮೀತಾ॒ರರುಂ॒ ಯಶ್ಚತು॑ಷ್ಪಾತ್ ||{10/12}{8.5.15.4}{10.99.10}{10.8.9.10}{936, 9949}

ಅ॒ಸ್ಯ ಸ್ತೋಮೇ᳚ಭಿರೌಶಿ॒ಜ ಋ॒ಜಿಶ್ವಾ᳚ ವ್ರ॒ಜಂ ದ॑ರಯದ್ವೃಷ॒ಭೇಣ॒ ಪಿಪ್ರೋಃ᳚ |{ವೈಖಾನಸೋ ವಮ್ರಃ | ಇಂದ್ರಃ | ತ್ರಿಷ್ಟುಪ್}

ಸುತ್ವಾ॒ ಯದ್ಯ॑ಜ॒ತೋ ದೀ॒ದಯ॒ದ್ಗೀಃ ಪುರ॑ ಇಯಾ॒ನೋ, ಅ॒ಭಿ ವರ್ಪ॑ಸಾ॒ ಭೂತ್ ||{11/12}{8.5.15.5}{10.99.11}{10.8.9.11}{936, 9950}

ಏ॒ವಾ ಮ॒ಹೋ, ಅ॑ಸುರ ವ॒ಕ್ಷಥಾ᳚ಯ ವಮ್ರ॒ಕಃ ಪ॒ಡ್ಭಿರುಪ॑ ಸರ್ಪ॒ದಿ‌ನ್ದ್ರಂ᳚ |{ವೈಖಾನಸೋ ವಮ್ರಃ | ಇಂದ್ರಃ | ತ್ರಿಷ್ಟುಪ್}

ಸ ಇ॑ಯಾ॒ನಃ ಕ॑ರತಿ ಸ್ವ॒ಸ್ತಿಮ॑ಸ್ಮಾ॒, ಇಷ॒ಮೂರ್ಜಂ᳚ ಸುಕ್ಷಿ॒ತಿಂ ವಿಶ್ವ॒ಮಾಭಾಃ᳚ ||{12/12}{8.5.15.6}{10.99.12}{10.8.9.12}{936, 9951}

**[55] ಇಂದ್ರದೃಹ್ಯೇತಿ ದ್ವಾದಶರ್ಚಸ್ಯ ಸೂಕ್ತಸ್ಯ ವಾಂದನೋದುವಸ್ಯುರ್ವಿಶ್ವೇದೇವಾಜಗತ್ಯಂತ್ಯಾತ್ರಿಷ್ಟುಪ್ (ಭೇದಪಕ್ಷೇ - ವಿಶ್ವೇದೇವಾಃ 10 ಇಂದ್ರಾದಿತೀ 1 ಇಂದ್ರ: 1 ಏವಂ 12) |**

ಇ‌ನ್ದ್ರ॒ ದೃಹ್ಯ॑ ಮಘವ॒‌ನ್ತ್ವಾವ॒ದಿದ್ಭು॒ಜ ಇ॒ಹ ಸ್ತು॒ತಃ ಸು॑ತ॒ಪಾ ಬೋ᳚ಧಿ ನೋ ವೃ॒ಧೇ |{ವಾಂದನೋ ದುವಸ್ಯುಃ | ವಿಶ್ವದೇವಾಃ | ಜಗತೀ}

ದೇ॒ವೇಭಿ᳚ರ್ನಃ ಸವಿ॒ತಾ ಪ್ರಾವ॑ತು ಶ್ರು॒ತಮಾ ಸ॒ರ್ವತಾ᳚ತಿ॒ಮದಿ॑ತಿಂ ವೃಣೀಮಹೇ ||{1/12}{8.5.16.1}{10.100.1}{10.9.1.1}{937, 9952}

ಭರಾ᳚ಯ॒ ಸು ಭ॑ರತ ಭಾ॒ಗಮೃ॒ತ್ವಿಯಂ॒ ಪ್ರ ವಾ॒ಯವೇ᳚ ಶುಚಿ॒ಪೇ ಕ್ರ॒‌ನ್ದದಿ॑ಷ್ಟಯೇ |{ವಾಂದನೋ ದುವಸ್ಯುಃ | ವಿಶ್ವದೇವಾಃ | ಜಗತೀ}

ಗೌ॒ರಸ್ಯ॒ ಯಃ ಪಯ॑ಸಃ ಪೀ॒ತಿಮಾ᳚ನ॒ಶ ಆ ಸ॒ರ್ವತಾ᳚ತಿ॒ಮದಿ॑ತಿಂ ವೃಣೀಮಹೇ ||{2/12}{8.5.16.2}{10.100.2}{10.9.1.2}{937, 9953}

ಆ ನೋ᳚ ದೇ॒ವಃ ಸ॑ವಿ॒ತಾ ಸಾ᳚ವಿಷ॒ದ್ವಯ॑ ಋಜೂಯ॒ತೇ ಯಜ॑ಮಾನಾಯ ಸುನ್ವ॒ತೇ |{ವಾಂದನೋ ದುವಸ್ಯುಃ | ವಿಶ್ವದೇವಾಃ | ಜಗತೀ}

ಯಥಾ᳚ ದೇ॒ವಾನ್ಪ್ರ॑ತಿ॒ಭೂಷೇ᳚ಮ ಪಾಕ॒ವದಾ ಸ॒ರ್ವತಾ᳚ತಿ॒ಮದಿ॑ತಿಂ ವೃಣೀಮಹೇ ||{3/12}{8.5.16.3}{10.100.3}{10.9.1.3}{937, 9954}

ಇ‌ನ್ದ್ರೋ᳚, ಅ॒ಸ್ಮೇ ಸು॒ಮನಾ᳚, ಅಸ್ತು ವಿ॒ಶ್ವಹಾ॒ ರಾಜಾ॒ ಸೋಮಃ॑ ಸುವಿ॒ತಸ್ಯಾಧ್ಯೇ᳚ತು ನಃ |{ವಾಂದನೋ ದುವಸ್ಯುಃ | ವಿಶ್ವದೇವಾಃ | ಜಗತೀ}

ಯಥಾ᳚ಯಥಾ ಮಿ॒ತ್ರಧಿ॑ತಾನಿ ಸಂದ॒ಧುರಾ ಸ॒ರ್ವತಾ᳚ತಿ॒ಮದಿ॑ತಿಂ ವೃಣೀಮಹೇ ||{4/12}{8.5.16.4}{10.100.4}{10.9.1.4}{937, 9955}

ಇ‌ನ್ದ್ರ॑ ಉ॒ಕ್ಥೇನ॒ ಶವ॑ಸಾ॒ ಪರು॑ರ್ದಧೇ॒ ಬೃಹ॑ಸ್ಪತೇ ಪ್ರತರೀ॒ತಾಸ್ಯಾಯು॑ಷಃ |{ವಾಂದನೋ ದುವಸ್ಯುಃ | ವಿಶ್ವದೇವಾಃ | ಜಗತೀ}

ಯ॒ಜ್ಞೋ ಮನುಃ॒ ಪ್ರಮ॑ತಿರ್ನಃ ಪಿ॒ತಾ ಹಿ ಕ॒ಮಾ ಸ॒ರ್ವತಾ᳚ತಿ॒ಮದಿ॑ತಿಂ ವೃಣೀಮಹೇ ||{5/12}{8.5.16.5}{10.100.5}{10.9.1.5}{937, 9956}

ಇ‌ನ್ದ್ರ॑ಸ್ಯ॒ ನು ಸುಕೃ॑ತಂ॒ ದೈವ್ಯಂ॒ ಸಹೋ॒ಽಗ್ನಿರ್ಗೃ॒ಹೇ ಜ॑ರಿ॒ತಾ ಮೇಧಿ॑ರಃ ಕ॒ವಿಃ |{ವಾಂದನೋ ದುವಸ್ಯುಃ | ವಿಶ್ವದೇವಾಃ | ಜಗತೀ}

ಯ॒ಜ್ಞಶ್ಚ॑ ಭೂದ್ವಿ॒ದಥೇ॒ ಚಾರು॒ರ‌ನ್ತ॑ಮ॒ ಆ ಸ॒ರ್ವತಾ᳚ತಿ॒ಮದಿ॑ತಿಂ ವೃಣೀಮಹೇ ||{6/12}{8.5.16.6}{10.100.6}{10.9.1.6}{937, 9957}

ನ ವೋ॒ ಗುಹಾ᳚ ಚಕೃಮ॒ ಭೂರಿ॑ ದುಷ್ಕೃ॒ತಂ ನಾವಿಷ್ಟ್ಯಂ᳚ ವಸವೋ ದೇವ॒ಹೇಳ॑ನಂ |{ವಾಂದನೋ ದುವಸ್ಯುಃ | ವಿಶ್ವದೇವಾಃ | ಜಗತೀ}

ಮಾಕಿ᳚ರ್ನೋ ದೇವಾ॒, ಅನೃ॑ತಸ್ಯ॒ ವರ್ಪ॑ಸ॒ ಆ ಸ॒ರ್ವತಾ᳚ತಿ॒ಮದಿ॑ತಿಂ ವೃಣೀಮಹೇ ||{7/12}{8.5.17.1}{10.100.7}{10.9.1.7}{937, 9958}

ಅಪಾಮೀ᳚ವಾಂ ಸವಿ॒ತಾ ಸಾ᳚ವಿಷ॒ನ್ನ್ಯ1॑(ಅ॒)ಗ್ವರೀ᳚ಯ॒ ಇದಪ॑ ಸೇಧ॒‌ನ್ತ್ವದ್ರ॑ಯಃ |{ವಾಂದನೋ ದುವಸ್ಯುಃ | ವಿಶ್ವದೇವಾಃ | ಜಗತೀ}

ಗ್ರಾವಾ॒ ಯತ್ರ॑ ಮಧು॒ಷುದು॒ಚ್ಯತೇ᳚ ಬೃ॒ಹದಾ ಸ॒ರ್ವತಾ᳚ತಿ॒ಮದಿ॑ತಿಂ ವೃಣೀಮಹೇ ||{8/12}{8.5.17.2}{10.100.8}{10.9.1.8}{937, 9959}

ಊ॒ರ್ಧ್ವೋ ಗ್ರಾವಾ᳚ ವಸವೋಽಸ್ತು ಸೋ॒ತರಿ॒ ವಿಶ್ವಾ॒ ದ್ವೇಷಾಂ᳚ಸಿ ಸನು॒ತರ್ಯು॑ಯೋತ |{ವಾಂದನೋ ದುವಸ್ಯುಃ | ವಿಶ್ವದೇವಾಃ | ಜಗತೀ}

ಸ ನೋ᳚ ದೇ॒ವಃ ಸ॑ವಿ॒ತಾ ಪಾ॒ಯುರೀಡ್ಯ॒ ಆ ಸ॒ರ್ವತಾ᳚ತಿ॒ಮದಿ॑ತಿಂ ವೃಣೀಮಹೇ ||{9/12}{8.5.17.3}{10.100.9}{10.9.1.9}{937, 9960}

ಊರ್ಜಂ᳚ ಗಾವೋ॒ ಯವ॑ಸೇ॒ ಪೀವೋ᳚, ಅತ್ತನ ಋ॒ತಸ್ಯ॒ ಯಾಃ ಸದ॑ನೇ॒ ಕೋಶೇ᳚, ಅಂ॒ಗ್ಧ್ವೇ |{ವಾಂದನೋ ದುವಸ್ಯುಃ | ವಿಶ್ವದೇವಾಃ | ಜಗತೀ}

ತ॒ನೂರೇ॒ವ ತ॒ನ್ವೋ᳚, ಅಸ್ತು ಭೇಷ॒ಜಮಾ ಸ॒ರ್ವತಾ᳚ತಿ॒ಮದಿ॑ತಿಂ ವೃಣೀಮಹೇ ||{10/12}{8.5.17.4}{10.100.10}{10.9.1.10}{937, 9961}

ಕ್ರ॒ತು॒ಪ್ರಾವಾ᳚ ಜರಿ॒ತಾ ಶಶ್ವ॑ತಾ॒ಮವ॒ ಇ‌ನ್ದ್ರ॒ ಇದ್ಭ॒ದ್ರಾ ಪ್ರಮ॑ತಿಃ ಸು॒ತಾವ॑ತಾಂ |{ವಾಂದನೋ ದುವಸ್ಯುಃ | ವಿಶ್ವದೇವಾಃ | ಜಗತೀ}

ಪೂ॒ರ್ಣಮೂಧ॑ರ್ದಿ॒ವ್ಯಂ ಯಸ್ಯ॑ ಸಿ॒ಕ್ತಯ॒ ಆ ಸ॒ರ್ವತಾ᳚ತಿ॒ಮದಿ॑ತಿಂ ವೃಣೀಮಹೇ ||{11/12}{8.5.17.5}{10.100.11}{10.9.1.11}{937, 9962}

ಚಿ॒ತ್ರಸ್ತೇ᳚ ಭಾ॒ನುಃ ಕ್ರ॑ತು॒ಪ್ರಾ, ಅ॑ಭಿ॒ಷ್ಟಿಃ ಸ‌ನ್ತಿ॒ ಸ್ಪೃಧೋ᳚ ಜರಣಿ॒ಪ್ರಾ, ಅಧೃ॑ಷ್ಟಾಃ |{ವಾಂದನೋ ದುವಸ್ಯುಃ | ವಿಶ್ವದೇವಾಃ | ತ್ರಿಷ್ಟುಪ್}

ರಜಿ॑ಷ್ಠಯಾ॒ ರಜ್ಯಾ᳚ ಪ॒ಶ್ವ ಆ ಗೋಸ್ತೂತೂ᳚ರ್ಷತಿ॒ ಪರ್ಯಗ್ರಂ᳚ ದುವ॒ಸ್ಯುಃ ||{12/12}{8.5.17.6}{10.100.12}{10.9.1.12}{937, 9963}

**[56] ಉದ್ಬುಧ್ಯಧ್ವಮಿತಿ ದ್ವಾದಶರ್ಚಸ್ಯ ಸೂಕ್ತಸ್ಯ ಸೌಮ್ಯೋಬುಧೋ ವಿಶ್ವೇದೇವಾಸ್ತ್ರಿಪ್ ಚತುರ್ಥೀಷಷ್ಠ್ಯೌಗಾಯತ್ರ್ಯೌ ಪಂಚಮೀಬೃಹತೀ ನವಮೀದ್ವಾದಶ್ಯೌಜಗತ್ಯೌ (ಋತ್ವಿಜೋದೇವತಾವಾ) |**

ಉದ್ಬು॑ಧ್ಯಧ್ವಂ॒ ಸಮ॑ನಸಃ ಸಖಾಯಃ॒ ಸಮ॒ಗ್ನಿಮಿ᳚‌ನ್ಧ್ವಂ ಬ॒ಹವಃ॒ ಸನೀ᳚ಳಾಃ |{ಸೌಮ್ಯೋ ಬುಧಃ | ವಿಶ್ವೇದೇವಾ ಋತ್ವಿಜೋ ವಾ | ತ್ರಿಷ್ಟುಪ್}

ದ॒ಧಿ॒ಕ್ರಾಮ॒ಗ್ನಿಮು॒ಷಸಂ᳚ ಚ ದೇ॒ವೀಮಿ‌ನ್ದ್ರಾ᳚ವ॒ತೋಽವ॑ಸೇ॒ ನಿ ಹ್ವ॑ಯೇ ವಃ ||{1/12}{8.5.18.1}{10.101.1}{10.9.2.1}{938, 9964}

ಮ॒‌ನ್ದ್ರಾ ಕೃ॑ಣುಧ್ವಂ॒ ಧಿಯ॒ ಆ ತ॑ನುಧ್ವಂ॒ ನಾವ॑ಮರಿತ್ರ॒ಪರ॑ಣೀಂ ಕೃಣುಧ್ವಂ |{ಸೌಮ್ಯೋ ಬುಧಃ | ವಿಶ್ವೇದೇವಾ ಋತ್ವಿಜೋ ವಾ | ತ್ರಿಷ್ಟುಪ್}

ಇಷ್ಕೃ॑ಣುಧ್ವ॒ಮಾಯು॒ಧಾರಂ᳚ ಕೃಣುಧ್ವಂ॒ ಪ್ರಾ‌ಞ್ಚಂ᳚ ಯ॒ಜ್ಞಂ ಪ್ರ ಣ॑ಯತಾ ಸಖಾಯಃ ||{2/12}{8.5.18.2}{10.101.2}{10.9.2.2}{938, 9965}

ಯು॒ನಕ್ತ॒ ಸೀರಾ॒ ವಿ ಯು॒ಗಾ ತ॑ನುಧ್ವಂ ಕೃ॒ತೇ ಯೋನೌ᳚ ವಪತೇ॒ಹ ಬೀಜಂ᳚ |{ಸೌಮ್ಯೋ ಬುಧಃ | ವಿಶ್ವೇದೇವಾ ಋತ್ವಿಜೋ ವಾ | ತ್ರಿಷ್ಟುಪ್}

ಗಿ॒ರಾ ಚ॑ ಶ್ರು॒ಷ್ಟಿಃ ಸಭ॑ರಾ॒, ಅಸ᳚ನ್ನೋ॒ ನೇದೀ᳚ಯ॒ ಇತ್ಸೃ॒ಣ್ಯಃ॑ ಪ॒ಕ್ವಮೇಯಾ᳚ತ್ ||{3/12}{8.5.18.3}{10.101.3}{10.9.2.3}{938, 9966}

ಸೀರಾ᳚ ಯುಂಜ‌ನ್ತಿ ಕ॒ವಯೋ᳚ ಯು॒ಗಾ ವಿ ತ᳚ನ್ವತೇ॒ ಪೃಥ॑ಕ್ |{ಸೌಮ್ಯೋ ಬುಧಃ | ವಿಶ್ವೇದೇವಾ ಋತ್ವಿಜೋ ವಾ | ಗಾಯತ್ರೀ}

ಧೀರಾ᳚ ದೇ॒ವೇಷು॑ ಸುಮ್ನ॒ಯಾ ||{4/12}{8.5.18.4}{10.101.4}{10.9.2.4}{938, 9967}

ನಿರಾ᳚ಹಾ॒ವಾನ್‌ ಕೃ॑ಣೋತನ॒ ಸಂ ವ॑ರ॒ತ್ರಾ ದ॑ಧಾತನ |{ಸೌಮ್ಯೋ ಬುಧಃ | ವಿಶ್ವೇದೇವಾ ಋತ್ವಿಜೋ ವಾ | ಬೃಹತೀ}

ಸಿಂ॒ಚಾಮ॑ಹಾ, ಅವ॒ತಮು॒ದ್ರಿಣಂ᳚ ವ॒ಯಂ ಸು॒ಷೇಕ॒ಮನು॑ಪಕ್ಷಿತಂ ||{5/12}{8.5.18.5}{10.101.5}{10.9.2.5}{938, 9968}

ಇಷ್ಕೃ॑ತಾಹಾವಮವ॒ತಂ ಸು॑ವರ॒ತ್ರಂ ಸು॑ಷೇಚ॒ನಂ |{ಸೌಮ್ಯೋ ಬುಧಃ | ವಿಶ್ವೇದೇವಾ ಋತ್ವಿಜೋ ವಾ | ಗಾಯತ್ರೀ}

ಉ॒ದ್ರಿಣಂ᳚ ಸಿಂಚೇ॒, ಅಕ್ಷಿ॑ತಂ ||{6/12}{8.5.18.6}{10.101.6}{10.9.2.6}{938, 9969}

ಪ್ರೀ॒ಣೀ॒ತಾಶ್ವಾ᳚ನ್ಹಿ॒ತಂ ಜ॑ಯಾಥ ಸ್ವಸ್ತಿ॒ವಾಹಂ॒ ರಥ॒ಮಿತ್ಕೃ॑ಣುಧ್ವಂ |{ಸೌಮ್ಯೋ ಬುಧಃ | ವಿಶ್ವೇದೇವಾ ಋತ್ವಿಜೋ ವಾ | ಪಾದತ್ರಿಷ್ಟುಪ್}

ದ್ರೋಣಾ᳚ಹಾವಮವ॒ತಮಶ್ಮ॑ಚಕ್ರ॒ಮಂಸ॑ತ್ರಕೋಶಂ ಸಿಂಚತಾ ನೃ॒ಪಾಣಂ᳚ ||{7/12}{8.5.19.1}{10.101.7}{10.9.2.7}{938, 9970}

ವ್ರ॒ಜಂ ಕೃ॑ಣುಧ್ವಂ॒ ಸ ಹಿ ವೋ᳚ ನೃ॒ಪಾಣೋ॒ ವರ್ಮ॑ ಸೀವ್ಯಧ್ವಂ ಬಹು॒ಲಾ ಪೃ॒ಥೂನಿ॑ |{ಸೌಮ್ಯೋ ಬುಧಃ | ವಿಶ್ವೇದೇವಾ ಋತ್ವಿಜೋ ವಾ | ತ್ರಿಷ್ಟುಪ್}

ಪುರಃ॑ ಕೃಣುಧ್ವ॒ಮಾಯ॑ಸೀ॒ರಧೃ॑ಷ್ಟಾ॒ ಮಾ ವಃ॑ ಸುಸ್ರೋಚ್ಚಮ॒ಸೋ ದೃಂಹ॑ತಾ॒ ತಂ ||{8/12}{8.5.19.2}{10.101.8}{10.9.2.8}{938, 9971}

ಆ ವೋ॒ ಧಿಯಂ᳚ ಯ॒ಜ್ಞಿಯಾಂ᳚ ವರ್ತ ಊ॒ತಯೇ॒ ದೇವಾ᳚ ದೇ॒ವೀಂ ಯ॑ಜ॒ತಾಂ ಯ॒ಜ್ಞಿಯಾ᳚ಮಿ॒ಹ |{ಸೌಮ್ಯೋ ಬುಧಃ | ವಿಶ್ವೇದೇವಾ ಋತ್ವಿಜೋ ವಾ | ಜಗತೀ}

ಸಾ ನೋ᳚ ದುಹೀಯ॒ದ್ಯವ॑ಸೇವ ಗ॒ತ್ವೀ ಸ॒ಹಸ್ರ॑ಧಾರಾ॒ ಪಯ॑ಸಾ ಮ॒ಹೀ ಗೌಃ ||{9/12}{8.5.19.3}{10.101.9}{10.9.2.9}{938, 9972}

ಆ ತೂ ಷಿಂ᳚ಚ॒ ಹರಿ॑ಮೀಂ॒ ದ್ರೋರು॒ಪಸ್ಥೇ॒ ವಾಶೀ᳚ಭಿಸ್ತಕ್ಷತಾಶ್ಮ॒ನ್ಮಯೀ᳚ಭಿಃ |{ಸೌಮ್ಯೋ ಬುಧಃ | ವಿಶ್ವೇದೇವಾ ಋತ್ವಿಜೋ ವಾ | ತ್ರಿಷ್ಟುಪ್}

ಪರಿ॑ ಷ್ವಜಧ್ವಂ॒ ದಶ॑ ಕ॒ಕ್ಷ್ಯಾ᳚ಭಿರು॒ಭೇ ಧುರೌ॒ ಪ್ರತಿ॒ ವಹ್ನಿಂ᳚ ಯುನಕ್ತ ||{10/12}{8.5.19.4}{10.101.10}{10.9.2.10}{938, 9973}

ಉ॒ಭೇ ಧುರೌ॒ ವಹ್ನಿ॑ರಾ॒ಪಿಬ್ದ॑ಮಾನೋ॒ಽ‌ನ್ತರ್ಯೋನೇ᳚ವ ಚರತಿ ದ್ವಿ॒ಜಾನಿಃ॑ |{ಸೌಮ್ಯೋ ಬುಧಃ | ವಿಶ್ವೇದೇವಾ ಋತ್ವಿಜೋ ವಾ | ತ್ರಿಷ್ಟುಪ್}

ವನ॒ಸ್ಪತಿಂ॒ ವನ॒ ಆಸ್ಥಾ᳚ಪಯಧ್ವಂ॒ ನಿ ಷೂ ದ॑ಧಿಧ್ವ॒ಮಖ॑ನ‌ನ್ತ॒ ಉತ್ಸಂ᳚ ||{11/12}{8.5.19.5}{10.101.11}{10.9.2.11}{938, 9974}

ಕಪೃ᳚ನ್ನರಃ ಕಪೃ॒ಥಮುದ್ದ॑ಧಾತನ ಚೋ॒ದಯ॑ತ ಖು॒ದತ॒ ವಾಜ॑ಸಾತಯೇ |{ಸೌಮ್ಯೋ ಬುಧಃ | ವಿಶ್ವೇದೇವಾ ಋತ್ವಿಜೋ ವಾ | ಜಗತೀ}

ನಿ॒ಷ್ಟಿ॒ಗ್ರ್ಯಃ॑ ಪು॒ತ್ರಮಾ ಚ್ಯಾ᳚ವಯೋ॒ತಯ॒ ಇ‌ನ್ದ್ರಂ᳚ ಸ॒ಬಾಧ॑ ಇ॒ಹ ಸೋಮ॑ಪೀತಯೇ ||{12/12}{8.5.19.6}{10.101.12}{10.9.2.12}{938, 9975}

**[57] ಪ್ರತೇರಥಮಿತಿ ದ್ವಾದಶರ್ಚಸ್ಯ ಸೂಕ್ತಸ್ಯ ಭಾರ್ಮ್ಯಶ್ವೋ ಮುದ್ಗಲೋ ದ್ರುಘಣಸ್ತ್ರಿಷ್ಟುಪ್ ಆದ್ಯಾತೃತೀಯಾಂತ್ಯಾಬೃಹತ್ಯಃ | (ಪ್ರತೇರಥಮಿತಿ ಸೂಕ್ತದೇವತಾತ್ವೇ ವಿಪ್ರತಿಪತ್ತಿಃ ಪರಸ್ಪರಮಾಚಾರ್ಯಾಣಾಂ | ಉಕ್ತಂಚಶೌನಕೇನ - ಪ್ರೇತೀತಿಹಾಸಸೂಕ್ತಂತುಮನ್ಯತೇಶಾಕಟಾಯನಃ | ಯಾಸ್ಕೋದ್ರೌಘಣಮೈಂದ್ರಂವಾ ವೈಶ್ವದೇವಂತುಶೌನಕಃ | ಆಜಾನವೇನಂಭಾರ್ಮ್ಯಶ್ವ ಇಂದ್ರಾಸೋಮೌತುಮುದ್ಗಲಇತಿ) |**

ಪ್ರ ತೇ॒ ರಥಂ᳚ ಮಿಥೂ॒ಕೃತ॒ಮಿ‌ನ್ದ್ರೋ᳚ಽವತು ಧೃಷ್ಣು॒ಯಾ |{ಭಾರ್ಮ್ಯಶ್ವೋ ಮುದ್ಗಲಃ | ದ್ರುಘಣ ಇಂದ್ರೋ ವಾ | ಋಹತೀ}

ಅ॒ಸ್ಮಿನ್ನಾ॒ಜೌ ಪು॑ರುಹೂತ ಶ್ರ॒ವಾಯ್ಯೇ᳚ ಧನಭ॒ಕ್ಷೇಷು॑ ನೋಽವ ||{1/12}{8.5.20.1}{10.102.1}{10.9.3.1}{939, 9976}

ಉತ್ಸ್ಮ॒ ವಾತೋ᳚ ವಹತಿ॒ ವಾಸೋ᳚ಽಸ್ಯಾ॒, ಅಧಿ॑ರಥಂ॒ ಯದಜ॑ಯತ್ಸ॒ಹಸ್ರಂ᳚ |{ಭಾರ್ಮ್ಯಶ್ವೋ ಮುದ್ಗಲಃ | ದ್ರುಘಣ ಇಂದ್ರೋ ವಾ | ತ್ರಿಷ್ಟುಪ್}

ರ॒ಥೀರ॑ಭೂನ್ಮುದ್ಗ॒ಲಾನೀ॒ ಗವಿ॑ಷ್ಟೌ॒ ಭರೇ᳚ ಕೃ॒ತಂ ವ್ಯ॑ಚೇದಿ‌ನ್ದ್ರಸೇ॒ನಾ ||{2/12}{8.5.20.2}{10.102.2}{10.9.3.2}{939, 9977}

ಅ॒‌ನ್ತರ್ಯ॑ಚ್ಛ॒ ಜಿಘಾಂ᳚ಸತೋ॒ ವಜ್ರ॑ಮಿ‌ನ್ದ್ರಾಭಿ॒ದಾಸ॑ತಃ |{ಭಾರ್ಮ್ಯಶ್ವೋ ಮುದ್ಗಲಃ | ದ್ರುಘಣ ಇಂದ್ರೋ ವಾ | ಬೃಹತೀ}

ದಾಸ॑ಸ್ಯ ವಾ ಮಘವ॒ನ್ನಾರ್ಯ॑ಸ್ಯ ವಾ ಸನು॒ತರ್ಯ॑ವಯಾ ವ॒ಧಂ ||{3/12}{8.5.20.3}{10.102.3}{10.9.3.3}{939, 9978}

ಉ॒ದ್ನೋ ಹ್ರ॒ದಮ॑ಪಿಬ॒ಜ್ಜರ್ಹೃ॑ಷಾಣಃ॒ ಕೂಟಂ᳚ ಸ್ಮ ತೃಂ॒ಹದ॒ಭಿಮಾ᳚ತಿಮೇತಿ |{ಭಾರ್ಮ್ಯಶ್ವೋ ಮುದ್ಗಲಃ | ದ್ರುಘಣ ಇಂದ್ರೋ ವಾ | ತ್ರಿಷ್ಟುಪ್}

ಪ್ರ ಮು॒ಷ್ಕಭಾ᳚ರಃ॒ ಶ್ರವ॑ ಇ॒ಚ್ಛಮಾ᳚ನೋಽಜಿ॒ರಂ ಬಾ॒ಹೂ, ಅ॑ಭರ॒ತ್ಸಿಷಾ᳚ಸನ್ ||{4/12}{8.5.20.4}{10.102.4}{10.9.3.4}{939, 9979}

ನ್ಯ॑ಕ್ರ‌ನ್ದಯನ್ನುಪ॒ಯ‌ನ್ತ॑ ಏನ॒ಮಮೇ᳚ಹಯನ್ವೃಷ॒ಭಂ ಮಧ್ಯ॑ ಆ॒ಜೇಃ |{ಭಾರ್ಮ್ಯಶ್ವೋ ಮುದ್ಗಲಃ | ದ್ರುಘಣ ಇಂದ್ರೋ ವಾ | ತ್ರಿಷ್ಟುಪ್}

ತೇನ॒ ಸೂಭ᳚ರ್ವಂ ಶ॒ತವ॑ತ್ಸ॒ಹಸ್ರಂ॒ ಗವಾಂ॒ ಮುದ್ಗ॑ಲಃ ಪ್ರ॒ಧನೇ᳚ ಜಿಗಾಯ ||{5/12}{8.5.20.5}{10.102.5}{10.9.3.5}{939, 9980}

ಕ॒ಕರ್ದ॑ವೇ ವೃಷ॒ಭೋ ಯು॒ಕ್ತ ಆ᳚ಸೀ॒ದವಾ᳚ವಚೀ॒ತ್ಸಾರ॑ಥಿರಸ್ಯ ಕೇ॒ಶೀ |{ಭಾರ್ಮ್ಯಶ್ವೋ ಮುದ್ಗಲಃ | ದ್ರುಘಣ ಇಂದ್ರೋ ವಾ | ತ್ರಿಷ್ಟುಪ್}

ದುಧೇ᳚ರ್ಯು॒ಕ್ತಸ್ಯ॒ ದ್ರವ॑ತಃ ಸ॒ಹಾನ॑ಸ ಋ॒ಚ್ಛ‌ನ್ತಿ॑ ಷ್ಮಾ ನಿ॒ಷ್ಪದೋ᳚ ಮುದ್ಗ॒ಲಾನೀಂ᳚ ||{6/12}{8.5.20.6}{10.102.6}{10.9.3.6}{939, 9981}

ಉ॒ತ ಪ್ರ॒ಧಿಮುದ॑ಹನ್ನಸ್ಯ ವಿ॒ದ್ವಾನುಪಾ᳚ಯುನ॒ಗ್ವಂಸ॑ಗ॒ಮತ್ರ॒ ಶಿಕ್ಷ॑ನ್ |{ಭಾರ್ಮ್ಯಶ್ವೋ ಮುದ್ಗಲಃ | ದ್ರುಘಣ ಇಂದ್ರೋ ವಾ | ತ್ರಿಷ್ಟುಪ್}

ಇ‌ನ್ದ್ರ॒ ಉದಾ᳚ವ॒ತ್ಪತಿ॒ಮಘ್ನ್ಯಾ᳚ನಾ॒ಮರಂ᳚ಹತ॒ ಪದ್ಯಾ᳚ಭಿಃ ಕ॒ಕುದ್ಮಾ॑ನ್ ||{7/12}{8.5.21.1}{10.102.7}{10.9.3.7}{939, 9982}

ಶು॒ನಮ॑ಷ್ಟ್ರಾ॒ವ್ಯ॑ಚರತ್ಕಪ॒ರ್ದೀ ವ॑ರ॒ತ್ರಾಯಾಂ॒ ದಾರ್ವಾ॒ನಹ್ಯ॑ಮಾನಃ |{ಭಾರ್ಮ್ಯಶ್ವೋ ಮುದ್ಗಲಃ | ದ್ರುಘಣ ಇಂದ್ರೋ ವಾ | ತ್ರಿಷ್ಟುಪ್}

ನೃ॒ಮ್ಣಾನಿ॑ ಕೃ॒ಣ್ವನ್ಬ॒ಹವೇ॒ ಜನಾ᳚ಯ॒ ಗಾಃ ಪ॑ಸ್ಪಶಾ॒ನಸ್ತವಿ॑ಷೀರಧತ್ತ ||{8/12}{8.5.21.2}{10.102.8}{10.9.3.8}{939, 9983}

ಇ॒ಮಂ ತಂ ಪ॑ಶ್ಯ ವೃಷ॒ಭಸ್ಯ॒ ಯುಂಜಂ॒ ಕಾಷ್ಠಾ᳚ಯಾ॒ ಮಧ್ಯೇ᳚ ದ್ರುಘ॒ಣಂ ಶಯಾ᳚ನಂ |{ಭಾರ್ಮ್ಯಶ್ವೋ ಮುದ್ಗಲಃ | ದ್ರುಘಣ ಇಂದ್ರೋ ವಾ | ತ್ರಿಷ್ಟುಪ್}

ಯೇನ॑ ಜಿ॒ಗಾಯ॑ ಶ॒ತವ॑ತ್ಸ॒ಹಸ್ರಂ॒ ಗವಾಂ॒ ಮುದ್ಗ॑ಲಃ ಪೃತ॒ನಾಜ್ಯೇ᳚ಷು ||{9/12}{8.5.21.3}{10.102.9}{10.9.3.9}{939, 9984}

ಆ॒ರೇ, ಅ॒ಘಾ ಕೋ ನ್ವಿ1॑(ಇ॒)ತ್ಥಾ ದ॑ದರ್ಶ॒ ಯಂ ಯುಂ॒ಜ‌ನ್ತಿ॒ ತಮ್ವಾ ಸ್ಥಾ᳚ಪಯ‌ನ್ತಿ |{ಭಾರ್ಮ್ಯಶ್ವೋ ಮುದ್ಗಲಃ | ದ್ರುಘಣ ಇಂದ್ರೋ ವಾ | ತ್ರಿಷ್ಟುಪ್}

ನಾಸ್ಮೈ॒ ತೃಣಂ॒ ನೋದ॒ಕಮಾ ಭ॑ರ॒‌ನ್ತ್ಯುತ್ತ॑ರೋ ಧು॒ರೋ ವ॑ಹತಿ ಪ್ರ॒ದೇದಿ॑ಶತ್ ||{10/12}{8.5.21.4}{10.102.10}{10.9.3.10}{939, 9985}

ಪ॒ರಿ॒ವೃ॒ಕ್ತೇವ॑ ಪತಿ॒ವಿದ್ಯ॑ಮಾನ॒ಟ್ ಪೀಪ್ಯಾ᳚ನಾ॒ ಕೂಚ॑ಕ್ರೇಣೇವ ಸಿಂ॒ಚನ್ |{ಭಾರ್ಮ್ಯಶ್ವೋ ಮುದ್ಗಲಃ | ದ್ರುಘಣ ಇಂದ್ರೋ ವಾ | ತ್ರಿಷ್ಟುಪ್}

ಏ॒ಷೈ॒ಷ್ಯಾ᳚ ಚಿದ್ರ॒ಥ್ಯಾ᳚ ಜಯೇಮ ಸುಮಂ॒ಗಲಂ॒ ಸಿನ॑ವದಸ್ತು ಸಾ॒ತಂ ||{11/12}{8.5.21.5}{10.102.11}{10.9.3.11}{939, 9986}

ತ್ವಂ ವಿಶ್ವ॑ಸ್ಯ॒ ಜಗ॑ತ॒ಶ್ಚಕ್ಷು॑ರಿ‌ನ್ದ್ರಾಸಿ॒ ಚಕ್ಷು॑ಷಃ |{ಭಾರ್ಮ್ಯಶ್ವೋ ಮುದ್ಗಲಃ | ದ್ರುಘಣ ಇಂದ್ರೋ ವಾ | ಋಹತೀ}

ವೃಷಾ॒ ಯದಾ॒ಜಿಂ ವೃಷ॑ಣಾ॒ ಸಿಷಾ᳚ಸಸಿ ಚೋ॒ದಯ॒ನ್ವಧ್ರಿ॑ಣಾ ಯು॒ಜಾ ||{12/12}{8.5.21.6}{10.102.12}{10.9.3.12}{939, 9987}

**[58] ಆಶುಃಶಿಶಾನಇತಿ ತ್ರಯೋದಶರ್ಚಸ್ಯ ಸೂಕ್ತಸ್ಯೈಂದ್ರೋ ಪ್ರತಿರಥಇಂದ್ರಶ್ಚತುರ್ಥ್ಯಾಂ ಬೃಹಸ್ಪತಿರ್ದ್ವಾದಶ್ಯಾಅಪ್ವಾದೇವ್ಯಂತ್ಯಾಯಾಮರುತಸ್ತ್ರಿಷ್ಟುಬಂತ್ಯಾನುಷ್ಟುಪ್ | (ಆಶುಃ ಶಿಶಾನಃ ಸೂಕ್ತೋಪಾಂತ್ಯಾಯಾಆಪ್ವಾದೇವೀತ್ಯನುಕ್ರಮಣ್ಯಾಂ ಮಪ್ವಾದೇವೀತಿಶೌನಕೀಯೇ)**

ಆ॒ಶುಃ ಶಿಶಾ᳚ನೋ ವೃಷ॒ಭೋ ನ ಭೀ॒ಮೋ ಘ॑ನಾಘ॒ನಃ, ಕ್ಷೋಭ॑ಣಶ್ಚರ್ಷಣೀ॒ನಾಂ |{ಇಂದ್ರೋ ಪ್ರತಿರಥಃ | ಇಂದ್ರಃ | ತ್ರಿಷ್ಟುಪ್}

ಸಂ॒ಕ್ರ‌ನ್ದ॑ನೋಽನಿಮಿ॒ಷ ಏ᳚ಕವೀ॒ರಃ ಶ॒ತಂ ಸೇನಾ᳚, ಅಜಯತ್ಸಾ॒ಕಮಿ‌ನ್ದ್ರಃ॑ ||{1/13}{8.5.22.1}{10.103.1}{10.9.4.1}{940, 9988}

ಸಂ॒ಕ್ರ‌ನ್ದ॑ನೇನಾನಿಮಿ॒ಷೇಣ॑ ಜಿ॒ಷ್ಣುನಾ᳚ ಯುತ್ಕಾ॒ರೇಣ॑ ದುಶ್ಚ್ಯವ॒ನೇನ॑ ಧೃ॒ಷ್ಣುನಾ᳚ |{ಇಂದ್ರೋ ಪ್ರತಿರಥಃ | ಇಂದ್ರಃ | ತ್ರಿಷ್ಟುಪ್}

ತದಿ‌ನ್ದ್ರೇ᳚ಣ ಜಯತ॒ ತತ್ಸ॑ಹಧ್ವಂ॒ ಯುಧೋ᳚ ನರ॒ ಇಷು॑ಹಸ್ತೇನ॒ ವೃಷ್ಣಾ᳚ ||{2/13}{8.5.22.2}{10.103.2}{10.9.4.2}{940, 9989}

ಸ ಇಷು॑ಹಸ್ತೈಃ॒ ಸ ನಿ॑ಷಂ॒ಗಿಭಿ᳚ರ್ವ॒ಶೀ ಸಂಸ್ರ॑ಷ್ಟಾ॒ ಸ ಯುಧ॒ ಇ‌ನ್ದ್ರೋ᳚ ಗ॒ಣೇನ॑ |{ಇಂದ್ರೋ ಪ್ರತಿರಥಃ | ಇಂದ್ರಃ | ತ್ರಿಷ್ಟುಪ್}

ಸಂ॒ಸೃ॒ಷ್ಟ॒ಜಿತ್ಸೋ᳚ಮ॒ಪಾ ಬಾ᳚ಹುಶ॒ರ್ಧ್ಯು1॑(ಉ॒)ಗ್ರಧ᳚ನ್ವಾ॒ ಪ್ರತಿ॑ಹಿತಾಭಿ॒ರಸ್ತಾ᳚ ||{3/13}{8.5.22.3}{10.103.3}{10.9.4.3}{940, 9990}

ಬೃಹ॑ಸ್ಪತೇ॒ ಪರಿ॑ ದೀಯಾ॒ ರಥೇ᳚ನ ರಕ್ಷೋ॒ಹಾಮಿತ್ರಾಁ᳚, ಅಪ॒ಬಾಧ॑ಮಾನಃ |{ಇಂದ್ರೋ ಪ್ರತಿರಥಃ | ಬೃಹಸ್ಪತಿಃ | ತ್ರಿಷ್ಟುಪ್}

ಪ್ರ॒ಭಂ॒ಜ‌ನ್ತ್ಸೇನಾಃ᳚ ಪ್ರಮೃ॒ಣೋ ಯು॒ಧಾ ಜಯ᳚ನ್ನ॒ಸ್ಮಾಕ॑ಮೇಧ್ಯವಿ॒ತಾ ರಥಾ᳚ನಾಂ ||{4/13}{8.5.22.4}{10.103.4}{10.9.4.4}{940, 9991}

ಬ॒ಲ॒ವಿ॒ಜ್ಞಾ॒ಯಃ ಸ್ಥವಿ॑ರಃ॒ ಪ್ರವೀ᳚ರಃ॒ ಸಹ॑ಸ್ವಾನ್ವಾ॒ಜೀ ಸಹ॑ಮಾನ ಉ॒ಗ್ರಃ |{ಇಂದ್ರೋ ಪ್ರತಿರಥಃ | ಇಂದ್ರಃ | ತ್ರಿಷ್ಟುಪ್}

ಅ॒ಭಿವೀ᳚ರೋ, ಅ॒ಭಿಸ॑ತ್ವಾ ಸಹೋ॒ಜಾ ಜೈತ್ರ॑ಮಿ‌ನ್ದ್ರ॒ ರಥ॒ಮಾ ತಿ॑ಷ್ಠ ಗೋ॒ವಿತ್ ||{5/13}{8.5.22.5}{10.103.5}{10.9.4.5}{940, 9992}

ಗೋ॒ತ್ರ॒ಭಿದಂ᳚ ಗೋ॒ವಿದಂ॒ ವಜ್ರ॑ಬಾಹುಂ॒ ಜಯ᳚‌ನ್ತ॒ಮಜ್ಮ॑ ಪ್ರಮೃ॒ಣ‌ನ್ತ॒ಮೋಜ॑ಸಾ |{ಇಂದ್ರೋ ಪ್ರತಿರಥಃ | ಇಂದ್ರಃ | ತ್ರಿಷ್ಟುಪ್}

ಇ॒ಮಂ ಸ॑ಜಾತಾ॒, ಅನು॑ ವೀರಯಧ್ವ॒ಮಿ‌ನ್ದ್ರಂ᳚ ಸಖಾಯೋ॒, ಅನು॒ ಸಂ ರ॑ಭಧ್ವಂ ||{6/13}{8.5.22.6}{10.103.6}{10.9.4.6}{940, 9993}

ಅ॒ಭಿ ಗೋ॒ತ್ರಾಣಿ॒ ಸಹ॑ಸಾ॒ ಗಾಹ॑ಮಾನೋಽದ॒ಯೋ ವೀ॒ರಃ ಶ॒ತಮ᳚ನ್ಯು॒ರಿ‌ನ್ದ್ರಃ॑ |{ಇಂದ್ರೋ ಪ್ರತಿರಥಃ | ಇಂದ್ರಃ | ತ್ರಿಷ್ಟುಪ್}

ದು॒ಶ್ಚ್ಯ॒ವ॒ನಃ ಪೃ॑ತನಾ॒ಷಾಳ॑ಯು॒ಧ್ಯೋ॒3॑(ಓ॒)ಽಸ್ಮಾಕಂ॒ ಸೇನಾ᳚, ಅವತು॒ ಪ್ರ ಯು॒ತ್ಸು ||{7/13}{8.5.23.1}{10.103.7}{10.9.4.7}{940, 9994}

ಇ‌ನ್ದ್ರ॑ ಆಸಾಂ ನೇ॒ತಾ ಬೃಹ॒ಸ್ಪತಿ॒ರ್ದಕ್ಷಿ॑ಣಾ ಯ॒ಜ್ಞಃ ಪು॒ರ ಏ᳚ತು॒ ಸೋಮಃ॑ |{ಇಂದ್ರೋ ಪ್ರತಿರಥಃ | ಇಂದ್ರಃ | ತ್ರಿಷ್ಟುಪ್}

ದೇ॒ವ॒ಸೇ॒ನಾನಾ᳚ಮಭಿಭಂಜತೀ॒ನಾಂ ಜಯ᳚‌ನ್ತೀನಾಂ ಮ॒ರುತೋ᳚ ಯ॒‌ನ್ತ್ವಗ್ರಂ᳚ ||{8/13}{8.5.23.2}{10.103.8}{10.9.4.8}{940, 9995}

ಇ‌ನ್ದ್ರ॑ಸ್ಯ॒ ವೃಷ್ಣೋ॒ ವರು॑ಣಸ್ಯ॒ ರಾಜ್ಞ॑ ಆದಿ॒ತ್ಯಾನಾಂ᳚ ಮ॒ರುತಾಂ॒ ಶರ್ಧ॑ ಉ॒ಗ್ರಂ |{ಇಂದ್ರೋ ಪ್ರತಿರಥಃ | ಇಂದ್ರಃ | ತ್ರಿಷ್ಟುಪ್}

ಮ॒ಹಾಮ॑ನಸಾಂ ಭುವನಚ್ಯ॒ವಾನಾಂ॒ ಘೋಷೋ᳚ ದೇ॒ವಾನಾಂ॒ ಜಯ॑ತಾ॒ಮುದ॑ಸ್ಥಾತ್ ||{9/13}{8.5.23.3}{10.103.9}{10.9.4.9}{940, 9996}

ಉದ್ಧ॑ರ್ಷಯ ಮಘವ॒ನ್ನಾಯು॑ಧಾ॒ನ್ಯುತ್ಸತ್ವ॑ನಾಂ ಮಾಮ॒ಕಾನಾಂ॒ ಮನಾಂ᳚ಸಿ |{ಇಂದ್ರೋ ಪ್ರತಿರಥಃ | ಇಂದ್ರಃ | ತ್ರಿಷ್ಟುಪ್}

ಉದ್ವೃ॑ತ್ರಹನ್ವಾ॒ಜಿನಾಂ॒ ವಾಜಿ॑ನಾ॒ನ್ಯುದ್ರಥಾ᳚ನಾಂ॒ ಜಯ॑ತಾಂ ಯ‌ನ್ತು॒ ಘೋಷಾಃ᳚ ||{10/13}{8.5.23.4}{10.103.10}{10.9.4.10}{940, 9997}

ಅ॒ಸ್ಮಾಕ॒ಮಿ‌ನ್ದ್ರಃ॒ ಸಮೃ॑ತೇಷು ಧ್ವ॒ಜೇಷ್ವ॒ಸ್ಮಾಕಂ॒ ಯಾ, ಇಷ॑ವ॒ಸ್ತಾ ಜ॑ಯ‌ನ್ತು |{ಇಂದ್ರೋ ಪ್ರತಿರಥಃ | ಇಂದ್ರಃ | ತ್ರಿಷ್ಟುಪ್}

ಅ॒ಸ್ಮಾಕಂ᳚ ವೀ॒ರಾ, ಉತ್ತ॑ರೇ ಭವ‌ನ್ತ್ವ॒ಸ್ಮಾಁ, ಉ॑ ದೇವಾ, ಅವತಾ॒ ಹವೇ᳚ಷು ||{11/13}{8.5.23.5}{10.103.11}{10.9.4.11}{940, 9998}

ಅ॒ಮೀಷಾಂ᳚ ಚಿ॒ತ್ತಂ ಪ್ರ॑ತಿಲೋ॒ಭಯ᳚‌ನ್ತೀ ಗೃಹಾ॒ಣಾಂಗಾ᳚ನ್ಯಪ್ವೇ॒ ಪರೇ᳚ಹಿ |{ಇಂದ್ರೋ ಪ್ರತಿರಥಃ | ಅಪ್ವಾ | ತ್ರಿಷ್ಟುಪ್}

ಅ॒ಭಿ ಪ್ರೇಹಿ॒ ನಿರ್ದ॑ಹ ಹೃ॒ತ್ಸು ಶೋಕೈ᳚ರ॒‌ನ್ಧೇನಾ॒ಮಿತ್ರಾ॒ಸ್ತಮ॑ಸಾ ಸಚ‌ನ್ತಾಂ ||{12/13}{8.5.23.6}{10.103.12}{10.9.4.12}{940, 9999}

ಪ್ರೇತಾ॒ ಜಯ॑ತಾ ನರ॒ ಇ‌ನ್ದ್ರೋ᳚ ವಃ॒ ಶರ್ಮ॑ ಯಚ್ಛತು |{ಇಂದ್ರೋ ಪ್ರತಿರಥಃ | ಇಂದ್ರೋ ಮರುತೋ ವಾ | ಅನುಷ್ಟುಪ್}

ಉ॒ಗ್ರಾ ವಃ॑ ಸ‌ನ್ತು ಬಾ॒ಹವೋ᳚ಽನಾಧೃ॒ಷ್ಯಾ ಯಥಾಸ॑ಥ ||{13/13}{8.5.23.7}{10.103.13}{10.9.4.13}{940, 10000}

**[59] ಅಸಾವೀತ್ಯೇಕಾದಶರ್ಚಸ್ಯ ಸೂಕ್ತಸ್ಯ ವೈಶ್ವಾಮಿತ್ರೋಷ್ಟಕಇಂದ್ರಸ್ತ್ರಿಷ್ಟುಪ್ |**

ಅಸಾ᳚ವಿ॒ ಸೋಮಃ॑ ಪುರುಹೂತ॒ ತುಭ್ಯಂ॒ ಹರಿ॑ಭ್ಯಾಂ ಯ॒ಜ್ಞಮುಪ॑ ಯಾಹಿ॒ ತೂಯಂ᳚ |{ವೈಶ್ವಾಮಿತ್ರೋಷ್ಟಕ | ಇಂದ್ರಃ | ತ್ರಿಷ್ಟುಪ್}

ತುಭ್ಯಂ॒ ಗಿರೋ॒ ವಿಪ್ರ॑ವೀರಾ, ಇಯಾ॒ನಾ ದ॑ಧನ್ವಿ॒ರ ಇ᳚‌ನ್ದ್ರ॒ ಪಿಬಾ᳚ ಸು॒ತಸ್ಯ॑ ||{1/11}{8.5.24.1}{10.104.1}{10.9.5.1}{941, 10001}

ಅ॒ಪ್ಸು ಧೂ॒ತಸ್ಯ॑ ಹರಿವಃ॒ ಪಿಬೇ॒ಹ ನೃಭಿಃ॑ ಸು॒ತಸ್ಯ॑ ಜ॒ಠರಂ᳚ ಪೃಣಸ್ವ |{ವೈಶ್ವಾಮಿತ್ರೋಷ್ಟಕ | ಇಂದ್ರಃ | ತ್ರಿಷ್ಟುಪ್}

ಮಿ॒ಮಿ॒ಕ್ಷುರ್ಯಮದ್ರ॑ಯ ಇ‌ನ್ದ್ರ॒ ತುಭ್ಯಂ॒ ತೇಭಿ᳚ರ್ವರ್ಧಸ್ವ॒ ಮದ॑ಮುಕ್ಥವಾಹಃ ||{2/11}{8.5.24.2}{10.104.2}{10.9.5.2}{941, 10002}

ಪ್ರೋಗ್ರಾಂ ಪೀ॒ತಿಂ ವೃಷ್ಣ॑ ಇಯರ್ಮಿ ಸ॒ತ್ಯಾಂ ಪ್ರ॒ಯೈ ಸು॒ತಸ್ಯ॑ ಹರ್ಯಶ್ವ॒ ತುಭ್ಯಂ᳚ |{ವೈಶ್ವಾಮಿತ್ರೋಷ್ಟಕ | ಇಂದ್ರಃ | ತ್ರಿಷ್ಟುಪ್}

ಇ‌ನ್ದ್ರ॒ ಧೇನಾ᳚ಭಿರಿ॒ಹ ಮಾ᳚ದಯಸ್ವ ಧೀ॒ಭಿರ್ವಿಶ್ವಾ᳚ಭಿಃ॒ ಶಚ್ಯಾ᳚ ಗೃಣಾ॒ನಃ ||{3/11}{8.5.24.3}{10.104.3}{10.9.5.3}{941, 10003}

ಊ॒ತೀ ಶ॑ಚೀವ॒ಸ್ತವ॑ ವೀ॒ರ್ಯೇ᳚ಣ॒ ವಯೋ॒ ದಧಾ᳚ನಾ, ಉ॒ಶಿಜ॑ ಋತ॒ಜ್ಞಾಃ |{ವೈಶ್ವಾಮಿತ್ರೋಷ್ಟಕ | ಇಂದ್ರಃ | ತ್ರಿಷ್ಟುಪ್}

ಪ್ರ॒ಜಾವ॑ದಿ‌ನ್ದ್ರ॒ ಮನು॑ಷೋ ದುರೋ॒ಣೇ ತ॒ಸ್ಥುರ್ಗೃ॒ಣ‌ನ್ತಃ॑ ಸಧ॒ಮಾದ್ಯಾ᳚ಸಃ ||{4/11}{8.5.24.4}{10.104.4}{10.9.5.4}{941, 10004}

ಪ್ರಣೀ᳚ತಿಭಿಷ್ಟೇ ಹರ್ಯಶ್ವ ಸು॒ಷ್ಟೋಃ ಸು॑ಷು॒ಮ್ನಸ್ಯ॑ ಪುರು॒ರುಚೋ॒ ಜನಾ᳚ಸಃ |{ವೈಶ್ವಾಮಿತ್ರೋಷ್ಟಕ | ಇಂದ್ರಃ | ತ್ರಿಷ್ಟುಪ್}

ಮಂಹಿ॑ಷ್ಠಾಮೂ॒ತಿಂ ವಿ॒ತಿರೇ॒ ದಧಾ᳚ನಾಃ ಸ್ತೋ॒ತಾರ॑ ಇ‌ನ್ದ್ರ॒ ತವ॑ ಸೂ॒ನೃತಾ᳚ಭಿಃ ||{5/11}{8.5.24.5}{10.104.5}{10.9.5.5}{941, 10005}

ಉಪ॒ ಬ್ರಹ್ಮಾ᳚ಣಿ ಹರಿವೋ॒ ಹರಿ॑ಭ್ಯಾಂ॒ ಸೋಮ॑ಸ್ಯ ಯಾಹಿ ಪೀ॒ತಯೇ᳚ ಸು॒ತಸ್ಯ॑ |{ವೈಶ್ವಾಮಿತ್ರೋಷ್ಟಕ | ಇಂದ್ರಃ | ತ್ರಿಷ್ಟುಪ್}

ಇ‌ನ್ದ್ರ॑ ತ್ವಾ ಯ॒ಜ್ಞಃ, ಕ್ಷಮ॑ಮಾಣಮಾನಡ್ದಾ॒ಶ್ವಾಁ, ಅ॑ಸ್ಯಧ್ವ॒ರಸ್ಯ॑ ಪ್ರಕೇ॒ತಃ ||{6/11}{8.5.25.1}{10.104.6}{10.9.5.6}{941, 10006}

ಸ॒ಹಸ್ರ॑ವಾಜಮಭಿಮಾತಿ॒ಷಾಹಂ᳚ ಸು॒ತೇರ॑ಣಂ ಮ॒ಘವಾ᳚ನಂ ಸುವೃ॒ಕ್ತಿಂ |{ವೈಶ್ವಾಮಿತ್ರೋಷ್ಟಕ | ಇಂದ್ರಃ | ತ್ರಿಷ್ಟುಪ್}

ಉಪ॑ ಭೂಷ‌ನ್ತಿ॒ ಗಿರೋ॒, ಅಪ್ರ॑ತೀತ॒ಮಿ‌ನ್ದ್ರಂ᳚ ನಮ॒ಸ್ಯಾ ಜ॑ರಿ॒ತುಃ ಪ॑ನ‌ನ್ತ ||{7/11}{8.5.25.2}{10.104.7}{10.9.5.7}{941, 10007}

ಸ॒ಪ್ತಾಪೋ᳚ ದೇ॒ವೀಃ ಸು॒ರಣಾ॒, ಅಮೃ॑ಕ್ತಾ॒ ಯಾಭಿಃ॒ ಸಿ‌ನ್ಧು॒ಮತ॑ರ ಇ‌ನ್ದ್ರ ಪೂ॒ರ್ಭಿತ್ |{ವೈಶ್ವಾಮಿತ್ರೋಷ್ಟಕ | ಇಂದ್ರಃ | ತ್ರಿಷ್ಟುಪ್}

ನ॒ವ॒ತಿಂ ಸ್ರೋ॒ತ್ಯಾ ನವ॑ ಚ॒ ಸ್ರವ᳚‌ನ್ತೀರ್ದೇ॒ವೇಭ್ಯೋ᳚ ಗಾ॒ತುಂ ಮನು॑ಷೇ ಚ ವಿ‌ನ್ದಃ ||{8/11}{8.5.25.3}{10.104.8}{10.9.5.8}{941, 10008}

ಅ॒ಪೋ ಮ॒ಹೀರ॒ಭಿಶ॑ಸ್ತೇರಮುಂ॒ಚೋಽಜಾ᳚ಗರಾ॒ಸ್ವಧಿ॑ ದೇ॒ವ ಏಕಃ॑ |{ವೈಶ್ವಾಮಿತ್ರೋಷ್ಟಕ | ಇಂದ್ರಃ | ತ್ರಿಷ್ಟುಪ್}

ಇ‌ನ್ದ್ರ॒ ಯಾಸ್ತ್ವಂ ವೃ॑ತ್ರ॒ತೂರ್ಯೇ᳚ ಚ॒ಕರ್ಥ॒ ತಾಭಿ᳚ರ್ವಿ॒ಶ್ವಾಯು॑ಸ್ತ॒ನ್ವಂ᳚ ಪುಪುಷ್ಯಾಃ ||{9/11}{8.5.25.4}{10.104.9}{10.9.5.9}{941, 10009}

ವೀ॒ರೇಣ್ಯಃ॒ ಕ್ರತು॒ರಿ‌ನ್ದ್ರಃ॑ ಸುಶ॒ಸ್ತಿರು॒ತಾಪಿ॒ ಧೇನಾ᳚ ಪುರುಹೂ॒ತಮೀ᳚ಟ್ಟೇ |{ವೈಶ್ವಾಮಿತ್ರೋಷ್ಟಕ | ಇಂದ್ರಃ | ತ್ರಿಷ್ಟುಪ್}

ಆರ್ದ॑ಯದ್ವೃ॒ತ್ರಮಕೃ॑ಣೋದು ಲೋ॒ಕಂ ಸ॑ಸಾ॒ಹೇ ಶ॒ಕ್ರಃ ಪೃತ॑ನಾ, ಅಭಿ॒ಷ್ಟಿಃ ||{10/11}{8.5.25.5}{10.104.10}{10.9.5.10}{941, 10010}

ಶು॒ನಂ ಹು॑ವೇಮ ಮ॒ಘವಾ᳚ನ॒ಮಿ‌ನ್ದ್ರ॑ಮ॒ಸ್ಮಿನ್ಭರೇ॒ ನೃತ॑ಮಂ॒ ವಾಜ॑ಸಾತೌ |{ವೈಶ್ವಾಮಿತ್ರೋಷ್ಟಕ | ಇಂದ್ರಃ | ತ್ರಿಷ್ಟುಪ್}

ಶೃ॒ಣ್ವ‌ನ್ತ॑ಮು॒ಗ್ರಮೂ॒ತಯೇ᳚ ಸ॒ಮತ್ಸು॒ ಘ್ನ‌ನ್ತಂ᳚ ವೃ॒ತ್ರಾಣಿ॑ ಸಂ॒ಜಿತಂ॒ ಧನಾ᳚ನಾಂ ||{11/11}{8.5.25.6}{10.104.11}{10.9.5.11}{941, 10011}

**[60] ಕದೇತ್ಯೇಕಾದಶರ್ಚಸ್ಯ ಸೂಕ್ತಸ್ಯ ಕೌತ್ಸೋದುರ್ಮಿತ್ರ ಇಂದ್ರ ಉಷ್ಣಿಕ್ ಆದ್ಯಾಗಾಯತ್ರೀವಾ ದ್ವಿತೀಯಾಸಪ್ತಮ್ಯೌಪಿಪೀಲಿಕಮಧ್ಯೇಅಂತ್ಯಾತ್ರಿಷ್ಟುಪ್ |**

ಕ॒ದಾ ವ॑ಸೋ ಸ್ತೋ॒ತ್ರಂ ಹರ್ಯ॑ತ॒ ಆವ॑ ಶ್ಮ॒ಶಾ ರು॑ಧ॒ದ್ವಾಃ |{ಕೌತ್ಸೋ ದುರ್ಮಿತ್ರಃ | ಇಂದ್ರಃ | ಗಾಯತ್ರಿ}

ದೀ॒ರ್ಘಂ ಸು॒ತಂ ವಾ॒ತಾಪ್ಯಾ᳚ಯ ||{1/11}{8.5.26.1}{10.105.1}{10.9.6.1}{942, 10012}

ಹರೀ॒ ಯಸ್ಯ॑ ಸು॒ಯುಜಾ॒ ವಿವ್ರ॑ತಾ॒ ವೇರರ್ವ॒‌ನ್ತಾನು॒ ಶೇಪಾ᳚ |{ಕೌತ್ಸೋ ದುರ್ಮಿತ್ರಃ | ಇಂದ್ರಃ | ಪಿಪೀಲಿಕಮಧ್ಯ}

ಉ॒ಭಾ ರ॒ಜೀ ನ ಕೇ॒ಶಿನಾ॒ ಪತಿ॒ರ್ದನ್ ||{2/11}{8.5.26.2}{10.105.2}{10.9.6.2}{942, 10013}

ಅಪ॒ ಯೋರಿ‌ನ್ದ್ರಃ॒ ಪಾಪ॑ಜ॒ ಆ ಮರ್ತೋ॒ ನ ಶ॑ಶ್ರಮಾ॒ಣೋ ಬಿ॑ಭೀ॒ವಾನ್ |{ಕೌತ್ಸೋ ದುರ್ಮಿತ್ರಃ | ಇಂದ್ರಃ | ಉಷ್ಣಿಕ್}

ಶು॒ಭೇ ಯದ್ಯು॑ಯು॒ಜೇ ತವಿ॑ಷೀವಾನ್ ||{3/11}{8.5.26.3}{10.105.3}{10.9.6.3}{942, 10014}

ಸಚಾ॒ಯೋರಿ‌ನ್ದ್ರ॒ಶ್ಚರ್ಕೃ॑ಷ॒ ಆಁ, ಉ॑ಪಾನ॒ಸಃ ಸ॑ಪ॒ರ್ಯನ್ |{ಕೌತ್ಸೋ ದುರ್ಮಿತ್ರಃ | ಇಂದ್ರಃ | ಉಷ್ಣಿಕ್}

ನ॒ದಯೋ॒ರ್ವಿವ್ರ॑ತಯೋಃ॒ ಶೂರ॒ ಇ‌ನ್ದ್ರಃ॑ ||{4/11}{8.5.26.4}{10.105.4}{10.9.6.4}{942, 10015}

ಅಧಿ॒ ಯಸ್ತ॒ಸ್ಥೌ ಕೇಶ॑ವ‌ನ್ತಾ॒ ವ್ಯಚ॑ಸ್ವ‌ನ್ತಾ॒ ನ ಪು॒ಷ್ಟ್ಯೈ |{ಕೌತ್ಸೋ ದುರ್ಮಿತ್ರಃ | ಇಂದ್ರಃ | ಉಷ್ಣಿಕ್}

ವ॒ನೋತಿ॒ ಶಿಪ್ರಾ᳚ಭ್ಯಾಂ ಶಿ॒ಪ್ರಿಣೀ᳚ವಾನ್ ||{5/11}{8.5.26.5}{10.105.5}{10.9.6.5}{942, 10016}

ಪ್ರಾಸ್ತೌ᳚ದೃ॒ಷ್ವೌಜಾ᳚ ಋ॒ಷ್ವೇಭಿ॑ಸ್ತ॒ತಕ್ಷ॒ ಶೂರಃ॒ ಶವ॑ಸಾ |{ಕೌತ್ಸೋ ದುರ್ಮಿತ್ರಃ | ಇಂದ್ರಃ | ಉಷ್ಣಿಕ್}

ಋ॒ಭುರ್ನ ಕ್ರತು॑ಭಿರ್ಮಾತ॒ರಿಶ್ವಾ᳚ ||{6/11}{8.5.27.1}{10.105.6}{10.9.6.6}{942, 10017}

ವಜ್ರಂ॒ ಯಶ್ಚ॒ಕ್ರೇ ಸು॒ಹನಾ᳚ಯ॒ ದಸ್ಯ॑ವೇ ಹಿರೀಮ॒ಶೋ ಹಿರೀ᳚ಮಾನ್ |{ಕೌತ್ಸೋ ದುರ್ಮಿತ್ರಃ | ಇಂದ್ರಃ | ಪಿಪೀಲಿಕಮಧ್ಯ}

ಅರು॑ತಹನು॒ರದ್ಭು॑ತಂ॒ ನ ರಜಃ॑ ||{7/11}{8.5.27.2}{10.105.7}{10.9.6.7}{942, 10018}

ಅವ॑ ನೋ ವೃಜಿ॒ನಾ ಶಿ॑ಶೀಹ್ಯೃ॒ಚಾ ವ॑ನೇಮಾ॒ನೃಚಃ॑ |{ಕೌತ್ಸೋ ದುರ್ಮಿತ್ರಃ | ಇಂದ್ರಃ | ಉಷ್ಣಿಕ್}

ನಾಬ್ರ᳚ಹ್ಮಾ ಯ॒ಜ್ಞ ಋಧ॒ಗ್ಜೋಷ॑ತಿ॒ ತ್ವೇ ||{8/11}{8.5.27.3}{10.105.8}{10.9.6.8}{942, 10019}

ಊ॒ರ್ಧ್ವಾ ಯತ್ತೇ᳚ ತ್ರೇ॒ತಿನೀ॒ ಭೂದ್‌ ಯ॒ಜ್ಞಸ್ಯ॑ ಧೂ॒ರ್ಷು ಸದ್ಮ॑ನ್ |{ಕೌತ್ಸೋ ದುರ್ಮಿತ್ರಃ | ಇಂದ್ರಃ | ಉಷ್ಣಿಕ್}

ಸ॒ಜೂರ್ನಾವಂ॒ ಸ್ವಯ॑ಶಸಂ॒ ಸಚಾ॒ಯೋಃ ||{9/11}{8.5.27.4}{10.105.9}{10.9.6.9}{942, 10020}

ಶ್ರಿ॒ಯೇ ತೇ॒ ಪೃಶ್ನಿ॑ರುಪ॒ಸೇಚ॑ನೀ ಭೂಚ್ಛ್ರಿ॒ಯೇ ದರ್ವಿ॑ರರೇ॒ಪಾಃ |{ಕೌತ್ಸೋ ದುರ್ಮಿತ್ರಃ | ಇಂದ್ರಃ | ಉಷ್ಣಿಕ್}

ಯಯಾ॒ ಸ್ವೇ ಪಾತ್ರೇ᳚ ಸಿಂ॒ಚಸ॒ ಉತ್ ||{10/11}{8.5.27.5}{10.105.10}{10.9.6.10}{942, 10021}

ಶ॒ತಂ ವಾ॒ ಯದ॑ಸುರ್ಯ॒ ಪ್ರತಿ॑ ತ್ವಾ ಸುಮಿ॒ತ್ರ ಇ॒ತ್ಥಾಸ್ತೌ᳚ದ್ದುರ್ಮಿ॒ತ್ರ ಇ॒ತ್ಥಾಸ್ತೌ᳚ತ್ |{ಕೌತ್ಸೋ ದುರ್ಮಿತ್ರಃ | ಇಂದ್ರಃ | ತ್ರಿಷ್ಟುಪ್}

ಆವೋ॒ ಯದ್ದ॑ಸ್ಯು॒ಹತ್ಯೇ᳚ ಕುತ್ಸಪು॒ತ್ರಂ ಪ್ರಾವೋ॒ ಯದ್ದ॑ಸ್ಯು॒ಹತ್ಯೇ᳚ ಕುತ್ಸವ॒ತ್ಸಂ ||{11/11}{8.5.27.6}{10.105.11}{10.9.6.11}{942, 10022}

**[61] ಉಭಾಉನೂನಮಿತ್ಯೇಕಾದಶರ್ಚಸ್ಯ ಸೂಕ್ತಸ್ಯ ಕಾಶ್ಯಪೋಭೂತಾಂಶೋಶ್ವಿನೌತ್ರಿಷ್ಟುಪ್ |**

ಉ॒ಭಾ, ಉ॑ ನೂ॒ನಂ ತದಿದ॑ರ್ಥಯೇಥೇ॒ ವಿ ತ᳚ನ್ವಾಥೇ॒ ಧಿಯೋ॒ ವಸ್ತ್ರಾ॒ಪಸೇ᳚ವ |{ಕಾಶ್ಯಪೋ ಭೂತಾಂಶಃ | ಅಶ್ವಿನೌ | ತ್ರಿಷ್ಟುಪ್}

ಸ॒ಧ್ರೀ॒ಚೀ॒ನಾ ಯಾತ॑ವೇ॒ ಪ್ರೇಮ॑ಜೀಗಃ ಸು॒ದಿನೇ᳚ವ॒ ಪೃಕ್ಷ॒ ಆ ತಂ᳚ಸಯೇಥೇ ||{1/11}{8.6.1.1}{10.106.1}{10.9.7.1}{943, 10023}

ಉ॒ಷ್ಟಾರೇ᳚ವ॒ ಫರ್ವ॑ರೇಷು ಶ್ರಯೇಥೇ ಪ್ರಾಯೋ॒ಗೇವ॒ ಶ್ವಾತ್ರ್ಯಾ॒ ಶಾಸು॒ರೇಥಃ॑ |{ಕಾಶ್ಯಪೋ ಭೂತಾಂಶಃ | ಅಶ್ವಿನೌ | ತ್ರಿಷ್ಟುಪ್}

ದೂ॒ತೇವ॒ ಹಿ ಷ್ಠೋ ಯ॒ಶಸಾ॒ ಜನೇ᳚ಷು॒ ಮಾಪ॑ ಸ್ಥಾತಂ ಮಹಿ॒ಷೇವಾ᳚ವ॒ಪಾನಾ᳚ತ್ ||{2/11}{8.6.1.2}{10.106.2}{10.9.7.2}{943, 10024}

ಸಾ॒ಕಂ॒ಯುಜಾ᳚ ಶಕು॒ನಸ್ಯೇ᳚ವ ಪ॒ಕ್ಷಾ ಪ॒ಶ್ವೇವ॑ ಚಿ॒ತ್ರಾ ಯಜು॒ರಾ ಗ॑ಮಿಷ್ಟಂ |{ಕಾಶ್ಯಪೋ ಭೂತಾಂಶಃ | ಅಶ್ವಿನೌ | ತ್ರಿಷ್ಟುಪ್}

ಅ॒ಗ್ನಿರಿ॑ವ ದೇವ॒ಯೋರ್ದೀ᳚ದಿ॒ವಾಂಸಾ॒ ಪರಿ॑ಜ್ಮಾನೇವ ಯಜಥಃ ಪುರು॒ತ್ರಾ ||{3/11}{8.6.1.3}{10.106.3}{10.9.7.3}{943, 10025}

ಆ॒ಪೀ ವೋ᳚, ಅ॒ಸ್ಮೇ ಪಿ॒ತರೇ᳚ವ ಪು॒ತ್ರೋಗ್ರೇವ॑ ರು॒ಚಾ ನೃ॒ಪತೀ᳚ವ ತು॒ರ್ಯೈ |{ಕಾಶ್ಯಪೋ ಭೂತಾಂಶಃ | ಅಶ್ವಿನೌ | ತ್ರಿಷ್ಟುಪ್}

ಇರ್ಯೇ᳚ವ ಪು॒ಷ್ಟ್ಯೈ ಕಿ॒ರಣೇ᳚ವ ಭು॒ಜ್ಯೈ ಶ್ರು॑ಷ್ಟೀ॒ವಾನೇ᳚ವ॒ ಹವ॒ಮಾ ಗ॑ಮಿಷ್ಟಂ ||{4/11}{8.6.1.4}{10.106.4}{10.9.7.4}{943, 10026}

ವಂಸ॑ಗೇವ ಪೂಷ॒ರ್ಯಾ᳚ ಶಿಂ॒ಬಾತಾ᳚ ಮಿ॒ತ್ರೇವ॑ ಋ॒ತಾ ಶ॒ತರಾ॒ ಶಾತ॑ಪ‌ನ್ತಾ |{ಕಾಶ್ಯಪೋ ಭೂತಾಂಶಃ | ಅಶ್ವಿನೌ | ತ್ರಿಷ್ಟುಪ್}

ವಾಜೇ᳚ವೋ॒ಚ್ಚಾ ವಯ॑ಸಾ ಘರ್ಮ್ಯೇ॒ಷ್ಠಾ ಮೇಷೇ᳚ವೇ॒ಷಾ ಸ॑ಪ॒ರ್ಯಾ॒3॑(ಆ॒) ಪುರೀ᳚ಷಾ ||{5/11}{8.6.1.5}{10.106.5}{10.9.7.5}{943, 10027}

ಸೃ॒ಣ್ಯೇ᳚ವ ಜ॒ರ್ಭರೀ᳚ ತು॒ರ್ಫರೀ᳚ತೂ ನೈತೋ॒ಶೇವ॑ ತು॒ರ್ಫರೀ᳚ ಪರ್ಫ॒ರೀಕಾ᳚ |{ಕಾಶ್ಯಪೋ ಭೂತಾಂಶಃ | ಅಶ್ವಿನೌ | ತ್ರಿಷ್ಟುಪ್}

ಉ॒ದ॒ನ್ಯ॒ಜೇವ॒ ಜೇಮ॑ನಾ ಮದೇ॒ರೂ ತಾ ಮೇ᳚ ಜ॒ರಾಯ್ವ॒ಜರಂ᳚ ಮ॒ರಾಯು॑ ||{6/11}{8.6.2.1}{10.106.6}{10.9.7.6}{943, 10028}

ಪ॒ಜ್ರೇವ॒ ಚರ್ಚ॑ರಂ॒ ಜಾರಂ᳚ ಮ॒ರಾಯು॒ ಕ್ಷದ್ಮೇ॒ವಾರ್ಥೇ᳚ಷು ತರ್ತರೀಥ ಉಗ್ರಾ |{ಕಾಶ್ಯಪೋ ಭೂತಾಂಶಃ | ಅಶ್ವಿನೌ | ತ್ರಿಷ್ಟುಪ್}

ಋ॒ಭೂ ನಾಪ॑ತ್ಖರಮ॒ಜ್ರಾ ಖ॒ರಜ್ರು᳚ರ್ವಾ॒ಯುರ್ನ ಪ॑ರ್ಫರತ್‌ ಕ್ಷಯದ್ರಯೀ॒ಣಾಂ ||{7/11}{8.6.2.2}{10.106.7}{10.9.7.7}{943, 10029}

ಘ॒ರ್ಮೇವ॒ ಮಧು॑ ಜ॒ಠರೇ᳚ ಸ॒ನೇರೂ॒ ಭಗೇ᳚ವಿತಾ ತು॒ರ್ಫರೀ॒ ಫಾರಿ॒ವಾರಂ᳚ |{ಕಾಶ್ಯಪೋ ಭೂತಾಂಶಃ | ಅಶ್ವಿನೌ | ತ್ರಿಷ್ಟುಪ್}

ಪ॒ತ॒ರೇವ॑ ಚಚ॒ರಾ ಚ॒‌ನ್ದ್ರನಿ᳚ರ್ಣಿ॒ಙ್ಮನ॑ಋಂಗಾ ಮನ॒ನ್ಯಾ॒3॑(ಆ॒) ನ ಜಗ್ಮೀ᳚ ||{8/11}{8.6.2.3}{10.106.8}{10.9.7.8}{943, 10030}

ಬೃ॒ಹ‌ನ್ತೇ᳚ವ ಗಂ॒ಭರೇ᳚ಷು ಪ್ರತಿ॒ಷ್ಠಾಂ ಪಾದೇ᳚ವ ಗಾ॒ಧಂ ತರ॑ತೇ ವಿದಾಥಃ |{ಕಾಶ್ಯಪೋ ಭೂತಾಂಶಃ | ಅಶ್ವಿನೌ | ತ್ರಿಷ್ಟುಪ್}

ಕರ್ಣೇ᳚ವ॒ ಶಾಸು॒ರನು॒ ಹಿ ಸ್ಮರಾ॒ಥೋಂಽಶೇ᳚ವ ನೋ ಭಜತಂ ಚಿ॒ತ್ರಮಪ್ನಃ॑ ||{9/11}{8.6.2.4}{10.106.9}{10.9.7.9}{943, 10031}

ಆ॒ರಂ॒ಗ॒ರೇವ॒ ಮಧ್ವೇರ॑ಯೇಥೇ ಸಾರ॒ಘೇವ॒ ಗವಿ॑ ನೀ॒ಚೀನ॑ಬಾರೇ |{ಕಾಶ್ಯಪೋ ಭೂತಾಂಶಃ | ಅಶ್ವಿನೌ | ತ್ರಿಷ್ಟುಪ್}

ಕೀ॒ನಾರೇ᳚ವ॒ ಸ್ವೇದ॑ಮಾಸಿಷ್ವಿದಾ॒ನಾ ಕ್ಷಾಮೇ᳚ವೋ॒ರ್ಜಾ ಸೂ᳚ಯವ॒ಸಾತ್ಸ॑ಚೇಥೇ ||{10/11}{8.6.2.5}{10.106.10}{10.9.7.10}{943, 10032}

ಋ॒ಧ್ಯಾಮ॒ ಸ್ತೋಮಂ᳚ ಸನು॒ಯಾಮ॒ ವಾಜ॒ಮಾ ನೋ॒ ಮ‌ನ್ತ್ರಂ᳚ ಸ॒ರಥೇ॒ಹೋಪ॑ ಯಾತಂ |{ಕಾಶ್ಯಪೋ ಭೂತಾಂಶಃ | ಅಶ್ವಿನೌ | ತ್ರಿಷ್ಟುಪ್}

ಯಶೋ॒ ನ ಪ॒ಕ್ವಂ ಮಧು॒ ಗೋಷ್ವ॒‌ನ್ತರಾ ಭೂ॒ತಾಂಶೋ᳚, ಅ॒ಶ್ವಿನೋಃ॒ ಕಾಮ॑ಮಪ್ರಾಃ ||{11/11}{8.6.2.6}{10.106.11}{10.9.7.11}{943, 10033}

**[62] ಆವಿರಿತ್ಯೇಕಾ ದಶರ್ಚಸ್ಯ ಸೂಕ್ತಸ್ಯಾಂಗಿರಸೋದಿವ್ಯೋದಕ್ಷಿಣಾತ್ರಿಷ್ಟುಪ್ ಚತುರ್ಥೀಜಗತೀ | (ಪ್ರಾಜಾಪತ್ಯಾದಕ್ಷಿಣಾನಾಮಗ್ನಿರೃಷಿಕಾ ವಾ ದಕ್ಷಿಣಾದಾತಾರೋವಾ ದೇವತಾ) |**

ಆ॒ವಿರ॑ಭೂ॒ನ್ಮಹಿ॒ ಮಾಘೋ᳚ನಮೇಷಾಂ॒ ವಿಶ್ವಂ᳚ ಜೀ॒ವಂ ತಮ॑ಸೋ॒ ನಿರ॑ಮೋಚಿ |{ಆಂಗಿರಸೋ ದಿವ್ಯಃ | ದಕ್ಷಿಣಾಃ | ತ್ರಿಷ್ಟುಪ್}

ಮಹಿ॒ ಜ್ಯೋತಿಃ॑ ಪಿ॒ತೃಭಿ॑ರ್ದ॒ತ್ತಮಾಗಾ᳚ದು॒ರುಃ ಪ‌ನ್ಥಾ॒ ದಕ್ಷಿ॑ಣಾಯಾ, ಅದರ್ಶಿ ||{1/11}{8.6.3.1}{10.107.1}{10.9.8.1}{944, 10034}

ಉ॒ಚ್ಚಾ ದಿ॒ವಿ ದಕ್ಷಿ॑ಣಾವ‌ನ್ತೋ, ಅಸ್ಥು॒ರ್ಯೇ, ಅ॑ಶ್ವ॒ದಾಃ ಸ॒ಹ ತೇ ಸೂರ್ಯೇ᳚ಣ |{ಆಂಗಿರಸೋ ದಿವ್ಯಃ | ದಕ್ಷಿಣಾಃ | ತ್ರಿಷ್ಟುಪ್}

ಹಿ॒ರ॒ಣ್ಯ॒ದಾ, ಅ॑ಮೃತ॒ತ್ವಂ ಭ॑ಜ‌ನ್ತೇ ವಾಸೋ॒ದಾಃ ಸೋ᳚ಮ॒ ಪ್ರ ತಿ॑ರ‌ನ್ತ॒ ಆಯುಃ॑ ||{2/11}{8.6.3.2}{10.107.2}{10.9.8.2}{944, 10035}

ದೈವೀ᳚ ಪೂ॒ರ್ತಿರ್ದಕ್ಷಿ॑ಣಾ ದೇವಯ॒ಜ್ಯಾ ನ ಕ॑ವಾ॒ರಿಭ್ಯೋ᳚ ನ॒ಹಿ ತೇ ಪೃ॒ಣ‌ನ್ತಿ॑ |{ಆಂಗಿರಸೋ ದಿವ್ಯಃ | ದಕ್ಷಿಣಾಃ | ತ್ರಿಷ್ಟುಪ್}

ಅಥಾ॒ ನರಃ॒ ಪ್ರಯ॑ತದಕ್ಷಿಣಾಸೋಽವದ್ಯಭಿ॒ಯಾ ಬ॒ಹವಃ॑ ಪೃಣ‌ನ್ತಿ ||{3/11}{8.6.3.3}{10.107.3}{10.9.8.3}{944, 10036}

ಶ॒ತಧಾ᳚ರಂ ವಾ॒ಯುಮ॒ರ್ಕಂ ಸ್ವ॒ರ್ವಿದಂ᳚ ನೃ॒ಚಕ್ಷ॑ಸ॒ಸ್ತೇ, ಅ॒ಭಿ ಚ॑ಕ್ಷತೇ ಹ॒ವಿಃ |{ಆಂಗಿರಸೋ ದಿವ್ಯಃ | ದಕ್ಷಿಣಾಃ | ಜಗತೀ}

ಯೇ ಪೃ॒ಣ‌ನ್ತಿ॒ ಪ್ರ ಚ॒ ಯಚ್ಛ᳚‌ನ್ತಿ ಸಂಗ॒ಮೇ ತೇ ದಕ್ಷಿ॑ಣಾಂ ದುಹತೇ ಸ॒ಪ್ತಮಾ᳚ತರಂ ||{4/11}{8.6.3.4}{10.107.4}{10.9.8.4}{944, 10037}

ದಕ್ಷಿ॑ಣಾವಾನ್ಪ್ರಥ॒ಮೋ ಹೂ॒ತ ಏ᳚ತಿ॒ ದಕ್ಷಿ॑ಣಾವಾನ್ಗ್ರಾಮ॒ಣೀರಗ್ರ॑ಮೇತಿ |{ಆಂಗಿರಸೋ ದಿವ್ಯಃ | ದಕ್ಷಿಣಾಃ | ತ್ರಿಷ್ಟುಪ್}

ತಮೇ॒ವ ಮ᳚ನ್ಯೇ ನೃ॒ಪತಿಂ॒ ಜನಾ᳚ನಾಂ॒ ಯಃ ಪ್ರ॑ಥ॒ಮೋ ದಕ್ಷಿ॑ಣಾಮಾವಿ॒ವಾಯ॑ ||{5/11}{8.6.3.5}{10.107.5}{10.9.8.5}{944, 10038}

ತಮೇ॒ವ ಋಷಿಂ॒ ತಮು॑ ಬ್ರ॒ಹ್ಮಾಣ॑ಮಾಹುರ್ಯಜ್ಞ॒ನ್ಯಂ᳚ ಸಾಮ॒ಗಾಮು॑ಕ್ಥ॒ಶಾಸಂ᳚ |{ಆಂಗಿರಸೋ ದಿವ್ಯಃ | ದಕ್ಷಿಣಾಃ | ತ್ರಿಷ್ಟುಪ್}

ಸ ಶು॒ಕ್ರಸ್ಯ॑ ತ॒ನ್ವೋ᳚ ವೇದ ತಿ॒ಸ್ರೋ ಯಃ ಪ್ರ॑ಥ॒ಮೋ ದಕ್ಷಿ॑ಣಯಾ ರ॒ರಾಧ॑ ||{6/11}{8.6.4.1}{10.107.6}{10.9.8.6}{944, 10039}

ದಕ್ಷಿ॒ಣಾಶ್ವಂ॒ ದಕ್ಷಿ॑ಣಾ॒ ಗಾಂ ದ॑ದಾತಿ॒ ದಕ್ಷಿ॑ಣಾ ಚ॒‌ನ್ದ್ರಮು॒ತ ಯದ್ಧಿರ᳚ಣ್ಯಂ |{ಆಂಗಿರಸೋ ದಿವ್ಯಃ | ದಕ್ಷಿಣಾಃ | ತ್ರಿಷ್ಟುಪ್}

ದಕ್ಷಿ॒ಣಾನ್ನಂ᳚ ವನುತೇ॒ ಯೋ ನ॑ ಆ॒ತ್ಮಾ ದಕ್ಷಿ॑ಣಾಂ॒ ವರ್ಮ॑ ಕೃಣುತೇ ವಿಜಾ॒ನನ್ ||{7/11}{8.6.4.2}{10.107.7}{10.9.8.7}{944, 10040}

ನ ಭೋ॒ಜಾ ಮ᳚ಮ್ರು॒ರ್ನ ನ್ಯ॒ರ್ಥಮೀ᳚ಯು॒ರ್ನ ರಿ॑ಷ್ಯ‌ನ್ತಿ॒ ನ ವ್ಯ॑ಥ‌ನ್ತೇ ಹ ಭೋ॒ಜಾಃ |{ಆಂಗಿರಸೋ ದಿವ್ಯಃ | ದಕ್ಷಿಣಾಃ | ತ್ರಿಷ್ಟುಪ್}

ಇ॒ದಂ ಯದ್ವಿಶ್ವಂ॒ ಭುವ॑ನಂ॒ ಸ್ವ॑ಶ್ಚೈ॒ತತ್ಸರ್ವಂ॒ ದಕ್ಷಿ॑ಣೈಭ್ಯೋ ದದಾತಿ ||{8/11}{8.6.4.3}{10.107.8}{10.9.8.8}{944, 10041}

ಭೋ॒ಜಾ ಜಿ॑ಗ್ಯುಃ ಸುರ॒ಭಿಂ ಯೋನಿ॒ಮಗ್ರೇ᳚ ಭೋ॒ಜಾ ಜಿ॑ಗ್ಯುರ್ವ॒ಧ್ವ1॑(ಅಂ॒) ಯಾ ಸು॒ವಾಸಾಃ᳚ |{ಆಂಗಿರಸೋ ದಿವ್ಯಃ | ದಕ್ಷಿಣಾಃ | ತ್ರಿಷ್ಟುಪ್}

ಭೋ॒ಜಾ ಜಿ॑ಗ್ಯುರ‌ನ್ತಃ॒ಪೇಯಂ॒ ಸುರಾ᳚ಯಾ ಭೋ॒ಜಾ ಜಿ॑ಗ್ಯು॒ರ್ಯೇ, ಅಹೂ᳚ತಾಃ ಪ್ರ॒ಯ‌ನ್ತಿ॑ ||{9/11}{8.6.4.4}{10.107.9}{10.9.8.9}{944, 10042}

ಭೋ॒ಜಾಯಾಶ್ವಂ॒ ಸಂ ಮೃ॑ಜ‌ನ್ತ್ಯಾ॒ಶುಂ ಭೋ॒ಜಾಯಾ᳚ಸ್ತೇ ಕ॒ನ್ಯಾ॒3॑(ಆ॒) ಶುಂಭ॑ಮಾನಾ |{ಆಂಗಿರಸೋ ದಿವ್ಯಃ | ದಕ್ಷಿಣಾಃ | ತ್ರಿಷ್ಟುಪ್}

ಭೋ॒ಜಸ್ಯೇ॒ದಂ ಪು॑ಷ್ಕ॒ರಿಣೀ᳚ವ॒ ವೇಶ್ಮ॒ ಪರಿ॑ಷ್ಕೃತಂ ದೇವಮಾ॒ನೇವ॑ ಚಿ॒ತ್ರಂ ||{10/11}{8.6.4.5}{10.107.10}{10.9.8.10}{944, 10043}

ಭೋ॒ಜಮಶ್ವಾಃ᳚ ಸುಷ್ಠು॒ವಾಹೋ᳚ ವಹ‌ನ್ತಿ ಸು॒ವೃದ್ರಥೋ᳚ ವರ್ತತೇ॒ ದಕ್ಷಿ॑ಣಾಯಾಃ |{ಆಂಗಿರಸೋ ದಿವ್ಯಃ | ದಕ್ಷಿಣಾಃ | ತ್ರಿಷ್ಟುಪ್}

ಭೋ॒ಜಂ ದೇ᳚ವಾಸೋಽವತಾ॒ ಭರೇ᳚ಷು ಭೋ॒ಜಃ ಶತ್ರೂ᳚‌ನ್ತ್ಸಮನೀ॒ಕೇಷು॒ ಜೇತಾ᳚ ||{11/11}{8.6.4.6}{10.107.11}{10.9.8.11}{944, 10044}

**[63] ಕಿಮಿಚ್ಛಂತೀತ್ಯೇಕಾದಶರ್ಚಸ್ಯ ಸೂಕ್ತಸ್ಯಾಯುಜಾಂ ಪಣಿನಾಮಾಸುರಾಋಷಯಃ ಯುಜಾಮೇಕಾದಶ್ಯಾಶ್ಚ ಸರಮಾನಾಗ್ನೀದೇವಶುನೀಋಷಿಕಾ ಅಯುಜಾಂಸರಮಾದೇವತಾ ಯುಜಾಮೇಕಾದಶ್ಯಾಶ್ಚಪಣಯಸ್ತ್ರಿಷ್ಟುಪ್ |**

ಕಿಮಿ॒ಚ್ಛ‌ನ್ತೀ᳚ ಸ॒ರಮಾ॒ ಪ್ರೇದಮಾ᳚ನಡ್ದೂ॒ರೇ ಹ್ಯಧ್ವಾ॒ ಜಗು॑ರಿಃ ಪರಾ॒ಚೈಃ |{ಪಣಿನಾಮಾಸುರಾಃ | ಸರಮಾ | ತ್ರಿಷ್ಟುಪ್}

ಕಾಸ್ಮೇಹಿ॑ತಿಃ॒ ಕಾ ಪರಿ॑ತಕ್ಮ್ಯಾಸೀತ್ಕ॒ಥಂ ರ॒ಸಾಯಾ᳚, ಅತರಃ॒ ಪಯಾಂ᳚ಸಿ ||{1/11}{8.6.5.1}{10.108.1}{10.9.9.1}{945, 10045}

ಇ‌ನ್ದ್ರ॑ಸ್ಯ ದೂ॒ತೀರಿ॑ಷಿ॒ತಾ ಚ॑ರಾಮಿ ಮ॒ಹ ಇ॒ಚ್ಛ‌ನ್ತೀ᳚ ಪಣಯೋ ನಿ॒ಧೀನ್ವಃ॑ |{ಸರಮಾನಾಗ್ನೀದೇವಶುನೀಃ | ಪಣಯಃ | ತ್ರಿಷ್ಟುಪ್}

ಅ॒ತಿ॒ಷ್ಕದೋ᳚ ಭಿ॒ಯಸಾ॒ ತನ್ನ॑ ಆವ॒ತ್ತಥಾ᳚ ರ॒ಸಾಯಾ᳚, ಅತರಂ॒ ಪಯಾಂ᳚ಸಿ ||{2/11}{8.6.5.2}{10.108.2}{10.9.9.2}{945, 10046}

ಕೀ॒ದೃಙ್ಙಿ‌ನ್ದ್ರಃ॑ ಸರಮೇ॒ ಕಾ ದೃ॑ಶೀ॒ಕಾ ಯಸ್ಯೇ॒ದಂ ದೂ॒ತೀರಸ॑ರಃ ಪರಾ॒ಕಾತ್ |{ಪಣಿನಾಮಾಸುರಾಃ | ಸರಮಾ | ತ್ರಿಷ್ಟುಪ್}

ಆ ಚ॒ ಗಚ್ಛಾ᳚ನ್ಮಿ॒ತ್ರಮೇ᳚ನಾ ದಧಾ॒ಮಾಥಾ॒ ಗವಾಂ॒ ಗೋಪ॑ತಿರ್ನೋ ಭವಾತಿ ||{3/11}{8.6.5.3}{10.108.3}{10.9.9.3}{945, 10047}

ನಾಹಂ ತಂ ವೇ᳚ದ॒ ದಭ್ಯಂ॒ ದಭ॒ತ್ಸ ಯಸ್ಯೇ॒ದಂ ದೂ॒ತೀರಸ॑ರಂ ಪರಾ॒ಕಾತ್ |{ಸರಮಾನಾಗ್ನೀದೇವಶುನೀಃ | ಪಣಯಃ | ತ್ರಿಷ್ಟುಪ್}

ನ ತಂ ಗೂ᳚ಹ‌ನ್ತಿ ಸ್ರ॒ವತೋ᳚ ಗಭೀ॒ರಾ ಹ॒ತಾ, ಇ‌ನ್ದ್ರೇ᳚ಣ ಪಣಯಃ ಶಯಧ್ವೇ ||{4/11}{8.6.5.4}{10.108.4}{10.9.9.4}{945, 10048}

ಇ॒ಮಾ ಗಾವಃ॑ ಸರಮೇ॒ ಯಾ, ಐಚ್ಛಃ॒ ಪರಿ॑ ದಿ॒ವೋ, ಅ‌ನ್ತಾ᳚‌ನ್ತ್ಸುಭಗೇ॒ ಪತ᳚‌ನ್ತೀ |{ಪಣಿನಾಮಾಸುರಾಃ | ಸರಮಾ | ತ್ರಿಷ್ಟುಪ್}

ಕಸ್ತ॑ ಏನಾ॒, ಅವ॑ ಸೃಜಾ॒ದಯು॑ಧ್ವ್ಯು॒ತಾಸ್ಮಾಕ॒ಮಾಯು॑ಧಾ ಸ‌ನ್ತಿ ತಿ॒ಗ್ಮಾ ||{5/11}{8.6.5.5}{10.108.5}{10.9.9.5}{945, 10049}

ಅ॒ಸೇ॒ನ್ಯಾ ವಃ॑ ಪಣಯೋ॒ ವಚಾಂ᳚ಸ್ಯನಿಷ॒ವ್ಯಾಸ್ತ॒ನ್ವಃ॑ ಸ‌ನ್ತು ಪಾ॒ಪೀಃ |{ಸರಮಾನಾಗ್ನೀದೇವಶುನೀಃ | ಪಣಯಃ | ತ್ರಿಷ್ಟುಪ್}

ಅಧೃ॑ಷ್ಟೋ ವ॒ ಏತ॒ವಾ, ಅ॑ಸ್ತು॒ ಪ‌ನ್ಥಾ॒ ಬೃಹ॒ಸ್ಪತಿ᳚ರ್ವ ಉಭ॒ಯಾ ನ ಮೃ॑ಳಾತ್ ||{6/11}{8.6.6.1}{10.108.6}{10.9.9.6}{945, 10050}

ಅ॒ಯಂ ನಿ॒ಧಿಃ ಸ॑ರಮೇ॒, ಅದ್ರಿ॑ಬುಧ್ನೋ॒ ಗೋಭಿ॒ರಶ್ವೇ᳚ಭಿ॒ರ್ವಸು॑ಭಿ॒ರ್ನ್ಯೃ॑ಷ್ಟಃ |{ಪಣಿನಾಮಾಸುರಾಃ | ಸರಮಾ | ತ್ರಿಷ್ಟುಪ್}

ರಕ್ಷ᳚‌ನ್ತಿ॒ ತಂ ಪ॒ಣಯೋ॒ ಯೇ ಸು॑ಗೋ॒ಪಾ ರೇಕು॑ ಪ॒ದಮಲ॑ಕ॒ಮಾ ಜ॑ಗ‌ನ್ಥ ||{7/11}{8.6.6.2}{10.108.7}{10.9.9.7}{945, 10051}

ಏಹ ಗ॑ಮ॒ನ್ನೃಷ॑ಯಃ॒ ಸೋಮ॑ಶಿತಾ, ಅ॒ಯಾಸ್ಯೋ॒, ಅಂಗಿ॑ರಸೋ॒ ನವ॑ಗ್ವಾಃ |{ಸರಮಾನಾಗ್ನೀದೇವಶುನೀಃ | ಪಣಯಃ | ತ್ರಿಷ್ಟುಪ್}

ತ ಏ॒ತಮೂ॒ರ್ವಂ ವಿ ಭ॑ಜ‌ನ್ತ॒ ಗೋನಾ॒ಮಥೈ॒ತದ್ವಚಃ॑ ಪ॒ಣಯೋ॒ ವಮ॒ನ್ನಿತ್ ||{8/11}{8.6.6.3}{10.108.8}{10.9.9.8}{945, 10052}

ಏ॒ವಾ ಚ॒ ತ್ವಂ ಸ॑ರಮ ಆಜ॒ಗ‌ನ್ಥ॒ ಪ್ರಬಾ᳚ಧಿತಾ॒ ಸಹ॑ಸಾ॒ ದೈವ್ಯೇ᳚ನ |{ಪಣಿನಾಮಾಸುರಾಃ | ಸರಮಾ | ತ್ರಿಷ್ಟುಪ್}

ಸ್ವಸಾ᳚ರಂ ತ್ವಾ ಕೃಣವೈ॒ ಮಾ ಪುನ॑ರ್ಗಾ॒, ಅಪ॑ ತೇ॒ ಗವಾಂ᳚ ಸುಭಗೇ ಭಜಾಮ ||{9/11}{8.6.6.4}{10.108.9}{10.9.9.9}{945, 10053}

ನಾಹಂ ವೇ᳚ದ ಭ್ರಾತೃ॒ತ್ವಂ ನೋ ಸ್ವ॑ಸೃ॒ತ್ವಮಿ‌ನ್ದ್ರೋ᳚ ವಿದು॒ರಂಗಿ॑ರಸಶ್ಚ ಘೋ॒ರಾಃ |{ಸರಮಾನಾಗ್ನೀದೇವಶುನೀಃ | ಪಣಯಃ | ತ್ರಿಷ್ಟುಪ್}

ಗೋಕಾ᳚ಮಾ ಮೇ, ಅಚ್ಛದಯ॒ನ್ಯದಾಯ॒ಮಪಾತ॑ ಇತ ಪಣಯೋ॒ ವರೀ᳚ಯಃ ||{10/11}{8.6.6.5}{10.108.10}{10.9.9.10}{945, 10054}

ದೂ॒ರಮಿ॑ತ ಪಣಯೋ॒ ವರೀ᳚ಯ॒ ಉದ್ಗಾವೋ᳚ ಯ‌ನ್ತು ಮಿನ॒ತೀರೃ॒ತೇನ॑ |{ಸರಮಾನಾಗ್ನೀದೇವಶುನೀಃ | ಪಣಯಃ | ತ್ರಿಷ್ಟುಪ್}

ಬೃಹ॒ಸ್ಪತಿ॒ರ್ಯಾ, ಅವಿ᳚‌ನ್ದ॒ನ್ನಿಗೂ᳚ಳ್ಹಾಃ॒ ಸೋಮೋ॒ ಗ್ರಾವಾ᳚ಣ॒ ಋಷ॑ಯಶ್ಚ॒ ವಿಪ್ರಾಃ᳚ ||{11/11}{8.6.6.6}{10.108.11}{10.9.9.11}{945, 10055}

**[64] ತೇವದನ್ನಿತಿ ಸಪ್ತರ್ಚಸ್ಯ ಸೂಕ್ತಸ್ಯ ಬ್ರಹ್ಮಜಾಯಾಜುಹೂರ್ವಿಶ್ವೇದೇವಾಸ್ತ್ರಿಷ್ಟುಬಂತ್ಯೇದ್ವೇಅನುಷ್ಟುಭೌ | (ಬ್ರಾಹ್ಮೋವೋರ್ಧ್ವನಾಭಋಷಿಃ) |**

ತೇ᳚ಽವದನ್ಪ್ರಥ॒ಮಾ ಬ್ರ᳚ಹ್ಮಕಿಲ್ಬಿ॒ಷೇಽಕೂ᳚ಪಾರಃ ಸಲಿ॒ಲೋ ಮಾ᳚ತ॒ರಿಶ್ವಾ᳚ |{ಬ್ರಹ್ಮಜಾಯಾಜುಹೂ | ವಿಶ್ವದೇವಾಃ | ತ್ರಿಷ್ಟುಪ್}

ವೀ॒ಳುಹ॑ರಾ॒ಸ್ತಪ॑ ಉ॒ಗ್ರೋ ಮ॑ಯೋ॒ಭೂರಾಪೋ᳚ ದೇ॒ವೀಃ ಪ್ರ॑ಥಮ॒ಜಾ ಋ॒ತೇನ॑ ||{1/7}{8.6.7.1}{10.109.1}{10.9.10.1}{946, 10056}

ಸೋಮೋ॒ ರಾಜಾ᳚ ಪ್ರಥ॒ಮೋ ಬ್ರ᳚ಹ್ಮಜಾ॒ಯಾಂ ಪುನಃ॒ ಪ್ರಾಯ॑ಚ್ಛ॒ದಹೃ॑ಣೀಯಮಾನಃ |{ಬ್ರಹ್ಮಜಾಯಾಜುಹೂ | ವಿಶ್ವದೇವಾಃ | ತ್ರಿಷ್ಟುಪ್}

ಅ॒ನ್ವ॒ರ್ತಿ॒ತಾ ವರು॑ಣೋ ಮಿ॒ತ್ರ ಆ᳚ಸೀದ॒ಗ್ನಿರ್ಹೋತಾ᳚ ಹಸ್ತ॒ಗೃಹ್ಯಾ ನಿ॑ನಾಯ ||{2/7}{8.6.7.2}{10.109.2}{10.9.10.2}{946, 10057}

ಹಸ್ತೇ᳚ನೈ॒ವ ಗ್ರಾ॒ಹ್ಯ॑ ಆ॒ಧಿರ॑ಸ್ಯಾ ಬ್ರಹ್ಮಜಾ॒ಯೇಯಮಿತಿ॒ ಚೇದವೋ᳚ಚನ್ |{ಬ್ರಹ್ಮಜಾಯಾಜುಹೂ | ವಿಶ್ವದೇವಾಃ | ತ್ರಿಷ್ಟುಪ್}

ನ ದೂ॒ತಾಯ॑ ಪ್ರ॒ಹ್ಯೇ᳚ ತಸ್ಥ ಏ॒ಷಾ ತಥಾ᳚ ರಾ॒ಷ್ಟ್ರಂ ಗು॑ಪಿ॒ತಂ ಕ್ಷ॒ತ್ರಿಯ॑ಸ್ಯ ||{3/7}{8.6.7.3}{10.109.3}{10.9.10.3}{946, 10058}

ದೇ॒ವಾ, ಏ॒ತಸ್ಯಾ᳚ಮವದ‌ನ್ತ॒ ಪೂರ್ವೇ᳚ ಸಪ್ತಋ॒ಷಯ॒ಸ್ತಪ॑ಸೇ॒ ಯೇ ನಿ॑ಷೇ॒ದುಃ |{ಬ್ರಹ್ಮಜಾಯಾಜುಹೂ | ವಿಶ್ವದೇವಾಃ | ತ್ರಿಷ್ಟುಪ್}

ಭೀ॒ಮಾ ಜಾ॒ಯಾ ಬ್ರಾ᳚ಹ್ಮ॒ಣಸ್ಯೋಪ॑ನೀತಾ ದು॒ರ್ಧಾಂ ದ॑ಧಾತಿ ಪರ॒ಮೇ ವ್ಯೋ᳚ಮನ್ ||{4/7}{8.6.7.4}{10.109.4}{10.9.10.4}{946, 10059}

ಬ್ರ॒ಹ್ಮ॒ಚಾ॒ರೀ ಚ॑ರತಿ॒ ವೇವಿ॑ಷ॒ದ್ವಿಷಃ॒ ಸ ದೇ॒ವಾನಾಂ᳚ ಭವ॒ತ್ಯೇಕ॒ಮಂಗಂ᳚ |{ಬ್ರಹ್ಮಜಾಯಾಜುಹೂ | ವಿಶ್ವದೇವಾಃ | ತ್ರಿಷ್ಟುಪ್}

ತೇನ॑ ಜಾ॒ಯಾಮನ್ವ॑ವಿ‌ನ್ದ॒ದ್ಬೃಹ॒ಸ್ಪತಿಃ॒ ಸೋಮೇ᳚ನ ನೀ॒ತಾಂ ಜು॒ಹ್ವ1॑(ಅಂ॒) ನ ದೇ᳚ವಾಃ ||{5/7}{8.6.7.5}{10.109.5}{10.9.10.5}{946, 10060}

ಪುನ॒ರ್ವೈ ದೇ॒ವಾ, ಅ॑ದದುಃ॒ ಪುನ᳚ರ್ಮನು॒ಷ್ಯಾ᳚, ಉ॒ತ |{ಬ್ರಹ್ಮಜಾಯಾಜುಹೂ | ವಿಶ್ವದೇವಾಃ | ಅನುಷ್ಟುಪ್}

ರಾಜಾ᳚ನಃ ಸ॒ತ್ಯಂ ಕೃ᳚ಣ್ವಾ॒ನಾ ಬ್ರ᳚ಹ್ಮಜಾ॒ಯಾಂ ಪುನ॑ರ್ದದುಃ ||{6/7}{8.6.7.6}{10.109.6}{10.9.10.6}{946, 10061}

ಪು॒ನ॒ರ್ದಾಯ॑ ಬ್ರಹ್ಮಜಾ॒ಯಾಂ ಕೃ॒ತ್ವೀ ದೇ॒ವೈರ್ನಿ॑ಕಿಲ್ಬಿ॒ಷಂ |{ಬ್ರಹ್ಮಜಾಯಾಜುಹೂ | ವಿಶ್ವದೇವಾಃ | ಅನುಷ್ಟುಪ್}

ಊರ್ಜಂ᳚ ಪೃಥಿ॒ವ್ಯಾ ಭ॒ಕ್ತ್ವಾಯೋ᳚ರುಗಾ॒ಯಮುಪಾ᳚ಸತೇ ||{7/7}{8.6.7.7}{10.109.7}{10.9.10.7}{946, 10062}

**[65] ಸಮಿದ್ಧಇತ್ಯೇಕಾದಶರ್ಚಸ್ಯ ಸೂಕ್ತಸ್ಯ ಭಾರ್ಗವೋ ಜಮದಗ್ನಿರಿಧ್ಮ ಸ್ತನೂನಪಾದ್ ಇಳೋ ಬರ್ಹಿರ್ದೇವೀರ್ದ್ವಾರಉಷಾಸಾನಕ್ತಾ ದೈವ್ಯೌಹೋತಾರೌಸರಸ್ವತೀಳಾಭಾರತ್ಯಸ್ತ್ವಷ್ಟಾವನಸ್ಪತಿ ಸ್ವಾಹಾಕೃತಯಸ್ತ್ರಿಷ್ಟುಪ್ | (ಜಾಮದಗ್ನಿ: ಪರಶುರಾಮೋವಾ)|**

ಸಮಿ॑ದ್ಧೋ, ಅ॒ದ್ಯ ಮನು॑ಷೋ ದುರೋ॒ಣೇ ದೇ॒ವೋ ದೇ॒ವಾನ್ಯ॑ಜಸಿ ಜಾತವೇದಃ |{ಭಾರ್ಗವೋ ಜಮದಗ್ನಿಃ | ಇಧ್ಮಃ | ತ್ರಿಷ್ಟುಪ್}

ಆ ಚ॒ ವಹ॑ ಮಿತ್ರಮಹಶ್ಚಿಕಿ॒ತ್ವಾ‌ನ್ತ್ವಂ ದೂ॒ತಃ ಕ॒ವಿರ॑ಸಿ॒ ಪ್ರಚೇ᳚ತಾಃ ||{1/11}{8.6.8.1}{10.110.1}{10.9.11.1}{947, 10063}

ತನೂ᳚ನಪಾತ್ಪ॒ಥ ಋ॒ತಸ್ಯ॒ ಯಾನಾ॒ನ್ಮಧ್ವಾ᳚ ಸಮಂ॒ಜ‌ನ್ತ್ಸ್ವ॑ದಯಾ ಸುಜಿಹ್ವ |{ಭಾರ್ಗವೋ ಜಮದಗ್ನಿಃ | ತನೂನಪಾದ್ | ತ್ರಿಷ್ಟುಪ್}

ಮನ್ಮಾ᳚ನಿ ಧೀ॒ಭಿರು॒ತ ಯ॒ಜ್ಞಮೃ॒‌ನ್ಧ‌ನ್ದೇ᳚ವ॒ತ್ರಾ ಚ॑ ಕೃಣುಹ್ಯಧ್ವ॒ರಂ ನಃ॑ ||{2/11}{8.6.8.2}{10.110.2}{10.9.11.2}{947, 10064}

ಆ॒ಜುಹ್ವಾ᳚ನ॒ ಈಡ್ಯೋ॒ ವ‌ನ್ದ್ಯ॒ಶ್ಚಾ ಯಾ᳚ಹ್ಯಗ್ನೇ॒ ವಸು॑ಭಿಃ ಸ॒ಜೋಷಾಃ᳚ |{ಭಾರ್ಗವೋ ಜಮದಗ್ನಿಃ | ಇಳಃ | ತ್ರಿಷ್ಟುಪ್}

ತ್ವಂ ದೇ॒ವಾನಾ᳚ಮಸಿ ಯಹ್ವ॒ ಹೋತಾ॒ ಸ ಏ᳚ನಾನ್ಯಕ್ಷೀಷಿ॒ತೋ ಯಜೀ᳚ಯಾನ್ ||{3/11}{8.6.8.3}{10.110.3}{10.9.11.3}{947, 10065}

ಪ್ರಾ॒ಚೀನಂ᳚ ಬ॒ರ್ಹಿಃ ಪ್ರ॒ದಿಶಾ᳚ ಪೃಥಿ॒ವ್ಯಾ ವಸ್ತೋ᳚ರ॒ಸ್ಯಾ ವೃ॑ಜ್ಯತೇ॒, ಅಗ್ರೇ॒, ಅಹ್ನಾಂ᳚ |{ಭಾರ್ಗವೋ ಜಮದಗ್ನಿಃ | ಬರ್ಹಿಃ | ತ್ರಿಷ್ಟುಪ್}

ವ್ಯು॑ ಪ್ರಥತೇ ವಿತ॒ರಂ ವರೀ᳚ಯೋ ದೇ॒ವೇಭ್ಯೋ॒, ಅದಿ॑ತಯೇ ಸ್ಯೋ॒ನಂ ||{4/11}{8.6.8.4}{10.110.4}{10.9.11.4}{947, 10066}

ವ್ಯಚ॑ಸ್ವತೀರುರ್ವಿ॒ಯಾ ವಿ ಶ್ರ॑ಯ‌ನ್ತಾಂ॒ ಪತಿ॑ಭ್ಯೋ॒ ನ ಜನ॑ಯಃ॒ ಶುಂಭ॑ಮಾನಾಃ |{ಭಾರ್ಗವೋ ಜಮದಗ್ನಿಃ | ದೇವೀರ್ದ್ವಾರ | ತ್ರಿಷ್ಟುಪ್}

ದೇವೀ᳚ರ್ದ್ವಾರೋ ಬೃಹತೀರ್ವಿಶ್ವಮಿನ್ವಾ ದೇ॒ವೇಭ್ಯೋ᳚ ಭವತ ಸುಪ್ರಾಯ॒ಣಾಃ ||{5/11}{8.6.8.5}{10.110.5}{10.9.11.5}{947, 10067}

ಆ ಸು॒ಷ್ವಯ᳚‌ನ್ತೀ ಯಜ॒ತೇ, ಉಪಾ᳚ಕೇ, ಉ॒ಷಾಸಾ॒ನಕ್ತಾ᳚ ಸದತಾಂ॒ ನಿ ಯೋನೌ᳚ |{ಭಾರ್ಗವೋ ಜಮದಗ್ನಿಃ | ಉಷಾಸಾನಕ್ತಾ | ತ್ರಿಷ್ಟುಪ್}

ದಿ॒ವ್ಯೇ ಯೋಷ॑ಣೇ ಬೃಹ॒ತೀ ಸು॑ರು॒ಕ್ಮೇ, ಅಧಿ॒ ಶ್ರಿಯಂ᳚ ಶುಕ್ರ॒ಪಿಶಂ॒ ದಧಾ᳚ನೇ ||{6/11}{8.6.9.1}{10.110.6}{10.9.11.6}{947, 10068}

ದೈವ್ಯಾ॒ ಹೋತಾ᳚ರಾ ಪ್ರಥ॒ಮಾ ಸು॒ವಾಚಾ॒ ಮಿಮಾ᳚ನಾ ಯ॒ಜ್ಞಂ ಮನು॑ಷೋ॒ ಯಜ॑ಧ್ಯೈ |{ಭಾರ್ಗವೋ ಜಮದಗ್ನಿಃ | ದೈವ್ಯೌಹೋತಾರೌ | ತ್ರಿಷ್ಟುಪ್}

ಪ್ರ॒ಚೋ॒ದಯ᳚‌ನ್ತಾ ವಿ॒ದಥೇ᳚ಷು ಕಾ॒ರೂ ಪ್ರಾ॒ಚೀನಂ॒ ಜ್ಯೋತಿಃ॑ ಪ್ರ॒ದಿಶಾ᳚ ದಿ॒ಶ‌ನ್ತಾ᳚ ||{7/11}{8.6.9.2}{10.110.7}{10.9.11.7}{947, 10069}

ಆ ನೋ᳚ ಯ॒ಜ್ಞಂ ಭಾರ॑ತೀ॒ ತೂಯ॑ಮೇ॒ತ್ವಿಳಾ᳚ ಮನು॒ಷ್ವದಿ॒ಹ ಚೇ॒ತಯ᳚‌ನ್ತೀ |{ಭಾರ್ಗವೋ ಜಮದಗ್ನಿಃ | ಸರಸ್ವತೀಳಾಭಾರತ್ಯಃ | ತ್ರಿಷ್ಟುಪ್}

ತಿ॒ಸ್ರೋ ದೇ॒ವೀರ್ಬ॒ರ್ಹಿರೇದಂ ಸ್ಯೋ॒ನಂ ಸರ॑ಸ್ವತೀ॒ ಸ್ವಪ॑ಸಃ ಸದ‌ನ್ತು ||{8/11}{8.6.9.3}{10.110.8}{10.9.11.8}{947, 10070}

ಯ ಇ॒ಮೇ ದ್ಯಾವಾ᳚ಪೃಥಿ॒ವೀ ಜನಿ॑ತ್ರೀ ರೂ॒ಪೈರಪಿಂ᳚ಶ॒ದ್ಭುವ॑ನಾನಿ॒ ವಿಶ್ವಾ᳚ |{ಭಾರ್ಗವೋ ಜಮದಗ್ನಿಃ | ವಷ್ಟಾ | ತ್ರಿಷ್ಟುಪ್}

ತಮ॒ದ್ಯ ಹೋ᳚ತರಿಷಿ॒ತೋ ಯಜೀ᳚ಯಾ‌ನ್ದೇ॒ವಂ ತ್ವಷ್ಟಾ᳚ರಮಿ॒ಹ ಯ॑ಕ್ಷಿ ವಿ॒ದ್ವಾನ್ ||{9/11}{8.6.9.4}{10.110.9}{10.9.11.9}{947, 10071}

ಉ॒ಪಾವ॑ಸೃಜ॒ ತ್ಮನ್ಯಾ᳚ ಸಮಂ॒ಜ‌ನ್ದೇ॒ವಾನಾಂ॒ ಪಾಥ॑ ಋತು॒ಥಾ ಹ॒ವೀಂಷಿ॑ |{ಭಾರ್ಗವೋ ಜಮದಗ್ನಿಃ | ವನಸ್ಪತಿಃ | ತ್ರಿಷ್ಟುಪ್}

ವನ॒ಸ್ಪತಿಃ॑ ಶಮಿ॒ತಾ ದೇ॒ವೋ, ಅ॒ಗ್ನಿಃ ಸ್ವದ᳚‌ನ್ತು ಹ॒ವ್ಯಂ ಮಧು॑ನಾ ಘೃ॒ತೇನ॑ ||{10/11}{8.6.9.5}{10.110.10}{10.9.11.10}{947, 10072}

ಸ॒ದ್ಯೋ ಜಾ॒ತೋ ವ್ಯ॑ಮಿಮೀತ ಯ॒ಜ್ಞಮ॒ಗ್ನಿರ್ದೇ॒ವಾನಾ᳚ಮಭವತ್ಪುರೋ॒ಗಾಃ |{ಭಾರ್ಗವೋ ಜಮದಗ್ನಿಃ | ಸ್ವಾಹಾಕೃತಯಃ | ತ್ರಿಷ್ಟುಪ್}

ಅ॒ಸ್ಯ ಹೋತುಃ॑ ಪ್ರ॒ದಿಶ್ಯೃ॒ತಸ್ಯ॑ ವಾ॒ಚಿ ಸ್ವಾಹಾ᳚ಕೃತಂ ಹ॒ವಿರ॑ದ‌ನ್ತು ದೇ॒ವಾಃ ||{11/11}{8.6.9.6}{10.110.11}{10.9.11.11}{947, 10073}

**[66] ಮನೀಷಿಣಇತಿ ದಶರ್ಚಸ್ಯ ಸುಕ್ತಸ್ಯ ವೈರೂಪೋಷ್ಟಾದಂಷ್ತ್ರಃ ಇಂದ್ರತ್ರಿಷ್ಟುಪ್ |**

ಮನೀ᳚ಷಿಣಃ॒ ಪ್ರ ಭ॑ರಧ್ವಂ ಮನೀ॒ಷಾಂ ಯಥಾ᳚ಯಥಾ ಮ॒ತಯಃ॒ ಸ‌ನ್ತಿ॑ ನೃ॒ಣಾಂ |{ವೈರೂಪೋ ಷ್ಟಾದಂಷ್ತ್ರಃ | ಇಂದ್ರಃ | ತ್ರಿಷ್ಟುಪ್}

ಇ‌ನ್ದ್ರಂ᳚ ಸ॒ತ್ಯೈರೇರ॑ಯಾಮಾ ಕೃ॒ತೇಭಿಃ॒ ಸ ಹಿ ವೀ॒ರೋ ಗಿ᳚ರ್ವಣ॒ಸ್ಯುರ್ವಿದಾ᳚ನಃ ||{1/10}{8.6.10.1}{10.111.1}{10.9.12.1}{948, 10074}

ಋ॒ತಸ್ಯ॒ ಹಿ ಸದ॑ಸೋ ಧೀ॒ತಿರದ್ಯೌ॒ತ್ಸಂ ಗಾ᳚ರ್ಷ್ಟೇ॒ಯೋ ವೃ॑ಷ॒ಭೋ ಗೋಭಿ॑ರಾನಟ್ |{ವೈರೂಪೋ ಷ್ಟಾದಂಷ್ತ್ರಃ | ಇಂದ್ರಃ | ತ್ರಿಷ್ಟುಪ್}

ಉದ॑ತಿಷ್ಠತ್ತವಿ॒ಷೇಣಾ॒ ರವೇ᳚ಣ ಮ॒ಹಾ‌ನ್ತಿ॑ ಚಿ॒ತ್ಸಂ ವಿ᳚ವ್ಯಾಚಾ॒ ರಜಾಂ᳚ಸಿ ||{2/10}{8.6.10.2}{10.111.2}{10.9.12.2}{948, 10075}

ಇ‌ನ್ದ್ರಃ॒ ಕಿಲ॒ ಶ್ರುತ್ಯಾ᳚, ಅ॒ಸ್ಯ ವೇ᳚ದ॒ ಸ ಹಿ ಜಿ॒ಷ್ಣುಃ ಪ॑ಥಿ॒ಕೃತ್ಸೂರ್ಯಾ᳚ಯ |{ವೈರೂಪೋ ಷ್ಟಾದಂಷ್ತ್ರಃ | ಇಂದ್ರಃ | ತ್ರಿಷ್ಟುಪ್}

ಆನ್ಮೇನಾಂ᳚ ಕೃ॒ಣ್ವನ್ನಚ್ಯು॑ತೋ॒ ಭುವ॒ದ್ಗೋಃ ಪತಿ॑ರ್ದಿ॒ವಃ ಸ॑ನ॒ಜಾ, ಅಪ್ರ॑ತೀತಃ ||{3/10}{8.6.10.3}{10.111.3}{10.9.12.3}{948, 10076}

ಇ‌ನ್ದ್ರೋ᳚ ಮ॒ಹ್ನಾ ಮ॑ಹ॒ತೋ, ಅ᳚ರ್ಣ॒ವಸ್ಯ᳚ ವ್ರ॒ತಾಮಿ॑ನಾ॒ದಂಗಿ॑ರೋಭಿರ್ಗೃಣಾ॒ನಃ |{ವೈರೂಪೋ ಷ್ಟಾದಂಷ್ತ್ರಃ | ಇಂದ್ರಃ | ತ್ರಿಷ್ಟುಪ್}

ಪು॒ರೂಣಿ॑ ಚಿ॒ನ್ನಿ ತ॑ತಾನಾ॒ ರಜಾಂ᳚ಸಿ ದಾ॒ಧಾರ॒ ಯೋ ಧ॒ರುಣಂ᳚ ಸ॒ತ್ಯತಾ᳚ತಾ ||{4/10}{8.6.10.4}{10.111.4}{10.9.12.4}{948, 10077}

ಇ‌ನ್ದ್ರೋ᳚ ದಿ॒ವಃ ಪ್ರ॑ತಿ॒ಮಾನಂ᳚ ಪೃಥಿ॒ವ್ಯಾ ವಿಶ್ವಾ᳚ ವೇದ॒ ಸವ॑ನಾ॒ ಹ‌ನ್ತಿ॒ ಶುಷ್ಣಂ᳚ |{ವೈರೂಪೋ ಷ್ಟಾದಂಷ್ತ್ರಃ | ಇಂದ್ರಃ | ತ್ರಿಷ್ಟುಪ್}

ಮ॒ಹೀಂ ಚಿ॒ದ್ದ್ಯಾಮಾತ॑ನೋ॒ತ್ಸೂರ್ಯೇ᳚ಣ ಚಾ॒ಸ್ಕಂಭ॑ ಚಿ॒ತ್ಕಂಭ॑ನೇನ॒ ಸ್ಕಭೀ᳚ಯಾನ್ ||{5/10}{8.6.10.5}{10.111.5}{10.9.12.5}{948, 10078}

ವಜ್ರೇ᳚ಣ॒ ಹಿ ವೃ॑ತ್ರ॒ಹಾ ವೃ॒ತ್ರಮಸ್ತ॒ರದೇ᳚ವಸ್ಯ॒ ಶೂಶು॑ವಾನಸ್ಯ ಮಾ॒ಯಾಃ |{ವೈರೂಪೋ ಷ್ಟಾದಂಷ್ತ್ರಃ | ಇಂದ್ರಃ | ತ್ರಿಷ್ಟುಪ್}

ವಿ ಧೃ॑ಷ್ಣೋ॒, ಅತ್ರ॑ ಧೃಷ॒ತಾ ಜ॑ಘ॒‌ನ್ಥಾಥಾ᳚ಭವೋ ಮಘವನ್ಬಾ॒ಹ್ವೋ᳚ಜಾಃ ||{6/10}{8.6.11.1}{10.111.6}{10.9.12.6}{948, 10079}

ಸಚ᳚‌ನ್ತ॒ ಯದು॒ಷಸಃ॒ ಸೂರ್ಯೇ᳚ಣ ಚಿ॒ತ್ರಾಮ॑ಸ್ಯ ಕೇ॒ತವೋ॒ ರಾಮ॑ವಿ‌ನ್ದನ್ |{ವೈರೂಪೋ ಷ್ಟಾದಂಷ್ತ್ರಃ | ಇಂದ್ರಃ | ತ್ರಿಷ್ಟುಪ್}

ಆ ಯನ್ನಕ್ಷ॑ತ್ರಂ॒ ದದೃ॑ಶೇ ದಿ॒ವೋ ನ ಪುನ᳚ರ್ಯ॒ತೋ ನಕಿ॑ರ॒ದ್ಧಾ ನು ವೇ᳚ದ ||{7/10}{8.6.11.2}{10.111.7}{10.9.12.7}{948, 10080}

ದೂ॒ರಂ ಕಿಲ॑ ಪ್ರಥ॒ಮಾ ಜ॑ಗ್ಮುರಾಸಾ॒ಮಿ‌ನ್ದ್ರ॑ಸ್ಯ॒ ಯಾಃ ಪ್ರ॑ಸ॒ವೇ ಸ॒ಸ್ರುರಾಪಃ॑ |{ವೈರೂಪೋ ಷ್ಟಾದಂಷ್ತ್ರಃ | ಇಂದ್ರಃ | ತ್ರಿಷ್ಟುಪ್}

ಕ್ವ॑ ಸ್ವಿ॒ದಗ್ರಂ॒ ಕ್ವ॑ ಬು॒ಧ್ನ ಆ᳚ಸಾ॒ಮಾಪೋ॒ ಮಧ್ಯಂ॒ ಕ್ವ॑ ವೋ ನೂ॒ನಮ‌ನ್ತಃ॑ ||{8/10}{8.6.11.3}{10.111.8}{10.9.12.8}{948, 10081}

ಸೃ॒ಜಃ ಸಿ‌ನ್ಧೂಁ॒ರಹಿ॑ನಾ ಜಗ್ರಸಾ॒ನಾಁ, ಆದಿದೇ॒ತಾಃ ಪ್ರ ವಿ॑ವಿಜ್ರೇ ಜ॒ವೇನ॑ |{ವೈರೂಪೋ ಷ್ಟಾದಂಷ್ತ್ರಃ | ಇಂದ್ರಃ | ತ್ರಿಷ್ಟುಪ್}

ಮುಮು॑ಕ್ಷಮಾಣಾ, ಉ॒ತ ಯಾ ಮು॑ಮು॒ಚ್ರೇಽಧೇದೇ॒ತಾ ನ ರ॑ಮ‌ನ್ತೇ॒ ನಿತಿ॑ಕ್ತಾಃ ||{9/10}{8.6.11.4}{10.111.9}{10.9.12.9}{948, 10082}

ಸ॒ಧ್ರೀಚೀಃ॒ ಸಿ‌ನ್ಧು॑ಮುಶ॒ತೀರಿ॑ವಾಯ‌ನ್ತ್ಸ॒ನಾಜ್ಜಾ॒ರ ಆ᳚ರಿ॒ತಃ ಪೂ॒ರ್ಭಿದಾ᳚ಸಾಂ |{ವೈರೂಪೋ ಷ್ಟಾದಂಷ್ತ್ರಃ | ಇಂದ್ರಃ | ತ್ರಿಷ್ಟುಪ್}

ಅಸ್ತ॒ಮಾ ತೇ॒ ಪಾರ್ಥಿ॑ವಾ॒ ವಸೂ᳚ನ್ಯ॒ಸ್ಮೇ ಜ॑ಗ್ಮುಃ ಸೂ॒ನೃತಾ᳚, ಇ‌ನ್ದ್ರ ಪೂ॒ರ್ವೀಃ ||{10/10}{8.6.11.5}{10.111.10}{10.9.12.10}{948, 10083}

**[67] ಇಂದ್ರಪಿಬೇತಿ ದಶರ್ಚಸ್ಯ ಸೂಕ್ತಸ್ಯ ವೈರೂಪೋನಭಃ ಪ್ರಭೇದನಇಂದ್ರಸ್ತ್ರಿಷ್ಟುಪ್ |**

ಇ‌ನ್ದ್ರ॒ ಪಿಬ॑ ಪ್ರತಿಕಾ॒ಮಂ ಸು॒ತಸ್ಯ॑ ಪ್ರಾತಃಸಾ॒ವಸ್ತವ॒ ಹಿ ಪೂ॒ರ್ವಪೀ᳚ತಿಃ |{ವೈರೂಪೋ ನಭ ಪ್ರಭೇದನಃ | ಇಂದ್ರಃ | ತ್ರಿಷ್ಟುಪ್}

ಹರ್ಷ॑ಸ್ವ॒ ಹ‌ನ್ತ॑ವೇ ಶೂರ॒ ಶತ್ರೂ᳚ನು॒ಕ್ಥೇಭಿ॑ಷ್ಟೇ ವೀ॒ರ್ಯಾ॒3॑(ಆ॒) ಪ್ರ ಬ್ರ॑ವಾಮ ||{1/10}{8.6.12.1}{10.112.1}{10.9.13.1}{949, 10084}

ಯಸ್ತೇ॒ ರಥೋ॒ ಮನ॑ಸೋ॒ ಜವೀ᳚ಯಾ॒ನೇ‌ನ್ದ್ರ॒ ತೇನ॑ ಸೋಮ॒ಪೇಯಾ᳚ಯ ಯಾಹಿ |{ವೈರೂಪೋ ನಭ ಪ್ರಭೇದನಃ | ಇಂದ್ರಃ | ತ್ರಿಷ್ಟುಪ್}

ತೂಯ॒ಮಾ ತೇ॒ ಹರ॑ಯಃ॒ ಪ್ರ ದ್ರ॑ವ‌ನ್ತು॒ ಯೇಭಿ॒ರ್ಯಾಸಿ॒ ವೃಷ॑ಭಿ॒ರ್ಮ‌ನ್ದ॑ಮಾನಃ ||{2/10}{8.6.12.2}{10.112.2}{10.9.13.2}{949, 10085}

ಹರಿ॑ತ್ವತಾ॒ ವರ್ಚ॑ಸಾ॒ ಸೂರ್ಯ॑ಸ್ಯ॒ ಶ್ರೇಷ್ಠೈ᳚ ರೂ॒ಪೈಸ್ತ॒ನ್ವಂ᳚ ಸ್ಪರ್ಶಯಸ್ವ |{ವೈರೂಪೋ ನಭ ಪ್ರಭೇದನಃ | ಇಂದ್ರಃ | ತ್ರಿಷ್ಟುಪ್}

ಅ॒ಸ್ಮಾಭಿ॑ರಿ‌ನ್ದ್ರ॒ ಸಖಿ॑ಭಿರ್ಹುವಾ॒ನಃ ಸ॑ಧ್ರೀಚೀ॒ನೋ ಮಾ᳚ದಯಸ್ವಾ ನಿ॒ಷದ್ಯ॑ ||{3/10}{8.6.12.3}{10.112.3}{10.9.13.3}{949, 10086}

ಯಸ್ಯ॒ ತ್ಯತ್ತೇ᳚ ಮಹಿ॒ಮಾನಂ॒ ಮದೇ᳚ಷ್ವಿ॒ಮೇ ಮ॒ಹೀ ರೋದ॑ಸೀ॒ ನಾವಿ॑ವಿಕ್ತಾಂ |{ವೈರೂಪೋ ನಭ ಪ್ರಭೇದನಃ | ಇಂದ್ರಃ | ತ್ರಿಷ್ಟುಪ್}

ತದೋಕ॒ ಆ ಹರಿ॑ಭಿರಿ‌ನ್ದ್ರ ಯು॒ಕ್ತೈಃ ಪ್ರಿ॒ಯೇಭಿ᳚ರ್ಯಾಹಿ ಪ್ರಿ॒ಯಮನ್ನ॒ಮಚ್ಛ॑ ||{4/10}{8.6.12.4}{10.112.4}{10.9.13.4}{949, 10087}

ಯಸ್ಯ॒ ಶಶ್ವ॑ತ್ಪಪಿ॒ವಾಁ, ಇ᳚‌ನ್ದ್ರ॒ ಶತ್ರೂ᳚ನನಾನುಕೃ॒ತ್ಯಾ ರಣ್ಯಾ᳚ ಚ॒ಕರ್ಥ॑ |{ವೈರೂಪೋ ನಭ ಪ್ರಭೇದನಃ | ಇಂದ್ರಃ | ತ್ರಿಷ್ಟುಪ್}

ಸ ತೇ॒ ಪುರಂ᳚ಧಿಂ॒ ತವಿ॑ಷೀಮಿಯರ್ತಿ॒ ಸ ತೇ॒ ಮದಾ᳚ಯ ಸು॒ತ ಇ᳚‌ನ್ದ್ರ॒ ಸೋಮಃ॑ ||{5/10}{8.6.12.5}{10.112.5}{10.9.13.5}{949, 10088}

ಇ॒ದಂ ತೇ॒ ಪಾತ್ರಂ॒ ಸನ॑ವಿತ್ತಮಿ‌ನ್ದ್ರ॒ ಪಿಬಾ॒ ಸೋಮ॑ಮೇ॒ನಾ ಶ॑ತಕ್ರತೋ |{ವೈರೂಪೋ ನಭ ಪ್ರಭೇದನಃ | ಇಂದ್ರಃ | ತ್ರಿಷ್ಟುಪ್}

ಪೂ॒ರ್ಣ ಆ᳚ಹಾ॒ವೋ ಮ॑ದಿ॒ರಸ್ಯ॒ ಮಧ್ವೋ॒ ಯಂ ವಿಶ್ವ॒ ಇದ॑ಭಿ॒ಹರ್ಯ᳚‌ನ್ತಿ ದೇ॒ವಾಃ ||{6/10}{8.6.13.1}{10.112.6}{10.9.13.6}{949, 10089}

ವಿ ಹಿ ತ್ವಾಮಿ᳚‌ನ್ದ್ರ ಪುರು॒ಧಾ ಜನಾ᳚ಸೋ ಹಿ॒ತಪ್ರ॑ಯಸೋ ವೃಷಭ॒ ಹ್ವಯ᳚‌ನ್ತೇ |{ವೈರೂಪೋ ನಭ ಪ್ರಭೇದನಃ | ಇಂದ್ರಃ | ತ್ರಿಷ್ಟುಪ್}

ಅ॒ಸ್ಮಾಕಂ᳚ ತೇ॒ ಮಧು॑ಮತ್ತಮಾನೀ॒ಮಾ ಭು॑ವ॒‌ನ್ತ್ಸವ॑ನಾ॒ ತೇಷು॑ ಹರ್ಯ ||{7/10}{8.6.13.2}{10.112.7}{10.9.13.7}{949, 10090}

ಪ್ರ ತ॑ ಇ‌ನ್ದ್ರ ಪೂ॒ರ್ವ್ಯಾಣಿ॒ ಪ್ರ ನೂ॒ನಂ ವೀ॒ರ್ಯಾ᳚ ವೋಚಂ ಪ್ರಥ॒ಮಾ ಕೃ॒ತಾನಿ॑ |{ವೈರೂಪೋ ನಭ ಪ್ರಭೇದನಃ | ಇಂದ್ರಃ | ತ್ರಿಷ್ಟುಪ್}

ಸ॒ತೀ॒ನಮ᳚ನ್ಯುರಶ್ರಥಾಯೋ॒, ಅದ್ರಿಂ᳚ ಸುವೇದ॒ನಾಮ॑ಕೃಣೋ॒ರ್ಬ್ರಹ್ಮ॑ಣೇ॒ ಗಾಂ ||{8/10}{8.6.13.3}{10.112.8}{10.9.13.8}{949, 10091}

ನಿ ಷು ಸೀ᳚ದ ಗಣಪತೇ ಗ॒ಣೇಷು॒ ತ್ವಾಮಾ᳚ಹು॒ರ್ವಿಪ್ರ॑ತಮಂ ಕವೀ॒ನಾಂ |{ವೈರೂಪೋ ನಭ ಪ್ರಭೇದನಃ | ಇಂದ್ರಃ | ತ್ರಿಷ್ಟುಪ್}

ನ ಋ॒ತೇ ತ್ವತ್ಕ್ರಿ॑ಯತೇ॒ ಕಿಂ ಚ॒ನಾರೇ ಮ॒ಹಾಮ॒ರ್ಕಂ ಮ॑ಘವಂಚಿ॒ತ್ರಮ॑ರ್ಚ ||{9/10}{8.6.13.4}{10.112.9}{10.9.13.9}{949, 10092}

ಅ॒ಭಿ॒ಖ್ಯಾ ನೋ᳚ ಮಘವ॒ನ್ನಾಧ॑ಮಾನಾ॒‌ನ್ತ್ಸಖೇ᳚ ಬೋ॒ಧಿ ವ॑ಸುಪತೇ॒ ಸಖೀ᳚ನಾಂ |{ವೈರೂಪೋ ನಭ ಪ್ರಭೇದನಃ | ಇಂದ್ರಃ | ತ್ರಿಷ್ಟುಪ್}

ರಣಂ᳚ ಕೃಧಿ ರಣಕೃತ್ಸತ್ಯಶು॒ಷ್ಮಾಭ॑ಕ್ತೇ ಚಿ॒ದಾ ಭ॑ಜಾ ರಾ॒ಯೇ, ಅ॒ಸ್ಮಾನ್ ||{10/10}{8.6.13.5}{10.112.10}{10.9.13.10}{949, 10093}

**[68] ತಮಸ್ಯೇತಿ ದಶರ್ಚಸ್ಯ ಸೂಕ್ತಸ್ಯ ವೈರೂಪಃ ಶತಪ್ರಭೇದನಇಂದ್ರಜಗತ್ಯಂತ್ಯಾ ತ್ರಿಷ್ಟುಪ್ |**

ತಮ॑ಸ್ಯ॒ ದ್ಯಾವಾ᳚ಪೃಥಿ॒ವೀ ಸಚೇ᳚ತಸಾ॒ ವಿಶ್ವೇ᳚ಭಿರ್ದೇ॒ವೈರನು॒ ಶುಷ್ಮ॑ಮಾವತಾಂ |{ವೈರೂಪಃ ಶತಪ್ರಭೇದಃ | ಇಂದ್ರಃ | ಜಗತೀ}

ಯದೈತ್ಕೃ᳚ಣ್ವಾ॒ನೋ ಮ॑ಹಿ॒ಮಾನ॑ಮಿ‌ನ್ದ್ರಿ॒ಯಂ ಪೀ॒ತ್ವೀ ಸೋಮ॑ಸ್ಯ॒ ಕ್ರತು॑ಮಾಁ, ಅವರ್ಧತ ||{1/10}{8.6.14.1}{10.113.1}{10.10.1.1}{950, 10094}

ತಮ॑ಸ್ಯ॒ ವಿಷ್ಣು᳚ರ್ಮಹಿ॒ಮಾನ॒ಮೋಜ॑ಸಾಂ॒ಶುಂ ದ॑ಧ॒ನ್ವಾನ್‌ ಮಧು॑ನೋ॒ ವಿ ರ॑ಪ್ಶತೇ |{ವೈರೂಪಃ ಶತಪ್ರಭೇದಃ | ಇಂದ್ರಃ | ಜಗತೀ}

ದೇ॒ವೇಭಿ॒ರಿ‌ನ್ದ್ರೋ᳚ ಮ॒ಘವಾ᳚ ಸ॒ಯಾವ॑ಭಿರ್ವೃ॒ತ್ರಂ ಜ॑ಘ॒ನ್ವಾಁ, ಅ॑ಭವ॒ದ್ವರೇ᳚ಣ್ಯಃ ||{2/10}{8.6.14.2}{10.113.2}{10.10.1.2}{950, 10095}

ವೃ॒ತ್ರೇಣ॒ ಯದಹಿ॑ನಾ॒ ಬಿಭ್ರ॒ದಾಯು॑ಧಾ ಸ॒ಮಸ್ಥಿ॑ಥಾ ಯು॒ಧಯೇ॒ ಶಂಸ॑ಮಾ॒ವಿದೇ᳚ |{ವೈರೂಪಃ ಶತಪ್ರಭೇದಃ | ಇಂದ್ರಃ | ಜಗತೀ}

ವಿಶ್ವೇ᳚ ತೇ॒, ಅತ್ರ॑ ಮ॒ರುತಃ॑ ಸ॒ಹ ತ್ಮನಾವ॑ರ್ಧನ್ನುಗ್ರ ಮಹಿ॒ಮಾನ॑ಮಿ‌ನ್ದ್ರಿ॒ಯಂ ||{3/10}{8.6.14.3}{10.113.3}{10.10.1.3}{950, 10096}

ಜ॒ಜ್ಞಾ॒ನ ಏ॒ವ ವ್ಯ॑ಬಾಧತ॒ ಸ್ಪೃಧಃ॒ ಪ್ರಾಪ॑ಶ್ಯದ್ವೀ॒ರೋ, ಅ॒ಭಿ ಪೌಂಸ್ಯಂ॒ ರಣಂ᳚ |{ವೈರೂಪಃ ಶತಪ್ರಭೇದಃ | ಇಂದ್ರಃ | ಜಗತೀ}

ಅವೃ॑ಶ್ಚ॒ದದ್ರಿ॒ಮವ॑ ಸ॒ಸ್ಯದಃ॑ ಸೃಜ॒ದಸ್ತ॑ಭ್ನಾ॒ನ್ನಾಕಂ᳚ ಸ್ವಪ॒ಸ್ಯಯಾ᳚ ಪೃ॒ಥುಂ ||{4/10}{8.6.14.4}{10.113.4}{10.10.1.4}{950, 10097}

ಆದಿ‌ನ್ದ್ರಃ॑ ಸ॒ತ್ರಾ ತವಿ॑ಷೀರಪತ್ಯತ॒ ವರೀ᳚ಯೋ॒ ದ್ಯಾವಾ᳚ಪೃಥಿ॒ವೀ, ಅ॑ಬಾಧತ |{ವೈರೂಪಃ ಶತಪ್ರಭೇದಃ | ಇಂದ್ರಃ | ಜಗತೀ}

ಅವಾ᳚ಭರದ್ಧೃಷಿ॒ತೋ ವಜ್ರ॑ಮಾಯ॒ಸಂ ಶೇವಂ᳚ ಮಿ॒ತ್ರಾಯ॒ ವರು॑ಣಾಯ ದಾ॒ಶುಷೇ᳚ ||{5/10}{8.6.14.5}{10.113.5}{10.10.1.5}{950, 10098}

ಇ‌ನ್ದ್ರ॒ಸ್ಯಾತ್ರ॒ ತವಿ॑ಷೀಭ್ಯೋ ವಿರ॒ಪ್ಶಿನ॑ ಋಘಾಯ॒ತೋ, ಅ॑ರಂಹಯ‌ನ್ತ ಮ॒ನ್ಯವೇ᳚ |{ವೈರೂಪಃ ಶತಪ್ರಭೇದಃ | ಇಂದ್ರಃ | ಜಗತೀ}

ವೃ॒ತ್ರಂ ಯದು॒ಗ್ರೋ ವ್ಯವೃ॑ಶ್ಚ॒ದೋಜ॑ಸಾ॒ಪೋ ಬಿಭ್ರ॑ತಂ॒ ತಮ॑ಸಾ॒ ಪರೀ᳚ವೃತಂ ||{6/10}{8.6.15.1}{10.113.6}{10.10.1.6}{950, 10099}

ಯಾ ವೀ॒ರ್ಯಾ᳚ಣಿ ಪ್ರಥ॒ಮಾನಿ॒ ಕರ್ತ್ವಾ᳚ ಮಹಿ॒ತ್ವೇಭಿ॒ರ್ಯತ॑ಮಾನೌ ಸಮೀ॒ಯತುಃ॑ |{ವೈರೂಪಃ ಶತಪ್ರಭೇದಃ | ಇಂದ್ರಃ | ಜಗತೀ}

ಧ್ವಾ॒‌ನ್ತಂ ತಮೋಽವ॑ ದಧ್ವಸೇ ಹ॒ತ ಇ‌ನ್ದ್ರೋ᳚ ಮ॒ಹ್ನಾ ಪೂ॒ರ್ವಹೂ᳚ತಾವಪತ್ಯತ ||{7/10}{8.6.15.2}{10.113.7}{10.10.1.7}{950, 10100}

ವಿಶ್ವೇ᳚ ದೇ॒ವಾಸೋ॒, ಅಧ॒ ವೃಷ್ಣ್ಯಾ᳚ನಿ॒ ತೇಽವ॑ರ್ಧಯ॒‌ನ್ತ್ಸೋಮ॑ವತ್ಯಾ ವಚ॒ಸ್ಯಯಾ᳚ |{ವೈರೂಪಃ ಶತಪ್ರಭೇದಃ | ಇಂದ್ರಃ | ಜಗತೀ}

ರ॒ದ್ಧಂ ವೃ॒ತ್ರಮಹಿ॒ಮಿ‌ನ್ದ್ರ॑ಸ್ಯ॒ ಹನ್ಮ॑ನಾ॒ಗ್ನಿರ್ನ ಜಂಭೈ᳚ಸ್ತೃ॒ಷ್ವನ್ನ॑ಮಾವಯತ್ ||{8/10}{8.6.15.3}{10.113.8}{10.10.1.8}{950, 10101}

ಭೂರಿ॒ ದಕ್ಷೇ᳚ಭಿರ್ವಚ॒ನೇಭಿ॒ರೃಕ್ವ॑ಭಿಃ ಸ॒ಖ್ಯೇಭಿಃ॑ ಸ॒ಖ್ಯಾನಿ॒ ಪ್ರ ವೋ᳚ಚತ |{ವೈರೂಪಃ ಶತಪ್ರಭೇದಃ | ಇಂದ್ರಃ | ಜಗತೀ}

ಇ‌ನ್ದ್ರೋ॒ ಧುನಿಂ᳚ ಚ॒ ಚುಮು॑ರಿಂ ಚ ದಂ॒ಭಯಂ᳚ಛ್ರದ್ಧಾಮನ॒ಸ್ಯಾ ಶೃ॑ಣುತೇ ದ॒ಭೀತ॑ಯೇ ||{9/10}{8.6.15.4}{10.113.9}{10.10.1.9}{950, 10102}

ತ್ವಂ ಪು॒ರೂಣ್ಯಾ ಭ॑ರಾ॒ ಸ್ವಶ್ವ್ಯಾ॒ ಯೇಭಿ॒ರ್ಮಂಸೈ᳚ ನಿ॒ವಚ॑ನಾನಿ॒ ಶಂಸ॑ನ್ |{ವೈರೂಪಃ ಶತಪ್ರಭೇದಃ | ಇಂದ್ರಃ | ತ್ರಿಷ್ಟುಪ್}

ಸು॒ಗೇಭಿ॒ರ್ವಿಶ್ವಾ᳚ ದುರಿ॒ತಾ ತ॑ರೇಮ ವಿ॒ದೋ ಷು ಣ॑ ಉರ್ವಿ॒ಯಾ ಗಾ॒ಧಮ॒ದ್ಯ ||{10/10}{8.6.15.5}{10.113.10}{10.10.1.10}{950, 10103}

**[69] ಘರ್ಮೇತಿ ದಶರ್ಚಸ್ಯ ಸೂಕ್ತಸ್ಯ ವೈರೂಪಃ ಸಘ್ನಿರ್ವಿಶ್ವೇದೇವಾಸ್ತ್ರಿಷ್ಟುಷ್ಚತುರ್ಥೀಜಗತೀ | ( ತಾಪಸೋಘರ್ಮೋವಾಋಷಿಃ) |**

ಘ॒ರ್ಮಾ ಸಮ᳚‌ನ್ತಾ ತ್ರಿ॒ವೃತಂ॒ ವ್ಯಾ᳚ಪತು॒ಸ್ತಯೋ॒ರ್ಜುಷ್ಟಿಂ᳚ ಮಾತ॒ರಿಶ್ವಾ᳚ ಜಗಾಮ |{ವೈರೂಪಃ ಸಘ್ನಿಃ | ವಿಶ್ವದೇವಾಃ | ತ್ರಿಷ್ಟುಪ್}

ದಿ॒ವಸ್ಪಯೋ॒ ದಿಧಿ॑ಷಾಣಾ, ಅವೇಷನ್ವಿ॒ದುರ್ದೇ॒ವಾಃ ಸ॒ಹಸಾ᳚ಮಾನಮ॒ರ್ಕಂ ||{1/10}{8.6.16.1}{10.114.1}{10.10.2.1}{951, 10104}

ತಿ॒ಸ್ರೋ ದೇ॒ಷ್ಟ್ರಾಯ॒ ನಿರೃ॑ತೀ॒ರುಪಾ᳚ಸತೇ ದೀರ್ಘ॒ಶ್ರುತೋ॒ ವಿ ಹಿ ಜಾ॒ನ‌ನ್ತಿ॒ ವಹ್ನ॑ಯಃ |{ವೈರೂಪಃ ಸಘ್ನಿಃ | ವಿಶ್ವದೇವಾಃ | ತ್ರಿಷ್ಟುಪ್}

ತಾಸಾಂ॒ ನಿ ಚಿ॑ಕ್ಯುಃ ಕ॒ವಯೋ᳚ ನಿ॒ದಾನಂ॒ ಪರೇ᳚ಷು॒ ಯಾ ಗುಹ್ಯೇ᳚ಷು ವ್ರ॒ತೇಷು॑ ||{2/10}{8.6.16.2}{10.114.2}{10.10.2.2}{951, 10105}

ಚತು॑ಷ್ಕಪರ್ದಾ ಯುವ॒ತಿಃ ಸು॒ಪೇಶಾ᳚ ಘೃ॒ತಪ್ರ॑ತೀಕಾ ವ॒ಯುನಾ᳚ನಿ ವಸ್ತೇ |{ವೈರೂಪಃ ಸಘ್ನಿಃ | ವಿಶ್ವದೇವಾಃ | ತ್ರಿಷ್ಟುಪ್}

ತಸ್ಯಾಂ᳚ ಸುಪ॒ರ್ಣಾ ವೃಷ॑ಣಾ॒ ನಿ ಷೇ᳚ದತು॒ರ್ಯತ್ರ॑ ದೇ॒ವಾ ದ॑ಧಿ॒ರೇ ಭಾ᳚ಗ॒ಧೇಯಂ᳚ ||{3/10}{8.6.16.3}{10.114.3}{10.10.2.3}{951, 10106}

ಏಕಃ॑ ಸುಪ॒ರ್ಣಃ ಸ ಸ॑ಮು॒ದ್ರಮಾ ವಿ॑ವೇಶ॒ ಸ ಇ॒ದಂ ವಿಶ್ವಂ॒ ಭುವ॑ನಂ॒ ವಿ ಚ॑ಷ್ಟೇ |{ವೈರೂಪಃ ಸಘ್ನಿಃ | ವಿಶ್ವದೇವಾಃ | ಜಗತೀ}

ತಂ ಪಾಕೇ᳚ನ॒ ಮನ॑ಸಾಪಶ್ಯ॒ಮ‌ನ್ತಿ॑ತ॒ಸ್ತಂ ಮಾ॒ತಾ ರೇ᳚ಳ್ಹಿ॒ ಸ ಉ॑ ರೇಳ್ಹಿ ಮಾ॒ತರಂ᳚ ||{4/10}{8.6.16.4}{10.114.4}{10.10.2.4}{951, 10107}

ಸು॒ಪ॒ರ್ಣಂ ವಿಪ್ರಾಃ᳚ ಕ॒ವಯೋ॒ ವಚೋ᳚ಭಿ॒ರೇಕಂ॒ ಸ‌ನ್ತಂ᳚ ಬಹು॒ಧಾ ಕ॑ಲ್ಪಯ‌ನ್ತಿ |{ವೈರೂಪಃ ಸಘ್ನಿಃ | ವಿಶ್ವದೇವಾಃ | ತ್ರಿಷ್ಟುಪ್}

ಛ‌ನ್ದಾಂ᳚ಸಿ ಚ॒ ದಧ॑ತೋ, ಅಧ್ವ॒ರೇಷು॒ ಗ್ರಹಾ॒‌ನ್ತ್ಸೋಮ॑ಸ್ಯ ಮಿಮತೇ॒ ದ್ವಾದ॑ಶ ||{5/10}{8.6.16.5}{10.114.5}{10.10.2.5}{951, 10108}

ಷ॒ಟ್ತ್ರಿಂ॒ಶಾಁಶ್ಚ॑ ಚ॒ತುರಃ॑ ಕ॒ಲ್ಪಯ᳚‌ನ್ತ॒ಶ್ಛ‌ನ್ದಾಂ᳚ಸಿ ಚ॒ ದಧ॑ತ ಆದ್ವಾದ॒ಶಂ |{ವೈರೂಪಃ ಸಘ್ನಿಃ | ವಿಶ್ವದೇವಾಃ | ತ್ರಿಷ್ಟುಪ್}

ಯ॒ಜ್ಞಂ ವಿ॒ಮಾಯ॑ ಕ॒ವಯೋ᳚ ಮನೀ॒ಷ ಋ॑ಕ್ಸಾ॒ಮಾಭ್ಯಾಂ॒ ಪ್ರ ರಥಂ᳚ ವರ್ತಯ‌ನ್ತಿ ||{6/10}{8.6.17.1}{10.114.6}{10.10.2.6}{951, 10109}

ಚತು॑ರ್ದಶಾ॒ನ್ಯೇ ಮ॑ಹಿ॒ಮಾನೋ᳚, ಅಸ್ಯ॒ ತಂ ಧೀರಾ᳚ ವಾ॒ಚಾ ಪ್ರ ಣ॑ಯ‌ನ್ತಿ ಸ॒ಪ್ತ |{ವೈರೂಪಃ ಸಘ್ನಿಃ | ವಿಶ್ವದೇವಾಃ | ತ್ರಿಷ್ಟುಪ್}

ಆಪ್ನಾ᳚ನಂ ತೀ॒ರ್ಥಂ ಕ ಇ॒ಹ ಪ್ರ ವೋ᳚ಚ॒ದ್ಯೇನ॑ ಪ॒ಥಾ ಪ್ರ॒ಪಿಬ᳚‌ನ್ತೇ ಸು॒ತಸ್ಯ॑ ||{7/10}{8.6.17.2}{10.114.7}{10.10.2.7}{951, 10110}

ಸ॒ಹ॒ಸ್ರ॒ಧಾ ಪಂ᳚ಚದ॒ಶಾನ್ಯು॒ಕ್ಥಾ ಯಾವ॒ದ್ದ್ಯಾವಾ᳚ಪೃಥಿ॒ವೀ ತಾವ॒ದಿತ್ತತ್ |{ವೈರೂಪಃ ಸಘ್ನಿಃ | ವಿಶ್ವದೇವಾಃ | ತ್ರಿಷ್ಟುಪ್}

ಸ॒ಹ॒ಸ್ರ॒ಧಾ ಮ॑ಹಿ॒ಮಾನಃ॑ ಸ॒ಹಸ್ರಂ॒ ಯಾವ॒ದ್ಬ್ರಹ್ಮ॒ ವಿಷ್ಠಿ॑ತಂ॒ ತಾವ॑ತೀ॒ ವಾಕ್ ||{8/10}{8.6.17.3}{10.114.8}{10.10.2.8}{951, 10111}

ಕಶ್ಛ‌ನ್ದ॑ಸಾಂ॒ ಯೋಗ॒ಮಾ ವೇ᳚ದ॒ ಧೀರಃ॒ ಕೋ ಧಿಷ್ಣ್ಯಾಂ॒ ಪ್ರತಿ॒ ವಾಚಂ᳚ ಪಪಾದ |{ವೈರೂಪಃ ಸಘ್ನಿಃ | ವಿಶ್ವದೇವಾಃ | ತ್ರಿಷ್ಟುಪ್}

ಕಮೃ॒ತ್ವಿಜಾ᳚ಮಷ್ಟ॒ಮಂ ಶೂರ॑ಮಾಹು॒ರ್ಹರೀ॒, ಇ‌ನ್ದ್ರ॑ಸ್ಯ॒ ನಿ ಚಿ॑ಕಾಯ॒ ಕಃ ಸ್ವಿ॑ತ್ ||{9/10}{8.6.17.4}{10.114.9}{10.10.2.9}{951, 10112}

ಭೂಮ್ಯಾ॒, ಅ‌ನ್ತಂ॒ ಪರ್ಯೇಕೇ᳚ ಚರ‌ನ್ತಿ॒ ರಥ॑ಸ್ಯ ಧೂ॒ರ್ಷು ಯು॒ಕ್ತಾಸೋ᳚, ಅಸ್ಥುಃ |{ವೈರೂಪಃ ಸಘ್ನಿಃ | ವಿಶ್ವದೇವಾಃ | ತ್ರಿಷ್ಟುಪ್}

ಶ್ರಮ॑ಸ್ಯ ದಾ॒ಯಂ ವಿ ಭ॑ಜ‌ನ್ತ್ಯೇಭ್ಯೋ ಯ॒ದಾ ಯ॒ಮೋ ಭವ॑ತಿ ಹ॒ರ್ಮ್ಯೇ ಹಿ॒ತಃ ||{10/10}{8.6.17.5}{10.114.10}{10.10.2.10}{951, 10113}

**[70] ಚಿತ್ರಇತಿ ನವರ್ಚಸ್ಯ ಸೂಕ್ತಸ್ಯ ವಾರ್ಷ್ತಿಹವ್ಯ ಉಪಸ್ತುತೋಗ್ನಿರ್ಜಗತೀ ಅಷ್ಟಮೀನವಮ್ಯೌ ತ್ರಿಷ್ಟುಪ್‌ಶಕ್ವರ್ಯೌ |**

ಚಿ॒ತ್ರ ಇಚ್ಛಿಶೋ॒ಸ್ತರು॑ಣಸ್ಯ ವ॒ಕ್ಷಥೋ॒ ನ ಯೋ ಮಾ॒ತರಾ᳚ವ॒ಪ್ಯೇತಿ॒ ಧಾತ॑ವೇ |{ವಾರ್ಷ್ತಿಹವ್ಯ ಉಪಸ್ತುತಃ | ಅಗ್ನಿಃ | ಜಗತೀ}

ಅ॒ನೂ॒ಧಾ ಯದಿ॒ ಜೀಜ॑ನ॒ದಧಾ᳚ ಚ॒ ನು ವ॒ವಕ್ಷ॑ ಸ॒ದ್ಯೋ ಮಹಿ॑ ದೂ॒ತ್ಯ1॑(ಅಂ॒) ಚರ॑ನ್ ||{1/9}{8.6.18.1}{10.115.1}{10.10.3.1}{952, 10114}

ಅ॒ಗ್ನಿರ್ಹ॒ ನಾಮ॑ ಧಾಯಿ॒ ದನ್ನ॒ಪಸ್ತ॑ಮಃ॒ ಸಂ ಯೋ ವನಾ᳚ ಯು॒ವತೇ॒ ಭಸ್ಮ॑ನಾ ದ॒ತಾ |{ವಾರ್ಷ್ತಿಹವ್ಯ ಉಪಸ್ತುತಃ | ಅಗ್ನಿಃ | ಜಗತೀ}

ಅ॒ಭಿ॒ಪ್ರ॒ಮುರಾ᳚ ಜು॒ಹ್ವಾ᳚ ಸ್ವಧ್ವ॒ರ ಇ॒ನೋ ನ ಪ್ರೋಥ॑ಮಾನೋ॒ ಯವ॑ಸೇ॒ ವೃಷಾ᳚ ||{2/9}{8.6.18.2}{10.115.2}{10.10.3.2}{952, 10115}

ತಂ ವೋ॒ ವಿಂ ನ ದ್ರು॒ಷದಂ᳚ ದೇ॒ವಮ‌ನ್ಧ॑ಸ॒ ಇ‌ನ್ದುಂ॒ ಪ್ರೋಥ᳚‌ನ್ತಂ ಪ್ರ॒ವಪ᳚‌ನ್ತಮರ್ಣ॒ವಂ |{ವಾರ್ಷ್ತಿಹವ್ಯ ಉಪಸ್ತುತಃ | ಅಗ್ನಿಃ | ಜಗತೀ}

ಆ॒ಸಾ ವಹ್ನಿಂ॒ ನ ಶೋ॒ಚಿಷಾ᳚ ವಿರ॒ಪ್ಶಿನಂ॒ ಮಹಿ᳚ವ್ರತಂ॒ ನ ಸ॒ರಜ᳚‌ನ್ತ॒ಮಧ್ವ॑ನಃ ||{3/9}{8.6.18.3}{10.115.3}{10.10.3.3}{952, 10116}

ವಿ ಯಸ್ಯ॑ ತೇ ಜ್ರಯಸಾ॒ನಸ್ಯಾ᳚ಜರ॒ ಧಕ್ಷೋ॒ರ್ನ ವಾತಾಃ॒ ಪರಿ॒ ಸ‌ನ್ತ್ಯಚ್ಯು॑ತಾಃ |{ವಾರ್ಷ್ತಿಹವ್ಯ ಉಪಸ್ತುತಃ | ಅಗ್ನಿಃ | ಜಗತೀ}

ಆ ರ॒ಣ್ವಾಸೋ॒ ಯುಯು॑ಧಯೋ॒ ನ ಸ॑ತ್ವ॒ನಂ ತ್ರಿ॒ತಂ ನ॑ಶ‌ನ್ತ॒ ಪ್ರ ಶಿ॒ಷ‌ನ್ತ॑ ಇ॒ಷ್ಟಯೇ᳚ ||{4/9}{8.6.18.4}{10.115.4}{10.10.3.4}{952, 10117}

ಸ ಇದ॒ಗ್ನಿಃ ಕಣ್ವ॑ತಮಃ॒ ಕಣ್ವ॑ಸಖಾ॒ರ್ಯಃ ಪರ॒ಸ್ಯಾ‌ನ್ತ॑ರಸ್ಯ॒ ತರು॑ಷಃ |{ವಾರ್ಷ್ತಿಹವ್ಯ ಉಪಸ್ತುತಃ | ಅಗ್ನಿಃ | ಜಗತೀ}

ಅ॒ಗ್ನಿಃ ಪಾ᳚ತು ಗೃಣ॒ತೋ, ಅ॒ಗ್ನಿಃ ಸೂ॒ರೀನ॒ಗ್ನಿರ್ದ॑ದಾತು॒ ತೇಷಾ॒ಮವೋ᳚ ನಃ ||{5/9}{8.6.18.5}{10.115.5}{10.10.3.5}{952, 10118}

ವಾ॒ಜಿ‌ನ್ತ॑ಮಾಯ॒ ಸಹ್ಯ॑ಸೇ ಸುಪಿತ್ರ್ಯ ತೃ॒ಷು ಚ್ಯವಾ᳚ನೋ॒, ಅನು॑ ಜಾ॒ತವೇ᳚ದಸೇ |{ವಾರ್ಷ್ತಿಹವ್ಯ ಉಪಸ್ತುತಃ | ಅಗ್ನಿಃ | ಜಗತೀ}

ಅ॒ನು॒ದ್ರೇ ಚಿ॒ದ್ಯೋ ಧೃ॑ಷ॒ತಾ ವರಂ᳚ ಸ॒ತೇ ಮ॒ಹಿ‌ನ್ತ॑ಮಾಯ॒ ಧನ್ವ॒ನೇದ॑ವಿಷ್ಯ॒ತೇ ||{6/9}{8.6.19.1}{10.115.6}{10.10.3.6}{952, 10119}

ಏ॒ವಾಗ್ನಿರ್ಮರ್ತೈಃ᳚ ಸ॒ಹ ಸೂ॒ರಿಭಿ॒ರ್ವಸುಃ॑ ಷ್ಟವೇ॒ ಸಹ॑ಸಃ ಸೂ॒ನರೋ॒ ನೃಭಿಃ॑ |{ವಾರ್ಷ್ತಿಹವ್ಯ ಉಪಸ್ತುತಃ | ಅಗ್ನಿಃ | ಜಗತೀ}

ಮಿ॒ತ್ರಾಸೋ॒ ನ ಯೇ ಸುಧಿ॑ತಾ ಋತಾ॒ಯವೋ॒ ದ್ಯಾವೋ॒ ನ ದ್ಯು॒ಮ್ನೈರ॒ಭಿ ಸ‌ನ್ತಿ॒ ಮಾನು॑ಷಾನ್ ||{7/9}{8.6.19.2}{10.115.7}{10.10.3.7}{952, 10120}

ಊರ್ಜೋ᳚ ನಪಾತ್ಸಹಸಾವ॒ನ್ನಿತಿ॑ ತ್ವೋಪಸ್ತು॒ತಸ್ಯ॑ ವ‌ನ್ದತೇ॒ ವೃಷಾ॒ ವಾಕ್ |{ವಾರ್ಷ್ತಿಹವ್ಯ ಉಪಸ್ತುತಃ | ಅಗ್ನಿಃ | ತ್ರಿಷ್ಟುಪ್}

ತ್ವಾಂ ಸ್ತೋ᳚ಷಾಮ॒ ತ್ವಯಾ᳚ ಸು॒ವೀರಾ॒ ದ್ರಾಘೀ᳚ಯ॒ ಆಯುಃ॑ ಪ್ರತ॒ರಂ ದಧಾ᳚ನಾಃ ||{8/9}{8.6.19.3}{10.115.8}{10.10.3.8}{952, 10121}

ಇತಿ॑ ತ್ವಾಗ್ನೇ ವೃಷ್ಟಿ॒ಹವ್ಯ॑ಸ್ಯ ಪು॒ತ್ರಾ, ಉ॑ಪಸ್ತು॒ತಾಸ॒ ಋಷ॑ಯೋಽವೋಚನ್ |{ವಾರ್ಷ್ತಿಹವ್ಯ ಉಪಸ್ತುತಃ | ಅಗ್ನಿಃ | ಶಕ್ವರೀ}

ತಾಁಶ್ಚ॑ ಪಾ॒ಹಿ ಗೃ॑ಣ॒ತಶ್ಚ॑ ಸೂ॒ರೀನ್ವಷ॒ಡ್ವಷ॒ಳಿತ್ಯೂ॒ರ್ಧ್ವಾಸೋ᳚, ಅನಕ್ಷ॒ನ್ನಮೋ॒ ನಮ॒ ಇತ್ಯೂ॒ರ್ಧ್ವಾಸೋ᳚, ಅನಕ್ಷನ್ ||{9/9}{8.6.19.4}{10.115.9}{10.10.3.9}{952, 10122}

**[71] ಪಿಬೇತಿ ನವರ್ಚಸ್ಯ ಸೂಕ್ತಸ್ಯ ಸ್ಥೌರೋಗ್ನಿಯುತ ಇಂದ್ರಸ್ತ್ರಿಷ್ಟುಪ್ | (ಅಗ್ನಿಯೂಪೋವಾ ಋಷಿಃ) |**

ಪಿಬಾ॒ ಸೋಮಂ᳚ ಮಹ॒ತ ಇ᳚‌ನ್ದ್ರಿ॒ಯಾಯ॒ ಪಿಬಾ᳚ ವೃ॒ತ್ರಾಯ॒ ಹ‌ನ್ತ॑ವೇ ಶವಿಷ್ಠ |{ಸ್ಥೌರೋಗ್ನಿಯುತೋಗ್ನಿಯೂಪೋ ವಾ | ಇಂದ್ರಃ | ತ್ರಿಷ್ಟುಪ್}

ಪಿಬ॑ ರಾ॒ಯೇ ಶವ॑ಸೇ ಹೂ॒ಯಮಾ᳚ನಃ॒ ಪಿಬ॒ ಮಧ್ವ॑ಸ್ತೃ॒ಪದಿ॒‌ನ್ದ್ರಾ ವೃ॑ಷಸ್ವ ||{1/9}{8.6.20.1}{10.116.1}{10.10.4.1}{953, 10123}

ಅ॒ಸ್ಯ ಪಿ॑ಬ ಕ್ಷು॒ಮತಃ॒ ಪ್ರಸ್ಥಿ॑ತ॒ಸ್ಯೇ‌ನ್ದ್ರ॒ ಸೋಮ॑ಸ್ಯ॒ ವರ॒ಮಾ ಸು॒ತಸ್ಯ॑ |{ಸ್ಥೌರೋಗ್ನಿಯುತೋಗ್ನಿಯೂಪೋ ವಾ | ಇಂದ್ರಃ | ತ್ರಿಷ್ಟುಪ್}

ಸ್ವ॒ಸ್ತಿ॒ದಾ ಮನ॑ಸಾ ಮಾದಯಸ್ವಾರ್ವಾಚೀ॒ನೋ ರೇ॒ವತೇ॒ ಸೌಭ॑ಗಾಯ ||{2/9}{8.6.20.2}{10.116.2}{10.10.4.2}{953, 10124}

ಮ॒ಮತ್ತು॑ ತ್ವಾ ದಿ॒ವ್ಯಃ ಸೋಮ॑ ಇ‌ನ್ದ್ರ ಮ॒ಮತ್ತು॒ ಯಃ ಸೂ॒ಯತೇ॒ ಪಾರ್ಥಿ॑ವೇಷು |{ಸ್ಥೌರೋಗ್ನಿಯುತೋಗ್ನಿಯೂಪೋ ವಾ | ಇಂದ್ರಃ | ತ್ರಿಷ್ಟುಪ್}

ಮ॒ಮತ್ತು॒ ಯೇನ॒ ವರಿ॑ವಶ್ಚ॒ಕರ್ಥ॑ ಮ॒ಮತ್ತು॒ ಯೇನ॑ ನಿರಿ॒ಣಾಸಿ॒ ಶತ್ರೂ॑ನ್ ||{3/9}{8.6.20.3}{10.116.3}{10.10.4.3}{953, 10125}

ಆ ದ್ವಿ॒ಬರ್ಹಾ᳚, ಅಮಿ॒ನೋ ಯಾ॒ತ್ವಿ‌ನ್ದ್ರೋ॒ ವೃಷಾ॒ ಹರಿ॑ಭ್ಯಾಂ॒ ಪರಿ॑ಷಿಕ್ತ॒ಮ‌ನ್ಧಃ॑ |{ಸ್ಥೌರೋಗ್ನಿಯುತೋಗ್ನಿಯೂಪೋ ವಾ | ಇಂದ್ರಃ | ತ್ರಿಷ್ಟುಪ್}

ಗವ್ಯಾ ಸು॒ತಸ್ಯ॒ ಪ್ರಭೃ॑ತಸ್ಯ॒ ಮಧ್ವಃ॑ ಸ॒ತ್ರಾ ಖೇದಾ᳚ಮರುಶ॒ಹಾ ವೃ॑ಷಸ್ವ ||{4/9}{8.6.20.4}{10.116.4}{10.10.4.4}{953, 10126}

ನಿ ತಿ॒ಗ್ಮಾನಿ॑ ಭ್ರಾ॒ಶಯ॒ನ್ಭ್ರಾಶ್ಯಾ॒ನ್ಯವ॑ ಸ್ಥಿ॒ರಾ ತ॑ನುಹಿ ಯಾತು॒ಜೂನಾಂ᳚ |{ಸ್ಥೌರೋಗ್ನಿಯುತೋಗ್ನಿಯೂಪೋ ವಾ | ಇಂದ್ರಃ | ತ್ರಿಷ್ಟುಪ್}

ಉ॒ಗ್ರಾಯ॑ ತೇ॒ ಸಹೋ॒ ಬಲಂ᳚ ದದಾಮಿ ಪ್ರ॒ತೀತ್ಯಾ॒ ಶತ್ರೂ᳚ನ್ವಿಗ॒ದೇಷು॑ ವೃಶ್ಚ ||{5/9}{8.6.20.5}{10.116.5}{10.10.4.5}{953, 10127}

ವ್ಯ1॑(ಅ॒)ರ್ಯ ಇ᳚‌ನ್ದ್ರ ತನುಹಿ॒ ಶ್ರವಾಂ॒ಸ್ಯೋಜಃ॑ ಸ್ಥಿ॒ರೇವ॒ ಧನ್ವ॑ನೋ॒ಽಭಿಮಾ᳚ತೀಃ |{ಸ್ಥೌರೋಗ್ನಿಯುತೋಗ್ನಿಯೂಪೋ ವಾ | ಇಂದ್ರಃ | ತ್ರಿಷ್ಟುಪ್}

ಅ॒ಸ್ಮ॒ದ್ರ್ಯ॑ಗ್ವಾವೃಧಾ॒ನಃ ಸಹೋ᳚ಭಿ॒ರನಿ॑ಭೃಷ್ಟಸ್ತ॒ನ್ವಂ᳚ ವಾವೃಧಸ್ವ ||{6/9}{8.6.21.1}{10.116.6}{10.10.4.6}{953, 10128}

ಇ॒ದಂ ಹ॒ವಿರ್ಮ॑ಘವ॒‌ನ್ತುಭ್ಯಂ᳚ ರಾ॒ತಂ ಪ್ರತಿ॑ ಸಮ್ರಾ॒ಳಹೃ॑ಣಾನೋ ಗೃಭಾಯ |{ಸ್ಥೌರೋಗ್ನಿಯುತೋಗ್ನಿಯೂಪೋ ವಾ | ಇಂದ್ರಃ | ತ್ರಿಷ್ಟುಪ್}

ತುಭ್ಯಂ᳚ ಸು॒ತೋ ಮ॑ಘವ॒‌ನ್ತುಭ್ಯಂ᳚ ಪ॒ಕ್ವೋ॒3॑(ಓ॒)ಽದ್ಧೀ᳚‌ನ್ದ್ರ॒ ಪಿಬ॑ ಚ॒ ಪ್ರಸ್ಥಿ॑ತಸ್ಯ ||{7/9}{8.6.21.2}{10.116.7}{10.10.4.7}{953, 10129}

ಅ॒ದ್ಧೀದಿ᳚‌ನ್ದ್ರ॒ ಪ್ರಸ್ಥಿ॑ತೇ॒ಮಾ ಹ॒ವೀಂಷಿ॒ ಚನೋ᳚ ದಧಿಷ್ವ ಪಚ॒ತೋತ ಸೋಮಂ᳚ |{ಸ್ಥೌರೋಗ್ನಿಯುತೋಗ್ನಿಯೂಪೋ ವಾ | ಇಂದ್ರಃ | ತ್ರಿಷ್ಟುಪ್}

ಪ್ರಯ॑ಸ್ವ‌ನ್ತಃ॒ ಪ್ರತಿ॑ ಹರ್ಯಾಮಸಿ ತ್ವಾ ಸ॒ತ್ಯಾಃ ಸ᳚‌ನ್ತು॒ ಯಜ॑ಮಾನಸ್ಯ॒ ಕಾಮಾಃ᳚ ||{8/9}{8.6.21.3}{10.116.8}{10.10.4.8}{953, 10130}

ಪ್ರೇ‌ನ್ದ್ರಾ॒ಗ್ನಿಭ್ಯಾಂ᳚ ಸುವಚ॒ಸ್ಯಾಮಿ॑ಯರ್ಮಿ॒ ಸಿ‌ನ್ಧಾ᳚ವಿವ॒ ಪ್ರೇರ॑ಯಂ॒ ನಾವ॑ಮ॒ರ್ಕೈಃ |{ಸ್ಥೌರೋಗ್ನಿಯುತೋಗ್ನಿಯೂಪೋ ವಾ | ಇಂದ್ರಃ | ತ್ರಿಷ್ಟುಪ್}

ಅಯಾ᳚, ಇವ॒ ಪರಿ॑ ಚರ‌ನ್ತಿ ದೇ॒ವಾ ಯೇ, ಅ॒ಸ್ಮಭ್ಯಂ᳚ ಧನ॒ದಾ, ಉ॒ದ್ಭಿದ॑ಶ್ಚ ||{9/9}{8.6.21.4}{10.116.9}{10.10.4.9}{953, 10131}

**[72] ನವಾಇತಿ ನವರ್ಚಸ್ಯ ಸೂಕ್ತಸ್ಯಾಂಗಿರಸೋ ಭಿಕ್ಷುರ್ಧನಾನ್ನದಾನಂತ್ರಿಷ್ಟುಬಾದ್ಯೇಜಗತ್ಯೌ |**

ನ ವಾ, ಉ॑ ದೇ॒ವಾಃ, ಕ್ಷುಧ॒ಮಿದ್ವ॒ಧಂ ದ॑ದುರು॒ತಾಶಿ॑ತ॒ಮುಪ॑ ಗಚ್ಛ‌ನ್ತಿ ಮೃ॒ತ್ಯವಃ॑ |{ಆಂಗಿರಸೋ ಭಿಕ್ಷುಃ | ಧನಾನ್ನದಾನಃ | ಜಗತೀ}

ಉ॒ತೋ ರ॒ಯಿಃ ಪೃ॑ಣ॒ತೋ ನೋಪ॑ ದಸ್ಯತ್ಯು॒ತಾಪೃ॑ಣನ್ಮರ್ಡಿ॒ತಾರಂ॒ ನ ವಿ᳚‌ನ್ದತೇ ||{1/9}{8.6.22.1}{10.117.1}{10.10.5.1}{954, 10132}

ಯ ಆ॒ಧ್ರಾಯ॑ ಚಕಮಾ॒ನಾಯ॑ ಪಿ॒ತ್ವೋಽನ್ನ॑ವಾ॒‌ನ್ತ್ಸನ್‌ ರ॑ಫಿ॒ತಾಯೋ᳚ಪಜ॒ಗ್ಮುಷೇ᳚ |{ಆಂಗಿರಸೋ ಭಿಕ್ಷುಃ | ಧನಾನ್ನದಾನಃ | ಜಗತೀ}

ಸ್ಥಿ॒ರಂ ಮನಃ॑ ಕೃಣು॒ತೇ ಸೇವ॑ತೇ ಪು॒ರೋತೋ ಚಿ॒ತ್ಸ ಮ॑ರ್ಡಿ॒ತಾರಂ॒ ನ ವಿ᳚‌ನ್ದತೇ ||{2/9}{8.6.22.2}{10.117.2}{10.10.5.2}{954, 10133}

ಸ ಇದ್ಭೋ॒ಜೋ ಯೋ ಗೃ॒ಹವೇ॒ ದದಾ॒ತ್ಯನ್ನ॑ಕಾಮಾಯ॒ ಚರ॑ತೇ ಕೃ॒ಶಾಯ॑ |{ಆಂಗಿರಸೋ ಭಿಕ್ಷುಃ | ಧನಾನ್ನದಾನಃ | ತ್ರಿಷ್ಟುಪ್}

ಅರ॑ಮಸ್ಮೈ ಭವತಿ॒ ಯಾಮ॑ಹೂತಾ, ಉ॒ತಾಪ॒ರೀಷು॑ ಕೃಣುತೇ॒ ಸಖಾ᳚ಯಂ ||{3/9}{8.6.22.3}{10.117.3}{10.10.5.3}{954, 10134}

ನ ಸ ಸಖಾ॒ ಯೋ ನ ದದಾ᳚ತಿ॒ ಸಖ್ಯೇ᳚ ಸಚಾ॒ಭುವೇ॒ ಸಚ॑ಮಾನಾಯ ಪಿ॒ತ್ವಃ |{ಆಂಗಿರಸೋ ಭಿಕ್ಷುಃ | ಧನಾನ್ನದಾನಃ | ತ್ರಿಷ್ಟುಪ್}

ಅಪಾ᳚ಸ್ಮಾ॒ತ್ಪ್ರೇಯಾ॒ನ್ನ ತದೋಕೋ᳚, ಅಸ್ತಿ ಪೃ॒ಣ‌ನ್ತ॑ಮ॒ನ್ಯಮರ॑ಣಂ ಚಿದಿಚ್ಛೇತ್ ||{4/9}{8.6.22.4}{10.117.4}{10.10.5.4}{954, 10135}

ಪೃ॒ಣೀ॒ಯಾದಿನ್ನಾಧ॑ಮಾನಾಯ॒ ತವ್ಯಾ॒‌ನ್ದ್ರಾಘೀ᳚ಯಾಂಸ॒ಮನು॑ ಪಶ್ಯೇತ॒ ಪ‌ನ್ಥಾಂ᳚ |{ಆಂಗಿರಸೋ ಭಿಕ್ಷುಃ | ಧನಾನ್ನದಾನಃ | ತ್ರಿಷ್ಟುಪ್}

ಓ ಹಿ ವರ್ತ᳚‌ನ್ತೇ॒ ರಥ್ಯೇ᳚ವ ಚ॒ಕ್ರಾನ್ಯಮ᳚ನ್ಯ॒ಮುಪ॑ ತಿಷ್ಠ‌ನ್ತ॒ ರಾಯಃ॑ ||{5/9}{8.6.22.5}{10.117.5}{10.10.5.5}{954, 10136}

ಮೋಘ॒ಮನ್ನಂ᳚ ವಿ‌ನ್ದತೇ॒, ಅಪ್ರ॑ಚೇತಾಃ ಸ॒ತ್ಯಂ ಬ್ರ॑ವೀಮಿ ವ॒ಧ ಇತ್ಸ ತಸ್ಯ॑ |{ಆಂಗಿರಸೋ ಭಿಕ್ಷುಃ | ಧನಾನ್ನದಾನಃ | ತ್ರಿಷ್ಟುಪ್}

ನಾರ್ಯ॒ಮಣಂ॒ ಪುಷ್ಯ॑ತಿ॒ ನೋ ಸಖಾ᳚ಯಂ॒ ಕೇವ॑ಲಾಘೋ ಭವತಿ ಕೇವಲಾ॒ದೀ ||{6/9}{8.6.23.1}{10.117.6}{10.10.5.6}{954, 10137}

ಕೃ॒ಷನ್ನಿತ್ಫಾಲ॒ ಆಶಿ॑ತಂ ಕೃಣೋತಿ॒ ಯನ್ನಧ್ವಾ᳚ನ॒ಮಪ॑ ವೃಂಕ್ತೇ ಚ॒ರಿತ್ರೈಃ᳚ |{ಆಂಗಿರಸೋ ಭಿಕ್ಷುಃ | ಧನಾನ್ನದಾನಃ | ತ್ರಿಷ್ಟುಪ್}

ವದ᳚ನ್ಬ್ರ॒ಹ್ಮಾವ॑ದತೋ॒ ವನೀ᳚ಯಾನ್ಪೃ॒ಣನ್ನಾ॒ಪಿರಪೃ॑ಣ‌ನ್ತಮ॒ಭಿ ಷ್ಯಾ᳚ತ್ ||{7/9}{8.6.23.2}{10.117.7}{10.10.5.7}{954, 10138}

ಏಕ॑ಪಾ॒ದ್ಭೂಯೋ᳚ ದ್ವಿ॒ಪದೋ॒ ವಿ ಚ॑ಕ್ರಮೇ ದ್ವಿ॒ಪಾತ್ತ್ರಿ॒ಪಾದ॑ಮ॒ಭ್ಯೇ᳚ತಿ ಪ॒ಶ್ಚಾತ್ |{ಆಂಗಿರಸೋ ಭಿಕ್ಷುಃ | ಧನಾನ್ನದಾನಃ | ತ್ರಿಷ್ಟುಪ್}

ಚತು॑ಷ್ಪಾದೇತಿ ದ್ವಿ॒ಪದಾ᳚ಮಭಿಸ್ವ॒ರೇ ಸಂ॒ಪಶ್ಯ᳚ನ್ಪಂ॒ಕ್ತೀರು॑ಪ॒ತಿಷ್ಠ॑ಮಾನಃ ||{8/9}{8.6.23.3}{10.117.8}{10.10.5.8}{954, 10139}

ಸ॒ಮೌ ಚಿ॒ದ್ಧಸ್ತೌ॒ ನ ಸ॒ಮಂ ವಿ॑ವಿಷ್ಟಃ ಸಮ್ಮಾ॒ತರಾ᳚ ಚಿ॒ನ್ನ ಸ॒ಮಂ ದು॑ಹಾತೇ |{ಆಂಗಿರಸೋ ಭಿಕ್ಷುಃ | ಧನಾನ್ನದಾನಃ | ತ್ರಿಷ್ಟುಪ್}

ಯ॒ಮಯೋ᳚ಶ್ಚಿ॒ನ್ನ ಸ॒ಮಾ ವೀ॒ರ್ಯಾ᳚ಣಿ ಜ್ಞಾ॒ತೀ ಚಿ॒ತ್ಸ‌ನ್ತೌ॒ ನ ಸ॒ಮಂ ಪೃ॑ಣೀತಃ ||{9/9}{8.6.23.4}{10.117.9}{10.10.5.9}{954, 10140}

**[73] ಅಗ್ನೇಹಂಸೀತಿ ನವರ್ಚಸ್ಯ ಸೂಕ್ತಸ್ಯಾಮಹೀಯವ ಉರುಕ್ಷಯೋರಕ್ಷೋಹಾಗ್ನಿರ್ಗಾಯತ್ರೀ |**

ಅಗ್ನೇ॒ ಹಂಸಿ॒ ನ್ಯ1॑(ಅ॒)ತ್ರಿಣಂ॒ ದೀದ್ಯ॒ನ್ಮರ್ತ್ಯೇ॒ಷ್ವಾ |{ಮಹೀಯವ ಉರುಕ್ಷಯಃ | ರಕ್ಷೋಹಾಗ್ನಿಃ | ಗಾಯತ್ರೀ}

ಸ್ವೇ ಕ್ಷಯೇ᳚ ಶುಚಿವ್ರತ ||{1/9}{8.6.24.1}{10.118.1}{10.10.6.1}{955, 10141}

ಉತ್ತಿ॑ಷ್ಠಸಿ॒ ಸ್ವಾ᳚ಹುತೋ ಘೃ॒ತಾನಿ॒ ಪ್ರತಿ॑ ಮೋದಸೇ |{ಮಹೀಯವ ಉರುಕ್ಷಯಃ | ರಕ್ಷೋಹಾಗ್ನಿಃ | ಗಾಯತ್ರೀ}

ಯತ್‌ ತ್ವಾ॒ ಸ್ರುಚಃ॑ ಸ॒ಮಸ್ಥಿ॑ರನ್ ||{2/9}{8.6.24.2}{10.118.2}{10.10.6.2}{955, 10142}

ಸ ಆಹು॑ತೋ॒ ವಿ ರೋ᳚ಚತೇ॒ಽಗ್ನಿರೀ॒ಳೇನ್ಯೋ᳚ ಗಿ॒ರಾ |{ಮಹೀಯವ ಉರುಕ್ಷಯಃ | ರಕ್ಷೋಹಾಗ್ನಿಃ | ಗಾಯತ್ರೀ}

ಸ್ರು॒ಚಾ ಪ್ರತೀ᳚ಕಮಜ್ಯತೇ ||{3/9}{8.6.24.3}{10.118.3}{10.10.6.3}{955, 10143}

ಘೃ॒ತೇನಾ॒ಗ್ನಿಃ ಸಮ॑ಜ್ಯತೇ॒ ಮಧು॑ಪ್ರತೀಕ॒ ಆಹು॑ತಃ |{ಮಹೀಯವ ಉರುಕ್ಷಯಃ | ರಕ್ಷೋಹಾಗ್ನಿಃ | ಗಾಯತ್ರೀ}

ರೋಚ॑ಮಾನೋ ವಿ॒ಭಾವ॑ಸುಃ ||{4/9}{8.6.24.4}{10.118.4}{10.10.6.4}{955, 10144}

ಜರ॑ಮಾಣಃ॒ ಸಮಿ॑ಧ್ಯಸೇ ದೇ॒ವೇಭ್ಯೋ᳚ ಹವ್ಯವಾಹನ |{ಮಹೀಯವ ಉರುಕ್ಷಯಃ | ರಕ್ಷೋಹಾಗ್ನಿಃ | ಗಾಯತ್ರೀ}

ತಂ ತ್ವಾ᳚ ಹವ‌ನ್ತ॒ ಮರ್ತ್ಯಾಃ᳚ ||{5/9}{8.6.24.5}{10.118.5}{10.10.6.5}{955, 10145}

ತಂ ಮ॑ರ್ತಾ॒, ಅಮ॑ರ್ತ್ಯಂ ಘೃ॒ತೇನಾ॒ಗ್ನಿಂ ಸ॑ಪರ್ಯತ |{ಮಹೀಯವ ಉರುಕ್ಷಯಃ | ರಕ್ಷೋಹಾಗ್ನಿಃ | ಗಾಯತ್ರೀ}

ಅದಾ᳚ಭ್ಯಂ ಗೃ॒ಹಪ॑ತಿಂ ||{6/9}{8.6.25.1}{10.118.6}{10.10.6.6}{955, 10146}

ಅದಾ᳚ಭ್ಯೇನ ಶೋ॒ಚಿಷಾಗ್ನೇ॒ ರಕ್ಷ॒ಸ್ತ್ವಂ ದ॑ಹ |{ಮಹೀಯವ ಉರುಕ್ಷಯಃ | ರಕ್ಷೋಹಾಗ್ನಿಃ | ಗಾಯತ್ರೀ}

ಗೋ॒ಪಾ ಋ॒ತಸ್ಯ॑ ದೀದಿಹಿ ||{7/9}{8.6.25.2}{10.118.7}{10.10.6.7}{955, 10147}

ಸ ತ್ವಮ॑ಗ್ನೇ॒ ಪ್ರತೀ᳚ಕೇನ॒ ಪ್ರತ್ಯೋ᳚ಷ ಯಾತುಧಾ॒ನ್ಯಃ॑ |{ಮಹೀಯವ ಉರುಕ್ಷಯಃ | ರಕ್ಷೋಹಾಗ್ನಿಃ | ಗಾಯತ್ರೀ}

ಉ॒ರು॒ಕ್ಷಯೇ᳚ಷು॒ ದೀದ್ಯ॑ತ್ ||{8/9}{8.6.25.3}{10.118.8}{10.10.6.8}{955, 10148}

ತಂ ತ್ವಾ᳚ ಗೀ॒ರ್ಭಿರು॑ರು॒ಕ್ಷಯಾ᳚ ಹವ್ಯ॒ವಾಹಂ॒ ಸಮೀ᳚ಧಿರೇ |{ಮಹೀಯವ ಉರುಕ್ಷಯಃ | ರಕ್ಷೋಹಾಗ್ನಿಃ | ಗಾಯತ್ರೀ}

ಯಜಿ॑ಷ್ಠಂ॒ ಮಾನು॑ಷೇ॒ ಜನೇ᳚ ||{9/9}{8.6.25.4}{10.118.9}{10.10.6.9}{955, 10149}

**[74] ಇತಿವಾಇತಿ ತ್ರಯೋದಶರ್ಚಸ್ಯ ಸೂಕ್ತಸ್ಯೈಂದ್ರೋ ಲಬೋಗಾಯತ್ರೀ |**

ಇತಿ॒ ವಾ, ಇತಿ॑ ಮೇ॒ ಮನೋ॒ ಗಾಮಶ್ವಂ᳚ ಸನುಯಾ॒ಮಿತಿ॑ |{ಐಂದ್ರೋ | ಲಬಃ | ಗಾಯತ್ರೀ}

ಕು॒ವಿತ್ಸೋಮ॒ಸ್ಯಾಪಾ॒ಮಿತಿ॑ ||{1/13}{8.6.26.1}{10.119.1}{10.10.7.1}{956, 10150}

ಪ್ರ ವಾತಾ᳚, ಇವ॒ ದೋಧ॑ತ॒ ಉನ್ಮಾ᳚ ಪೀ॒ತಾ, ಅ॑ಯಂಸತ |{ಐಂದ್ರೋ | ಲಬಃ | ಗಾಯತ್ರೀ}

ಕು॒ವಿತ್ಸೋಮ॒ಸ್ಯಾಪಾ॒ಮಿತಿ॑ ||{2/13}{8.6.26.2}{10.119.2}{10.10.7.2}{956, 10151}

ಉನ್ಮಾ᳚ ಪೀ॒ತಾ, ಅ॑ಯಂಸತ॒ ರಥ॒ಮಶ್ವಾ᳚, ಇವಾ॒ಶವಃ॑ |{ಐಂದ್ರೋ | ಲಬಃ | ಗಾಯತ್ರೀ}

ಕು॒ವಿತ್ಸೋಮ॒ಸ್ಯಾಪಾ॒ಮಿತಿ॑ ||{3/13}{8.6.26.3}{10.119.3}{10.10.7.3}{956, 10152}

ಉಪ॑ ಮಾ ಮ॒ತಿರ॑ಸ್ಥಿತ ವಾ॒ಶ್ರಾ ಪು॒ತ್ರಮಿ॑ವ ಪ್ರಿ॒ಯಂ |{ಐಂದ್ರೋ | ಲಬಃ | ಗಾಯತ್ರೀ}

ಕು॒ವಿತ್ಸೋಮ॒ಸ್ಯಾಪಾ॒ಮಿತಿ॑ ||{4/13}{8.6.26.4}{10.119.4}{10.10.7.4}{956, 10153}

ಅ॒ಹಂ ತಷ್ಟೇ᳚ವ ವ॒‌ನ್ಧುರಂ॒ ಪರ್ಯ॑ಚಾಮಿ ಹೃ॒ದಾ ಮ॒ತಿಂ |{ಐಂದ್ರೋ | ಲಬಃ | ಗಾಯತ್ರೀ}

ಕು॒ವಿತ್ಸೋಮ॒ಸ್ಯಾಪಾ॒ಮಿತಿ॑ ||{5/13}{8.6.26.5}{10.119.5}{10.10.7.5}{956, 10154}

ನ॒ಹಿ ಮೇ᳚, ಅಕ್ಷಿ॒ಪಚ್ಚ॒ನಾಽಚ್ಛಾ᳚‌ನ್ತ್ಸುಃ॒ ಪಂಚ॑ ಕೃ॒ಷ್ಟಯಃ॑ |{ಐಂದ್ರೋ | ಲಬಃ | ಗಾಯತ್ರೀ}

ಕು॒ವಿತ್ಸೋಮ॒ಸ್ಯಾಪಾ॒ಮಿತಿ॑ ||{6/13}{8.6.26.6}{10.119.6}{10.10.7.6}{956, 10155}

ನ॒ಹಿ ಮೇ॒ ರೋದ॑ಸೀ, ಉ॒ಭೇ, ಅ॒ನ್ಯಂ ಪ॒ಕ್ಷಂ ಚ॒ನ ಪ್ರತಿ॑ |{ಐಂದ್ರೋ | ಲಬಃ | ಗಾಯತ್ರೀ}

ಕು॒ವಿತ್ಸೋಮ॒ಸ್ಯಾಪಾ॒ಮಿತಿ॑ ||{7/13}{8.6.27.1}{10.119.7}{10.10.7.7}{956, 10156}

ಅ॒ಭಿ ದ್ಯಾಂ ಮ॑ಹಿ॒ನಾ ಭು॑ವಮ॒ಭೀ॒3॑(ಈ॒)ಮಾಂ ಪೃ॑ಥಿ॒ವೀಂ ಮ॒ಹೀಂ |{ಐಂದ್ರೋ | ಲಬಃ | ಗಾಯತ್ರೀ}

ಕು॒ವಿತ್ಸೋಮ॒ಸ್ಯಾಪಾ॒ಮಿತಿ॑ ||{8/13}{8.6.27.2}{10.119.8}{10.10.7.8}{956, 10157}

ಹ‌ನ್ತಾ॒ಹಂ ಪೃ॑ಥಿ॒ವೀಮಿ॒ಮಾಂ ನಿ ದ॑ಧಾನೀ॒ಹ ವೇ॒ಹ ವಾ᳚ |{ಐಂದ್ರೋ | ಲಬಃ | ಗಾಯತ್ರೀ}

ಕು॒ವಿತ್ಸೋಮ॒ಸ್ಯಾಪಾ॒ಮಿತಿ॑ ||{9/13}{8.6.27.3}{10.119.9}{10.10.7.9}{956, 10158}

ಓ॒ಷಮಿತ್ಪೃ॑ಥಿ॒ವೀಮ॒ಹಂ ಜಂ॒ಘನಾ᳚ನೀ॒ಹ ವೇ॒ಹ ವಾ᳚ |{ಐಂದ್ರೋ | ಲಬಃ | ಗಾಯತ್ರೀ}

ಕು॒ವಿತ್ಸೋಮ॒ಸ್ಯಾಪಾ॒ಮಿತಿ॑ ||{10/13}{8.6.27.4}{10.119.10}{10.10.7.10}{956, 10159}

ದಿ॒ವಿ ಮೇ᳚, ಅ॒ನ್ಯಃ ಪ॒ಕ್ಷೋ॒3॑(ಓ॒) ಽಧೋ, ಅ॒ನ್ಯಮ॑ಚೀಕೃಷಂ |{ಐಂದ್ರೋ | ಲಬಃ | ಗಾಯತ್ರೀ}

ಕು॒ವಿತ್ಸೋಮ॒ಸ್ಯಾಪಾ॒ಮಿತಿ॑ ||{11/13}{8.6.27.5}{10.119.11}{10.10.7.11}{956, 10160}

ಅ॒ಹಮ॑ಸ್ಮಿ ಮಹಾಮ॒ಹೋ᳚ ಽಭಿನ॒ಭ್ಯಮುದೀ᳚ಷಿತಃ |{ಐಂದ್ರೋ | ಲಬಃ | ಗಾಯತ್ರೀ}

ಕು॒ವಿತ್ಸೋಮ॒ಸ್ಯಾಪಾ॒ಮಿತಿ॑ ||{12/13}{8.6.27.6}{10.119.12}{10.10.7.12}{956, 10161}

ಗೃ॒ಹೋ ಯಾ॒ಮ್ಯರಂ᳚ಕೃತೋ ದೇ॒ವೇಭ್ಯೋ᳚ ಹವ್ಯ॒ವಾಹ॑ನಃ |{ಐಂದ್ರೋ | ಲಬಃ | ಗಾಯತ್ರೀ}

ಕು॒ವಿತ್ಸೋಮ॒ಸ್ಯಾಪಾ॒ಮಿತಿ॑ ||{13/13}{8.6.27.7}{10.119.13}{10.10.7.13}{956, 10162}

**[75] ತದಿದಿತಿ ನವರ್ಚಸ್ಯ ಸೂಕ್ತಸ್ಯಾಥರ್ವಣೋಬೃಹದ್ದಿವಇಂದ್ರಸ್ತ್ರಿಷ್ಟುಪ್ |**

ತದಿದಾ᳚ಸ॒ ಭುವ॑ನೇಷು॒ ಜ್ಯೇಷ್ಠಂ॒ ಯತೋ᳚ ಜ॒ಜ್ಞ ಉ॒ಗ್ರಸ್ತ್ವೇ॒ಷನೃ॑ಮ್ಣಃ |{ಆಥರ್ವಣೋ ಬೃಹದ್ದಿವಃ | ಇಂದ್ರಃ | ತ್ರಿಷ್ಟುಪ್}

ಸ॒ದ್ಯೋ ಜ॑ಜ್ಞಾ॒ನೋ ನಿ ರಿ॑ಣಾತಿ॒ ಶತ್ರೂ॒ನನು॒ ಯಂ ವಿಶ್ವೇ॒ ಮದ॒‌ನ್ತ್ಯೂಮಾಃ᳚ ||{1/9}{8.7.1.1}{10.120.1}{10.10.8.1}{957, 10163}

ವಾ॒ವೃ॒ಧಾ॒ನಃ ಶವ॑ಸಾ॒ ಭೂರ್ಯೋ᳚ಜಾಃ॒ ಶತ್ರು॑ರ್ದಾ॒ಸಾಯ॑ ಭಿ॒ಯಸಂ᳚ ದಧಾತಿ |{ಆಥರ್ವಣೋ ಬೃಹದ್ದಿವಃ | ಇಂದ್ರಃ | ತ್ರಿಷ್ಟುಪ್}

ಅವ್ಯ॑ನಚ್ಚ ವ್ಯ॒ನಚ್ಚ॒ ಸಸ್ನಿ॒ ಸಂ ತೇ᳚ ನವ‌ನ್ತ॒ ಪ್ರಭೃ॑ತಾ॒ ಮದೇ᳚ಷು ||{2/9}{8.7.1.2}{10.120.2}{10.10.8.2}{957, 10164}

ತ್ವೇ ಕ್ರತು॒ಮಪಿ॑ ವೃಂಜ‌ನ್ತಿ॒ ವಿಶ್ವೇ॒ ದ್ವಿರ್ಯದೇ॒ತೇ ತ್ರಿರ್ಭವ॒‌ನ್ತ್ಯೂಮಾಃ᳚ |{ಆಥರ್ವಣೋ ಬೃಹದ್ದಿವಃ | ಇಂದ್ರಃ | ತ್ರಿಷ್ಟುಪ್}

ಸ್ವಾ॒ದೋಃ ಸ್ವಾದೀ᳚ಯಃ ಸ್ವಾ॒ದುನಾ᳚ ಸೃಜಾ॒ ಸಮ॒ದಃ ಸು ಮಧು॒ ಮಧು॑ನಾ॒ಭಿ ಯೋ᳚ಧೀಃ ||{3/9}{8.7.1.3}{10.120.3}{10.10.8.3}{957, 10165}

ಇತಿ॑ ಚಿ॒ದ್ಧಿ ತ್ವಾ॒ ಧನಾ॒ ಜಯ᳚‌ನ್ತಂ॒ ಮದೇ᳚ಮದೇ, ಅನು॒ಮದ᳚‌ನ್ತಿ॒ ವಿಪ್ರಾಃ᳚ |{ಆಥರ್ವಣೋ ಬೃಹದ್ದಿವಃ | ಇಂದ್ರಃ | ತ್ರಿಷ್ಟುಪ್}

ಓಜೀ᳚ಯೋ ಧೃಷ್ಣೋ ಸ್ಥಿ॒ರಮಾ ತ॑ನುಷ್ವ॒ ಮಾ ತ್ವಾ᳚ ದಭನ್ಯಾತು॒ಧಾನಾ᳚ ದು॒ರೇವಾಃ᳚ ||{4/9}{8.7.1.4}{10.120.4}{10.10.8.4}{957, 10166}

ತ್ವಯಾ᳚ ವ॒ಯಂ ಶಾ᳚ಶದ್ಮಹೇ॒ ರಣೇ᳚ಷು ಪ್ರ॒ಪಶ್ಯ᳚‌ನ್ತೋ ಯು॒ಧೇನ್ಯಾ᳚ನಿ॒ ಭೂರಿ॑ |{ಆಥರ್ವಣೋ ಬೃಹದ್ದಿವಃ | ಇಂದ್ರಃ | ತ್ರಿಷ್ಟುಪ್}

ಚೋ॒ದಯಾ᳚ಮಿ ತ॒ ಆಯು॑ಧಾ॒ ವಚೋ᳚ಭಿಃ॒ ಸಂ ತೇ᳚ ಶಿಶಾಮಿ॒ ಬ್ರಹ್ಮ॑ಣಾ॒ ವಯಾಂ᳚ಸಿ ||{5/9}{8.7.1.5}{10.120.5}{10.10.8.5}{957, 10167}

ಸ್ತು॒ಷೇಯ್ಯಂ᳚ ಪುರು॒ವರ್ಪ॑ಸ॒ಮೃಭ್ವ॑ಮಿ॒ನತ॑ಮಮಾ॒ಪ್ತ್ಯಮಾ॒ಪ್ತ್ಯಾನಾಂ᳚ |{ಆಥರ್ವಣೋ ಬೃಹದ್ದಿವಃ | ಇಂದ್ರಃ | ತ್ರಿಷ್ಟುಪ್}

ಆ ದ॑ರ್ಷತೇ॒ ಶವ॑ಸಾ ಸ॒ಪ್ತ ದಾನೂ॒ನ್ಪ್ರ ಸಾ᳚ಕ್ಷತೇ ಪ್ರತಿ॒ಮಾನಾ᳚ನಿ॒ ಭೂರಿ॑ ||{6/9}{8.7.2.1}{10.120.6}{10.10.8.6}{957, 10168}

ನಿ ತದ್ದ॑ಧಿ॒ಷೇಽವ॑ರಂ॒ ಪರಂ᳚ ಚ॒ ಯಸ್ಮಿ॒ನ್ನಾವಿ॒ಥಾವ॑ಸಾ ದುರೋ॒ಣೇ |{ಆಥರ್ವಣೋ ಬೃಹದ್ದಿವಃ | ಇಂದ್ರಃ | ತ್ರಿಷ್ಟುಪ್}

ಆ ಮಾ॒ತರಾ᳚ ಸ್ಥಾಪಯಸೇ ಜಿಗ॒ತ್ನೂ, ಅತ॑ ಇನೋಷಿ॒ ಕರ್ವ॑ರಾ ಪು॒ರೂಣಿ॑ ||{7/9}{8.7.2.2}{10.120.7}{10.10.8.7}{957, 10169}

ಇ॒ಮಾ ಬ್ರಹ್ಮ॑ ಬೃ॒ಹದ್ದಿ॑ವೋ ವಿವ॒ಕ್ತೀ‌ನ್ದ್ರಾ᳚ಯ ಶೂ॒ಷಮ॑ಗ್ರಿ॒ಯಃ ಸ್ವ॒ರ್ಷಾಃ |{ಆಥರ್ವಣೋ ಬೃಹದ್ದಿವಃ | ಇಂದ್ರಃ | ತ್ರಿಷ್ಟುಪ್}

ಮ॒ಹೋ ಗೋ॒ತ್ರಸ್ಯ॑ ಕ್ಷಯತಿ ಸ್ವ॒ರಾಜೋ॒ ದುರ॑ಶ್ಚ॒ ವಿಶ್ವಾ᳚, ಅವೃಣೋ॒ದಪ॒ ಸ್ವಾಃ ||{8/9}{8.7.2.3}{10.120.8}{10.10.8.8}{957, 10170}

ಏ॒ವಾ ಮ॒ಹಾನ್ಬೃ॒ಹದ್ದಿ॑ವೋ॒, ಅಥ॒ರ್ವಾವೋ᳚ಚ॒ತ್ಸ್ವಾಂ ತ॒ನ್ವ1॑(ಅ॒)ಮಿ‌ನ್ದ್ರ॑ಮೇ॒ವ |{ಆಥರ್ವಣೋ ಬೃಹದ್ದಿವಃ | ಇಂದ್ರಃ | ತ್ರಿಷ್ಟುಪ್}

ಸ್ವಸಾ᳚ರೋ ಮಾತ॒ರಿಭ್ವ॑ರೀರರಿ॒ಪ್ರಾ ಹಿ॒ನ್ವ‌ನ್ತಿ॑ ಚ॒ ಶವ॑ಸಾ ವ॒ರ್ಧಯ᳚‌ನ್ತಿ ಚ ||{9/9}{8.7.2.4}{10.120.9}{10.10.8.9}{957, 10171}

**[76] ಹಿರಣ್ಯಗರ್ಭಇತಿ ದಶರ್ಚಸ್ಯ ಸೂಕ್ತಸ್ಯ ಪ್ರಾಜಾಪತ್ಯೋಹಿರಣ್ಯಗರ್ಭಃ ಪ್ರಜಾಪತಿಸ್ತ್ರಿಷ್ಟುಪ್ |**

ಹಿ॒ರ॒ಣ್ಯ॒ಗ॒ರ್ಭಃ ಸಮ॑ವರ್ತ॒ತಾಗ್ರೇ᳚ ಭೂ॒ತಸ್ಯ॑ ಜಾ॒ತಃ ಪತಿ॒ರೇಕ॑ ಆಸೀತ್ |{ಪ್ರಾಜಾಪತ್ಯೋ ಹಿರಣ್ಯಗರ್ಭಃ | ಪ್ರಜಾಪತಿಃ | ತ್ರಿಷ್ಟುಪ್}

ಸ ದಾ᳚ಧಾರ ಪೃಥಿ॒ವೀಂ ದ್ಯಾಮು॒ತೇಮಾಂ ಕಸ್ಮೈ᳚ ದೇ॒ವಾಯ॑ ಹ॒ವಿಷಾ᳚ ವಿಧೇಮ ||{1/10}{8.7.3.1}{10.121.1}{10.10.9.1}{958, 10172}

ಯ ಆ᳚ತ್ಮ॒ದಾ ಬ॑ಲ॒ದಾ ಯಸ್ಯ॒ ವಿಶ್ವ॑ ಉ॒ಪಾಸ॑ತೇ ಪ್ರ॒ಶಿಷಂ॒ ಯಸ್ಯ॑ ದೇ॒ವಾಃ |{ಪ್ರಾಜಾಪತ್ಯೋ ಹಿರಣ್ಯಗರ್ಭಃ | ಪ್ರಜಾಪತಿಃ | ತ್ರಿಷ್ಟುಪ್}

ಯಸ್ಯ॑ ಛಾ॒ಯಾಮೃತಂ॒ ಯಸ್ಯ॑ ಮೃ॒ತ್ಯುಃ ಕಸ್ಮೈ᳚ ದೇ॒ವಾಯ॑ ಹ॒ವಿಷಾ᳚ ವಿಧೇಮ ||{2/10}{8.7.3.2}{10.121.2}{10.10.9.2}{958, 10173}

ಯಃ ಪ್ರಾ᳚ಣ॒ತೋ ನಿ॑ಮಿಷ॒ತೋ ಮ॑ಹಿ॒ತ್ವೈಕ॒ ಇದ್ರಾಜಾ॒ ಜಗ॑ತೋ ಬ॒ಭೂವ॑ |{ಪ್ರಾಜಾಪತ್ಯೋ ಹಿರಣ್ಯಗರ್ಭಃ | ಪ್ರಜಾಪತಿಃ | ತ್ರಿಷ್ಟುಪ್}

ಯ ಈಶೇ᳚, ಅ॒ಸ್ಯ ದ್ವಿ॒ಪದ॒ಶ್ಚತು॑ಷ್ಪದಃ॒ ಕಸ್ಮೈ᳚ ದೇ॒ವಾಯ॑ ಹ॒ವಿಷಾ᳚ ವಿಧೇಮ ||{3/10}{8.7.3.3}{10.121.3}{10.10.9.3}{958, 10174}

ಯಸ್ಯೇ॒ಮೇ ಹಿ॒ಮವ᳚‌ನ್ತೋ ಮಹಿ॒ತ್ವಾ ಯಸ್ಯ॑ ಸಮು॒ದ್ರಂ ರ॒ಸಯಾ᳚ ಸ॒ಹಾಹುಃ |{ಪ್ರಾಜಾಪತ್ಯೋ ಹಿರಣ್ಯಗರ್ಭಃ | ಪ್ರಜಾಪತಿಃ | ತ್ರಿಷ್ಟುಪ್}

ಯಸ್ಯೇ॒ಮಾಃ ಪ್ರ॒ದಿಶೋ॒ ಯಸ್ಯ॑ ಬಾ॒ಹೂ ಕಸ್ಮೈ᳚ ದೇ॒ವಾಯ॑ ಹ॒ವಿಷಾ᳚ ವಿಧೇಮ ||{4/10}{8.7.3.4}{10.121.4}{10.10.9.4}{958, 10175}

ಯೇನ॒ ದ್ಯೌರು॒ಗ್ರಾ ಪೃ॑ಥಿ॒ವೀ ಚ॑ ದೃ॒ಳ್ಹಾ ಯೇನ॒ ಸ್ವಃ॑ ಸ್ತಭಿ॒ತಂ ಯೇನ॒ ನಾಕಃ॑ |{ಪ್ರಾಜಾಪತ್ಯೋ ಹಿರಣ್ಯಗರ್ಭಃ | ಪ್ರಜಾಪತಿಃ | ತ್ರಿಷ್ಟುಪ್}

ಯೋ, ಅ॒‌ನ್ತರಿ॑ಕ್ಷೇ॒ ರಜ॑ಸೋ ವಿ॒ಮಾನಃ॒ ಕಸ್ಮೈ᳚ ದೇ॒ವಾಯ॑ ಹ॒ವಿಷಾ᳚ ವಿಧೇಮ ||{5/10}{8.7.3.5}{10.121.5}{10.10.9.5}{958, 10176}

ಯಂ ಕ್ರ‌ನ್ದ॑ಸೀ॒, ಅವ॑ಸಾ ತಸ್ತಭಾ॒ನೇ, ಅ॒ಭ್ಯೈಕ್ಷೇ᳚ತಾಂ॒ ಮನ॑ಸಾ॒ ರೇಜ॑ಮಾನೇ |{ಪ್ರಾಜಾಪತ್ಯೋ ಹಿರಣ್ಯಗರ್ಭಃ | ಪ್ರಜಾಪತಿಃ | ತ್ರಿಷ್ಟುಪ್}

ಯತ್ರಾಧಿ॒ ಸೂರ॒ ಉದಿ॑ತೋ ವಿ॒ಭಾತಿ॒ ಕಸ್ಮೈ᳚ ದೇ॒ವಾಯ॑ ಹ॒ವಿಷಾ᳚ ವಿಧೇಮ ||{6/10}{8.7.4.1}{10.121.6}{10.10.9.6}{958, 10177}

ಆಪೋ᳚ ಹ॒ ಯದ್ಬೃ॑ಹ॒ತೀರ್ವಿಶ್ವ॒ಮಾಯ॒ನ್‌ ಗರ್ಭಂ॒ ದಧಾ᳚ನಾ ಜ॒ನಯ᳚‌ನ್ತೀರ॒ಗ್ನಿಂ |{ಪ್ರಾಜಾಪತ್ಯೋ ಹಿರಣ್ಯಗರ್ಭಃ | ಪ್ರಜಾಪತಿಃ | ತ್ರಿಷ್ಟುಪ್}

ತತೋ᳚ ದೇ॒ವಾನಾಂ॒ ಸಮ॑ವರ್ತ॒ತಾಸು॒ರೇಕಃ॒ ಕಸ್ಮೈ᳚ ದೇ॒ವಾಯ॑ ಹ॒ವಿಷಾ᳚ ವಿಧೇಮ ||{7/10}{8.7.4.2}{10.121.7}{10.10.9.7}{958, 10178}

ಯಶ್ಚಿ॒ದಾಪೋ᳚ ಮಹಿ॒ನಾ ಪ॒ರ್ಯಪ॑ಶ್ಯ॒ದ್ದಕ್ಷಂ॒ ದಧಾ᳚ನಾ ಜ॒ನಯ᳚‌ನ್ತೀರ್ಯ॒ಜ್ಞಂ |{ಪ್ರಾಜಾಪತ್ಯೋ ಹಿರಣ್ಯಗರ್ಭಃ | ಪ್ರಜಾಪತಿಃ | ತ್ರಿಷ್ಟುಪ್}

ಯೋ ದೇ॒ವೇಷ್ವಧಿ॑ ದೇ॒ವ ಏಕ॒ ಆಸೀ॒ತ್ಕಸ್ಮೈ᳚ ದೇ॒ವಾಯ॑ ಹ॒ವಿಷಾ᳚ ವಿಧೇಮ ||{8/10}{8.7.4.3}{10.121.8}{10.10.9.8}{958, 10179}

ಮಾ ನೋ᳚ ಹಿಂಸೀಜ್ಜನಿ॒ತಾ ಯಃ ಪೃ॑ಥಿ॒ವ್ಯಾ ಯೋ ವಾ॒ ದಿವಂ᳚ ಸ॒ತ್ಯಧ᳚ರ್ಮಾ ಜ॒ಜಾನ॑ |{ಪ್ರಾಜಾಪತ್ಯೋ ಹಿರಣ್ಯಗರ್ಭಃ | ಪ್ರಜಾಪತಿಃ | ತ್ರಿಷ್ಟುಪ್}

ಯಶ್ಚಾ॒ಪಶ್ಚ॒‌ನ್ದ್ರಾ ಬೃ॑ಹ॒ತೀರ್ಜ॒ಜಾನ॒ ಕಸ್ಮೈ᳚ ದೇ॒ವಾಯ॑ ಹ॒ವಿಷಾ᳚ ವಿಧೇಮ ||{9/10}{8.7.4.4}{10.121.9}{10.10.9.9}{958, 10180}

ಪ್ರಜಾ᳚ಪತೇ॒ ನ ತ್ವದೇ॒ತಾನ್ಯ॒ನ್ಯೋ ವಿಶ್ವಾ᳚ ಜಾ॒ತಾನಿ॒ ಪರಿ॒ ತಾ ಬ॑ಭೂವ |{ಪ್ರಾಜಾಪತ್ಯೋ ಹಿರಣ್ಯಗರ್ಭಃ | ಪ್ರಜಾಪತಿ | ತ್ರಿಷ್ಟುಪ್}

ಯತ್ಕಾ᳚ಮಾಸ್ತೇ ಜುಹು॒ಮಸ್ತನ್ನೋ᳚, ಅಸ್ತು ವ॒ಯಂ ಸ್ಯಾ᳚ಮ॒ ಪತ॑ಯೋ ರಯೀ॒ಣಾಂ ||{10/10}{8.7.4.5}{10.121.10}{10.10.9.10}{958, 10181}

**[77] ವಸುಮಿತ್ಯಷ್ಟರ್ಚಸ್ಯ ಸೂಕ್ತಸ್ಯ ವಾಸಿಷ್ಠಶ್ಚಿತ್ರಮಹಾಅಗ್ನಿರ್ಜಗತೀ ಆದ್ಯಾಪಂಚಮ್ಯೌತ್ರಿಷ್ಟುಭೌ |**

ವಸುಂ॒ ನ ಚಿ॒ತ್ರಮ॑ಹಸಂ ಗೃಣೀಷೇ ವಾ॒ಮಂ ಶೇವ॒ಮತಿ॑ಥಿಮದ್ವಿಷೇ॒ಣ್ಯಂ |{ವಾಸಿಷ್ಠಶ್ಚಿತ್ರಮಹಾ | ಅಗ್ನಿಃ | ತ್ರಿಷ್ಟುಪ್}

ಸ ರಾ᳚ಸತೇ ಶು॒ರುಧೋ᳚ ವಿ॒ಶ್ವಧಾ᳚ಯಸೋ॒ಽಗ್ನಿರ್ಹೋತಾ᳚ ಗೃ॒ಹಪ॑ತಿಃ ಸು॒ವೀರ್ಯಂ᳚ ||{1/8}{8.7.5.1}{10.122.1}{10.10.10.1}{959, 10182}

ಜು॒ಷಾ॒ಣೋ, ಅ॑ಗ್ನೇ॒ ಪ್ರತಿ॑ ಹರ್ಯ ಮೇ॒ ವಚೋ॒ ವಿಶ್ವಾ᳚ನಿ ವಿ॒ದ್ವಾನ್ವ॒ಯುನಾ᳚ನಿ ಸುಕ್ರತೋ |{ವಾಸಿಷ್ಠಶ್ಚಿತ್ರಮಹಾ | ಅಗ್ನಿಃ | ತ್ರಿಷ್ಟುಪ್}

ಘೃತ॑ನಿರ್ಣಿ॒ಗ್ಬ್ರಹ್ಮ॑ಣೇ ಗಾ॒ತುಮೇರ॑ಯ॒ ತವ॑ ದೇ॒ವಾ, ಅ॑ಜನಯ॒ನ್ನನು᳚ ವ್ರ॒ತಂ ||{2/8}{8.7.5.2}{10.122.2}{10.10.10.2}{959, 10183}

ಸ॒ಪ್ತ ಧಾಮಾ᳚ನಿ ಪರಿ॒ಯನ್ನಮ॑ರ್ತ್ಯೋ॒ ದಾಶ॑ದ್ದಾ॒ಶುಷೇ᳚ ಸು॒ಕೃತೇ᳚ ಮಾಮಹಸ್ವ |{ವಾಸಿಷ್ಠಶ್ಚಿತ್ರಮಹಾ | ಅಗ್ನಿಃ | ತ್ರಿಷ್ಟುಪ್}

ಸು॒ವೀರೇ᳚ಣ ರ॒ಯಿಣಾ᳚ಗ್ನೇ ಸ್ವಾ॒ಭುವಾ॒ ಯಸ್ತ॒ ಆನ॑ಟ್ಸ॒ಮಿಧಾ॒ ತಂ ಜು॑ಷಸ್ವ ||{3/8}{8.7.5.3}{10.122.3}{10.10.10.3}{959, 10184}

ಯ॒ಜ್ಞಸ್ಯ॑ ಕೇ॒ತುಂ ಪ್ರ॑ಥ॒ಮಂ ಪು॒ರೋಹಿ॑ತಂ ಹ॒ವಿಷ್ಮ᳚‌ನ್ತ ಈಳತೇ ಸ॒ಪ್ತ ವಾ॒ಜಿನಂ᳚ |{ವಾಸಿಷ್ಠಶ್ಚಿತ್ರಮಹಾ | ಅಗ್ನಿಃ | ತ್ರಿಷ್ಟುಪ್}

ಶೃ॒ಣ್ವ‌ನ್ತ॑ಮ॒ಗ್ನಿಂ ಘೃ॒ತಪೃ॑ಷ್ಠಮು॒ಕ್ಷಣಂ᳚ ಪೃ॒ಣ‌ನ್ತಂ᳚ ದೇ॒ವಂ ಪೃ॑ಣ॒ತೇ ಸು॒ವೀರ್ಯಂ᳚ ||{4/8}{8.7.5.4}{10.122.4}{10.10.10.4}{959, 10185}

ತ್ವಂ ದೂ॒ತಃ ಪ್ರ॑ಥ॒ಮೋ ವರೇ᳚ಣ್ಯಃ॒ ಸ ಹೂ॒ಯಮಾ᳚ನೋ, ಅ॒ಮೃತಾ᳚ಯ ಮತ್ಸ್ವ |{ವಾಸಿಷ್ಠಶ್ಚಿತ್ರಮಹಾ | ಅಗ್ನಿಃ | ತ್ರಿಷ್ಟುಪ್}

ತ್ವಾಂ ಮ॑ರ್ಜಯನ್ಮ॒ರುತೋ᳚ ದಾ॒ಶುಷೋ᳚ ಗೃ॒ಹೇ ತ್ವಾಂ ಸ್ತೋಮೇ᳚ಭಿ॒ರ್ಭೃಗ॑ವೋ॒ ವಿ ರು॑ರುಚುಃ ||{5/8}{8.7.5.5}{10.122.5}{10.10.10.5}{959, 10186}

ಇಷಂ᳚ ದು॒ಹ‌ನ್ತ್ಸು॒ದುಘಾಂ᳚ ವಿ॒ಶ್ವಧಾ᳚ಯಸಂ ಯಜ್ಞ॒ಪ್ರಿಯೇ॒ ಯಜ॑ಮಾನಾಯ ಸುಕ್ರತೋ |{ವಾಸಿಷ್ಠಶ್ಚಿತ್ರಮಹಾ | ಅಗ್ನಿಃ | ಜಗತೀ}

ಅಗ್ನೇ᳚ ಘೃ॒ತಸ್ನು॒ಸ್ತ್ರಿರೃ॒ತಾನಿ॒ ದೀದ್ಯ॑ದ್ವ॒ರ್ತಿರ್ಯ॒ಜ್ಞಂ ಪ॑ರಿ॒ಯ‌ನ್ತ್ಸು॑ಕ್ರತೂಯಸೇ ||{6/8}{8.7.6.1}{10.122.6}{10.10.10.6}{959, 10187}

ತ್ವಾಮಿದ॒ಸ್ಯಾ, ಉ॒ಷಸೋ॒ ವ್ಯು॑ಷ್ಟಿಷು ದೂ॒ತಂ ಕೃ᳚ಣ್ವಾ॒ನಾ, ಅ॑ಯಜ‌ನ್ತ॒ ಮಾನು॑ಷಾಃ |{ವಾಸಿಷ್ಠಶ್ಚಿತ್ರಮಹಾ | ಅಗ್ನಿಃ | ಜಗತೀ}

ತ್ವಾಂ ದೇ॒ವಾ ಮ॑ಹ॒ಯಾಯ್ಯಾ᳚ಯ ವಾವೃಧು॒ರಾಜ್ಯ॑ಮಗ್ನೇ ನಿಮೃ॒ಜ‌ನ್ತೋ᳚, ಅಧ್ವ॒ರೇ ||{7/8}{8.7.6.2}{10.122.7}{10.10.10.7}{959, 10188}

ನಿ ತ್ವಾ॒ ವಸಿ॑ಷ್ಠಾ, ಅಹ್ವ‌ನ್ತ ವಾ॒ಜಿನಂ᳚ ಗೃ॒ಣ‌ನ್ತೋ᳚, ಅಗ್ನೇ ವಿ॒ದಥೇ᳚ಷು ವೇ॒ಧಸಃ॑ |{ವಾಸಿಷ್ಠಶ್ಚಿತ್ರಮಹಾ | ಅಗ್ನಿಃ | ಜಗತೀ}

ರಾ॒ಯಸ್ಪೋಷಂ॒ ಯಜ॑ಮಾನೇಷು ಧಾರಯ ಯೂ॒ಯಂ ಪಾ᳚ತ ಸ್ವ॒ಸ್ತಿಭಿಃ॒ ಸದಾ᳚ ನಃ ||{8/8}{8.7.6.3}{10.122.8}{10.10.10.8}{959, 10189}

**[78] ಅಯಮಿತ್ಯಷ್ಟರ್ಚಸ್ಯಸೂಕ್ತಸ್ಯ ಭಾರ್ಗವೋವೇನೋವೇನಸ್ತ್ರಿಷ್ಟುಪ್ |**

ಅ॒ಯಂ ವೇ॒ನಶ್ಚೋ᳚ದಯ॒ತ್ಪೃಶ್ನಿ॑ಗರ್ಭಾ॒ ಜ್ಯೋತಿ॑ರ್ಜರಾಯೂ॒ ರಜ॑ಸೋ ವಿ॒ಮಾನೇ᳚ |{ಭಾರ್ಗವೋ ವೇನಃ | ವೇನಃ | ತ್ರಿಷ್ಟುಪ್}

ಇ॒ಮಮ॒ಪಾಂ ಸಂ᳚ಗ॒ಮೇ ಸೂರ್ಯ॑ಸ್ಯ॒ ಶಿಶುಂ॒ ನ ವಿಪ್ರಾ᳚ ಮ॒ತಿಭೀ᳚ ರಿಹ‌ನ್ತಿ ||{1/8}{8.7.7.1}{10.123.1}{10.10.11.1}{960, 10190}

ಸ॒ಮು॒ದ್ರಾದೂ॒ರ್ಮಿಮುದಿ॑ಯರ್ತಿ ವೇ॒ನೋ ನ॑ಭೋ॒ಜಾಃ ಪೃ॒ಷ್ಠಂ ಹ᳚ರ್ಯ॒ತಸ್ಯ॑ ದರ್ಶಿ |{ಭಾರ್ಗವೋ ವೇನಃ | ವೇನಃ | ತ್ರಿಷ್ಟುಪ್}

ಋ॒ತಸ್ಯ॒ ಸಾನಾ॒ವಧಿ॑ ವಿ॒ಷ್ಟಪಿ॒ ಭ್ರಾಟ್ಸ॑ಮಾ॒ನಂ ಯೋನಿ॑ಮ॒ಭ್ಯ॑ನೂಷತ॒ ವ್ರಾಃ ||{2/8}{8.7.7.2}{10.123.2}{10.10.11.2}{960, 10191}

ಸ॒ಮಾ॒ನಂ ಪೂ॒ರ್ವೀರ॒ಭಿ ವಾ᳚ವಶಾ॒ನಾಸ್ತಿಷ್ಠ᳚ನ್ವ॒ತ್ಸಸ್ಯ॑ ಮಾ॒ತರಃ॒ ಸನೀ᳚ಳಾಃ |{ಭಾರ್ಗವೋ ವೇನಃ | ವೇನಃ | ತ್ರಿಷ್ಟುಪ್}

ಋ॒ತಸ್ಯ॒ ಸಾನಾ॒ವಧಿ॑ ಚಕ್ರಮಾ॒ಣಾ ರಿ॒ಹ‌ನ್ತಿ॒ ಮಧ್ವೋ᳚, ಅ॒ಮೃತ॑ಸ್ಯ॒ ವಾಣೀಃ᳚ ||{3/8}{8.7.7.3}{10.123.3}{10.10.11.3}{960, 10192}

ಜಾ॒ನ‌ನ್ತೋ᳚ ರೂ॒ಪಮ॑ಕೃಪ‌ನ್ತ॒ ವಿಪ್ರಾ᳚ ಮೃ॒ಗಸ್ಯ॒ ಘೋಷಂ᳚ ಮಹಿ॒ಷಸ್ಯ॒ ಹಿ ಗ್ಮನ್ |{ಭಾರ್ಗವೋ ವೇನಃ | ವೇನಃ | ತ್ರಿಷ್ಟುಪ್}

ಋ॒ತೇನ॒ ಯ‌ನ್ತೋ॒, ಅಧಿ॒ ಸಿ‌ನ್ಧು॑ಮಸ್ಥುರ್ವಿ॒ದದ್ಗ᳚‌ನ್ಧ॒ರ್ವೋ, ಅ॒ಮೃತಾ᳚ನಿ॒ ನಾಮ॑ ||{4/8}{8.7.7.4}{10.123.4}{10.10.11.4}{960, 10193}

ಅ॒ಪ್ಸ॒ರಾ ಜಾ॒ರಮು॑ಪಸಿಷ್ಮಿಯಾ॒ಣಾ ಯೋಷಾ᳚ ಬಿಭರ್ತಿ ಪರ॒ಮೇ ವ್ಯೋ᳚ಮನ್ |{ಭಾರ್ಗವೋ ವೇನಃ | ವೇನಃ | ತ್ರಿಷ್ಟುಪ್}

ಚರ॑ತ್ಪ್ರಿ॒ಯಸ್ಯ॒ ಯೋನಿ॑ಷು ಪ್ರಿ॒ಯಃ ಸ‌ನ್ತ್ಸೀದ॑ತ್ಪ॒ಕ್ಷೇ ಹಿ॑ರ॒ಣ್ಯಯೇ॒ ಸ ವೇ॒ನಃ ||{5/8}{8.7.7.5}{10.123.5}{10.10.11.5}{960, 10194}

ನಾಕೇ᳚ ಸುಪ॒ರ್ಣಮುಪ॒ ಯತ್ಪತ᳚‌ನ್ತಂ ಹೃ॒ದಾ ವೇನ᳚‌ನ್ತೋ, ಅ॒ಭ್ಯಚ॑ಕ್ಷತ ತ್ವಾ |{ಭಾರ್ಗವೋ ವೇನಃ | ವೇನಃ | ತ್ರಿಷ್ಟುಪ್}

ಹಿರ᳚ಣ್ಯಪಕ್ಷಂ॒ ವರು॑ಣಸ್ಯ ದೂ॒ತಂ ಯ॒ಮಸ್ಯ॒ ಯೋನೌ᳚ ಶಕು॒ನಂ ಭು॑ರ॒ಣ್ಯುಂ ||{6/8}{8.7.8.1}{10.123.6}{10.10.11.6}{960, 10195}

ಊ॒ರ್ಧ್ವೋ ಗ᳚‌ನ್ಧ॒ರ್ವೋ, ಅಧಿ॒ ನಾಕೇ᳚, ಅಸ್ಥಾತ್ಪ್ರ॒ತ್ಯಙ್ಚಿ॒ತ್ರಾ ಬಿಭ್ರ॑ದ॒ಸ್ಯಾಯು॑ಧಾನಿ |{ಭಾರ್ಗವೋ ವೇನಃ | ವೇನಃ | ತ್ರಿಷ್ಟುಪ್}

ವಸಾ᳚ನೋ॒, ಅತ್ಕಂ᳚ ಸುರ॒ಭಿಂ ದೃ॒ಶೇ ಕಂ ಸ್ವ1॑(ಅ॒)ರ್ಣ ನಾಮ॑ ಜನತ ಪ್ರಿ॒ಯಾಣಿ॑ ||{7/8}{8.7.8.2}{10.123.7}{10.10.11.7}{960, 10196}

ದ್ರ॒ಪ್ಸಃ ಸ॑ಮು॒ದ್ರಮ॒ಭಿ ಯಜ್ಜಿಗಾ᳚ತಿ॒ ಪಶ್ಯ॒ನ್‌ ಗೃಧ್ರ॑ಸ್ಯ॒ ಚಕ್ಷ॑ಸಾ॒ ವಿಧ᳚ರ್ಮನ್ |{ಭಾರ್ಗವೋ ವೇನಃ | ವೇನಃ | ತ್ರಿಷ್ಟುಪ್}

ಭಾ॒ನುಃ ಶು॒ಕ್ರೇಣ॑ ಶೋ॒ಚಿಷಾ᳚ ಚಕಾ॒ನಸ್ತೃ॒ತೀಯೇ᳚ ಚಕ್ರೇ॒ ರಜ॑ಸಿ ಪ್ರಿ॒ಯಾಣಿ॑ ||{8/8}{8.7.8.3}{10.123.8}{10.10.11.8}{960, 10197}

**[79] ಇಮಂನಇತಿ ನವರ್ಚಸ್ಯ ಸೂಕ್ತಸ್ಯಾದ್ಯಾಯಾಃ ಪಂಚಮ್ಯಾದಿಚತಸೃಣಾಂಚಾಗ್ನಿವರುಣಸೋಮಾಋಷಯಃ ದ್ವಿತೀಯಾದಿತಿಸೃಣಾಮಗ್ನಿರೃಷಿಃ ಆದ್ಯಾನಾಂಚತಸೃಣಾಮಗ್ನಿಃ ಪಂಚಮೀಸಪ್ತಮ್ಯಷ್ಟಮೀನಾಂವರುಣಃ ಷಷ್ಠ್ಯಾಃ ಸೋಮೋ ನವಮ್ಯಾಃ ಸೋಮೇಂದ್ರೌತ್ರಿಷ್ಟುಪ್ ಸಪ್ತಮೀಜಗತೀ |**

ಇ॒ಮಂ ನೋ᳚, ಅಗ್ನ॒ ಉಪ॑ ಯ॒ಜ್ಞಮೇಹಿ॒ ಪಂಚ॑ಯಾಮಂ ತ್ರಿ॒ವೃತಂ᳚ ಸ॒ಪ್ತತ᳚‌ನ್ತುಂ |{ಅಗ್ನಿ ವರುಣ ಸೋಮಾಃ | ಅಗ್ನಿಃ | ತ್ರಿಷ್ಟುಪ್}

ಅಸೋ᳚ ಹವ್ಯ॒ವಾಳು॒ತ ನಃ॑ ಪುರೋ॒ಗಾ ಜ್ಯೋಗೇ॒ವ ದೀ॒ರ್ಘಂ ತಮ॒ ಆಶ॑ಯಿಷ್ಠಾಃ ||{1/9}{8.7.9.1}{10.124.1}{10.10.12.1}{961, 10198}

ಅದೇ᳚ವಾದ್ದೇ॒ವಃ ಪ್ರ॒ಚತಾ॒ ಗುಹಾ॒ ಯನ್ಪ್ರ॒ಪಶ್ಯ॑ಮಾನೋ, ಅಮೃತ॒ತ್ವಮೇ᳚ಮಿ |{ಅಗ್ನಿಃ | ಅಗ್ನಿಃ | ತ್ರಿಷ್ಟುಪ್}

ಶಿ॒ವಂ ಯತ್ಸ‌ನ್ತ॒ಮಶಿ॑ವೋ॒ ಜಹಾ᳚ಮಿ॒ ಸ್ವಾತ್ಸ॒ಖ್ಯಾದರ॑ಣೀಂ॒ ನಾಭಿ॑ಮೇಮಿ ||{2/9}{8.7.9.2}{10.124.2}{10.10.12.2}{961, 10199}

ಪಶ್ಯ᳚ನ್ನ॒ನ್ಯಸ್ಯಾ॒, ಅತಿ॑ಥಿಂ ವ॒ಯಾಯಾ᳚ ಋ॒ತಸ್ಯ॒ ಧಾಮ॒ ವಿ ಮಿ॑ಮೇ ಪು॒ರೂಣಿ॑ |{ಅಗ್ನಿಃ | ಅಗ್ನಿಃ | ತ್ರಿಷ್ಟುಪ್}

ಶಂಸಾ᳚ಮಿ ಪಿ॒ತ್ರೇ, ಅಸು॑ರಾಯ॒ ಶೇವ॑ಮಯಜ್ಞಿ॒ಯಾದ್‌ ಯ॒ಜ್ಞಿಯಂ᳚ ಭಾ॒ಗಮೇ᳚ಮಿ ||{3/9}{8.7.9.3}{10.124.3}{10.10.12.3}{961, 10200}

ಬ॒ಹ್ವೀಃ ಸಮಾ᳚, ಅಕರಮ॒‌ನ್ತರ॑ಸ್ಮಿ॒ನ್ನಿ‌ನ್ದ್ರಂ᳚ ವೃಣಾ॒ನಃ ಪಿ॒ತರಂ᳚ ಜಹಾಮಿ |{ಅಗ್ನಿಃ | ಅಗ್ನಿಃ | ತ್ರಿಷ್ಟುಪ್}

ಅ॒ಗ್ನಿಃ ಸೋಮೋ॒ ವರು॑ಣ॒ಸ್ತೇ ಚ್ಯ॑ವ‌ನ್ತೇ ಪ॒ರ್ಯಾವ॑ರ್ದ್ರಾ॒ಷ್ಟ್ರಂ ತದ॑ವಾಮ್ಯಾ॒ಯನ್ ||{4/9}{8.7.9.4}{10.124.4}{10.10.12.4}{961, 10201}

ನಿರ್ಮಾ᳚ಯಾ, ಉ॒ ತ್ಯೇ, ಅಸು॑ರಾ, ಅಭೂವ॒‌ನ್ತ್ವಂ ಚ॑ ಮಾ ವರುಣ ಕಾ॒ಮಯಾ᳚ಸೇ |{ಅಗ್ನಿ ವರುಣ ಸೋಮಾಃ | ವರುಣಃ | ತ್ರಿಷ್ಟುಪ್}

ಋ॒ತೇನ॑ ರಾಜ॒ನ್ನನೃ॑ತಂ ವಿವಿಂ॒ಚನ್ಮಮ॑ ರಾ॒ಷ್ಟ್ರಸ್ಯಾಧಿ॑ಪತ್ಯ॒ಮೇಹಿ॑ ||{5/9}{8.7.9.5}{10.124.5}{10.10.12.5}{961, 10202}

ಇ॒ದಂ ಸ್ವ॑ರಿ॒ದಮಿದಾ᳚ಸ ವಾ॒ಮಮ॒ಯಂ ಪ್ರ॑ಕಾ॒ಶ ಉ॒ರ್ವ1॑(ಅ॒)‌ನ್ತರಿ॑ಕ್ಷಂ |{ಅಗ್ನಿ ವರುಣ ಸೋಮಾಃ | ಸೋಮಃ | ತ್ರಿಷ್ಟುಪ್}

ಹನಾ᳚ವ ವೃ॒ತ್ರಂ ನಿ॒ರೇಹಿ॑ ಸೋಮ ಹ॒ವಿಷ್ಟ್ವಾ॒ ಸ‌ನ್ತಂ᳚ ಹ॒ವಿಷಾ᳚ ಯಜಾಮ ||{6/9}{8.7.10.1}{10.124.6}{10.10.12.6}{961, 10203}

ಕ॒ವಿಃ ಕ॑ವಿ॒ತ್ವಾ ದಿ॒ವಿ ರೂ॒ಪಮಾಸ॑ಜ॒ದಪ್ರ॑ಭೂತೀ॒ ವರು॑ಣೋ॒ ನಿರ॒ಪಃ ಸೃ॑ಜತ್ |{ಅಗ್ನಿ ವರುಣ ಸೋಮಾಃ | ವರುಣಃ | ತ್ರಿಷ್ಟುಪ್}

ಕ್ಷೇಮಂ᳚ ಕೃಣ್ವಾ॒ನಾ ಜನ॑ಯೋ॒ ನ ಸಿ‌ನ್ಧ॑ವ॒ಸ್ತಾ, ಅ॑ಸ್ಯ॒ ವರ್ಣಂ॒ ಶುಚ॑ಯೋ ಭರಿಭ್ರತಿ ||{7/9}{8.7.10.2}{10.124.7}{10.10.12.7}{961, 10204}

ತಾ, ಅ॑ಸ್ಯ॒ ಜ್ಯೇಷ್ಠ॑ಮಿ‌ನ್ದ್ರಿ॒ಯಂ ಸ॑ಚ‌ನ್ತೇ॒ ತಾ, ಈ॒ಮಾ ಕ್ಷೇ᳚ತಿ ಸ್ವ॒ಧಯಾ॒ ಮದ᳚‌ನ್ತೀಃ |{ಅಗ್ನಿ ವರುಣ ಸೋಮಾಃ | ವರುಣಃ | ತ್ರಿಷ್ಟುಪ್}

ತಾ, ಈಂ॒ ವಿಶೋ॒ ನ ರಾಜಾ᳚ನಂ ವೃಣಾ॒ನಾ ಬೀ᳚ಭ॒ತ್ಸುವೋ॒, ಅಪ॑ ವೃ॒ತ್ರಾದ॑ತಿಷ್ಠನ್ ||{8/9}{8.7.10.3}{10.124.8}{10.10.12.8}{961, 10205}

ಬೀ॒ಭ॒ತ್ಸೂನಾಂ᳚ ಸ॒ಯುಜಂ᳚ ಹಂ॒ಸಮಾ᳚ಹುರ॒ಪಾಂ ದಿ॒ವ್ಯಾನಾಂ᳚ ಸ॒ಖ್ಯೇ ಚರ᳚‌ನ್ತಂ |{ಅಗ್ನಿ ವರುಣ ಸೋಮಾಃ | ಸೋಮೇಂದ್ರೌ | ತ್ರಿಷ್ಟುಪ್}

ಅ॒ನು॒ಷ್ಟುಭ॒ಮನು॑ ಚರ್ಚೂ॒ರ್ಯಮಾ᳚ಣ॒ಮಿ‌ನ್ದ್ರಂ॒ ನಿ ಚಿ॑ಕ್ಯುಃ ಕ॒ವಯೋ᳚ ಮನೀ॒ಷಾ ||{9/9}{8.7.10.4}{10.124.9}{10.10.12.9}{961, 10206}

**[80] ಅಹಂರುದ್ರೇಭಿರಿತ್ಯಷ್ಟರ್ಚಸ್ಯ ಸೂಕ್ತಸ್ಯಾಂಭೃಣಿರ್ವಾಗಾಂಭೃಣಿರ್ವಾಕ್‌ತ್ರಿಷ್ಟುಪ್‌ದ್ವಿತೀಯಾಜಗತೀ |**

ಅ॒ಹಂ ರು॒ದ್ರೇಭಿ॒ರ್ವಸು॑ಭಿಶ್ಚರಾಮ್ಯ॒ಹಮಾ᳚ದಿ॒ತ್ಯೈರು॒ತ ವಿ॒ಶ್ವದೇ᳚ವೈಃ |{ಆಂಭೃಣಿರ್ವಾಗಾಂಭೃಣಿ | ವಾಕ್ | ತ್ರಿಷ್ಟುಪ್}

ಅ॒ಹಂ ಮಿ॒ತ್ರಾವರು॑ಣೋ॒ಭಾ ಬಿ॑ಭರ್ಮ್ಯ॒ಹಮಿ᳚‌ನ್ದ್ರಾ॒ಗ್ನೀ, ಅ॒ಹಮ॒ಶ್ವಿನೋ॒ಭಾ ||{1/8}{8.7.11.1}{10.125.1}{10.10.13.1}{962, 10207}

ಅ॒ಹಂ ಸೋಮ॑ಮಾಹ॒ನಸಂ᳚ ಬಿಭರ್ಮ್ಯ॒ಹಂ ತ್ವಷ್ಟಾ᳚ರಮು॒ತ ಪೂ॒ಷಣಂ॒ ಭಗಂ᳚ |{ಆಂಭೃಣಿರ್ವಾಗಾಂಭೃಣಿ | ವಾಕ್ | ಜಗತೀ}

ಅ॒ಹಂ ದ॑ಧಾಮಿ॒ ದ್ರವಿ॑ಣಂ ಹ॒ವಿಷ್ಮ॑ತೇ ಸುಪ್ರಾ॒ವ್ಯೇ॒3॑(ಏ॒) ಯಜ॑ಮಾನಾಯ ಸುನ್ವ॒ತೇ ||{2/8}{8.7.11.2}{10.125.2}{10.10.13.2}{962, 10208}

ಅ॒ಹಂ ರಾಷ್ಟ್ರೀ᳚ ಸಂ॒ಗಮ॑ನೀ॒ ವಸೂ᳚ನಾಂ ಚಿಕಿ॒ತುಷೀ᳚ ಪ್ರಥ॒ಮಾ ಯ॒ಜ್ಞಿಯಾ᳚ನಾಂ |{ಆಂಭೃಣಿರ್ವಾಗಾಂಭೃಣಿ | ವಾಕ್ | ತ್ರಿಷ್ಟುಪ್}

ತಾಂ ಮಾ᳚ ದೇ॒ವಾ ವ್ಯ॑ದಧುಃ ಪುರು॒ತ್ರಾ ಭೂರಿ॑ಸ್ಥಾತ್ರಾಂ॒ ಭೂರ್ಯಾ᳚ವೇ॒ಶಯ᳚‌ನ್ತೀಂ ||{3/8}{8.7.11.3}{10.125.3}{10.10.13.3}{962, 10209}

ಮಯಾ॒ ಸೋ, ಅನ್ನ॑ಮತ್ತಿ॒ ಯೋ ವಿ॒ಪಶ್ಯ॑ತಿ॒ ಯಃ ಪ್ರಾಣಿ॑ತಿ॒ ಯ ಈಂ᳚ ಶೃ॒ಣೋತ್ಯು॒ಕ್ತಂ |{ಆಂಭೃಣಿರ್ವಾಗಾಂಭೃಣಿ | ವಾಕ್ | ತ್ರಿಷ್ಟುಪ್}

ಅ॒ಮ॒‌ನ್ತವೋ॒ ಮಾಂ ತ ಉಪ॑ ಕ್ಷಿಯ‌ನ್ತಿ ಶ್ರು॒ಧಿ ಶ್ರು॑ತ ಶ್ರದ್ಧಿ॒ವಂ ತೇ᳚ ವದಾಮಿ ||{4/8}{8.7.11.4}{10.125.4}{10.10.13.4}{962, 10210}

ಅ॒ಹಮೇ॒ವ ಸ್ವ॒ಯಮಿ॒ದಂ ವ॑ದಾಮಿ॒ ಜುಷ್ಟಂ᳚ ದೇ॒ವೇಭಿ॑ರು॒ತ ಮಾನು॑ಷೇಭಿಃ |{ಆಂಭೃಣಿರ್ವಾಗಾಂಭೃಣಿ | ವಾಕ್ | ತ್ರಿಷ್ಟುಪ್}

ಯಂ ಕಾ॒ಮಯೇ॒ ತ‌ನ್ತ॑ಮು॒ಗ್ರಂ ಕೃ॑ಣೋಮಿ॒ ತಂ ಬ್ರ॒ಹ್ಮಾಣಂ॒ ತಮೃಷಿಂ॒ ತಂ ಸು॑ಮೇ॒ಧಾಂ ||{5/8}{8.7.11.5}{10.125.5}{10.10.13.5}{962, 10211}

ಅ॒ಹಂ ರು॒ದ್ರಾಯ॒ ಧನು॒ರಾ ತ॑ನೋಮಿ ಬ್ರಹ್ಮ॒ದ್ವಿಷೇ॒ ಶರ॑ವೇ॒ ಹ‌ನ್ತ॒ವಾ, ಉ॑ |{ಆಂಭೃಣಿರ್ವಾಗಾಂಭೃಣಿ | ವಾಕ್ | ತ್ರಿಷ್ಟುಪ್}

ಅ॒ಹಂ ಜನಾ᳚ಯ ಸ॒ಮದಂ᳚ ಕೃಣೋಮ್ಯ॒ಹಂ ದ್ಯಾವಾ᳚ಪೃಥಿ॒ವೀ, ಆ ವಿ॑ವೇಶ ||{6/8}{8.7.12.1}{10.125.6}{10.10.13.6}{962, 10212}

ಅ॒ಹಂ ಸು॑ವೇ ಪಿ॒ತರ॑ಮಸ್ಯ ಮೂ॒ರ್ಧನ್ಮಮ॒ ಯೋನಿ॑ರ॒ಪ್ಸ್ವ1॑(ಅ॒)‌ನ್ತಃ ಸ॑ಮು॒ದ್ರೇ |{ಆಂಭೃಣಿರ್ವಾಗಾಂಭೃಣಿ | ವಾಕ್ | ತ್ರಿಷ್ಟುಪ್}

ತತೋ॒ ವಿ ತಿ॑ಷ್ಠೇ॒ ಭುವ॒ನಾನು॒ ವಿಶ್ವೋ॒ತಾಮೂಂ ದ್ಯಾಂ ವ॒ರ್ಷ್ಮಣೋಪ॑ ಸ್ಪೃಶಾಮಿ ||{7/8}{8.7.12.2}{10.125.7}{10.10.13.7}{962, 10213}

ಅ॒ಹಮೇ॒ವ ವಾತ॑ ಇವ॒ ಪ್ರ ವಾ᳚ಮ್ಯಾ॒ರಭ॑ಮಾಣಾ॒ ಭುವ॑ನಾನಿ॒ ವಿಶ್ವಾ᳚ |{ಆಂಭೃಣಿರ್ವಾಗಾಂಭೃಣಿ | ವಾಕ್ | ತ್ರಿಷ್ಟುಪ್}

ಪ॒ರೋ ದಿ॒ವಾ ಪ॒ರ ಏ॒ನಾ ಪೃ॑ಥಿ॒ವ್ಯೈತಾವ॑ತೀ ಮಹಿ॒ನಾ ಸಂ ಬ॑ಭೂವ ||{8/8}{8.7.12.3}{10.125.8}{10.10.13.8}{962, 10214}

**[81] ನತಮಿತ್ಯಷ್ಟರ್ಚಸ್ಯ ಸೂಕ್ತಸ್ಯ ಶೈಲೂಷಿಃ ಕುಲ್ಮಲಬರ್ಹಿಷೋ ವಿಶ್ವೇದೇವಾಉಪರಿಷ್ಟಾದ್ಬೃಹತ್ಯಂತ್ಯಾತ್ರಿಷ್ಟುಪ್ | (ಅತ್ರವಾಮದೇವ್ಯಹೋಮುಕ್ಪಾಕ್ಷಿಕಋಷಿಃ . ಕುಲ್ಮಲಬರ್ಹಿಷಇತ್ಯದಂತಂ ಪ್ರಾತಿಪದಿಕಂ) |**

ನ ತಮಂಹೋ॒ ನ ದು॑ರಿ॒ತಂ ದೇವಾ᳚ಸೋ, ಅಷ್ಟ॒ ಮರ್ತ್ಯಂ᳚ |{ಕುಲ್ಮಲಬರ್ಹಿಷೋ ಶೈಲೂಷಿಃ | ವಿಶ್ವದೇವಾಃ | ಉಪರಿಷ್ಟಾದ್ ಬೃಹತೀ}

ಸ॒ಜೋಷ॑ಸೋ॒ ಯಮ᳚ರ್ಯ॒ಮಾ ಮಿ॒ತ್ರೋ ನಯ᳚‌ನ್ತಿ॒ ವರು॑ಣೋ॒, ಅತಿ॒ ದ್ವಿಷಃ॑ ||{1/8}{8.7.13.1}{10.126.1}{10.10.14.1}{963, 10215}

ತದ್ಧಿ ವ॒ಯಂ ವೃ॑ಣೀ॒ಮಹೇ॒ ವರು॑ಣ॒ ಮಿತ್ರಾರ್ಯ॑ಮನ್ |{ಕುಲ್ಮಲಬರ್ಹಿಷೋ ಶೈಲೂಷಿಃ | ವಿಶ್ವದೇವಾಃ | ಉಪರಿಷ್ಟಾದ್ ಬೃಹತೀ}

ಯೇನಾ॒ ನಿರಂಹ॑ಸೋ ಯೂ॒ಯಂ ಪಾ॒ಥ ನೇ॒ಥಾ ಚ॒ ಮರ್ತ್ಯ॒ಮತಿ॒ ದ್ವಿಷಃ॑ ||{2/8}{8.7.13.2}{10.126.2}{10.10.14.2}{963, 10216}

ತೇ ನೂ॒ನಂ ನೋ॒ಽಯಮೂ॒ತಯೇ॒ ವರು॑ಣೋ ಮಿ॒ತ್ರೋ, ಅ᳚ರ್ಯ॒ಮಾ |{ಕುಲ್ಮಲಬರ್ಹಿಷೋ ಶೈಲೂಷಿಃ | ವಿಶ್ವದೇವಾಃ | ಉಪರಿಷ್ಟಾದ್ ಬೃಹತೀ}

ನಯಿ॑ಷ್ಠಾ, ಉ ನೋ ನೇ॒ಷಣಿ॒ ಪರ್ಷಿ॑ಷ್ಠಾ, ಉ ನಃ ಪ॒ರ್ಷಣ್ಯತಿ॒ ದ್ವಿಷಃ॑ ||{3/8}{8.7.13.3}{10.126.3}{10.10.14.3}{963, 10217}

ಯೂ॒ಯಂ ವಿಶ್ವಂ॒ ಪರಿ॑ ಪಾಥ॒ ವರು॑ಣೋ ಮಿ॒ತ್ರೋ, ಅ᳚ರ್ಯ॒ಮಾ |{ಕುಲ್ಮಲಬರ್ಹಿಷೋ ಶೈಲೂಷಿಃ | ವಿಶ್ವದೇವಾಃ | ಉಪರಿಷ್ಟಾದ್ ಬೃಹತೀ}

ಯು॒ಷ್ಮಾಕಂ॒ ಶರ್ಮ॑ಣಿ ಪ್ರಿ॒ಯೇ ಸ್ಯಾಮ॑ ಸುಪ್ರಣೀತ॒ಯೋಽತಿ॒ ದ್ವಿಷಃ॑ ||{4/8}{8.7.13.4}{10.126.4}{10.10.14.4}{963, 10218}

ಆ॒ದಿ॒ತ್ಯಾಸೋ॒, ಅತಿ॒ ಸ್ರಿಧೋ॒ ವರು॑ಣೋ ಮಿ॒ತ್ರೋ, ಅ᳚ರ್ಯ॒ಮಾ |{ಕುಲ್ಮಲಬರ್ಹಿಷೋ ಶೈಲೂಷಿಃ | ವಿಶ್ವದೇವಾಃ | ಉಪರಿಷ್ಟಾದ್ ಬೃಹತೀ}

ಉ॒ಗ್ರಂ ಮ॒ರುದ್ಭೀ᳚ ರು॒ದ್ರಂ ಹು॑ವೇ॒ಮೇ‌ನ್ದ್ರ॑ಮ॒ಗ್ನಿಂ ಸ್ವ॒ಸ್ತಯೇಽತಿ॒ ದ್ವಿಷಃ॑ ||{5/8}{8.7.13.5}{10.126.5}{10.10.14.5}{963, 10219}

ನೇತಾ᳚ರ ಊ॒ ಷು ಣ॑ಸ್ತಿ॒ರೋ ವರು॑ಣೋ ಮಿ॒ತ್ರೋ, ಅ᳚ರ್ಯ॒ಮಾ |{ಕುಲ್ಮಲಬರ್ಹಿಷೋ ಶೈಲೂಷಿಃ | ವಿಶ್ವದೇವಾಃ | ಉಪರಿಷ್ಟಾದ್ ಬೃಹತೀ}

ಅತಿ॒ ವಿಶ್ವಾ᳚ನಿ ದುರಿ॒ತಾ ರಾಜಾ᳚ನಶ್ಚರ್ಷಣೀ॒ನಾಮತಿ॒ ದ್ವಿಷಃ॑ ||{6/8}{8.7.13.6}{10.126.6}{10.10.14.6}{963, 10220}

ಶು॒ನಮ॒ಸ್ಮಭ್ಯ॑ಮೂ॒ತಯೇ॒ ವರು॑ಣೋ ಮಿ॒ತ್ರೋ, ಅ᳚ರ್ಯ॒ಮಾ |{ಕುಲ್ಮಲಬರ್ಹಿಷೋ ಶೈಲೂಷಿಃ | ವಿಶ್ವದೇವಾಃ | ಉಪರಿಷ್ಟಾದ್ ಬೃಹತೀ}

ಶರ್ಮ॑ ಯಚ್ಛ‌ನ್ತು ಸ॒ಪ್ರಥ॑ ಆದಿ॒ತ್ಯಾಸೋ॒ ಯದೀಮ॑ಹೇ॒, ಅತಿ॒ ದ್ವಿಷಃ॑ ||{7/8}{8.7.13.7}{10.126.7}{10.10.14.7}{963, 10221}

ಯಥಾ᳚ ಹ॒ ತ್ಯದ್ವ॑ಸವೋ ಗೌ॒ರ್ಯಂ᳚ ಚಿತ್ಪ॒ದಿ ಷಿ॒ತಾಮಮುಂ᳚ಚತಾ ಯಜತ್ರಾಃ |{ಕುಲ್ಮಲಬರ್ಹಿಷೋ ಶೈಲೂಷಿಃ | ವಿಶ್ವದೇವಾಃ | ತ್ರಿಷ್ಟುಪ್}

ಏ॒ವೋ ಷ್ವ1॑(ಅ॒)ಸ್ಮನ್ಮುಂ᳚ಚತಾ॒ ವ್ಯಂಹಃ॒ ಪ್ರ ತಾ᳚ರ್ಯಗ್ನೇ ಪ್ರತ॒ರಂ ನ॒ ಆಯುಃ॑ ||{8/8}{8.7.13.8}{10.126.8}{10.10.14.8}{963, 10222}

**[82] ರಾತ್ರೀತ್ಯಷ್ಟರ್ಚಸ್ಯ ಸೂಕ್ತಸ್ಯ ಸೌಭರಃ ಕುಶಿಕೋರಾತ್ರಿರ್ಗಾಯತ್ರೀ (ಅತ್ರಭಾರದ್ವಾಜೀರಾತ್ರಿಋಷಿಕಾಪಾಕ್ಷಿಕೀ) |**

ರಾತ್ರೀ॒ ವ್ಯ॑ಖ್ಯದಾಯ॒ತೀ ಪು॑ರು॒ತ್ರಾ ದೇ॒ವ್ಯ1॑(ಅ॒)ಕ್ಷಭಿಃ॑ |{ಸೌಭರೋ ಕುಶಿಕಃ | ರಾತ್ರಿದೇವತಾ | ಗಾಯತ್ರೀ}

ವಿಶ್ವಾ॒, ಅಧಿ॒ ಶ್ರಿಯೋ᳚ಽಧಿತ ||{1/8}{8.7.14.1}{10.127.1}{10.10.15.1}{964, 10223}

ಓರ್ವ॑ಪ್ರಾ॒, ಅಮ॑ರ್ತ್ಯಾ ನಿ॒ವತೋ᳚ ದೇ॒ವ್ಯು1॑(ಉ॒)ದ್ವತಃ॑ |{ಸೌಭರೋ ಕುಶಿಕಃ | ರಾತ್ರಿದೇವತಾ | ಗಾಯತ್ರೀ}

ಜ್ಯೋತಿ॑ಷಾ ಬಾಧತೇ॒ ತಮಃ॑ ||{2/8}{8.7.14.2}{10.127.2}{10.10.15.2}{964, 10224}

ನಿರು॒ ಸ್ವಸಾ᳚ರಮಸ್ಕೃತೋ॒ಷಸಂ᳚ ದೇ॒ವ್ಯಾ᳚ಯ॒ತೀ |{ಸೌಭರೋ ಕುಶಿಕಃ | ರಾತ್ರಿದೇವತಾ | ಗಾಯತ್ರೀ}

ಅಪೇದು॑ ಹಾಸತೇ॒ ತಮಃ॑ ||{3/8}{8.7.14.3}{10.127.3}{10.10.15.3}{964, 10225}

ಸಾ ನೋ᳚, ಅ॒ದ್ಯ ಯಸ್ಯಾ᳚ ವ॒ಯಂ ನಿ ತೇ॒ ಯಾಮ॒ನ್ನವಿ॑ಕ್ಷ್ಮಹಿ |{ಸೌಭರೋ ಕುಶಿಕಃ | ರಾತ್ರಿದೇವತಾ | ಗಾಯತ್ರೀ}

ವೃ॒ಕ್ಷೇ ನ ವ॑ಸ॒ತಿಂ ವಯಃ॑ ||{4/8}{8.7.14.4}{10.127.4}{10.10.15.4}{964, 10226}

ನಿ ಗ್ರಾಮಾ᳚ಸೋ, ಅವಿಕ್ಷತ॒ ನಿ ಪ॒ದ್ವ‌ನ್ತೋ॒ ನಿ ಪ॒ಕ್ಷಿಣಃ॑ |{ಸೌಭರೋ ಕುಶಿಕಃ | ರಾತ್ರಿದೇವತಾ | ಗಾಯತ್ರೀ}

ನಿ ಶ್ಯೇ॒ನಾಸ॑ಶ್ಚಿದ॒ರ್ಥಿನಃ॑ ||{5/8}{8.7.14.5}{10.127.5}{10.10.15.5}{964, 10227}

ಯಾ॒ವಯಾ᳚ ವೃ॒ಕ್ಯ1॑(ಅಂ॒) ವೃಕಂ᳚ ಯ॒ವಯ॑ ಸ್ತೇ॒ನಮೂ᳚ರ್ಮ್ಯೇ |{ಸೌಭರೋ ಕುಶಿಕಃ | ರಾತ್ರಿದೇವತಾ | ಗಾಯತ್ರೀ}

ಅಥಾ᳚ ನಃ ಸು॒ತರಾ᳚ ಭವ ||{6/8}{8.7.14.6}{10.127.6}{10.10.15.6}{964, 10228}

ಉಪ॑ ಮಾ॒ ಪೇಪಿ॑ಶ॒ತ್ತಮಃ॑ ಕೃ॒ಷ್ಣಂ ವ್ಯ॑ಕ್ತಮಸ್ಥಿತ |{ಸೌಭರೋ ಕುಶಿಕಃ | ರಾತ್ರಿದೇವತಾ | ಗಾಯತ್ರೀ}

ಉಷ॑ ಋ॒ಣೇವ॑ ಯಾತಯ ||{7/8}{8.7.14.7}{10.127.7}{10.10.15.7}{964, 10229}

ಉಪ॑ ತೇ॒ ಗಾ, ಇ॒ವಾಕ॑ರಂ ವೃಣೀ॒ಷ್ವ ದು॑ಹಿತರ್ದಿವಃ |{ಸೌಭರೋ ಕುಶಿಕಃ | ರಾತ್ರಿದೇವತಾ | ಗಾಯತ್ರೀ}

ರಾತ್ರಿ॒ ಸ್ತೋಮಂ॒ ನ ಜಿ॒ಗ್ಯುಷೇ᳚ ||{8/8}{8.7.14.8}{10.127.8}{10.10.15.8}{964, 10230}

**[83] ಮಮಾಗ್ನಇತಿ ನವರ್ಚಸ್ಯ ಸೂಕ್ತಸ್ಯಾಂಗಿರಸೋವಿಹವ್ಯೋ ವಿಶ್ವೇದೇವಾಸ್ತ್ರಿಷ್ಟುಬಂತ್ಯಾಜಗತೀ |**

ಮಮಾ᳚ಗ್ನೇ॒ ವರ್ಚೋ᳚ ವಿಹ॒ವೇಷ್ವ॑ಸ್ತು ವ॒ಯಂ ತ್ವೇ‌ನ್ಧಾ᳚ನಾಸ್ತ॒ನ್ವಂ᳚ ಪುಷೇಮ |{ಆಂಗಿರಸೋ ವಿಹವ್ಯಃ | ವಿಶ್ವದೇವಾಃ | ತ್ರಿಷ್ಟುಪ್}

ಮಹ್ಯಂ᳚ ನಮ‌ನ್ತಾಂ ಪ್ರ॒ದಿಶ॒ಶ್ಚತ॑ಸ್ರ॒ಸ್ತ್ವಯಾಧ್ಯ॑ಕ್ಷೇಣ॒ ಪೃತ॑ನಾ ಜಯೇಮ ||{1/9}{8.7.15.1}{10.128.1}{10.10.16.1}{965, 10231}

ಮಮ॑ ದೇ॒ವಾ ವಿ॑ಹ॒ವೇ ಸ᳚‌ನ್ತು॒ ಸರ್ವ॒ ಇ‌ನ್ದ್ರ॑ವ‌ನ್ತೋ ಮ॒ರುತೋ॒ ವಿಷ್ಣು॑ರ॒ಗ್ನಿಃ |{ಆಂಗಿರಸೋ ವಿಹವ್ಯಃ | ವಿಶ್ವದೇವಾಃ | ತ್ರಿಷ್ಟುಪ್}

ಮಮಾ॒‌ನ್ತರಿ॑ಕ್ಷಮು॒ರುಲೋ᳚ಕಮಸ್ತು॒ ಮಹ್ಯಂ॒ ವಾತಃ॑ ಪವತಾಂ॒ ಕಾಮೇ᳚, ಅ॒ಸ್ಮಿನ್ ||{2/9}{8.7.15.2}{10.128.2}{10.10.16.2}{965, 10232}

ಮಯಿ॑ ದೇ॒ವಾ ದ್ರವಿ॑ಣ॒ಮಾ ಯ॑ಜ‌ನ್ತಾಂ॒ ಮಯ್ಯಾ॒ಶೀರ॑ಸ್ತು॒ ಮಯಿ॑ ದೇ॒ವಹೂ᳚ತಿಃ |{ಆಂಗಿರಸೋ ವಿಹವ್ಯಃ | ವಿಶ್ವದೇವಾಃ | ತ್ರಿಷ್ಟುಪ್}

ದೈವ್ಯಾ॒ ಹೋತಾ᳚ರೋ ವನುಷ‌ನ್ತ॒ ಪೂರ್ವೇಽರಿ॑ಷ್ಟಾಃ ಸ್ಯಾಮ ತ॒ನ್ವಾ᳚ ಸು॒ವೀರಾಃ᳚ ||{3/9}{8.7.15.3}{10.128.3}{10.10.16.3}{965, 10233}

ಮಹ್ಯಂ᳚ ಯಜ‌ನ್ತು॒ ಮಮ॒ ಯಾನಿ॑ ಹ॒ವ್ಯಾಕೂ᳚ತಿಃ ಸ॒ತ್ಯಾ ಮನ॑ಸೋ ಮೇ, ಅಸ್ತು |{ಆಂಗಿರಸೋ ವಿಹವ್ಯಃ | ವಿಶ್ವದೇವಾಃ | ತ್ರಿಷ್ಟುಪ್}

ಏನೋ॒ ಮಾ ನಿ ಗಾಂ᳚ ಕತ॒ಮಚ್ಚ॒ನಾಹಂ ವಿಶ್ವೇ᳚ ದೇವಾಸೋ॒, ಅಧಿ॑ ವೋಚತಾ ನಃ ||{4/9}{8.7.15.4}{10.128.4}{10.10.16.4}{965, 10234}

ದೇವೀಃ᳚ ಷಳುರ್ವೀರು॒ರು ನಃ॑ ಕೃಣೋತ॒ ವಿಶ್ವೇ᳚ ದೇವಾಸ ಇ॒ಹ ವೀ᳚ರಯಧ್ವಂ |{ಆಂಗಿರಸೋ ವಿಹವ್ಯಃ | ವಿಶ್ವದೇವಾಃ | ತ್ರಿಷ್ಟುಪ್}

ಮಾ ಹಾ᳚ಸ್ಮಹಿ ಪ್ರ॒ಜಯಾ॒ ಮಾ ತ॒ನೂಭಿ॒ರ್ಮಾ ರ॑ಧಾಮ ದ್ವಿಷ॒ತೇ ಸೋ᳚ಮ ರಾಜನ್ ||{5/9}{8.7.15.5}{10.128.5}{10.10.16.5}{965, 10235}

ಅಗ್ನೇ᳚ ಮ॒ನ್ಯುಂ ಪ್ರ॑ತಿನು॒ದನ್ಪರೇ᳚ಷಾ॒ಮದ॑ಬ್ಧೋ ಗೋ॒ಪಾಃ ಪರಿ॑ ಪಾಹಿ ನ॒ಸ್ತ್ವಂ |{ಆಂಗಿರಸೋ ವಿಹವ್ಯಃ | ವಿಶ್ವದೇವಾಃ | ತ್ರಿಷ್ಟುಪ್}

ಪ್ರ॒ತ್ಯಂಚೋ᳚ ಯ‌ನ್ತು ನಿ॒ಗುತಃ॒ ಪುನ॒ಸ್ತೇ॒3॑(ಏ॒)ಽಮೈಷಾಂ᳚ ಚಿ॒ತ್ತಂ ಪ್ರ॒ಬುಧಾಂ॒ ವಿ ನೇ᳚ಶತ್ ||{6/9}{8.7.16.1}{10.128.6}{10.10.16.6}{965, 10236}

ಧಾ॒ತಾ ಧಾ᳚ತೄ॒ಣಾಂ ಭುವ॑ನಸ್ಯ॒ ಯಸ್ಪತಿ॑ರ್ದೇ॒ವಂ ತ್ರಾ॒ತಾರ॑ಮಭಿಮಾತಿಷಾ॒ಹಂ |{ಆಂಗಿರಸೋ ವಿಹವ್ಯಃ | ವಿಶ್ವದೇವಾಃ | ತ್ರಿಷ್ಟುಪ್}

ಇ॒ಮಂ ಯ॒ಜ್ಞಮ॒ಶ್ವಿನೋ॒ಭಾ ಬೃಹ॒ಸ್ಪತಿ॑ರ್ದೇ॒ವಾಃ ಪಾ᳚‌ನ್ತು॒ ಯಜ॑ಮಾನಂ ನ್ಯ॒ರ್ಥಾತ್ ||{7/9}{8.7.16.2}{10.128.7}{10.10.16.7}{965, 10237}

ಉ॒ರು॒ವ್ಯಚಾ᳚ ನೋ ಮಹಿ॒ಷಃ ಶರ್ಮ॑ ಯಂಸದ॒ಸ್ಮಿನ್ಹವೇ᳚ ಪುರುಹೂ॒ತಃ ಪು॑ರು॒ಕ್ಷುಃ |{ಆಂಗಿರಸೋ ವಿಹವ್ಯಃ | ವಿಶ್ವದೇವಾಃ | ತ್ರಿಷ್ಟುಪ್}

ಸ ನಃ॑ ಪ್ರ॒ಜಾಯೈ᳚ ಹರ್ಯಶ್ವ ಮೃಳ॒ಯೇ‌ನ್ದ್ರ॒ ಮಾ ನೋ᳚ ರೀರಿಷೋ॒ ಮಾ ಪರಾ᳚ ದಾಃ ||{8/9}{8.7.16.3}{10.128.8}{10.10.16.8}{965, 10238}

ಯೇ ನಃ॑ ಸ॒ಪತ್ನಾ॒, ಅಪ॒ ತೇ ಭ॑ವ‌ನ್ತ್ವಿ‌ನ್ದ್ರಾ॒ಗ್ನಿಭ್ಯಾ॒ಮವ॑ ಬಾಧಾಮಹೇ॒ ತಾನ್ |{ಆಂಗಿರಸೋ ವಿಹವ್ಯಃ | ವಿಶ್ವದೇವಾಃ | ಜಗತೀ}

ವಸ॑ವೋ ರು॒ದ್ರಾ, ಆ᳚ದಿ॒ತ್ಯಾ, ಉ॑ಪರಿ॒ಸ್ಪೃಶಂ᳚ ಮೋ॒ಗ್ರಂ ಚೇತ್ತಾ᳚ರಮಧಿರಾ॒ಜಮ॑ಕ್ರನ್ ||{9/9}{8.7.16.4}{10.128.9}{10.10.16.9}{965, 10239}

**[84] ನಾಸದಿತಿ ಸಪ್ತರ್ಚಸ್ಯ ಸೂಕ್ತಸ್ಯ ಪರಮೇಷ್ಠೀ ಪ್ರಜಾಪತಿರ್ಭಾವವೃತ್ತಿಸ್ತ್ರಿಷ್ಟುಪ್ |**

ನಾಸ॑ದಾಸೀ॒ನ್ನೋ ಸದಾ᳚ಸೀತ್ತ॒ದಾನೀಂ॒ ನಾಸೀ॒ದ್ರಜೋ॒ ನೋ ವ್ಯೋ᳚ಮಾ ಪ॒ರೋ ಯತ್ |{ಪರಮೇಷ್ಠೀ ಪ್ರಜಾಪತಿಃ | ಭಾವವೃತ್ತಿಃ | ತ್ರಿಷ್ಟುಪ್}

ಕಿಮಾವ॑ರೀವಃ॒ ಕುಹ॒ ಕಸ್ಯ॒ ಶರ್ಮ॒ನ್ನಂಭಃ॒ ಕಿಮಾ᳚ಸೀ॒ದ್ಗಹ॑ನಂ ಗಭೀ॒ರಂ ||{1/7}{8.7.17.1}{10.129.1}{10.11.1.1}{966, 10240}

ನ ಮೃ॒ತ್ಯುರಾ᳚ಸೀದ॒ಮೃತಂ॒ ನ ತರ್ಹಿ॒ ನ ರಾತ್ರ್ಯಾ॒, ಅಹ್ನ॑ ಆಸೀತ್ಪ್ರಕೇ॒ತಃ |{ಪರಮೇಷ್ಠೀ ಪ್ರಜಾಪತಿಃ | ಭಾವವೃತ್ತಿಃ | ತ್ರಿಷ್ಟುಪ್}

ಆನೀ᳚ದವಾ॒ತಂ ಸ್ವ॒ಧಯಾ॒ ತದೇಕಂ॒ ತಸ್ಮಾ᳚ದ್ಧಾ॒ನ್ಯನ್ನ ಪ॒ರಃ ಕಿಂ ಚ॒ನಾಸ॑ ||{2/7}{8.7.17.2}{10.129.2}{10.11.1.2}{966, 10241}

ತಮ॑ ಆಸೀ॒ತ್ತಮ॑ಸಾ ಗೂ॒ಳ್ಹಮಗ್ರೇ᳚ಽಪ್ರಕೇ॒ತಂ ಸ॑ಲಿ॒ಲಂ ಸರ್ವ॑ಮಾ, ಇ॒ದಂ |{ಪರಮೇಷ್ಠೀ ಪ್ರಜಾಪತಿಃ | ಭಾವವೃತ್ತಿಃ | ತ್ರಿಷ್ಟುಪ್}

ತು॒ಚ್ಛ್ಯೇನಾ॒ಭ್ವಪಿ॑ಹಿತಂ॒ ಯದಾಸೀ॒ತ್ತಪ॑ಸ॒ಸ್ತನ್ಮ॑ಹಿ॒ನಾಜಾ᳚ಯ॒ತೈಕಂ᳚ ||{3/7}{8.7.17.3}{10.129.3}{10.11.1.3}{966, 10242}

ಕಾಮ॒ಸ್ತದಗ್ರೇ॒ ಸಮ॑ವರ್ತ॒ತಾಧಿ॒ ಮನ॑ಸೋ॒ ರೇತಃ॑ ಪ್ರಥ॒ಮಂ ಯದಾಸೀ᳚ತ್ |{ಪರಮೇಷ್ಠೀ ಪ್ರಜಾಪತಿಃ | ಭಾವವೃತ್ತಿಃ | ತ್ರಿಷ್ಟುಪ್}

ಸ॒ತೋ ಬ‌ನ್ಧು॒ಮಸ॑ತಿ॒ ನಿರ॑ವಿ‌ನ್ದನ್ಹೃ॒ದಿ ಪ್ರ॒ತೀಷ್ಯಾ᳚ ಕ॒ವಯೋ᳚ ಮನೀ॒ಷಾ ||{4/7}{8.7.17.4}{10.129.4}{10.11.1.4}{966, 10243}

ತಿ॒ರ॒ಶ್ಚೀನೋ॒ ವಿತ॑ತೋ ರ॒ಶ್ಮಿರೇ᳚ಷಾಮ॒ಧಃ ಸ್ವಿ॑ದಾ॒ಸೀ3ದು॒ಪರಿ॑ ಸ್ವಿದಾಸೀ3ತ್ |{ಪರಮೇಷ್ಠೀ ಪ್ರಜಾಪತಿಃ | ಭಾವವೃತ್ತಿಃ | ತ್ರಿಷ್ಟುಪ್}

ರೇ॒ತೋ॒ಧಾ, ಆ᳚ಸನ್‌ ಮಹಿ॒ಮಾನ॑ ಆಸ‌ನ್ತ್ಸ್ವ॒ಧಾ, ಅ॒ವಸ್ತಾ॒ತ್ಪ್ರಯ॑ತಿಃ ಪ॒ರಸ್ತಾ᳚ತ್ ||{5/7}{8.7.17.5}{10.129.5}{10.11.1.5}{966, 10244}

ಕೋ, ಅ॒ದ್ಧಾ ವೇ᳚ದ॒ ಕ ಇ॒ಹ ಪ್ರ ವೋ᳚ಚ॒ತ್ಕುತ॒ ಆಜಾ᳚ತಾ॒ ಕುತ॑ ಇ॒ಯಂ ವಿಸೃ॑ಷ್ಟಿಃ |{ಪರಮೇಷ್ಠೀ ಪ್ರಜಾಪತಿಃ | ಭಾವವೃತ್ತಿಃ | ತ್ರಿಷ್ಟುಪ್}

ಅ॒ರ್ವಾಗ್ದೇ॒ವಾ, ಅ॒ಸ್ಯ ವಿ॒ಸರ್ಜ॑ನೇ॒ನಾಥಾ॒ ಕೋ ವೇ᳚ದ॒ ಯತ॑ ಆಬ॒ಭೂವ॑ ||{6/7}{8.7.17.6}{10.129.6}{10.11.1.6}{966, 10245}

ಇ॒ಯಂ ವಿಸೃ॑ಷ್ಟಿ॒ರ್ಯತ॑ ಆಬ॒ಭೂವ॒ ಯದಿ॑ ವಾ ದ॒ಧೇ ಯದಿ॑ ವಾ॒ ನ |{ಪರಮೇಷ್ಠೀ ಪ್ರಜಾಪತಿಃ | ಭಾವವೃತ್ತಿಃ | ಪಾದತ್ರಿಷ್ಟುಪ್}

ಯೋ, ಅ॒ಸ್ಯಾಧ್ಯ॑ಕ್ಷಃ ಪರ॒ಮೇ ವ್ಯೋ᳚ಮ॒‌ನ್ತ್ಸೋ, ಅಂ॒ಗ ವೇ᳚ದ॒ ಯದಿ॑ ವಾ॒ ನ ವೇದ॑ ||{7/7}{8.7.17.7}{10.129.7}{10.11.1.7}{966, 10246}

**[85] ಯೋಯಜ್ಞಇತಿ ಸಪ್ತರ್ಚಸ್ಯ ಸೂಕ್ತಸ್ಯ ಪ್ರಾಜಾಪತ್ಯೋಯಜ್ಞೋಭಾವವೃತ್ತಿಸ್ತ್ರಿಷ್ಟುಬಾದ್ಯಾಜಗತೀ |**

ಯೋ ಯ॒ಜ್ಞೋ ವಿ॒ಶ್ವತ॒ಸ್ತ‌ನ್ತು॑ಭಿಸ್ತ॒ತ ಏಕ॑ಶತಂ ದೇವಕ॒ರ್ಮೇಭಿ॒ರಾಯ॑ತಃ |{ಪ್ರಾಜಾಪತ್ಯೋ ಯಜ್ಞಃ | ಭಾವವೃತ್ತಿಃ | ಜಗತೀ}

ಇ॒ಮೇ ವ॑ಯ‌ನ್ತಿ ಪಿ॒ತರೋ॒ ಯ ಆ᳚ಯ॒ಯುಃ ಪ್ರ ವ॒ಯಾಪ॑ ವ॒ಯೇತ್ಯಾ᳚ಸತೇ ತ॒ತೇ ||{1/7}{8.7.18.1}{10.130.1}{10.11.2.1}{967, 10247}

ಪುಮಾಁ᳚, ಏನಂ ತನುತ॒ ಉತ್ಕೃ॑ಣತ್ತಿ॒ ಪುಮಾ॒ನ್ವಿ ತ॑ತ್ನೇ॒, ಅಧಿ॒ ನಾಕೇ᳚, ಅ॒ಸ್ಮಿನ್ |{ಪ್ರಾಜಾಪತ್ಯೋ ಯಜ್ಞಃ | ಭಾವವೃತ್ತಿಃ | ತ್ರಿಷ್ಟುಪ್}

ಇ॒ಮೇ ಮ॒ಯೂಖಾ॒, ಉಪ॑ ಸೇದುರೂ॒ ಸದಃ॒ ಸಾಮಾ᳚ನಿ ಚಕ್ರು॒ಸ್ತಸ॑ರಾ॒ಣ್ಯೋತ॑ವೇ ||{2/7}{8.7.18.2}{10.130.2}{10.11.2.2}{967, 10248}

ಕಾಸೀ᳚ತ್ಪ್ರ॒ಮಾ ಪ್ರ॑ತಿ॒ಮಾ ಕಿಂ ನಿ॒ದಾನ॒ಮಾಜ್ಯಂ॒ ಕಿಮಾ᳚ಸೀತ್ಪರಿ॒ಧಿಃ ಕ ಆ᳚ಸೀತ್ |{ಪ್ರಾಜಾಪತ್ಯೋ ಯಜ್ಞಃ | ಭಾವವೃತ್ತಿಃ | ತ್ರಿಷ್ಟುಪ್}

ಛ‌ನ್ದಃ॒ ಕಿಮಾ᳚ಸೀ॒ತ್ಪ್ರೌ᳚ಗಂ॒ ಕಿಮು॒ಕ್ಥಂ ಯದ್ದೇ॒ವಾ ದೇ॒ವಮಯ॑ಜ‌ನ್ತ॒ ವಿಶ್ವೇ᳚ ||{3/7}{8.7.18.3}{10.130.3}{10.11.2.3}{967, 10249}

ಅ॒ಗ್ನೇರ್ಗಾ᳚ಯ॒ತ್ರ್ಯ॑ಭವತ್ಸ॒ಯುಗ್ವೋ॒ಷ್ಣಿಹ॑ಯಾ ಸವಿ॒ತಾ ಸಂ ಬ॑ಭೂವ |{ಪ್ರಾಜಾಪತ್ಯೋ ಯಜ್ಞಃ | ಭಾವವೃತ್ತಿಃ | ತ್ರಿಷ್ಟುಪ್}

ಅ॒ನು॒ಷ್ಟುಭಾ॒ ಸೋಮ॑ ಉ॒ಕ್ಥೈರ್ಮಹ॑ಸ್ವಾ॒ನ್ಬೃಹ॒ಸ್ಪತೇ᳚ರ್ಬೃಹ॒ತೀ ವಾಚ॑ಮಾವತ್ ||{4/7}{8.7.18.4}{10.130.4}{10.11.2.4}{967, 10250}

ವಿ॒ರಾಣ್ಮಿ॒ತ್ರಾವರು॑ಣಯೋರಭಿ॒ಶ್ರೀರಿ‌ನ್ದ್ರ॑ಸ್ಯ ತ್ರಿ॒ಷ್ಟುಬಿ॒ಹ ಭಾ॒ಗೋ, ಅಹ್ನಃ॑ |{ಪ್ರಾಜಾಪತ್ಯೋ ಯಜ್ಞಃ | ಭಾವವೃತ್ತಿಃ | ತ್ರಿಷ್ಟುಪ್}

ವಿಶ್ವಾ᳚‌ನ್ದೇ॒ವಾ‌ಞ್ಜಗ॒ತ್ಯಾ ವಿ॑ವೇಶ॒ ತೇನ॑ ಚಾಕೢಪ್ರ॒ ಋಷ॑ಯೋ ಮನು॒ಷ್ಯಾಃ᳚ ||{5/7}{8.7.18.5}{10.130.5}{10.11.2.5}{967, 10251}

ಚಾ॒ಕೢ॒ಪ್ರೇ ತೇನ॒ ಋಷ॑ಯೋ ಮನು॒ಷ್ಯಾ᳚ ಯ॒ಜ್ಞೇ ಜಾ॒ತೇ ಪಿ॒ತರೋ᳚ ನಃ ಪುರಾ॒ಣೇ |{ಪ್ರಾಜಾಪತ್ಯೋ ಯಜ್ಞಃ | ಭಾವವೃತ್ತಿಃ | ತ್ರಿಷ್ಟುಪ್}

ಪಶ್ಯ᳚ನ್ಮನ್ಯೇ॒ ಮನ॑ಸಾ॒ ಚಕ್ಷ॑ಸಾ॒ ತಾನ್ಯ ಇ॒ಮಂ ಯ॒ಜ್ಞಮಯ॑ಜ‌ನ್ತ॒ ಪೂರ್ವೇ᳚ ||{6/7}{8.7.18.6}{10.130.6}{10.11.2.6}{967, 10252}

ಸ॒ಹಸ್ತೋ᳚ಮಾಃ ಸ॒ಹಛ᳚‌ನ್ದಸ ಆ॒ವೃತಃ॑ ಸ॒ಹಪ್ರ॑ಮಾ॒ ಋಷ॑ಯಃ ಸ॒ಪ್ತ ದೈವ್ಯಾಃ᳚ |{ಪ್ರಾಜಾಪತ್ಯೋ ಯಜ್ಞಃ | ಭಾವವೃತ್ತಿಃ | ತ್ರಿಷ್ಟುಪ್}

ಪೂರ್ವೇ᳚ಷಾಂ॒ ಪ‌ನ್ಥಾ᳚ಮನು॒ದೃಶ್ಯ॒ ಧೀರಾ᳚, ಅ॒ನ್ವಾಲೇ᳚ಭಿರೇ ರ॒ಥ್ಯೋ॒3॑(ಓ॒) ನ ರ॒ಶ್ಮೀನ್ ||{7/7}{8.7.18.7}{10.130.7}{10.11.2.7}{967, 10253}

**[86] ಅಪಪ್ರಾಚಇತಿ ಸಪ್ತರ್ಚಸ್ಯ ಸೂಕ್ತಸ್ಯ ಕಾಕ್ಷೀವತಃ ಸುಕೀರ್ತಿರಿಂದ್ರಶ್ಚತುರ್ಥೀಪಂಚಮ್ಯೋರಶ್ವಿನೌತ್ರಿಷ್ಟುಪ್ ಚತುರ್ಥ್ಯನುಷ್ಟುಪ್ |**

ಅಪ॒ ಪ್ರಾಚ॑ ಇ‌ನ್ದ್ರ॒ ವಿಶ್ವಾಁ᳚, ಅ॒ಮಿತ್ರಾ॒ನಪಾಪಾ᳚ಚೋ, ಅಭಿಭೂತೇ ನುದಸ್ವ |{ಕಾಕ್ಷೀವತಃ ಸುಕೀರ್ತಿಃ | ಇಂದ್ರಃ | ತ್ರಿಷ್ಟುಪ್}

ಅಪೋದೀ᳚ಚೋ॒, ಅಪ॑ ಶೂರಾಧ॒ರಾಚ॑ ಉ॒ರೌ ಯಥಾ॒ ತವ॒ ಶರ್ಮ॒ನ್ಮದೇ᳚ಮ ||{1/7}{8.7.19.1}{10.131.1}{10.11.3.1}{968, 10254}

ಕು॒ವಿದಂ॒ಗ ಯವ॑ಮ‌ನ್ತೋ॒ ಯವಂ᳚ ಚಿ॒ದ್ಯಥಾ॒ ದಾ‌ನ್ತ್ಯ॑ನುಪೂ॒ರ್ವಂ ವಿ॒ಯೂಯ॑ |{ಕಾಕ್ಷೀವತಃ ಸುಕೀರ್ತಿಃ | ಇಂದ್ರಃ | ತ್ರಿಷ್ಟುಪ್}

ಇ॒ಹೇಹೈ᳚ಷಾಂ ಕೃಣುಹಿ॒ ಭೋಜ॑ನಾನಿ॒ ಯೇ ಬ॒ರ್ಹಿಷೋ॒ ನಮೋ᳚ವೃಕ್ತಿಂ॒ ನ ಜ॒ಗ್ಮುಃ ||{2/7}{8.7.19.2}{10.131.2}{10.11.3.2}{968, 10255}

ನ॒ಹಿ ಸ್ಥೂರ್ಯೃ॑ತು॒ಥಾ ಯಾ॒ತಮಸ್ತಿ॒ ನೋತ ಶ್ರವೋ᳚ ವಿವಿದೇ ಸಂಗ॒ಮೇಷು॑ |{ಕಾಕ್ಷೀವತಃ ಸುಕೀರ್ತಿಃ | ಇಂದ್ರಃ | ತ್ರಿಷ್ಟುಪ್}

ಗ॒ವ್ಯ‌ನ್ತ॒ ಇ‌ನ್ದ್ರಂ᳚ ಸ॒ಖ್ಯಾಯ॒ ವಿಪ್ರಾ᳚, ಅಶ್ವಾ॒ಯ‌ನ್ತೋ॒ ವೃಷ॑ಣಂ ವಾ॒ಜಯ᳚‌ನ್ತಃ ||{3/7}{8.7.19.3}{10.131.3}{10.11.3.3}{968, 10256}

ಯು॒ವಂ ಸು॒ರಾಮ॑ಮಶ್ವಿನಾ॒ ನಮು॑ಚಾವಾಸು॒ರೇ ಸಚಾ᳚ |{ಕಾಕ್ಷೀವತಃ ಸುಕೀರ್ತಿಃ | ಅಶ್ವಿನೌ | ಅನುಷ್ಟುಪ್}

ವಿ॒ಪಿ॒ಪಾ॒ನಾ ಶು॑ಭಸ್ಪತೀ॒, ಇ‌ನ್ದ್ರಂ॒ ಕರ್ಮ॑ಸ್ವಾವತಂ ||{4/7}{8.7.19.4}{10.131.4}{10.11.3.4}{968, 10257}

ಪು॒ತ್ರಮಿ॑ವ ಪಿ॒ತರಾ᳚ವ॒ಶ್ವಿನೋ॒ಭೇ‌ನ್ದ್ರಾ॒ವಥುಃ॒ ಕಾವ್ಯೈ᳚ರ್ದಂ॒ಸನಾ᳚ಭಿಃ |{ಕಾಕ್ಷೀವತಃ ಸುಕೀರ್ತಿಃ | ಅಶ್ವಿನೌ | ತ್ರಿಷ್ಟುಪ್}

ಯತ್ಸು॒ರಾಮಂ॒ ವ್ಯಪಿ॑ಬಃ॒ ಶಚೀ᳚ಭಿಃ॒ ಸರ॑ಸ್ವತೀ ತ್ವಾ ಮಘವನ್ನಭಿಷ್ಣಕ್ ||{5/7}{8.7.19.5}{10.131.5}{10.11.3.5}{968, 10258}

ಇ‌ನ್ದ್ರಃ॑ ಸು॒ತ್ರಾಮಾ॒ ಸ್ವವಾಁ॒, ಅವೋ᳚ಭಿಃ ಸುಮೃಳೀ॒ಕೋ ಭ॑ವತು ವಿ॒ಶ್ವವೇ᳚ದಾಃ |{ಕಾಕ್ಷೀವತಃ ಸುಕೀರ್ತಿಃ | ಇಂದ್ರಃ | ತ್ರಿಷ್ಟುಪ್}

ಬಾಧ॑ತಾಂ॒ ದ್ವೇಷೋ॒, ಅಭ॑ಯಂ ಕೃಣೋತು ಸು॒ವೀರ್ಯ॑ಸ್ಯ॒ ಪತ॑ಯಃ ಸ್ಯಾಮ ||{6/7}{8.7.19.6}{10.131.6}{10.11.3.6}{968, 10259}

ತಸ್ಯ॑ ವ॒ಯಂ ಸು॑ಮ॒ತೌ ಯ॒ಜ್ಞಿಯ॒ಸ್ಯಾಪಿ॑ ಭ॒ದ್ರೇ ಸೌ᳚ಮನ॒ಸೇ ಸ್ಯಾ᳚ಮ |{ಕಾಕ್ಷೀವತಃ ಸುಕೀರ್ತಿಃ | ಇಂದ್ರಃ | ತ್ರಿಷ್ಟುಪ್}

ಸ ಸು॒ತ್ರಾಮಾ॒ ಸ್ವವಾಁ॒, ಇ‌ನ್ದ್ರೋ᳚, ಅ॒ಸ್ಮೇ, ಆ॒ರಾಚ್ಚಿ॒ದ್ದ್ವೇಷಃ॑ ಸನು॒ತರ್ಯು॑ಯೋತು ||{7/7}{8.7.19.7}{10.131.7}{10.11.3.7}{968, 10260}

**[87] ಈಜಾನಮಿತಿ ಸಪ್ತರ್ಚಸ್ಯ ಸೂಕ್ತಸ್ಯ ನಾರ್ಮೇಧಃ ಶಕಪೂತೋ ಮಿತ್ರಾವರುಣಾವಾದ್ಯಾಯಾದ್ಯುಭೂಮ್ಯಶ್ವಿನೋವಿರಾಡ್‌ರೂಪಾಃ ಆದ್ಯಾನ್ಯಂಕುಸಾರಿಣೀ ದ್ವಿತೀಯಾಷಷ್ಠ್ಯೌ ಪ್ರಸ್ತಾರಪಂಕ್ತೀ ಅಂತ್ಯಾಮಹಾಸತೋಬೃಹತೀ |**

ಈ॒ಜಾ॒ನಮಿದ್ದ್ಯೌರ್ಗೂ॒ರ್ತಾವ॑ಸುರೀಜಾ॒ನಂ ಭೂಮಿ॑ರ॒ಭಿ ಪ್ರ॑ಭೂ॒ಷಣಿ॑ |{ನಾರ್ಮೇಧಃ ಶಕಪೂತಃ | ದ್ಯುಭೂಮ್ಯಶ್ವಿನಃ | ಅಂಕುಸಾರಿಣೀ}

ಈ॒ಜಾ॒ನಂ ದೇ॒ವಾವ॒ಶ್ವಿನಾ᳚ವ॒ಭಿ ಸು॒ಮ್ನೈರ॑ವರ್ಧತಾಂ ||{1/7}{8.7.20.1}{10.132.1}{10.11.4.1}{969, 10261}

ತಾ ವಾಂ᳚ ಮಿತ್ರಾವರುಣಾ ಧಾರ॒ಯತ್‌ ಕ್ಷಿ॑ತೀ ಸುಷು॒ಮ್ನೇಷಿ॑ತ॒ತ್ವತಾ᳚ ಯಜಾಮಸಿ |{ನಾರ್ಮೇಧಃ ಶಕಪೂತಃ | ಮಿತ್ರಾವರುಣೌ | ಪ್ರಸ್ತಾರಪಂಕ್ತೀ}

ಯು॒ವೋಃ ಕ್ರಾ॒ಣಾಯ॑ ಸ॒ಖ್ಯೈರ॒ಭಿ ಷ್ಯಾ᳚ಮ ರ॒ಕ್ಷಸಃ॑ ||{2/7}{8.7.20.2}{10.132.2}{10.11.4.2}{969, 10262}

ಅಧಾ᳚ ಚಿ॒ನ್ನು ಯದ್ದಿಧಿ॑ಷಾಮಹೇ ವಾಮ॒ಭಿ ಪ್ರಿ॒ಯಂ ರೇಕ್ಣಃ॒ ಪತ್ಯ॑ಮಾನಾಃ |{ನಾರ್ಮೇಧಃ ಶಕಪೂತಃ | ಮಿತ್ರಾವರುಣೌ | ವಿರಾಡ್ರೂಪಾ}

ದ॒ದ್ವಾಁಽ ವಾ॒ ಯತ್ಪುಷ್ಯ॑ತಿ॒ ರೇಕ್ಣಃ॒ ಸಮ್ವಾ᳚ರ॒ನ್ನಕಿ॑ರಸ್ಯ ಮ॒ಘಾನಿ॑ ||{3/7}{8.7.20.3}{10.132.3}{10.11.4.3}{969, 10263}

ಅ॒ಸಾವ॒ನ್ಯೋ, ಅ॑ಸುರ ಸೂಯತ॒ ದ್ಯೌಸ್ತ್ವಂ ವಿಶ್ವೇ᳚ಷಾಂ ವರುಣಾಸಿ॒ ರಾಜಾ᳚ |{ನಾರ್ಮೇಧಃ ಶಕಪೂತಃ | ಮಿತ್ರಾವರುಣೌ | ಪಾದಪಂಕ್ತಿಃ}

ಮೂ॒ರ್ಧಾ ರಥ॑ಸ್ಯ ಚಾಕ॒ನ್ನೈತಾವ॒ತೈನ॑ಸಾ‌ನ್ತಕ॒ಧ್ರುಕ್ ||{4/7}{8.7.20.4}{10.132.4}{10.11.4.4}{969, 10264}

ಅ॒ಸ್ಮಿ‌ನ್ತ್ಸ್ವೇ॒3॑(ಏ॒)ತಚ್ಛಕ॑ಪೂತ॒ ಏನೋ᳚ ಹಿ॒ತೇ ಮಿ॒ತ್ರೇ ನಿಗ॑ತಾನ್ಹ‌ನ್ತಿ ವೀ॒ರಾನ್ |{ನಾರ್ಮೇಧಃ ಶಕಪೂತಃ | ಮಿತ್ರಾವರುಣೌ | ವಿರಾಡ್ರೂಪಾ}

ಅ॒ವೋರ್ವಾ॒ ಯದ್ಧಾತ್ತ॒ನೂಷ್ವವಃ॑ ಪ್ರಿ॒ಯಾಸು॑ ಯ॒ಜ್ಞಿಯಾ॒ಸ್ವರ್ವಾ᳚ ||{5/7}{8.7.20.5}{10.132.5}{10.11.4.5}{969, 10265}

ಯು॒ವೋರ್ಹಿ ಮಾ॒ತಾದಿ॑ತಿರ್ವಿಚೇತಸಾ॒ ದ್ಯೌರ್ನ ಭೂಮಿಃ॒ ಪಯ॑ಸಾ ಪುಪೂ॒ತನಿ॑ |{ನಾರ್ಮೇಧಃ ಶಕಪೂತಃ | ಮಿತ್ರಾವರುಣೌ | ಪ್ರಸ್ತಾರಪಂಕ್ತೀ}

ಅವ॑ ಪ್ರಿ॒ಯಾ ದಿ॑ದಿಷ್ಟನ॒ ಸೂರೋ᳚ ನಿನಿಕ್ತ ರ॒ಶ್ಮಿಭಿಃ॑ ||{6/7}{8.7.20.6}{10.132.6}{10.11.4.6}{969, 10266}

ಯು॒ವಂ ಹ್ಯ॑ಪ್ನ॒ರಾಜಾ॒ವಸೀ᳚ದತಂ॒ ತಿಷ್ಠ॒ದ್ರಥಂ॒ ನ ಧೂ॒ರ್ಷದಂ᳚ ವನ॒ರ್ಷದಂ᳚ |{ನಾರ್ಮೇಧಃ ಶಕಪೂತಃ | ಮಿತ್ರಾವರುಣೌ | ಮಹಾಸತೋಬೃಹತೀ}

ತಾ ನಃ॑ ಕಣೂಕ॒ಯ‌ನ್ತೀ᳚ರ್ನೃ॒ಮೇಧ॑ಸ್ತತ್ರೇ॒, ಅಂಹ॑ಸಃ ಸು॒ಮೇಧ॑ಸ್ತತ್ರೇ॒, ಅಂಹ॑ಸಃ ||{7/7}{8.7.20.7}{10.132.7}{10.11.4.7}{969, 10267}

**[88] ಪ್ರೋಷ್ವಿತಿ ಸಪ್ತರ್ಚಸ್ಯ ಸೂಕ್ತಸ್ಯ ಸುದಾಃ ಪೈಜವನಇಂದ್ರಃ ಶಕ್ವರೀಚತುರ್ಥ್ಯಾದಿತಿಸ್ರೋ ಮಹಾಪಂಕ್ತಯೋತ್ಯಾತ್ರಿಷ್ಟುಪ್ |**

ಪ್ರೋ ಷ್ವ॑ಸ್ಮೈ ಪುರೋರ॒ಥಮಿ‌ನ್ದ್ರಾ᳚ಯ ಶೂ॒ಷಮ॑ರ್ಚತ |{ಸುದಾಃ ಪೈಜವನಃ | ಇಂದ್ರಃ | ಶಕ್ವರೀ}

ಅ॒ಭೀಕೇ᳚ ಚಿದು ಲೋಕ॒ಕೃತ್ಸಂ॒ಗೇ ಸ॒ಮತ್ಸು॑ ವೃತ್ರ॒ಹಾಸ್ಮಾಕಂ᳚ ಬೋಧಿ ಚೋದಿ॒ತಾ ನಭ᳚‌ನ್ತಾಮನ್ಯ॒ಕೇಷಾಂ᳚ ಜ್ಯಾ॒ಕಾ, ಅಧಿ॒ ಧನ್ವ॑ಸು ||{1/7}{8.7.21.1}{10.133.1}{10.11.5.1}{970, 10268}

ತ್ವಂ ಸಿ‌ನ್ಧೂಁ॒ರವಾ᳚ಸೃಜೋಽಧ॒ರಾಚೋ॒, ಅಹ॒ನ್ನಹಿಂ᳚ |{ಸುದಾಃ ಪೈಜವನಃ | ಇಂದ್ರಃ | ಶಕ್ವರೀ}

ಅ॒ಶ॒ತ್ರುರಿ᳚‌ನ್ದ್ರ ಜಜ್ಞಿಷೇ॒ ವಿಶ್ವಂ᳚ ಪುಷ್ಯಸಿ॒ ವಾರ್ಯಂ॒ ತಂ ತ್ವಾ॒ ಪರಿ॑ ಷ್ವಜಾಮಹೇ॒ ನಭ᳚‌ನ್ತಾಮನ್ಯ॒ಕೇಷಾಂ᳚ ಜ್ಯಾ॒ಕಾ, ಅಧಿ॒ ಧನ್ವ॑ಸು ||{2/7}{8.7.21.2}{10.133.2}{10.11.5.2}{970, 10269}

ವಿ ಷು ವಿಶ್ವಾ॒, ಅರಾ᳚ತಯೋ॒ಽರ್ಯೋ ನ॑ಶ‌ನ್ತ ನೋ॒ ಧಿಯಃ॑ |{ಸುದಾಃ ಪೈಜವನಃ | ಇಂದ್ರಃ | ಶಕ್ವರೀ}

ಅಸ್ತಾ᳚ಸಿ॒ ಶತ್ರ॑ವೇ ವ॒ಧಂ ಯೋ ನ॑ ಇ‌ನ್ದ್ರ॒ ಜಿಘಾಂ᳚ಸತಿ॒ ಯಾ ತೇ᳚ ರಾ॒ತಿರ್ದ॒ದಿರ್ವಸು॒ ನಭ᳚‌ನ್ತಾಮನ್ಯ॒ಕೇಷಾಂ᳚ ಜ್ಯಾ॒ಕಾ, ಅಧಿ॒ ಧನ್ವ॑ಸು ||{3/7}{8.7.21.3}{10.133.3}{10.11.5.3}{970, 10270}

ಯೋ ನ॑ ಇ‌ನ್ದ್ರಾ॒ಭಿತೋ॒ ಜನೋ᳚ ವೃಕಾ॒ಯುರಾ॒ದಿದೇ᳚ಶತಿ |{ಸುದಾಃ ಪೈಜವನಃ | ಇಂದ್ರಃ | ಮಹಾಪಂಕ್ತಿ}

ಅ॒ಧ॒ಸ್ಪ॒ದಂ ತಮೀಂ᳚ ಕೃಧಿ ವಿಬಾ॒ಧೋ, ಅ॑ಸಿ ಸಾಸ॒ಹಿರ್ನಭ᳚‌ನ್ತಾಮನ್ಯ॒ಕೇಷಾಂ᳚ ಜ್ಯಾ॒ಕಾ, ಅಧಿ॒ ಧನ್ವ॑ಸು ||{4/7}{8.7.21.4}{10.133.4}{10.11.5.4}{970, 10271}

ಯೋ ನ॑ ಇ‌ನ್ದ್ರಾಭಿ॒ದಾಸ॑ತಿ॒ ಸನಾ᳚ಭಿ॒ರ್ಯಶ್ಚ॒ ನಿಷ್ಟ್ಯಃ॑ |{ಸುದಾಃ ಪೈಜವನಃ | ಇಂದ್ರಃ | ಮಹಾಪಂಕ್ತಿ}

ಅವ॒ ತಸ್ಯ॒ ಬಲಂ᳚ ತಿರ ಮ॒ಹೀವ॒ ದ್ಯೌರಧ॒ ತ್ಮನಾ॒ ನಭ᳚‌ನ್ತಾಮನ್ಯ॒ಕೇಷಾಂ᳚ ಜ್ಯಾ॒ಕಾ, ಅಧಿ॒ ಧನ್ವ॑ಸು ||{5/7}{8.7.21.5}{10.133.5}{10.11.5.5}{970, 10272}

ವ॒ಯಮಿ᳚‌ನ್ದ್ರ ತ್ವಾ॒ಯವಃ॑ ಸಖಿ॒ತ್ವಮಾ ರ॑ಭಾಮಹೇ |{ಸುದಾಃ ಪೈಜವನಃ | ಇಂದ್ರಃ | ಮಹಾಪಂಕ್ತಿ}

ಋ॒ತಸ್ಯ॑ ನಃ ಪ॒ಥಾ ನ॒ಯಾತಿ॒ ವಿಶ್ವಾ᳚ನಿ ದುರಿ॒ತಾ ನಭ᳚‌ನ್ತಾಮನ್ಯ॒ಕೇಷಾಂ᳚ ಜ್ಯಾ॒ಕಾ, ಅಧಿ॒ ಧನ್ವ॑ಸು ||{6/7}{8.7.21.6}{10.133.6}{10.11.5.6}{970, 10273}

ಅ॒ಸ್ಮಭ್ಯಂ॒ ಸು ತ್ವಮಿ᳚‌ನ್ದ್ರ॒ ತಾಂ ಶಿ॑ಕ್ಷ॒ ಯಾ ದೋಹ॑ತೇ॒ ಪ್ರತಿ॒ ವರಂ᳚ ಜರಿ॒ತ್ರೇ |{ಸುದಾಃ ಪೈಜವನಃ | ಇಂದ್ರಃ | ತ್ರಿಷ್ಟುಪ್}

ಅಚ್ಛಿ॑ದ್ರೋಧ್ನೀ ಪೀ॒ಪಯ॒ದ್ಯಥಾ᳚ ನಃ ಸ॒ಹಸ್ರ॑ಧಾರಾ॒ ಪಯ॑ಸಾ ಮ॒ಹೀ ಗೌಃ ||{7/7}{8.7.21.7}{10.133.7}{10.11.5.7}{970, 10274}

**[89] ಉಭೇಯದಿತಿ ಸಪ್ತರ್ಚಸ್ಯ ಸೂಕ್ತಸ್ಯ ಯೌವನಾಶ್ವೋಮಾಂಧಾತೇಂದ್ರಃ ಅಂತ್ಯಾನಾಂ ತಿಸೃಣಾಮರ್ಧರ್ಚಾಗೋಧೇಂದ್ರೋ ಮಹಾಪಂಕ್ತಿರಂತ್ಯಾಪಂಕ್ತಿಃ |**

ಉ॒ಭೇ ಯದಿ᳚‌ನ್ದ್ರ॒ ರೋದ॑ಸೀ, ಆಪ॒ಪ್ರಾಥೋ॒ಷಾ, ಇ॑ವ |{ಯೌವನಾಶ್ವೋ ಮಾಂಧಾತೇಂದ್ರಃ | ಇಂದ್ರಃ | ಮಹಾಪಂಕ್ತಿ}

ಮ॒ಹಾ‌ನ್ತಂ᳚ ತ್ವಾ ಮ॒ಹೀನಾಂ᳚ ಸ॒ಮ್ರಾಜಂ᳚ ಚರ್ಷಣೀ॒ನಾಂ ದೇ॒ವೀ ಜನಿ॑ತ್ರ್ಯಜೀಜನದ್ಭ॒ದ್ರಾ ಜನಿ॑ತ್ರ್ಯಜೀಜನತ್ ||{1/7}{8.7.22.1}{10.134.1}{10.11.6.1}{971, 10275}

ಅವ॑ ಸ್ಮ ದುರ್ಹಣಾಯ॒ತೋ ಮರ್ತ॑ಸ್ಯ ತನುಹಿ ಸ್ಥಿ॒ರಂ |{ಯೌವನಾಶ್ವೋ ಮಾಂಧಾತೇಂದ್ರಃ | ಇಂದ್ರಃ | ಮಹಾಪಂಕ್ತಿ}

ಅ॒ಧ॒ಸ್ಪ॒ದಂ ತಮೀಂ᳚ ಕೃಧಿ॒ ಯೋ, ಅ॒ಸ್ಮಾಁ, ಆ॒ದಿದೇ᳚ಶತಿ ದೇ॒ವೀ ಜನಿ॑ತ್ರ್ಯಜೀಜನದ್ಭ॒ದ್ರಾ ಜನಿ॑ತ್ರ್ಯಜೀಜನತ್ ||{2/7}{8.7.22.2}{10.134.2}{10.11.6.2}{971, 10276}

ಅವ॒ ತ್ಯಾ ಬೃ॑ಹ॒ತೀರಿಷೋ᳚ ವಿ॒ಶ್ವಶ್ಚ᳚‌ನ್ದ್ರಾ, ಅಮಿತ್ರಹನ್ |{ಯೌವನಾಶ್ವೋ ಮಾಂಧಾತೇಂದ್ರಃ | ಇಂದ್ರಃ | ಮಹಾಪಂಕ್ತಿ}

ಶಚೀ᳚ಭಿಃ ಶಕ್ರ ಧೂನು॒ಹೀ‌ನ್ದ್ರ॒ ವಿಶ್ವಾ᳚ಭಿರೂ॒ತಿಭಿ॑ರ್ದೇ॒ವೀ ಜನಿ॑ತ್ರ್ಯಜೀಜನದ್ಭ॒ದ್ರಾ ಜನಿ॑ತ್ರ್ಯಜೀಜನತ್ ||{3/7}{8.7.22.3}{10.134.3}{10.11.6.3}{971, 10277}

ಅವ॒ ಯತ್‌ ತ್ವಂ ಶ॑ತಕ್ರತ॒ವಿ‌ನ್ದ್ರ॒ ವಿಶ್ವಾ᳚ನಿ ಧೂನು॒ಷೇ |{ಯೌವನಾಶ್ವೋ ಮಾಂಧಾತೇಂದ್ರಃ | ಇಂದ್ರಃ | ಮಹಾಪಂಕ್ತಿ}

ರ॒ಯಿಂ ನ ಸು᳚ನ್ವ॒ತೇ ಸಚಾ᳚ ಸಹ॒ಸ್ರಿಣೀ᳚ಭಿರೂ॒ತಿಭಿ॑ರ್ದೇ॒ವೀ ಜನಿ॑ತ್ರ್ಯಜೀಜನದ್ಭ॒ದ್ರಾ ಜನಿ॑ತ್ರ್ಯಜೀಜನತ್ ||{4/7}{8.7.22.4}{10.134.4}{10.11.6.4}{971, 10278}

ಅವ॒ ಸ್ವೇದಾ᳚, ಇವಾ॒ಭಿತೋ॒ ವಿಷ್ವ॑ಕ್ಪತ‌ನ್ತು ದಿ॒ದ್ಯವಃ॑ |{ಯೌವನಾಶ್ವೋ ಮಾಂಧಾತೇಂದ್ರಃ | ಇಂದ್ರಃ | ಮಹಾಪಂಕ್ತಿ}

ದೂರ್ವಾ᳚ಯಾ, ಇವ॒ ತ‌ನ್ತ॑ವೋ॒ ವ್ಯ1॑(ಅ॒)ಸ್ಮದೇ᳚ತು ದುರ್ಮ॒ತಿರ್ದೇ॒ವೀ ಜನಿ॑ತ್ರ್ಯಜೀಜನದ್ಭ॒ದ್ರಾ ಜನಿ॑ತ್ರ್ಯಜೀಜನತ್ ||{5/7}{8.7.22.5}{10.134.5}{10.11.6.5}{971, 10279}

ದೀ॒ರ್ಘಂ ಹ್ಯಂ᳚ಕು॒ಶಂ ಯ॑ಥಾ॒ ಶಕ್ತಿಂ॒ ಬಿಭ॑ರ್ಷಿ ಮ‌ನ್ತುಮಃ |{ಯೌವನಾಶ್ವೋ ಮಾಂಧಾತೇಂದ್ರಃ | ಇಂದ್ರಃ | ಮಹಾಪಂಕ್ತಿ}

ಪೂರ್ವೇ᳚ಣ ಮಘವನ್ಪ॒ದಾಜೋ ವ॒ಯಾಂ ಯಥಾ᳚ ಯಮೋ ದೇ॒ವೀ ಜನಿ॑ತ್ರ್ಯಜೀಜನದ್ಭ॒ದ್ರಾ ಜನಿ॑ತ್ರ್ಯಜೀಜನತ್ ||{6/7}{8.7.22.6}{10.134.6}{10.11.6.6}{971, 10280}

ನಕಿ॑ರ್ದೇವಾ ಮಿನೀಮಸಿ॒ ನಕಿ॒ರಾ ಯೋ᳚ಪಯಾಮಸಿ ಮ‌ನ್ತ್ರ॒ಶ್ರುತ್ಯಂ᳚ ಚರಾಮಸಿ |{ಗೋಧಾ, ಯೌವನಾಶ್ವೋಮಾಂಧಾತೇಂದ್ರಃ | ಇಂದ್ರಃ | ಪಂಕ್ತಿಃ}

ಪ॒ಕ್ಷೇಭಿ॑ರಪಿಕ॒ಕ್ಷೇಭಿ॒ರತ್ರಾ॒ಭಿ ಸಂ ರ॑ಭಾಮಹೇ ||{7/7}{8.7.22.7}{10.134.7}{10.11.6.7}{971, 10281}

**[90] ಯಸ್ಮಿನ್ನಿತಿ ಸಪ್ತರ್ಚಸ್ಯ ಸೂಕ್ತಸ್ಯ ಯಾಮಾಯನಃ ಕುಮಾರೋಯಮೋನುಷ್ಟುಪ್ |**

ಯಸ್ಮಿ᳚ನ್ವೃ॒ಕ್ಷೇ ಸು॑ಪಲಾ॒ಶೇ ದೇ॒ವೈಃ ಸಂ॒ಪಿಬ॑ತೇ ಯ॒ಮಃ |{ಯಾಮಾಯನಃ ಕುಮಾರಃ | ಯಮಃ | ಅನುಷ್ಟುಪ್}

ಅತ್ರಾ᳚ ನೋ ವಿ॒ಶ್ಪತಿಃ॑ ಪಿ॒ತಾ ಪು॑ರಾ॒ಣಾಁ, ಅನು॑ ವೇನತಿ ||{1/7}{8.7.23.1}{10.135.1}{10.11.7.1}{972, 10282}

ಪು॒ರಾ॒ಣಾಁ, ಅ॑ನು॒ವೇನ᳚‌ನ್ತಂ॒ ಚರ᳚‌ನ್ತಂ ಪಾ॒ಪಯಾ᳚ಮು॒ಯಾ |{ಯಾಮಾಯನಃ ಕುಮಾರಃ | ಯಮಃ | ಅನುಷ್ಟುಪ್}

ಅ॒ಸೂ॒ಯನ್ನ॒ಭ್ಯ॑ಚಾಕಶಂ॒ ತಸ್ಮಾ᳚, ಅಸ್ಪೃಹಯಂ॒ ಪುನಃ॑ ||{2/7}{8.7.23.2}{10.135.2}{10.11.7.2}{972, 10283}

ಯಂ ಕು॑ಮಾರ॒ ನವಂ॒ ರಥ॑ಮಚ॒ಕ್ರಂ ಮನ॒ಸಾಕೃ॑ಣೋಃ |{ಯಾಮಾಯನಃ ಕುಮಾರಃ | ಯಮಃ | ಅನುಷ್ಟುಪ್}

ಏಕೇ᳚ಷಂ ವಿ॒ಶ್ವತಃ॒ ಪ್ರಾ‌ಞ್ಚ॒ಮಪ॑ಶ್ಯ॒ನ್ನಧಿ॑ ತಿಷ್ಠಸಿ ||{3/7}{8.7.23.3}{10.135.3}{10.11.7.3}{972, 10284}

ಯಂ ಕು॑ಮಾರ॒ ಪ್ರಾವ॑ರ್ತಯೋ॒ ರಥಂ॒ ವಿಪ್ರೇ᳚ಭ್ಯ॒ಸ್ಪರಿ॑ |{ಯಾಮಾಯನಃ ಕುಮಾರಃ | ಯಮಃ | ಅನುಷ್ಟುಪ್}

ತಂ ಸಾಮಾನು॒ ಪ್ರಾವ॑ರ್ತತ॒ ಸಮಿ॒ತೋ ನಾ॒ವ್ಯಾಹಿ॑ತಂ ||{4/7}{8.7.23.4}{10.135.4}{10.11.7.4}{972, 10285}

ಕಃ ಕು॑ಮಾ॒ರಮ॑ಜನಯ॒ದ್ರಥಂ॒ ಕೋ ನಿರ॑ವರ್ತಯತ್ |{ಯಾಮಾಯನಃ ಕುಮಾರಃ | ಯಮಃ | ಅನುಷ್ಟುಪ್}

ಕಃ ಸ್ವಿ॒ತ್ತದ॒ದ್ಯ ನೋ᳚ ಬ್ರೂಯಾದನು॒ದೇಯೀ॒ ಯಥಾಭ॑ವತ್ ||{5/7}{8.7.23.5}{10.135.5}{10.11.7.5}{972, 10286}

ಯಥಾಭ॑ವದನು॒ದೇಯೀ॒ ತತೋ॒, ಅಗ್ರ॑ಮಜಾಯತ |{ಯಾಮಾಯನಃ ಕುಮಾರಃ | ಯಮಃ | ಅನುಷ್ಟುಪ್}

ಪು॒ರಸ್ತಾ᳚ದ್ಬು॒ಧ್ನ ಆತ॑ತಃ ಪ॒ಶ್ಚಾನ್ನಿ॒ರಯ॑ಣಂ ಕೃ॒ತಂ ||{6/7}{8.7.23.6}{10.135.6}{10.11.7.6}{972, 10287}

ಇ॒ದಂ ಯ॒ಮಸ್ಯ॒ ಸಾದ॑ನಂ ದೇವಮಾ॒ನಂ ಯದು॒ಚ್ಯತೇ᳚ |{ಯಾಮಾಯನಃ ಕುಮಾರಃ | ಯಮಃ | ಅನುಷ್ಟುಪ್}

ಇ॒ಯಮ॑ಸ್ಯ ಧಮ್ಯತೇ ನಾ॒ಳೀರ॒ಯಂ ಗೀ॒ರ್ಭಿಃ ಪರಿ॑ಷ್ಕೃತಃ ||{7/7}{8.7.23.7}{10.135.7}{10.11.7.7}{972, 10288}

**[91] ಕೇಶೀತಿ ಸಪ್ತರ್ಚಸ್ಯ ಸೂಕ್ತಸ್ಯ ವಾತರಶನಾ ಜೂತಿರ್ವಾತಜೂತಿರ್ವಿಪ್ರ ಜೂತಿರ್ವೃಷಾಣಕಃ ಕರಿಕ್ರತ ಏತಶಋಷ್ಯಶೃಂಗ ಇತಿ ಕ್ರಮೇಣೈಕರ್ಚಾಋಷಯಃ | ಕೇಶ್ಯಗ್ನಿಸೂರ್ಯವಾಯವೋದೇವತಾಅನುಷ್ಟುಪ್ |**

ಕೇ॒ಶ್ಯ1॑(ಅ॒)ಗ್ನಿಂ ಕೇ॒ಶೀ ವಿ॒ಷಂ ಕೇ॒ಶೀ ಬಿ॑ಭರ್ತಿ॒ ರೋದ॑ಸೀ |{ಜೂತಿಃ | ಕೇಶ್ಯಗ್ನಿಸೂರ್ಯವಾಯವೋದೇವತಾ | ಅನುಷ್ಟುಪ್}

ಕೇ॒ಶೀ ವಿಶ್ವಂ॒ ಸ್ವ॑ರ್ದೃ॒ಶೇ ಕೇ॒ಶೀದಂ ಜ್ಯೋತಿ॑ರುಚ್ಯತೇ ||{1/7}{8.7.24.1}{10.136.1}{10.11.8.1}{973, 10289}

ಮುನ॑ಯೋ॒ ವಾತ॑ರಶನಾಃ ಪಿ॒ಶಂಗಾ᳚ ವಸತೇ॒ ಮಲಾ᳚ |{ವಾತಜೂತಿಃ | ಕೇಶ್ಯಗ್ನಿಸೂರ್ಯವಾಯವೋದೇವತಾ | ಅನುಷ್ಟುಪ್}

ವಾತ॒ಸ್ಯಾನು॒ ಧ್ರಾಜಿಂ᳚ ಯ‌ನ್ತಿ॒ ಯದ್ದೇ॒ವಾಸೋ॒, ಅವಿ॑ಕ್ಷತ ||{2/7}{8.7.24.2}{10.136.2}{10.11.8.2}{973, 10290}

ಉನ್ಮ॑ದಿತಾ॒ ಮೌನೇ᳚ಯೇನ॒ ವಾತಾಁ॒, ಆ ತ॑ಸ್ಥಿಮಾ ವ॒ಯಂ |{ವಿಪ್ರ ಜೂತಿಃ | ಕೇಶ್ಯಗ್ನಿಸೂರ್ಯವಾಯವೋದೇವತಾ | ಅನುಷ್ಟುಪ್}

ಶರೀ॒ರೇದ॒ಸ್ಮಾಕಂ᳚ ಯೂ॒ಯಂ ಮರ್ತಾ᳚ಸೋ, ಅ॒ಭಿ ಪ॑ಶ್ಯಥ ||{3/7}{8.7.24.3}{10.136.3}{10.11.8.3}{973, 10291}

ಅ॒‌ನ್ತರಿ॑ಕ್ಷೇಣ ಪತತಿ॒ ವಿಶ್ವಾ᳚ ರೂ॒ಪಾವ॒ಚಾಕ॑ಶತ್ |{ಋಷಾಣಕಃ | ಕೇಶ್ಯಗ್ನಿಸೂರ್ಯವಾಯವೋದೇವತಾ | ಅನುಷ್ಟುಪ್}

ಮುನಿ॑ರ್ದೇ॒ವಸ್ಯ॑ದೇವಸ್ಯ॒ ಸೌಕೃ॑ತ್ಯಾಯ॒ ಸಖಾ᳚ ಹಿ॒ತಃ ||{4/7}{8.7.24.4}{10.136.4}{10.11.8.4}{973, 10292}

ವಾತ॒ಸ್ಯಾಶ್ವೋ᳚ ವಾ॒ಯೋಃ ಸಖಾಥೋ᳚ ದೇ॒ವೇಷಿ॑ತೋ॒ ಮುನಿಃ॑ |{ಕರಿಕ್ರತಃ | ಕೇಶ್ಯಗ್ನಿಸೂರ್ಯವಾಯವೋದೇವತಾ | ಅನುಷ್ಟುಪ್}

ಉ॒ಭೌ ಸ॑ಮು॒ದ್ರಾವಾ ಕ್ಷೇ᳚ತಿ॒ ಯಶ್ಚ॒ ಪೂರ್ವ॑ ಉ॒ತಾಪ॑ರಃ ||{5/7}{8.7.24.5}{10.136.5}{10.11.8.5}{973, 10293}

ಅ॒ಪ್ಸ॒ರಸಾಂ᳚ ಗ‌ನ್ಧ॒ರ್ವಾಣಾಂ᳚ ಮೃ॒ಗಾಣಾಂ॒ ಚರ॑ಣೇ॒ ಚರ॑ನ್ |{ಏತಶಃ | ಕೇಶ್ಯಗ್ನಿಸೂರ್ಯವಾಯವೋದೇವತಾ | ಅನುಷ್ಟುಪ್}

ಕೇ॒ಶೀ ಕೇತ॑ಸ್ಯ ವಿ॒ದ್ವಾ‌ನ್ತ್ಸಖಾ᳚ ಸ್ವಾ॒ದುರ್ಮ॒ದಿ‌ನ್ತ॑ಮಃ ||{6/7}{8.7.24.6}{10.136.6}{10.11.8.6}{973, 10294}

ವಾ॒ಯುರ॑ಸ್ಮಾ॒, ಉಪಾ᳚ಮ‌ನ್ಥತ್ಪಿ॒ನಷ್ಟಿ॑ ಸ್ಮಾ ಕುನನ್ನ॒ಮಾ |{ಋಷ್ಯಶೃಂಗಃ | ಕೇಶ್ಯಗ್ನಿಸೂರ್ಯವಾಯವೋದೇವತಾ | ಅನುಷ್ಟುಪ್}

ಕೇ॒ಶೀ ವಿ॒ಷಸ್ಯ॒ ಪಾತ್ರೇ᳚ಣ॒ ಯದ್ರು॒ದ್ರೇಣಾಪಿ॑ಬತ್ಸ॒ಹ ||{7/7}{8.7.24.7}{10.136.7}{10.11.8.7}{973, 10295}

**[92] ಉತೇತಿ ಸಪ್ತರ್ಚಸ್ಯ ಸೂಕ್ತಸ್ಯ ಭರದ್ವಾಜಃ ಕಶ್ಯಪೋಗೌತಮೋತ್ರಿರ್ವಿಶ್ವಾಮಿತ್ರೋಜಮದಗ್ನಿರ್ವಸಿಷ್ಠ ಇತಿಕ್ರಮೇಣೈಕರ್ಚಾಋಷಯೋ ವಿಶ್ವೇದೇವಾ ಅನುಷ್ಟುಪ್ (ಭೇದಪಕ್ಷೇ-ದೇವಾಃ 1 ವಾತಃ 3 ವಿಶ್ವೇದೇವಾಃ 1 ಆಪಃ 2 ಏವಂ 7) |**

ಉ॒ತ ದೇ᳚ವಾ॒, ಅವ॑ಹಿತಂ॒ ದೇವಾ॒, ಉನ್ನ॑ಯಥಾ॒ ಪುನಃ॑ |{ಭರದ್ವಾಜಃ | ವಿಶ್ವದೇವಾಃ | ಅನುಷ್ಟುಪ್}

ಉ॒ತಾಗ॑ಶ್ಚ॒ಕ್ರುಷಂ᳚ ದೇವಾ॒ ದೇವಾ᳚ ಜೀ॒ವಯ॑ಥಾ॒ ಪುನಃ॑ ||{1/7}{8.7.25.1}{10.137.1}{10.11.9.1}{974, 10296}

ದ್ವಾವಿ॒ಮೌ ವಾತೌ᳚ ವಾತ॒ ಆ ಸಿ‌ನ್ಧೋ॒ರಾ ಪ॑ರಾ॒ವತಃ॑ |{ಕಶ್ಯಪಃ | ವಿಶ್ವದೇವಾಃ | ಅನುಷ್ಟುಪ್}

ದಕ್ಷಂ᳚ ತೇ, ಅ॒ನ್ಯ ಆ ವಾ᳚ತು॒ ಪರಾ॒ನ್ಯೋ ವಾ᳚ತು॒ ಯದ್ರಪಃ॑ ||{2/7}{8.7.25.2}{10.137.2}{10.11.9.2}{974, 10297}

ಆ ವಾ᳚ತ ವಾಹಿ ಭೇಷ॒ಜಂ ವಿ ವಾ᳚ತ ವಾಹಿ॒ ಯದ್ರಪಃ॑ |{ಗೋತಮಃ | ವಿಶ್ವದೇವಾಃ | ಅನುಷ್ಟುಪ್}

ತ್ವಂ ಹಿ ವಿ॒ಶ್ವಭೇ᳚ಷಜೋ ದೇ॒ವಾನಾಂ᳚ ದೂ॒ತ ಈಯ॑ಸೇ ||{3/7}{8.7.25.3}{10.137.3}{10.11.9.3}{974, 10298}

ಆ ತ್ವಾ᳚ಗಮಂ॒ ಶ‌ನ್ತಾ᳚ತಿಭಿ॒ರಥೋ᳚, ಅರಿ॒ಷ್ಟತಾ᳚ತಿಭಿಃ |{ಅತ್ರಿಃ | ವಿಶ್ವದೇವಾಃ | ಅನುಷ್ಟುಪ್}

ದಕ್ಷಂ᳚ ತೇ ಭ॒ದ್ರಮಾಭಾ᳚ರ್ಷಂ॒ ಪರಾ॒ ಯಕ್ಷ್ಮಂ᳚ ಸುವಾಮಿ ತೇ ||{4/7}{8.7.25.4}{10.137.4}{10.11.9.4}{974, 10299}

ತ್ರಾಯ᳚‌ನ್ತಾಮಿ॒ಹ ದೇ॒ವಾಸ್ತ್ರಾಯ॑ತಾಂ ಮ॒ರುತಾಂ᳚ ಗ॒ಣಃ |{ವಿಶ್ವಾಮಿತ್ರಃ | ವಿಶ್ವದೇವಾಃ | ಅನುಷ್ಟುಪ್}

ತ್ರಾಯ᳚‌ನ್ತಾಂ॒ ವಿಶ್ವಾ᳚ ಭೂ॒ತಾನಿ॒ ಯಥಾ॒ಯಮ॑ರ॒ಪಾ, ಅಸ॑ತ್ ||{5/7}{8.7.25.5}{10.137.5}{10.11.9.5}{974, 10300}

ಆಪ॒ ಇದ್ವಾ, ಉ॑ ಭೇಷ॒ಜೀರಾಪೋ᳚, ಅಮೀವ॒ಚಾತ॑ನೀಃ |{ಜಮದಗ್ನಿಃ | ವಿಶ್ವದೇವಾಃ | ಅನುಷ್ಟುಪ್}

ಆಪಃ॒ ಸರ್ವ॑ಸ್ಯ ಭೇಷ॒ಜೀಸ್ತಾಸ್ತೇ᳚ ಕೃಣ್ವ‌ನ್ತು ಭೇಷ॒ಜಂ ||{6/7}{8.7.25.6}{10.137.6}{10.11.9.6}{974, 10301}

ಹಸ್ತಾ᳚ಭ್ಯಾಂ॒ ದಶ॑ಶಾಖಾಭ್ಯಾಂ ಜಿ॒ಹ್ವಾ ವಾ॒ಚಃ ಪು॑ರೋಗ॒ವೀ |{ವಸಿಷ್ಠಃ | ವಿಶ್ವದೇವಾಃ | ಅನುಷ್ಟುಪ್}

ಅ॒ನಾ॒ಮ॒ಯಿ॒ತ್ನುಭ್ಯಾಂ᳚ ತ್ವಾ॒ ತಾಭ್ಯಾಂ॒ ತ್ವೋಪ॑ ಸ್ಪೃಶಾಮಸಿ ||{7/7}{8.7.25.7}{10.137.7}{10.11.9.7}{974, 10302}

**[93] ತವತ್ಯಇತಿ ಷಡೃಚಸ್ಯ ಸೂಕ್ತಸ್ಯೌರವೋಂಗ ಇಂದ್ರೋಜಗತೀ |**

ತವ॒ ತ್ಯ ಇ᳚‌ನ್ದ್ರ ಸ॒ಖ್ಯೇಷು॒ ವಹ್ನ॑ಯ ಋ॒ತಂ ಮ᳚ನ್ವಾ॒ನಾ ವ್ಯ॑ದರ್ದಿರುರ್ವ॒ಲಂ |{ಔರವೋಂಗಃ | ಇಂದ್ರಃ | ಜಗತೀ}

ಯತ್ರಾ᳚ ದಶ॒ಸ್ಯನ್ನು॒ಷಸೋ᳚ ರಿ॒ಣನ್ನ॒ಪಃ ಕುತ್ಸಾ᳚ಯ॒ ಮನ್ಮ᳚ನ್ನ॒ಹ್ಯ॑ಶ್ಚ ದಂ॒ಸಯಃ॑ ||{1/6}{8.7.26.1}{10.138.1}{10.11.10.1}{975, 10303}

ಅವಾ᳚ಸೃಜಃ ಪ್ರ॒ಸ್ವಃ॑ ಶ್ವಂ॒ಚಯೋ᳚ ಗಿ॒ರೀನುದಾ᳚ಜ ಉ॒ಸ್ರಾ, ಅಪಿ॑ಬೋ॒ ಮಧು॑ ಪ್ರಿ॒ಯಂ |{ಔರವೋಂಗಃ | ಇಂದ್ರಃ | ಜಗತೀ}

ಅವ॑ರ್ಧಯೋ ವ॒ನಿನೋ᳚, ಅಸ್ಯ॒ ದಂಸ॑ಸಾ ಶು॒ಶೋಚ॒ ಸೂರ್ಯ॑ ಋ॒ತಜಾ᳚ತಯಾ ಗಿ॒ರಾ ||{2/6}{8.7.26.2}{10.138.2}{10.11.10.2}{975, 10304}

ವಿ ಸೂರ್ಯೋ॒ ಮಧ್ಯೇ᳚, ಅಮುಚ॒ದ್ರಥಂ᳚ ದಿ॒ವೋ ವಿ॒ದದ್ದಾ॒ಸಾಯ॑ ಪ್ರತಿ॒ಮಾನ॒ಮಾರ್ಯಃ॑ |{ಔರವೋಂಗಃ | ಇಂದ್ರಃ | ಜಗತೀ}

ದೃ॒ಳ್ಹಾನಿ॒ ಪಿಪ್ರೋ॒ರಸು॑ರಸ್ಯ ಮಾ॒ಯಿನ॒ ಇ‌ನ್ದ್ರೋ॒ ವ್ಯಾ᳚ಸ್ಯಚ್ಚಕೃ॒ವಾಁ, ಋ॒ಜಿಶ್ವ॑ನಾ ||{3/6}{8.7.26.3}{10.138.3}{10.11.10.3}{975, 10305}

ಅನಾ᳚ಧೃಷ್ಟಾನಿ ಧೃಷಿ॒ತೋ ವ್ಯಾ᳚ಸ್ಯನ್ನಿ॒ಧೀಁರದೇ᳚ವಾಁ, ಅಮೃಣದ॒ಯಾಸ್ಯಃ॑ |{ಔರವೋಂಗಃ | ಇಂದ್ರಃ | ಜಗತೀ}

ಮಾ॒ಸೇವ॒ ಸೂರ್ಯೋ॒ ವಸು॒ ಪುರ್ಯ॒ಮಾ ದ॑ದೇ ಗೃಣಾ॒ನಃ ಶತ್ರೂಁ᳚ರಶೃಣಾದ್ವಿ॒ರುಕ್ಮ॑ತಾ ||{4/6}{8.7.26.4}{10.138.4}{10.11.10.4}{975, 10306}

ಅಯು॑ದ್ಧಸೇನೋ ವಿ॒ಭ್ವಾ᳚ ವಿಭಿ‌ನ್ದ॒ತಾ ದಾಶ॑ದ್ವೃತ್ರ॒ಹಾ ತುಜ್ಯಾ᳚ನಿ ತೇಜತೇ |{ಔರವೋಂಗಃ | ಇಂದ್ರಃ | ಜಗತೀ}

ಇ‌ನ್ದ್ರ॑ಸ್ಯ॒ ವಜ್ರಾ᳚ದಬಿಭೇದಭಿ॒ಶ್ನಥಃ॒ ಪ್ರಾಕ್ರಾ᳚ಮಚ್ಛು॒‌ನ್ಧ್ಯೂರಜ॑ಹಾದು॒ಷಾ, ಅನಃ॑ ||{5/6}{8.7.26.5}{10.138.5}{10.11.10.5}{975, 10307}

ಏ॒ತಾ ತ್ಯಾ ತೇ॒ ಶ್ರುತ್ಯಾ᳚ನಿ॒ ಕೇವ॑ಲಾ॒ ಯದೇಕ॒ ಏಕ॒ಮಕೃ॑ಣೋರಯ॒ಜ್ಞಂ |{ಔರವೋಂಗಃ | ಇಂದ್ರಃ | ಜಗತೀ}

ಮಾ॒ಸಾಂ ವಿ॒ಧಾನ॑ಮದಧಾ॒, ಅಧಿ॒ ದ್ಯವಿ॒ ತ್ವಯಾ॒ ವಿಭಿ᳚ನ್ನಂ ಭರತಿ ಪ್ರ॒ಧಿಂ ಪಿ॒ತಾ ||{6/6}{8.7.26.6}{10.138.6}{10.11.10.6}{975, 10308}

**[94] ಸೂರ್ಯರಶ್ಮಿರಿತಿ ಷಡೃಚಸ್ಯ ಸೂಕ್ತಸ್ಯ ದೇವಗಂಧರ್ವೋವಿಶ್ವಾವಸುಃ ಸವಿತಾಂತ್ಯತಿಸೃಣಾಂ ದೇವಗಂಧರ್ವೋವಿಶ್ವಾವಸುಸ್ತ್ರಿಷ್ಟುಪ್ |**

ಸೂರ್ಯ॑ರಶ್ಮಿ॒ರ್ಹರಿ॑ಕೇಶಃ ಪು॒ರಸ್ತಾ᳚ತ್ಸವಿ॒ತಾ ಜ್ಯೋತಿ॒ರುದ॑ಯಾಁ॒, ಅಜ॑ಸ್ರಂ |{ದೇವಗಂಧರ್ವೋವಿಶ್ವಾವಸುಃ | ಸವಿತಾ | ತ್ರಿಷ್ಟುಪ್}

ತಸ್ಯ॑ ಪೂ॒ಷಾ ಪ್ರ॑ಸ॒ವೇ ಯಾ᳚ತಿ ವಿ॒ದ್ವಾ‌ನ್ತ್ಸಂ॒ಪಶ್ಯ॒ನ್ವಿಶ್ವಾ॒ ಭುವ॑ನಾನಿ ಗೋ॒ಪಾಃ ||{1/6}{8.7.27.1}{10.139.1}{10.11.11.1}{976, 10309}

ನೃ॒ಚಕ್ಷಾ᳚, ಏ॒ಷ ದಿ॒ವೋ ಮಧ್ಯ॑ ಆಸ್ತ ಆಪಪ್ರಿ॒ವಾನ್‌ ರೋದ॑ಸೀ, ಅ॒‌ನ್ತರಿ॑ಕ್ಷಂ |{ದೇವಗಂಧರ್ವೋವಿಶ್ವಾವಸುಃ | ಸವಿತಾ | ತ್ರಿಷ್ಟುಪ್}

ಸ ವಿ॒ಶ್ವಾಚೀ᳚ರ॒ಭಿ ಚ॑ಷ್ಟೇ ಘೃ॒ತಾಚೀ᳚ರ‌ನ್ತ॒ರಾ ಪೂರ್ವ॒ಮಪ॑ರಂ ಚ ಕೇ॒ತುಂ ||{2/6}{8.7.27.2}{10.139.2}{10.11.11.2}{976, 10310}

ರಾ॒ಯೋ ಬು॒ಧ್ನಃ ಸಂ॒ಗಮ॑ನೋ॒ ವಸೂ᳚ನಾಂ॒ ವಿಶ್ವಾ᳚ ರೂ॒ಪಾಭಿ ಚ॑ಷ್ಟೇ॒ ಶಚೀ᳚ಭಿಃ |{ದೇವಗಂಧರ್ವೋವಿಶ್ವಾವಸುಃ | ಸವಿತಾ | ತ್ರಿಷ್ಟುಪ್}

ದೇ॒ವ ಇ॑ವ ಸವಿ॒ತಾ ಸ॒ತ್ಯಧ॒ರ್ಮೇ‌ನ್ದ್ರೋ॒ ನ ತ॑ಸ್ಥೌ ಸಮ॒ರೇ ಧನಾ᳚ನಾಂ ||{3/6}{8.7.27.3}{10.139.3}{10.11.11.3}{976, 10311}

ವಿ॒ಶ್ವಾವ॑ಸುಂ ಸೋಮ ಗ‌ನ್ಧ॒ರ್ವಮಾಪೋ᳚ ದದೃ॒ಶುಷೀ॒ಸ್ತದೃ॒ತೇನಾ॒ ವ್ಯಾ᳚ಯನ್ |{ದೇವಗಂಧರ್ವೋವಿಶ್ವಾವಸುಃ | ದೇವಗಂಧರ್ವೋವಿಶ್ವಾವಸುಃ | ತ್ರಿಷ್ಟುಪ್}

ತದ॒ನ್ವವೈ॒ದಿ‌ನ್ದ್ರೋ᳚ ರಾರಹಾ॒ಣ ಆ᳚ಸಾಂ॒ ಪರಿ॒ ಸೂರ್ಯ॑ಸ್ಯ ಪರಿ॒ಧೀಁರ॑ಪಶ್ಯತ್ ||{4/6}{8.7.27.4}{10.139.4}{10.11.11.4}{976, 10312}

ವಿ॒ಶ್ವಾವ॑ಸುರ॒ಭಿ ತನ್ನೋ᳚ ಗೃಣಾತು ದಿ॒ವ್ಯೋ ಗ᳚‌ನ್ಧ॒ರ್ವೋ ರಜ॑ಸೋ ವಿ॒ಮಾನಃ॑ |{ದೇವಗಂಧರ್ವೋವಿಶ್ವಾವಸುಃ | ದೇವಗಂಧರ್ವೋವಿಶ್ವಾವಸುಃ | ತ್ರಿಷ್ಟುಪ್}

ಯದ್ವಾ᳚ ಘಾ ಸ॒ತ್ಯಮು॒ತ ಯನ್ನ ವಿ॒ದ್ಮ ಧಿಯೋ᳚ ಹಿನ್ವಾ॒ನೋ ಧಿಯ॒ ಇನ್ನೋ᳚, ಅವ್ಯಾಃ ||{5/6}{8.7.27.5}{10.139.5}{10.11.11.5}{976, 10313}

ಸಸ್ನಿ॑ಮವಿ‌ನ್ದ॒ಚ್ಚರ॑ಣೇ ನ॒ದೀನಾ॒ಮಪಾ᳚ವೃಣೋ॒ದ್ದುರೋ॒, ಅಶ್ಮ᳚ವ್ರಜಾನಾಂ |{ದೇವಗಂಧರ್ವೋವಿಶ್ವಾವಸುಃ | ದೇವಗಂಧರ್ವೋವಿಶ್ವಾವಸುಃ | ತ್ರಿಷ್ಟುಪ್}

ಪ್ರಾಸಾಂ᳚ ಗ‌ನ್ಧ॒ರ್ವೋ, ಅ॒ಮೃತಾ᳚ನಿ ವೋಚ॒ದಿ‌ನ್ದ್ರೋ॒ ದಕ್ಷಂ॒ ಪರಿ॑ ಜಾನಾದ॒ಹೀನಾಂ᳚ ||{6/6}{8.7.27.6}{10.139.6}{10.11.11.6}{976, 10314}

**[95] ಅಗ್ನೇತವೇತಿ ಷಡೃಚಸ್ಯ ಸೂಕ್ತಸ್ಯ ಪಾವಕೋಗ್ನಿರಗ್ನಿಃ ಸತೋಬೃಹತೀ ಆಧ್ಯೇವಿಷ್ಟಾರಪಂಕ್ತೀ ಅಂತ್ಯೋಪರಿಷ್ಟಾಜ್ಜ್ಯೋತಿಃ |**

ಅಗ್ನೇ॒ ತವ॒ ಶ್ರವೋ॒ ವಯೋ॒ ಮಹಿ॑ ಭ್ರಾಜ‌ನ್ತೇ, ಅ॒ರ್ಚಯೋ᳚ ವಿಭಾವಸೋ |{ಪಾವಕೋಗ್ನಿಃ | ಅಗ್ನಿಃ | ವಿಷ್ಟಾರಪಂಕ್ತಿಃ}

ಬೃಹ॑ದ್ಭಾನೋ॒ ಶವ॑ಸಾ॒ ವಾಜ॑ಮು॒ಕ್ಥ್ಯ1॑(ಅಂ॒) ದಧಾ᳚ಸಿ ದಾ॒ಶುಷೇ᳚ ಕವೇ ||{1/6}{8.7.28.1}{10.140.1}{10.11.12.1}{977, 10315}

ಪಾ॒ವ॒ಕವ॑ರ್ಚಾಃ ಶು॒ಕ್ರವ॑ರ್ಚಾ॒, ಅನೂ᳚ನವರ್ಚಾ॒, ಉದಿ॑ಯರ್ಷಿ ಭಾ॒ನುನಾ᳚ |{ಪಾವಕೋಗ್ನಿಃ | ಅಗ್ನಿಃ | ವಿಷ್ಟಾರಪಂಕ್ತಿಃ}

ಪು॒ತ್ರೋ ಮಾ॒ತರಾ᳚ ವಿ॒ಚರ॒ನ್ನುಪಾ᳚ವಸಿ ಪೃ॒ಣಕ್ಷಿ॒ ರೋದ॑ಸೀ, ಉ॒ಭೇ ||{2/6}{8.7.28.2}{10.140.2}{10.11.12.2}{977, 10316}

ಊರ್ಜೋ᳚ ನಪಾಜ್ಜಾತವೇದಃ ಸುಶ॒ಸ್ತಿಭಿ॒ರ್ಮ‌ನ್ದ॑ಸ್ವ ಧೀ॒ತಿಭಿ॑ರ್ಹಿ॒ತಃ |{ಪಾವಕೋಗ್ನಿಃ | ಅಗ್ನಿಃ | ಸತೋಬೃಹತೀ}

ತ್ವೇ, ಇಷಃ॒ ಸಂ ದ॑ಧು॒ರ್ಭೂರಿ॑ವರ್ಪಸಶ್ಚಿ॒ತ್ರೋತ॑ಯೋ ವಾ॒ಮಜಾ᳚ತಾಃ ||{3/6}{8.7.28.3}{10.140.3}{10.11.12.3}{977, 10317}

ಇ॒ರ॒ಜ್ಯನ್ನ॑ಗ್ನೇ ಪ್ರಥಯಸ್ವ ಜ॒‌ನ್ತುಭಿ॑ರ॒ಸ್ಮೇ ರಾಯೋ᳚, ಅಮರ್ತ್ಯ |{ಪಾವಕೋಗ್ನಿಃ | ಅಗ್ನಿಃ | ಸತೋಬೃಹತೀ}

ಸ ದ॑ರ್ಶ॒ತಸ್ಯ॒ ವಪು॑ಷೋ॒ ವಿ ರಾ᳚ಜಸಿ ಪೃ॒ಣಕ್ಷಿ॑ ಸಾನ॒ಸಿಂ ಕ್ರತುಂ᳚ ||{4/6}{8.7.28.4}{10.140.4}{10.11.12.4}{977, 10318}

ಇ॒ಷ್ಕ॒ರ್ತಾರ॑ಮಧ್ವ॒ರಸ್ಯ॒ ಪ್ರಚೇ᳚ತಸಂ॒ ಕ್ಷಯ᳚‌ನ್ತಂ॒ ರಾಧ॑ಸೋ ಮ॒ಹಃ |{ಪಾವಕೋಗ್ನಿಃ | ಅಗ್ನಿಃ | ಸತೋಬೃಹತೀ}

ರಾ॒ತಿಂ ವಾ॒ಮಸ್ಯ॑ ಸು॒ಭಗಾಂ᳚ ಮ॒ಹೀಮಿಷಂ॒ ದಧಾ᳚ಸಿ ಸಾನ॒ಸಿಂ ರ॒ಯಿಂ ||{5/6}{8.7.28.5}{10.140.5}{10.11.12.5}{977, 10319}

ಋ॒ತಾವಾ᳚ನಂ ಮಹಿ॒ಷಂ ವಿ॒ಶ್ವದ॑ರ್ಶತಮ॒ಗ್ನಿಂ ಸು॒ಮ್ನಾಯ॑ ದಧಿರೇ ಪು॒ರೋ ಜನಾಃ᳚ |{ಪಾವಕೋಗ್ನಿಃ | ಅಗ್ನಿಃ | ಪರಿಷ್ಟಾಜ್ಜ್ಯೋತಿಃ}

ಶ್ರುತ್ಕ᳚ರ್ಣಂ ಸ॒ಪ್ರಥ॑ಸ್ತಮಂ ತ್ವಾ ಗಿ॒ರಾ ದೈವ್ಯಂ॒ ಮಾನು॑ಷಾ ಯು॒ಗಾ ||{6/6}{8.7.28.6}{10.140.6}{10.11.12.6}{977, 10320}

**[96] ಅಗ್ನೇಅಚ್ಛೇತಿ ಷಡೃಚಸ್ಯ ಸೂಕ್ತಸ್ಯ ತಾಪಸೋಗ್ನಿರ್ವಿಶ್ವೇದೇವಾ ಅನುಷ್ಟುಪ್ |**

ಅಗ್ನೇ॒, ಅಚ್ಛಾ᳚ ವದೇ॒ಹ ನಃ॑ ಪ್ರ॒ತ್ಯಙ್ನಃ॑ ಸು॒ಮನಾ᳚ ಭವ |{ತಾಪಸೋಗ್ನಿಃ | ವಿಶ್ವದೇವಾಃ | ಅನುಷ್ಟುಪ್}

ಪ್ರ ನೋ᳚ ಯಚ್ಛ ವಿಶಸ್ಪತೇ ಧನ॒ದಾ, ಅ॑ಸಿ ನ॒ಸ್ತ್ವಂ ||{1/6}{8.7.29.1}{10.141.1}{10.11.13.1}{978, 10321}

ಪ್ರ ನೋ᳚ ಯಚ್ಛತ್ವರ್ಯ॒ಮಾ ಪ್ರ ಭಗಃ॒ ಪ್ರ ಬೃಹ॒ಸ್ಪತಿಃ॑ |{ತಾಪಸೋಗ್ನಿಃ | ವಿಶ್ವದೇವಾಃ | ಅನುಷ್ಟುಪ್}

ಪ್ರ ದೇ॒ವಾಃ ಪ್ರೋತ ಸೂ॒ನೃತಾ᳚ ರಾ॒ಯೋ ದೇ॒ವೀ ದ॑ದಾತು ನಃ ||{2/6}{8.7.29.2}{10.141.2}{10.11.13.2}{978, 10322}

ಸೋಮಂ॒ ರಾಜಾ᳚ನ॒ಮವ॑ಸೇ॒ಽಗ್ನಿಂ ಗೀ॒ರ್ಭಿರ್ಹ॑ವಾಮಹೇ |{ತಾಪಸೋಗ್ನಿಃ | ವಿಶ್ವದೇವಾಃ | ಅನುಷ್ಟುಪ್}

ಆ॒ದಿ॒ತ್ಯಾನ್ವಿಷ್ಣುಂ॒ ಸೂರ್ಯಂ᳚ ಬ್ರ॒ಹ್ಮಾಣಂ᳚ ಚ॒ ಬೃಹ॒ಸ್ಪತಿಂ᳚ ||{3/6}{8.7.29.3}{10.141.3}{10.11.13.3}{978, 10323}

ಇ॒‌ನ್ದ್ರ॒ವಾ॒ಯೂ ಬೃಹ॒ಸ್ಪತಿಂ᳚ ಸು॒ಹವೇ॒ಹ ಹ॑ವಾಮಹೇ |{ತಾಪಸೋಗ್ನಿಃ | ವಿಶ್ವದೇವಾಃ | ಅನುಷ್ಟುಪ್}

ಯಥಾ᳚ ನಃ॒ ಸರ್ವ॒ ಇಜ್ಜನಃ॒ ಸಂಗ॑ತ್ಯಾಂ ಸು॒ಮನಾ॒, ಅಸ॑ತ್ ||{4/6}{8.7.29.4}{10.141.4}{10.11.13.4}{978, 10324}

ಅ॒ರ್ಯ॒ಮಣಂ॒ ಬೃಹ॒ಸ್ಪತಿ॒ಮಿ‌ನ್ದ್ರಂ॒ ದಾನಾ᳚ಯ ಚೋದಯ |{ತಾಪಸೋಗ್ನಿಃ | ವಿಶ್ವದೇವಾಃ | ಅನುಷ್ಟುಪ್}

ವಾತಂ॒ ವಿಷ್ಣುಂ॒ ಸರ॑ಸ್ವತೀಂ ಸವಿ॒ತಾರಂ᳚ ಚ ವಾ॒ಜಿನಂ᳚ ||{5/6}{8.7.29.5}{10.141.5}{10.11.13.5}{978, 10325}

ತ್ವಂ ನೋ᳚, ಅಗ್ನೇ, ಅ॒ಗ್ನಿಭಿ॒ರ್ಬ್ರಹ್ಮ॑ ಯ॒ಜ್ಞಂ ಚ॑ ವರ್ಧಯ |{ತಾಪಸೋಗ್ನಿಃ | ವಿಶ್ವದೇವಾಃ | ಅನುಷ್ಟುಪ್}

ತ್ವಂ ನೋ᳚ ದೇ॒ವತಾ᳚ತಯೇ ರಾ॒ಯೋ ದಾನಾ᳚ಯ ಚೋದಯ ||{6/6}{8.7.29.6}{10.141.6}{10.11.13.6}{978, 10326}

**[97] ಅಯಮಗ್ನಇತ್ಯಷ್ಟರ್ಚಸ್ಯ ಸೂಕ್ತಸ್ಯ ಪ್ರಥಮಯೋಃ ಶಾರ್ಙ್ಗೋಜರಿತಾ ತೃತೀಯಾಚತುರ್ಥ್ಯೋಃ ಶಾರ್ಙ್ಗೋದ್ರೋಣಃ ಪಂಚಮೀಷಷ್ಟ್ಯೋಃ ಶಾರ್ಙ್ಗಃಸಾರಿಸೃಕ್ಕಃ ಸಪ್ತಮ್ಯಷ್ಟಮ್ಯೋಃ ಶಾರ್ಙ್ಗಸ್ತಂಬಮಿತ್ರೋಗ್ನಿಸ್ತ್ರಿಷ್ಟುಪ್ ಆದ್ಯೇಜಗತ್ಯಾವಂತ್ಯೇಅನುಷ್ಟುಭೌ |**

ಅ॒ಯಮ॑ಗ್ನೇ ಜರಿ॒ತಾ ತ್ವೇ, ಅ॑ಭೂ॒ದಪಿ॒ ಸಹ॑ಸಃ ಸೂನೋ ನ॒ಹ್ಯ1॑(ಅ॒)ನ್ಯದಸ್ತ್ಯಾಪ್ಯಂ᳚ |{ಶಾರ್ಙ್ಗೋಜರಿತಾಃ | ಅಗ್ನಿಃ | ಜಗತೀ}

ಭ॒ದ್ರಂ ಹಿ ಶರ್ಮ॑ ತ್ರಿ॒ವರೂ᳚ಥ॒ಮಸ್ತಿ॑ ತ ಆ॒ರೇ ಹಿಂಸಾ᳚ನಾ॒ಮಪ॑ ದಿ॒ದ್ಯುಮಾ ಕೃ॑ಧಿ ||{1/8}{8.7.30.1}{10.142.1}{10.11.14.1}{979, 10327}

ಪ್ರ॒ವತ್ತೇ᳚, ಅಗ್ನೇ॒ ಜನಿ॑ಮಾ ಪಿತೂಯ॒ತಃ ಸಾ॒ಚೀವ॒ ವಿಶ್ವಾ॒ ಭುವ॑ನಾ॒ ನ್ಯೃಂ᳚ಜಸೇ |{ಶಾರ್ಙ್ಗೋಜರಿತಾಃ | ಅಗ್ನಿಃ | ಜಗತೀ}

ಪ್ರ ಸಪ್ತ॑ಯಃ॒ ಪ್ರ ಸ॑ನಿಷ‌ನ್ತ ನೋ॒ ಧಿಯಃ॑ ಪು॒ರಶ್ಚ॑ರ‌ನ್ತಿ ಪಶು॒ಪಾ, ಇ॑ವ॒ ತ್ಮನಾ᳚ ||{2/8}{8.7.30.2}{10.142.2}{10.11.14.2}{979, 10328}

ಉ॒ತ ವಾ, ಉ॒ ಪರಿ॑ ವೃಣಕ್ಷಿ॒ ಬಪ್ಸ॑ದ್ಬ॒ಹೋರ॑ಗ್ನ॒ ಉಲ॑ಪಸ್ಯ ಸ್ವಧಾವಃ |{ಶಾರ್ಙ್ಗೋದ್ರೋಣಃ | ಅಗ್ನಿಃ | ತ್ರಿಷ್ಟುಪ್}

ಉ॒ತ ಖಿ॒ಲ್ಯಾ, ಉ॒ರ್ವರಾ᳚ಣಾಂ ಭವ‌ನ್ತಿ॒ ಮಾ ತೇ᳚ ಹೇ॒ತಿಂ ತವಿ॑ಷೀಂ ಚುಕ್ರುಧಾಮ ||{3/8}{8.7.30.3}{10.142.3}{10.11.14.3}{979, 10329}

ಯದು॒ದ್ವತೋ᳚ ನಿ॒ವತೋ॒ ಯಾಸಿ॒ ಬಪ್ಸ॒ತ್ಪೃಥ॑ಗೇಷಿ ಪ್ರಗ॒ರ್ಧಿನೀ᳚ವ॒ ಸೇನಾ᳚ |{ಶಾರ್ಙ್ಗೋದ್ರೋಣಃ | ಅಗ್ನಿಃ | ತ್ರಿಷ್ಟುಪ್}

ಯ॒ದಾ ತೇ॒ ವಾತೋ᳚, ಅನು॒ವಾತಿ॑ ಶೋ॒ಚಿರ್ವಪ್ತೇ᳚ವ॒ ಶ್ಮಶ್ರು॑ ವಪಸಿ॒ ಪ್ರ ಭೂಮ॑ ||{4/8}{8.7.30.4}{10.142.4}{10.11.14.4}{979, 10330}

ಪ್ರತ್ಯ॑ಸ್ಯ॒ ಶ್ರೇಣ॑ಯೋ ದದೃಶ್ರ॒ ಏಕಂ᳚ ನಿ॒ಯಾನಂ᳚ ಬ॒ಹವೋ॒ ರಥಾ᳚ಸಃ |{ಶಾರ್ಙ್ಗಃಸಾರಿಸೃಕ್ಕಃ | ಅಗ್ನಿಃ | ತ್ರಿಷ್ಟುಪ್}

ಬಾ॒ಹೂ ಯದ॑ಗ್ನೇ, ಅನು॒ಮರ್ಮೃ॑ಜಾನೋ॒ ನ್ಯ᳚ಙ್ಙುತ್ತಾ॒ನಾಮ॒ನ್ವೇಷಿ॒ ಭೂಮಿಂ᳚ ||{5/8}{8.7.30.5}{10.142.5}{10.11.14.5}{979, 10331}

ಉತ್ತೇ॒ ಶುಷ್ಮಾ᳚ ಜಿಹತಾ॒ಮುತ್ತೇ᳚, ಅ॒ರ್ಚಿರುತ್ತೇ᳚, ಅಗ್ನೇ ಶಶಮಾ॒ನಸ್ಯ॒ ವಾಜಾಃ᳚ |{ಶಾರ್ಙ್ಗಃಸಾರಿಸೃಕ್ಕಃ | ಅಗ್ನಿಃ | ತ್ರಿಷ್ಟುಪ್}

ಉಚ್ಛ್ವಂ᳚ಚಸ್ವ॒ ನಿ ನ॑ಮ॒ ವರ್ಧ॑ಮಾನ॒ ಆ ತ್ವಾ॒ದ್ಯ ವಿಶ್ವೇ॒ ವಸ॑ವಃ ಸದ‌ನ್ತು ||{6/8}{8.7.30.6}{10.142.6}{10.11.14.6}{979, 10332}

ಅ॒ಪಾಮಿ॒ದಂ ನ್ಯಯ॑ನಂ ಸಮು॒ದ್ರಸ್ಯ॑ ನಿ॒ವೇಶ॑ನಂ |{ಶಾರ್ಙ್ಗಸ್ತಂಬಮಿತ್ರಃ | ಅಗ್ನಿಃ | ಅನುಷ್ಟುಪ್}

ಅ॒ನ್ಯಂ ಕೃ॑ಣುಷ್ವೇ॒ತಃ ಪ‌ನ್ಥಾಂ॒ ತೇನ॑ ಯಾಹಿ॒ ವಶಾಁ॒, ಅನು॑ ||{7/8}{8.7.30.7}{10.142.7}{10.11.14.7}{979, 10333}

ಆಯ॑ನೇ ತೇ ಪ॒ರಾಯ॑ಣೇ॒ ದೂರ್ವಾ᳚ ರೋಹ‌ನ್ತು ಪು॒ಷ್ಪಿಣೀಃ᳚ |{ಶಾರ್ಙ್ಗಸ್ತಂಬಮಿತ್ರಃ | ಅಗ್ನಿಃ | ಅನುಷ್ಟುಪ್}

ಹ್ರ॒ದಾಶ್ಚ॑ ಪುಂ॒ಡರೀ᳚ಕಾಣಿ ಸಮು॒ದ್ರಸ್ಯ॑ ಗೃ॒ಹಾ, ಇ॒ಮೇ ||{8/8}{8.7.30.8}{10.142.8}{10.11.14.8}{979, 10334}

**[98] ತ್ಯಂಚಿದಿತಿ ಷಡೃಚಸ್ಯ ಸೂಕ್ತಸ್ಯ ಸಾಂಖ್ಯೋತ್ರಿರಶ್ವಿನಾವನುಷ್ಟುಪ್ |**

ತ್ಯಂ ಚಿ॒ದತ್ರಿ॑ಮೃತ॒ಜುರ॒ಮರ್ಥ॒ಮಶ್ವಂ॒ ನ ಯಾತ॑ವೇ |{ಸಾಂಖ್ಯೋತ್ರಿಃ | ಅಶ್ವಿನೌ | ಅನುಷ್ಟುಪ್}

ಕ॒ಕ್ಷೀವ᳚‌ನ್ತಂ॒ ಯದೀ॒ ಪುನಾ॒ ರಥಂ॒ ನ ಕೃ॑ಣು॒ಥೋ ನವಂ᳚ ||{1/6}{8.8.1.1}{10.143.1}{10.11.15.1}{980, 10335}

ತ್ಯಂ ಚಿ॒ದಶ್ವಂ॒ ನ ವಾ॒ಜಿನ॑ಮರೇ॒ಣವೋ॒ ಯಮತ್ನ॑ತ |{ಸಾಂಖ್ಯೋತ್ರಿಃ | ಅಶ್ವಿನೌ | ಅನುಷ್ಟುಪ್}

ದೃ॒ಳ್ಹಂ ಗ್ರ॒‌ನ್ಥಿಂ ನ ವಿ ಷ್ಯ॑ತ॒ಮತ್ರಿಂ॒ ಯವಿ॑ಷ್ಠ॒ಮಾ ರಜಃ॑ ||{2/6}{8.8.1.2}{10.143.2}{10.11.15.2}{980, 10336}

ನರಾ॒ ದಂಸಿ॑ಷ್ಠಾ॒ವತ್ರ॑ಯೇ॒ ಶುಭ್ರಾ॒ ಸಿಷಾ᳚ಸತಂ॒ ಧಿಯಃ॑ |{ಸಾಂಖ್ಯೋತ್ರಿಃ | ಅಶ್ವಿನೌ | ಅನುಷ್ಟುಪ್}

ಅಥಾ॒ ಹಿ ವಾಂ᳚ ದಿ॒ವೋ ನ॑ರಾ॒ ಪುನಃ॒ ಸ್ತೋಮೋ॒ ನ ವಿ॒ಶಸೇ᳚ ||{3/6}{8.8.1.3}{10.143.3}{10.11.15.3}{980, 10337}

ಚಿ॒ತೇ ತದ್ವಾಂ᳚ ಸುರಾಧಸಾ ರಾ॒ತಿಃ ಸು॑ಮ॒ತಿರ॑ಶ್ವಿನಾ |{ಸಾಂಖ್ಯೋತ್ರಿಃ | ಅಶ್ವಿನೌ | ಅನುಷ್ಟುಪ್}

ಆ ಯನ್ನಃ॒ ಸದ॑ನೇ ಪೃ॒ಥೌ ಸಮ॑ನೇ॒ ಪರ್ಷ॑ಥೋ ನರಾ ||{4/6}{8.8.1.4}{10.143.4}{10.11.15.4}{980, 10338}

ಯು॒ವಂ ಭು॒ಜ್ಯುಂ ಸ॑ಮು॒ದ್ರ ಆ ರಜ॑ಸಃ ಪಾ॒ರ ಈಂ᳚ಖಿ॒ತಂ |{ಸಾಂಖ್ಯೋತ್ರಿಃ | ಅಶ್ವಿನೌ | ಅನುಷ್ಟುಪ್}

ಯಾ॒ತಮಚ್ಛಾ᳚ ಪತ॒ತ್ರಿಭಿ॒ರ್ನಾಸ॑ತ್ಯಾ ಸಾ॒ತಯೇ᳚ ಕೃತಂ ||{5/6}{8.8.1.5}{10.143.5}{10.11.15.5}{980, 10339}

ಆ ವಾಂ᳚ ಸು॒ಮ್ನೈಃ ಶಂ॒ಯೂ, ಇ॑ವ॒ ಮಂಹಿ॑ಷ್ಠಾ॒ ವಿಶ್ವ॑ವೇದಸಾ |{ಸಾಂಖ್ಯೋತ್ರಿಃ | ಅಶ್ವಿನೌ | ಅನುಷ್ಟುಪ್}

ಸಮ॒ಸ್ಮೇ ಭೂ᳚ಷತಂ ನ॒ರೋತ್ಸಂ॒ ನ ಪಿ॒ಪ್ಯುಷೀ॒ರಿಷಃ॑ ||{6/6}{8.8.1.6}{10.143.6}{10.11.15.6}{980, 10340}

**[99] ಅಯಂಹೀತಿ ಷಡೃಚಸ್ಯ ಸೂಕ್ತಸ್ಯ ತಾರ್ಕ್ಷ್ಯಪುತ್ರಃ ಸುಪರ್ಣಇಂದ್ರೋ ಗಾಯತ್ರೀ ದ್ವಿತೀಯಾಬೃಹತೀ ಪಂಚಮೀಸತೋಬೃಹತೀ ಷಷ್ಠೀವಿಷ್ಟಾರಪಂಕ್ತಿಃ (ಯಾಮಾಯನ ಊರ್ಧ್ವಕೃಶನೋವಾತ್ರಋಷಿಃ) |**

ಅ॒ಯಂ ಹಿ ತೇ॒, ಅಮ॑ರ್ತ್ಯ॒ ಇ‌ನ್ದು॒ರತ್ಯೋ॒ ನ ಪತ್ಯ॑ತೇ |{ಸುಪರ್ಣಸ್ತಾರ್ಕ್ಷ್ಯಪುತ್ರ ಊರ್ಧ್ವಕೃಶನೋ ವಾ ಯಾಮಾಯನಃ | ಇಂದ್ರಃ | ಗಾಯತ್ರೀ}

ದಕ್ಷೋ᳚ ವಿ॒ಶ್ವಾಯು᳚ರ್ವೇ॒ಧಸೇ᳚ ||{1/6}{8.8.2.1}{10.144.1}{10.11.16.1}{981, 10341}

ಅ॒ಯಮ॒ಸ್ಮಾಸು॒ ಕಾವ್ಯ॑ ಋ॒ಭುರ್ವಜ್ರೋ॒ ದಾಸ್ವ॑ತೇ |{ಸುಪರ್ಣಸ್ತಾರ್ಕ್ಷ್ಯಪುತ್ರ ಊರ್ಧ್ವಕೃಶನೋ ವಾ ಯಾಮಾಯನಃ | ಇಂದ್ರಃ | ಬೃಹತೀ^ಇಹತೀ}

ಅ॒ಯಂ ಬಿ॑ಭರ್ತ್ಯೂ॒ರ್ಧ್ವಕೃ॑ಶನಂ॒ ಮದ॑ಮೃ॒ಭುರ್ನ ಕೃತ್ವ್ಯಂ॒ ಮದಂ᳚ ||{2/6}{8.8.2.2}{10.144.2}{10.11.16.2}{981, 10342}

ಘೃಷುಃ॑ ಶ್ಯೇ॒ನಾಯ॒ ಕೃತ್ವ॑ನ ಆ॒ಸು ಸ್ವಾಸು॒ ವಂಸ॑ಗಃ |{ಸುಪರ್ಣಸ್ತಾರ್ಕ್ಷ್ಯಪುತ್ರ ಊರ್ಧ್ವಕೃಶನೋ ವಾ ಯಾಮಾಯನಃ | ಇಂದ್ರಃ | ಗಾಯತ್ರೀ}

ಅವ॑ ದೀಧೇದಹೀ॒ಶುವಃ॑ ||{3/6}{8.8.2.3}{10.144.3}{10.11.16.3}{981, 10343}

ಯಂ ಸು॑ಪ॒ರ್ಣಃ ಪ॑ರಾ॒ವತಃ॑ ಶ್ಯೇ॒ನಸ್ಯ॑ ಪು॒ತ್ರ ಆಭ॑ರತ್ |{ಸುಪರ್ಣಸ್ತಾರ್ಕ್ಷ್ಯಪುತ್ರ ಊರ್ಧ್ವಕೃಶನೋ ವಾ ಯಾಮಾಯನಃ | ಇಂದ್ರಃ | ಗಾಯತ್ರೀ}

ಶ॒ತಚ॑ಕ್ರಂ॒ ಯೋ॒3॑(ಓ॒)ಽಹ್ಯೋ᳚ ವರ್ತ॒ನಿಃ ||{4/6}{8.8.2.4}{10.144.4}{10.11.16.4}{981, 10344}

ಯಂ ತೇ᳚ ಶ್ಯೇ॒ನಶ್ಚಾರು॑ಮವೃ॒ಕಂ ಪ॒ದಾಭ॑ರದರು॒ಣಂ ಮಾ॒ನಮ‌ನ್ಧ॑ಸಃ |{ಸುಪರ್ಣಸ್ತಾರ್ಕ್ಷ್ಯಪುತ್ರ ಊರ್ಧ್ವಕೃಶನೋ ವಾ ಯಾಮಾಯನಃ | ಇಂದ್ರಃ | ಸತೋಬೃಹತೀ}

ಏ॒ನಾ ವಯೋ॒ ವಿ ತಾ॒ರ್ಯಾಯು॑ರ್ಜೀ॒ವಸ॑ ಏ॒ನಾ ಜಾ᳚ಗಾರ ಬ॒‌ನ್ಧುತಾ᳚ ||{5/6}{8.8.2.5}{10.144.5}{10.11.16.5}{981, 10345}

ಏ॒ವಾ ತದಿ‌ನ್ದ್ರ॒ ಇ‌ನ್ದು॑ನಾ ದೇ॒ವೇಷು॑ ಚಿದ್ಧಾರಯಾತೇ॒ ಮಹಿ॒ ತ್ಯಜಃ॑ |{ಸುಪರ್ಣಸ್ತಾರ್ಕ್ಷ್ಯಪುತ್ರ ಊರ್ಧ್ವಕೃಶನೋ ವಾ ಯಾಮಾಯನಃ | ಇಂದ್ರಃ | ವಿಷ್ಟಾರಪಂಕ್ತಿಃ}

ಕ್ರತ್ವಾ॒ ವಯೋ॒ ವಿ ತಾ॒ರ್ಯಾಯುಃ॑ ಸುಕ್ರತೋ॒ ಕ್ರತ್ವಾ॒ಯಮ॒ಸ್ಮದಾ ಸು॒ತಃ ||{6/6}{8.8.2.6}{10.144.6}{10.11.16.6}{981, 10346}

**[100] ಇಮಾಮಿತಿ ಷಡೃಚಸ್ಯ ಸೂಕ್ತಸ್ಯೇಂದ್ರಾಣೀಸಪತ್ನೀನಾಶನಮನುಷ್ಟುಬಂತ್ಯಾಪಂಕ್ತಿಃ |**

ಇ॒ಮಾಂ ಖ॑ನಾ॒ಮ್ಯೋಷ॑ಧಿಂ ವೀ॒ರುಧಂ॒ ಬಲ॑ವತ್ತಮಾಂ |{ಇಂದ್ರಾಣೀ | ಉಪನಿಷತ್ಸಪತ್ನೀಬಾಧನಂ | ಅನುಷ್ಟುಪ್}

ಯಯಾ᳚ ಸ॒ಪತ್ನೀಂ॒ ಬಾಧ॑ತೇ॒ ಯಯಾ᳚ ಸಂವಿ॒‌ನ್ದತೇ॒ ಪತಿಂ᳚ ||{1/6}{8.8.3.1}{10.145.1}{10.11.17.1}{982, 10347}

ಉತ್ತಾ᳚ನಪರ್ಣೇ॒ ಸುಭ॑ಗೇ॒ ದೇವ॑ಜೂತೇ॒ ಸಹ॑ಸ್ವತಿ |{ಇಂದ್ರಾಣೀ | ಉಪನಿಷತ್ಸಪತ್ನೀಬಾಧನಂ | ಅನುಷ್ಟುಪ್}

ಸ॒ಪತ್ನೀಂ᳚ ಮೇ॒ ಪರಾ᳚ ಧಮ॒ ಪತಿಂ᳚ ಮೇ॒ ಕೇವ॑ಲಂ ಕುರು ||{2/6}{8.8.3.2}{10.145.2}{10.11.17.2}{982, 10348}

ಉತ್ತ॑ರಾ॒ಹಮು॑ತ್ತರ॒ ಉತ್ತ॒ರೇದುತ್ತ॑ರಾಭ್ಯಃ |{ಇಂದ್ರಾಣೀ | ಉಪನಿಷತ್ಸಪತ್ನೀಬಾಧನಂ | ಅನುಷ್ಟುಪ್}

ಅಥಾ᳚ ಸ॒ಪತ್ನೀ॒ ಯಾ ಮಮಾಧ॑ರಾ॒ ಸಾಧ॑ರಾಭ್ಯಃ ||{3/6}{8.8.3.3}{10.145.3}{10.11.17.3}{982, 10349}

ನ॒ಹ್ಯ॑ಸ್ಯಾ॒ ನಾಮ॑ ಗೃ॒ಭ್ಣಾಮಿ॒ ನೋ, ಅ॒ಸ್ಮಿನ್‌ ರ॑ಮತೇ॒ ಜನೇ᳚ |{ಇಂದ್ರಾಣೀ | ಉಪನಿಷತ್ಸಪತ್ನೀಬಾಧನಂ | ಅನುಷ್ಟುಪ್}

ಪರಾ᳚ಮೇ॒ವ ಪ॑ರಾ॒ವತಂ᳚ ಸ॒ಪತ್ನೀಂ᳚ ಗಮಯಾಮಸಿ ||{4/6}{8.8.3.4}{10.145.4}{10.11.17.4}{982, 10350}

ಅ॒ಹಮ॑ಸ್ಮಿ॒ ಸಹ॑ಮಾ॒ನಾಥ॒ ತ್ವಮ॑ಸಿ ಸಾಸ॒ಹಿಃ |{ಇಂದ್ರಾಣೀ | ಉಪನಿಷತ್ಸಪತ್ನೀಬಾಧನಂ | ಅನುಷ್ಟುಪ್}

ಉ॒ಭೇ ಸಹ॑ಸ್ವತೀ ಭೂ॒ತ್ವೀ ಸ॒ಪತ್ನೀಂ᳚ ಮೇ ಸಹಾವಹೈ ||{5/6}{8.8.3.5}{10.145.5}{10.11.17.5}{982, 10351}

ಉಪ॑ ತೇಽಧಾಂ॒ ಸಹ॑ಮಾನಾಮ॒ಭಿ ತ್ವಾ᳚ಧಾಂ॒ ಸಹೀ᳚ಯಸಾ |{ಇಂದ್ರಾಣೀ | ಉಪನಿಷತ್ಸಪತ್ನೀಬಾಧನಂ | ಪಂಕ್ತಿಃ}

ಮಾಮನು॒ ಪ್ರ ತೇ॒ ಮನೋ᳚ ವ॒ತ್ಸಂ ಗೌರಿ॑ವ ಧಾವತು ಪ॒ಥಾ ವಾರಿ॑ವ ಧಾವತು ||{6/6}{8.8.3.6}{10.145.6}{10.11.17.6}{982, 10352}

**[101] ಅರಣ್ಯಾನೀತಿ ಷಡೃಚಸ್ಯ ಸೂಕ್ತಸ್ಯೈರಂಮದೋದೇವಮುನಿರರಣ್ಯಾನ್ಯನುಷ್ಟುಪ್ |**

ಅರ᳚ಣ್ಯಾ॒ನ್ಯರ᳚ಣ್ಯಾನ್ಯ॒ಸೌ ಯಾ ಪ್ರೇವ॒ ನಶ್ಯ॑ಸಿ |{ಐರಂಮದೋ ದೇವಮುನಿಃ | ಅರಣ್ಯಾನೀ | ಅನುಷ್ಟುಪ್}

ಕ॒ಥಾ ಗ್ರಾಮಂ॒ ನ ಪೃ॑ಚ್ಛಸಿ॒ ನ ತ್ವಾ॒ ಭೀರಿ॑ವ ವಿ‌ನ್ದತೀ3ಁ ||{1/6}{8.8.4.1}{10.146.1}{10.11.18.1}{983, 10353}

ವೃ॒ಷಾ॒ರ॒ವಾಯ॒ ವದ॑ತೇ॒ ಯದು॒ಪಾವ॑ತಿ ಚಿಚ್ಚಿ॒ಕಃ |{ಐರಂಮದೋ ದೇವಮುನಿಃ | ಅರಣ್ಯಾನೀ | ಅನುಷ್ಟುಪ್}

ಆ॒ಘಾ॒ಟಿಭಿ॑ರಿವ ಧಾ॒ವಯ᳚ನ್ನರಣ್ಯಾ॒ನಿರ್ಮ॑ಹೀಯತೇ ||{2/6}{8.8.4.2}{10.146.2}{10.11.18.2}{983, 10354}

ಉ॒ತ ಗಾವ॑ ಇವಾದ‌ನ್ತ್ಯು॒ತ ವೇಶ್ಮೇ᳚ವ ದೃಶ್ಯತೇ |{ಐರಂಮದೋ ದೇವಮುನಿಃ | ಅರಣ್ಯಾನೀ | ಅನುಷ್ಟುಪ್}

ಉ॒ತೋ, ಅ॑ರಣ್ಯಾ॒ನಿಃ ಸಾ॒ಯಂ ಶ॑ಕ॒ಟೀರಿ॑ವ ಸರ್ಜತಿ ||{3/6}{8.8.4.3}{10.146.3}{10.11.18.3}{983, 10355}

ಗಾಮಂ॒ಗೈಷ ಆ ಹ್ವ॑ಯತಿ॒ ದಾರ್ವಂ॒ಗೈಷೋ, ಅಪಾ᳚ವಧೀತ್ |{ಐರಂಮದೋ ದೇವಮುನಿಃ | ಅರಣ್ಯಾನೀ | ಅನುಷ್ಟುಪ್}

ವಸ᳚ನ್ನರಣ್ಯಾ॒ನ್ಯಾಂ ಸಾ॒ಯಮಕ್ರು॑ಕ್ಷ॒ದಿತಿ॑ ಮನ್ಯತೇ ||{4/6}{8.8.4.4}{10.146.4}{10.11.18.4}{983, 10356}

ನ ವಾ, ಅ॑ರಣ್ಯಾ॒ನಿರ್ಹ᳚‌ನ್ತ್ಯ॒ನ್ಯಶ್ಚೇನ್ನಾಭಿ॒ಗಚ್ಛ॑ತಿ |{ಐರಂಮದೋ ದೇವಮುನಿಃ | ಅರಣ್ಯಾನೀ | ಅನುಷ್ಟುಪ್}

ಸ್ವಾ॒ದೋಃ ಫಲ॑ಸ್ಯ ಜ॒ಗ್ಧ್ವಾಯ॑ ಯಥಾ॒ಕಾಮಂ॒ ನಿ ಪ॑ದ್ಯತೇ ||{5/6}{8.8.4.5}{10.146.5}{10.11.18.5}{983, 10357}

ಆ‌ಞ್ಜ॑ನಗ‌ನ್ಧಿಂ ಸುರ॒ಭಿಂ ಬ॑ಹ್ವ॒ನ್ನಾಮಕೃ॑ಷೀವಲಾಂ |{ಐರಂಮದೋ ದೇವಮುನಿಃ | ಅರಣ್ಯಾನೀ | ಅನುಷ್ಟುಪ್}

ಪ್ರಾಹಂ ಮೃ॒ಗಾಣಾಂ᳚ ಮಾ॒ತರ॑ಮರಣ್ಯಾ॒ನಿಮ॑ಶಂಸಿಷಂ ||{6/6}{8.8.4.6}{10.146.6}{10.11.18.6}{983, 10358}

**[102] ಶ್ರತ್ತಇತಿ ಪಂಚರ್ಚಸ್ಯ ಸೂಕ್ತಸ್ಯ ಶೈರೀಷಿಃ ಸುವೇದಾಇಂದ್ರೋಜಗತ್ಯಂತ್ಯಾತ್ರಿಷ್ಟುಪ್ |**

ಶ್ರತ್ತೇ᳚ ದಧಾಮಿ ಪ್ರಥ॒ಮಾಯ॑ ಮ॒ನ್ಯವೇಽಹ॒ನ್ಯದ್ವೃ॒ತ್ರಂ ನರ್ಯಂ᳚ ವಿ॒ವೇರ॒ಪಃ |{ಶೈರೀಷಿಃ ಸುವೇದಾಃ | ಇಂದ್ರಃ | ಜಗತೀ}

ಉ॒ಭೇ ಯತ್‌ ತ್ವಾ॒ ಭವ॑ತೋ॒ ರೋದ॑ಸೀ॒, ಅನು॒ ರೇಜ॑ತೇ॒ ಶುಷ್ಮಾ᳚ತ್ಪೃಥಿ॒ವೀ ಚಿ॑ದದ್ರಿವಃ ||{1/5}{8.8.5.1}{10.147.1}{10.11.19.1}{984, 10359}

ತ್ವಂ ಮಾ॒ಯಾಭಿ॑ರನವದ್ಯ ಮಾ॒ಯಿನಂ᳚ ಶ್ರವಸ್ಯ॒ತಾ ಮನ॑ಸಾ ವೃ॒ತ್ರಮ॑ರ್ದಯಃ |{ಶೈರೀಷಿಃ ಸುವೇದಾಃ | ಇಂದ್ರಃ | ಜಗತೀ}

ತ್ವಾಮಿನ್ನರೋ᳚ ವೃಣತೇ॒ ಗವಿ॑ಷ್ಟಿಷು॒ ತ್ವಾಂ ವಿಶ್ವಾ᳚ಸು॒ ಹವ್ಯಾ॒ಸ್ವಿಷ್ಟಿ॑ಷು ||{2/5}{8.8.5.2}{10.147.2}{10.11.19.2}{984, 10360}

ಐಷು॑ ಚಾಕ‌ನ್ಧಿ ಪುರುಹೂತ ಸೂ॒ರಿಷು॑ ವೃ॒ಧಾಸೋ॒ ಯೇ ಮ॑ಘವನ್ನಾನ॒ಶುರ್ಮ॒ಘಂ |{ಶೈರೀಷಿಃ ಸುವೇದಾಃ | ಇಂದ್ರಃ | ಜಗತೀ}

ಅರ್ಚ᳚‌ನ್ತಿ ತೋ॒ಕೇ ತನ॑ಯೇ॒ ಪರಿ॑ಷ್ಟಿಷು ಮೇ॒ಧಸಾ᳚ತಾ ವಾ॒ಜಿನ॒ಮಹ್ರ॑ಯೇ॒ ಧನೇ᳚ ||{3/5}{8.8.5.3}{10.147.3}{10.11.19.3}{984, 10361}

ಸ ಇನ್ನು ರಾ॒ಯಃ ಸುಭೃ॑ತಸ್ಯ ಚಾಕನ॒ನ್ಮದಂ॒ ಯೋ, ಅ॑ಸ್ಯ॒ ರಂಹ್ಯಂ॒ ಚಿಕೇ᳚ತತಿ |{ಶೈರೀಷಿಃ ಸುವೇದಾಃ | ಇಂದ್ರಃ | ಜಗತೀ}

ತ್ವಾವೃ॑ಧೋ ಮಘವ‌ನ್ದಾ॒ಶ್ವ॑ಧ್ವರೋ ಮ॒ಕ್ಷೂ ಸ ವಾಜಂ᳚ ಭರತೇ॒ ಧನಾ॒ ನೃಭಿಃ॑ ||{4/5}{8.8.5.4}{10.147.4}{10.11.19.4}{984, 10362}

ತ್ವಂ ಶರ್ಧಾ᳚ಯ ಮಹಿ॒ನಾ ಗೃ॑ಣಾ॒ನ ಉ॒ರು ಕೃ॑ಧಿ ಮಘವಂಛ॒ಗ್ಧಿ ರಾ॒ಯಃ |{ಶೈರೀಷಿಃ ಸುವೇದಾಃ | ಇಂದ್ರಃ | ತ್ರಿಷ್ಟುಪ್}

ತ್ವಂ ನೋ᳚ ಮಿ॒ತ್ರೋ ವರು॑ಣೋ॒ ನ ಮಾ॒ಯೀ ಪಿ॒ತ್ವೋ ನ ದ॑ಸ್ಮ ದಯಸೇ ವಿಭ॒ಕ್ತಾ ||{5/5}{8.8.5.5}{10.147.5}{10.11.19.5}{984, 10363}

**[103] ಸುಷ್ವಾಣಾಸಇತಿ ಪಂಚರ್ಚಸ್ಯ ಸೂಕ್ತಸ್ಯ ವೈನ್ಯಃ ಪೃಥುರಿಂದ್ರಸ್ತ್ರಿಷ್ಟುಪ್ |**

ಸು॒ಷ್ವಾ॒ಣಾಸ॑ ಇ‌ನ್ದ್ರ ಸ್ತು॒ಮಸಿ॑ ತ್ವಾ ಸಸ॒ವಾಂಸ॑ಶ್ಚ ತುವಿನೃಮ್ಣ॒ ವಾಜಂ᳚ |{ವೈನ್ಯಃ ಪೃಥುಃ | ಇಂದ್ರಃ | ತ್ರಿಷ್ಟುಪ್}

ಆ ನೋ᳚ ಭರ ಸುವಿ॒ತಂ ಯಸ್ಯ॑ ಚಾ॒ಕ‌ನ್ತ್ಮನಾ॒ ತನಾ᳚ ಸನುಯಾಮ॒ ತ್ವೋತಾಃ᳚ ||{1/5}{8.8.6.1}{10.148.1}{10.11.20.1}{985, 10364}

ಋ॒ಷ್ವಸ್ತ್ವಮಿ᳚‌ನ್ದ್ರ ಶೂರ ಜಾ॒ತೋ ದಾಸೀ॒ರ್ವಿಶಃ॒ ಸೂರ್ಯೇ᳚ಣ ಸಹ್ಯಾಃ |{ವೈನ್ಯಃ ಪೃಥುಃ | ಇಂದ್ರಃ | ತ್ರಿಷ್ಟುಪ್}

ಗುಹಾ᳚ ಹಿ॒ತಂ ಗುಹ್ಯಂ᳚ ಗೂ॒ಳ್ಹಮ॒ಪ್ಸು ಬಿ॑ಭೃ॒ಮಸಿ॑ ಪ್ರ॒ಸ್ರವ॑ಣೇ॒ ನ ಸೋಮಂ᳚ ||{2/5}{8.8.6.2}{10.148.2}{10.11.20.2}{985, 10365}

ಅ॒ರ್ಯೋ ವಾ॒ ಗಿರೋ᳚, ಅ॒ಭ್ಯ॑ರ್ಚ ವಿ॒ದ್ವಾನೃಷೀ᳚ಣಾಂ॒ ವಿಪ್ರಃ॑ ಸುಮ॒ತಿಂ ಚ॑ಕಾ॒ನಃ |{ವೈನ್ಯಃ ಪೃಥುಃ | ಇಂದ್ರಃ | ತ್ರಿಷ್ಟುಪ್}

ತೇ ಸ್ಯಾ᳚ಮ॒ ಯೇ ರ॒ಣಯ᳚‌ನ್ತ॒ ಸೋಮೈ᳚ರೇ॒ನೋತ ತುಭ್ಯಂ᳚ ರಥೋಳ್ಹ ಭ॒ಕ್ಷೈಃ ||{3/5}{8.8.6.3}{10.148.3}{10.11.20.3}{985, 10366}

ಇ॒ಮಾ ಬ್ರಹ್ಮೇ᳚‌ನ್ದ್ರ॒ ತುಭ್ಯಂ᳚ ಶಂಸಿ॒ ದಾ ನೃಭ್ಯೋ᳚ ನೃ॒ಣಾಂ ಶೂ᳚ರ॒ ಶವಃ॑ |{ವೈನ್ಯಃ ಪೃಥುಃ | ಇಂದ್ರಃ | ತ್ರಿಷ್ಟುಪ್}

ತೇಭಿ॑ರ್ಭವ॒ ಸಕ್ರ॑ತು॒ರ್ಯೇಷು॑ ಚಾ॒ಕನ್ನು॒ತ ತ್ರಾ᳚ಯಸ್ವ ಗೃಣ॒ತ ಉ॒ತ ಸ್ತೀನ್ ||{4/5}{8.8.6.4}{10.148.4}{10.11.20.4}{985, 10367}

ಶ್ರು॒ಧೀ ಹವ॑ಮಿ‌ನ್ದ್ರ ಶೂರ॒ ಪೃಥ್ಯಾ᳚, ಉ॒ತ ಸ್ತ॑ವಸೇ ವೇ॒ನ್ಯಸ್ಯಾ॒ರ್ಕೈಃ |{ವೈನ್ಯಃ ಪೃಥುಃ | ಇಂದ್ರಃ | ತ್ರಿಷ್ಟುಪ್}

ಆ ಯಸ್ತೇ॒ ಯೋನಿಂ᳚ ಘೃ॒ತವ᳚‌ನ್ತ॒ಮಸ್ವಾ᳚ರೂ॒ರ್ಮಿರ್ನ ನಿಮ್ನೈರ್ದ್ರ॑ವಯ‌ನ್ತ॒ ವಕ್ವಾಃ᳚ ||{5/5}{8.8.6.5}{10.148.5}{10.11.20.5}{985, 10368}

**[104] ಸವಿತೇತಿ ಪಂಚರ್ಚಸ್ಯ ಸೂಕ್ತಸ್ಯ ಹೈರಣ್ಯಸ್ತೂಪೋರ್ಚನ್ನ ಸವಿತಾತ್ರಿಷ್ಟುಪ್ |**

ಸ॒ವಿ॒ತಾ ಯ॒‌ನ್ತ್ರೈಃ ಪೃ॑ಥಿ॒ವೀಮ॑ರಮ್ಣಾದಸ್ಕಂಭ॒ನೇ ಸ॑ವಿ॒ತಾ ದ್ಯಾಮ॑ದೃಂಹತ್ |{ಹೈರಣ್ಯ ಸ್ತೂಪೋರ್ಚನ್ನಃ | ಸವಿತಾ | ತ್ರಿಷ್ಟುಪ್}

ಅಶ್ವ॑ಮಿವಾಧುಕ್ಷ॒ದ್ಧುನಿ॑ಮ॒‌ನ್ತರಿ॑ಕ್ಷಮ॒ತೂರ್ತೇ᳚ ಬ॒ದ್ಧಂ ಸ॑ವಿ॒ತಾ ಸ॑ಮು॒ದ್ರಂ ||{1/5}{8.8.7.1}{10.149.1}{10.11.21.1}{986, 10369}

ಯತ್ರಾ᳚ ಸಮು॒ದ್ರಃ ಸ್ಕ॑ಭಿ॒ತೋ ವ್ಯೌನ॒ದಪಾಂ᳚ ನಪಾತ್ಸವಿ॒ತಾ ತಸ್ಯ॑ ವೇದ |{ಹೈರಣ್ಯ ಸ್ತೂಪೋರ್ಚನ್ನಃ | ಸವಿತಾ | ತ್ರಿಷ್ಟುಪ್}

ಅತೋ॒ ಭೂರತ॑ ಆ॒, ಉತ್ಥಿ॑ತಂ॒ ರಜೋಽತೋ॒ ದ್ಯಾವಾ᳚ಪೃಥಿ॒ವೀ, ಅ॑ಪ್ರಥೇತಾಂ ||{2/5}{8.8.7.2}{10.149.2}{10.11.21.2}{986, 10370}

ಪ॒ಶ್ಚೇದಮ॒ನ್ಯದ॑ಭವ॒ದ್ಯಜ॑ತ್ರ॒ಮಮ॑ರ್ತ್ಯಸ್ಯ॒ ಭುವ॑ನಸ್ಯ ಭೂ॒ನಾ |{ಹೈರಣ್ಯ ಸ್ತೂಪೋರ್ಚನ್ನಃ | ಸವಿತಾ | ತ್ರಿಷ್ಟುಪ್}

ಸು॒ಪ॒ರ್ಣೋ, ಅಂ॒ಗ ಸ॑ವಿ॒ತುರ್ಗ॒ರುತ್ಮಾ॒ನ್ಪೂರ್ವೋ᳚ ಜಾ॒ತಃ ಸ ಉ॑ ಅ॒ಸ್ಯಾನು॒ ಧರ್ಮ॑ ||{3/5}{8.8.7.3}{10.149.3}{10.11.21.3}{986, 10371}

ಗಾವ॑ ಇವ॒ ಗ್ರಾಮಂ॒ ಯೂಯು॑ಧಿರಿ॒ವಾಶ್ವಾ᳚ನ್ವಾ॒ಶ್ರೇವ॑ ವ॒ತ್ಸಂ ಸು॒ಮನಾ॒ ದುಹಾ᳚ನಾ |{ಹೈರಣ್ಯ ಸ್ತೂಪೋರ್ಚನ್ನಃ | ಸವಿತಾ | ತ್ರಿಷ್ಟುಪ್}

ಪತಿ॑ರಿವ ಜಾ॒ಯಾಮ॒ಭಿ ನೋ॒ ನ್ಯೇ᳚ತು ಧ॒ರ್ತಾ ದಿ॒ವಃ ಸ॑ವಿ॒ತಾ ವಿ॒ಶ್ವವಾ᳚ರಃ ||{4/5}{8.8.7.4}{10.149.4}{10.11.21.4}{986, 10372}

ಹಿರ᳚ಣ್ಯಸ್ತೂಪಃ ಸವಿತ॒ರ್ಯಥಾ᳚ ತ್ವಾಂಗಿರ॒ಸೋ ಜು॒ಹ್ವೇ ವಾಜೇ᳚, ಅ॒ಸ್ಮಿನ್ |{ಹೈರಣ್ಯ ಸ್ತೂಪೋರ್ಚನ್ನಃ | ಸವಿತಾ | ತ್ರಿಷ್ಟುಪ್}

ಏ॒ವಾ ತ್ವಾರ್ಚ॒ನ್ನವ॑ಸೇ॒ ವ‌ನ್ದ॑ಮಾನಃ॒ ಸೋಮ॑ಸ್ಯೇವಾಂ॒ಶುಂ ಪ್ರತಿ॑ ಜಾಗರಾ॒ಹಂ ||{5/5}{8.8.7.5}{10.149.5}{10.11.21.5}{986, 10373}

**[105] ಸಮಿದ್ಧಇತಿ ಪಂಚರ್ಚಸ್ಯ ಸೂಕ್ತಸ್ಯ ವಾಸಿಷ್ಠೋಮೃಳೀಕೋಗ್ನಿರ್ಬೃಹತೀ ಅಂತ್ಯೇದ್ವೇಉಪರಿಷ್ಟಾಜ್ಜ್ಯೋತಿಷೀ (ಉಪಾಂತ್ಯಾ ಜಗತೀವಾ) |**

ಸಮಿ॑ದ್ಧಶ್ಚಿ॒ತ್ಸಮಿ॑ಧ್ಯಸೇ ದೇ॒ವೇಭ್ಯೋ᳚ ಹವ್ಯವಾಹನ |{ವಾಸಿಷ್ಠೋ ಮೃಳೀಕಃ | ಅಗ್ನಿಃ | ಬೃಹತೀ}

ಆ॒ದಿ॒ತ್ಯೈ ರು॒ದ್ರೈರ್ವಸು॑ಭಿರ್ನ॒ ಆ ಗ॑ಹಿ ಮೃಳೀ॒ಕಾಯ॑ ನ॒ ಆ ಗ॑ಹಿ ||{1/5}{8.8.8.1}{10.150.1}{10.11.22.1}{987, 10374}

ಇ॒ಮಂ ಯ॒ಜ್ಞಮಿ॒ದಂ ವಚೋ᳚ ಜುಜುಷಾ॒ಣ ಉ॒ಪಾಗ॑ಹಿ |{ವಾಸಿಷ್ಠೋ ಮೃಳೀಕಃ | ಅಗ್ನಿಃ | ಬೃಹತೀ}

ಮರ್ತಾ᳚ಸಸ್ತ್ವಾ ಸಮಿಧಾನ ಹವಾಮಹೇ ಮೃಳೀ॒ಕಾಯ॑ ಹವಾಮಹೇ ||{2/5}{8.8.8.2}{10.150.2}{10.11.22.2}{987, 10375}

ತ್ವಾಮು॑ ಜಾ॒ತವೇ᳚ದಸಂ ವಿ॒ಶ್ವವಾ᳚ರಂ ಗೃಣೇ ಧಿ॒ಯಾ |{ವಾಸಿಷ್ಠೋ ಮೃಳೀಕಃ | ಅಗ್ನಿಃ | ಬೃಹತೀ}

ಅಗ್ನೇ᳚ ದೇ॒ವಾಁ, ಆ ವ॑ಹ ನಃ ಪ್ರಿ॒ಯವ್ರ॑ತಾನ್‌ ಮೃಳೀ॒ಕಾಯ॑ ಪ್ರಿ॒ಯವ್ರ॑ತಾನ್ ||{3/5}{8.8.8.3}{10.150.3}{10.11.22.3}{987, 10376}

ಅ॒ಗ್ನಿರ್ದೇ॒ವೋ ದೇ॒ವಾನಾ᳚ಮಭವತ್ಪು॒ರೋಹಿ॑ತೋ॒ಽಗ್ನಿಂ ಮ॑ನು॒ಷ್ಯಾ॒3॑(ಆ॒) ಋಷ॑ಯಃ॒ ಸಮೀ᳚ಧಿರೇ |{ವಾಸಿಷ್ಠೋ ಮೃಳೀಕಃ | ಅಗ್ನಿಃ | ಉಪರಿಷ್ಟಾಜ್ಯೋತಿ}

ಅ॒ಗ್ನಿಂ ಮ॒ಹೋ ಧನ॑ಸಾತಾವ॒ಹಂ ಹು॑ವೇ ಮೃಳೀ॒ಕಂ ಧನ॑ಸಾತಯೇ ||{4/5}{8.8.8.4}{10.150.4}{10.11.22.4}{987, 10377}

ಅ॒ಗ್ನಿರತ್ರಿಂ᳚ ಭ॒ರದ್ವಾ᳚ಜಂ॒ ಗವಿ॑ಷ್ಠಿರಂ॒ ಪ್ರಾವ᳚ನ್ನಃ॒ ಕಣ್ವಂ᳚ ತ್ರ॒ಸದ॑ಸ್ಯುಮಾಹ॒ವೇ |{ವಾಸಿಷ್ಠೋ ಮೃಳೀಕಃ | ಅಗ್ನಿಃ | ಉಪರಿಷ್ಟಾಜ್ಯೋತಿ}

ಅ॒ಗ್ನಿಂ ವಸಿ॑ಷ್ಠೋ ಹವತೇ ಪು॒ರೋಹಿ॑ತೋ ಮೃಳೀ॒ಕಾಯ॑ ಪು॒ರೋಹಿ॑ತಃ ||{5/5}{8.8.8.5}{10.150.5}{10.11.22.5}{987, 10378}

**[106] ಶ್ರದ್ಧಯೇತಿ ಪಂಚರ್ಚಸ್ಯ ಸೂಕ್ತಸ್ಯ ಶ್ರದ್ಧಾಕಾಮಾಯನೀಶ್ರದ್ಧಾನುಷ್ಟುಪ್ |**

ಶ್ರ॒ದ್ಧಯಾ॒ಗ್ನಿಃ ಸಮಿ॑ಧ್ಯತೇ ಶ್ರ॒ದ್ಧಯಾ᳚ ಹೂಯತೇ ಹ॒ವಿಃ |{ಶ್ರದ್ಧಾ ಕಾಮಾಯನೀ | ಶ್ರದ್ಧಾ | ಅನುಷ್ಟುಪ್}

ಶ್ರ॒ದ್ಧಾಂ ಭಗ॑ಸ್ಯ ಮೂ॒ರ್ಧನಿ॒ ವಚ॒ಸಾ ವೇ᳚ದಯಾಮಸಿ ||{1/5}{8.8.9.1}{10.151.1}{10.11.23.1}{988, 10379}

ಪ್ರಿ॒ಯಂ ಶ್ರ॑ದ್ಧೇ॒ ದದ॑ತಃ ಪ್ರಿ॒ಯಂ ಶ್ರ॑ದ್ಧೇ॒ ದಿದಾ᳚ಸತಃ |{ಶ್ರದ್ಧಾ ಕಾಮಾಯನೀ | ಶ್ರದ್ಧಾ | ಅನುಷ್ಟುಪ್}

ಪ್ರಿ॒ಯಂ ಭೋ॒ಜೇಷು॒ ಯಜ್ವ॑ಸ್ವಿ॒ದಂ ಮ॑ ಉದಿ॒ತಂ ಕೃ॑ಧಿ ||{2/5}{8.8.9.2}{10.151.2}{10.11.23.2}{988, 10380}

ಯಥಾ᳚ ದೇ॒ವಾ, ಅಸು॑ರೇಷು ಶ್ರ॒ದ್ಧಾಮು॒ಗ್ರೇಷು॑ ಚಕ್ರಿ॒ರೇ |{ಶ್ರದ್ಧಾ ಕಾಮಾಯನೀ | ಶ್ರದ್ಧಾ | ಅನುಷ್ಟುಪ್}

ಏ॒ವಂ ಭೋ॒ಜೇಷು॒ ಯಜ್ವ॑ಸ್ವ॒ಸ್ಮಾಕ॑ಮುದಿ॒ತಂ ಕೃ॑ಧಿ ||{3/5}{8.8.9.3}{10.151.3}{10.11.23.3}{988, 10381}

ಶ್ರ॒ದ್ಧಾಂ ದೇ॒ವಾ ಯಜ॑ಮಾನಾ ವಾ॒ಯುಗೋ᳚ಪಾ॒, ಉಪಾ᳚ಸತೇ |{ಶ್ರದ್ಧಾ ಕಾಮಾಯನೀ | ಶ್ರದ್ಧಾ | ಅನುಷ್ಟುಪ್}

ಶ್ರ॒ದ್ಧಾಂ ಹೃ॑ದ॒ಯ್ಯ1॑(ಅ॒)ಯಾಕೂ᳚ತ್ಯಾ ಶ್ರ॒ದ್ಧಯಾ᳚ ವಿ‌ನ್ದತೇ॒ ವಸು॑ ||{4/5}{8.8.9.4}{10.151.4}{10.11.23.4}{988, 10382}

ಶ್ರ॒ದ್ಧಾಂ ಪ್ರಾ॒ತರ್ಹ॑ವಾಮಹೇ ಶ್ರ॒ದ್ಧಾಂ ಮ॒ಧ್ಯಂದಿ॑ನಂ॒ ಪರಿ॑ |{ಶ್ರದ್ಧಾ ಕಾಮಾಯನೀ | ಶ್ರದ್ಧಾ | ಅನುಷ್ಟುಪ್}

ಶ್ರ॒ದ್ಧಾಂ ಸೂರ್ಯ॑ಸ್ಯ ನಿ॒ಮ್ರುಚಿ॒ ಶ್ರದ್ಧೇ॒ ಶ್ರದ್ಧಾ᳚ಪಯೇ॒ಹ ನಃ॑ ||{5/5}{8.8.9.5}{10.151.5}{10.11.23.5}{988, 10383}

**[107] ಶಾಸಇತಿ ಪಂಚರ್ಚಸ್ಯ ಸೂಕ್ತಸ್ಯ ಭಾರದ್ವಾಜಃ ಶಾಸಇಂದ್ರೋನುಷ್ಟುಪ್ |**

ಶಾ॒ಸ ಇ॒ತ್ಥಾ ಮ॒ಹಾಁ, ಅ॑ಸ್ಯಮಿತ್ರಖಾ॒ದೋ, ಅದ್ಭು॑ತಃ |{ಭಾರದ್ವಾಜಃ ಶಾಸಃ | ಇಂದ್ರಃ | ಅನುಷ್ಟುಪ್}

ನ ಯಸ್ಯ॑ ಹ॒ನ್ಯತೇ॒ ಸಖಾ॒ ನ ಜೀಯ॑ತೇ॒ ಕದಾ᳚ ಚ॒ನ ||{1/5}{8.8.10.1}{10.152.1}{10.12.1.1}{989, 10384}

ಸ್ವ॒ಸ್ತಿ॒ದಾ ವಿ॒ಶಸ್ಪತಿ᳚ರ್ವೃತ್ರ॒ಹಾ ವಿ॑ಮೃ॒ಧೋ ವ॒ಶೀ |{ಭಾರದ್ವಾಜಃ ಶಾಸಃ | ಇಂದ್ರಃ | ಅನುಷ್ಟುಪ್}

ವೃಷೇ‌ನ್ದ್ರಃ॑ ಪು॒ರ ಏ᳚ತು ನಃ ಸೋಮ॒ಪಾ, ಅ॑ಭಯಂಕ॒ರಃ ||{2/5}{8.8.10.2}{10.152.2}{10.12.1.2}{989, 10385}

ವಿ ರಕ್ಷೋ॒ ವಿ ಮೃಧೋ᳚ ಜಹಿ॒ ವಿ ವೃ॒ತ್ರಸ್ಯ॒ ಹನೂ᳚ ರುಜ |{ಭಾರದ್ವಾಜಃ ಶಾಸಃ | ಇಂದ್ರಃ | ಅನುಷ್ಟುಪ್}

ವಿ ಮ॒ನ್ಯುಮಿ᳚‌ನ್ದ್ರ ವೃತ್ರಹನ್ನ॒ಮಿತ್ರ॑ಸ್ಯಾಭಿ॒ದಾಸ॑ತಃ ||{3/5}{8.8.10.3}{10.152.3}{10.12.1.3}{989, 10386}

ವಿ ನ॑ ಇ‌ನ್ದ್ರ॒ ಮೃಧೋ᳚ ಜಹಿ ನೀ॒ಚಾ ಯ॑ಚ್ಛ ಪೃತನ್ಯ॒ತಃ |{ಭಾರದ್ವಾಜಃ ಶಾಸಃ | ಇಂದ್ರಃ | ಅನುಷ್ಟುಪ್}

ಯೋ, ಅ॒ಸ್ಮಾಁ, ಅ॑ಭಿ॒ದಾಸ॒ತ್ಯಧ॑ರಂ ಗಮಯಾ॒ ತಮಃ॑ ||{4/5}{8.8.10.4}{10.152.4}{10.12.1.4}{989, 10387}

ಅಪೇ᳚‌ನ್ದ್ರ ದ್ವಿಷ॒ತೋ ಮನೋಽಪ॒ ಜಿಜ್ಯಾ᳚ಸತೋ ವ॒ಧಂ |{ಭಾರದ್ವಾಜಃ ಶಾಸಃ | ಇಂದ್ರಃ | ಅನುಷ್ಟುಪ್}

ವಿ ಮ॒ನ್ಯೋಃ ಶರ್ಮ॑ ಯಚ್ಛ॒ ವರೀ᳚ಯೋ ಯವಯಾ ವ॒ಧಂ ||{5/5}{8.8.10.5}{10.152.5}{10.12.1.5}{989, 10388}

**[108] ಈಂಖಯಂತೀರಿತಿ ಪಂಚರ್ಚಸ್ಯ ಸೂಕ್ತಸ್ಯ ದೇವಜಾಮಯಇಂದ್ರಮಾತರಇಂದ್ರೋಗಾಯತ್ರೀ |**

ಈಂ॒ಖಯ᳚‌ನ್ತೀರಪ॒ಸ್ಯುವ॒ ಇ‌ನ್ದ್ರಂ᳚ ಜಾ॒ತಮುಪಾ᳚ಸತೇ |{ದೇವಜಾಮಯಇಂದ್ರಮಾತರಃ | ಇಂದ್ರಃ | ಗಾಯತ್ರೀ}

ಭೇ॒ಜಾ॒ನಾಸಃ॑ ಸು॒ವೀರ್ಯಂ᳚ ||{1/5}{8.8.11.1}{10.153.1}{10.12.2.1}{990, 10389}

ತ್ವಮಿ᳚‌ನ್ದ್ರ॒ ಬಲಾ॒ದಧಿ॒ ಸಹ॑ಸೋ ಜಾ॒ತ ಓಜ॑ಸಃ |{ದೇವಜಾಮಯಇಂದ್ರಮಾತರಃ | ಇಂದ್ರಃ | ಗಾಯತ್ರೀ}

ತ್ವಂ ವೃ॑ಷ॒ನ್ವೃಷೇದ॑ಸಿ ||{2/5}{8.8.11.2}{10.153.2}{10.12.2.2}{990, 10390}

ತ್ವಮಿ᳚‌ನ್ದ್ರಾಸಿ ವೃತ್ರ॒ಹಾ ವ್ಯ1॑(ಅ॒)‌ನ್ತರಿ॑ಕ್ಷಮತಿರಃ |{ದೇವಜಾಮಯಇಂದ್ರಮಾತರಃ | ಇಂದ್ರಃ | ಗಾಯತ್ರೀ}

ಉದ್ದ್ಯಾಮ॑ಸ್ತಭ್ನಾ॒, ಓಜ॑ಸಾ ||{3/5}{8.8.11.3}{10.153.3}{10.12.2.3}{990, 10391}

ತ್ವಮಿ᳚‌ನ್ದ್ರ ಸ॒ಜೋಷ॑ಸಮ॒ರ್ಕಂ ಬಿ॑ಭರ್ಷಿ ಬಾ॒ಹ್ವೋಃ |{ದೇವಜಾಮಯಇಂದ್ರಮಾತರಃ | ಇಂದ್ರಃ | ಗಾಯತ್ರೀ}

ವಜ್ರಂ॒ ಶಿಶಾ᳚ನ॒ ಓಜ॑ಸಾ ||{4/5}{8.8.11.4}{10.153.4}{10.12.2.4}{990, 10392}

ತ್ವಮಿ᳚‌ನ್ದ್ರಾಭಿ॒ಭೂರ॑ಸಿ॒ ವಿಶ್ವಾ᳚ ಜಾ॒ತಾನ್ಯೋಜ॑ಸಾ |{ದೇವಜಾಮಯಇಂದ್ರಮಾತರಃ | ಇಂದ್ರಃ | ಗಾಯತ್ರೀ}

ಸ ವಿಶ್ವಾ॒ ಭುವ॒ ಆಭ॑ವಃ ||{5/5}{8.8.11.5}{10.153.5}{10.12.2.5}{990, 10393}

**[109] ಸೋಮಇತಿ ಪಂಚರ್ಚಸ್ಯ ಸೂಕ್ತಸ್ಯ ವೈವಸ್ವತೀ ಯಮೀ ಭಾವವೃತ್ತಿರನುಷ್ಟುಪ್ |**

ಸೋಮ॒ ಏಕೇ᳚ಭ್ಯಃ ಪವತೇ ಘೃ॒ತಮೇಕ॒ ಉಪಾ᳚ಸತೇ |{ವೈವಸ್ವತೀ ಯಮೀ | ಭಾವವೃತ್ತಿಃ | ಅನುಷ್ಟುಪ್}

ಯೇಭ್ಯೋ॒ ಮಧು॑ ಪ್ರ॒ಧಾವ॑ತಿ॒ ತಾಁಶ್ಚಿ॑ದೇ॒ವಾಪಿ॑ ಗಚ್ಛತಾತ್ ||{1/5}{8.8.12.1}{10.154.1}{10.12.3.1}{991, 10394}

ತಪ॑ಸಾ॒ ಯೇ, ಅ॑ನಾಧೃ॒ಷ್ಯಾಸ್ತಪ॑ಸಾ॒ ಯೇ ಸ್ವ᳚ರ್ಯ॒ಯುಃ |{ವೈವಸ್ವತೀ ಯಮೀ | ಭಾವವೃತ್ತಿಃ | ಅನುಷ್ಟುಪ್}

ತಪೋ॒ ಯೇ ಚ॑ಕ್ರಿ॒ರೇ ಮಹ॒ಸ್ತಾಁಶ್ಚಿ॑ದೇ॒ವಾಪಿ॑ ಗಚ್ಛತಾತ್ ||{2/5}{8.8.12.2}{10.154.2}{10.12.3.2}{991, 10395}

ಯೇ ಯುಧ್ಯ᳚‌ನ್ತೇ ಪ್ರ॒ಧನೇ᳚ಷು॒ ಶೂರಾ᳚ಸೋ॒ ಯೇ ತ॑ನೂ॒ತ್ಯಜಃ॑ |{ವೈವಸ್ವತೀ ಯಮೀ | ಭಾವವೃತ್ತಿಃ | ಅನುಷ್ಟುಪ್}

ಯೇ ವಾ᳚ ಸ॒ಹಸ್ರ॑ದಕ್ಷಿಣಾ॒ಸ್ತಾಁಶ್ಚಿ॑ದೇ॒ವಾಪಿ॑ ಗಚ್ಛತಾತ್ ||{3/5}{8.8.12.3}{10.154.3}{10.12.3.3}{991, 10396}

ಯೇ ಚಿ॒ತ್ಪೂರ್ವ॑ ಋತ॒ಸಾಪ॑ ಋ॒ತಾವಾ᳚ನ ಋತಾ॒ವೃಧಃ॑ |{ವೈವಸ್ವತೀ ಯಮೀ | ಭಾವವೃತ್ತಿಃ | ಅನುಷ್ಟುಪ್}

ಪಿ॒ತೄ‌ನ್ತಪ॑ಸ್ವತೋ ಯಮ॒ ತಾಁಶ್ಚಿ॑ದೇ॒ವಾಪಿ॑ ಗಚ್ಛತಾತ್ ||{4/5}{8.8.12.4}{10.154.4}{10.12.3.4}{991, 10397}

ಸ॒ಹಸ್ರ॑ಣೀಥಾಃ ಕ॒ವಯೋ॒ ಯೇ ಗೋ᳚ಪಾ॒ಯ‌ನ್ತಿ॒ ಸೂರ್ಯಂ᳚ |{ವೈವಸ್ವತೀ ಯಮೀ | ಭಾವವೃತ್ತಿಃ | ಅನುಷ್ಟುಪ್}

ಋಷೀ॒‌ನ್ತಪ॑ಸ್ವತೋ ಯಮ ತಪೋ॒ಜಾಁ, ಅಪಿ॑ ಗಚ್ಛತಾತ್ ||{5/5}{8.8.12.5}{10.154.5}{10.12.3.5}{991, 10398}

**[110] ಅರಾಯೀತಿ ಪಂಚರ್ಚಸ್ಯ ಸೂಕ್ತಸ್ಯ ಭಾರದ್ವಾಜಃ ಶಿರಿಂಬಿಠೋಽಲಕ್ಷ್ಮೀನಾಶನೋ ದ್ವಿತೀಯಾತೃತೀಯಯೋರ್ಬ್ರಹ್ಮಣಸ್ಪತಿರಂತ್ಯಾಯಾ ವಿಶ್ವೇದೇವಾಅನುಷ್ಟುಪ್ |**

ಅರಾ᳚ಯಿ॒ ಕಾಣೇ॒ ವಿಕ॑ಟೇ ಗಿ॒ರಿಂ ಗ॑ಚ್ಛ ಸದಾನ್ವೇ |{ಭಾರದ್ವಾಜೋ ಶಿರಿಂಬಿಠಃ | ಅಲಕ್ಷ್ಮೀನಾಶನಃ | ಅನುಷ್ಟುಪ್}

ಶಿ॒ರಿಂಬಿ॑ಠಸ್ಯ॒ ಸತ್ವ॑ಭಿ॒ಸ್ತೇಭಿ॑ಷ್ಟ್ವಾ ಚಾತಯಾಮಸಿ ||{1/5}{8.8.13.1}{10.155.1}{10.12.4.1}{992, 10399}

ಚ॒ತ್ತೋ, ಇ॒ತಶ್ಚ॒ತ್ತಾಮುತಃ॒ ಸರ್ವಾ᳚ ಭ್ರೂ॒ಣಾನ್ಯಾ॒ರುಷೀ᳚ |{ಭಾರದ್ವಾಜೋ ಶಿರಿಂಬಿಠಃ | ಬ್ರಹ್ಮಣಸ್ಪತಿಃ | ಅನುಷ್ಟುಪ್}

ಅ॒ರಾ॒ಯ್ಯಂ᳚ ಬ್ರಹ್ಮಣಸ್ಪತೇ॒ ತೀಕ್ಷ್ಣ॑ಶೃಣ್ಗೋದೃ॒ಷನ್ನಿ॑ಹಿ ||{2/5}{8.8.13.2}{10.155.2}{10.12.4.2}{992, 10400}

ಅ॒ದೋ ಯದ್ದಾರು॒ ಪ್ಲವ॑ತೇ॒ ಸಿ‌ನ್ಧೋಃ᳚ ಪಾ॒ರೇ, ಅ॑ಪೂರು॒ಷಂ |{ಭಾರದ್ವಾಜೋ ಶಿರಿಂಬಿಠಃ | ಬ್ರಹ್ಮಣಸ್ಪತಿಃ | ಅನುಷ್ಟುಪ್}

ತದಾ ರ॑ಭಸ್ವ ದುರ್ಹಣೋ॒ ತೇನ॑ ಗಚ್ಛ ಪರಸ್ತ॒ರಂ ||{3/5}{8.8.13.3}{10.155.3}{10.12.4.3}{992, 10401}

ಯದ್ಧ॒ ಪ್ರಾಚೀ॒ರಜ॑ಗ॒‌ನ್ತೋರೋ᳚ ಮಂಡೂರಧಾಣಿಕೀಃ |{ಭಾರದ್ವಾಜೋ ಶಿರಿಂಬಿಠಃ | ಅಲಕ್ಷ್ಮೀನಾಶನಃ | ಅನುಷ್ಟುಪ್}

ಹ॒ತಾ, ಇ‌ನ್ದ್ರ॑ಸ್ಯ॒ ಶತ್ರ॑ವಃ॒ ಸರ್ವೇ᳚ ಬುದ್ಬು॒ದಯಾ᳚ಶವಃ ||{4/5}{8.8.13.4}{10.155.4}{10.12.4.4}{992, 10402}

ಪರೀ॒ಮೇ ಗಾಮ॑ನೇಷತ॒ ಪರ್ಯ॒ಗ್ನಿಮ॑ಹೃಷತ |{ಭಾರದ್ವಾಜೋ ಶಿರಿಂಬಿಠಃ | ವಿಶ್ವದೇವಾಃ | ಅನುಷ್ಟುಪ್}

ದೇ॒ವೇಷ್ವ॑ಕ್ರತ॒ ಶ್ರವಃ॒ ಕ ಇ॒ಮಾಁ, ಆ ದ॑ಧರ್ಷತಿ ||{5/5}{8.8.13.5}{10.155.5}{10.12.4.5}{992, 10403}

**[111] ಅಗ್ನಿಮಿತಿ ಪಂಚರ್ಚಸ್ಯ ಸೂಕ್ತಸ್ಯಾಗ್ನೇಯಃ ಕೇತುರಗ್ನಿರ್ಗಾಯತ್ರೀ |**

ಅ॒ಗ್ನಿಂ ಹಿ᳚ನ್ವ‌ನ್ತು ನೋ॒ ಧಿಯಃ॒ ಸಪ್ತಿ॑ಮಾ॒ಶುಮಿ॑ವಾ॒ಜಿಷು॑ |{ಆಗ್ನೇಯಃ ಕೇತುಃ | ಅಗ್ನಿಃ | ಗಾಯತ್ರೀ}

ತೇನ॑ ಜೇಷ್ಮ॒ ಧನಂ᳚ಧನಂ ||{1/5}{8.8.14.1}{10.156.1}{10.12.5.1}{993, 10404}

ಯಯಾ॒ ಗಾ, ಆ॒ಕರಾ᳚ಮಹೇ॒ ಸೇನ॑ಯಾಗ್ನೇ॒ ತವೋ॒ತ್ಯಾ |{ಆಗ್ನೇಯಃ ಕೇತುಃ | ಅಗ್ನಿಃ | ಗಾಯತ್ರೀ}

ತಾಂ ನೋ᳚ ಹಿನ್ವ ಮ॒ಘತ್ತ॑ಯೇ ||{2/5}{8.8.14.2}{10.156.2}{10.12.5.2}{993, 10405}

ಆಗ್ನೇ᳚ ಸ್ಥೂ॒ರಂ ರ॒ಯಿಂ ಭ॑ರ ಪೃ॒ಥುಂ ಗೋಮ᳚‌ನ್ತಮ॒ಶ್ವಿನಂ᳚ |{ಆಗ್ನೇಯಃ ಕೇತುಃ | ಅಗ್ನಿಃ | ಗಾಯತ್ರೀ}

ಅ॒ಙ್ಧಿ ಖಂ ವ॒ರ್ತಯಾ᳚ ಪ॒ಣಿಂ ||{3/5}{8.8.14.3}{10.156.3}{10.12.5.3}{993, 10406}

ಅಗ್ನೇ॒ ನಕ್ಷ॑ತ್ರಮ॒ಜರ॒ಮಾ ಸೂರ್ಯಂ᳚ ರೋಹಯೋ ದಿ॒ವಿ |{ಆಗ್ನೇಯಃ ಕೇತುಃ | ಅಗ್ನಿಃ | ಗಾಯತ್ರೀ}

ದಧ॒ಜ್ಜ್ಯೋತಿ॒ರ್ಜನೇ᳚ಭ್ಯಃ ||{4/5}{8.8.14.4}{10.156.4}{10.12.5.4}{993, 10407}

ಅಗ್ನೇ᳚ ಕೇ॒ತುರ್ವಿ॒ಶಾಮ॑ಸಿ॒ ಪ್ರೇಷ್ಠಃ॒ ಶ್ರೇಷ್ಠ॑ ಉಪಸ್ಥ॒ಸತ್ |{ಆಗ್ನೇಯಃ ಕೇತುಃ | ಅಗ್ನಿಃ | ಗಾಯತ್ರೀ}

ಬೋಧಾ᳚ ಸ್ತೋ॒ತ್ರೇ ವಯೋ॒ ದಧ॑ತ್ ||{5/5}{8.8.14.5}{10.156.5}{10.12.5.5}{993, 10408}

**[112] ಇಮಾನ್ವಿತಿ ಪಂಚರ್ಚಸ್ಯ ಸೂಕ್ತಸ್ಯಾಪ್ತ್ಯೋ ಭುವನೋ ವಿಶ್ವೇದೇವಾದ್ವಿಪದಾತ್ರಿಷ್ಟುಪ್ | (ಅತ್ರಭೌವನಃ ಸಾಧನೋವೈಕಲ್ಪಿಕಃ)**

ಇ॒ಮಾ ನು ಕಂ॒ ಭುವ॑ನಾ ಸೀಷಧಾ॒ಮೇ‌ನ್ದ್ರ॑ಶ್ಚ॒ ವಿಶ್ವೇ᳚ ಚ ದೇ॒ವಾಃ ||{ಆಪ್ತ್ಯೋ ಭುವನಃ | ವಿಶ್ವದೇವಾಃ | ತ್ರಿಷ್ಟುಪ್}{1/5}{8.8.15.1}{10.157.1}{10.12.6.1}{994, 10409}

ಯ॒ಜ್ಞಂ ಚ॑ ನಸ್ತ॒ನ್ವಂ᳚ ಚ ಪ್ರ॒ಜಾಂ ಚಾ᳚ದಿ॒ತ್ಯೈರಿ‌ನ್ದ್ರಃ॑ ಸ॒ಹ ಚೀ᳚ಕೢಪಾತಿ ||{ಆಪ್ತ್ಯೋ ಭುವನಃ | ವಿಶ್ವದೇವಾಃ | ತ್ರಿಷ್ಟುಪ್}{2/5}{8.8.15.2}{10.157.2}{10.12.6.2}{994, 10410}

ಆ॒ದಿ॒ತ್ಯೈರಿ‌ನ್ದ್ರಃ॒ ಸಗ॑ಣೋ ಮ॒ರುದ್ಭಿ॑ರ॒ಸ್ಮಾಕಂ᳚ ಭೂತ್ವವಿ॒ತಾ ತ॒ನೂನಾಂ᳚ ||{ಆಪ್ತ್ಯೋ ಭುವನಃ | ವಿಶ್ವದೇವಾಃ | ತ್ರಿಷ್ಟುಪ್}{3/5}{8.8.15.3}{10.157.3}{10.12.6.3}{994, 10411}

ಹ॒ತ್ವಾಯ॑ ದೇ॒ವಾ, ಅಸು॑ರಾ॒ನ್ಯದಾಯ᳚‌ನ್ದೇ॒ವಾ ದೇ᳚ವ॒ತ್ವಮ॑ಭಿ॒ರಕ್ಷ॑ಮಾಣಾಃ ||{ಆಪ್ತ್ಯೋ ಭುವನಃ | ವಿಶ್ವದೇವಾಃ | ತ್ರಿಷ್ಟುಪ್}{4/5}{8.8.15.4}{10.157.4}{10.12.6.4}{994, 10412}

ಪ್ರ॒ತ್ಯಂಚ॑ಮ॒ರ್ಕಮ॑ನಯಂ॒ಛಚೀ᳚ಭಿ॒ರಾದಿತ್ಸ್ವ॒ಧಾಮಿ॑ಷಿ॒ರಾಂ ಪರ್ಯ॑ಪಶ್ಯನ್ ||{ಆಪ್ತ್ಯೋ ಭುವನಃ | ವಿಶ್ವದೇವಾಃ | ತ್ರಿಷ್ಟುಪ್}{5/5}{8.8.15.5}{10.157.5}{10.12.6.5}{994, 10413}

**[113] ಸೂರ್ಯೋನ ಇತಿ ಪಂಚರ್ಚಸ್ಯ ಸೂಕ್ತಸ್ಯ ಸೌರ್ಯಶ್ಚಕ್ಷುರ್ಮಾನವಃ ಸೂರ್ಯೋ ಗಾಯತ್ರೀ |**

ಸೂರ್ಯೋ᳚ ನೋ ದಿ॒ವಸ್ಪಾ᳚ತು॒ ವಾತೋ᳚, ಅ॒‌ನ್ತರಿ॑ಕ್ಷಾತ್ |{ಸೌರ್ಯಶ್ಚಕ್ಷುರ್ಮಾನವಃ | ಸೂರ್ಯಃ | ಗಾಯತ್ರೀ}

ಅ॒ಗ್ನಿರ್ನಃ॒ ಪಾರ್ಥಿ॑ವೇಭ್ಯಃ ||{1/5}{8.8.16.1}{10.158.1}{10.12.7.1}{995, 10414}

ಜೋಷಾ᳚ ಸವಿತ॒ರ್ಯಸ್ಯ॑ ತೇ॒ ಹರಃ॑ ಶ॒ತಂ ಸ॒ವಾಁ, ಅರ್ಹ॑ತಿ |{ಸೌರ್ಯಶ್ಚಕ್ಷುರ್ಮಾನವಃ | ಸೂರ್ಯಃ | ಗಾಯತ್ರೀ}

ಪಾ॒ಹಿ ನೋ᳚ ದಿ॒ದ್ಯುತಃ॒ ಪತ᳚‌ನ್ತ್ಯಾಃ ||{2/5}{8.8.16.2}{10.158.2}{10.12.7.2}{995, 10415}

ಚಕ್ಷು᳚ರ್ನೋ ದೇ॒ವಃ ಸ॑ವಿ॒ತಾ ಚಕ್ಷು᳚ರ್ನ ಉ॒ತ ಪರ್ವ॑ತಃ |{ಸೌರ್ಯಶ್ಚಕ್ಷುರ್ಮಾನವಃ | ಸೂರ್ಯಃ | ಗಾಯತ್ರೀ}

ಚಕ್ಷು॑ರ್ಧಾ॒ತಾ ದ॑ಧಾತು ನಃ ||{3/5}{8.8.16.3}{10.158.3}{10.12.7.3}{995, 10416}

ಚಕ್ಷು᳚ರ್ನೋ ಧೇಹಿ॒ ಚಕ್ಷು॑ಷೇ॒ ಚಕ್ಷು᳚ರ್ವಿ॒ಖ್ಯೈ ತ॒ನೂಭ್ಯಃ॑ |{ಸೌರ್ಯಶ್ಚಕ್ಷುರ್ಮಾನವಃ | ಸೂರ್ಯಃ | ಗಾಯತ್ರೀ}

ಸಂ ಚೇ॒ದಂ ವಿ ಚ॑ ಪಶ್ಯೇಮ ||{4/5}{8.8.16.4}{10.158.4}{10.12.7.4}{995, 10417}

ಸು॒ಸಂ॒ದೃಶಂ᳚ ತ್ವಾ ವ॒ಯಂ ಪ್ರತಿ॑ ಪಶ್ಯೇಮ ಸೂರ್ಯ |{ಸೌರ್ಯಶ್ಚಕ್ಷುರ್ಮಾನವಃ | ಸೂರ್ಯಃ | ಗಾಯತ್ರೀ}

ವಿ ಪ॑ಶ್ಯೇಮ ನೃ॒ಚಕ್ಷ॑ಸಃ ||{5/5}{8.8.16.5}{10.158.5}{10.12.7.5}{995, 10418}

**[114] ಉದಸಾವಿತಿ ಷಢಚಸ್ಯ ಸೂಕ್ತಸ್ಯ ಪೌಲೋಮೀ ಶಚೀಶಚ್ಯನುಷ್ಟುಪ್ |**

ಉದ॒ಸೌ ಸೂರ್ಯೋ᳚, ಅಗಾ॒ದುದ॒ಯಂ ಮಾ᳚ಮ॒ಕೋ ಭಗಃ॑ |{ಪೌಲೋಮೀ ಶಚೀಃ | ಶಚೀ | ಅನುಷ್ಟುಪ್}

ಅ॒ಹಂ ತದ್ವಿ॑ದ್ವ॒ಲಾ ಪತಿ॑ಮ॒ಭ್ಯ॑ಸಾಕ್ಷಿ ವಿಷಾಸ॒ಹಿಃ ||{1/6}{8.8.17.1}{10.159.1}{10.12.8.1}{996, 10419}

ಅ॒ಹಂ ಕೇ॒ತುರ॒ಹಂ ಮೂ॒ರ್ಧಾಹಮು॒ಗ್ರಾ ವಿ॒ವಾಚ॑ನೀ |{ಪೌಲೋಮೀ ಶಚೀಃ | ಶಚೀ | ಅನುಷ್ಟುಪ್}

ಮಮೇದನು॒ ಕ್ರತುಂ॒ ಪತಿಃ॑ ಸೇಹಾ॒ನಾಯಾ᳚, ಉ॒ಪಾಚ॑ರೇತ್ ||{2/6}{8.8.17.2}{10.159.2}{10.12.8.2}{996, 10420}

ಮಮ॑ ಪು॒ತ್ರಾಃ ಶ॑ತ್ರು॒ಹಣೋಽಥೋ᳚ ಮೇ ದುಹಿ॒ತಾ ವಿ॒ರಾಟ್ |{ಪೌಲೋಮೀ ಶಚೀಃ | ಶಚೀ | ಅನುಷ್ಟುಪ್}

ಉ॒ತಾಹಮ॑ಸ್ಮಿ ಸಂಜ॒ಯಾ ಪತ್ಯೌ᳚ ಮೇ॒ ಶ್ಲೋಕ॑ ಉತ್ತ॒ಮಃ ||{3/6}{8.8.17.3}{10.159.3}{10.12.8.3}{996, 10421}

ಯೇನೇ‌ನ್ದ್ರೋ᳚ ಹ॒ವಿಷಾ᳚ ಕೃ॒ತ್ವ್ಯಭ॑ವದ್ದ್ಯು॒ಮ್ನ್ಯು॑ತ್ತ॒ಮಃ |{ಪೌಲೋಮೀ ಶಚೀಃ | ಶಚೀ | ಅನುಷ್ಟುಪ್}

ಇ॒ದಂ ತದ॑ಕ್ರಿ ದೇವಾ, ಅಸಪ॒ತ್ನಾ ಕಿಲಾ᳚ಭುವಂ ||{4/6}{8.8.17.4}{10.159.4}{10.12.8.4}{996, 10422}

ಅ॒ಸ॒ಪ॒ತ್ನಾ ಸ॑ಪತ್ನ॒ಘ್ನೀ ಜಯ᳚‌ನ್ತ್ಯಭಿ॒ಭೂವ॑ರೀ |{ಪೌಲೋಮೀ ಶಚೀಃ | ಶಚೀ | ಅನುಷ್ಟುಪ್}

ಆವೃ॑ಕ್ಷಮ॒ನ್ಯಾಸಾಂ॒ ವರ್ಚೋ॒ ರಾಧೋ॒, ಅಸ್ಥೇ᳚ಯಸಾಮಿವ ||{5/6}{8.8.17.5}{10.159.5}{10.12.8.5}{996, 10423}

ಸಮ॑ಜೈಷಮಿ॒ಮಾ, ಅ॒ಹಂ ಸ॒ಪತ್ನೀ᳚ರಭಿ॒ಭೂವ॑ರೀ |{ಪೌಲೋಮೀ ಶಚೀಃ | ಶಚೀ | ಅನುಷ್ಟುಪ್}

ಯಥಾ॒ಹಮ॒ಸ್ಯ ವೀ॒ರಸ್ಯ॑ ವಿ॒ರಾಜಾ᳚ನಿ॒ ಜನ॑ಸ್ಯ ಚ ||{6/6}{8.8.17.6}{10.159.6}{10.12.8.6}{996, 10424}

**[115] ತೀವ್ರಸ್ಯೇತಿ ಪಂಚರ್ಚಸ್ಯ ಸೂಕ್ತಸ್ಯ ವೈಶ್ವಾಮಿತ್ರಃ ಪೂರಣಇಂದ್ರಸ್ತ್ರಿಷ್ಟುಪ್ |**

ತೀ॒ವ್ರಸ್ಯಾ॒ಭಿವ॑ಯಸೋ, ಅ॒ಸ್ಯ ಪಾ᳚ಹಿ ಸರ್ವರ॒ಥಾ ವಿ ಹರೀ᳚, ಇ॒ಹ ಮುಂ᳚ಚ |{ವೈಶ್ವಾಮಿತ್ರಃ ಪೂರಣಃ | ಇಂದ್ರಃ | ತ್ರಿಷ್ಟುಪ್}

ಇ‌ನ್ದ್ರ॒ ಮಾ ತ್ವಾ॒ ಯಜ॑ಮಾನಾಸೋ, ಅ॒ನ್ಯೇ ನಿ ರೀ᳚ರಮ॒‌ನ್ತುಭ್ಯ॑ಮಿ॒ಮೇ ಸು॒ತಾಸಃ॑ ||{1/5}{8.8.18.1}{10.160.1}{10.12.9.1}{997, 10425}

ತುಭ್ಯಂ᳚ ಸು॒ತಾಸ್ತುಭ್ಯ॑ಮು॒ ಸೋತ್ವಾ᳚ಸ॒ಸ್ತ್ವಾಂ ಗಿರಃ॒ ಶ್ವಾತ್ರ್ಯಾ॒, ಆ ಹ್ವ॑ಯ‌ನ್ತಿ |{ವೈಶ್ವಾಮಿತ್ರಃ ಪೂರಣಃ | ಇಂದ್ರಃ | ತ್ರಿಷ್ಟುಪ್}

ಇ‌ನ್ದ್ರೇ॒ದಮ॒ದ್ಯ ಸವ॑ನಂ ಜುಷಾ॒ಣೋ ವಿಶ್ವ॑ಸ್ಯ ವಿ॒ದ್ವಾಁ, ಇ॒ಹ ಪಾ᳚ಹಿ॒ ಸೋಮಂ᳚ ||{2/5}{8.8.18.2}{10.160.2}{10.12.9.2}{997, 10426}

ಯ ಉ॑ಶ॒ತಾ ಮನ॑ಸಾ॒ ಸೋಮ॑ಮಸ್ಮೈ ಸರ್ವಹೃ॒ದಾ ದೇ॒ವಕಾ᳚ಮಃ ಸು॒ನೋತಿ॑ |{ವೈಶ್ವಾಮಿತ್ರಃ ಪೂರಣಃ | ಇಂದ್ರಃ | ತ್ರಿಷ್ಟುಪ್}

ನ ಗಾ, ಇ‌ನ್ದ್ರ॒ಸ್ತಸ್ಯ॒ ಪರಾ᳚ ದದಾತಿ ಪ್ರಶ॒ಸ್ತಮಿಚ್ಚಾರು॑ಮಸ್ಮೈ ಕೃಣೋತಿ ||{3/5}{8.8.18.3}{10.160.3}{10.12.9.3}{997, 10427}

ಅನು॑ಸ್ಪಷ್ಟೋ ಭವತ್ಯೇ॒ಷೋ, ಅ॑ಸ್ಯ॒ ಯೋ, ಅ॑ಸ್ಮೈ ರೇ॒ವಾನ್ನ ಸು॒ನೋತಿ॒ ಸೋಮಂ᳚ |{ವೈಶ್ವಾಮಿತ್ರಃ ಪೂರಣಃ | ಇಂದ್ರಃ | ತ್ರಿಷ್ಟುಪ್}

ನಿರ॑ರ॒ತ್ನೌ ಮ॒ಘವಾ॒ ತಂ ದ॑ಧಾತಿ ಬ್ರಹ್ಮ॒ದ್ವಿಷೋ᳚ ಹ॒‌ನ್ತ್ಯನಾ᳚ನುದಿಷ್ಟಃ ||{4/5}{8.8.18.4}{10.160.4}{10.12.9.4}{997, 10428}

ಅ॒ಶ್ವಾ॒ಯ‌ನ್ತೋ᳚ ಗ॒ವ್ಯ‌ನ್ತೋ᳚ ವಾ॒ಜಯ᳚‌ನ್ತೋ॒ ಹವಾ᳚ಮಹೇ॒ ತ್ವೋಪ॑ಗ‌ನ್ತ॒ವಾ, ಉ॑ |{ವೈಶ್ವಾಮಿತ್ರಃ ಪೂರಣಃ | ಇಂದ್ರಃ | ತ್ರಿಷ್ಟುಪ್}

ಆ॒ಭೂಷ᳚‌ನ್ತಸ್ತೇ ಸುಮ॒ತೌ ನವಾ᳚ಯಾಂ ವ॒ಯಮಿ᳚‌ನ್ದ್ರ ತ್ವಾ ಶು॒ನಂ ಹು॑ವೇಮ ||{5/5}{8.8.18.5}{10.160.5}{10.12.9.5}{997, 10429}

**[116] ಮುಂಚಾಮಿತ್ವೇತಿ ಪಂಚರ್ಚಸ್ಯ ಸೂಕ್ತಸ್ಯ ಪ್ರಾಜಾಪತ್ಯೋ ಯಕ್ಷ್ಮನಾಶನ ಇಂದ್ರಾಗ್ನೀತ್ರಿಷ್ಟುಬಂತ್ಯಾನುಷ್ಟುಪ್ | (ಮುಂಚಾಮೀತಿ ಸೂಕ್ತೇ ರಾಜ ಯಕ್ಷ್ಮಘ್ನಮಿತ್ಯುಕ್ತೇ ರಾಜಯಕ್ಷ್ಮನಾಶನೋ ದೇವತೇತಿಕೇಚಿತ್ ಅನ್ಯೇಪ್ರಜಾಪತಿಮಾಹುಃ ಇಂದ್ರಾಗ್ನೀಇತಿತುಯಾಸ್ಕಃ ಇತ್ಥಂಮತವೈವಿಧ್ಯೇಪಿ 'ಷಳಾಹುತಿಶ್ಚರುರ್ಮುಂಚಾಮಿತ್ವಾಹವಿಷಾ ಜೀವನಾಯಕಮಿತ್ಯೇತೇನೇತಿ' ಗೃಹ್ಯಸೂತ್ರಾನುಸಾರಿವೃತ್ತಿಕೃತ್ಕಾರಿಕಾ ಕಾರಾದಿಭಿರಸ್ಯ ಸೂಕ್ತಸ್ಯೈಂದ್ರಾಗ್ನಿ (ದೇವತಾತ್ವನಿರ್ದೇಶತ್ತೇ‌ಏವಸ್ಮಾಭಿರುಕ್ತೇ)**

ಮುಂ॒ಚಾಮಿ॑ ತ್ವಾ ಹ॒ವಿಷಾ॒ ಜೀವ॑ನಾಯ॒ ಕಮ॑ಜ್ಞಾತಯ॒ಕ್ಷ್ಮಾದು॒ತ ರಾ᳚ಜಯ॒ಕ್ಷ್ಮಾತ್ |{ಪ್ರಾಜಾಪತ್ಯೋ ಯಕ್ಷ್ಮನಾಶನಃ | ಇಂದ್ರಾಗ್ನೀ ರಾಜಯಕ್ಷ್ಮಘ್ನರೂಪೋರ್ಥೋ ವಾ ದೇವತಾ | ತ್ರಿಷ್ಟುಪ್}

ಗ್ರಾಹಿ॑ರ್ಜ॒ಗ್ರಾಹ॒ ಯದಿ॑ ವೈ॒ತದೇ᳚ನಂ॒ ತಸ್ಯಾ᳚, ಇ‌ನ್ದ್ರಾಗ್ನೀ॒ ಪ್ರ ಮು॑ಮುಕ್ತಮೇನಂ ||{1/5}{8.8.19.1}{10.161.1}{10.12.10.1}{998, 10430}

ಯದಿ॑ ಕ್ಷಿ॒ತಾಯು॒ರ್ಯದಿ॑ ವಾ॒ ಪರೇ᳚ತೋ॒ ಯದಿ॑ ಮೃ॒ತ್ಯೋರ᳚‌ನ್ತಿ॒ಕಂ ನೀ᳚ತ ಏ॒ವ |{ಪ್ರಾಜಾಪತ್ಯೋ ಯಕ್ಷ್ಮನಾಶನಃ | ಇಂದ್ರಾಗ್ನೀ ರಾಜಯಕ್ಷ್ಮಘ್ನರೂಪೋರ್ಥೋ ವಾ ದೇವತಾ | ತ್ರಿಷ್ಟುಪ್}

ತಮಾ ಹ॑ರಾಮಿ॒ ನಿರೃ॑ತೇರು॒ಪಸ್ಥಾ॒ದಸ್ಪಾ᳚ರ್ಷಮೇನಂ ಶ॒ತಶಾ᳚ರದಾಯ ||{2/5}{8.8.19.2}{10.161.2}{10.12.10.2}{998, 10431}

ಸ॒ಹ॒ಸ್ರಾ॒ಕ್ಷೇಣ॑ ಶ॒ತಶಾ᳚ರದೇನ ಶ॒ತಾಯು॑ಷಾ ಹ॒ವಿಷಾಹಾ᳚ರ್ಷಮೇನಂ |{ಪ್ರಾಜಾಪತ್ಯೋ ಯಕ್ಷ್ಮನಾಶನಃ | ಇಂದ್ರಾಗ್ನೀ ರಾಜಯಕ್ಷ್ಮಘ್ನರೂಪೋರ್ಥೋ ವಾ ದೇವತಾ | ತ್ರಿಷ್ಟುಪ್}

ಶ॒ತಂ ಯಥೇ॒ಮಂ ಶ॒ರದೋ॒ ನಯಾ॒ತೀ‌ನ್ದ್ರೋ॒ ವಿಶ್ವ॑ಸ್ಯ ದುರಿ॒ತಸ್ಯ॑ ಪಾ॒ರಂ ||{3/5}{8.8.19.3}{10.161.3}{10.12.10.3}{998, 10432}

ಶ॒ತಂ ಜೀ᳚ವ ಶ॒ರದೋ॒ ವರ್ಧ॑ಮಾನಃ ಶ॒ತಂ ಹೇ᳚ಮ॒‌ನ್ತಾ‌ಞ್ಛ॒ತಮು॑ ವಸ॒‌ನ್ತಾನ್ |{ಪ್ರಾಜಾಪತ್ಯೋ ಯಕ್ಷ್ಮನಾಶನಃ | ಇಂದ್ರಾಗ್ನೀ ರಾಜಯಕ್ಷ್ಮಘ್ನರೂಪೋರ್ಥೋ ವಾ ದೇವತಾ | ತ್ರಿಷ್ಟುಪ್}

ಶ॒ತಮಿ᳚‌ನ್ದ್ರಾ॒ಗ್ನೀ ಸ॑ವಿ॒ತಾ ಬೃಹ॒ಸ್ಪತಿಃ॑ ಶ॒ತಾಯು॑ಷಾ ಹ॒ವಿಷೇ॒ಮಂ ಪುನ॑ರ್ದುಃ ||{4/5}{8.8.19.4}{10.161.4}{10.12.10.4}{998, 10433}

ಆಹಾ᳚ರ್ಷಂ॒ ತ್ವಾವಿ॑ದಂ ತ್ವಾ॒ ಪುನ॒ರಾಗಾಃ᳚ ಪುನರ್ನವ |{ಪ್ರಾಜಾಪತ್ಯೋ ಯಕ್ಷ್ಮನಾಶನಃ | ಇಂದ್ರಾಗ್ನೀ ರಾಜಯಕ್ಷ್ಮಘ್ನರೂಪೋರ್ಥೋ ವಾ ದೇವತಾ | ಅನುಷ್ಟುಪ್}

ಸರ್ವಾಂ᳚ಗ॒ ಸರ್ವಂ᳚ ತೇ॒ ಚಕ್ಷುಃ॒ ಸರ್ವ॒ಮಾಯು॑ಶ್ಚ ತೇಽವಿದಂ ||{5/5}{8.8.19.5}{10.161.5}{10.12.10.5}{998, 10434}

**[117] ಬ್ರಹ್ಮಣಾಗ್ರಿರಿತಿ ಷಡೃಚಸ್ಯ ಸೂಕ್ತಸ್ಯ ಬ್ರಾಹ್ಮೋರಕ್ಷೋಹಾ ಪ್ರಜಾಪತಿರನುಷ್ಟುಪ್ | (ಅತ್ರಸೂಕ್ತೇಽನುಕ್ರಮಣ್ಯವಷ್ಟಂಭೇನದೇವತಾನಿರ್ಣಯೋನಭವತಿ | ಯತಸ್ತತ್ರ ಗರ್ಭಸ್ರಾವೇ ಪ್ರಾಯಶ್ಚಿತ್ತಿರಿತ್ಯುಕ್ತಂ ತೇನಸೂಕ್ತಸ್ಯ ಪ್ರಭಾವಮಾತ್ರಂದ್ಯೋತ್ಯತೇನತುದೇವತಾ | ಅತೋತ್ರಪ್ರಜಾಪತಿರ್ದೇವತಾಗ್ರಾಹ್ಯಾ | ತಥಾಚ ಶೌನಕಃ 'ಮಂತ್ರೇಷುಹ್ಯನಿರುಕ್ತೇಷು ದೇವತಾಂಕರ್ಮತೋವದೇತ್ | ಮಂತ್ರತಃ ಕರ್ಮಣಾಚೈವ ಪ್ರಜಾಪತಿರಸಂಭವೇ' ಇತಿ | ಭಾಷ್ಯಕಾರೈರಪಿಪ್ರಜಾಪತಿರೇವೋಕ್ತಃ | ಬೃಹದ್ದೇವತಾಯಾಂತು ರಾಕ್ಷೋಘ್ನಾಗ್ನೇಯಮಿತ್ಯುಕ್ತಂ ತತ್ರಯುಕ್ತಾಯುಕ್ತಂಸದ್ಭಿರ್ವಿಚಾರಣೀಯಂ ) |**

ಬ್ರಹ್ಮ॑ಣಾ॒ಗ್ನಿಃ ಸಂ᳚ವಿದಾ॒ನೋ ರ॑ಕ್ಷೋ॒ಹಾ ಬಾ᳚ಧತಾಮಿ॒ತಃ |{ಬ್ರಾಹ್ಮೋ ರಕ್ಷೋಹಾಃ | ಪ್ರಜಾಪತಿ | ಅನುಷ್ಟುಪ್}

ಅಮೀ᳚ವಾ॒ ಯಸ್ತೇ॒ ಗರ್ಭಂ᳚ ದು॒ರ್ಣಾಮಾ॒ ಯೋನಿ॑ಮಾ॒ಶಯೇ᳚ ||{1/6}{8.8.20.1}{10.162.1}{10.12.11.1}{999, 10435}

ಯಸ್ತೇ॒ ಗರ್ಭ॒ಮಮೀ᳚ವಾ ದು॒ರ್ಣಾಮಾ॒ ಯೋನಿ॑ಮಾ॒ಶಯೇ᳚ |{ಬ್ರಾಹ್ಮೋ ರಕ್ಷೋಹಾಃ | ಪ್ರಜಾಪತಿ | ಅನುಷ್ಟುಪ್}

ಅ॒ಗ್ನಿಷ್ಟಂ ಬ್ರಹ್ಮ॑ಣಾ ಸ॒ಹ ನಿಷ್ಕ್ರ॒ವ್ಯಾದ॑ಮನೀನಶತ್ ||{2/6}{8.8.20.2}{10.162.2}{10.12.11.2}{999, 10436}

ಯಸ್ತೇ॒ ಹ‌ನ್ತಿ॑ ಪ॒ತಯ᳚‌ನ್ತಂ ನಿಷ॒ತ್ಸ್ನುಂ ಯಃ ಸ॑ರೀಸೃ॒ಪಂ |{ಬ್ರಾಹ್ಮೋ ರಕ್ಷೋಹಾಃ | ಪ್ರಜಾಪತಿ | ಅನುಷ್ಟುಪ್}

ಜಾ॒ತಂ ಯಸ್ತೇ॒ ಜಿಘಾಂ᳚ಸತಿ॒ ತಮಿ॒ತೋ ನಾ᳚ಶಯಾಮಸಿ ||{3/6}{8.8.20.3}{10.162.3}{10.12.11.3}{999, 10437}

ಯಸ್ತ॑ ಊ॒ರೂ ವಿ॒ಹರ॑ತ್ಯ‌ನ್ತ॒ರಾ ದಂಪ॑ತೀ॒ ಶಯೇ᳚ |{ಬ್ರಾಹ್ಮೋ ರಕ್ಷೋಹಾಃ | ಪ್ರಜಾಪತಿ | ಅನುಷ್ಟುಪ್}

ಯೋನಿಂ॒ ಯೋ, ಅ॒‌ನ್ತರಾ॒ರೇಳ್ಹಿ॒ ತಮಿ॒ತೋ ನಾ᳚ಶಯಾಮಸಿ ||{4/6}{8.8.20.4}{10.162.4}{10.12.11.4}{999, 10438}

ಯಸ್ತ್ವಾ॒ ಭ್ರಾತಾ॒ ಪತಿ॑ರ್ಭೂ॒ತ್ವಾ ಜಾ॒ರೋ ಭೂ॒ತ್ವಾ ನಿ॒ಪದ್ಯ॑ತೇ |{ಬ್ರಾಹ್ಮೋ ರಕ್ಷೋಹಾಃ | ಪ್ರಜಾಪತಿ | ಅನುಷ್ಟುಪ್}

ಪ್ರ॒ಜಾಂ ಯಸ್ತೇ॒ ಜಿಘಾಂ᳚ಸತಿ॒ ತಮಿ॒ತೋ ನಾ᳚ಶಯಾಮಸಿ ||{5/6}{8.8.20.5}{10.162.5}{10.12.11.5}{999, 10439}

ಯಸ್ತ್ವಾ॒ ಸ್ವಪ್ನೇ᳚ನ॒ ತಮ॑ಸಾ ಮೋಹಯಿ॒ತ್ವಾ ನಿ॒ಪದ್ಯ॑ತೇ |{ಬ್ರಾಹ್ಮೋ ರಕ್ಷೋಹಾಃ | ಪ್ರಜಾಪತಿ | ಅನುಷ್ಟುಪ್}

ಪ್ರ॒ಜಾಂ ಯಸ್ತೇ॒ ಜಿಘಾಂ᳚ಸತಿ॒ ತಮಿ॒ತೋ ನಾ᳚ಶಯಾಮಸಿ ||{6/6}{8.8.20.6}{10.162.6}{10.12.11.6}{999, 10440}

**[118] ಅಕ್ಷೀಭ್ಯಾಮಿತಿ ಷಡೃಚಸ್ಯ ಸೂಕ್ತಸ್ಯ ಕಾಶ್ಯಪೋವಿವೃಹಾಯಕ್ಷ್ಮಹಾನುಷ್ಟುಪ್ |**

ಅ॒ಕ್ಷೀಭ್ಯಾಂ᳚ ತೇ॒ ನಾಸಿ॑ಕಾಭ್ಯಾಂ॒ ಕರ್ಣಾ᳚ಭ್ಯಾಂ॒ ಛುಬು॑ಕಾ॒ದಧಿ॑ |{ಕಾಶ್ಯಪೋ ವಿವೃಹಾಃ | ಯಕ್ಷ್ಮಹಾ | ಅನುಷ್ಟುಪ್}

ಯಕ್ಷ್ಮಂ᳚ ಶೀರ್ಷ॒ಣ್ಯಂ᳚ ಮ॒ಸ್ತಿಷ್ಕಾ᳚ಜ್ಜಿ॒ಹ್ವಾಯಾ॒ ವಿ ವೃ॑ಹಾಮಿ ತೇ ||{1/6}{8.8.21.1}{10.163.1}{10.12.12.1}{1000, 10441}

ಗ್ರೀ॒ವಾಭ್ಯ॑ಸ್ತ ಉ॒ಷ್ಣಿಹಾ᳚ಭ್ಯಃ॒ ಕೀಕ॑ಸಾಭ್ಯೋ, ಅನೂ॒ಕ್ಯಾ᳚ತ್ |{ಕಾಶ್ಯಪೋ ವಿವೃಹಾಃ | ಯಕ್ಷ್ಮಹಾ | ಅನುಷ್ಟುಪ್}

ಯಕ್ಷ್ಮಂ᳚ ದೋಷ॒ಣ್ಯ1॑(ಅ॒)ಮಂಸಾ᳚ಭ್ಯಾಂ ಬಾ॒ಹುಭ್ಯಾಂ॒ ವಿ ವೃ॑ಹಾಮಿ ತೇ ||{2/6}{8.8.21.2}{10.163.2}{10.12.12.2}{1000, 10442}

ಆ॒‌ನ್ತ್ರೇಭ್ಯ॑ಸ್ತೇ॒ ಗುದಾ᳚ಭ್ಯೋ ವನಿ॒ಷ್ಠೋರ್ಹೃದ॑ಯಾ॒ದಧಿ॑ |{ಕಾಶ್ಯಪೋ ವಿವೃಹಾಃ | ಯಕ್ಷ್ಮಹಾ | ಅನುಷ್ಟುಪ್}

ಯಕ್ಷ್ಮಂ॒ ಮತ॑ಸ್ನಾಭ್ಯಾಂ ಯ॒ಕ್ನಃ ಪ್ಲಾ॒ಶಿಭ್ಯೋ॒ ವಿ ವೃ॑ಹಾಮಿ ತೇ ||{3/6}{8.8.21.3}{10.163.3}{10.12.12.3}{1000, 10443}

ಊ॒ರುಭ್ಯಾಂ᳚ ತೇ, ಅಷ್ಠೀ॒ವದ್ಭ್ಯಾಂ॒ ಪಾರ್ಷ್ಣಿ॑ಭ್ಯಾಂ॒ ಪ್ರಪ॑ದಾಭ್ಯಾಂ |{ಕಾಶ್ಯಪೋ ವಿವೃಹಾಃ | ಯಕ್ಷ್ಮಹಾ | ಅನುಷ್ಟುಪ್}

ಯಕ್ಷ್ಮಂ॒ ಶ್ರೋಣಿ॑ಭ್ಯಾಂ॒ ಭಾಸ॑ದಾ॒ದ್ಭಂಸ॑ಸೋ॒ ವಿ ವೃ॑ಹಾಮಿ ತೇ ||{4/6}{8.8.21.4}{10.163.4}{10.12.12.4}{1000, 10444}

ಮೇಹ॑ನಾದ್ವನಂ॒ಕರ॑ಣಾ॒ಲ್ಲೋಮ॑ಭ್ಯಸ್ತೇ ನ॒ಖೇಭ್ಯಃ॑ |{ಕಾಶ್ಯಪೋ ವಿವೃಹಾಃ | ಯಕ್ಷ್ಮಹಾ | ಅನುಷ್ಟುಪ್}

ಯಕ್ಷ್ಮಂ॒ ಸರ್ವ॑ಸ್ಮಾದಾ॒ತ್ಮನ॒ಸ್ತಮಿ॒ದಂ ವಿ ವೃ॑ಹಾಮಿ ತೇ ||{5/6}{8.8.21.5}{10.163.5}{10.12.12.5}{1000, 10445}

ಅಂಗಾ᳚ದಂಗಾ॒ಲ್ಲೋಮ್ನೋ᳚ಲೋಮ್ನೋ ಜಾ॒ತಂ ಪರ್ವ॑ಣಿಪರ್ವಣಿ |{ಕಾಶ್ಯಪೋ ವಿವೃಹಾಃ | ಯಕ್ಷ್ಮಹಾ | ಅನುಷ್ಟುಪ್}

ಯಕ್ಷ್ಮಂ॒ ಸರ್ವ॑ಸ್ಮಾದಾ॒ತ್ಮನ॒ಸ್ತಮಿ॒ದಂ ವಿ ವೃ॑ಹಾಮಿ ತೇ ||{6/6}{8.8.21.6}{10.163.6}{10.12.12.6}{1000, 10446}

**[119] ಅಪೇಹೀತಿ ಪಂಚರ್ಚಸ್ಯ ಸೂಕ್ತಸ್ಯಾಂಗಿರಸಃ ಪ್ರಚೇತಾ ದುಃಸ್ವಪ್ನನಾಶನೋನುಷ್ಟುಪ್ ತೃತೀಯಾ ತ್ರಿಷ್ಟುಪ್‌ ಅಂತ್ಯಾಪಂಕ್ತಿಃ |**

ಅಪೇ᳚ಹಿ ಮನಸಸ್ಪ॒ತೇಽಪ॑ ಕ್ರಾಮ ಪ॒ರಶ್ಚ॑ರ |{ಆಂಗಿರಸಃ ಪ್ರಚೇತಾದುಃ | ದುಃಸ್ವಪ್ನನಾಶನಃ | ಅನುಷ್ಟುಪ್}

ಪ॒ರೋ ನಿರೃ॑ತ್ಯಾ॒, ಆ ಚ॑ಕ್ಷ್ವ ಬಹು॒ಧಾ ಜೀವ॑ತೋ॒ ಮನಃ॑ ||{1/5}{8.8.22.1}{10.164.1}{10.12.13.1}{1001, 10447}

ಭ॒ದ್ರಂ ವೈ ವರಂ᳚ ವೃಣತೇ ಭ॒ದ್ರಂ ಯುಂ᳚ಜ‌ನ್ತಿ॒ ದಕ್ಷಿ॑ಣಂ |{ಆಂಗಿರಸಃ ಪ್ರಚೇತಾದುಃ | ದುಃಸ್ವಪ್ನನಾಶನಃ | ಅನುಷ್ಟುಪ್}

ಭ॒ದ್ರಂ ವೈ᳚ವಸ್ವ॒ತೇ ಚಕ್ಷು॑ರ್ಬಹು॒ತ್ರಾ ಜೀವ॑ತೋ॒ ಮನಃ॑ ||{2/5}{8.8.22.2}{10.164.2}{10.12.13.2}{1001, 10448}

ಯದಾ॒ಶಸಾ᳚ ನಿಃ॒ಶಸಾ᳚ಭಿ॒ಶಸೋ᳚ಪಾರಿ॒ಮ ಜಾಗ್ರ॑ತೋ॒ ಯತ್ಸ್ವ॒ಪ‌ನ್ತಃ॑ |{ಆಂಗಿರಸಃ ಪ್ರಚೇತಾದುಃ | ದುಃಸ್ವಪ್ನನಾಶನಃ | ತ್ರಿಷ್ಟುಪ್}

ಅ॒ಗ್ನಿರ್ವಿಶ್ವಾ॒ನ್ಯಪ॑ ದುಷ್ಕೃ॒ತಾನ್ಯಜು॑ಷ್ಟಾನ್ಯಾ॒ರೇ, ಅ॒ಸ್ಮದ್ದ॑ಧಾತು ||{3/5}{8.8.22.3}{10.164.3}{10.12.13.3}{1001, 10449}

ಯದಿ᳚‌ನ್ದ್ರ ಬ್ರಹ್ಮಣಸ್ಪತೇಽಭಿದ್ರೋ॒ಹಂ ಚರಾ᳚ಮಸಿ |{ಆಂಗಿರಸಃ ಪ್ರಚೇತಾದುಃ | ದುಃಸ್ವಪ್ನನಾಶನಃ | ಅನುಷ್ಟುಪ್}

ಪ್ರಚೇ᳚ತಾ ನ ಆಂಗಿರ॒ಸೋ ದ್ವಿ॑ಷ॒ತಾಂ ಪಾ॒ತ್ವಂಹ॑ಸಃ ||{4/5}{8.8.22.4}{10.164.4}{10.12.13.4}{1001, 10450}

ಅಜೈ᳚ಷ್ಮಾ॒ದ್ಯಾಸ॑ನಾಮ॒ ಚಾಭೂ॒ಮಾನಾ᳚ಗಸೋ ವ॒ಯಂ |{ಆಂಗಿರಸಃ ಪ್ರಚೇತಾದುಃ | ದುಃಸ್ವಪ್ನನಾಶನಃ | ಪಂಕ್ತಿಃ}

ಜಾ॒ಗ್ರ॒ತ್ಸ್ವ॒ಪ್ನಃ ಸಂ᳚ಕ॒ಲ್ಪಃ ಪಾ॒ಪೋ ಯಂ ದ್ವಿ॒ಷ್ಮಸ್ತಂ ಸ ಋ॑ಚ್ಛತು॒ ಯೋ ನೋ॒ ದ್ವೇಷ್ಟಿ॒ ತಮೃ॑ಚ್ಛತು ||{5/5}{8.8.22.5}{10.164.5}{10.12.13.5}{1001, 10451}

**[120] ದೇವಾಇತಿ ಪಂಚರ್ಚಸ್ಯ ಸೂಕ್ತಸ್ಯ ನೈರೃತಃ ಕಪೋತೋರ್ವಿಶ್ವೇದೇವಾಸ್ತ್ರಿಷ್ಟುಪ್ |**

ದೇವಾಃ᳚ ಕ॒ಪೋತ॑ ಇಷಿ॒ತೋ ಯದಿ॒ಚ್ಛ‌ನ್ದೂ॒ತೋ ನಿರೃ॑ತ್ಯಾ, ಇ॒ದಮಾ᳚ಜ॒ಗಾಮ॑ |{ನೈರೃತಃ ಕಪೋತಃ | ವಿಶ್ವೇದೇವಾಃ | ತ್ರಿಷ್ಟುಪ್}

ತಸ್ಮಾ᳚, ಅರ್ಚಾಮ ಕೃ॒ಣವಾ᳚ಮ॒ ನಿಷ್ಕೃ॑ತಿಂ॒ ಶಂ ನೋ᳚, ಅಸ್ತು ದ್ವಿ॒ಪದೇ॒ ಶಂ ಚತು॑ಷ್ಪದೇ ||{1/5}{8.8.23.1}{10.165.1}{10.12.14.1}{1002, 10452}

ಶಿ॒ವಃ ಕ॒ಪೋತ॑ ಇಷಿ॒ತೋ ನೋ᳚, ಅಸ್ತ್ವನಾ॒ಗಾ ದೇ᳚ವಾಃ ಶಕು॒ನೋ ಗೃ॒ಹೇಷು॑ |{ನೈರೃತಃ ಕಪೋತಃ | ವಿಶ್ವೇದೇವಾಃ | ತ್ರಿಷ್ಟುಪ್}

ಅ॒ಗ್ನಿರ್ಹಿ ವಿಪ್ರೋ᳚ ಜು॒ಷತಾಂ᳚ ಹ॒ವಿರ್ನಃ॒ ಪರಿ॑ ಹೇ॒ತಿಃ ಪ॒ಕ್ಷಿಣೀ᳚ ನೋ ವೃಣಕ್ತು ||{2/5}{8.8.23.2}{10.165.2}{10.12.14.2}{1002, 10453}

ಹೇ॒ತಿಃ ಪ॒ಕ್ಷಿಣೀ॒ ನ ದ॑ಭಾತ್ಯ॒ಸ್ಮಾನಾ॒ಷ್ಟ್ರ್ಯಾಂ ಪ॒ದಂ ಕೃ॑ಣುತೇ, ಅಗ್ನಿ॒ಧಾನೇ᳚ |{ನೈರೃತಃ ಕಪೋತಃ | ವಿಶ್ವೇದೇವಾಃ | ತ್ರಿಷ್ಟುಪ್}

ಶಂ ನೋ॒ ಗೋಭ್ಯ॑ಶ್ಚ॒ ಪುರು॑ಷೇಭ್ಯಶ್ಚಾಸ್ತು॒ ಮಾ ನೋ᳚ ಹಿಂಸೀದಿ॒ಹ ದೇ᳚ವಾಃ ಕ॒ಪೋತಃ॑ ||{3/5}{8.8.23.3}{10.165.3}{10.12.14.3}{1002, 10454}

ಯದುಲೂ᳚ಕೋ॒ ವದ॑ತಿ ಮೋ॒ಘಮೇ॒ತದ್ಯತ್ಕ॒ಪೋತಃ॑ ಪ॒ದಮ॒ಗ್ನೌ ಕೃ॒ಣೋತಿ॑ |{ನೈರೃತಃ ಕಪೋತಃ | ವಿಶ್ವೇದೇವಾಃ | ತ್ರಿಷ್ಟುಪ್}

ಯಸ್ಯ॑ ದೂ॒ತಃ ಪ್ರಹಿ॑ತ ಏ॒ಷ ಏ॒ತತ್ತಸ್ಮೈ᳚ ಯ॒ಮಾಯ॒ ನಮೋ᳚, ಅಸ್ತು ಮೃ॒ತ್ಯವೇ᳚ ||{4/5}{8.8.23.4}{10.165.4}{10.12.14.4}{1002, 10455}

ಋ॒ಚಾ ಕ॒ಪೋತಂ᳚ ನುದತ ಪ್ರ॒ಣೋದ॒ಮಿಷಂ॒ ಮದ᳚‌ನ್ತಃ॒ ಪರಿ॒ ಗಾಂ ನ॑ಯಧ್ವಂ |{ನೈರೃತಃ ಕಪೋತಃ | ವಿಶ್ವೇದೇವಾಃ | ತ್ರಿಷ್ಟುಪ್}

ಸಂ॒ಯೋ॒ಪಯ᳚‌ನ್ತೋ ದುರಿ॒ತಾನಿ॒ ವಿಶ್ವಾ᳚ ಹಿ॒ತ್ವಾ ನ॒ ಊರ್ಜಂ॒ ಪ್ರ ಪ॑ತಾ॒ತ್ಪತಿ॑ಷ್ಠಃ ||{5/5}{8.8.23.5}{10.165.5}{10.12.14.5}{1002, 10456}

**[121] ಋಷಭಮಿತಿ ಪಂಚರ್ಚಸ್ಯ ಸೂಕ್ತಸ್ಯ ವೈರಾಜಋಷಭಃ ಸಪತ್ನನಾಶನೋನುಷ್ಠುಬಂತ್ಯಾ ಮಹಾಪಂಕ್ತಿಃ | (ಶಾಕ್ವರೋವಾಋಷಿಃ)|**

ಋ॒ಷ॒ಭಂ ಮಾ᳚ ಸಮಾ॒ನಾನಾಂ᳚ ಸ॒ಪತ್ನಾ᳚ನಾಂ ವಿಷಾಸ॒ಹಿಂ |{ವೈರಾಜಋಷಭಃ | ಸಪತ್ನನಾಶನಃ | ಅನುಷ್ಟುಪ್}

ಹ॒‌ನ್ತಾರಂ॒ ಶತ್ರೂ᳚ಣಾಂ ಕೃಧಿ ವಿ॒ರಾಜಂ॒ ಗೋಪ॑ತಿಂ॒ ಗವಾಂ᳚ ||{1/5}{8.8.24.1}{10.166.1}{10.12.15.1}{1003, 10457}

ಅ॒ಹಮ॑ಸ್ಮಿ ಸಪತ್ನ॒ಹೇ‌ನ್ದ್ರ॑ ಇ॒ವಾರಿ॑ಷ್ಟೋ॒, ಅಕ್ಷ॑ತಃ |{ವೈರಾಜಋಷಭಃ | ಸಪತ್ನನಾಶನಃ | ಅನುಷ್ಟುಪ್}

ಅ॒ಧಃ ಸ॒ಪತ್ನಾ᳚ ಮೇ ಪ॒ದೋರಿ॒ಮೇ ಸರ್ವೇ᳚, ಅ॒ಭಿಷ್ಠಿ॑ತಾಃ ||{2/5}{8.8.24.2}{10.166.2}{10.12.15.2}{1003, 10458}

ಅತ್ರೈ॒ವ ವೋಽಪಿ॑ ನಹ್ಯಾಮ್ಯು॒ಭೇ, ಆರ್ತ್ನೀ᳚, ಇವ॒ ಜ್ಯಯಾ᳚ |{ವೈರಾಜಋಷಭಃ | ಸಪತ್ನನಾಶನಃ | ಅನುಷ್ಟುಪ್}

ವಾಚ॑ಸ್ಪತೇ॒ ನಿ ಷೇ᳚ಧೇ॒ಮಾನ್ಯಥಾ॒ ಮದಧ॑ರಂ॒ ವದಾ॑ನ್ ||{3/5}{8.8.24.3}{10.166.3}{10.12.15.3}{1003, 10459}

ಅ॒ಭಿ॒ಭೂರ॒ಹಮಾಗ॑ಮಂ ವಿ॒ಶ್ವಕ᳚ರ್ಮೇಣ॒ ಧಾಮ್ನಾ᳚ |{ವೈರಾಜಋಷಭಃ | ಸಪತ್ನನಾಶನಃ | ಅನುಷ್ಟುಪ್}

ಆ ವ॑ಶ್ಚಿ॒ತ್ತಮಾ ವೋ᳚ ವ್ರ॒ತಮಾ ವೋ॒ಽಹಂ ಸಮಿ॑ತಿಂ ದದೇ ||{4/5}{8.8.24.4}{10.166.4}{10.12.15.4}{1003, 10460}

ಯೋ॒ಗ॒ಕ್ಷೇ॒ಮಂ ವ॑ ಆ॒ದಾಯಾ॒ಹಂ ಭೂ᳚ಯಾಸಮುತ್ತ॒ಮ ಆ ವೋ᳚ ಮೂ॒ರ್ಧಾನ॑ಮಕ್ರಮೀಂ |{ವೈರಾಜಋಷಭಃ | ಸಪತ್ನನಾಶನಃ | ಮಹಾಪಂಕ್ತಿ}

ಅ॒ಧ॒ಸ್ಪ॒ದಾನ್ಮ॒ ಉದ್ವ॑ದತ ಮಂ॒ಡೂಕಾ᳚, ಇವೋದ॒ಕಾನ್ಮಂ॒ಡೂಕಾ᳚, ಉದ॒ಕಾದಿ॑ವ ||{5/5}{8.8.24.5}{10.166.5}{10.12.15.5}{1003, 10461}

**[122] ತುಭ್ಯೇದಮಿತಿ ಚತುರೃಚಸ್ಯ ಸೂಕ್ತಸ್ಯ ಗಾಥಿಭಾರ್ಗವೌ ವಿಶ್ವಾಮಿತ್ರ ಜಮದಗ್ನೀ ಇಂದ್ರಸ್ತ್ರತೀಯಾಯಾಃ ಸೋಮವರುಣ ಬೃಹಸ್ಪತ್ಯನುಮತಿಧಾತೃವಿಧಾತಾರೋಜಗತೀ |**

ತುಭ್ಯೇ॒ದಮಿ᳚‌ನ್ದ್ರ॒ ಪರಿ॑ ಷಿಚ್ಯತೇ॒ ಮಧು॒ ತ್ವಂ ಸು॒ತಸ್ಯ॑ ಕ॒ಲಶ॑ಸ್ಯ ರಾಜಸಿ |{ಗಾಥಿಭಾರ್ಗವೌ ವಿಶ್ವಾಮಿತ್ರ ಜಮದಗ್ನೀ | ಇಂದ್ರಃ | ಜಗತೀ}

ತ್ವಂ ರ॒ಯಿಂ ಪು॑ರು॒ವೀರಾ᳚ಮು ನಸ್ಕೃಧಿ॒ ತ್ವಂ ತಪಃ॑ ಪರಿ॒ತಪ್ಯಾ᳚ಜಯಃ॒ ಸ್ವಃ॑ ||{1/4}{8.8.25.1}{10.167.1}{10.12.16.1}{1004, 10462}

ಸ್ವ॒ರ್ಜಿತಂ॒ ಮಹಿ॑ ಮ‌ನ್ದಾ॒ನಮ‌ನ್ಧ॑ಸೋ॒ ಹವಾ᳚ಮಹೇ॒ ಪರಿ॑ ಶ॒ಕ್ರಂ ಸು॒ತಾಁ, ಉಪ॑ |{ಗಾಥಿಭಾರ್ಗವೌ ವಿಶ್ವಾಮಿತ್ರ ಜಮದಗ್ನೀ | ಇಂದ್ರಃ | ಜಗತೀ}

ಇ॒ಮಂ ನೋ᳚ ಯ॒ಜ್ಞಮಿ॒ಹ ಬೋ॒ಧ್ಯಾ ಗ॑ಹಿ॒ ಸ್ಪೃಧೋ॒ ಜಯ᳚‌ನ್ತಂ ಮ॒ಘವಾ᳚ನಮೀಮಹೇ ||{2/4}{8.8.25.2}{10.167.2}{10.12.16.2}{1004, 10463}

ಸೋಮ॑ಸ್ಯ॒ ರಾಜ್ಞೋ॒ ವರು॑ಣಸ್ಯ॒ ಧರ್ಮ॑ಣಿ॒ ಬೃಹ॒ಸ್ಪತೇ॒ರನು॑ಮತ್ಯಾ, ಉ॒ ಶರ್ಮ॑ಣಿ |{ಗಾಥಿಭಾರ್ಗವೌ ವಿಶ್ವಾಮಿತ್ರ ಜಮದಗ್ನೀ | ಸೋಮವರುಣ ಬೃಹಸ್ಪತ್ಯನುಮತಿಧಾತೃವಿಧಾತಾರಃ | ಜಗತೀ}

ತವಾ॒ಹಮ॒ದ್ಯ ಮ॑ಘವ॒ನ್ನುಪ॑ಸ್ತುತೌ॒ ಧಾತ॒ರ್ವಿಧಾ᳚ತಃ ಕ॒ಲಶಾಁ᳚, ಅಭಕ್ಷಯಂ ||{3/4}{8.8.25.3}{10.167.3}{10.12.16.3}{1004, 10464}

ಪ್ರಸೂ᳚ತೋ ಭ॒ಕ್ಷಮ॑ಕರಂ ಚ॒ರಾವಪಿ॒ ಸ್ತೋಮಂ᳚ ಚೇ॒ಮಂ ಪ್ರ॑ಥ॒ಮಃ ಸೂ॒ರಿರುನ್‌ ಮೃ॑ಜೇ |{ಗಾಥಿಭಾರ್ಗವೌ ವಿಶ್ವಾಮಿತ್ರ ಜಮದಗ್ನೀ | ಇಂದ್ರಃ | ಜಗತೀ}

ಸು॒ತೇ ಸಾ॒ತೇನ॒ ಯದ್ಯಾಗ॑ಮಂ ವಾಂ॒ ಪ್ರತಿ॑ ವಿಶ್ವಾಮಿತ್ರಜಮದಗ್ನೀ॒ ದಮೇ᳚ ||{4/4}{8.8.25.4}{10.167.4}{10.12.16.4}{1004, 10465}

**[123] ವಾತಸ್ಯೇತಿ ಚತುರೃಚಸ್ಯ ಸೂಕ್ತಸ್ಯ ವಾತಾಯನೋನಿಲೋವಾಯುಸ್ತ್ರಿಷ್ಟುಪ್ |**

ವಾತ॑ಸ್ಯ॒ ನು ಮ॑ಹಿ॒ಮಾನಂ॒ ರಥ॑ಸ್ಯ ರು॒ಜನ್ನೇ᳚ತಿ ಸ್ತ॒ನಯ᳚ನ್ನಸ್ಯ॒ ಘೋಷಃ॑ |{ವಾತಾಯನೋ ನಿಲಃ | ವಾಯುಃ | ತ್ರಿಷ್ಟುಪ್}

ದಿ॒ವಿ॒ಸ್ಪೃಗ್ಯಾ᳚ತ್ಯರು॒ಣಾನಿ॑ ಕೃ॒ಣ್ವನ್ನು॒ತೋ, ಏ᳚ತಿ ಪೃಥಿ॒ವ್ಯಾ ರೇ॒ಣುಮಸ್ಯ॑ನ್ ||{1/4}{8.8.26.1}{10.168.1}{10.12.17.1}{1005, 10466}

ಸಂ ಪ್ರೇರ॑ತೇ॒, ಅನು॒ ವಾತ॑ಸ್ಯ ವಿ॒ಷ್ಠಾ, ಐನಂ᳚ ಗಚ್ಛ‌ನ್ತಿ॒ ಸಮ॑ನಂ॒ ನ ಯೋಷಾಃ᳚ |{ವಾತಾಯನೋ ನಿಲಃ | ವಾಯುಃ | ತ್ರಿಷ್ಟುಪ್}

ತಾಭಿಃ॑ ಸ॒ಯುಕ್ಸ॒ರಥಂ᳚ ದೇ॒ವ ಈ᳚ಯತೇ॒ಽಸ್ಯ ವಿಶ್ವ॑ಸ್ಯ॒ ಭುವ॑ನಸ್ಯ॒ ರಾಜಾ᳚ ||{2/4}{8.8.26.2}{10.168.2}{10.12.17.2}{1005, 10467}

ಅ॒‌ನ್ತರಿ॑ಕ್ಷೇ ಪ॒ಥಿಭಿ॒ರೀಯ॑ಮಾನೋ॒ ನ ನಿ ವಿ॑ಶತೇ ಕತ॒ಮಚ್ಚ॒ನಾಹಃ॑ |{ವಾತಾಯನೋ ನಿಲಃ | ವಾಯುಃ | ತ್ರಿಷ್ಟುಪ್}

ಅ॒ಪಾಂ ಸಖಾ᳚ ಪ್ರಥಮ॒ಜಾ ಋ॒ತಾವಾ॒ ಕ್ವ॑ ಸ್ವಿಜ್ಜಾ॒ತಃ ಕುತ॒ ಆ ಬ॑ಭೂವ ||{3/4}{8.8.26.3}{10.168.3}{10.12.17.3}{1005, 10468}

ಆ॒ತ್ಮಾ ದೇ॒ವಾನಾಂ॒ ಭುವ॑ನಸ್ಯ॒ ಗರ್ಭೋ᳚ ಯಥಾವ॒ಶಂ ಚ॑ರತಿ ದೇ॒ವ ಏ॒ಷಃ |{ವಾತಾಯನೋ ನಿಲಃ | ವಾಯುಃ | ತ್ರಿಷ್ಟುಪ್}

ಘೋಷಾ॒, ಇದ॑ಸ್ಯ ಶೃಣ್ವಿರೇ॒ ನ ರೂ॒ಪಂ ತಸ್ಮೈ॒ ವಾತಾ᳚ಯ ಹ॒ವಿಷಾ᳚ ವಿಧೇಮ ||{4/4}{8.8.26.4}{10.168.4}{10.12.17.4}{1005, 10469}

**[124] ಮಯೋಭೂರಿತಿ ಚತುರೃಚಸ್ಯ ಸೂಕ್ತಸ್ಯ ಕಾಕ್ಷೀವತಃ ಶಂಬರೋಗಾವಸ್ತ್ರಿಷ್ಟುಪ್ |**

ಮ॒ಯೋ॒ಭೂರ್ವಾತೋ᳚, ಅ॒ಭಿ ವಾ᳚ತೂ॒ಸ್ರಾ, ಊರ್ಜ॑ಸ್ವತೀ॒ರೋಷ॑ಧೀ॒ರಾ ರಿ॑ಶ‌ನ್ತಾಂ |{ಕಾಕ್ಷೀವತಃ ಶಂಬರಃ | ಗಾವಃ | ತ್ರಿಷ್ಟುಪ್}

ಪೀವ॑ಸ್ವತೀರ್ಜೀ॒ವಧ᳚ನ್ಯಾಃ ಪಿಬ‌ನ್ತ್ವವ॒ಸಾಯ॑ ಪ॒ದ್ವತೇ᳚ ರುದ್ರ ಮೃಳ ||{1/4}{8.8.27.1}{10.169.1}{10.12.18.1}{1006, 10470}

ಯಾಃ ಸರೂ᳚ಪಾ॒ ವಿರೂ᳚ಪಾ॒, ಏಕ॑ರೂಪಾ॒ ಯಾಸಾ᳚ಮ॒ಗ್ನಿರಿಷ್ಟ್ಯಾ॒ ನಾಮಾ᳚ನಿ॒ ವೇದ॑ |{ಕಾಕ್ಷೀವತಃ ಶಂಬರಃ | ಗಾವಃ | ತ್ರಿಷ್ಟುಪ್}

ಯಾ, ಅಂಗಿ॑ರಸ॒ಸ್ತಪ॑ಸೇ॒ಹ ಚ॒ಕ್ರುಸ್ತಾಭ್ಯಃ॑ ಪರ್ಜನ್ಯ॒ ಮಹಿ॒ ಶರ್ಮ॑ ಯಚ್ಛ ||{2/4}{8.8.27.2}{10.169.2}{10.12.18.2}{1006, 10471}

ಯಾ ದೇ॒ವೇಷು॑ ತ॒ನ್ವ1॑(ಅ॒)ಮೈರ॑ಯ‌ನ್ತ॒ ಯಾಸಾಂ॒ ಸೋಮೋ॒ ವಿಶ್ವಾ᳚ ರೂ॒ಪಾಣಿ॒ ವೇದ॑ |{ಕಾಕ್ಷೀವತಃ ಶಂಬರಃ | ಗಾವಃ | ತ್ರಿಷ್ಟುಪ್}

ತಾ, ಅ॒ಸ್ಮಭ್ಯಂ॒ ಪಯ॑ಸಾ॒ ಪಿನ್ವ॑ಮಾನಾಃ ಪ್ರ॒ಜಾವ॑ತೀರಿ‌ನ್ದ್ರ ಗೋ॒ಷ್ಠೇ ರಿ॑ರೀಹಿ ||{3/4}{8.8.27.3}{10.169.3}{10.12.18.3}{1006, 10472}

ಪ್ರ॒ಜಾಪ॑ತಿ॒ರ್ಮಹ್ಯ॑ಮೇ॒ತಾ ರರಾ᳚ಣೋ॒ ವಿಶ್ವೈ᳚ರ್ದೇ॒ವೈಃ ಪಿ॒ತೃಭಿಃ॑ ಸಂವಿದಾ॒ನಃ |{ಕಾಕ್ಷೀವತಃ ಶಂಬರಃ | ಗಾವಃ | ತ್ರಿಷ್ಟುಪ್}

ಶಿ॒ವಾಃ ಸ॒ತೀರುಪ॑ ನೋ ಗೋ॒ಷ್ಠಮಾಕ॒ಸ್ತಾಸಾಂ᳚ ವ॒ಯಂ ಪ್ರ॒ಜಯಾ॒ ಸಂ ಸ॑ದೇಮ ||{4/4}{8.8.27.4}{10.169.4}{10.12.18.4}{1006, 10473}

**[125] ವಿಭ್ರಾಡಿತಿ ಚತುರೃಚಸ್ಯ ಸೂಕ್ತಸ್ಯ ಸೌರ್ಯೋ ವಿಭ್ರಾಟ್ ಸೂರ್ಯೋಜಗತ್ಯಂಯಾಸ್ತಾರಪಂಕ್ತಿಃ |**

ವಿ॒ಭ್ರಾಡ್ಬೃ॒ಹತ್ಪಿ॑ಬತು ಸೋ॒ಮ್ಯಂ ಮಧ್ವಾಯು॒ರ್ದಧ॑ದ್ಯ॒ಜ್ಞಪ॑ತಾ॒ವವಿ॑ಹ್ರುತಂ |{ಸೌರ್ಯೋ ವಿಭ್ರಾಟ್ | ಸೂರ್ಯಃ | ಜಗತೀ}

ವಾತ॑ಜೂತೋ॒ ಯೋ, ಅ॑ಭಿ॒ರಕ್ಷ॑ತಿ॒ ತ್ಮನಾ᳚ ಪ್ರ॒ಜಾಃ ಪು॑ಪೋಷ ಪುರು॒ಧಾ ವಿ ರಾ᳚ಜತಿ ||{1/4}{8.8.28.1}{10.170.1}{10.12.19.1}{1007, 10474}

ವಿ॒ಭ್ರಾಡ್ಬೃ॒ಹತ್ಸುಭೃ॑ತಂ ವಾಜ॒ಸಾತ॑ಮಂ॒ ಧರ್ಮ᳚‌ನ್ದಿ॒ವೋ ಧ॒ರುಣೇ᳚ ಸ॒ತ್ಯಮರ್ಪಿ॑ತಂ |{ಸೌರ್ಯೋ ವಿಭ್ರಾಟ್ | ಸೂರ್ಯಃ | ಜಗತೀ}

ಅ॒ಮಿ॒ತ್ರ॒ಹಾ ವೃ॑ತ್ರ॒ಹಾ ದ॑ಸ್ಯು॒ಹ‌ನ್ತ॑ಮಂ॒ ಜ್ಯೋತಿ॑ರ್ಜಜ್ಞೇ, ಅಸುರ॒ಹಾ ಸ॑ಪತ್ನ॒ಹಾ ||{2/4}{8.8.28.2}{10.170.2}{10.12.19.2}{1007, 10475}

ಇ॒ದಂ ಶ್ರೇಷ್ಠಂ॒ ಜ್ಯೋತಿ॑ಷಾಂ॒ ಜ್ಯೋತಿ॑ರುತ್ತ॒ಮಂ ವಿ॑ಶ್ವ॒ಜಿದ್ಧ॑ನ॒ಜಿದು॑ಚ್ಯತೇ ಬೃ॒ಹತ್ |{ಸೌರ್ಯೋ ವಿಭ್ರಾಟ್ | ಸೂರ್ಯಃ | ಜಗತೀ}

ವಿ॒ಶ್ವ॒ಭ್ರಾಡ್ಭ್ರಾ॒ಜೋ ಮಹಿ॒ ಸೂರ್ಯೋ᳚ ದೃ॒ಶ ಉ॒ರು ಪ॑ಪ್ರಥೇ॒ ಸಹ॒ ಓಜೋ॒, ಅಚ್ಯು॑ತಂ ||{3/4}{8.8.28.3}{10.170.3}{10.12.19.3}{1007, 10476}

ವಿ॒ಭ್ರಾಜಂ॒ಜ್ಯೋತಿ॑ಷಾ॒ ಸ್ವ1॑(ಅ॒)ರಗ॑ಚ್ಛೋ ರೋಚ॒ನಂ ದಿ॒ವಃ |{ಸೌರ್ಯೋ ವಿಭ್ರಾಟ್ | ಸೂರ್ಯಃ | ಆಸ್ತಾರಪಂಕ್ತಿ}

ಯೇನೇ॒ಮಾ ವಿಶ್ವಾ॒ ಭುವ॑ನಾ॒ನ್ಯಾಭೃ॑ತಾ ವಿ॒ಶ್ವಕ᳚ರ್ಮಣಾ ವಿ॒ಶ್ವದೇ᳚ವ್ಯಾವತಾ ||{4/4}{8.8.28.4}{10.170.4}{10.12.19.4}{1007, 10477}

**[126] ತ್ವಂತ್ಯಮಿತಿ ಚತುರ್ಭಚಸ್ಯ ಸೂಕ್ತಸ್ಯ ಭಾರ್ಗವಇಟಇಂದ್ರೋಗಾಯತ್ರೀ |**

ತ್ವಂ ತ್ಯಮಿ॒ಟತೋ॒ ರಥ॒ಮಿ‌ನ್ದ್ರ॒ ಪ್ರಾವಃ॑ ಸು॒ತಾವ॑ತಃ |{ಭಾರ್ಗವ ಇಟಃ | ಇಂದ್ರಃ | ಗಾಯತ್ರೀ}

ಅಶೃ॑ಣೋಃ ಸೋ॒ಮಿನೋ॒ ಹವಂ᳚ ||{1/4}{8.8.29.1}{10.171.1}{10.12.20.1}{1008, 10478}

ತ್ವಂ ಮ॒ಖಸ್ಯ॒ ದೋಧ॑ತಃ॒ ಶಿರೋಽವ॑ ತ್ವ॒ಚೋ ಭ॑ರಃ |{ಭಾರ್ಗವ ಇಟಃ | ಇಂದ್ರಃ | ಗಾಯತ್ರೀ}

ಅಗ॑ಚ್ಛಃ ಸೋ॒ಮಿನೋ᳚ ಗೃ॒ಹಂ ||{2/4}{8.8.29.2}{10.171.2}{10.12.20.2}{1008, 10479}

ತ್ವಂ ತ್ಯಮಿ᳚‌ನ್ದ್ರ॒ ಮರ್ತ್ಯ॑ಮಾಸ್ತ್ರಬು॒ಧ್ನಾಯ॑ ವೇ॒ನ್ಯಂ |{ಭಾರ್ಗವ ಇಟಃ | ಇಂದ್ರಃ | ಗಾಯತ್ರೀ}

ಮುಹುಃ॑ ಶ್ರಥ್ನಾ ಮನ॒ಸ್ಯವೇ᳚ ||{3/4}{8.8.29.3}{10.171.3}{10.12.20.3}{1008, 10480}

ತ್ವಂ ತ್ಯಮಿ᳚‌ನ್ದ್ರ॒ ಸೂರ್ಯಂ᳚ ಪ॒ಶ್ಚಾ ಸ‌ನ್ತಂ᳚ ಪು॒ರಸ್ಕೃ॑ಧಿ |{ಭಾರ್ಗವ ಇಟಃ | ಇಂದ್ರಃ | ಗಾಯತ್ರೀ}

ದೇ॒ವಾನಾಂ᳚ ಚಿತ್ತಿ॒ರೋ ವಶಂ᳚ ||{4/4}{8.8.29.4}{10.171.4}{10.12.20.4}{1008, 10481}

**[127] ಆಯಾಹೀತಿ ಚತುರೃಚಸ್ಯ ಸೂಕ್ತಸ್ಯಾಂಗಿರಸಃ ಸಂವರ್ತ ಉಷಾದ್ವಿಪದಾವಿರಾಟ್ |**

ಆ ಯಾ᳚ಹಿ॒ ವನ॑ಸಾ ಸ॒ಹ ಗಾವಃ॑ ಸಚ‌ನ್ತ ವರ್ತ॒ನಿಂ ಯದೂಧ॑ಭಿಃ ||{ಆಂಗಿರಸಃ ಸಂವರ್ತಃ | ಉಷಾಃ | ದ್ವಿಪದಾ ವಿರಾಟ್}{1/4}{8.8.30.1}{10.172.1}{10.12.21.1}{1009, 10482}

ಆ ಯಾ᳚ಹಿ॒ ವಸ್ವ್ಯಾ᳚ ಧಿ॒ಯಾ ಮಂಹಿ॑ಷ್ಠೋ ಜಾರ॒ಯನ್ಮ॑ಖಃ ಸು॒ದಾನು॑ಭಿಃ ||{ಆಂಗಿರಸಃ ಸಂವರ್ತಃ | ಉಷಾಃ | ದ್ವಿಪದಾ ವಿರಾಟ್}{2/4}{8.8.30.2}{10.172.2}{10.12.21.2}{1009, 10483}

ಪಿ॒ತು॒ಭೃತೋ॒ ನ ತ‌ನ್ತು॒ಮಿತ್ಸು॒ದಾನ॑ವಃ॒ ಪ್ರತಿ॑ ದಧ್ಮೋ॒ ಯಜಾ᳚ಮಸಿ ||{ಆಂಗಿರಸಃ ಸಂವರ್ತಃ | ಉಷಾಃ | ದ್ವಿಪದಾ ವಿರಾಟ್}{3/4}{8.8.30.3}{10.172.3}{10.12.21.3}{1009, 10484}

ಉ॒ಷಾ, ಅಪ॒ ಸ್ವಸು॒ಸ್ತಮಃ॒ ಸಂ ವ॑ರ್ತಯತಿ ವರ್ತ॒ನಿಂ ಸು॑ಜಾ॒ತತಾ᳚ ||{ಆಂಗಿರಸಃ ಸಂವರ್ತಃ | ಉಷಾಃ | ದ್ವಿಪದಾ ವಿರಾಟ್}{4/4}{8.8.30.4}{10.172.4}{10.12.21.4}{1009, 10485}

**[128] ಆತ್ವೇತಿ ಷಡೃಚಸ್ಯ ಸೂಕ್ತಸ್ಯಾಂಗಿರಸೋಧ್ರುವೋರಾಜಾನುಷ್ಟುಪ್ |**

ಆ ತ್ವಾ᳚ಹಾರ್ಷಮ॒‌ನ್ತರೇ᳚ಧಿ ಧ್ರು॒ವಸ್ತಿ॒ಷ್ಠಾವಿ॑ಚಾಚಲಿಃ |{ಆಂಗಿರಸೋ ಧ್ರುವಃ | ರಾಜಾಃ | ಅನುಷ್ಟುಪ್}

ವಿಶ॑ಸ್ತ್ವಾ॒ ಸರ್ವಾ᳚ ವಾ‌ಞ್ಛ‌ನ್ತು॒ ಮಾ ತ್ವದ್ರಾ॒ಷ್ಟ್ರಮಧಿ॑ ಭ್ರಶತ್ ||{1/6}{8.8.31.1}{10.173.1}{10.12.22.1}{1010, 10486}

ಇ॒ಹೈವೈಧಿ॒ ಮಾಪ॑ ಚ್ಯೋಷ್ಠಾಃ॒ ಪರ್ವ॑ತ ಇ॒ವಾವಿ॑ಚಾಚಲಿಃ |{ಆಂಗಿರಸೋ ಧ್ರುವಃ | ರಾಜಾಃ | ಅನುಷ್ಟುಪ್}

ಇ‌ನ್ದ್ರ॑ ಇವೇ॒ಹ ಧ್ರು॒ವಸ್ತಿ॑ಷ್ಠೇ॒ಹ ರಾ॒ಷ್ಟ್ರಮು॑ ಧಾರಯ ||{2/6}{8.8.31.2}{10.173.2}{10.12.22.2}{1010, 10487}

ಇ॒ಮಮಿ‌ನ್ದ್ರೋ᳚, ಅದೀಧರದ್ಧ್ರು॒ವಂ ಧ್ರು॒ವೇಣ॑ ಹ॒ವಿಷಾ᳚ |{ಆಂಗಿರಸೋ ಧ್ರುವಃ | ರಾಜಾಃ | ಅನುಷ್ಟುಪ್}

ತಸ್ಮೈ॒ ಸೋಮೋ॒, ಅಧಿ॑ ಬ್ರವ॒ತ್ತಸ್ಮಾ᳚, ಉ॒ ಬ್ರಹ್ಮ॑ಣ॒ಸ್ಪತಿಃ॑ ||{3/6}{8.8.31.3}{10.173.3}{10.12.22.3}{1010, 10488}

ಧ್ರು॒ವಾ ದ್ಯೌರ್ಧ್ರು॒ವಾ ಪೃ॑ಥಿ॒ವೀ ಧ್ರು॒ವಾಸಃ॒ ಪರ್ವ॑ತಾ, ಇ॒ಮೇ |{ಆಂಗಿರಸೋ ಧ್ರುವಃ | ರಾಜಾಃ | ಅನುಷ್ಟುಪ್}

ಧ್ರು॒ವಂ ವಿಶ್ವ॑ಮಿ॒ದಂ ಜಗ॑ದ್ಧ್ರು॒ವೋ ರಾಜಾ᳚ ವಿ॒ಶಾಮ॒ಯಂ ||{4/6}{8.8.31.4}{10.173.4}{10.12.22.4}{1010, 10489}

ಧ್ರು॒ವಂ ತೇ॒ ರಾಜಾ॒ ವರು॑ಣೋ ಧ್ರು॒ವಂ ದೇ॒ವೋ ಬೃಹ॒ಸ್ಪತಿಃ॑ |{ಆಂಗಿರಸೋ ಧ್ರುವಃ | ರಾಜಾಃ | ಅನುಷ್ಟುಪ್}

ಧ್ರು॒ವಂ ತ॒ ಇ‌ನ್ದ್ರ॑ಶ್ಚಾ॒ಗ್ನಿಶ್ಚ॑ ರಾ॒ಷ್ಟ್ರಂ ಧಾ᳚ರಯತಾಂ ಧ್ರು॒ವಂ ||{5/6}{8.8.31.5}{10.173.5}{10.12.22.5}{1010, 10490}

ಧ್ರು॒ವಂ ಧ್ರು॒ವೇಣ॑ ಹ॒ವಿಷಾ॒ಽಭಿ ಸೋಮಂ᳚ ಮೃಶಾಮಸಿ |{ಆಂಗಿರಸೋ ಧ್ರುವಃ | ರಾಜಾಃ | ಅನುಷ್ಟುಪ್}

ಅಥೋ᳚ ತ॒ ಇ‌ನ್ದ್ರಃ॒ ಕೇವ॑ಲೀ॒ರ್ವಿಶೋ᳚ ಬಲಿ॒ಹೃತ॑ಸ್ಕರತ್ ||{6/6}{8.8.31.6}{10.173.6}{10.12.22.6}{1010, 10491}

**[129] ಅಭೀವರ್ತೇನೇತಿ ಪಂಚರ್ಚಸ್ಯ ಸೂಕ್ತಸ್ಯಾಂಗಿರಸೋಭೀವರ್ತೋ ರಾಜಾನುಷ್ಟುಪ್ |**

ಅ॒ಭೀ॒ವ॒ರ್ತೇನ॑ ಹ॒ವಿಷಾ॒ ಯೇನೇ‌ನ್ದ್ರೋ᳚, ಅಭಿವಾವೃ॒ತೇ |{ಆಂಗಿರಸೋ ಭೀವರ್ತಃ | ರಾಜಾಃ | ಅನುಷ್ಟುಪ್}

ತೇನಾ॒ಸ್ಮಾನ್ಬ್ರ᳚ಹ್ಮಣಸ್ಪತೇ॒ಽಭಿ ರಾ॒ಷ್ಟ್ರಾಯ॑ ವರ್ತಯ ||{1/5}{8.8.32.1}{10.174.1}{10.12.23.1}{1011, 10492}

ಅ॒ಭಿ॒ವೃತ್ಯ॑ ಸ॒ಪತ್ನಾ᳚ನ॒ಭಿ ಯಾ ನೋ॒, ಅರಾ᳚ತಯಃ |{ಆಂಗಿರಸೋ ಭೀವರ್ತಃ | ರಾಜಾಃ | ಅನುಷ್ಟುಪ್}

ಅ॒ಭಿ ಪೃ॑ತ॒ನ್ಯ‌ನ್ತಂ᳚ ತಿಷ್ಠಾ॒ಭಿ ಯೋ ನ॑ ಇರ॒ಸ್ಯತಿ॑ ||{2/5}{8.8.32.2}{10.174.2}{10.12.23.2}{1011, 10493}

ಅ॒ಭಿ ತ್ವಾ᳚ ದೇ॒ವಃ ಸ॑ವಿ॒ತಾಭಿ ಸೋಮೋ᳚, ಅವೀವೃತತ್ |{ಆಂಗಿರಸೋ ಭೀವರ್ತಃ | ರಾಜಾಃ | ಅನುಷ್ಟುಪ್}

ಅ॒ಭಿ ತ್ವಾ॒ ವಿಶ್ವಾ᳚ ಭೂ॒ತಾನ್ಯ॑ಭೀವ॒ರ್ತೋ ಯಥಾಸ॑ಸಿ ||{3/5}{8.8.32.3}{10.174.3}{10.12.23.3}{1011, 10494}

ಯೇನೇ‌ನ್ದ್ರೋ᳚ ಹ॒ವಿಷಾ᳚ ಕೃ॒ತ್ವ್ಯಭ॑ವದ್ದ್ಯು॒ಮ್ನ್ಯು॑ತ್ತ॒ಮಃ |{ಆಂಗಿರಸೋ ಭೀವರ್ತಃ | ರಾಜಾಃ | ಅನುಷ್ಟುಪ್}

ಇ॒ದಂ ತದ॑ಕ್ರಿ ದೇವಾ, ಅಸಪ॒ತ್ನಃ ಕಿಲಾ᳚ಭುವಂ ||{4/5}{8.8.32.4}{10.174.4}{10.12.23.4}{1011, 10495}

ಅ॒ಸ॒ಪ॒ತ್ನಃ ಸ॑ಪತ್ನ॒ಹಾಭಿರಾ᳚ಷ್ಟ್ರೋ ವಿಷಾಸ॒ಹಿಃ |{ಆಂಗಿರಸೋ ಭೀವರ್ತಃ | ರಾಜಾಃ | ಅನುಷ್ಟುಪ್}

ಯಥಾ॒ಹಮೇ᳚ಷಾಂ ಭೂ॒ತಾನಾಂ᳚ ವಿ॒ರಾಜಾ᳚ನಿ॒ ಜನ॑ಸ್ಯ ಚ ||{5/5}{8.8.32.5}{10.174.5}{10.12.23.5}{1011, 10496}

**[130] ಪ್ರವಇತಿ ಚತುರೃಚಸ್ಯ ಸೂಕ್ತಸ್ಯೋರ್ಧ್ವಗ್ರಾವಾರ್ಬುದಃ ಸರ್ಪಋಷಿಪುತ್ರೋಗ್ರಾವಾಣೋಗಾಯತ್ರೀ |**

ಪ್ರ ವೋ᳚ ಗ್ರಾವಾಣಃ ಸವಿ॒ತಾ ದೇ॒ವಃ ಸು॑ವತು॒ ಧರ್ಮ॑ಣಾ |{ಊರ್ಧ್ವಗ್ರಾವಾರ್ಬುದಃ | ಗ್ರಾವಾಣಃ | ಗಾಯತ್ರೀ}

ಧೂ॒ರ್ಷು ಯು॑ಜ್ಯಧ್ವಂ ಸುನು॒ತ ||{1/4}{8.8.33.1}{10.175.1}{10.12.24.1}{1012, 10497}

ಗ್ರಾವಾ᳚ಣೋ॒, ಅಪ॑ ದು॒ಚ್ಛುನಾ॒ಮಪ॑ ಸೇಧತ ದುರ್ಮ॒ತಿಂ |{ಊರ್ಧ್ವಗ್ರಾವಾರ್ಬುದಃ | ಗ್ರಾವಾಣಃ | ಗಾಯತ್ರೀ}

ಉ॒ಸ್ರಾಃ ಕ॑ರ್ತನ ಭೇಷ॒ಜಂ ||{2/4}{8.8.33.2}{10.175.2}{10.12.24.2}{1012, 10498}

ಗ್ರಾವಾ᳚ಣ॒ ಉಪ॑ರೇ॒ಷ್ವಾ ಮ॑ಹೀ॒ಯ‌ನ್ತೇ᳚ ಸ॒ಜೋಷ॑ಸಃ |{ಊರ್ಧ್ವಗ್ರಾವಾರ್ಬುದಃ | ಗ್ರಾವಾಣಃ | ಗಾಯತ್ರೀ}

ವೃಷ್ಣೇ॒ ದಧ॑ತೋ॒ ವೃಷ್ಣ್ಯಂ᳚ ||{3/4}{8.8.33.3}{10.175.3}{10.12.24.3}{1012, 10499}

ಗ್ರಾವಾ᳚ಣಃ ಸವಿ॒ತಾ ನು ವೋ᳚ ದೇ॒ವಃ ಸು॑ವತು॒ ಧರ್ಮ॑ಣಾ |{ಊರ್ಧ್ವಗ್ರಾವಾರ್ಬುದಃ | ಗ್ರಾವಾಣಃ | ಗಾಯತ್ರೀ}

ಯಜ॑ಮಾನಾಯ ಸುನ್ವ॒ತೇ ||{4/4}{8.8.33.4}{10.175.4}{10.12.24.4}{1012, 10500}

**[131] ಪ್ರಸೂನವಇತಿ ಚತುರೃಚಸ್ಯ ಸೂಕ್ತಸ್ಯಾರ್ಭವಃ ಸೂನುರಗ್ನಿರಾದ್ಯಾಯಾಋಭವೋನುಷ್ಟುಪ್ ದ್ವಿತೀಯಾ ಗಾಯತ್ರೀ |**

ಪ್ರ ಸೂ॒ನವ॑ ಋಭೂ॒ಣಾಂ ಬೃ॒ಹನ್ನ॑ವ‌ನ್ತ ವೃ॒ಜನಾ᳚ |{ಸೂನುರಾರ್ಭವಃ | ಋಭವಃ | ಅನುಷ್ಟುಪ್}

ಕ್ಷಾಮಾ॒ ಯೇ ವಿ॒ಶ್ವಧಾ᳚ಯ॒ಸೋಽಶ್ನ᳚‌ನ್ಧೇ॒ನುಂ ನ ಮಾ॒ತರಂ᳚ ||{1/4}{8.8.34.1}{10.176.1}{10.12.25.1}{1013, 10501}

ಪ್ರ ದೇ॒ವಂ ದೇ॒ವ್ಯಾ ಧಿ॒ಯಾ ಭರ॑ತಾ ಜಾ॒ತವೇ᳚ದಸಂ |{ಸೂನುರಾರ್ಭವಃ | ಅಗ್ನಿಃ | ಗಾಯತ್ರೀ}

ಹ॒ವ್ಯಾ ನೋ᳚ ವಕ್ಷದಾನು॒ಷಕ್ ||{2/4}{8.8.34.2}{10.176.2}{10.12.25.2}{1013, 10502}

ಅ॒ಯಮು॒ ಷ್ಯ ಪ್ರ ದೇ᳚ವ॒ಯುರ್ಹೋತಾ᳚ ಯ॒ಜ್ಞಾಯ॑ ನೀಯತೇ |{ಸೂನುರಾರ್ಭವಃ | ಅಗ್ನಿಃ | ಅನುಷ್ಟುಪ್}

ರಥೋ॒ ನ ಯೋರ॒ಭೀವೃ॑ತೋ॒ ಘೃಣೀ᳚ವಾ‌ಞ್ಚೇತತಿ॒ ತ್ಮನಾ᳚ ||{3/4}{8.8.34.3}{10.176.3}{10.12.25.3}{1013, 10503}

ಅ॒ಯಮ॒ಗ್ನಿರು॑ರುಷ್ಯತ್ಯ॒ಮೃತಾ᳚ದಿವ॒ ಜನ್ಮ॑ನಃ |{ಸೂನುರಾರ್ಭವಃ | ಅಗ್ನಿಃ | ಅನುಷ್ಟುಪ್}

ಸಹ॑ಸಶ್ಚಿ॒ತ್ಸಹೀ᳚ಯಾ‌ನ್ದೇ॒ವೋ ಜೀ॒ವಾತ॑ವೇ ಕೃ॒ತಃ ||{4/4}{8.8.34.4}{10.176.4}{10.12.25.4}{1013, 10504}

**[132] ಪತಂಗಮಿತಿ ತೃಚಸ್ಯ ಸೂಕ್ತಸ್ಯ ಪ್ರಾಜಾಪತ್ಯಃ ಪತಂಗೋಮಾಯಾಭೇದಸ್ತ್ರಿಷ್ಟುಪ್ ಆದ್ಯಾಜಗತೀ |**

ಪ॒ತಂ॒ಗಮ॒ಕ್ತಮಸು॑ರಸ್ಯ ಮಾ॒ಯಯಾ᳚ ಹೃ॒ದಾ ಪ॑ಶ್ಯ‌ನ್ತಿ॒ ಮನ॑ಸಾ ವಿಪ॒ಶ್ಚಿತಃ॑ |{ಪ್ರಾಜಾಪತ್ಯಃ ಪತಂಗಃ | ಮಾಯಾಭೇದಃ | ಜಗತೀ}

ಸ॒ಮು॒ದ್ರೇ, ಅ॒‌ನ್ತಃ ಕ॒ವಯೋ॒ ವಿ ಚ॑ಕ್ಷತೇ॒ ಮರೀ᳚ಚೀನಾಂ ಪ॒ದಮಿ॑ಚ್ಛ‌ನ್ತಿ ವೇ॒ಧಸಃ॑ ||{1/3}{8.8.35.1}{10.177.1}{10.12.26.1}{1014, 10505}

ಪ॒ತಂ॒ಗೋ ವಾಚಂ॒ ಮನ॑ಸಾ ಬಿಭರ್ತಿ॒ ತಾಂ ಗ᳚‌ನ್ಧ॒ರ್ವೋ᳚ಽವದ॒ದ್ಗರ್ಭೇ᳚, ಅ॒‌ನ್ತಃ |{ಪ್ರಾಜಾಪತ್ಯಃ ಪತಂಗಃ | ಮಾಯಾಭೇದಃ | ತ್ರಿಷ್ಟುಪ್}

ತಾಂ ದ್ಯೋತ॑ಮಾನಾಂ ಸ್ವ॒ರ್ಯಂ᳚ ಮನೀ॒ಷಾಮೃ॒ತಸ್ಯ॑ ಪ॒ದೇ ಕ॒ವಯೋ॒ ನಿ ಪಾ᳚‌ನ್ತಿ ||{2/3}{8.8.35.2}{10.177.2}{10.12.26.2}{1014, 10506}

ಅಪ॑ಶ್ಯಂ ಗೋ॒ಪಾಮನಿ॑ಪದ್ಯಮಾನ॒ಮಾ ಚ॒ ಪರಾ᳚ ಚ ಪ॒ಥಿಭಿ॒ಶ್ಚರ᳚‌ನ್ತಂ |{ಪ್ರಾಜಾಪತ್ಯಃ ಪತಂಗಃ | ಮಾಯಾಭೇದಃ | ತ್ರಿಷ್ಟುಪ್}

ಸ ಸ॒ಧ್ರೀಚೀಃ॒ ಸ ವಿಷೂ᳚ಚೀ॒ರ್ವಸಾ᳚ನ॒ ಆ ವ॑ರೀವರ್ತಿ॒ ಭುವ॑ನೇಷ್ವ॒‌ನ್ತಃ ||{3/3}{8.8.35.3}{10.177.3}{10.12.26.3}{1014, 10507}

**[133] ತ್ಯಮೂಷ್ವಿತಿ ತೃಚಸ್ಯ ಸೂಕ್ತಸ್ಯ ತಾರ್ಕ್ಷ್ಯೋರಿಷ್ಟನೇಮಿಸ್ತಾರ್ಕ್ಷ್ಯಸ್ತ್ರಿಷ್ಟುಪ್ |**

ತ್ಯಮೂ॒ ಷು ವಾ॒ಜಿನಂ᳚ ದೇ॒ವಜೂ᳚ತಂ ಸ॒ಹಾವಾ᳚ನಂ ತರು॒ತಾರಂ॒ ರಥಾ᳚ನಾಂ |{ತಾರ್ಕ್ಷ್ಯೋರಿಷ್ಟನೇಮಿಃ | ತಾರ್ಕ್ಷ್ಯಃ | ತ್ರಿಷ್ಟುಪ್}

ಅರಿ॑ಷ್ಟನೇಮಿಂ ಪೃತ॒ನಾಜ॑ಮಾ॒ಶುಂ ಸ್ವ॒ಸ್ತಯೇ॒ ತಾರ್ಕ್ಷ್ಯ॑ಮಿ॒ಹಾ ಹು॑ವೇಮ ||{1/3}{8.8.36.1}{10.178.1}{10.12.27.1}{1015, 10508}

ಇ‌ನ್ದ್ರ॑ಸ್ಯೇವ ರಾ॒ತಿಮಾ॒ಜೋಹು॑ವಾನಾಃ ಸ್ವ॒ಸ್ತಯೇ॒ ನಾವ॑ಮಿ॒ವಾ ರು॑ಹೇಮ |{ತಾರ್ಕ್ಷ್ಯೋರಿಷ್ಟನೇಮಿಃ | ತಾರ್ಕ್ಷ್ಯಃ | ತ್ರಿಷ್ಟುಪ್}

ಉರ್ವೀ॒ ನ ಪೃಥ್ವೀ॒ ಬಹು॑ಲೇ॒ ಗಭೀ᳚ರೇ॒ ಮಾ ವಾ॒ಮೇತೌ॒ ಮಾ ಪರೇ᳚ತೌ ರಿಷಾಮ ||{2/3}{8.8.36.2}{10.178.2}{10.12.27.2}{1015, 10509}

ಸ॒ದ್ಯಶ್ಚಿ॒ದ್ಯಃ ಶವ॑ಸಾ॒ ಪಂಚ॑ ಕೃ॒ಷ್ಟೀಃ ಸೂರ್ಯ॑ ಇವ॒ ಜ್ಯೋತಿ॑ಷಾ॒ಪಸ್ತ॒ತಾನ॑ |{ತಾರ್ಕ್ಷ್ಯೋರಿಷ್ಟನೇಮಿಃ | ತಾರ್ಕ್ಷ್ಯಃ | ತ್ರಿಷ್ಟುಪ್}

ಸ॒ಹ॒ಸ್ರ॒ಸಾಃ ಶ॑ತ॒ಸಾ, ಅ॑ಸ್ಯ॒ ರಂಹಿ॒ರ್ನ ಸ್ಮಾ᳚ ವರ‌ನ್ತೇ ಯುವ॒ತಿಂ ನ ಶರ್ಯಾಂ᳚ ||{3/3}{8.8.36.3}{10.178.3}{10.12.27.3}{1015, 10510}

**[134] ಉತ್ತಿಷ್ಠತೇತಿ ತೃಚಸ್ಯ ಸೂಕ್ತಸ್ಯೌಶೀನರಃ ಶಿಬಿಃ 1 ಕಾಶಿರಾಜಃ ಪ್ರತರ್ದನೋ ರೋಹಿದಶ್ವವಸುಮನಾ3 ಇರ್ತಿಕ್ರರ್ಮೇಣೈಕರ್ಚಾ ಇಂದ್ರತ್ರಿಷ್ಟುಬಾದ್ಯಾನುಷ್ಟುಪ್ |**

ಉತ್ತಿ॑ಷ್ಠ॒ತಾವ॑ ಪಶ್ಯ॒ತೇ‌ನ್ದ್ರ॑ಸ್ಯ ಭಾ॒ಗಮೃ॒ತ್ವಿಯಂ᳚ |{ಶಿಬಿರೌಶೀನರಃ | ಇಂದ್ರಃ | ಅನುಷ್ಟುಪ್}

ಯದಿ॑ ಶ್ರಾ॒ತೋ ಜು॒ಹೋತ॑ನ॒ ಯದ್ಯಶ್ರಾ᳚ತೋ ಮಮ॒ತ್ತನ॑ ||{1/3}{8.8.37.1}{10.179.1}{10.12.28.1}{1016, 10511}

ಶ್ರಾ॒ತಂ ಹ॒ವಿರೋ ಷ್ವಿ᳚‌ನ್ದ್ರ॒ ಪ್ರ ಯಾ᳚ಹಿ ಜ॒ಗಾಮ॒ ಸೂರೋ॒, ಅಧ್ವ॑ನೋ॒ ವಿಮ॑ಧ್ಯಂ |{ಪ್ರತರ್ದನಃ ಕಾಶಿರಾಜಃ | ಇಂದ್ರಃ | ತ್ರಿಷ್ಟುಪ್}

ಪರಿ॑ ತ್ವಾಸತೇ ನಿ॒ಧಿಭಿಃ॒ ಸಖಾ᳚ಯಃ ಕುಲ॒ಪಾ ನ ವ್ರಾ॒ಜಪ॑ತಿಂ॒ ಚರ᳚‌ನ್ತಂ ||{2/3}{8.8.37.2}{10.179.2}{10.12.28.2}{1016, 10512}

ಶ್ರಾ॒ತಂ ಮ᳚ನ್ಯ॒ ಊಧ॑ನಿ ಶ್ರಾ॒ತಮ॒ಗ್ನೌ ಸುಶ್ರಾ᳚ತಂ ಮನ್ಯೇ॒ ತದೃ॒ತಂ ನವೀ᳚ಯಃ |{ವಸುಮನಾ ರೌಹಿದಶ್ವಃ | ಇಂದ್ರಃ | ತ್ರಿಷ್ಟುಪ್}

ಮಾಧ್ಯಂ᳚ದಿನಸ್ಯ॒ ಸವ॑ನಸ್ಯ ದ॒ಧ್ನಃ ಪಿಬೇ᳚‌ನ್ದ್ರ ವಜ್ರಿನ್ಪುರುಕೃಜ್ಜುಷಾ॒ಣಃ ||{3/3}{8.8.37.3}{10.179.3}{10.12.28.3}{1016, 10513}

**[135] ಪ್ರಸಸಾಹಿಷಇತಿ ತೃಚಸ್ಯ ಸೂಕ್ತಸ್ಯೈಂದ್ರಿರ್ಜಯಇಂದ್ರಸ್ತ್ರಿಷ್ಟುಪ್ |**

ಪ್ರ ಸ॑ಸಾಹಿಷೇ ಪುರುಹೂತ॒ ಶತ್ರೂಂ॒ಜ್ಯೇಷ್ಠ॑ಸ್ತೇ॒ ಶುಷ್ಮ॑ ಇ॒ಹ ರಾ॒ತಿರ॑ಸ್ತು |{ಜಯಃ | ಇಂದ್ರಃ | ತ್ರಿಷ್ಟುಪ್}

ಇ‌ನ್ದ್ರಾ ಭ॑ರ॒ ದಕ್ಷಿ॑ಣೇನಾ॒ ವಸೂ᳚ನಿ॒ ಪತಿಃ॒ ಸಿ‌ನ್ಧೂ᳚ನಾಮಸಿ ರೇ॒ವತೀ᳚ನಾಂ ||{1/3}{8.8.38.1}{10.180.1}{10.12.29.1}{1017, 10514}

ಮೃ॒ಗೋ ನ ಭೀ॒ಮಃ ಕು॑ಚ॒ರೋ ಗಿ॑ರಿ॒ಷ್ಠಾಃ ಪ॑ರಾ॒ವತ॒ ಆ ಜ॑ಗ‌ನ್ಥಾ॒ ಪರ॑ಸ್ಯಾಃ |{ಜಯಃ | ಇಂದ್ರಃ | ತ್ರಿಷ್ಟುಪ್}

ಸೃ॒ಕಂ ಸಂ॒ಶಾಯ॑ ಪ॒ವಿಮಿ᳚‌ನ್ದ್ರ ತಿ॒ಗ್ಮಂ ವಿ ಶತ್ರೂ᳚‌ನ್ತಾಳ್ಹಿ॒ ವಿ ಮೃಧೋ᳚ ನುದಸ್ವ ||{2/3}{8.8.38.2}{10.180.2}{10.12.29.2}{1017, 10515}

ಇ‌ನ್ದ್ರ॑ ಕ್ಷ॒ತ್ರಮ॒ಭಿ ವಾ॒ಮಮೋಜೋಽಜಾ᳚ಯಥಾ ವೃಷಭ ಚರ್ಷಣೀ॒ನಾಂ |{ಜಯಃ | ಇಂದ್ರಃ | ತ್ರಿಷ್ಟುಪ್}

ಅಪಾ᳚ನುದೋ॒ ಜನ॑ಮಮಿತ್ರ॒ಯ‌ನ್ತ॑ಮು॒ರುಂ ದೇ॒ವೇಭ್ಯೋ᳚, ಅಕೃಣೋರು ಲೋ॒ಕಂ ||{3/3}{8.8.38.3}{10.180.3}{10.12.29.3}{1017, 10516}

**[136] ಪ್ರಥೇಶ್ಚೇತಿ ತೃಚಸ್ಯ ಸೂಕ್ತಸ್ಯ ವಾಸಿಷ್ಠಃ ಪ್ರಥೋ 1. ಭಾರದ್ವಾಜಃಸಪ್ರಥ2 ಸೌರ್ಯಾಘರ್ಮ3 ಕರ್ಚಾವಿಶ್ವೇದೇವಾಸ್ತ್ರಿಷ್ಟುಪ್ |**

ಪ್ರಥ॑ಶ್ಚ॒ ಯಸ್ಯ॑ ಸ॒ಪ್ರಥ॑ಶ್ಚ॒ ನಾಮಾನು॑ಷ್ಟುಭಸ್ಯ ಹ॒ವಿಷೋ᳚ ಹ॒ವಿರ್ಯತ್ |{ಪ್ರಥೋ ವಾಸಿಷ್ಠಃ | ವಿಶ್ವದೇವಾಃ | ತ್ರಿಷ್ಟುಪ್}

ಧಾ॒ತುರ್ದ್ಯುತಾ᳚ನಾತ್ಸವಿ॒ತುಶ್ಚ॒ ವಿಷ್ಣೋ᳚ ರಥ‌ನ್ತ॒ರಮಾ ಜ॑ಭಾರಾ॒ ವಸಿ॑ಷ್ಠಃ ||{1/3}{8.8.39.1}{10.181.1}{10.12.30.1}{1018, 10517}

ಅವಿ᳚‌ನ್ದ॒‌ನ್ತೇ, ಅತಿ॑ಹಿತಂ॒ ಯದಾಸೀ᳚ದ್‌ ಯ॒ಜ್ಞಸ್ಯ॒ ಧಾಮ॑ ಪರ॒ಮಂ ಗುಹಾ॒ ಯತ್ |{ಸಪ್ರಥೋ ಭಾರದ್ವಾಜಃ | ವಿಶ್ವದೇವಾಃ | ತ್ರಿಷ್ಟುಪ್}

ಧಾ॒ತುರ್ದ್ಯುತಾ᳚ನಾತ್ಸವಿ॒ತುಶ್ಚ॒ ವಿಷ್ಣೋ᳚ರ್ಭ॒ರದ್ವಾ᳚ಜೋ ಬೃ॒ಹದಾ ಚ॑ಕ್ರೇ, ಅ॒ಗ್ನೇಃ ||{2/3}{8.8.39.2}{10.181.2}{10.12.30.2}{1018, 10518}

ತೇ᳚ಽವಿ‌ನ್ದ॒ನ್ಮನ॑ಸಾ॒ ದೀಧ್ಯಾ᳚ನಾ॒ ಯಜುಃ॑ ಷ್ಕ॒ನ್ನಂ ಪ್ರ॑ಥ॒ಮಂ ದೇ᳚ವ॒ಯಾನಂ᳚ |{ಧರ್ಮಃ ಸೌರ್ಯಃ | ವಿಶ್ವದೇವಾಃ | ಪಾದತ್ರಿಷ್ಟುಪ್}

ಧಾ॒ತುರ್ದ್ಯುತಾ᳚ನಾತ್ಸವಿ॒ತುಶ್ಚ॒ ವಿಷ್ಣೋ॒ರಾ ಸೂರ್ಯಾ᳚ದಭರನ್‌ ಘ॒ರ್ಮಮೇ॒ತೇ ||{3/3}{8.8.39.3}{10.181.3}{10.12.30.3}{1018, 10519}

**[137] ಬೃಹಸ್ಪತಿರಿತಿ ತೃಚಸ್ಯ ಸೂಕ್ತಸ್ಯ ಬಾರ್ಹಸ್ಪತ್ಯಸ್ತ ಪುರ್ಮೂರ್ಧಾ ಬೃಹಸ್ಪತಿಸ್ತ್ರಿಷ್ಟುಪ್ |**

ಬೃಹ॒ಸ್ಪತಿ᳚ರ್ನಯತು ದು॒ರ್ಗಹಾ᳚ ತಿ॒ರಃ ಪುನ᳚ರ್ನೇಷದ॒ಘಶಂ᳚ಸಾಯ॒ ಮನ್ಮ॑ |{ಬಾರ್ಹಸ್ಪತ್ಯಸ್ತಃ ಪುರ್ಮೂರ್ಧಾಃ | ಬೃಹಸ್ಪತಿಃ | ತ್ರಿಷ್ಟುಪ್}

ಕ್ಷಿ॒ಪದಶ॑ಸ್ತಿ॒ಮಪ॑ ದುರ್ಮ॒ತಿಂ ಹ॒ನ್ನಥಾ᳚ ಕರ॒ದ್ಯಜ॑ಮಾನಾಯ॒ ಶಂ ಯೋಃ ||{1/3}{8.8.40.1}{10.182.1}{10.12.31.1}{1019, 10520}

ನರಾ॒ಶಂಸೋ᳚ ನೋಽವತು ಪ್ರಯಾ॒ಜೇ ಶಂ ನೋ᳚, ಅಸ್ತ್ವನುಯಾ॒ಜೋ ಹವೇ᳚ಷು |{ಬಾರ್ಹಸ್ಪತ್ಯಸ್ತಃ ಪುರ್ಮೂರ್ಧಾಃ | ಬೃಹಸ್ಪತಿಃ | ತ್ರಿಷ್ಟುಪ್}

ಕ್ಷಿ॒ಪದಶ॑ಸ್ತಿ॒ಮಪ॑ ದುರ್ಮ॒ತಿಂ ಹ॒ನ್ನಥಾ᳚ ಕರ॒ದ್ಯಜ॑ಮಾನಾಯ॒ ಶಂ ಯೋಃ ||{2/3}{8.8.40.2}{10.182.2}{10.12.31.2}{1019, 10521}

ತಪು᳚ರ್ಮೂರ್ಧಾ ತಪತು ರ॒ಕ್ಷಸೋ॒ ಯೇ ಬ್ರ᳚ಹ್ಮ॒ದ್ವಿಷಃ॒ ಶರ॑ವೇ॒ ಹ‌ನ್ತ॒ವಾ, ಉ॑ |{ಬಾರ್ಹಸ್ಪತ್ಯಸ್ತಃ ಪುರ್ಮೂರ್ಧಾಃ | ಬೃಹಸ್ಪತಿಃ | ತ್ರಿಷ್ಟುಪ್}

ಕ್ಷಿ॒ಪದಶ॑ಸ್ತಿ॒ಮಪ॑ ದುರ್ಮ॒ತಿಂ ಹ॒ನ್ನಥಾ᳚ ಕರ॒ದ್ಯಜ॑ಮಾನಾಯ॒ ಶಂ ಯೋಃ ||{3/3}{8.8.40.3}{10.182.3}{10.12.31.3}{1019, 10522}

**[138] ಅಪಶ್ಯಮಿತಿ ತೃಚಸ್ಯ ಸೂಕ್ತಸ್ಯ ಪ್ರಾಜಾಪತ್ಯಃ ಪ್ರಜಾವಾನೃಷಿಃ ಯಜಮಾನೋಯಜಮಾನಪತ್ನೀಹೋತಾ ಇತಿಕ್ರಮೇಣದೇವತಾಸ್ತ್ರಿಷ್ಟುಪ್ | (ಅಪಶ್ಯಂತ್ವೇತ್ಯೇತಸ್ಯಾದ್ಯ ಯಾಯಜಮಾನಮೀಕ್ಷತೇ ದ್ವಿತೀಯಯಾ ಪತ್ನೀಂತೃತೀಯಯಾತ್ಮಾನಂ ಆ. ಶ್ರೌ.)**

ಅಪ॑ಶ್ಯಂ ತ್ವಾ॒ ಮನ॑ಸಾ॒ ಚೇಕಿ॑ತಾನಂ॒ ತಪ॑ಸೋ ಜಾ॒ತಂ ತಪ॑ಸೋ॒ ವಿಭೂ᳚ತಂ |{ಪ್ರಾಜಾಪತ್ಯಃ ಪ್ರಜಾವಾನ್ | ಯಜಮಾನಃ | ತ್ರಿಷ್ಟುಪ್}

ಇ॒ಹ ಪ್ರ॒ಜಾಮಿ॒ಹ ರ॒ಯಿಂ ರರಾ᳚ಣಃ॒ ಪ್ರ ಜಾ᳚ಯಸ್ವ ಪ್ರ॒ಜಯಾ᳚ ಪುತ್ರಕಾಮ ||{1/3}{8.8.41.1}{10.183.1}{10.12.32.1}{1020, 10523}

ಅಪ॑ಶ್ಯಂ ತ್ವಾ॒ ಮನ॑ಸಾ॒ ದೀಧ್ಯಾ᳚ನಾಂ॒ ಸ್ವಾಯಾಂ᳚ ತ॒ನೂ ಋತ್ವ್ಯೇ॒ ನಾಧ॑ಮಾನಾಂ |{ಪ್ರಾಜಾಪತ್ಯಃ ಪ್ರಜಾವಾನ್ | ಯಜಮಾನಪತ್ನೀ | ತ್ರಿಷ್ಟುಪ್}

ಉಪ॒ ಮಾಮು॒ಚ್ಚಾ ಯು॑ವ॒ತಿರ್ಬ॑ಭೂಯಾಃ॒ ಪ್ರ ಜಾ᳚ಯಸ್ವ ಪ್ರ॒ಜಯಾ᳚ ಪುತ್ರಕಾಮೇ ||{2/3}{8.8.41.2}{10.183.2}{10.12.32.2}{1020, 10524}

ಅ॒ಹಂ ಗರ್ಭ॑ಮದಧಾ॒ಮೋಷ॑ಧೀಷ್ವ॒ಹಂ ವಿಶ್ವೇ᳚ಷು॒ ಭುವ॑ನೇಷ್ವ॒‌ನ್ತಃ |{ಪ್ರಾಜಾಪತ್ಯಃ ಪ್ರಜಾವಾನ್ | ಹೋತಾ | ತ್ರಿಷ್ಟುಪ್}

ಅ॒ಹಂ ಪ್ರ॒ಜಾ, ಅ॑ಜನಯಂ ಪೃಥಿ॒ವ್ಯಾಮ॒ಹಂ ಜನಿ॑ಭ್ಯೋ, ಅಪ॒ರೀಷು॑ ಪು॒ತ್ರಾನ್ ||{3/3}{8.8.41.3}{10.183.3}{10.12.32.3}{1020, 10525}

**[139] ವಿಷ್ಣುರಿತಿ ತೃಚಸ್ಯ ಸೂಕ್ತಸ್ಯ ಗರ್ಭಕರ್ತಾತ್ವಷ್ಟಾ ಆದ್ಯಾಯಾ ವಿಷ್ಣುತ್ವಷ್ಟೃಪ್ರಜಾಪತಿಧಾತಾರೋ ದ್ವಿತೀಯಾಯಾಃ ಸಿನೀವಾಲಿ ಸರಸ್ವತ್ಯಶ್ವಿನಸ್ತೃತೀಯಾಯಾಅಶ್ವಿನಾವನುಷ್ಟುಪ್ | (ಪ್ರಾಜಾಪತ್ಯೋವಿಷ್ಣುರ್ವಾಋಷಿಃ) |**

ವಿಷ್ಣು॒ರ್ಯೋನಿಂ᳚ ಕಲ್ಪಯತು॒ ತ್ವಷ್ಟಾ᳚ ರೂ॒ಪಾಣಿ॑ ಪಿಂಶತು |{ಗರ್ಭಕರ್ತಾತ್ವಷ್ಟಾಃ | ವಿಷ್ಣುತ್ವಷ್ಟೃಪ್ರಜಾಪತಿಧಾತಾರಃ | ಅನುಷ್ಟುಪ್}

ಆ ಸಿಂ᳚ಚತು ಪ್ರ॒ಜಾಪ॑ತಿರ್ಧಾ॒ತಾ ಗರ್ಭಂ᳚ ದಧಾತು ತೇ ||{1/3}{8.8.42.1}{10.184.1}{10.12.33.1}{1021, 10526}

ಗರ್ಭಂ᳚ ಧೇಹಿ ಸಿನೀವಾಲಿ॒ ಗರ್ಭಂ᳚ ಧೇಹಿ ಸರಸ್ವತಿ |{ಗರ್ಭಕರ್ತಾತ್ವಷ್ಟಾಃ | ಸಿನೀವಾಲೀಸರಸ್ವತ್ಯಶ್ವಿನಃ | ಅನುಷ್ಟುಪ್}

ಗರ್ಭಂ᳚ ತೇ, ಅ॒ಶ್ವಿನೌ᳚ ದೇ॒ವಾವಾ ಧ॑ತ್ತಾಂ॒ ಪುಷ್ಕ॑ರಸ್ರಜಾ ||{2/3}{8.8.42.2}{10.184.2}{10.12.33.2}{1021, 10527}

ಹಿ॒ರ॒ಣ್ಯಯೀ᳚, ಅ॒ರಣೀ॒ ಯಂ ನಿ॒ರ್ಮ‌ನ್ಥ॑ತೋ, ಅ॒ಶ್ವಿನಾ᳚ |{ಗರ್ಭಕರ್ತಾತ್ವಷ್ಟಾಃ | ಅಶ್ವಿನೌ | ಅನುಷ್ಟುಪ್}

ತಂ ತೇ॒ ಗರ್ಭಂ᳚ ಹವಾಮಹೇ ದಶ॒ಮೇ ಮಾ॒ಸಿ ಸೂತ॑ವೇ ||{3/3}{8.8.42.3}{10.184.3}{10.12.33.3}{1021, 10528}

**[140] ಮಹೀತಿ ತೃಚಸ್ಯ ಸೂಕ್ತಸ್ಯ ವಾರುಣಿಃ ಸತ್ಯಧೃತಿರಾದಿತ್ಯಾ ಗಾಯತ್ರೀ | (ಮಹಿ ಸತ್ಯಧೃತಿರ್ವಾರುಣಿರಾದಿತ್ಯಂ ಸ್ವಸ್ತ್ಯಯನಮಿತ್ಯನುಕ್ರಮಣ್ಯಾ ಅದಿತಿರ್ದೇವತಾಯಸ್ಯೇತ್ಯಾದಿತ್ಯಂ ಆದಿತ್ಯೋದೇವತಾಯಸ್ಯೇತ್ಯಾದಿತ್ಯಮಿತಿ ದ್ವೈವಿಧ್ಯೇನಪ್ರಾಪ್ತಾ ವಪ್ಯತ್ರಾದಿತ್ಯಾನಾಮೇವದೇವತಾತ್ವಂನಾದಿತೇಃ 'ಮಾಹಿತ್ರಂಯನ್ಮಹಿತ್ರೀಣಾಮಾದಿತ್ಯಾನಾಂಸ್ತುತಿರ್ವಿದುಃ' ಇತಿಶೌನಕೋಕ್ತೇಃ)|**

ಮಹಿ॑ ತ್ರೀ॒ಣಾಮವೋ᳚ಽಸ್ತು ದ್ಯು॒ಕ್ಷಂ ಮಿ॒ತ್ರಸ್ಯಾ᳚ರ್ಯ॒ಮ್ಣಃ |{ವಾರುಣಿಃ ಸತ್ಯಧೃತಿಃ | ಆದಿತ್ಯಾ | ಗಾಯತ್ರೀ}

ದು॒ರಾ॒ಧರ್ಷಂ॒ ವರು॑ಣಸ್ಯ ||{1/3}{8.8.43.1}{10.185.1}{10.12.34.1}{1022, 10529}

ನ॒ಹಿ ತೇಷಾ᳚ಮ॒ಮಾ ಚ॒ನ ನಾಧ್ವ॑ಸು ವಾರ॒ಣೇಷು॑ |{ವಾರುಣಿಃ ಸತ್ಯಧೃತಿಃ | ಆದಿತ್ಯಾ | ಗಾಯತ್ರೀ}

ಈಶೇ᳚ ರಿ॒ಪುರ॒ಘಶಂ᳚ಸಃ ||{2/3}{8.8.43.2}{10.185.2}{10.12.34.2}{1022, 10530}

ಯಸ್ಮೈ᳚ ಪು॒ತ್ರಾಸೋ॒, ಅದಿ॑ತೇಃ॒ ಪ್ರ ಜೀ॒ವಸೇ॒ ಮರ್ತ್ಯಾ᳚ಯ |{ವಾರುಣಿಃ ಸತ್ಯಧೃತಿಃ | ಆದಿತ್ಯಾ | ಗಾಯತ್ರೀ}

ಜ್ಯೋತಿ॒ರ್ಯಚ್ಛ॒‌ನ್ತ್ಯಜ॑ಸ್ರಂ ||{3/3}{8.8.43.3}{10.185.3}{10.12.34.3}{1022, 10531}

**[141] ವಾತಇತಿ ತೃಚಸ್ಯ ಸೂಕಸ್ಯ ವಾತಾಯನಉಲೋವಾಯುರ್ಗಾಯತ್ರೀ |**

ವಾತ॒ ಆ ವಾ᳚ತು ಭೇಷ॒ಜಂ ಶಂ॒ಭು ಮ॑ಯೋ॒ಭು ನೋ᳚ ಹೃ॒ದೇ |{ವಾತಾಯನ ಉಲಃ | ವಾಯುಃ | ಗಾಯತ್ರೀ}

ಪ್ರ ಣ॒ ಆಯೂಂ᳚ಷಿ ತಾರಿಷತ್ ||{1/3}{8.8.44.1}{10.186.1}{10.12.35.1}{1023, 10532}

ಉ॒ತ ವಾ᳚ತ ಪಿ॒ತಾಸಿ॑ ನ ಉ॒ತ ಭ್ರಾತೋ॒ತ ನಃ॒ ಸಖಾ᳚ |{ವಾತಾಯನ ಉಲಃ | ವಾಯುಃ | ಗಾಯತ್ರೀ}

ಸ ನೋ᳚ ಜೀ॒ವಾತ॑ವೇ ಕೃಧಿ ||{2/3}{8.8.44.2}{10.186.2}{10.12.35.2}{1023, 10533}

ಯದ॒ದೋ ವಾ᳚ತ ತೇ ಗೃ॒ಹೇ॒3॑(ಏ॒)ಽಮೃತ॑ಸ್ಯ ನಿ॒ಧಿರ್ಹಿ॒ತಃ |{ವಾತಾಯನ ಉಲಃ | ವಾಯುಃ | ಗಾಯತ್ರೀ}

ತತೋ᳚ ನೋ ದೇಹಿ ಜೀ॒ವಸೇ᳚ ||{3/3}{8.8.44.3}{10.186.3}{10.12.35.3}{1023, 10534}

**[142] ಪ್ರಾಗ್ನಯಇತಿ ಪಂಚರ್ಚಸ್ಯ ಸೂಕ್ತಸ್ಯಾಗ್ನೇಯೋವತ್ಸೋಗ್ನಿರ್ಗಾಯತ್ರೀ |**

ಪ್ರಾಗ್ನಯೇ॒ ವಾಚ॑ಮೀರಯ ವೃಷ॒ಭಾಯ॑ ಕ್ಷಿತೀ॒ನಾಂ |{ಆಗ್ನೇಯೋ ವತ್ಸಃ | ಅಗ್ನಿಃ | ಗಾಯತ್ರೀ}

ಸ ನಃ॑ ಪರ್ಷ॒ದತಿ॒ ದ್ವಿಷಃ॑ ||{1/5}{8.8.45.1}{10.187.1}{10.12.36.1}{1024, 10535}

ಯಃ ಪರ॑ಸ್ಯಾಃ ಪರಾ॒ವತ॑ಸ್ತಿ॒ರೋ ಧನ್ವಾ᳚ತಿ॒ರೋಚ॑ತೇ |{ಆಗ್ನೇಯೋ ವತ್ಸಃ | ಅಗ್ನಿಃ | ಗಾಯತ್ರೀ}

ಸ ನಃ॑ ಪರ್ಷ॒ದತಿ॒ ದ್ವಿಷಃ॑ ||{2/5}{8.8.45.2}{10.187.2}{10.12.36.2}{1024, 10536}

ಯೋ ರಕ್ಷಾಂ᳚ಸಿ ನಿ॒ಜೂರ್ವ॑ತಿ॒ ವೃಷಾ᳚ ಶು॒ಕ್ರೇಣ॑ ಶೋ॒ಚಿಷಾ᳚ |{ಆಗ್ನೇಯೋ ವತ್ಸಃ | ಅಗ್ನಿಃ | ಗಾಯತ್ರೀ}

ಸ ನಃ॑ ಪರ್ಷ॒ದತಿ॒ ದ್ವಿಷಃ॑ ||{3/5}{8.8.45.3}{10.187.3}{10.12.36.3}{1024, 10537}

ಯೋ ವಿಶ್ವಾ॒ಭಿ ವಿ॒ಪಶ್ಯ॑ತಿ॒ ಭುವ॑ನಾ॒ ಸಂ ಚ॒ ಪಶ್ಯ॑ತಿ |{ಆಗ್ನೇಯೋ ವತ್ಸಃ | ಅಗ್ನಿಃ | ಗಾಯತ್ರೀ}

ಸ ನಃ॑ ಪರ್ಷ॒ದತಿ॒ ದ್ವಿಷಃ॑ ||{4/5}{8.8.45.4}{10.187.4}{10.12.36.4}{1024, 10538}

ಯೋ, ಅ॒ಸ್ಯ ಪಾ॒ರೇ ರಜ॑ಸಃ ಶು॒ಕ್ರೋ, ಅ॒ಗ್ನಿರಜಾ᳚ಯತ |{ಆಗ್ನೇಯೋ ವತ್ಸಃ | ಅಗ್ನಿಃ | ಗಾಯತ್ರೀ}

ಸ ನಃ॑ ಪರ್ಷ॒ದತಿ॒ ದ್ವಿಷಃ॑ ||{5/5}{8.8.45.5}{10.187.5}{10.12.36.5}{1024, 10539}

**[143] ಪ್ರನೂನಮಿತಿ ತೃಚಸ್ಯ ಸೂಕ್ತಸ್ಯಾಗ್ನೇಯಃ ಶ್ಯೇನೋಜಾತವೇದಾಅಗ್ನಿರ್ಗಾಯತ್ರೀ |**

ಪ್ರ ನೂ॒ನಂ ಜಾ॒ತವೇ᳚ದಸ॒ಮಶ್ವಂ᳚ ಹಿನೋತ ವಾ॒ಜಿನಂ᳚ |{ಶ್ಯೇನಃ | ಅಗ್ನಿರ್ಜಾತವೇದಾಃ | ಗಾಯತ್ರೀ}

ಇ॒ದಂ ನೋ᳚ ಬ॒ರ್ಹಿರಾ॒ಸದೇ᳚ ||{1/3}{8.8.46.1}{10.188.1}{10.12.37.1}{1025, 10540}

ಅ॒ಸ್ಯ ಪ್ರ ಜಾ॒ತವೇ᳚ದಸೋ॒ ವಿಪ್ರ॑ವೀರಸ್ಯ ಮೀ॒ಳ್ಹುಷಃ॑ |{ಶ್ಯೇನಃ | ಅಗ್ನಿರ್ಜಾತವೇದಾಃ | ಗಾಯತ್ರೀ}

ಮ॒ಹೀಮಿ॑ಯರ್ಮಿ ಸುಷ್ಟು॒ತಿಂ ||{2/3}{8.8.46.2}{10.188.2}{10.12.37.2}{1025, 10541}

ಯಾ ರುಚೋ᳚ ಜಾ॒ತವೇ᳚ದಸೋ ದೇವ॒ತ್ರಾ ಹ᳚ವ್ಯ॒ವಾಹ॑ನೀಃ |{ಶ್ಯೇನಃ | ಅಗ್ನಿರ್ಜಾತವೇದಾಃ | ಗಾಯತ್ರೀ}

ತಾಭಿ᳚ರ್ನೋ ಯ॒ಜ್ಞಮಿ᳚ನ್ವತು ||{3/3}{8.8.46.3}{10.188.3}{10.12.37.3}{1025, 10542}

**[144] ಆಯಂಗೌರಿತಿ ತೃಚಸ್ಯ ಸೂಕ್ತಸ್ಯ ಸಾರ್ಪರಾಜ್ಞೀ ಸೂರ್ಯಗಾಯತ್ರೀ . (ಅತ್ರಯದ್ಯಪಿ ಸಾರ್ಪರಾಜ್ಞ್ಯಾತ್ಮದೈವತಮಿತ್ಯನೇನಪ್ರಕೃತಾಸಾರ್ಪರಾಜ್ಞೀದೇವತಾಪ್ರಾಪ್ನೋತಿ ತಥಾಪಿ ಪ್ರಯೋಕ್ತೃಭಿಃ ಸೂರ್ಯಸ್ಯಗ್ರಹಣಾತ್ಪಾಕ್ಷಿಕೋಪಿಸೂರ್ಯೋಸ್ಮಾಭಿ ರುಪಾಕ್ತಃ**

ಆಯಂ ಗೌಃ ಪೃಶ್ನಿ॑ರಕ್ರಮೀ॒ದಸ॑ದನ್‌ ಮಾ॒ತರಂ᳚ ಪು॒ರಃ |{ಸಾರ್ಪರಾಜ್ಞೀ | ಸಾರ್ಪರಾಜ್ಞೀ ಸೂರ್ಯೋ ವಾ | ಗಾಯತ್ರೀ}

ಪಿ॒ತರಂ᳚ ಚ ಪ್ರ॒ಯ‌ನ್ತ್ಸ್ವಃ॑ ||{1/3}{8.8.47.1}{10.189.1}{10.12.38.1}{1026, 10543}

ಅ॒‌ನ್ತಶ್ಚ॑ರತಿ ರೋಚ॒ನಾಸ್ಯ ಪ್ರಾ॒ಣಾದ॑ಪಾನ॒ತೀ |{ಸಾರ್ಪರಾಜ್ಞೀ | ಸಾರ್ಪರಾಜ್ಞೀ ಸೂರ್ಯೋ ವಾ | ಗಾಯತ್ರೀ}

ವ್ಯ॑ಖ್ಯನ್‌ ಮಹಿ॒ಷೋ ದಿವಂ᳚ ||{2/3}{8.8.47.2}{10.189.2}{10.12.38.2}{1026, 10544}

ತ್ರಿಂ॒ಶದ್ಧಾಮ॒ ವಿ ರಾ᳚ಜತಿ॒ ವಾಕ್ಪ॑ತಂ॒ಗಾಯ॑ ಧೀಯತೇ |{ಸಾರ್ಪರಾಜ್ಞೀ | ಸಾರ್ಪರಾಜ್ಞೀ ಸೂರ್ಯೋ ವಾ | ಗಾಯತ್ರೀ}

ಪ್ರತಿ॒ ವಸ್ತೋ॒ರಹ॒ ದ್ಯುಭಿಃ॑ ||{3/3}{8.8.47.3}{10.189.3}{10.12.38.3}{1026, 10545}

**[145] ಋತಂಚೇತಿ ತೃಚಸ್ಯ ಸೂಕ್ತಸ್ಯ ಮಾಧುಚ್ಛಂದಸೋಘಮರ್ಷಣೋಭಾವವೃತ್ತಿರನುಷ್ಟುಪ್ |**

ಋ॒ತಂ ಚ॑ ಸ॒ತ್ಯಂ ಚಾ॒ಭೀ᳚ದ್ಧಾ॒ತ್ತಪ॒ಸೋಽಧ್ಯ॑ಜಾಯತ |{ಮಾಧುಚ್ಛಂದಸೋಘಮರ್ಷಣ | ಭಾವವೃತ್ತಿಃ | ಅನುಷ್ಟುಪ್}

ತತೋ॒ ರಾತ್ರ್ಯ॑ಜಾಯತ॒ ತತಃ॑ ಸಮು॒ದ್ರೋ, ಅ᳚ರ್ಣ॒ವಃ ||{1/3}{8.8.48.1}{10.190.1}{10.12.39.1}{1027, 10546}

ಸ॒ಮು॒ದ್ರಾದ᳚ರ್ಣ॒ವಾದಧಿ॑ ಸಂವತ್ಸ॒ರೋ, ಅ॑ಜಾಯತ |{ಮಾಧುಚ್ಛಂದಸೋಘಮರ್ಷಣ | ಭಾವವೃತ್ತಿಃ | ಅನುಷ್ಟುಪ್}

ಅ॒ಹೋ॒ರಾ॒ತ್ರಾಣಿ॑ ವಿ॒ದಧ॒ದ್ವಿಶ್ವ॑ಸ್ಯ ಮಿಷ॒ತೋ ವ॒ಶೀ ||{2/3}{8.8.48.2}{10.190.2}{10.12.39.2}{1027, 10547}

ಸೂ॒ರ್ಯಾ॒ಚ॒‌ನ್ದ್ರ॒ಮಸೌ᳚ ಧಾ॒ತಾ ಯ॑ಥಾಪೂ॒ರ್ವಮ॑ಕಲ್ಪಯತ್ |{ಮಾಧುಚ್ಛಂದಸೋಘಮರ್ಷಣ | ಭಾವವೃತ್ತಿಃ | ಅನುಷ್ಟುಪ್}

ದಿವಂ᳚ ಚ ಪೃಥಿ॒ವೀಂ ಚಾ॒ಽ‌ನ್ತರಿ॑ಕ್ಷ॒ಮಥೋ॒ ಸ್ವಃ॑ ||{3/3}{8.8.48.3}{10.190.3}{10.12.39.3}{1027, 10548}

**[146] ಸಂಸಮಿತಿ ಚತುರೃಚಸ್ಯ ಸೂಕ್ತಸ್ಯಾಂಗಿರಸಃ ಸಂವನನಃ ಆದ್ಯಾಯಾ ಅಗ್ನಿಸ್ತತಸ್ತಿಸೃಣಾಂ ಸಂಜ್ಞಾನಮನುಷ್ಟುಪ್ ತೃತೀಯಾತ್ರಿಷ್ಟುಪ್ |**

ಸಂಸ॒ಮಿದ್ಯು॑ವಸೇ ವೃಷ॒ನ್ನಗ್ನೇ॒ ವಿಶ್ವಾ᳚ನ್ಯ॒ರ್ಯ ಆ |{ಆಂಗಿರಸಃ ಸಂವನನಃ | ಅಗ್ನಿಃ | ಅನುಷ್ಟುಪ್}

ಇ॒ಳಸ್ಪ॒ದೇ ಸಮಿ॑ಧ್ಯಸೇ॒ ಸ ನೋ॒ ವಸೂ॒ನ್ಯಾ ಭ॑ರ ||{1/4}{8.8.49.1}{10.191.1}{10.12.40.1}{1028, 10549}

ಸಂ ಗ॑ಚ್ಛಧ್ವಂ॒ ಸಂ ವ॑ದಧ್ವಂ॒ ಸಂ ವೋ॒ ಮನಾಂ᳚ಸಿ ಜಾನತಾಂ |{ಆಂಗಿರಸಃ ಸಂವನನಃ | ಸಂಜ್ಞಾನಂ | ಅನುಷ್ಟುಪ್}

ದೇ॒ವಾ ಭಾ॒ಗಂ ಯಥಾ॒ ಪೂರ್ವೇ᳚ ಸಂಜಾನಾ॒ನಾ, ಉ॒ಪಾಸ॑ತೇ ||{2/4}{8.8.49.2}{10.191.2}{10.12.40.2}{1028, 10550}

ಸ॒ಮಾ॒ನೋ ಮ‌ನ್ತ್ರಃ॒ ಸಮಿ॑ತಿಃ ಸಮಾ॒ನೀ ಸ॑ಮಾ॒ನಂ ಮನಃ॑ ಸ॒ಹ ಚಿ॒ತ್ತಮೇ᳚ಷಾಂ |{ಆಂಗಿರಸಃ ಸಂವನನಃ | ಸಂಜ್ಞಾನಂ | ತ್ರಿಷ್ಟುಪ್}

ಸ॒ಮಾ॒ನಂ ಮ‌ನ್ತ್ರ॑ಮ॒ಭಿ ಮ᳚‌ನ್ತ್ರಯೇ ವಃ ಸಮಾ॒ನೇನ॑ ವೋ ಹ॒ವಿಷಾ᳚ ಜುಹೋಮಿ ||{3/4}{8.8.49.3}{10.191.3}{10.12.40.3}{1028, 10551}

ಸ॒ಮಾ॒ನೀ ವ॒ ಆಕೂ᳚ತಿಃ ಸಮಾ॒ನಾ ಹೃದ॑ಯಾನಿ ವಃ |{ಆಂಗಿರಸಃ ಸಂವನನಃ | ಸಂಜ್ಞಾನಂ | ಅನುಷ್ಟುಪ್}

ಸ॒ಮಾ॒ನಮ॑ಸ್ತು ವೋ॒ ಮನೋ॒ ಯಥಾ᳚ ವಃ॒ ಸುಸ॒ಹಾಸ॑ತಿ ||{4/4}{8.8.49.4}{10.191.4}{10.12.40.4}{1028, 10552}